
ARGUMENT 


În istoria participării României la Primul Război Mondial, dezertarea sau trădarea 
colonelului Alexandru D. Sturdza constituie un caz aparte, atât prin notorietatea 
personajului implicat, cât şi prin motivaţia care a stat la baza gestului său. Trece- 
rea la inamic a fiului fostului prim-ministru — şi lider, timp de mulţi ani, al Parti- 
dului Naţional Liberal —, Dimitrie A. Sturdza, a şocat pe toată lumea, de la sferele 
înalte ale clasei politice la simpli militari şi cetățeni. 

Generalul Alexandru Averescu, viitor mareșal, comandantul Armatei 2, care 
l-a avut subordonat direct în ultima parte a campaniei din anul 1916, considera 
gestul drept: „o pagină urâtă pentru noi”!. Pe aceeaşi linie, I. G. Duca, ministrul 
instrucţiunii publice şi cultelor, nota și el că episodul trecerii la inamic a fiului 
lui Mitiţă Sturdza, un om care, în întreaga lui viață, fusese personificarea cinstei 
şi a corectitudinii morale, reprezenta una dintre paginile de „ruşine ale epopeii 
întregirii neamului”. Chiar dacă „încercarea criminală a lui Sturdza n-a reușit, 
mulțumită cinstei și patriotismului simplilor soldați de care el a voit să se slu- 
jească” — aprecia istoricul Constantin Kirițescu —, fapta sa a produs „o impresie 
deprimantă în armată şi în populaţie” şi „a zdruncinat întrucâtva încrederea pe 
care ţara și armata o puneau în fruntașii lor'?. 

Poate de aceea, istoriografia mai veche, dar și mai nouă, a tratat cazul cu o 
anumită discreţie, împletită cu jenă. Atitudine, fără îndoială, de înţeles până la 
un anumit punct, întrucât nu este niciodată prea plăcut să te opreşti asupra unui 
episod stânjenitor, aşa cum a fost cel în care principalul „erou” era un ofițer supe- 
rior de valoarea colonelului Alexandru D. Sturdzat. S-a mai adăugat şi concepția 

1 Mareșal Alexandru Averescu, Notiţe zilnice de război, vol. 2, 1916-1918 (Războiul Nostru), 
ediţie îngrijită, studiu introductiv şi note de Eftimie Ardeleanu și Adrian Pandea, Editura Militară, 
Bucureşti, 1992, p. 111. 

2]. G. Duca, Memorii, vol. III, Războiul, partea I (1916-1917), ediţie şi indice de Stelian Neagoe, 
Editura Machiavelli, Bucureşti, 1994, p.166. 

3 Constantin Kirițescu, Istoria Războiului pentru întregirea României 1916-1919, vol. II, Editu- 
ra Ştiinţifică şi Enciclopedică, Bucurâști, 1989, p. 45-46. 

+În perioada interbelică a fost totuși publicată lucrarea Baronului Valeriu Kapri, Cazul fostului 


colonel Alexandru Sturdza. Un episod din Războiul Mondial. 1914-1918 pe Frontul Român, Tip. 
Soc. pe acţ. Adolf Sonnenfeld, Oradea, 1926. 

promovată în timpul „comunismului național”, cu reverberaţii în epoca post Răz- 
boi Rece, potrivit căreia subiectele sensibile, de genul înfrângerilor, dezertărilor, 
scăderilor morale, cedărilor teritoriale etc., trebuiau evitate. Sau, când acest lucru 
era imposibil, cauzele erau, de regulă, transferate către alți factori, de obicei ex- 
terni: contextul general ostil; raportul de forțe, se înțelege nefavorabil pentru noi; 
conjuraţii ale forțelor oculte; condiţii grele meteorologice; simple accidente etc. 
Responsabilitățile proprii, viziunile diferite ale unor lideri politici şi militari asu- 
pra unor probleme delicate, deciziile proaste ale unor comandanți mai mari sau 
mai mici, erorile comise pe parcurs, laşităţile de pe câmpul de luptă — altminteri 
prezente în toate epocile şi în toate armatele —, trădările etc. erau trecute sub tă- 
cere sau, în cel mai bun caz, minimalizate. 

Istoria națională devenea, astfel, doar o înșiruire de personalități „mari, 
„drepte', „bune”, „eroice', „viteze” etc. Aşa s-a ajuns ca Mircea cel Bătrân să devină 
„cel Mare’, loan Vodă cel Cumplit, „cel Viteaz”, Aron Tiranul doar „Aron Vodă” 
etc. De prisos a arăta nocivitatea unei asemenea orientări pentru cercetarea isto- 
riografică autohtonă, în contradicție cu tradiţia instituită de marile personalități 
— Nicolae Iorga, Dimitrie Onciul, Gheorghe I. Brătianu, Constantin C. Giurescu, 
Radu R. Rosetti ş.a. Trebuie spus că istoriografia naţională a suferit o altă dis- 
torsiune gravă, în anii '50, prin introducerea proletcultismului și internaționalis- 
mului proletar. În acea epocă, personalităţile și evenimentele erau judecate după 
principiile marxist-leninist-staliniste. Cele care nu se încadrau în acest „pat al lui 
Procust” erau şterse, eliminate, interzise, iar aducerea lor în discuţie, privată sau 
publică, reprezenta un delict foarte grav. 

În aceste condiţii, „cazul Sturdza” a rămas în penumbră, lipsind lucrările 
speciale care să analizeze întreaga sa complexitate, precum şi profilul „eroului” 
acestui incident nefericit din războiul de întregire naţională. Singurul studiu de 
valoare aparține unui eminent cercetător american, Glenn E. Torrey, specialist 
reputat în problemele româneşti din anii Primului Război Mondial?. 

Revenim, în cele ce urmează, asupra acestui subiect, pe care îl considerăm în 
continuare delicat şi complex, printr-o prezentare și o analiză istorică mai amplă a 
omului şi militarului Alexandru D. Sturdza, pe baza unor surse inedite coroborate 
cu informaţii deja cunoscute. Totodată, punem în circuitul istoriografic docu- 
mente deosebit de importante, care pot întregi personalitatea acestuia: Jurnalul 
colonelului Alexandru D. Sturdza din campania anului 1916, cercetat de Glenn 
Torrey în studiul său, dar nepublicat; Stenograma procesului intentat colonelului 


5 Glenn E. Torrey, When treason was a crime. The case of colonel Alexandru Sturdza of Roma- 
nia, în The Emporia State Research Studies, vol. XXXIX, n. 1/1992. 

Sturdza pentru trădare, în care au mai fost implicaţi locotenent-colonelul Con- 
stantin Crăiniceanu şi locotenentul Constantin Wachmann, precum și Declarația 
lui Alexandru D. Sturdza din 1920, în care revenea asupra actului său din ianuarie 
1917 pentru a-l explica conaţionalilor săi. Includerea acestor documente, care văd 
pentru prima dată lumina tiparului, este foarte importantă din punctul nostru de 
vedere, deoarece ele aduc noi lămuriri, noi clarificări şi noi nuanțe asupra „episo- 
dului Sturdza” 

Pe baza unor surse edite și, multe, inedite — documente de arhivă, articole 
din presa timpului, mărturii memorialistice —, am încercat să analizăm princi- 
palele etape ale carierei militare a colonelului Alexandru D. Sturdza, dintre care 
amintim pe cele de atașat militar la Paris și de comandant al Şcolii Militare de 
Ofiţeri de Infanterie din Bucureşti. Nu am omis nici activitatea sa publică de până 
la izbucnirea conflagrației mondiale, mai ales în sfera gândirii militare, unde a în- 
cercat să zdruncine conservatorismul unei părți importante a corpului ofițeresc, 
ceea ce i-a atras nu puține adversități. De asemenea, am analizat și activitatea sa 
în timpul campaniei din anul 1916, în funcţiile pe care le-a deținut — comandant 
al Regimentului 1 „Dolj” și al Brigăzii 7 mixte. 

Momentului trădării i-am acordat un loc aparte, analizând atât motivațiile 
care l-au determinat la acest gest nesăbuit, cât și reacţiile generate în cele două 
tabere aflate în conflict. 

N-am ocolit nici exilul său de peste două decenii, o perioadă de adânci fră- 
mântări, în care dorul de țară şi de familie şi lipsurile financiare, jenante pentru 
el, boier de veche spiță, l-au măcinat continuu. Corespondenţa sa cu familia arată 
o personalitate meditativă, atentă la toate cele care îl înconjurau, care a acceptat, 
nu fără greutăți, trista soartă a unui proscris în țara sa. Totuşi, undeva în adâncul 
sufletului său, a păstrat speranța unei revizuiri a sentinţei, agățându-se de fiecare 
ocazie, reală sau închipuită, ce i-ar fi deschis drumul către redobândirea onoarei 
şi a drepturilor pierdute. N-a fost să fie. 

Cele trei documente înglobate în acest volum completează benefic monogra- 
fia vieţii şi activităţii colonelului Alexandru D. Sturdza. Prima piesă, Jurnalul co- 
lonelului Alexandru D. Sturdza, scris cu stiloul pe carneţele mici, în puţinul timp 
liber, acoperă perioada dintre declanșarea mobilizării armatei române, în noaptea 
de 14/15 august 1916, şi 4 decembrie (stil vechi) 1916. Din cercetări reiese că a 
mai existat un carnet, care conţinea însemnări din luna decembrie 1916 şi până în 
ianuarie 1917, dar el nu a fost găsit în timpul cercetărilor. 

Jurnalul a reprezentat o piesă importantă pentru procesul în care a fost ju- 
decat colonelul Sturdza, anchetatorii găsind probe care arătau, după opinia lor, 

premeditarea faptei, ceea ce a constituit un fapt agravant. Dar, dincolo de aspectul 
juridic, însemnările au o semnificaţie istorică evidentă, constituind o mărturie din 
interior pentru meandrele campaniei armatei române din anul 1916, încheiată, 
cum se cunoaşte prea bine, cu o înfrângere militară de proporţii. Cititorul va lua 
cunoștință de noi aspecte ale nepregătirii militare pentru marea confruntare, de 
greşelile comise de unii comandanţi de rang înalt, de animozităţile din interiorul 
corpului ofițeresc etc. 

În același timp, jurnalul stă mărturie a conflictului interior pe care colonelul 
Sturdza l-a trăit în toate aceste luni. Ca ofițer român, el avea datoria de a lupta pen- 
tru ţara sa, dar inamicul era Germania, care reprezenta a doua sa patrie. Sturdza 
făcuse acolo studiile militare şi activase mulți ani ca ofițer în armata germană. Pe 
fondul dificultăţilor intervenite în raporturile cu aliatul rus, Sturdza a considerat 
că soluția cea mai bună pentru rezolvarea acestui conflict interior era trecerea la 
inamic şi organizarea unei rezistenţe împotriva armatei ruse, care copleşise teri- 
toriul aflat sub administraţia guvernului român. Indiferent de motivaţie, pentru 
un militar aflat sub jurământ, fapta nu poate fi catalogată decât ca trădare, iar pre- 
vederile legale o incriminau foarte dur, pedeapsa fiind condamnarea la moarte. 

De altfel, Stenograma procesului, realizată de căpitanul în rezervă Henri Stahl, 
este lămuritoare în această privință, iar sentința era de aşteptat chiar de la începu- 
tul procesului, unde, dintre cei trei inculpaţi, era de față doar locotenent-colonelul 
Constantin Crăiniceanu. Documentul prezintă acţiunile colonelului Sturdza și ale 
celor doi colaboratori, înainte de trecerea la inamic, cât şi după aceea, cu scopul 
de a determina schimbarea de front a trupelor române, care urmau să lupte îmt 
potriva aliatului rus, considerat de Sturdza adevăratul pericol pentru națiunea 
română. 

În sfârşit, Declaraţia lui Sturdza din 1920, în care explică motivele faptei sale 
din iarna anului 1917, este, după cum o şi declară, o „spovedanie”, fără recriminări, 
prin care nu şi-a propus nici să se apere, nici să se scuze. A cerut atât contempora- 
iilor, cât și urmașilor: să fie judecat drept, expunând clar motivaţia acțiunii sale. 

Sperăm că, astfel construit, volumul de faţă va genera interesul sporit atât al 
specialiștilor, cât şi al cititorilor pasionaţi sau preocupați de istoria națională, în 
special de marea încleştare din anii 1914-1918. Ţinem să precizăm că demersul 
nostru nu are ca scop reabilitarea colonelului Alexandru D. Sturdza sau încerca- 
rea de a găsi scuze pentru fapta sa. Aceasta rămâne, indiferent de motivaţie, un 
act de trădare, de încălcare a jurământului militar, făcut cu premeditare, neînte- 
meiat pe considerente de ordin material, ci pe anumite opțiuni politice, posibile 
în cazul unui civil, dar nepermise unui ostaş. 

Nu dorim, cu alte cuvinte, nici să-l reabilităm pe Alexandru D. Sturdza, nici 
să-l condamnăm din nou, adăugând o altă piesă de acuzare la dosarul său atât de 
consistent. După opinia noastră, istoricul nu este şi nu trebuie să fie nici procuror, 
nici avocat, ambele ipostaze fiind cât se poate de dăunătoare investigaţiei istorice. 
Am dorit doar să oferim o analiză nuanțată, cât mai echilibrată cu putință, bazată 
pe investigaţii îndelungi în arhive şi biblioteci, asupra unui episod trist şi incomod 
din Războiul de Întregire, până acum insuficient tratat în istoriografie națională. 

Li Li 

Transcrierea documentelor incluse în volum s-a făcut integral, respectân- 
du-se particularităţile sintactice şi morfologice ale autorului şi ale limbii din acea 
perioadă, potrivit principiului minimei intervenţii în textul original. Operația s-a 
realizat conform normelor ortografice ale limbii române în vigoare, îndreptân- 
du-se tacit unele greşeli gramaticale şi atenționând asupra inconsecvenţelor au- 
torului în privința datării. 

Întrucât Jurnalul a fost scris de mână, pe carnete de format mic; unele cu- 
vinte sau pasaje — de altfel, foarte puţine — nu au putut fi descifrate, fapt pe care 
l-am semnalat cititorului. De asemenea, am procedat la explicarea unor abrevieri, 
la completarea sau corectarea numelor unor persoane. Aşa cum cititorul va con- 
stata, Jurnalul conţine expresii şi cuvinte în alte limbi (franceză, germană, latină, 
greacă, maghiară), Alexandru D. Sturdza fiind un om cultivat şi un poliglot. Toate 
aceste pasaje au fost traduse în limba română. Precizăm că toate explicaţiile şi 
informaţiile care au fost inserate între paranteze drepte ne aparțin, iar cele între 
paranteze rotunde sunt ale autorului. 

Întrucât, Jurnalul (mai ales), dar şi Stenograma procesului şi Declaraţia din 
1920 conţin referiri la personaje şi fapte mai puţin sau deloc cunoscute, am apelat 
la note explicative pentru a facilita o înțelegere cât mai bună a consideraţiilor şi a 
faptelor relatate în cele trei documente. 

Mulţumim colegului și prietenului nostru, comandor (r) Gheorghe Vartic, 
pentru gestul de a ne pune la dispoziție manuscrisul memoriilor generalului Mi- 
hail Buttescu, document ce aduce contribuţii de mare valoare la biografia colone- 
lului Alexandru D. Sturdza. 

În final, adresăm mulțumiri Editurii Militare și directorului ei, Adrian Pandea, 
pentru sprijinul acordat în publicarea acestei lucrări. 


ALEXANDRU D. STURDZA. 
CARIERA MILITARĂ, ACTIVITATEA PUBLICĂ 


Familia 


Alexandru D. Sturdza a făcut parte din marele neam al Sturdzeştilor, care a avut 
rosturi însemnate în istoria românilor, mai veche și mai nouă. Din această bogată 
familie au făcut parte domnitori, cum ar fi Ioniță Sandu Sturdza (1822-1828) sau 
Mihail Sturdza (1834-1849), demnitari de rang înalt (prim-miniştri şi miniştri), 
personalități culturale, ştiinţifice şi artistice de prestigiu ş.a. Activitatea lor a de- 
păşit nu o dată graniţele țării, având reverberaţii pe întreg continentul european 
și nu numai). 

Alexandru D. Studza s-a născut la 23 mai 1869, fiind unicul copil al cuplului 
Dimitrie A. Sturdza și Zoe Cantacuzino. Tatăl său, Dimitrie A. Sturdza (1833- 
1914), era fiul lui Alexandru Sturdza și al Ecaterinei, tot Sturdza, fiica logofătului 
Costache Sturdza de la Ruginoasa. Alexandru și Ecaterina au avut nouă copii, 
Dimitrie fiind cel mai mare. A urmat Elena (1834), căsătorită cu Vasile Beldiman 
şi a doua oară cu fiul lui vodă Suţu de la 1821; apoi Constantin (1835) și Alexan- 
dru (1836), morţi de copii. Al patrulea copil a fost o fată, Zoe (1837), căsătorită cu 
Dimitrie Balş, urmată de loan (1838), Matei (1839), mort în 1866, George (1841), 
căsătorit cu Maria, fiica lui Ion Ghica de la Ghergani și a Alexandrei Mavros şi, în 
sfârşit, Ruxandra (1842). 

Dimitrie A. Sturdza a fost una dintre personalitățile politice și ştiinţifice em- 
blematice ale României în a doua jumătate a secolului al XIX-lea şi începutul seco- 
lului al XX-lea. A făcut studii temeinice în Germania, rămânând atașat toată viața 
de această țară sub raport politic şi cultural. Reîntors în Moldova, Dimitrie A. 
Sturdza a participat activ la procesul unirii celor două principate extracarpatice, 
fiind secretarul Divanurilor ad-hoc şi apoi al căimăcămiei de trei. Pentru o scurtă 
vreme, a îndeplinit funcţia de secretar particular al domnitorului Alexandru Ioan 
Cuza (1859-1866), dar marile nepotriviri de caracter dintre cei doi i-au transfor- 


! Pentru detalii, vezi: Cristian Popișteanu, Dorin Matei, Sturdzeştii. Din cronica unei familii 
istorice, Fundaţia Culturală Magazin Istoric, Bucureşti, 1995. 

? Biblioteca Academiei Române (în continuare BAR), Cabinetul de manuscrise, Arhiva Dimi- 
trie A. Sturdza, mapa V, acte 67-69. 

mat în adversari. În consecinţă, Dimitrie A. Sturdza s-a implicat în conspirația, 
cunoscută drept „monstruoasa coaliție’, care l-a forțat pe Cuza să abdice?. 

După venirea lui Carol I pe tronul României, a fost de mai multe ori minis- 
tru, precum şi reprezentant al României la Istanbul. S-a retras o vreme din viața 
politică pentru a participa apoi la coaliția de la Mazar Paşa (1875), care a pus ba- 
zele Partidului Naţional Liberal. A făcut parte din guvernele liberale din perioada 
1876-1878, dar s-a retras, nefiind de acord cu alianţa cu Rusia. 

De altfel, în întreaga sa activitate politică, el a apreciat că Rusia reprezenta 
cel mai mare pericol pentru existenţa statului român, ruşii fiind, după opinia sa, 
continuatorii barbarilor care, timp de secole, au amenințat dinspre Răsărit hota- 
rele neamului românesc. „Lupta românilor din Regat și din afara acestuia, scria 
el, a fost, este şi va fi alăturea de Occidentul cult, în contra aspiraţiunilor cotro- 
pitoare ale Răsăritului încă necult. Nu românii vor provoca această luptă, căci ei 
nu au provocat niciodată pe vecinii lor, dar când vor fi chemaţi, ei trebuie să fie 
pregătiţi şi oțeliți, gata a susținea lupta şi a învinge. Românii să nu uite niciodată, 
concluziona Sturdza, că nu Țarul Rusiei i-a așezat la Dunăre pentru a fi sentinelă 
totdeauna trează a lumii civilizate, ci cel mai mare Împărat al Romei — Traian”. 

Să mai adăugăm şi faptul că, deși a fost participant la acțiunile de răsturnare 
a domnitorului Carol, organizate de liberali în anul 1870, Dimitrie A. Sturdza 
a devenit, după Războiul de Independenţă, un colaborator fidel al regelui Carol 
I, pe care l-a susținut în eforturile sale de modernizare a societății româneşti şi 
în politica externă care avea drept ax central Tripla Alianţă (din care România a 
făcut parte începând cu anul 1883). În calitate de ministru de externe, Dimitrie 
A. Sturdza a fost cel care, la 18/30 octombrie 1883, a semnat la Viena, alături de 
omologul său austro-ungar Kâlnoky, tratatul de alianță cu Austro-Ungaria la care 
a aderat în aceeaşi zi Germania (din 1888, și Italia). Tratatul de alianță cu Pute- 
rile Centrale a scos la vremea aceea România din izolarea diplomatică în care se 
afla, oferindu-i o siguranţă în fața tendințelor de expansiune ale Rusiei în Balcani 
şi, mai departe, spre Strâmtori şi ajutând-o să-şi consolideze poziția în sud-estul 
continentului. 


3Pentru perioada 1856-1859 şi domnia lui Alexandru Ioan Cuza, vezi: Constantin C. Giurescu, 
Viaţa şi opera lui Cuza Vodă, ediţia a 2-a revăzută și adăugită, Editura Științifică, Bucureşti, 1970; 
Dan Berindei, Constituirea României moderne, Editura Enciclopedică, București, 2009; Istoria Ro- 
mânilor, vol. VII, tom I, Constituirea României moderne (1821-1878), coordonator: Acad. Dan Be- 
rindei, Editura Enciclopedică, București, 2003. 

“Dimitrie A. Sturdza, Europa, Rusia şi România. Studiu etnic şi politic, ediția a doua, Institutul 
de Arte Grafice „Carol Göbl’, Bucureşti, 1914, p. 50. 

În lunga guvernare liberală ce a durat până în 1888, el a deținut succesiv mai 
multe portofolii — externe, culte şi instrucțiune publică, justiție. După moartea li- 
derului Ion C. Brătianu (1891), la Congresul de la Iaşi (8 noiembrie 1892) Dimitrie 
A. Sturdza a fost ales șeful Partidului Naţional Liberal, deși „oculta”, condusă de 
Eugeniu Carada, s-a opus. A avut această calitate până în anul 1909, când şefia li- 
beralilor a fost preluată, tot ca urmare a unor manevre ale aceleiaşi „oculte”, de Ion 
I.C. Brătianu. În această perioadă a fost de patru ori prim-ministru (1895-1896; 
1897-1899; 1901-1904; 1907-1909), deţinând concomitent și calitatea de ministru 
plin sau ad-interim la diferite departamente’. 

Activitatea politică a fost dublată de una ştiinţifică la fel de prodigioasă. A 
fost ales membru al Societăţii Academice la 15 septembrie 1871, rămânând legat 
de această instituție până la sfârșitul vieţii. În calitate de secretar general al forului 
academic sau de preşedinte, Dimitrie A. Sturdza a contribuit la crearea Bibliotecii 
Academiei Române, căreia i-a sporit fondul documentar prin numeroase dona- 
ţii, i-a asigurat un local corespunzător și un prestigiu ridicat în societatea româ- 
nească. Dimitrie A. Sturdza a fost un mare editor al documentelor privind istoria 
naţională. Dintre ele remarcăm cele zece volume de Acte și documente relative 
la istoria renascerei României sau ale colecției Hurmuzaki. La acestea se adaugă 
studiile şi lucrările sale, dintre care cele consacrate numismaticii au rămas drept 
capodopere ale genuluif. 

Totodată, Dimitrie A. Sturdza a fost şi un istoriograf al domniei lui Carol T. 

Dimitrie A. Sturdza a fost extrem de conştiincios, muncind până la epuizare 
atât pe tărâm politic, cât şi ştiinţific. Riguros până la pedanterie, el era şi deosebit 
de cinstit cu banul și cu bunurile publice. Într-o ţară în care politica se practica 
foarte adesea doar pentru chiverniseala personală, liderul liberal făcea o figură 
aparte prin chibzuința, chiar zgârcenia cu care administra resursele financiare ale 
țării. Toate mărturiile şi documentele păstrate sunt unanime în a aprecia acest tip 
de conduită și această trăsătură de caracter ale liderului liberal. 

STitu Maiorescu, Istoria politică a României sub domnia lui Carol 1, ediţie, postfață şi indice de 
Stelian Neagoe, Editura Humanitas, Bucureşti, 1994; Ion Mamina, Ion Bulei, Guverne și guvernanţi 
(1866-1916), Editura Silex, Bucureşti, 1994, 236-237. 

6 Dimitrie A. Sturdza, Acte și documente relative la istoria renascerei României, vol. 1-10, 
1889-1909; Idem, Însemnătatea divanurilor ad-hoc din laşi şi Bucureşti în istoria renașterii Româ- 
niei, partea 1-6, 1857, 1858; Idem, Însemnătatea lucrărilor Comisiei Europene de la gurile Dunării, 
1856-1912, vol. 1-3, Librăriile Socec&comp, Bucureşti, 1913. 

7Pe larg, vezi: Charles I-er, Roi de Roumanie. Chronique-actes-documents, Publié par Demetre 
A. Sturdza, vol. 1 (1866-1875), vol. 2 (1876-1877), Institut d'Arts Graphiques „Charles Gâbl”, 1899, 
1904; Dimitrie A. Sturdza, Domnia Regelui Carol 1, Bucureşti, 1906; Cuvântările M.S. Regelui Carol I 


către Academia Română 1867-1913. Adunate și retipărite de Dimitrie A. Sturdza, ediția a 2-a, Insti- 
tutul de Arte Grafice „Carol Göbl’, Bucureşti, 1913. 

Relaţiile lui D. A. Sturdza cu armata sunt obiect de controversă istoriografică. 
În epocă, el a fost acuzat că, prin funcţiile pe care le-a deţinut, cele de prim-mi- 
nistru şi ministru de război (titular și ad-interim), nu a asigurat fondurile necesare 
funcționării armatei la parametrii ceruți. Cazul cel mai des citat este replica dată 
şefului Marelui Stat Major al armatei, generalul Ştefan Tătărescu, tatăl omului po- 
litic liberal Gheorghe Tătărescu, în anul 1904. Acesta venise la prim-ministrul D. 
A. Sturdza, care era şi ministrul de război, cu un proiect de act normativ privind 
reorganizarea infanteriei, ce presupunea, evident, cheltuieli suplimentare. D. A. 
Sturdza a refuzat să accepte propunerea, declarând că: „Armata nu rentează”*. 
către factorul politic. Fără a analiza pe larg o asemenea idee, subliniem că ea re- 
flectă doar o parte de adevăr?. Necesităţile României din acea perioadă erau multe 
şi mari, astfel că s-a optat pentru soluția alocării unor resurse limitate pentru 
armată, în condiţiile în care perspectiva unui război regional sau european nu era 
iminentă, iar apartenenţa statului român la Tripla Alianţa era un factor de securi- 
tate. Prin urmare, atitudinea lui D. A. Sturdza, până la un punct, era justificată. 

Dar conduita lui trebuie apreciată şi din alt punct de vedere, cel al mora- 
vurilor clasei politice românești. Şi în perioada antebelică, dar mai ales în cea 
interbelică, înzestrarea armatei române a fost transformată într-o afacere foarte 
profitabilă pentru anumite cercuri politice şi militare. Exemplul cel mai ilustrativ 
în această privință este regele Carol al II-lea (1930-1940), camarila patronată de 
el organizând adevărate „tunuri” financiare pe seama înzestrării armatei. Une- 
ori, ele erau cunoscute şi de opinia publică, sub forma „afacerilor”: „Ferochimica', 
„Fokker”, „Skoda” etc. În lumina acestor realități, atitudinea lui D. A. Sturdza, de 
grijă şi corectitudine deosebite față de banul public, este de apreciat. 

După moartea sa, prin Înaltul Decret nr. 3 425 din 30 octombrie din 1914, 
semnat de regele Ferdinand, pentru a-i cinsti memoria, gimnaziul militar din Cra- 
iova a primit denumirea de Gimnaziul militar „Dimitrie A. Sturdza”. Raportul 
care propunea o asemenea măsură era semnat de Ion I. C. Brătianu, prim-ministru 
şi ministru de război. În document se aprecia că propunerea era un „semn al amin- 
tirii recunoscătoare ce oștirea păstrează lui Dimitrie A. Sturdza, a cărui muncă 
rodnică, atât ca ministru de război, cât şi ca neobosit servitor al Statului, pe toate 
tărâmurile, a contribuit atât de mult pentru dezvoltarea şi înălțarea României”!!. 

8 Gheorghe Tătărescu, Mărturii pentru istorie, ediţie îngrijită de Sanda Tătărescu-Negropon- 
tes, studiu introductiv de Șerban Tanașoca, Editura Enciclopedică, Bucureşti, 1996, p. 15. 

°’ Pe larg vezi: Petre Otu, Mareșalul Alexandru Averescu. Militarul, omul politic, legenda, Edi- 
tura Militară, București, 2005, p. 106-107. 


19 „Monitorul oastei”, nr. 49 din 10 noiembrie 1914, p. 1 133. 
"Ibidem. 

Mama lui Alexandru Sturdza, Zoe, provenea din familia Cantacuzino, la fel 
de ilustră ca a tatălui, care a dat, la rându-i: domnitori, politicieni de frunte, sa- 
vanţi'?. Zoe Cantacuzino era fiica lui loan Cantacuzino, fiu al logofătului Con- 
stantin Cantacuzino, fost caimacam la 1848, şi al Mariei Mavros. Cuplul a avut 
trei fete — Zoe, Sevastia şi Maria. Zoe s-a căsătorit cu Dimitrie A. Sturdza, Sevas- 
tia cu Petre P. Carp, liderul conservator, iar Maria, cu Mihail Suţu. 

Zoe Sturdza (1847-1920) trecea, după cum aprecia episcopul Raymund 
Netzhammer, drept o femeie foarte inteligentă și cultă care „dominase societatea 
din Bucureşti până în ultimele zile ale defunctului rege [Carol I] şi ale decedatului 
ei soț, dând tonul în ceea ce privește arta, literatura și muzica”!?. Ea era conside- 
rată în România, după opinia aceluiaşi memorialist, „drept cea mai mare cunos- 
cătoare în domeniul muzicii”!4. 

În acest mediu familial a crescut și s-a format Alexandru Sturdza. A primit 
de timpuriu o educaţie aleasă, având profesori germani şi francezi, iar mama i-a 
transmis marea sa pasiune pentru muzică. Alecu, aşa cum era alintat de părinți, 
a fost un copil precoce, învățând să scrie şi să citească în mai multe limbi de la 
o vârstă fragedă. De remarcat că, prin tatăl său, a fost format în spiritul culturii 
germane, iar prin mama sa, a cunoscut și a apreciat civilizația franceză. De altfel, 
corespondența dintre mamă și fiu s-a desfășurat, în mare măsură, în limba lui 
Voltaire. 

Prima scrisoare, în limba germană, către tatăl său, este datată 26 octombrie 
1872, la trei ani și câteva luni”. Au urmat alte misive trimise părinților din diverse 
locuri. La 6 octombrie 1877, de pildă, din Bucureşti, în plin război cu Imperiul 
Otoman, probabil sub influența discuţiilor din familie, scria lui D. A. Sturdza: 
„Astăzi au trecut foarte mulți muscali cu fluieri şi tobe și sbiară ca nişte nebuni””. 
Pe aceeași linie antirusă, la 14/26 august 1878, călătorind cu vaporul „Tegelthoff” 
spre Viena, nota într-o altă scrisoare către tatăl său: „La masă nu mâncăm peşte 
fiindcă anul acesta peștii au mâncat mulţi ruși și sunt veninoși”!?. 

12 Pentru acest subiect, vezi, între altele: Albumul familiei Cantacuzino cuprinzând o alegere de 
portrete şi documente relative la această familie scoase mai ales din arhiva şi colecţiile domnului G. 
Gr. Cantacuzino, Bucureşti, 1902; N. Iorga, Despre Cantacuzini. Studii istorice bazate în mare parte 
pe documentele inedite din arhiva d-lui G. Gr. Cantacuzino, Bucureşti, 1902; Ion Mihai Cantacu- 
zino, O mie de ani în Balcani. O cronică a Cantacuzinilor în vâltoarea secolelor, Editura Albatros, 
București 1996. 

'3Raymund Netzhammer, Episcop în România. Într-o epocă a conflictelor naţionale şi religioa- 
se, vol. I, ediţie realizată de Nikolaus Netzhammer în colaborare cu Krista Zach, traducere din limba 
germană de prof univ dr. George Guţu, Editura Academiei Române, București, 2005, p. 616. 

“Ibidem, p. 353. 

15 BAR, Cabinetul de manuscrise, Corespondenţă, S 5 (1)/CMV (Alexandru D. Sturdza către 
D. A. Sturdza). 

16 Ibidem, S 5 (6)/ CMV (Alexandru D. Sturdza către D. A. Sturdza). 

Y Ibidem, S 5 (8)/CMV (Alexandru D. Sturdza către D. A. Sturdza). 

De mic a fost extrem de bine pregătit și educat într-un cult al muncii, tră- 
sătură specifică familiei din care provenea. Studiile gimnaziale şi secundare le-a 
urmat la Jena și pe cele universitare la Breslau (azi, Wroctaw, Polonia), ambele din 
Germania, orientarea spre această țară devenind astfel o tradiție de familie. Tatăl 
a urmărit cu atenție educaţia fiului. La 6 ianuarie 1887, din Viena, Dimitrie A. 
Sturdza îi scria lui loan Bianu, un devotat discipol şi prieten de familie: „Allecu] e 
bine. A mers tot progresând normal. Sper că se va face un bărbat zdravăn. A cetit 
până acum în clasă 15 cărți din Odiseea, şi până la Paşti întreaga O[disee]. Cărțile 
cetite le ceteşte ca şi cum ar ceti o carte germană sau franceză”!8. 


Studiile militare în Germania 


La 9 martie 1889, Alexandru Sturdza era înregistrat ca soldat voluntar în armata 
română, dar la 16 noiembrie acelaşi an primea un concediu de trei ani pentru a 
urma studiile militare în Germania”. Motivația pentru care Dimitrie A. Sturdza 
a optat pentru asigurarea unei cariere militare singurului său copil nu este prea 
clară. Îndeobște, aristocrația românească nu a fost atrasă de armată, relativ pu- 
tini dintre fiii acesteia au urmat cariera armelor. Mulţi s-au îndreptat spre alte 
domenii considerate fie mai sigure, fie mai conforme cu statutul lor social (diplo- 
mație, avocatură, medicină). Au fost şi cazuri de tineri care, pe urma înaintaşilor, 
au intrat în politică, averea şi/sau prestigiul dobândite fiind factori ai ascensiunii 
pe scara socială. Poate cel mai ilustrativ exemplu îl reprezintă Brătienii, care au 
format o adevărată dinastie în politica românească, aflată, nu de puţine ori, la 
concurenţă cu dinastia de Hohenzollern”. 

Accederea în corpul ofițeresc a fiilor provenind din familiile cu o stare ma- 
terială bună sau a celor din marea boierime a fost, prin urmare, excepţia şi nu 
regula. Unii, cum ar fi generalul Alexandru Socec, fiul celebrului librar și editor 
din a doua jumătate a secolului al XIX-lea şi începutul secolului al XX-lea, s-au 
conformat unei cerințe de familie, ca modalitate de a-și corecta comportamentul 
de până atunci. Alţii, un exemplu este generalul Radu R. Rosetti, au făcut-o da- 
torită unui concurs de împrejurări. Cum averea se micşorase simţitor ca urmare 
a unor decizii mai puţin inspirate ale antecesorilor, inclusiv ale tătălui său, iar 
dorința de a finaliza studiile la Politehnică (pe atunci Şcoala de Poduri și Şosele) 

1 Scrisori către Ioan Bianu, vol. V, ediţie de Marieta Croicu şi Petre Croicu, Editura Minerva, 
Bucureşti, 1980, p. 17. 


19 „Anuarul Armatei Române”, 1901, p. 284. 
% Mihail E. Ionescu, Romania Orientală.160 de ani, Editura Militară, București, p. 20-25. 

nu a fost materializată, datorită matematicilor, Radu R. Rosetti s-a orientat către 
cariera de ofițer”. 

Este posibil ca, aflat în vârful ierarhiei politice şi sociale, Dimitrie A. Sturdza 
să fi dorit prin această alegere pentru fiul său o reconfirmare a statutului său, o 
dovadă a devotamentului său pentru țară. Căci, după opinia sa, exprimată în mai 
multe ocazii, armata reprezenta „în toate ţările bine organizate corpul cel mai ales 
în serviciului statului, căci el trebuie să fie reprezentantul ordinii și al datoriei”22. 
Om al ordinii, al disciplinii şi al devotamentului pentru binele public, liderul libe- 
ral a apreciat că aceste calități, pe care el le-a ilustrat cu strălucire, trebuiau să fie 
transmise şi fiului său, iar locul cel mai potrivit era armata. „Singurul meu fiu pe 
care mi l-a dat Dumnezeu, afirma liderul liberal la Constanţa, în 1902, are onoa- 
rea să servească patria în oştire. [...] I-am dat o creştere ostășească, cu ordinea și 
datoria ca zilnică povaţă, cu munca neobosită ca practică a vieţii. Am convinge- 
rea, conchidea el, că va fi vrednic de a se numi ostaş român”%. 

În același timp, opțiunea militară pentru fiul său şi decizia ca acesta să se pre- 
gătească în armata germană, una dintre cele mai bune din lume, erau concordante 
și cu orientarea externă din acel moment a statului român, care aderase, în 1883, 
la Tripla Alianţă (Puterile Centrale). Nu este exclus ca trimiterea unicului său fiu 
să fi reprezentat un „zălog” o garanţie pentru păstrarea orientării politice a Româ- 
niei, de colaborare cu această ţară. Și Petre P. Carp, cumnatul și cuscrul lui Dimi- 
trie A. Sturdza, a procedat de o asemenea manieră, unul dintre fiii săi, Petru, fiind 
trimis la studii militare în Germania. Procedeul nu era nou, el fiind asemănător 
celui practicat o lungă perioadă de timp de Poarta Otomană, ca putere suzerană, 
în raporturile cu principatele românești extracarpatice. Domnitorii români, din 
momentul preluării tronului Moldovei sau al Munteniei, erau obligați să-și trimită 
fiii la Istanbul, drept garanție a fidelității lor față de sultan. 

Evident că în cazul lui Sturdza, dar şi al lui Carp, problema nu se punea în 
acești termeni, dar cei doi au fost, până la sfârșitul vieţii, adepți foarte convinşi ai 
păstrării alianței cu Germania, ai orientării României spre această țară. Dimitre 
A. Sturdza vedea colaborarea bilaterală şi preluarea experienţei germane drept 
garanţiile cele mai sigure ale progresului și ale stabilității statului român. În con- 
secinţă, şi-a îndreptat fiul spre Germania, având ferma convingere că astfel ser- 
veşte cel mai bine interesele țării sale. 


2 Radu R. Rosetti, Mărturisiri, vol. I, Colecţia „Convorbiri literare” București, 1940, p. 
82-115. 

22? Cuvântarea domnului Dim. Sturdza, preşedintele Consiliului de Miniştri, Ministru de Răz- 
boi, la Banchetul Batalionului al Doilea Vânători, „Regina Elisaveta” la serbarea luării Griviței în 
30 august 1902, Tipografia „Voința Naţională”, Bucureşti, 1902, p. 33. 

2 Ibidem, p. 36. 

Alexandru D. Sturdza a rămas în Germania 12 ani, el urmând, în acest răs- 
timp, cursurile mai multor instituții de învățământ și efectuând stagii de practică 
în unități şi comandamente de diferite arme. Pentru început, a parcurs, timp de 
doi ani, cursurile Şcolii Militare din Hanovra (1889-1891). Mândru de evoluția 
fiului său, D. A. Sturdza, scria de la Veneţia, unde se afla în concediu cu fiul său, lui 
Ioan Bianu: „Alecu e un băiat zdravăn și un bărbat foarte cult, care îşi are calea cea 
mare trasă, și îndestulată voinţă ca să o urmeze. Ceea ce-mi place e că nu dă îna- 
poi dinaintea dificultăților și că dă piept cu dânsele cu rezoluțiune și simțământ 
de datorie. Acest din urmă, în fine, rămâne cheia întregii educațiuni omenești: 
cine o are, fie om, fie naţiune, acela merge înainte bine”35. 

La 17 noiembrie 1891, Alexandru D. Sturdza a absolvit Școala Militară din 
Hanovra. Cu aceeaşi dată, în baza studiilor din Germania, a fost primit în armata 
română cu gradul de sublocotenent (Regimentul 1 geniu). Deși încadrat în armata 
română în diverse funcţii, pe baza unui acord special încheiat între regele Carol 1 
şi împăratul Wilhelm al II-lea, Alexandru D. Sturdza a servit în armata germană 
până în toamna anului 1901. În perioada 16 februarie 1892-27 februarie 1901, cât 
a durat concediul de studii, Alexandru D. Sturdza a studiat la Şcoala de Artilerie şi 
Geniu, ce funcționa la Charlottenburg și la Academia de Război din Berlin, făcând 
şi stagii aferente în diverse unităţi și comandamente. În tot acest răstimp, el a fost 
pregătit ca ofițer de legătură între cele două armate în eventualitatea unui război 
și în conformitate cu tratatul de alianţă dintre România și Puterile Centrale. 

În această perioadă, a fost avansat în grad în armată română. La 10 aprilie 
1895, generalul C. Poenaru, ministrul de război, a supus aprobării monarhului Ra- 
portul nr. 46, relativ la înaintarea în gradul de locotenent în arma geniului, înce- 
pând cu 8 aprilie, a sublocotenentului Alexandru D. Sturdza, la vacanţa existentă 
în Regimentul 1 geniu, prin avansarea locotenentului Ion D. Vasilescu. Carol I şi-a 
însușit acest raport şi prin Decretul nr. 1 787 din 10 aprilie 1895 i-a acordat lui 
Alexandru D. Sturdza gradul de locotenent”. De remarcat că documentul era o 
completare la Înaltul Decret nr. 1 987 din 9 mai 1894, ceea ce înseamnă că tânărul 
Sturdza fusese avansat cu un an întârziere față de promoţia lui. Cu toate acestea, 
documentele militare i-au menţinut vechimea în acest grad de la 8 aprilie 1895. 

Scrisorile schimbate între tată și fiu, precum și corespondenţa dintre cei doi 
şi loan Bianu dau o imagine cuprinzătoare a vieţii militare din epoca celui de-al 
BAR, Cabinetul de manuscrise, Corespondenţă, S 5 (17)/CMV (Alexandru D. Sturdza către 
D. A. Sturdza). 

2 Scrisori către loan Bianu, vol. V, ediţie de Marieta Croicu şi Petre Croicu, Editura Minerva, 


Bucureşti, 1980, p. 38 (scrisoarea din 7 octombrie 1891). 
% „Monitorul oastei”, nr. 19 din 20 aprilie 1895, p. 540. 

Doilea Reich, a preocupărilor, succeselor, îngrijorărilor şi aspirațiilor lui Alexan- 
dru Sturdza. La 11 februarie 1894, aflat la Şcoala de la Charlottenburg, îl informa 
pe părintele său că inspectorul general al armei nu era mulțumit de rezultatele 
obținute de toți cursanţii. În ceea ce-l privea, a finalizat lucrarea despre generalul 
belgian Henri Alexis Brialmont, cel care, între altele, a elaborat planurile de sis- 
temului de fortificații al Bucureştilor?. Profesorul de tactică era mediocru, dar 
tânărul Sturdza se bucura că a luat note bune la matematică?8. 

În același an, la 18 octombrie, era foarte mulțumit că are „condeiul” Pelican 
și că a desființat călimara, „obiect nedemn de secolul nostru” Un eveniment care 
l-a impresionat în mod deosebit a fost sfințirea celor 132 de steaguri prusiene, la 
ceremonie asistând şi regele Serbiei??. 

La 25 octombrie 1894, Alexandru Sturdza dădea detalii despre programul 
său riguros de la Academia de Război. În fiecare dimineaţă, între orele 7.00 şi 
8.00, se găsea la hipodrom pentru şedinţa de călărie. Apoi, de la ora 9.00, mergea 
la cursuri, ce durau până la 13.00 sau 15.00, în unele zile. Programul săptămânal 
era destul de încărcat și cuprindea: luni — limba rusă și tactică; marţi — istorie, 
ştiinţa armelor, limba rusă; miercuri — igienă, ştiinţa armelor, comunicațiuni; joi 
— tactica, istoria militară, limba rusă; vineri — istorie; sâmbătă — istorie militară, 
topografie. Fiecare curs avea o durată de două ore, în afară de igienă și ştiinţa 
armelor, care erau de o oră. La limba rusă a intrat la cursul inferior şi spera ca 
în anul universitar următor să treacă la cursul superior™. Într-o altă scrisoare, se 
plângea că pentru limba rusă rămânea puţin timp”. 

Programul era ca la universitate, profesorii fiind temeinic pregătiți. Tactica 
era predată de maiorul Eben din Marele Stat Major, „cursurile lui fiind minunate”; 
istoria militară, de locotenent-colonelul von Zimmerman, cavalerist; istoria, de 
profesorul Schliemann, specialist în „chestia orientală”; topografia, de generalul 
Sommer din secția topografică a Marelui Stat Major; pentru cursurile de comuni- 
caţii era maiorul Gerding din Regimentul 1 căi ferate. În accepţia sa, cele mai soli- 
citante erau considerate cursurile de tactică, urmate de cele de istorie militară. 

Ajuns la Academia de Război, Alexandru Sturdza avea ambiția să termine 
cu o astfel de clasificaţie, încât să-i permită să activeze în continuare ca ofițer de 

2 Cornell. Scafeș, loan I. Scafeş, Cetatea Bucureşti. Fortificațiile dinjurul Capitalei (1884-1914), 
Editura Alpha MDN, Bucureşti, 2008. 

% BAR, Cabinetul de manuscrise, Corespondenţă, S 5 (18)/CMV (Alexandru D. Stuidza către 
D. A. Sturdza). 

2 Ibidem, S 5 (20)/CMV (Alexandru D. Sturdza către D. A. Sturdza). 

3 Ibidem, S 5 (23)/CMV (Alexandru D. Sturdza către D. A. Sturdza). 


3 Ibidem, S 5 (24)/CMV (Alexandru D. Sturdza către D. A. Sturdza). 
32 Ibidem, S 5 (23)/CMV (Alexandru D. Sturdza către D. A. Sturdza). 

stat major. În același timp, el era bucuros că prima etapă a educaţiei lui militare în 
Germania a fost fructuoasă şi i-a creat, în cercurile unde a lucrat sau pe care le-a 
frecventat, „poziţia pe care trebuia să o am pentru a reprezenta bine România” 
Şefii, superiorii şi colegii lui îl apreciau, iar lucrurile, era convins, vor merge, ca 
și până atunci, foarte bine. Pentru aceste rezultate deosebite, el nu uita să mulțu- 
mească tătălui său, care l-a îndrumat în tot acest timp: „Chiar fiind departe, scria 
Alexandru D. Sturdza, vorbele tale au avut asupra mea mai multă autoritate decât 
glasurile lui Schroder, Richter, Dalm şi ale comandanților mei”??. 

La rândul său, Dimitrie A. Sturdza a urmărit cu foarte multă atenţie cariera 
militară a fiului său şi era mândru de rezultatele și performanţele obținute. În 
călătoriile sale în Germania, a luat contact cu unitățile militare unde activa, a vor- 
bit cu oameni politici şi comandanți, s-a interesat de comportarea lui Alecu. La 
29 decembrie 1896, din Berlin îi scria lui loan Bianu: „Aci te răsufli în aer moral 
curat. M-am răsuflat și eu la aer curat în vechea cazarmă a lui Frederic cel Mare, 
în mijlocul ofițerilor camarazi ai lui Alexandru, privind la cei tineri, necontenit 
oțeliți la focul datoriei de cei bătrâni. M-am răsuflat ştiind că unul dintre cei tineri 
e Alexandru, și anume unul nu din cei din urmă, ci unul din cei dintâi”34, 

La şcoală, lucrurile mergeau bine, scria Alexandru tatălui său la 5 aprilie 1897, 
evenimentul senzațional al săptămânii anterioare fiind vizita din proprie inițiativă 
a împăratului Wilhelm al II-lea la masa ofițerilor din Academie”. 

La începutul lunii august 1897 s-a aflat în garnizoana Metz, la manevre cu 
Academiasf. Problematica lor a fost foarte complexă, exercițiile fiind atât cu dublă, 
cât şi cu simplă partidă, dar în acest ultim caz a fost vorba de forțarea unui curs 
de apă, respectiv a Mosellei, de către un regiment de bavarezi. Foarte instructive 
erau analizele care se făceau după fiecare etapă, astfel încât, nota el cu satisfacție, 
era mulțumit de alegere, deoarece „în privința lucrărilor milităreşti nu se poate să 
fie o garnizoană mai interesantă ca Metz””. 

În toamnă, Alexandru Sturdza a revenit la Berlin, reluând cursurile de la 
Academie, frecventată concomitent și de locotenentul George Eremia (16 martie 
1893-1 noiembrie 1898). La 23 noiembrie îi scria părintelui său că Alexandru 
Beldiman, titularul Legaţiei române din capitala Germaniei, pleca la Bucureşti şi 
sa bidem, S 5 (23)/ CMV (Alexandru D. Sturdza către D. A. Sturdza). 

3 Scrisori către loan Bianu, vol. V, ediţie de Marieta Croicu şi Petre Croicu, Editura Minerva, 
Bucureşti, 1980, p. 57. 

3% BAR, Cabinetul de manuscrise, Corespondenţă, S 5 (25)/CMV (Alexandru D. Sturdza către 
D. A. Sturdza). 

avea să-i încredințeze informaţii despre procesul de învățământ, precum și alte 
detalii. El „îţi va istorisi că E[remia] şi cu mine am lucrat spre mulțumirea tuturor 
superiorilor, ceea ce e natural și lesne de făcut aci; de va fi tot așa de lesne și peste 
câțiva ani, când vom fi în ţară”. 

Dar, din perspectiva lui, nu toate lucrurile mergeau bine, iar una dintre pro- 
bleme a fost aşa-numitul „caz Averescu” Maiorul Alexandru Averescu a fost nu- 
mit ataşat militar la Berlin prin Înaltul Decret nr. 34 din 28 august 1896, semnat 
de regele Carol I, la propunerea ministrului de război, Constantin Budişteanu. 
Conform reglementărilor din epocă, atașatul militar avea în subordine pe milita- 
rii români care se găseau cu diferite misiuni în țara respectivă, inclusiv pe cei care 
se aflau la studii sau la stagii de specializare. Averescu era, prin urmare, şi superi- 
orul lui Alexandru D. Sturdza, aflat la Academia de Război din Berlin. 

Profitând de calitatea sa, Averescu i-a cerut o serie de informaţii „rezervate', 
respectiv câteva regulamente ale armatei germane. Sturdza a refuzat să satisfacă 
cerința ataşatului militar român, afirmând că „nu ceruse voie şefilor săi germani” 
Averescu i-a replicat că, la Berlin, el este singurul său șef, dar Sturdza i-a rea- 
mintit că se află sub jurământul depus regelui Prusiei, iar acțiunea sa ar fi putut 
fi catalogată drept spionaj. Averescu i-a pus în vedere că este ofițer român şi că, 
la terminarea stagiului, va reveni în cadrele armatei române, unde va aplica ceea 
ce învățase în Germania. Alexandru Sturdza a refuzat și l-a anunțat pe Alexandru 
Beldiman, ministrul României la Berlin, despre solicitarea lui Averescu%. Sturdza 
i-a mai reproșat lui Averescu şi legăturile foarte strânse cu atașatul militar francez, 
pe care a dorit să-l introducă la exerciţiile militare de la Academia de Război. În 
replică, Averescu, nemulțumit, a redactat rapoarte defavorabile despre Alexandu 
D. Sturdza și colegul său, George Eremia, pe care le-a expediat în țară. 

Alexandru Sturdza nu s-a limitat doar la informarea ministrului român la 
Berlin, ci i-a scris şi tatălui său despre relația tensionată cu Alexandru Averescu. 
La 17 februarie 1898, el îi comunica lui Dimitrie A. Sturdza următoarele știri: 
„Averescu trebuie să fie în țară; sper că nu va mai prelungi timpul stării sale la 
Berlin: 1) din cauza displăcerilor; 2) din cauza relațiunilor intime cu francezul, 
care au dat loc aici la discuţie între ofițerii germani. Eu am avut, o lună înainte 
de a porni în ţară, în noiemvrie, o întrevedere cu dânsul, unde am vorbit în mod 
foarte deschis şi cu intenția marcată de a face relaţiile noastre cât se poate de 
bune, uitând toate cele petrecute; dar el nimic n-a uitat [...] mie îmi spune în obraz 
că sunt prea rece și rezervat cu dânsul; aș vrea să fie și el așa cu mine. În fine, văd 

3% Ibidem, S 5 (45)/CMV (Alexandru D. Sturdza către D. A. Sturdza). 


3% Petre Otu, Mareșalul Alexandru Averescu. Militarul, omul politic, legenda, Editura Militară, 
Bucureşti, 2005, p. 24-25. 


22 PETRE OTU, MARIA GEORGESCU 


că vom scăpa aci de dânsul, dar mai târziu în țară mereu drumurile noastre se 
vor încrucişa, fiindcă el e inteligent şi, pe lângă ambiția lui, are intenţia de a lucra 
spre îmbunătățirea cauzei comune”*. Alexandru D. Sturdza a fost premonitoriu, 
destinele celor doi intersectându-se de multe ori în deceniile următoare. Relaţiile 
se vor îmbunătăți, iar tânărul Sturdza va sprijini măsurile de reformă inițiate de 
Alexandru Averescu în 1908, în calitatea sa de ministru de război. 

Totuşi, pe moment, Alexandru Sturdza n-a scăpat așa uşor de Alexandru 
Averescu, acesta întorcându-se la postul său de la Berlin. La 9 martie 1898, Ale- 
xandru Sturdza și colegul lui George Eremia au avut de executat un joc de război, 
organizat de Averescu, care obținuse acceptul Academiei de Război germane, fapt 
care nu a prea convenit celor doi cursanţi. Sturdza a crezut inițial că acest exerci- 
țiu era un fel de examen și s-a pregătit temeinic. A conlucrat bine cu Averescu şi 
nu au apărut fricțiuni între ei*!. Deşi Averescu l-a rugat ca, pentru 2 aprilie 1898, 
să pregătească şi să conducă un joc de război pentru toți ofițerii cursanţi din Ger- 
mania, Sturdza a refuzat în final. 

Demersurile lui Alexandru Sturdza au avut efect, ducând în cele din urmă la 
rechemarea lui Averescu, ceea ce a constituit o surpriză pentru cercurile militare 
de la Bucureşti, care nu puteau explica această decizie, mai ales că Averescu nu 
epuizase perioada de stagiu de la Berlin. 

Revenit în țară, Alexandru Averescu a fost mutat comandant al Regimen- 
tului 4 roșiori, care avea, în acel moment, garnizoana la Bârlad, unitatea fiind 
„proprietatea” principesei Maria. Nemulțumit de decizia retragerii de la Berlin, 
el a adresat, la 1 iulie 1898, un memoriu ministrului de război, în care şi-a expus 
punctul de vedere asupra acuzațiilor ce i s-au adus. Averescu recunoștea că a 
dorit să ia parte la jocurile de război desfăşurate la Academia de Război germană 
şi a rugat, în acest scop, pe cei doi ofițeri români cursanţi să-i facă cunoştinţă 
cu locotenentul-colonel von Zimmermann, despre care auzise că avea reputaţia 
unui foarte bun conducător de asemenea exerciții. După prezentările de rigoare, 
Averescu a solicitat lui von Zimmermann permisiunea să participe la jocurile de 
război de la Academie, cerere aprobată de acesta cu multă amabilitate. Pentru a fi 
în regulă, Averescu a solicitat şi acordul comandantului acelei înalte instituții de 
învățământ. Din cauza faptului că anul şcolar era pe sfârșite, nu a putut participa 
decât la două asemenea exerciții??. Locotenent-colonelul von Zimmermann l-a 

“BAR, Cabinetul de manuscrise, Corespondenţă, S 5 (47)/CMV (Alexandru D. Sturdza către 
D. A. Sturdza). 

4 Ibidem, S 5 (48)/ CMV (Alexandru D. Sturdza către D. A. Sturdza). 

invitat să ia parte la exerciţii şi în anul universitar următor. Ca urmare, Averescu 
a primit, la 21 noiembrie 1897, o invitaţie scrisă de la ofițerul german, invitaţie 
neonorată, deoarece , în acel moment, era bolnav. 

La începutul lunii ianuarie 1898, Averescu a aflat că va fi rechemat în țară. A 
venit în Bucureşti pentru a se înteresa de situaţia în care a fost pus, primind asigu- 
rări că va rămâne la post până în toamnă. S-a reîntors în capitala Germaniei, dar, 
la scurt timp, a primit ordinul definitiv de rechemare de la post. 

La 12/24 aprilie 1898, Averescu primise o scrisoare din țară de la un camarad 
care îl anunța că la Bucureşti se vorbeşte că ar fi fost fără tact și că ar fi încercat să 
introducă pe ataşatul militar francez la Academia de Război. Acuzaţia i se părea 
ridicolă, întrucât atașatul militar francez, nota Averescu într-un memoriu, „pe 
lângă că era mai vechi în grad ca mine la Berlin și superior mie în grad, dar mai 
ocupa şi o pozițiune splendidă, fiind înconjurat de atenţiuni, din toate părțile, 
începând cu Majestatea Sa Împăratul”, 

În aceste condiţii, nu era admisibil ca ofițerul francez să fi acceptat postura de 
a fi la remorca oricărui atașat militar, cu atât mai puţin a lui Averescu, mai mic în 
grad şi mai nou în post. „Născocirea', afirma Averescu în memoriul său, nu putea 
porni decât de la ofițerii români din Academie, singurii care ştiau că fusese invitat 
la jocul de război. Nu dorea să dea nume şi lăsa la dispoziția ministrului să decidă 
de unde putea să vină calomnia. În ceea ce priveşte invitarea atașatului militar 
francez, Averescu îşi dădea cuvântul de onoare că nu numai că nu a luat nicio 
inițiativă, dar nici măcar nu i-a trecut prin minte o asemenea idee. 

Nici lipsa de tact nu stătea, după opinia sa, în picioare, din moment ce co- 
mandantul Academiei de Război l-a invitat de câteva ori la masă în mod intim. 
Cum „născocirea” a ajuns la cunoştinţa regelui Carol I, Averescu cerea ministrului 
de război ca, la prima ocazie, să i se permită să iasă la raport la suveran pentru a-şi 
expune punctul de vedere“. 

Evident că rechemarea lui Averescu i se datora lui Alexandru D. Sturdza care 
a considerat demersurile ataşatului militar român ca neavenite. Mai mult, ele pă- 
reau să-i afecteze și situația personală. În scrisoarea din 27 martie 1898, Sturdza 
îl informa pe tatăl său că are puține noutăți de la Academie, unde toate mergeau 
bine. El se străduia din toate puterile să-și creeze o poziţie cât mai bună, poziţie 
pe care Averescu i-o stricase „pot spune pe deplin”%. 

Avea totuşi o problemă care îl frământa: datorită statutului său de protejat al 
împăratului, Alexandru D. Sturdza nu lua parte la toate cursurile, ceea ce îl expu- 

“Ibidem, f. 4. 

“Ibidem, f. 8. 

nea unor glume ale colegilor, la care nu putea să replice. „Dacă nu m-aș gândi la 
poziţia ta și la voia dată de Împăratul însuși, cu care nu pot să mă joc, n-aş mai fi 
de mult la Academia de Război’, mărturisea cu năduf tatălui său“. 

Această stare de spirit a fost depăşită curând, întrucât după căsătorie era mult 
mai destins, după cum rezultă din corespondența cu tatăl său. La 22 mai 1898, din 
Berlin, el scria că toate merg bine, a doua zi urmând să susțină examenul final şi, 
ulterior, să prezinte lucrarea. În tot acest răstimp, Alexandru Sturdza își continua 
viața mondenă: lua masa săptămânal la familia Beldiman, făcea vizite unor ofi- 
ţeri germani şi croia planuri de vacanţă cu soția sa. Cu toate acestea, îl preocupa 
viitorul, cerând colonelului von Heintze, comandantul Regimentul de gardă al 
împăratului, ca, după terminarea studiilor, să facă un stagiu în această unitate de 
elită, cerere care, în final, i s-a aprobat”. 

Între timp, în viața lui Alexandru D. Sturdza a avut loc un eveniment deosebit 
— căsătoria. Cea care i-a devenit soţie a fost nimeni alta decât vara sa, Elisabeta 
(1874-1963), cunoscută în familie și sub numele de Elsa sau Duduia, unica fiică 
a lui Petre P. Carp (1837-1919) și a Sevastiei Cantacuzino (1853-1947), pe care 
Alecu Sturdza o alinta adesea Dud. 

Onorabilul boier şi om politic Petre P. Carp a mai avut și patru băieți, care 
au studiat cu toții în străinătate. Trei dintre ei au fost trimiși în Germania: fiul cel 
mare loan (căsătorit cu fiica lui Constantin Boerescu), Petru, care a urmat școala 
militară și a murit pe front în toamna anului 1916, şi Nicu, fiul cel mic. Doar Gri- 
gorie a urmat dreptul la Paris *, 

Nu ştim când și cum au hotărât Alexandru Sturdza și Elisabeta Carp să-și 
unească destinele, având în vedere că o căsătorie între veri direcți era un lucru 
destul de rar, biserica fiind reticentă față de o asemenea decizie. Oricum, cei doi 
corespondau des, iar Alexandru D. Sturdza era încântat de viitoarea sa soție. „Elsa, 
nota el la 10 martie 1898, în misiva către tatăl său, îmi scrie des și scrisorile ei sunt 
dovezi noi că ea e precum nu pot dori mai bine: e inteligentă, clară şi deschisă, va 
fi o bună gospodină [...]. Afară de aceasta, este o natură artistică şi are gust și tact. 
Ce pot cere mai mult? Dacă aş fi superstițios, aş arunca ca Policrat un inel scump 
în mare”?. 

La 8 februarie 1898, Alexandru D. Sturdza își informa părintele că, în zilele 
următoare, va trimite în țară actele pentru nuntă. Cea mai mare problemă era 


% Ibidem, S 5 (49)/CMV (Alexandru D. Sturdza către D. A. Sturdza). 

fixarea datei, din cauza obligaţiilor sale de serviciu. El făcea două propuneri, pe 
3 sau pe 10 aprilie, ultima fiind şi data Paștelui protestant. În cazul în care nunta 
urma să se desfăşoare pe 24 aprilie, lui îi trebuia un concediu suplimentar, ceea ce 
era dificil având în vedere că era în anul terminal la Academia de Război. 

În cele din urmă, nunta a fost fixată pe 9/21 aprilie 1898, Alexandru Sturdza 
fiind convins că superiorii săi îi vor acorda un concediu suplimentar. Căsătoria 
a fost însă amânată, cu câteva zile deoarece la 9 aprilie abia a plecat din Berlin. 
Chiar înainte de întoarcerea în țară, Alexandru Sturdza s-a mutat într-o altă casă 
din Berlin, pe strada Kalitzer, nr. 49. 

La sfârşitul lunii august 1898 a luat parte, timp de o săptămână, la aplicaţii 
în zona Dâberitz, un câmp de manevre între Spandau şi Postdam, cumpărat de 
statul german în urmă cu câţiva ani pentru a permite regimentelor să facă apli- 
caţii şi trageri complexe. Localitatea era părăsită de locuitori şi permanent întă- 
rită, bombardată, asaltată, cucerită, abandonată de trupe. Autoritățile germane 
construiseră toate facilitățile necesare, astfel că poligonul putea găzdui până la o 
divizie. Exerciţiul a avut drept protagonist regimentul de artilerie care a efectuat 
aplicaţie cu efective de război, exersând mai cu seamă aprovizionarea cu muniţie. 
Alexandru D. Sturdza a fost impresionat de materialul enorm necesar unităţii, 
ceea ce demonstra că războiul era pe cale să-și schimbe înfățișarea:!. 

Între 3 şi 22 septembrie 1898 s-a aflat, din nou, la manevre, tot cu regimentul 
de artilerie, unde era detașat. Era nemulțumit că nu a avut, precum ceilalți „aca- 
demişti’, o pregătire artileristică mai bună, datorită celor doi ofițeri pe lângă care 
a fost atașat, un maior şi un căpitan, care se dovediseră cam „proști”*?. În ziua de 
15 septembrie împăratul a asistat la manevre, în zona Prenzlau, şi a ținut o critică 
de trei sferturi de oră, foarte instructivă, atât prin conţinutul, cât şi prin forma 
ei. Concluzia lui Alexandru Sturdza era că împăratul se dovedea „un om foarte 
inteligent şi care are mai mult tact decât se crede”®. 

După anii petrecuţi la Academia de Război, stagiile în diferite unități i se 
păreau o necesitate, deoarece problemele legate de comanda unui pluton sau a 
unei companii se uitau foarte repede, mai ales că responsabilităţile încredințate 
nu erau puţine. Aflat în stagiu la Regimentul de gardă al împăratului, el a fost 
însăcinat cu o multitudine de misiuni: conducerea exerciţiilor cu arma, tirul și 
serviciul la companie cu oamenii vechi; teoria subofițerilor companiei de două ori 


5 Ibidem, S 5 (46)/CMV(Alexandru D. Sturdza către D. A. Sturdza). 
51 Ibidem, S 5 (65)/CMV (Alexandru D. Sturdza către D. A. Sturdza). 
52 Ibidem, S 5 (68)/CMV (Alexandru D. Sturdza către D. A. Sturdza). 
53 Ibidem, S 5 (67)/CMV (Alexandru D. Sturdza către D. A. Sturdza). 

pe săptămână; teoria voluntarilor de un an, tot de două ori pe săptămână; diverse 
lecţii cu subofițerii batalionului; întreținerea muniției minore a companiei. În plus 
față de aceste sarcini, el a fost invitat să prezinte o prelegere despre războiul ame- 
ricano-spaniol desfăşurat în cursul anului 18985. Reamintim faptul că războiul 
dintre Statele Unite ale Americii şi Spania s-a încheiat cu victoria relativ rapidă a 
americanilor, care au făcut primul pas spre hegemonia mondială, trecând peste 
principiile „doctrinei Monroe” din 1823. Statele Unire au ocupat Hawaii, Puerto 
Rico, Guam, Filipine și au instituit protectoratul asupra Cubei. 

Rămânând la Berlin, proaspăt căsătorit, Alexandru Sturdza a avut în conti- 
nuare o viață mondenă foarte activă. Participa la concerte, spectacole de teatre, 
vizita expoziţii, lua parte la numeroase baluri și întâlniri cu ofițeri germani, atașați 
militari, diplomaţi, înalți funcționari etc. Într-un cuvânt, a dezvoltat o multitudi- 
ne de relaţii pe care a ştiut să le întreţină, s-a integrat deplin în înalta societate 
germană, care l-a acceptat ca pe unul de-al ei". 

Pentru a încheia anul 1898, atât de plin de evenimente pentru Alexandru 
Sturdza (finalizarea studiilor la Academia de Război, căsătoria), vom face referiri 
la un gest ce contribuie la definirea profilului său moral. În martie 1898, într-o 
scrisoare către tatăl său, îl ruga să rezolve o situație jenantă pentru el și colegul său 
George Eremia. Aflaţi amândoi la Berlin la studii, ei primeau două solde — una în 
calitate de ofițeri germani şi alta din ţară. Ceilalți ofițeri români care se găseau în 
aceeaşi situație primeau numai una, cea dată de statul german. Pentru unii dintre 
ei, care nu proveneau din familii bogate, solda reprezenta singura sursă de exis- 
tenţă într-un oraș ca Berlinul, ei neprimind din ţară nici o sumă compensatorie 
pentru ordonanță sau îmbrăcăminte. 

Tânărul Sturdza cerea tatălui său să-i fie suspendată solda pe care o primea 
de la statul român pentru a se asigura, din acest punct de vedere, egalitatea de 
tratament între toți tinerii români aflați la studii militare în Germania. Mijlocul 
cel mai simplu de rezolvare a problemei era emiterea unei decizii ministeriale de 
suspendare a unei asemenea plăți sub motiv că cei doi primeau deja îndemnizaţie 
de la statul german. Decizia ministerială ar fi reprezentat un gest de normalitate 
deoarece la data plecării celor doi, Sturdza şi Eremia, în Germania, ei reprezentau 
o excepţie, neprevăzută de lege, ce trebuia îndreptată. Oricum, Alexandru Sturd- 
za îl anunța pe părintele său că a economisit solda primită din România, ca să nu 
fie acuzat că a cheltuit pentru trebuințele sale două soldesf. 

În condiţiile în care în aceeași perioadă, pe lângă locotenenţii Alexandru D. 
Sturdza şi George Eremia, se mai găseau şi alți ofițeri români la studii, statul ro- 

5 Ibidem, S 5 (68)/CMV (Alexandru D. Sturdza către D. A. Sturdza). 


55 [bidem, S 5 (69, 70, 72)/CMV (Alexandru D. Sturdza către D. A. Sturdza). 
ss/bidem, S 5 (48)/CMV (Alexandru D. Sturdza către D. A. Sturdza). 

mân a luat măsura de a reglementa modul de desfăşurare a studiilor în Germania 
şi Austro-Ungaria. La Şcoala de Artilerie şi Geniu mai erau înmatriculați sublo- 
cotenentul de geniu Alexandru Gorski (15 noiembrie 1896-15 noiembrie 1898), 
locotenenții de artilerie Gheorghe Jitianu (15 noiembrie 1896-15 noiembrie 1898) 
şi Traian Pascal (1 august 1897-1 august 1901). Totodată, alți doi ofițeri, locote- 
nenţii de geniu Mihail Darvari şi George Stambulescu, efectuaseră studii practice 
de aerostaţie la Berlin în perioada 23 iunie 1893-1 august 18977. 

Autorităţile române au întreprins demersurile pentru stabilirea unui cadru 
legal în principal cu scopul sporirii numărului de ofițeri trimişi la studii şi stagii de 
perfecționare în Germania şi Austro-Ungarias?. Tratativele au fost purtate atât de 
D. A. Sturdza personal în vizitele şi întâlnirile cu personalități germane, cât şi prin 
intermediul Legaţiei române de la Berlin, conduse timp de două decenii de Ale- 
xandru Beldiman (18 ianuarie 1896 — 15 august 1916). La 2 noiembrie 1897, prim- 
ministrul şi ministrul afacerilor externe Dimitrie A. Sturdza expedia la Berlin, lui 
Beldiman, o adresă în acest sens. El reitera dorința guvernului de la Bucureşti de a 
da o pregătire solidă corpului ofițeresc, iar una dintre modalități era primirea unui 
număr cât mai mare de ofițeri în armata prusiană. D. A Sturdza fixa și coordona- 
tele viitorului acord între cele două părți®. 

— intrarea în armata prusiană, îndeosebi la infanterie, a unui număr de tineri 
ofițeri, care să urmeze scoala militară de gradul unu, cu scopul de a deveni ofițeri, 
servind apoi încă un an sau doi în diverse unități; 

— admiterea în Şcoala de Artilerie şi Geniu de la Charlottenburg a ofițerilor 
de aceste arme, așa încât să urmeze un an preparator şi doi de ani de studii; nu- 
mărul acestor ofițeri să fie în acord cu regulamentele şcolii; 

- admiterea colonelului Alexandru Anghelescu, fost comandant al Școlii Su- 
perioare de Război și comandant al Pieței București, pentru a vizita şcolile de 
gradul unu și doi“. 

Negocierile purtate cu guvernele de la Berlin şi Viena au dat rezultate satisfă- 
cătoare, astfel că regele a aprobat, la 12/24 iulie 1898, raportul prim-ministrului şi 
ministrul de război D. A. Sturdza privitor la trimiterea ofițerilor români la studii 
în Germania şi Austro-Ungariaf!. Scopul unei asemenea acţiuni era „completarea 

57 Idem, Arhiva Dimitrie A. Sturdza, XIII, varia 12 bis. 

58 Petre Otu, Maria Georgescu, Pregătirea ofițerilor români în Germania şi Austro-Ungaria. 
Convenţia din anul 1898, în Revista de istorie militară, nr. 3-4 din 2010, p. 100-106. 

5 BAR, Cabinetul de manuscrise, Arhiva Dimitrie A. Sturdza, XIII, varia 5. 

% Sistemul de învățământ militar german cuprindea două tipuri de şcoli militare: gradul unu 
(Kriegschule) și gradul al doilea sau școala de cadeți (Kadettenschule). 


6 BAR, Cabinetul de manuscrise, Arhiva Dimitrie A. Sturdza, XIII, varia 6; a se vedea și XIII, 
varia 1. 

şi perfecționarea instrucţiunii” acestora în ceea ce priveşte „serviciul de front” 
Condiţiile discutate cu partenerii germani şi austro-ungari şi aprobate de împăra- 
ţii celor două imperii erau următoarele: 

— Acceptarea în fiecare an în armata austro-ungară a 12 ofițeri pentru un sta- 
giu de doi ani. Acesta începea la 1 octombrie, ofițerii români urmând să ia parte la 
toate activitățile de front alături de colegii lor austrieci. La terminarea perioadei 
de stagiu se întorceau la unitățile lor din țară. 

— Tot în armata austro-ungară erau primiţi alți şase ofițeri de stat major pen- 
tru a face serviciul de stat major la nivelul regimentelor, ei participând şi la mane- 
vrele anuale ale armatei austro-ungare. Activitatea începea la 1 ianuarie, durata 
stagiului fiind de circa zece luni. 

— În fiecare an urmau să fie primiţi în armata prusiană șase tineri aspiranți la 
gradul de ofițer pentru a urma timp de trei ani serviciul militar. Ei participau la 
tot programul de pregătire alături de ofițerii prusieni. Fiecare serie de şase ofițeri 
avea în compunere patru tineri pentru specialitatea infanterie şi câte unul pentru 
artilerie și cavalerie. Activitatea începea tot la 1 octombrie. 

— În Şcoala combinată de Artilerie și Geniu de la Charlottenburg erau ac- 
ceptaţi, anual, doi ofițeri. Pregătirea avea o durată de doi ani, autoritățile militare 
prusiene urmând să decidă, pentru fiecare caz în parte, dacă respectivii ofițeri 
continuau sau nu stagiul de practică. 

— Toate cheltuielile privitoare la întreținerea ofițerilor români în armata pru- 
siană cădeau în responsabilitatea guvernului român. 

- Tinerii români erau încadraţi în regimentele prusiene printr-un ordin spe- 
cial al regelui Prusiei și împărat al Germaniei, Wilhelm al II-lea, ei urmând a face 
serviciul conform prescripțiunilor pentru cetățenii prusieni. 

Relevând importanța deosebită a acestei înțelegeri cu cele două guverne, 
prim-ministrul român sublinia: „Cred, Sire, că aplicarea conştiincioasă a acestor 
dispozițiuni va fi de mare folos pentru instrucțiunea practică a militarilor noştri. 
Se oferă astfel corpului nostru ofițeresc, continua D. A. Sturdza, ocaziunea de a 
cunoaște îndeaproape și în condițiunile cele mai favorabile serviciului de front 
două din puterile cele mari europene, de a se pătrunde de îndatoririle legate acolo 
de pozițiunea unui ofițer, precum și de instruirea și conducerea trupelor, conform 
cu cerințele unei organizațiuni militare cât se poate de perfecte”€?. 

D. A. Sturdza atrăgea atenţia că era necesară o selecție riguroasă a celor ce 
urmau să fie trimişi în cele două armate, în joc fiind interesele superioare ale ar- 
matei române. Prin urmare, el aprecia că „orice condițiune de favoare personală 


6 Ibidem. 

trebuie să dispară cu desăvârșire şi numai calitățile reale serioase şi bine consta- 
tate ale candidaților trebuie să decidă dacă ei sunt demni de importanța misiunii 
ce li se încredintează”&, Între aceste calităţi şi condiţii, primul-ministru enumera 
următoarele: sănătate perfectă; înfățișare plăcută; caracter leal, sincer şi drept; 
purtare exemplară în cazarmă și în afara acesteia; deprinderi militare serioase; 
cunoaşterea limbii germane; necăsătoriți. 

În tot timpul șederii lor în Germania și Austro-Ungaria ofițerii erau supra- 
vegheați de agenţii diplomatici români de la Berlin și Viena. În raportul său către 
suveran, prim-ministrul insista asupra ideii ca soldele și accesoriile ofițerilor aflați 
la pregătire în cele două ţări să se trimită cu o mare regularitate și în cuantumul 
prevăzut de legislația germană. De asemenea, el cerea o perfecționare a cunoştin- 
telor în limba germană a tinerilor ce urmau a fi selecționați. 

După aprecierile lui D. A. Sturdza, convenţia avea o importanţă reală, întru- 
cât în interval de cinci ani armata română ar fi beneficiat de 74 de ofițeri astfel 
pregătiţi, iar după un deceniu, numărul acestora ajungea la 200. 

La 25 august 1898, D. A. Sturdza expedia la Berlin o telegramă prin care îl 
informa pe Alexandru Beldiman că regele Carol I a aprobat propunerile privind 
trimiterea ofițerilor români la studii şi practică în Germania și Austro-Ungaria. 
El cerea ministrului român să mulțumească autorităților germane şi să clarifice, 
într-un termen rezonabil, problemele soldelor și accesoriilor ofițerilor care urmau 
să vină la studii“. O telegramă identică a fost expediată și lui Emil Ghica, minis- 
trul României de la Viena. 

O lună mai târziu, Alexandru Beldiman informa Ministerul Afacerilor Străi- 
ne despre normele stabilite de autorităţile militare prusiene pentru tinerii admişi 
la studii. Tot timpul cât se aflau în armata prusiană aceştia erau supuşi exclusiv 
legilor şi regulamentelor prusiene, dar nu deveneau cetăţeni prusieni. Examenele 
se dădeau în aceleaşi condiţii ca tinerii prusieni, iar după terminarea studiilor nu 
aveau dreptul de a fi numiţi în funcții militare și civile în Prusia. La intrarea în 
şcolile respective ei semnau o declaraţie prin care jurau credinţă către împăratul 
german care avea și titlul de rege al Prusiei. În cazul unor căsătorii cu femei ger- 
mane era necesară aprobarea împăratului. Tinerii români deveneau practic ofițeri 
prusieni pe timpul cât dura pregătirea în cele două instituții de învățământ și sta- 
giul aferent în unitățile militare. 

Ținând cont de aceste norme, Beldiman informa că legația avea atribuţii li- 
mitate privind supravegherea tinerilor aflați la studii în Germania. Rolul ei se re- 


6 Ibidem. 
& Ibidem, XIII, varia 7. 

zuma la a lua cunoştinţă de opiniile exprimate de autorităţile militare competente 
şi de a asigura ca sumele prevăzute a fi trimise în Germania să ajungă la timp la 
unitățile militare respective“. 

Convenţia încheiată de guvernul român cu cel german era foarte clară în pri- 
vința statutului tinerilor români trimişi la studii şi stagii de practică în armata 
prusiană. Ei deveneau ofițeri prusieni, făceau o declaraţie de credință faţă de îm- 
părat şi se conformau legislaţiei militare şi civile din Germania. | 

Pe baza acestei convenții, statul român a trimis în toamna anului 1898 primul 
lot de ofițeri români în Germania. Acesta era format din: Constantin Lăzărescu, 
Constantin Oprescu, Mihail Todicescu, Mihail Buttescu, George Athanasescu, 
Anton Gh. Vasilescus6. Odată ajunși în Germania, au fost bine primiţi la Legația 
României de la Berlin. Iată cum descrie Mihail Buttescu, în memoriile sale în curs 
de publicare, scena întâlnirii de la legaţie şi prima întrevedere cu Alexandru D. 
Sturdza, căruia îi va fi un fidel colaborator în anii următori: 

„Ne găseam toți într-un mare salon, în fața ministrului Beldiman, care ne 
strângea mâna pe măsură ce ne prezenta scumpul nostru colonel [Constanti- 
nescu, care însoțise grupul ofițerilor trimişi la studii în septembrie 1898 - n.n.]. 
După ce ne amestecarăm apoi cu toți membrii legaţiunii şi cu tânărul student, 
fiul ministrului, aducându-le mult dorita atmosferă din țară cu gălăgioasa noastră 
vorbărie neprotocolară, apăru în salon un grup de ofițeri români şi unul în unifor- 
mă germană. Neaşteptată impresie. 

Tânărul Beldiman îmi explică rostul lor aici. De trei ani s-a permis ca în fieca- 
re an să poată urma cursurile militare ale Şcolii Politehnice din Berlin câte un ofi- 
ţer de artilerie şi unul de geniu din România, fără alt amestec cu cadrele armatei 
germane. Urmaseră şi se întoarseră în țară locotenenţii Darvari (artilerie), Eremia 
(artilerie) şi Stambulescu (geniu); iar de faţă erau locotenențţii Sichitiu (artilerie), 
Țiţirigă (geniu), Palade (artilerie) şi Gorski (geniu). 

Deodată mă pomenii cu mâna întinsă a celui în uniformă germană, zicându- 
mi româneşte: Bine-aţi venit, mă numesc Alexandru Sturdza, locotenent în Bata- 
lionul pionieri de gardă. Şi cum acesta trecuse deja prin filiera ce urma să trecem 
și noi, ne adunarăm în jurul lui și-l asaltarăm cu întrebările. El nu fusese trimis de 
statul român, ci admis de Împărat, în mod excepțional”. 

Cei doi, Buttescu şi Sturdza, nu se vor mai întâlni pe parcursul studiilor în 
Germania. Acest lucru se va petrece ulterior la Constanţa, la Batalionul 2 vânători 
şi la Școala militară de ofițeri. 
~ é Ibidem, XII, varia 8. 


% Ibidem, XIII, varia 3. 
67 Mihai Buttescu, Memorii (manuscris nepublicat), p. 91. 

Revenind la Alexandru Sturdza, în martie 1899 a avut o misiune onorantă: 
să-l însoțească pe colonelul Meintze von Krenski într-o călătorie la Constantino- 
pol. În acest scop, cei doi au fost primiţi de împărat, care le-a dat indicaţiile nece- 
sare pentru vizită. În perspectiva acestei călătorii, ce urma să aibă loc cu vaporul, 
i-a cerut tatălui său diverse adrese pentru.a lăsa cărți din Germania. De asemenea, 
îi sugera ca pe tronsonul românesc al vizitei să se atașeze pe lângă colonelul von 
Krenski un ofițer român, făcând şi o serie de propuneri în acest sens. Cel mai 
indicat i se părea Nicu Cantacuzino, care fusese în practică chiar în. regimentul 
comandat de von Krenskis?. 

La întoarcerea din misiunea de la Constantinopol, colonelul von Krenski, 
mulțumit de rezultatul călătoriei, l-a însărcinat pe Sturdza să redacteze raportul 
pentru împărat și i-a dat sfaturi utile pentru viitoarea lui carieră militară“. În 
același timp, Sturdza a făcut demersuri pentru a fi admis într-un stagiu la Marele 
Stat Major, cerere ce i-a fost aprobată, lucrând astfel în diferite secţii ale Înaltului 
comandament german. Concomitent, el şi colegii lui au urmărit cu multă aten- 
ţie desfăşurarea războiului anglo-bur, simpatia îndreptându-se spre buri, urmașii 
coloniștilor olandezi. În cercuri restrânse, toți camarazii săi erau entuziasmați de 
modul de a proceda al acestor buri. „Bătrânul Kruger are în armată șapte fii şi 32 
de nepoți. Să sperăm că va fi odată așa şi cu mine’, consemna într-una din scriso- 
rile către tatăl său 7. 

Preocupările lui se îndreptau firesc şi spre familie, aici neavând momente 
de bucurie din cauza bolii soției sale, Elsa. S-a apelat și la dr. Ioan Cantacuzino, 
iar tratamentul a dat rezultate, în vara anului 1899 cei doi soți putând astfel să 
călătorească în Italia”!. Dar, în toamnă, în septembrie, Elsa s-a simţit din nou rău. 
Cum Alexandru era plecat la manevre, în sudul Germaniei, socrii au venit la ea, la 
Berlin. Din acest oraș, Dimitrie A. Sturdza îi scria lui loan Bianu că fiul său „este 
un bărbat pătruns de simțămintele cele mai alese, de o cultură generală rar de 
găsit chiar aci, de cunoştinţi militare însemnate, de un studiu al istoriei care i-a 
deschis vederi clare și bine luminate, în fine, de un caracter și de o pătrundere fină 
a oamenilor și a situațiunilor de prima ordine”? . 

Stagiul său de pregătire în Germania se apropia de sfârşit, dar Alexandru 
Sturdza şi-a exprimat dorința să mai rămână în armata germană. Cum tatăl său 

% BAR, Cabinetul de manuscrise, Corespondenţă, S 5 (75)/CMV (Alexandru D. Sturdza către 
D. A. Sturdza). 

© Ibidem, S 5 (76)/ CMV (Alexandru D. Sturdza către D. A. Sturdza). 

7 Ibidem, S 5 (95)/CMV (Alexandru D. Sturdza către D. A. Sturdza). 


71 Ibidem, S5 (87, 93)/ CMV (Alexandru D. Sturdza către D. A. Sturdza). 
2 Idem, Arhiva D. A. Sturdza, XIII, varia 3, p.72 (scrisoare din 29august/10 septembrie 1900). 

era în opoziţie şi nu mai avea pârghiile administrative necesare pentru a-i susține 
această intenție, s-a apelat la generalul Iacob Lahovari, ministrul de război în ca- 
binetul conservator condus de Gheorghe Grigore Cantacuzino, care i-a acordat, 
în aprilie 1900, un concediu de un an de zile. 

La 15 iunie 1900, Alexandru D. Sturdza și-a încheiat stagiul la Marele Stat 
Major, fiind mutat cu aceeași dată la Hanovra, în Brandenburg, la comandamen- 
tul Diviziei 6 din Corpul 3 armată”5. Elsa îl va urma abia în octombrie, când noua 
casă va fi amenajată odată cu sosirea mobilei de la Berlin. Locuinţa din capitala 
germană a fost închiriată, iar din ianuarie 1901 urma să fie ocupată de Ioan (Hans) 
Carp, cumnatul şi vărul său, sosit la studii în Germania”?. 

Nici plecarea sa la Hanovra nu s-a făcut la timp, în vară, aşa cum era plani- 
ficată, din cauza unui accident la genunchi în timpul unui dans. În lunile iulie și 
august a fost cu piciorul în ghips. Perioada de inactivitate a dedicat-o lecturilor, 
printre autorii preferaţi fiind Goethe, Fichte, Rabelais”. 

Între timp a fost avansat căpitan, dar accederea la acest grad s-a făcut cu 
dificultate. Fiind la studii în Germania de mai multă vreme, el nu a urmat paşii 
necesari prevăzuţi de legislația românească. Prin urmare, Alexandru Sturdza avea 
o întârziere de doi ani, față de promoția sa, acumulată, în parte, de la subloco- 
tenent la locotenent, respectiv între 17 noiembrie 1891 (a fost primit în armata 
română din cea germană la 18 aprilie 1892) şi 8 aprilie 1895, când a fost avansat 
locotenent. 

Pentru deblocarea situaţiei, a apelat la socrul său, Petre P. Carp, prim-minis- 
tru în acea perioadă (7/19 iulie 1900 — 14/27 februarie 1901). Acesta a reușit să 
rezolve problema și la 28 noiembrie 1900 (stil vechi), Alexandru D. Sturdza a fost 
avansat căpitan”. Dar, în pofida înaltei protecţii, avansarea sa nu a fost lipsită de 
peripeții. La 24 noiembrie 1900, generalul de divizie Iacob Lahovari, prin rapor- 
tul nr. 11 800, îi aducea la cunoştinţa regelui Carol I „că înaintarea locotentului 
Sturdza Alexandru, din Regimentul 2 geniu, care urma să facă parte din seria I, 
al doilea rând la alegere, a fost pusă în suspensiune până la întoarcerea sa din 
Germania, unde se găseşte la studii, când, prin înaintare, i se vor da vechimea şi 
rândul în seria în care urma să facă parte”. 

Soluţia nu l-a mulțumit și peste câteva zile, ca urmare a intervențiilor pe lân- 
gă ministrul Lahovari, acesta a revenit și a înaintat regelui Carol I un nou raport, 

73 Idem, Corespondenţă, S 5 (98)/CMV (Alexandru D. Sturdza către D. A. Sturdza). 

2 Ibidem, S 5 (103)/CMV (Alexandru D. Sturdza către D. A. Sturdza). 

75 Ibidem, S 5 (107)/CMV (Alexandru D. Sturdza către D. A. Sturdza). 


76 „Anuarul Armatei Române”, 1916, p. 436. 
7 „Monitorul oastei”, nr. 52 din 4 decembrie 1900, p. 878. 

cu nr. 12 412 din 4 decembrie 1900. „Printre ofițerii cu gradul de locotenent care 
urmau a fi înaintați la gradul de căpitan, scria Lahovari, se află şi locotenentul 
Sturdza D. Alexandru, care este în străinătate. Acest ofițer a fost înscris de mine 
pe tabloul de înaintare la alegere al acestui an. Această înscriere îi constituia drep- 
tul legal absolut a ocupa la rândul său și la alegere vacanța ce s-ar produce. Prin 
sus menţionatul raport am confirmat acest drept, constatând că i s-a păstrat va- 
cant locul ce trebuia să ocupe și că la întoarcerea din străinătate îl va lua în posesie 
cu vechimea din ziua de 28 noiembrie, ținând în suspensie numirea sa până la 
terminarea serviciului în străinătate. Consultând însă precedentele am constatat 
că în alte împrejurări nu s-a urmat astfel şi, spre a mă conforma predecesorilor 
săi, viu respectuos a supune Majestății Voastre alăturatul proiect de decret prin 
care locotenentul Sturdza este înaintat la gradul de căpitan pe ziua de 28 noiem- 
brie 1900, ceea ce, de altminteri, de fapt era constatat prin precedentul decret’. 
Monarhul a aprobat raportul și prin Înaltul Decret nr. 2 470 din 8 decembrie 1900, 
locotenentul Alexandru D. Sturdza a fost avansat căpitan, la 28 noiembrie același 
an, potrivit seriei sale. 

Ministrul Lahovari își făcea mea culpa, probabil fusese mustrat sau i se atră- 
sese atenţia și îndrepta lucrurile nu pe temei legal, ci pe principiul cutumei, re- 
spectiv al modului de a proceda al foştilor șefi ai departamentului de resort. Calea 
regulamentară era cea indicată în raportul și decretul anterior. Dar avansarea lui 
Alexandru D. Sturdza rămânea în suspensie până la găsirea unei vacanțe. În de- 
curs de câteva zile, ministrul Lahovari a făcut volte-face-ul şi, fapt curios, s-a găsit 
şi vacanța necesară pentru ca Alexandru Sturdza să pună tresele de căpitan. Să 
mai notăm și paradoxul că Sturdza, pregătindu-se în armata germană, renumită 
pentru rigoarea şi exactitatea sa în aplicarea legilor şi ordinelor, a apelat la siste- 
mul românesc al aranjamentelor pentru a obține un avantaj. Mai târziu, revenit în 
țară, Alexandru Sturdza va fi foarte critic cu acest sistem și va încerca să-l schim- 
be prin toate mijloacele. Dar, deocamdată, va fi unul dintre beneficiarii lui. 

În scrisoarea către tatăl său trimisă din Hanovra la 23 decembrie 1900, el 
recunoștea că „înaintarea mea s-a făcut post numerando prin intermedierea lui 
Carp, dar având, deja, 31 de ani, nu mai putea să accepte o nouă amânare. Sturdza 
se bucura că socrul său i-a „procurat dreptate”, dar accepta ideea că procedeul a 
fost inelegant, Carp putând fi învinuit de „nepotism”. Avansarea îi era strict nece- 
sară pentru a nu a se „abate de la țelul ce am, de a ajunge de timpuriu în poziţie de 
a putea folosi armatei noastre”??. 


78 Ibidem, nr. 54 din 18 decembrie 1900, p..904 — 905. 


7” BAR, Cabinetul de manuscrise, Corespondenţă, S 5 (115)/CMV (Alexandru D. Sturdza către 
D. A. Sturdza). 


34 PETRE OTU, MARIA GEORGESCU 


Aflat în Germania, Alexandru Sturdza a căutat să se conecteze la realităţile 
militare românești, prin intermediul ofiţerilor veniți la studii, prin lectura lucră- 
rilor publicate în ţară ori prin parcurgerea presei. De pildă, citind Memorialul 
tactic al ofițerului, întocmit de maiorul I. Popovici, i s-a părut a fi fost preluat de 
un alt coleg, Gheorghe Stambulescu. I-a confirmat plagiatul un alt ofițer, Alexan- 
dru Gorski, aflat la studii în Germania, ceea ce i-a lăsat un gust amar. Era un prim 
contact neplăcut cu unele practici reprobabile din armata română, ce îi vor crea 
mai totdeauna probleme în cariera sa. | 

În continuare, sarcinile de serviciu îl preocupau foarte mult și dintre toate 
activitățile cele mai agreate erau manevrele. L-a însoțit pe comandantul divizi- 
ei, nimeni altul decât Helmuth Johannes Ludwig von Moltke (1848-1916), ne- 
potul celebrului feldmareșal Helmuth Karl Bernhard von Moltke (1800-1891), 
la asemenea activităţi desfășurate în diverse oraşe și regiuni — Braunschweig, 
Weolffenbiittel, Hildesheim etc. De asemenea, a efectuat, în prima parte a anului 
1901, multe călătorii de instrucție tot în raza de responsabilitate a diviziei, pe 
lângă care era atașat. Cât privea afecțiunea de la genunchi, ea se ameliora, putând 
chiar încălecat0, 

Având în vedere că șederea în Germania se apropia de sfârşit, Alexandru D. 
Sturdza a devenit din ce în ce mai preocupat de condiţiile revenirii în ţară şi, mai 
ales, de locul unde urma să-și desfășoare activitatea. În acest sens, la 19 iunie 
1901, îi scria tatălui său, revenit, de la 14 februarie, în funcția de prim-ministru, 
că dorea să treacă din arma geniului la infanterie sau, în cel mai rău caz, la cava- 
lerie. Drept argument în favoarea unei asemenea solicitări era faptul că în ultimii 
ani nu mai activase în arma unde se specializase la începutul carierei militare. De 
asemenea, în aceeași scrisoare, își manifesta dorința de a fi încadrat la Batalionul 
2 vânători de la Constanţa şi în niciun caz în vreunul dintre regimentele dislocate 
la Bucureşti, despre care nu avea o părere prea bunăt!. 

Alexandru Sturdza urmărea, de asemenea, și viața politică românească, în 
care tatăl său avea din nou un rol proeminent în calitate de președinte al Consi- 
liului de Miniştri (1901-1904). Într-o scrisoare trimisă acestuia la 7 iulie 1901 din 
Hanovra, era bucuros de faptul că doar prim-ministrul (tatăl său) şi nu suveranul 
primea la Constanța pe marele duce al Rusiei, care urma să viziteze România, 
pentru a-i remite regelui Carol 1 bastonul de mareșal al armatei ruse. Din scrisoa- 
re răzbătea cunoscuta sa rusofobie, moştenită de la eminentul său părinte: „Ne era 
frică, scria el, să nu se facă mai mult”*?. 

a Ibidem, S 5 (114)/CMV (Alexandru D. Sturdza către D. A. Sturdza). 


8 Ibidem, S 5 (122)/CMV (Alexandru D. Sturdza către D. A. Sturdza). 
% Ibidem, S 5 (124)/CMV (Alexandru D. Sturdza către D, A. Sturdza). 

La 25 septembrie 1901, îi scria tatălui său o ultimă epistolă din Germania, în 
care îl anunţa că se va deplasa la Berlin, unde va aştepta ordinul pentru a se pre- 
zenta în fața împăratului în audiența de rămas bun. Alexandru îl ruga, din nou, pe 
augustul său părinte să fie mutat la Constanţa, la Batalionul 2 vânători. 

La 14 octombrie 1901, la încheierea-studiilor şi stagiilor de pregătire militară 
în Germania, ce au durat mai bine de 12 ani, Alexandru D. Sturdza a fost primit 
de împăratul Wilhelm al II-lea, o dovadă peremptorie a statutului special de care 
s-a bucurat în toată această perioadă, În timpul primirii, împăratul a fost „foarte 
bun și amabil”, scria Sturdza, și tot timpul cât a făcut raportul i-a ţinut mâna. I-a 
spus că spera să aplice acasă ceea ce a învăţat în Germania. L-a sfătuit să caute 
de acum înainte să devină un bun ofițer român, pe cât a fost de excelent ca ofițer 
prusian şi să nu-și piardă răbdarea niciodată dacă în țara sa lucrurile se vor pe- 
trece altfel decât în Germania. La final, împăratul a transmis complimente regelui 
şi prim-ministrului. „După ce mi-a spus adio, adăuga Sturdza, n-am putut să mă 
rețin a săruta mâna care ţinuse atât timp [pe] a mea și cred că aceasta nu era prea 
mult din partea mea, căci m-am temut altfel să-i stric rânduiala mustăţilor”*. 

Un capitol, cel mai frumos din viața lui Alexandru Sturdza, se încheia, lăsând 
urme extrem de adânci în viitoarea sa carieră. În toate acțiunile din următoarele 
decenii, el s-a raportat mai întotdeauna la această experienţă, căutând să schim- 
be obiceiurile şi mentalităţile româneşti, potrivit principiilor şi deprinderilor din 
Germania ce devenise a doua sa patrie. 


Comandant de companie în Batalionul 2 vânători 
și „ministru de război” 


După un concediu minunat în Italia în lunile octombrie-noiembrie 1901, Alexan- 
dru D. Sturdza s-a întors la Bucureşti şi până la prezentarea la corp a participat la 
festivitățile ocazionate de sosirea primei promoţii de ofițeri care efectuase stagiile 
în Germania în baza convenției din 1898. Mihail Buttescu, unul dintre absolvenţi, 
a prezentat în memoriile sale ceremoniile organizate cu acel prilej, ei fiind primiți 
de prim-ministrul D. A. Sturdza şi de regele Carol I. 

„Ajunşi la Bucureşti, cea dintâi vizită ce primirăm la Hotel Metropole, vis- 
d-vis de Palatul Regal, fu aceea a căpitanului Alex. D. Sturdza, fiul ministrului de 
război şi preşedinte al Consiliului de Miniștri, Dim. Sturdza. Nu-l mai văzusem 


83 Ibidem, S 5 (125)/CMV (Alexandru D. Sturdza către D. A. Sturdza). 
% Ibidem, S 5 (126)/CMV (Alexandru D. Sturdza către D. A. Sturdza). 

de trei ani; el sosise de la Berlin cu o săptămână înaintea noastră şi era îmbrăcat 
în uniforma «vânătorilor Reginei Elisaveta» cu no. 2 din garnizoana temporară 
Constanţa. Sturdza ne-a comunicat repartiția la corpuri, pentru ca să ne coman- 
dăm uniformele româneşti. 

În al 2-lea de vânători ai Reginei eram numai Sturdza, Buttescu și Todicescu; 
ceilalți erau răspândiţi, câte unul, prin alte regimente. Costică Oprescu, fiindcă 
obținuse de la Berlin învoirea de căsătorie la Coblenz, a venit după câteva zile cu 
tânăra lui soţie și a fost reținut în cadrele Ministerului de Război. 

După o săptămână, deşi aveam uniformele gata şi ne prezentasem totuşi, 
după dorința ministrului D. Sturdza, lui şi secretarului general, colonelul Coandă 
(artilerie), în uniformele prusiene, sosi Regele Carol I de la München şi ordonă să 
ne prezentăm în Castelul Peleş din Sinaia, în aceleaşi uniforme prusiene. 

Pentru bucureșteni, uniformele noastre erau cu totul necunoscute și ațâțam 
curiozitatea tuturora, de la generali, până la ultimul birjar. De la fereastra vagonu- 
lui cu care călătoream la Sinaia, am auzit pe un domn serios întrebând, pe pero- 
nul gării Ploieşti, pe un şef de tren, dacă suntem ofițeri englezi; văzuse căciula de 
husari a lui Gică Atanasescu. 

În Sinaia călcam pentru prima oară; văzusem atâta Europă și nu cunoșteam 
Sinaia! Pitorescul ei mă impresionă mai dulce decât cel de pe Lacul 4 Cantoane şi 
mai impunător decât cel de la Lago Maggiore. În locul fiorilor stârniți de stâncile 
și prăpăstiile elveţiene, aici simțeam viața dulce a pădurilor ce-mi stârnea un dor 
de vânătoare; iar în locul poeziei calme, cu dispoziții muzicale, încântătoarea pre- 
dispoziţie de la Lago Maggiore, aici simțeam freamăt vijelios de codru și sunete 
de bucium pe toți munții. 

Castelul Peleş îmi apăru ca un vis din basme, ce împodobea peisajul cu un 
aspect de majestate. Un adjutant regal ne conduse în biblioteca Regelui şi când 
eram toți aliniaţi, apăru pentru prima oară Regele Carol I în fața mea. Îl văzusem 
pe portrete, pe monezi, pe cărțile de şcoală, pe pereţii unor biserici ctitorite de 
dânsul, știam din cărți trecutul şi faptele lui, eram mândru de a fi ostașul lui; dar 
în carne şi oase nu-l văzusem până acuma și încă atât de aproape de mine. 

Era ceva mistic în simţțirea mea, când m-am prezentat ostășeşte acestui om, 
trecut de 60 de ani, cu faţa albă fină, barba încărunțţită bine, nasul aquilin, sprân- 
cenele aproape încruntate şi ochii vii albaştri. 

Ne întinse degetele arătător și mijlociu de la mâna dreaptă, pe- care abia le 
atinserăm, și ne vorbi: 

— Mă bucur să văd pe cei dintâi ofițeri ai armatei Mele, pregătiţi în cea mai 
puternică armată a lumii, că se prezintă atât de sprinteni şi vioi. Ministrul meu 

de la Berlin mi-a arătat bunele aprecieri ale foştilor D-voastră comandanți şi am 
rămas foarte mulțumit de aceste aprecieri, pentru că, acolo unde a lucrat unul din 
D-voastră a lucrat un grăunte din România. Şi aceasta are mare importanţă. 

În al doilea rând, urmă Regele Carol, armata mea are nevoie de prefaceri în 
metodele pregătirii ei instructive şi educative. D-voastră sunteți chemați a fi avan- 
garda unor noi metode, pe care le-aţi practicat până acum. Nu mă îndoiesc că, 
din acest punct de vedere, potenţialul armatei mele va fi ridicat simţitor, cât mai 
curând. Vă urez să reușiţi şi vă zic: Bine ați venit ![....]. 

Întorși la Hotel Metropole, continua Buttescu, am găsit ordinele de prezenta- 
re la corpuri pe ziua de 1 noiembrie 1901, care ne înștiințau că am fost încadrați 
în armata română, cu gradul de sublocotenent, pe ziua de 15 ianuarie 1900. Mai 
aveam 15 zile de vizitat familiile”s5. 

Batalionul 2 vânători a fost înființat în anul 1866 şi a primit drapelul la 14 
octombrie 1874. A participat la campaniile din sudul Dunării din anii 1877-1878, 
contribuind, sub conducerea maiorului Alexandru Candiano-Popescu, la cuceri- 
rea redutei Griviţa 1 în urma asalturilor din 30 august 18775. Pentru faptele sale 
de arma, batalionul a fost decorat cu Marea Cruce a Ordinului „Steaua României’, 
prin Înaltul Decret nr.1 400 din 1 iulie 1881. De asemenea, la 8 octombrie 1878, 
drapelul său a primit și „Crucea Trecerea Dunării”. În acea epocă, în armata ro- 
mână existau opt batalioane de vânători, ele fiind considerate unităţi de elită. De 
exemplu, „capul” Batalionului 1 vânători era principele moştenitor Ferdinand. 

La 1 noiembrie 1901, Alexandru D. Sturdza figura deja în organica Batalio- 
nului 2 vânători, în calitate de comandant al companiei 4, cu mențiunea că era 
detaşat în Germania, deşi el se găsea în țară. Comandanții de plutoane din subor- 
dinea lui erau locotenentul Gheorghe (Zizi) Cantacuzino şi sublocotenenții Vasile 
Gagiu, Mihail Todicescu, Dumitru Procopiescutt. Ultimii doi făcuseră studii în 
Germania, iar Cantacuzino — în Franţa. Comandantul batalionului era maiorul 
Emil Romanescu, iar ajutor, căpitanul Chiriac Conta, fratele filozofului Vasile 
Conta. Ceilalți comandanţi de companie erau căpitanii Petre Neicu, Ion Cuţarida 
și Constantin Stătescu. 

În organica batalionului se găseau și alți ofițeri valoroși: locotenentul Vasi- 
liu- Năsturel, nepotul generalului Ioan Vasiliu-Năsturel, comandantul Diviziei ac- 

% Mihail Buttescu, op. cit. p.191. 

% Pentru această secvenţă a se vedea Alexandru Candiano-Popescu, Amintiri din viața-mi, vol 
I, notă asupra ediţiei, adnotări, transcrierea și îngrijirea textului de prof univ dr. Constantin Corbu, 
Editura Eminescu, București, 1999, p.47-74. 

% Albumul Armatei Române. 10 Maiu 1902, Editura Librăriei Socecu &Co, București, p. V. 


% Arhivele Militare Române (în continuare AMR), fond Registre Istorice, Jurnale de Operații, 
dosar nr. 491, f. 77-78. 

tive din Constanţa (ambii provenind dintr-o veche familie de boieri craioveni), 
care avea doi ani de stagiu în armata austriacă şi era căsătorit cu o principesă 
rusă; sublocotenenţii Richard Petrescu, fratele prefectului Poliţiei Capitalei, Emil 
Petrescu, Ştefan Rizescu etc. 

„Era într-adevăr, conchidea acelaşi Buttescu, un batalion de Gardă Regală, cu 
vechi ofițeri, care cunoșteau și alte armate, dar care nu putuseră să schimbe nimic 
din rutina aproape seculară, atotputernică în întreaga oștire”*?. 

La 2/16 februarie 1902, căpitanul Alexandru D. Sturdza s-a prezentat la Ba- 
talionul 2 vânători primind compania şi onorurile prevăzute în Regulamentul ser- 
viciului interior. „Pentru întâiaşi dată mi-am comandat compania, scria a doua zi 
tatălui său, făcând şi o defilare înaintea maiorului Romanescu. După defilare, am 
ţinut primul speech în limba românească către oamenii companiei, compus nu- 
mai din cinci fraze scurte. Sper că voi reuşi a conduce compania după principiile 
învățate în Prusia, dar fără a periclita inspecţiile care le va face batalionului ma- 
iorul Romanescu; adică sper că voi putea evita ca din cauza mea, el nu cumva să 
aibă neplăceri; din contră, voi avea totdeauna în vedere binele întregului corp”*%. 

Acestea erau intenţiile mărturisite ale căpitanului Sturdza, dar realitatea pe 
care a întâlnit-o era departe de ceea ce trăise în Germania și de așteptările sale. 
S-a văzut curând obligat să-şi amâne toate proiectele pentru a se concentra asu- 
pra problemelor serviciului „ce merge cu greu, dar mă interesează”, după cum 
mărturisea peste numai o lună tatălui său. Apoi, sintetiza cu amărăciune: „Starea 
sanitară la Constanţa este foarte rea”; Pentru schimbarea situației, dorea adopta- 
rea unor măsuri radicale, „ca să dăm mai iute cu piciorul în casa cea putredă și să 
cază cât se poate de iute'*!. Căpitanul Sturdza se referea în continuare la necesi- 
tatea primenirii ierarhiei militare superioare, anchilozată în metode învechite de 
instruire, la eliminarea tuturor celor plafonaţi și incapabili de progres. Propunea, 
în schimb, o „revoluţie a tinerilor”, ca singură soluţie pentru ca armata română 
să iasă din marasmul în care trăia de ani buni. De remarcat că printre ofițerii ca- 
pabili, care meritau să rămână și pe care se puteau sprijini tinerii, îl menţiona pe 
Alexandru Averescu. Deşi nu uitase incidentul de la Berlin, recunoștea valoarea 
militară a acestuia. 

În acest scop a recurs la un act fără precedent în analele armatei române — 
arderea ţinutei de cazarmă pentru efectivul companiei sale. Aceasta era degrada- 
tă, aşa încât soldaţii arătau pe terenul de instrucţie ca niște cerșetori. Ei au fost 





8 Mihail Buttescu, op. cit. p. 191. 

%BAR, Cabinetul de manuscrise, Corespondenţă, S 5 (133)/CMV (Alexandru D. Sturdza către 
D. A. Sturdza). 

9! Ibidem, S 5 (135)/CMV (Alexandru D. Sturdza către D. A. Sturdza). 

echipați cu ținuta de oraș, astfel că militarii companiei arătau mult mai eleganți. 
Comandantul de batalion și-a însuşit ideea pe care a extins-o la întreaga unitate, 
astfel că lumea marelui port, obișnuită cu mizeria vestimentară a trupei, a fost 
surprinsă plăcut şi mirată, totodată, de acestă schimbare neașteptată. 

Iniţiativa căpitanului Sturdza reprezenta un caz penal, intrând sub incidența 
Codului justiţiei militare, ce prevedea închisoare pentru o asemenea faptă. Numai 
intendențţii aveau dreptul să distrugă efectele militare, după ce acestea erau refor- 
mate pe baza unei proceduri speciale. Dar căpitanul Sturdza nu era un simplu co- 
mandant de companie, el era fiul preşedintelui Consiliului de Miniştri și ministru 
de război, astfel că s-a găsit o soluţie pentru rezolvarea problemei, medicii trimişi 
de ministerul de resort constatând că uniformele erau infectate cu păduchi. 

„întâmplarea aceasta, notează Mihail Buttescu, s-a răspândit ca fulgerul în 
toată armata, de la Severin la Dorohoi, în toate armele şi serviciile, așa încât toți 
şefii de corpuri şi intendanţii cereau de la cunoscuţii lor din Constanţa adevăratul 
motiv militar — nu simplu capriciu — pentru care s-a înlocuit ținuta de exerciții cu 
aceea de oraș, la Batalionul nostru de vânători”. 

Era un reviriment în armata română, iar Alexandru Sturdza nu s-a oprit aici, 
el încercând să schimbe radical și metodele de instruire a militarilor. Fără a abdica 
de la rigorile disciplinei, factor esenţial pentru orice armată, el a pus accent pe 
respectarea personalității militarilor, pe asumarea conştientă a responsabilităților 
ce le reveneau în calitate de cetăţeni aflați sub jurământ. În același timp, căpitanul 
Sturdza a căutat să le îmbunătățească traiul, schimbarea uniformelor fiind gestul 
spectaculos, ce a arătat necesitatea modificării întregului proces instructiv-edu- 
cativ din armata'acelui timp. 

În martie 1902, el a publicat, în colaborare cu sublocotenenții Mihail Buttes- 
cu şi Mihail Todicescu, ambii cu studii în Germania, o traducere privind executa- 
rea tragerilor la Şcoala de la Spandau: Atacul infanteriei germane în 1902, în care 
se arată cum se câștigă victoria prin foc. 

Dar schimbarea mentalităților, a procedurilor, a cutumelor încetățenite de 
decenii nu se putea face nici prin exemplul personal, nici prin publicarea unor lu- 
crări ce popularizau experiența căpătată în Germania, nici prin conferinţe ţinute 
în fața ofițerilor. Erau inițiative utile, desigur, dar se impuneau a fi dublate de acte 
normative, regulamente, dispoziţii etc., ce trebuia să zdruncine vechile deprin- 
deri, să oblige corpul ofițeresc român la schimbarea comportamentului față de 
propria pregătire și faţă de obligațiile profesionale. 

% Mihail Buttescu, op. cit. p. 195. 

Aceste măsuri erau strict necesare deoarece starea corpului ofițeresc la în- 
ceputul veacului al XX-lea era precară. Multe cadre militare nu erau animate de 
o chemare pentru cariera armelor şi o îmbrățişaseră doar pentru a-și asigura o 
situație materială stabilă sau o poziție socială respectabilă. Cele mai multe erau 
conştiente că nu vor accede decât cel mult până la gradul de căpitan, astfel că în ar- 
mata acelui timp circula o butadă potrivit căreia de moarte și de căpitănie nu exis- 
tă scăpare. Corpul ofițeresc nu era suficient de motivat, o doctrină de război abia 
se cristaliza, țelul unităţii naționale nu fusese oficializat și era, prin urmare, difuz. 
Această stare de lucruri era expresia dezinteresului clasei politice față de armată, 
manifestat la sfârşitul secolului al XIX-lea, după Războiul de Independenţă*. 

Ofițerii veniţi din Germania şi Austro-Ungaria au văzut lipsurile mari ale or- 
ganismului militar românesc, starea de inferioritate față de armatele unde ei se 
formaseră şi se intruiseră câțiva ani, astfel că au dorit să schimbe lucrurile, să 
imprime un nou curs în armata română. 

Profitând de poziţia tătălui său și de influența pe care el personal o avea pe 
lângă Curtea Regală, Alexandru D. Sturdza a inspirat Înaltul Ordin de zi al regelui 
Carol I către oştire din 10 mai 1902*. Momentul pentru apariția unui asemenea 
document era foarte propice. În acel an se împlinea un sfert de veac de la epopeea 
armatei române din anii 1877, ce a consacrat pe câmpul de luptă independenţa 
țării, proclamată la 9 mai de Parlament și adusă a doua zi la cunoștința domnito- 
rului. De altfel şi monarhul invoca gloria de altădată pentru a cere armatei perfec- 
ționarea pregătirii, prin stabilirea unor directive, cu adevărat revoluționare. 

Regele Carol I ordona ca accentul în procesul de pregătire să fie pus pe in- 
strucția individuală a ofițerilor, a gradelor inferioare şi a soldaţilor, „pe hotărârea 
şi inițiativa conducătorilor de trupă” El dispunea să se acorde „de acum înainte 
comandanților de unități, responsabili de formarea inferiorilor încredințați lor 
— adică, în general, şefilor de armă și în special comandanților de companii, de 
escadron și de baterie — , libertatea în alegerea mijloacelor pentru instrucția și 
educația teoretică şi practică a trupei, ce stă sub comanda lor; fixându-se numai 
princiniile de urmat şi termenele perioadelor de instrucție”*. 

Suveranul solicita, de asemenea, tuturor comandanților de corp de armată, 
de divizie şi de brigadă să dea o mai mare atenţie procesului instructiv-educa- 
tiv, ei fiind responsabili de întreaga pregătire a celor din subordine. „Cer de la 
toți ofițerii, se afirma în document, cunoștințe profunde și solide, departe de 
superficialitate”%, 

% Radu R. Rosetti, Mărturisiri, vol. 1, Colecţia „Convorbiri literare”, Bucureşti, 1940, p. 20-21. 

94 „Monitorul oastei”, nr. 24din 10 mai 1902, p. 421-422. 


% Ibidem. 
% Ibidem, p. 422. 

Un capitol special viza disciplina, considerată, pe bună dreptate, „temelia ar- 
matei” În acest sens se sublinia că: „Ea se reazămă, pe iubirea și încrederea reci- 
procă, a superiorilor şi a inferiorilor, pe arta de a porunci clar şi cu chibzuială. Să 
se excludă dar ideea că severitatea aspră poate ajunge la adevărata disciplină”?. 

Între directivele conţinute în document mai reținem: „pedeapsa să nu fie răz- 
bunătoare, ci îndreptătoare”; fiecare greşeală să fie pedepsită numai cu o singu- 
ră sancțiune; în aplicarea pedepsei să se țină cont și de împrejurările în care s-a 
produs abaterea; la cazuri mai puţin însemnate să se recurgă la pedepse mai mici; 
pedepsirea ofițerilor se va face cu grijă, ţinând cont de poziţia lor socială şi de 
prestigiul corpului. Regele Carol I venea însă şi cu o decizie revoluționară, prin 
interzicerea bătăii în armată. „Doresc, se afirma în document, ca lovirea să dispa- 
ră cu desăvârșire din armata Mea”*. 

Monarhul l-a însărcinat pe ministrul de război să dispună măsurile necesare 
pentru aplicarea prevederilor acestui Înalt Ordin de zi și să raporteze pe 10 mai 
1903 despre modul de executare. 

Foarte probabil sub impulsul fiului, dar şi al secretarului general al Ministeru- 
lui de Război, colonelul Constantin Coandă, Dimitrie A. Sturdza s-a conformat şi 
a propus suveranului mai multe acte normative prin care modifica regulamentele 
în vigoare. Astfel, prin Înaltul Decret nr. 2 337 din 26 august 1902 s-au modificat 
unele articole din Regulamentul serviciului interior ce priveau atribuţiile „căpita- 
nului de săptămână”. Acest serviciu sustrăgea timp de șapte zile un ofițer căpitan 
de la procesul de instrucție, el fiind incompatibil cu prevederile Înaltului Ordin de 
zi din 10 mai 1902, care acorda comandanților de companie, escadron și baterie o 
mai mare liberate de acțiune*?. 

O altă inițiativă importantă a ministrului de război D. A. Sturdza a fost emi- 
terea Ordinului circular nr. 389 din 18 iulie 1902, prin care se stabileau dispoziţiile 
pentru aplicarea Înaltului Ordin de zi din 10 mai 1902:%. Documentul avea un ca- 
racter complex şi statua noi principii şi reguli privitoare la chestiuni de personal, 
la instrucția gradelor inferioare şi pregătirea ofițerilor, la pregătirea şi executarea 
tragerilor cu armamentul din dotare, la realizarea inspecțiilor periodice, la modul 
de aplicare a pedepselor în caz de abateri. lată, de pildă, ordinul stabilea că toți 
căpitanii, indiferent de armă, aveau libertatea de a-şi stabili, cum credeau de cuvi- 
ință programul zilnic şi modalităţile de instruire a efectivelor, în conformitate cu 
obiectivele de atins, stabilite de batalioane şi regimente. Evident, că prevederile 
acestor documente însemnau libertate de acțiune şi pentru căpitanul Alexandru 

° Ibidem. 

% Ibidem, p. 423. 


% „Monitorul oastei’, nr. 13 din 26 august 1902 (partea regulamentară), p. 93-95. 
1% Jbidern, p. 95-99. 

D. Sturdza, care avea astfel posibilitatea să aplice metodele şi principiile deprinse 
în armata germană, fără a mai fi jenat sau strâmtorat de unele regulamente și in- 
strucțiuni depășite. 

În sfârşit, prin Înaltul Decret nr. 173 din 22 mai 1903, s-a modificat Regula- 
mentul inspecțiunilor militare, care stabilea criterii mai clare privind desfăşurarea 
acestor activități foarte importante pentru buna funcționare a armatei. 

D. A. Sturdza s-a conformat dispoziţiei regelui şi i-a înaintat un raport asupra 
modului de executare a Înaltului Ordin de zi din 10 mai 1902. Ministrul aducea 
la cunoștința suveranului că acolo unde s-a dat inițiativa prevăzută în acest ordin 
regal, s-au obținut rezultate foarte bune, mai cu seamă în privinţa serviciului de 
tragere, de siguranţă și de cercetare. Dar, decretul regal nu s-a aplicat peste tot, 
cauza principală fiind timpul scurt pentru ca rutina şi vechile obiceiuri să poată 
fi înlocuite prin noile reglementări. De asemenea, au existat nu puţine cazuri de 
împotrivire a comandanților de regimente, divizii şi corpuri care au apreciat ca fi- 
ind periculoasă ideea de a se da căpitanilor prea multă inițiativă deoarece, în acest 
fel, s-ar şubrezi disciplina militară. D. A. Sturdza arăta că dacă în cadrul armatei 
permanente (active) situaţia se prezenta mai bine, la trupele „cu schimbul” (trupe 
teritoriale ce efectuau serviciul o săptămână dintr-o lună la cazarmă şi trei săp- 
tămâni acasă), rezultatele lăsau de dorit, întrucât nu se puteau urmări cu metodă 
aplicarea directivelor regale. Ministrul concluziona că Înaltul Ordin din 10 mai 
1902 „a căpătat un început bun de executare”. Pentru ca documentul să producă 
efectele dorite, el propunea să se revizuiască regulamentele tactice ale infanteriei, 
cavaleriei şi artileriei și să se constituie subunități model (batalion, escadron, ba- 
terie) din aceste aceste arme!l. 

Alexandru Sturdza a inspirat acest document și fireşte a urmărit modul în 
care Înaltul Ordin de zi din 10 mai 1902 putea fi pus în aplicare în integralitatea sa. 
Aflat în concendiu în Italia, la Campiglio, îl anunța pe tatăl său, la 13 august 1903, 
că a primit textul tipărit al raportului privind modul de executare a dispoziţiilor 
regale din care reieşea clar că „ordinele regelui nu s-au executat cum se cade” 
Alexandru Sturdza considera că, într-un document viitor, cei care nu au executat 
ordinele comandantului suprem al armatei trebuiau nominalizați, pentru a fi cu- 
noscuți de întreaga armată. De asemenea, considera că trebuia să se evidențieze 
câteva principii: un ordin se execută imediat și nu se comenteză; executarea unui 
ordin trebuie supravegheată cu de-amănuntul!?. 

10: D, A. Sturdza, Raport despre Armată cătră M.S. Regele, 1903 iunie. Executarea Înaltului 
Ordin din 10 mai 1902, Bucureşti, 1903; „Monitorul oastei”, nr. 52 din 17 noiembrie 1903 (partea 
regulamentară), p. 235-252. 


1% BAR, Cabinetul de manuscrise, Corespondenţă, S 5 (159)/ CMV (Alexandru D. Sturdza că- 
tre D. A. Sturdza). 

În aceeași scrisoare, Alexandru Sturdza se oprea mai pe larg la problema uni- 
tăților model, măsură indicată în raportul întocmit de tatăl său ca ministru de 
război, dar cu care el nu era de acord. În sprijinul părerii sale aducea o serie de 
motive credibile: lipsa banilor, în condiţiile în care asemenea unități „trebuie să 
facă serviciul lor cu oarecare largheță”; descompletarea unor unităţi prin prelua- 
rea personalului necesar funcționării acestor unități model; dizolvarea lor în caz 
de mobilizare. Dacă se hotăra totuşi înființarea lor, lucru pe care nu-l agrea, se 
impunea construirea a trei cazărmi cu manejuri, sală de instrucţie, sală de gim- 
nastică, hală pentru mese etc. Totul ca în Prusia!%, 

O a treia problemă abordată și foarte importantă, ce ţinea de reforma arma- 
tei române, privea desființarea trupelor nepermanente la infanterie (dorobanții). 
„Nu ştiu care este părerea Majestății Sale, scria Alexandru D. Sturdza, dar dacă 
vrei fac un memoriu asupra condițiunilor mizerabile și imorale în care se află tru- 
pele cu schimbul”! Anticipând vom spune că această reformă a permanentizării 
trupelor teritoriale, începută din 1889, va fi finalizată de un cabinet D. A. Sturdza, 
în 1908, inițiatorul fiind generalul Alexandru Averescu, ministrul de război. 

Pentru guvernul condus de Dimitrie A. Sturdza continuarea reformelor înce- 
pute a constituit o permanenţă. Astfel, a fost pregătit și publicat un alt Înalt Ordin 
de zi al regelui Carol I, cel din 29 octombrie 1903. Suveranul constata că în mare 
măsură doleanţele sale nu s-au îndeplinit şi ordona continuarea eforturilor pentru 
aplicarea integrală a acestora. Noul document regal insera părerile căpitanului 
Sturdza exprimate în scrisoarea către tatăl său. „Reamintesc, spunea suveranul, 
că în rândurile armatei trebuie să domnească ca o lege nestrămutată, că ordinele 
primite de un ostaş nu se discută şi nici nu se supun la interpretări. Ostaşul care 
primeşte un ordin-are sfânta datorie de a-l pătrunde şi de a-i pricepe înţelesul şi 
folosul; iar executarea unui ordin trebuie să se desăvârșească fără șovăire, fără 
întârzieri, îndată după primire şi cu cea mai mare exactitate. Afară de aceasta, 
nu trebuie uitat că nu este destul să repeţi și să transmiţi un ordin primit; lucrul 
de căpetenie fiind ca executarea ordinului transmis inferiorului să se controleze 
necontenit cu sârguință, căci numai atunci ajungem la un sfârşit mulțumitor”!9%. 

Regele Carol I cerea ca în cel mai scurt timp, şefii de corp şi căpitanii să se 
obişnuiască să lucreze în spiritul inițiativei și a libertăţii ce li s-a acordat. De ase- 
menea, cerea renunțarea la mutările foarte dese, ce afectau stabilitatea armatei și 
pregătirea pentru război; acestea trebuiau reduse la strictul necesar.. 

Monarhul revenea asupra dispoziției anterioare privind interzicerea bătăii în 
armată, considerând că cei care loveau erau lipsiți de alte mijloace pentru a realiza 

13 Ibidem. 


1% Ibidem. 
1% „Monitorul oastei’, nr. 49 din 3 noiembrie 1903, p. 723-724. 

educația soldaților, iar pentru ofițeri era sub demnitatea lor să întrebuințeze un 
asemenea mijloc. „Ordon, sublinia suveranul, ca dorințele mele în această privin- 
ță să fie executate cu toată sfințenia”1%. 

Prin acest Înalt Ordin, regele Carol stabilea noi măsuri pentru ca armata să 
progreseze. De pildă, corpurile de trupă urmau să amenajeze, în limita mijloace- 
lor financiare, poligoane de tragere în diferite garnizoane încât acestea să fie capa- 
bile să primească până la un regiment. De asemenea, se avea în vedere înființarea, 
pe data de 1 aprilie 1904, în garnizoana Ploieşti, a Batalionului 9 vânători, a noua 
unitate de acest tip din armata română. El urma să aibă efectivul de război şi să 
execute serviciul permanent, fiind scutit de alte gărzi şi corvezi. Practic, aşa cum 
propunea căpitanul Sturdza, se renunța la crearea unităților model și se apela la 
această variantă, înființarea unei noi unități. 

Tot până în aprilie 1904, era necesar să fie întocmite şi prezentate regelui mai 
multe proiecte de regulamente pentru: serviciul de garnizoană, serviciul interior, 
tragerea la ţintă a infanteriei, serviciul interior în campanie, instrucția infanteriei, 
cavaleriei și artileriei. 

Un ultim punct al ordinului regal prevedea obligația ministrului de război de 
a înainta, tot până la 1 aprilie 1904, un raport privind modul de executare a celor 
două Înalte Ordine de zi din 10 mai 1902 și din 29 octombrie 1903. 

Dimitrie A. Sturdza s-a conformat şi a prezentat, la termenul stabilit, raportul 
Ministerului de Război privind modul cum au fost transpuse în practică prevede- 
rile celor două documente regale. Raportul evidenția că directivele primite „pă- 
trund din ce în ce mai adânc prin toate corpurile de trupă”&. Potrivit cerințelor 
căpitanului Sturdza, erau nominalizate comandamentele şi corpurile de trupă care 
nu au înaintat rapoarte asupra modului cum au aplicat directivele regale. Drept 
măsură punitivă, ministrul de război propunea ca această neîndeplinire a ordine- 
lor să fie consemnată în memoriile de activitate ale comandanților respectivi. 

În privinţa inițiativei și libertății acordate comandanților de companii, esca- 
droane și baterii, raportul constata lipsa de progrese la multe unități şi mari uni- 
tăți: „Este cert că obiceiuri rele sunt cu greu de desrădăcinat; în viitor însă, pro- 
cedeurile dăunătoare dezvoltării şi tăriei armatei vor trebui semnalate nominal şi 
înscrise și ele în memorii”, Între corpurile de trupă unde acest lucru s-a aplicat 
în mare măsură, ministrul de război nominaliza Batalionul 2 vânători „Regina Eli- 
sabeta”, Batalionul 9 vânători, Regimentul de infanterie 25 „Racova, Regimentul 
de infanterie 34 „Constanţa”, Regimentul 6 roșiori. 

E ll 

107 [bidem, p. 726. 


1% Raport despre armată către M.S. Regele, Bucureşti, 1904, p. 1. 
10% Ibidem, p. 2. 

Progrese semnificative s-au realizat în privința mutărilor ofițerilor şi subofi- 
țerilor, reduse în martie 1904 la mai mult de jumătate față de perioada anterioară. 
În aceiași parametri au evoluat și pedepsele date. 

Planurile căpitanului Alexandru Sturdza erau mult mai radicale, ele vizând în 
primul rând reformarea corpului ofițeresc. Într-o scrisoare către tatăl său din 6 
august 1903, el preconiza o selecție severă a ofițerilor care urmau să acceadă la gra- 
dele de colonel şi general, scopul fiind acela „de a ne dota cu şefi mai buni”. Corpul 
ofițeresc resimțea acut nevoia schimbării modului de selecție, pregătire şi perfec- 
ţionare a personalului și instaurarea unei adevărate meritocraţii militare. Având în 
vedere starea de nemulțumire existentă în rândul cadrelor, Alexandru Sturdza era 
îngrijorat de modul în care aceasta putea afecta disciplina în armată. Or, disciplina 
„este ca şi fortificațiile, ea nu funcționează decât dacă i se creează condițiunile ne- 
cesare de trai”1!0, 

Semnalul de alarmă tras de căpitanul Sturdza era foarte puternic: „Cred că 
este o necesitate mare ca Regele să se convingă, şi cu dânsul şi Moştenitorul, că 
starea în care se găsește armata nu este cea care o crede; că cifrele care i se pre- 
zintă n-au nici o importanţă, sunt false; că nu cu paradă se progresează. În fine, 
că trebuie procedat cu energie faţă de şefi; adică când este unul neapt, trebuie dat 
afară, iar restul trebuie supravegheat, nu inspectat [subliniere în textul original — 
n.n]; noi mereu inspectăm şi tot se fură; această constatare ar trebui să ne puie pe 
gânduri”, 

Un alt neajuns însemnat era sistemul „concediilor de economii’, caracterizat 
de căpitanul Sturdza drept o „calamitate” „Este o debandadă completă, conclu- 
ziona într-o altă scrisoare către tatăl său trimisă de la unitatea sa din Constanța 
în septembrie 1903, astfel că dacă sunt întrebat astăzi unde sunt oamenii mei, cu 
greu pot să fac un raport în scurt [...]. Este o învălmășeală ca înaintea unui război. 
Eu cred că trebuie tăiat din scurt cu concediurile, căci instrucția armatei devine 
aproape imposibilă”!!2 

Aşadar, imprimarea cursului reformist în armata română la începutul seco- 
lului al XX-lea s-a datorat în mare măsură, căpitanului Alexandru D. Sturdza, 
ale cărui idei s-au regăsit în ordine, instrucțiuni, regulamente etc., elaborate și 
difuzate în armată sub semnatura și autoritatea tatălui său, care era concomitent, 
prim-ministru şi ministru de război. Acest fapt a fost cunoscut în epocă şi unii au 
apreciat activitatea modernizatoare a tânărului ofițer venit din Germania. 

110 BAR, Cabinetul de manuscrise, Corespondenţă, S 5 IOIEN (Alexandru D. Sturdza că- 
tre D. A. Sturdza). 


11 [bidem. 
112 Ibidem, S 5 (166)/ CMV (Alexandru D. Sturdza către D. A. Sturdza). 

Radu R. Rossetti, ofițer abia ieşit de pe băncile şcolii, consemna că iniţiativele 
lui Alexandru D. Sturdza „ajungeau la cunoştinţa noastră și aduceau cu ele un 
sănătos dor de îmbunătățire. Această pornire era întărită de ordinele de zi pe 
armată date de Rege, dar pornite de la dânsul, prin ordinile şi circulările date de 
tatăl său ca ministru de război, dar sub influența sa”™!?. Ca urmare, continua ace- 
laşi memorialist, „instrucţia lua de-altmintelea o cale mai practică și mai potrivită 
pregătirii de război sub influența căpitanului Alexandru Sturdza. Întoarcerea în 
ţară a primelor serii de sublocotenenţi foști în şcolile din Germania şi a locotenen- 
ților şi căpitanilor foşti la stagiu în armata austriacă făcu de asemeni mult pentru 
o pregătire mai temenică a armatei”!!*. 

Cu toate acestea, după schimbarea cabinetului D.A Sturdza, ritmul refor- 
melor a scăzut, la aceasta contribuind și marea răscoală din 1907, eveniment 
tragic, potolit de armată, care s-a aflat într-una din cele mai grele situații din 
istoria sa™5, 

Revenind la activitatea căpitanului Sturdza în Batalionul 2 vânători, alături de 
îndatorirea principală instrucţia trupei şi pregătirea corpului ofițeresc, el a căutat 
să se integreze în viața unităţii, participând la toate evenimentele mai însemnate. 

La 5 mai 1902, pe baza ordinului Ministerului de Război nr.12 950, căpitanul 
Alexandru D. Sturdza, în funtea unui detașament, format din: un locotenent, doi 
sublocotenențţi, un ofițer asistent la drapel, doi sergenţi majori, şase gorniști, opt 
încheietori şi 80 de soldaţi, s-a deplasat la Bucureşti, în vederea primirii noului 
drapel, în locul celui ce a luat parte în Războiul de Independenţă"f. Batalionul 2 
vânători nu era singur, în această postură afându-se alte 42 de unităţi ale armatei 
române. 

Detaşamentul comandat de căpitanul Sturdza a ajuns pe 6 mai la Bucureşti şi 
a fost cazat la Școala de Infanterie şi Cavalerie. În ziua de 9 mai, când se împlinea 
un sfert de veac de la istorica hotărâre a Parlamentului României de proclamare a 
Independenţei, în sala tronului din Palatul Regal din Bucureşti, s-a desfăşurat ce- 
remonia de înmânare a noilor drapele de luptă. Au asistat familia regală, membri 
ai guvernului în frunte cu D. A. Sturdza, diplomaţi etc!”. La 10 mai, atunci Ziua 

n3 Radu R. Rosetti, Mărturisiri, vol. I, Colecţia „Convorbiri Literare”, Bucureşti, 1940, p. 145. 

14 Jbidem, p. 144. 

115 Pe larg, vezi: Documente privind marea răscoală din 1907, vol. I-V, Editura Academiei, 
Bucureşti, 1977, 1983-1984, 1986-1987; N. Iorga și Marea răscoală țărănească din 1907. Mărturii 
documentare, volum întocmit și îngrijit de Nicolae Liu, Editura Junimea, Iași, 1984; Armata Româ- 
nă şi Răscoala din 1907. Documente, ediţie îngrijită de: maior dr. Florin Șperlea, Lucian Drăghici, 
Manuel Stănescu, Editura Militară, București, 2007. 


11 AMR, fond Registre Istorice, Jurnale de Operații, dosar nr. 491, f. 79. 
17 Ibidem, f. 79-82. g 

Naţională a României, s-a desfășurat tradiționala paradă militară la care unităţile 
reprezentate au defilat cu noile drapele de luptă. 

În aceeași zi, prin Înaltul Decret nr. 1 666, Batalionul 2 vânători a primit nu- 
mele de „Regina Elisabeta”, „pentru ca biruința cuceririi redutei Griviţa 1 să stea 
veşnic în amintirea scumpei Mele armate, ca o pildă de avânt ostășesc şi de devo- 
tament pentru Patrie şi Rege”!!8, Amintim faptul că după terminarea campaniei 
din 1877-1878, regina Elisabeta a dăruit Batalionului 2 vânători o coroană de lauri 
şi de trandafiri cu o panglică verde pe care era scrisă chiar de ea inscripţia: „Lauri 
pentru cei morţi, rozele pentru cei vii”. Numele de „Regina Elisabeta” a fost dat şi 
Spitalului Militar din Bucureşti. 

Tot cu acest prilej, Regimentul 1 artilerie a luat numele de „Regele Carol P’; în 
amintirea zilei de 15 mai 1877, când bateriile de la Calafat, sub privirile domnito- 
rului, au început bombardarea cetății Vidin™ . 

Cu acest prilej, regele Carol I şi regina Elisabeta au primit, la 12 mai, pe co- 
mandantul Batalionului 2 vânători, maiorul Emil Romanescu, şi delegația de ofi- 
ţeri care a participat la ceremoniile din zilele de 9 şil0 mai'”. În ziua de 14 mai, 
ora 11.30, detașamentul a sosit la Constanţa, garnizoana de reşedinţă: La gară, 
era adunat tot batalionul, precum şi notabilitățile locale, după care, în frunte cu 
muzica militară, a urmat defilarea pe străzile oraşului. 

La 21 mai 1902, de Sfinţii Constantin şi Elena, Batalionul 2 vânători şi-a 
sărbătorit patronul, la ceremonii, fiind prezenţi prim-ministrul D. A. Sturdza şi 
comandantul Diviziei active, generalul. Vasiliu-Năsturel. Cu această ocazie, Zoe 
Sturdza, soția prim-ministrului și mama căpitanului Sturdza, a trimis unității în 
care activa fiul ei o telegramă de felicitare: „Trăiască mândrul Batalion de vânători 
„Regina Elisabeta”. Rămâie în veci nebiruit, culegător de lauri, fala țării, demn de 
Augusta sa Suverană şi Patroană-!2! 

La 30 august 1902, Batalionul 2 vânători a sărbătorit cu mare fast un sfert de 
secol de la cucerirea redutei Giriviţa 1. Au luat parte D. A. Sturdza, generalul Ioan 
Vasiliu-Năsturel și colonelul Constantin Coandă, secretarul general al Ministeru- 
lui de Război. Ceremoniile au cuprins un Te Deum, adunarea întregului efectiv, 
defilarea unității și un banchet la care au parte 40 de persoane. În cuvântarea 
sa, maiorul Emil Romanescu a făcut un istoric al participării unităţii la Războiul 
de Independenţă, insistând asupra zilei de 30 august când a fost cucerită reduta 
Griviţa 1. 
ue, Monitorul oastei” nr. 25 din 20 mai 1902 (partea oficială), p. 521. 

19 [bidem (Înaltul Decret nr. 1 725). 


120 AMR, fond Registre Istorice, Jurnale de Operații, dosar nr. 491, f. 82. 
121 Ibidem, f. 85. : 


48 PETRE OTU, MARIA GEORGESCU 


A răspuns D. A. Sturdza, care a regretat că nu se poate adresa celor prezenți 
cu apelativul de „camarad', deoarece el nu era militar. Dar, ca ministru de război, 
avea îndatoriri speciale față de armată, apreciată a fi „corpul cel mai ales în servi- 
ciul statului”!2. D. A. Sturdza considera că „cea mai scumpă datorie” şi „cel mai 
înalt ţel al vieţii” sale erau de a se strădui din toate puterile să satisfacă toate tre- 
buințele armatei, în aşa fel încât militarii români să poată spune că aveau de toate. 
Ministrul Sturdza s-a intitulat, totuşi, un „camarad indirect”, având în vedere că 
pe singurul său fiu l-a îndreptat spre cariera armelor, căpitanul Sturdza făcând 
parte şi din corpul ofițeresc al Batalionului 2 vânători „Regina Elisabeta”!?%. 

Un ultim şi importanteveniment din seria aniversărilor legate de împlinirea a 
25 de ani de la începerea Războiului de Independenţă l-a constituit vizita oficială 
a regelui Carol I în Bulgaria (29 octombrie/11nociembrie-3loctombrie/13 noiem- 
brie 1902), la invitaţia principelui Ferdinand de Saxa-Coburg. Vizita a avut un 
dublu rol: să rememoreze evenimentele din anii 1877-1878 și să îmbunătățească 
relaţiile bilaterale, ce cunoscuseră un moment de încordare la începutul secolului 
al XX-lea datorită „afacerii Mihăileanu”!?. 

În suita care l-a însoțit pe suveran s-au aflat și reprezentanți ai Batalionului 
2 vânători „Regina Elisabeta”, respectiv maiorul Emil Romanescu, comandantul 
unității, căpitanul Alexandru D. Sturdza şi doi caporali'?5. Maiorul Emil Roma- 
nescu şi căpitanul Sturdza au fost ofițeri de ordonanţă ai suveranului, cel de-al 
doilea îndeplinind şi funcţia de secretar. 

La întoarcere, din poruncă regală, în fața ofițerilor din garnizoana Constanța, 
căpitanul Sturdza a prezentat o dare de seamă extinsă asupra acestei vizite!?6. Ea 
nu a fost o înşiruire seacă de evenimente, ci o prezentare mai amplă cu referiri 
la istoria militară românească, personalitatea lui Mihai Viteazul şi Războiul de 
Independenţă ocupând un loc central. Mihai Viteazul era „eroul nostru național”, 
ale cărui fapte de arme meritau a fi studiate, fiind „o pildă vie pentru orice ostaş 
român”!?. Cât priveşte perioada 1877-1878, aceasta reprezenta pentru regele Ca- 
12 Cuwântarea domnului Dim. Sturdza, președintele Consiliului de Miniştri, ministru de Răz- 
boi la Banchetul Batalionului al doilea Vânători „ Regina Elisaveta” la serbarea aniversării luării 
Griviței în 30 august 1902, Tipografia „Voința Naţională”, Bucureşti, 1902, p. 33. 

123 Ibidem, f. 35. 

1% Profesorul Ștefan Mihăileanu, redactorul șef al revistei „Peninsula Balcanică”, a fost asasinat 
de elemente naționaliste bulgare. Autorităţile de la Sofia au încercat să acopere asasinatul, refuzând 
declanșarea anchetei judiciare împotriva vinovaţilor. 

125 AMR, fond Registre Istorice, Jurnale de Operații, dosar nr. 491, f. 89 (Ordinul Ministerului 
de Război, nr. 725 din 24 octombrie 1902). 

1% Căpitanul Alexandru Sturdza, Conferință asupra călătoriei Maiestăţii Sale Regelui în Bulga- 


ria, Tipografia „CLEMENȚA”, Bucureşti, 1903. 
127 Ibidem, p. 8. 


RADIOGRAFIA UNEI TRĂDĂRI 49 


rol un prilej de remorări de evenimente ce i-au adus deopotrivă gloria personală 
şi pe cea a armatei române, la comanda căreia s-a aflat. În încheiere, căpitanul 
Sturdza a ţinut să sublinieze că în mod voit a dat o notă istorică pronunţată confe- 
rinței sale despre vizita suveranului român. Căci, aşa cum scria Nicolae Costin în 
precuvântarea sa la Letopiseţul Țării Moldovei: „istoria deşteaptă şi pre cei leneşi 
şi necinstitiți, spre mari lucruri; şi pre cei răi şi făcători de rău, cu certări şi cu griji 
a numelui celui rău îi opreşte istoria de răutăţi, iar celor blagorodnici pinteni le 
dă istoria”1%, 

Conferinţa ținută în urma participării sale în suita regală în vizita de la sud de 
Dunăre arată temeinica pregătire istorică a lui Alexandru D. Sturdza, precum şi 
faptul că prețuia istoria, în special istoria militară, ca pe o sursă de tărie morală şi 
de exemplaritate pentru armata română. 

Această conferință asupra călătoriei în Bulgaria „bine reușită”, după cum o 
considera chiar căpitanul Sturdza într-o scrisoare către tatăl său la 30 ianuarie 
1903, a trimis-o pentru publicare la „Revista Infanteriei” Totodată, a mai încre- 
dințat „Cercului Publicaţiunilor Militare” un alt articol al său pe teme istorice, 
intitulat Feldmareșalul von Moltke asupra Valahiei şi Dobrogei în 1845 !?. 

De altfel, în perioada cât a activat în Batalionul 2 vânători „Regina Elisabeta’, 
Alexandru D. Sturdza a fost preocupat de elaborarea și publicarea unor lucrări 
practice, menite să ridice gradul de pregătire a corpului ofițeresc, să introducă un 
spirit nou în instrucția trupei. lată, de exemplu, împreună cu Dumitru Harhas, 
căpitan cu studii în Germania şi sosit în unitatea sa la 1 noiembrie 1902; mutat de 
la Regimentul nr. 19 „Romanaţi”!%, a publicat o lucrare consacrată patrulei și ser- 
viciului de patrulare!?!. Ea avea la bază experiența acumulată de cei doi ofițeri în 
străinătate, pe care doreau să o împărtășească tuturor camarazilor. Autorii țineau 
să precizeze că lucrarea nu era o simplă translație în limba română a unor pre- 
vederi regulamentare din alte armate, deoarece „nu numai prin imitație, ci prin 
studiu comparativ şi prin prelucrarea celor învăţate, conform nevoilor speciale ale 
armatei noastre, putem merge înainte”1%2. 

Lucrarea, cu întindere de 64 de pagini, avea o primă parte, teoretică, în care 
erau explicate principalele noțiuni asupra organizării şi funcționării patrulelor şi 

1% Jbidem, p. 38. 

129 BAR, Cabinetul de manuscrise, Corespondenţă, S 5 (141)/CMV (Alexandru D. Sturdza că- 
tre D. A. Sturdza). 

13 AMR, fond Registre Istorice, Jurnale de Operații, dosar nr. 491, f. 108. 

131 Harhas [Dumitru] şi Sturdza [Alexandru], căpitani, comandanți de companie în Bat. 2 Vână- 
tori „Regina Elisabeta’, Patrula de infanterie în Armata Română și Serviciul de Patrulare, Institutul 


de Arte Grafice „Carol G&bl', Bucureşti, 1903. dă 
132 Ibidem, f. 5. 

o a doua, practică, unde erau propuse o serie de exerciţii individuale şi colective. 
În final, erau inserate exemple din istoria militară universală privind acțiunea pa- 
trulelor în diferite conflicte armate mai vechi și mai noi. 

Dar, deşi serviciul în compania sa se derula în condiții bune, prin poziţia sa, 
prin activitatea sa practică şi teoretică şi, poate, prin caracterul său, căpitanul 
Sturdza a generat numeroase obstrucțţii, invidii, răutăți în mediul militar din jurul 
său. „Ofițerii superiori din garnizoană, scria lui D. A. Sturdza la 6 iunie 1903, se 
exprimă în mod prea necuviincios asupra modului cum comand compania mea. 
Pentru a pune un oarecare capăt la aceste atacuri din spate, am înaintat astăzi 
diviziei demisiunea mea. Neapărat că ea nu se va primi, dar trebuia să fac ceva că 
gura celor netrebnici devenea prea mare”, 

Această atmosferă neprielnică l-a determinat pe Alexandru D. Sturdza să ia 
în calcul o posibilă plecare din Batalionul 2 vânători „Regina Elisabeta” La 28 iunie 
1903 îl anunţa pe părintele său că va vorbi despre viitorul său cu generalul Con- 
stantin Coandă, secretarul general al Ministerului de Război, care urma să soseas- 
că a doua zi în garnizoana Constanţa. „M-am decis, comunica el, să iau comanda 
unei companii la Şcoala de ofițeri; aceasta o sfătuia și Averescu și Gărdescu”1%. 
Punea însă condiția de a avea ca subordonați pe sublocotenenţii Mihail Todicescu 
şi Alexandru Procopovici, deoarece ambii studiaseră în Germania. „Trebuie să 
am, scria Alexandru D. Sturdza, un personal inferior care cunoaşte principiile şi 
metodele mele, care să fie cinstit şi care să fi fost la acea școală; ultimul lucru este 
foarte important; eu n-am fost la acea şcoală şi nu cunosc toate subterfugiile şi 
şiretlicurile ei. Ofițerii vor să vie și ei cu mine. Astfel, îmi voi îndeplini și condiţiile 
cu serviciul la front, înainte de a trece la un stat-major de comandament”15%, 

Opţiunea lui Alexandru D. Sturdza de a schimba unitatea s-a întemeiat pe 
convingerea că pregătirea înaltă și experiența bogată pe care le-a dobândit în Ger- 
mania puteau fi cel mai bine valorificate într-o instituție de învățământ militar, 
respectiv în Școala Militară de Infanterie și Cavalerie. Ulterior, tinerii ofițeri, for- 
mați în spiritul doctrinei germane, urmau să fie vehicule ale acesteia în întreaga 
armată română. 

Până când avea să i se îndeplinească dorința, căpitanul Alexandru Sturdza s-a 
achitat de sarcinile ce i-au revenit. Întrucât subunitatea sa se găsea la muncile agri- 
cole, cu ofițerii rămași, „ca să nu lenevească”, s-a organizat o şcoală, locotenent-colo- 
nelului Romanescu încredințându-i-se conducerea. Zilnic, Sturdza ţinea conferințe 


133 BAR, Cabinetul de manuscrise, Corespondenţă, S 5 (151)/CMV (Alexandru D. Sturdza că- 
tre D. A. Sturdza). 

13 Ibidem, S 5 (152)/CMV (Alexandru D. Sturdza către D. A. Sturdza). 

135 [bidem. 

şi făcea exerciţii cu ofițerii prezenţi. Spre exemplu, au fost studiate campanii din răz- 
boiul ruso-otoman din anii 1828-1829 și din conflictul ruso-polonez din 183113. 

O activitate foarte utilă a fost călătoria de instrucție efectuată la începutul 
lunii iulie 1903, împreună cu ofițerii cursanți ai Şcolii Superioare de Război pe iti- 
nerarul Tulcea, Isaccea, Sulina, Galaţi, Hârşova, Ostrov. Apoi grupul s-a deplasat 
în regiunea fortificată Focşani — Nămoloasa — Galaţi. Aici a avut timp să studieze 
şi să reflecteze la sistemul de fortificații pe care l-a construit România în ultima 
parte a secolului al XIX-lea!%, apreciind că aliniamentul Focşani-Nămoloasa-— 
Galaţi era „o grandomanie”!s, 

Problema fortificațiilor a fost reluată într-o scrisoare din 6 august 1903, către 
tatăl său, trimisă din Campiglio, unde se afla în vacanţă cu Elsa. El aprecia că for- 
tificațiile româneşti au fost proiectate greşit, ele nefiind un panaceu. De regulă, ele 
trebuiau ocupate cu trupe specializate foarte numeroase, pe care România nu le 
avea. În plus, acţiunile ofensive cu unităţile dislocate aici erau aproape imposibile 
în vreme de război!*?. 

Vederile lui Sturdza asupra sistemului de fortificații construit în România 
erau cât se poate de juste, mai ales în condiţiile perfecționării armamentului de 
artilerie și infanterie, nemaivorbind de apariţia aviaţiei ca armă pe câmpul de lup- 
tă. De altfel, ineficiența lui a fost probată din plin de operaţiile armatei române în 
timpul Primului Război Mondial. Încă din anii neutralității, armamentul „cetății 
București” și al liniei fortificate Focşani-Nămoloasa-Galaţi a fost demontat și a 
intrat în dotarea marilor unități“. 

Între timp, Alexandru D. Sturdza a avut o nouă întrevedere cu prietenul său, 
generalul adjutant Constanţin Coandă, și a stabilit cu acesta să fie mutat coman- 
dant de companie-elevi la Școala Militară de Infanterie şi Cavalerie, cu respecta- 
rea condiţiilor puse anterior. La 19 septembrie 1903, îl anunţa pe tatăl său că i-a 
sosit ordinul de mutare!“ 

1% Ibidem. 

13 Pe larg despre fortificaţii vezi: Colonel C.N. Hârjeu, Istoria armei geniului, Bucureşti, 1902; 
Colonel D.I.Vasiliu, Studii și documente în legătură cu fortificațiile române în secolul al 19-lea, vol 1, 
Tipografia Revistei Geniului, București, 1936; Idem, Studii și documente în legătură cu fortificațiile 
române în secolul al 19-lea (Experiențele de la Cotroceni), Tipografia Revistei Geniului, Bucureşti, 
1936; Cornel I. Scafeș, Ioan I. Scafeș, Cetatea Bucureşti. Fortificațiile din jurul Capitalei (1884- 
1914), Editura ALPHA MDN, Bucureşti, 2008. 

1% BAR, Cabinetul de manuscrise, Corespondenţă, S 5 (154)/CMV (Alexandru D. Sturdza că- 
tre D. A. Sturdza). 

13 Ibidem, S 5 (157)/CMV (Alexandru D. Sturdza către D. A. Sturdza). 

'% România în Războiul Mondial 1916-1919, vol. 1, Monitorul Oficial şi Imprimeriile Statului, 
Imprimeria Naţională, Bucureşti, 1934, p. 64-73, anexa nr. 8. 


14 BAR, Cabinetul de manuscrise, Corespondenţă, S 5 (166)/CMV (Alexandru D. Sturdza că- 
tre D. A. Sturdza). 

Într-adevăr, prin Înaltul Decret nr. 2 535 din 23 septembrie 1903, în interesul 
serviciului s-au făcut mai multe transferuri. Astfel, au fost mutați de la Școala de 
Infanterie şi Cavalerie: căpitanul Nicolae Petala, la-Regimentul nr. 14 „Roman”; 
locotenentul Constantin Condiescu, la Regimentul nr. 32 „Mircea”; locotenentul 
Alexandru Marinescu, la Regimentul nr. 28 „Radu Negru” Prin același decret, au 
fost mutaţi în şcoală căpitanul Alexandru D. Sturdza și sublocotenenţii Constan- 
tin Mitru şi Alexandru Procopovici, toți trei din Batalionul 2 vânători „Regina 
Elisabeta”? Practic, a fost un schimb de ofițeri pentru a permite căpitanului Sturd- 
za să fie transferat la Școala Militară de Infanterie și Cavalerie, aşa cum dorea. 


Comandant şi instructor la-Școala Militară 
de Infanterie şi Cavalerie 


Şcoala Militară de Infanterie şi Cavalerie era continuatoarea primei instituţii pen- 
tru pregătirea corpului ofițeresc, creată de domnitorul Gheorghe Bibescu, în anul 
1847. Această primă Şcoală militară şi-a început cursurile în septembrie, suspen- 
date însă din cauza izbucnirii revoluţiei din 1848. Şi-a redeschis porţile, la 15 au- 
gust 1850, prima promoție de absolvenți fiind în 1856, deoarece durata studiilor a 
fost prelungită de la doi la patru ani şi apoi la cinci. 

În 1872, a început o nouă etapă, ea căpătând denumirea de Școala Militară 
de Infanterie şi Cavalerie, dar în fapt a pregătit şi ofițeri de artilerie şi geniu. Abia 
în 1893 s-a creat o instituție de învățământ specializată pentru cele două arme 
tehnice — artilerie şi geniu! 

La data mutării căpitanului Sturdza, Şcoala militară avea o vechime de aproa- 
pe o jumătate de veac, experiența căpătată în acest răstimp regăsindu-se în pro- 
cesul instructiv-educativ. În același timp, a fi comandant și instructor în această 
instituție de învățământ reprezenta o chestiune de prestigiu pentru orice ofițer, 
constituind un element favorizant pentru evoluţia în carieră. 

În momentul sosirii căpitanului Alexandru D. Sturdza, comandant al Şcolii 
era colonelul Vasile Zottu, viitor general şi şef al Marelui Stat Major al arma- 
tei în perioada neutralității, iar director de studii şi ajutor, locotent-colonelul D. 
Drăgotescu. Corpul profesoral se compunea din profesori militari şi civili, iar 
dintre aceştia reținem pe locotenenţii-colonei Dumitru Cocărescu (tactică), Au- 

12 „Monitorul oastei”, nr. 44 din 29 septembrie 1903, p. 696. 

143 General-locotenent Constantin Opriţă, general-maior (r) ing Dumitru Atanasiu, colonel 


(r) dr. Victor Atanasiu, Învățământul militar românesc. Tradiţie și actualitate, Editura Militară, 
Bucureşti, 1986, p. 73-76. 

rel Saegiu (istorie militară) şi Dumitru Drăgotescu (morală.și disciplină), maiorii 
Scarlat Panaitescu (topografie), Teodor Petrescu (artilerie), Eracle Pretorian (geo- 
grafie), Gheorghe Moceanu (gimnastică), A.I.Dumitrescu (limba franceză) ş.a1*. 

Căpitanul Alexandru Sturdza a fost numit comandant al companiei de elevi, 
comandanții de plutoane, care aveau și calitatea de instructori, fiind locotenenții 
Petre Dervescu şi Anton Ivanovici, sublocotenenţii Constantin Mitru, Alexandru 
Procopovici şi lon Stănescu. Totodată, Sturdza avea şi calitatea de profesor, el 
predând următoarele cursuri: regulamentele de infanterie; teoria soldaților şi a 
gradelor inferioare; întocmirea dărilor de seamă, tablourilor şi a corespondenţei 
militare; datoriile ostașilor către toți; conferințe asupra modului de purtare a ofi- 
ţerului la compania infanterie!45. 

La 15 aprilie 1904, comandant al şcolii a fost numit colonelul Dumitru 
Cotescu în locul lui Vasile Zottu, iar în locul locotenent-colonelului Drăgotescu 
a fost adus maiorul Nicolae Sinescu. Tot în acest an au fost mutați în școală, între 
alții, căpitanul Gh. Stambulescu și locotenentul Mihail Todicescu, ultimul fiind 
una dintre preferințele lui Alexandru D. Sturdza. 

În calitate de comandant al companiei de elevi și de:profesor, căpitanul Sturdza 
a căutat să reformeze sistemul de învățământ din şcoală, prin aplicarea metodelor, 
procedeelor şi principiilor deprinse în Germania. El avea o concepție înaintată des- 
pre modul de desfăşurare a procesului de pregătire a viitorilor ofițeri care, la rândul 
lor, urmau să asigure instrucția teoretică şi practică a contingentelor de recruți. 
Era conştient că munca de formare a viitorilor ofițeri era grea, „trebuie să muncim 
zdravăn şi intensiv; ne trebuie şi răbdare, judecată şi dragoste pasionantă pentru 
meşteşugul nostru, pentru arta noastră ostăşească”. Sturdza considera că „un bun 
instructor, față de greutățile ce le întâmpină, trebuie să-și reamintească vorba că- 
lăreţilor sprinteni și voioși: obstacolele sunt, ca să sărim peste ele [...]; țelul nostru 
este ridicarea tuturor elevilor; nu trebuie să lăsăm pe cei slabi şi proşti la o parte; din 
contră, munca noastră cea mai mare să o cheltuim tocmai cu acești oameni”, 

Căpitanul Alexandru Sturdza aprecia că ofițerul, dincolo de convingerile sale 
bine întemeiate şi adânci, trebuie să simtă o misiune apostolică, în așa fel încât „să 
facă propagandă pentru adevărurile care ne înalță şi să cheme pe alții la credința 
şi la datoria lor”? . 

14 Căpitan Nicolae Uică, Istoricul Școalei Militare de Infanterie de la anul 1847-1911, Tipogra- 
fia George Ionescu, Bucureşti, 1911, p.141-142. 

145 „Anuarul Armatei Române”, 1905, p. 352. 

14 Căpitan Alexandru Sturdza, Instrucția teoretică a gradelor inferioare şi a soldaţilor în Ar- 


mata Română, Editura Institutului de Arte Grafice „Carol Göbl’, București, 1904. p. 12. 
147 Ibidem, p. 253. 

El era adeptul muncii ordonate, al efortului continuu, al disciplinei liber asu- 
mate de viitorii ofițeri şi ostași. Era împotriva excesului de ordine şi dispoziţii, al 
atitudinii milităroase a multor cadre, toate acestea reflectând carenţe în pregătire 
şi slăbiciuni: „Acolo unde se face treabă puţină, scria el, se ordonă mai mult şi po- 
runcile sunt mai sonore și mai pompoase”!*. Vorba lungă și fraza goală reprezen- 
tau, cu alte cuvinte, surogatul activităţii reale. Asemenea surogate erau marșurile 
militare (termen pleonastic), paradele, atitudinile rigide etc. Paradele erau, după 
opinia sa, unul dintre elementele caracteristice ale surogatelor militare. Fără a fi 
lipsite de anumite valenţe, ele reprezentau cel mai adesea, simple „păpușării', me- 
nite să impresioneze populaţia şi care nu dădeau măsura valorii unei armate. 

Un alt element al concepției sale militare, pe care l-a aplicat în procesul de 
pregătire al elevilor, a fost acela de a adapta regulamentele străine la condiţiile 
autohtone. Studiind regulamente şi documente militare româneşti din epocă, a 
găsit şi aspecte hilare, ce arătau că acestea erau simple traduceri, realizate fără un 
minim efort de adaptare la realitățile armatei noastre. Iată, de pildă, în manualul 
de tactică predat elevilor şcolii apărea că în cadrul convoiului corpului de armată 
se găseau şi 158 de cămile“. Prin urmare: „Ar fi bine ca manualele de orice fel 
care se dau elevilor să nu fie traducţiuni și compilațiuni făcute fără niciun căpătâi 
şi cu disprețul complect al regulamentelor armatei române”!50. 

Cunoscând foarte bine armata germană, căpitanul Sturdza şi-a dat seama că 
prescripţiile regulamentare ale acesteia nu puteau fi aplicate ad litteram în armata 
română. De aceea, s-a preocupat de îmbunătăţirea cadrului normativ-didactic al 
procesului de învățământ, redactând lucrări, dări de seamă, instrucțiuni, manuale 
etc. prin care a încercat să imprime o nouă direcţie pregătirii celor care aspirau la 
statutul de ofițer!s!, 

148 Căpitan Alexandru Sturdza, Despre falsificate şi surogate militare şi despre paradă. Studiu 
de psihologie militară (Extras din revista „Viaţa Românească”), Tipografia „Dacia” Iliescu, Grosu& 
Comp,, lași, 1906, p. 6. 

'* Căpitanul Alexandru Sturdza, comandantul companiei elevilor Şcoalei Militare de Infante- 
rie şi Cavalerie, Dare de seamă asupra manevrelor executate de Compania elevilor Școalei Militare 
de Infanterie şi Cavalerie în aprilie-mai 1904 servind şi călăuză pentru ofițerul instructor, Editura 
Institutului de Arte Grafice „Carol Găbl, București, 1904, p. 70. 

'5/bidem. 

151 Pe lângă lucrările căpitanului Alexandru Sturdza citate mai sus mai menţionăm următoa- 
rele: Compania elevilor Școalei de Infanterie şi Cavalerie. Instrucţiuni pentru manevrele din 1906, 
Bucureşti, 1906; Corespondenţă militară. Regulile elementare, Editura Institutului de Arte Grafice 
„Carol Göb!’, București, 1906; Credinţa Ostășească. Studiu de educațiune militară, Librăria şi tipo- 
grafia Sache Pavlovici, Craiova, 1907 (reproducere din Revista „Ramuri”); Memoriu asupra modului 


cum se fac recunoaşterile speciale, Bucureşti, 1907 (Școala Militară de Infanterie și Cavalerie. Com- 
pania de elevi). 

În lunile iulie-august 1904, împreună cu un grup de ofițeri din școală, căpita- 
nul Sturdza a fost într-un stagiu de instruire în Germania, la Regimentul 65 infan- 
terie din Elsenborn, localitate situată lângă granița belgiană. Cu această unitate 
a participat la exerciții şi aplicaţii. Reluarea contactului cu armata germană l-a 
făcut să conştientizeze mai bine marile carențe ale armatei române: „Contrastul 
între noi şi aici este mare, scria din Köln, la începutul lunii august 1904, părintelui 
său; mai multă activitate, vioiciune, energie; toată lumea este în mișcare în teren 
şi administraţia trupelor merge regulat cu toate astea”!52. Se plângea şi de slaba 
calitate a uniformelor româneşti, ce începuseră după zece zile să se strice şi să se 
decoloreze. 

Ofițerii care îl însoțeau se descurcau bine și îşi îndeplineau în mod conștiin- 
cios sarcinile stabilite. La sfârşitul stagiului, fiecare dintre ei trebuia să redacteze 
o dare de seamă asupra serviciului ce au avut de îndeplinit. Doar relaţia cu colo- 
nelul german, fost comandant al Şcolii din Hanovra, unde Sturdza fusese elev, nu 
le-a convenit, deoarece era mult prea teoretic şi intra în toate detaliile!53. 

În timpul acestui stagiu de pregătire, căpitanul Sturdza s-a interesat și de mo- 
dul de funcţionare al şcolilor din Germania, de data aceasta nu din postura de 
elev, ci din cea de instructor, pentru a putea compara starea de lucruri şi a îmbu- 
nătți situația din ţară. Concluzia era că totul se reducea la cele cunoscute: „afară 
de profesorii mai buni pe care îi formăm, trebuie să fim mai exacți, mai severi în 
sensul cel bun și să lucrăm cu mai multă economie de timp, forță și bani”!5*. În 
privința poziţiei sale în școală, dorea ca la întoarcerea în țară să fie dispensat de 
grija pentru îmbrăcăminte, pentru a se putea concentra numai asupra educaţiei 
elevilor. Aceasta schimbare era imperios necesară deoarece, până în acel moment, 
antecesorii săi au dat şcolii „caracterul unei companii la o trupă, ceea ce nu este 
nici necesar, nici bine”55. 

Activitatea dinamică a căpitanului Sturdza la Şcoala Militară de Infanterie şi 
Cavalerie „a dat rezultate excelente”, iar corpurile de trupă au fost alimentate cu 
instructori ce beneficiau de o pregătire superioară față de seriile precedente!*, 
Totodată, un merit în revigorarea procesului de învățământ l-a avut conducerea 
şcolii, care a fost de acord cu programul căpitanului Sturdza și i-a sprijinit demer- 
surile înnoitoare. 


152 BAR, Cabinetul de manuscrise, Corespondenţă, S 5 (178)/CMV (Alexandru D. Sturdza că- 
tre D. A. Sturdza). 

153 Ibidem, S 5 (180)/CMV (Alexandru D. Sturdza către D. A. Sturdza). 

15 Ibidem, S 5 (183)/CMV (Alexandru D. Sturdza către D. A. Sturdza). 

155 Ibidem. 

156 Căpitan Nicolae Uică, op. cit., p. 145. 

Cei mai mulți dintre elevii şcolii, viitori ofițeri, s-au dovedit receptivi noilor 
metode introduse de căpitanul Sturdza, ei căpătând convingerea că, prin acti- 
vitatea lor viitoare, puteau reforma armata. De altfel, tinerii ofițeri instruiți de 
Alexandru Sturdza au fost „botezaţi” în armată „sturzeşti”, apelativ nu lipsit și de 
unele accente peiorative. 

Scrisorile acestora adresate mentorului lor sunt elocvente pentru a ilustra 
starea de lucruri negativă din multe unități, mari unități şi comandamente şi ur- 
gentarea introducerii reformelor. De pildă, în octombrie 1904, sublocotenentul 
Constantin Iliescu scria fostului profesor Alexandru Sturdza că în școală a fost un 
înverşunat susținător al ideilor noi, iar în unitate a intrat „cu gândul să muncesc, 
să fiu cinstit, să-mi fac datoria, aplicând cele învățate” Dar situația s-a dovedit 
dezămăgitoare, foarte departe de aşteptări: „De două luni de când fac serviciu, 
am descoperit multe lucruri dezgustătoare [...]. Murdăria și hoţia mi-au dat mult 
de gândit”. Reforma reprezenta, după opinia sublocotenentul Iliescu, o necesita- 
te stringentă. „Domnule căpitan, concluziona fostul său elev, până când nu vor 
dispărea toate ruginăturile armatei, o reformă radicală nu poate fi posibilă. Sunt 
ignoranţi şi încăpăţânați peste măsură [cadrele permanente - n.n]. Ei nu vor a ști 
şi nici a auzi că totul în lumea asta progresează, evoluează. Ţin la sistemele vechi. 
Trebuie ca promoţiile viitoare de ofițeri să posede o tărie de caracter şi o abnega- 
ție colosală. Să ştie ei că au de luptat cu oameni ignoranți şi lupta e grea, îndărăt 
niciodată”!57, 

Într-o altă scrisoare, datată 29 octombrie 1904, acelaşi ofițer revenea asupra 
situației pe care a găsit-o în unitate, criticând dur corpul ofițeresc: „Există club, 
dar credeți că se discută ceva serios? Joc de cărți, de table, de biliard, un salon în 
care se sclifisesc toți, mai ales din prima treaptă” [cei mai tineri — n.n]™8. Sublo- 
cotenentul Iliescu era în dezacord cu fostul său profesor, relevând necesitatea ca 
elevii să fie avertizaţi, încă de pe băncile şcolii, asupra greuţătilor ce urmau să le 
întâmpine în viitoarea carieră, să ştie că trebuie să lupte din răsputeri pentru a-şi 
putea promova ideile novatoare. 

Un alt elev, sublocotenentul Petre Păunescu, îi împărtășea lui Sturdza, într-o 
scrisoare din 26 octombrie 1904, impresiile sale despre starea de lucruri găsită 
în unitatea în care fusese repartizat. După părerea sa, regulamentele după care 
se desfăşura activitatea în armată erau de aşa manieră elaborate, încât pregăteau 
corpul de cadre și trupa pentru inspecţie și nu pentru război. În primul rând, pre- 
gătirea morală nu era eficientă, practic nu exista, între trupă și cadre fiind o pră- 

157 BAR, Cabinetul de manuscrise, Corespondenţă, S 33 (2)/DCCCCXXXV (slt. C. Iliescu către 


cpt. Alexandru D. Sturdza). 
15 Ibidem, S 33 (1)/DCCCCXXXV (slt. C. Iliescu către cpt. Alexandru D. Sturdza). 

pastie. Nu era suficient să se repete obsesiv cuvinte sacre cum ar fi patrie, drapel, 
onoare etc., ci era nevoie de o comunicare reală dintre ofițer și soldat. Discuţiile 
ofițerilor cu militarii în termen erau „prea scumpe, iar înjurăturile prea plăcute” 
Nemaivorbind de faptul că acestea din urmă erau însoțite, nu de puţine ori, de 
lovituri şi bătăi!s?. 

În al doilea rând, pregătirea intelectuală pentru soldați era limitată la însuși- 
rea mecanică a unor principii, reguli și norme etc. care, de regulă, excedau nivelul 
lor de înţelegere şi aveau o influenţă cu totul redusă asupra formării calității lor de 
ostaşi. Instrucţia avea, prin urmare, un caracter mai mult teoretic, partea practică 
fiind cu totul modestă. 

În al treilea rând, instrucţia tragerii, element de bază pentru o capacitate 
combativă ridicată a fiecărei subunități şi unităţi, se transforma într-o parodie, 
cunoscută în epocă sub sintagma „a face tuburi” Totul pleca de la obligaţia pe care 
o aveau comandanții de a preda după fiecare şedinţă de tragere tuburile muniției 
consumate. Pornind de aici, instrucția tragerii se transforma într-un lucru con- 
venţional, formarea deprinderilor de buni trăgători fiind lăsată pe ultimul plan. 
„Totul se rezumă să facem şedinţa. Mai cu ţigara, scria sublocotenentul Păunescu, 
mai cu vorba, daţi mai repede și haidem”®, 

Contactul dur cu această realitate i-a creat tânărului ofițer, nu de puţine ori 
stări de amărăciune: „E greu să trăieşti într-o atmosferă în care nu vezi decât plic- 
tiseală, lipsă de conștiință în îndeplinirea datoriei, camaraderie adesea rău înțe- 
leasă etc. [...]. Totul îmi pare pe dos”™®!. 

Dar metodele promovate de căpitanul Sturdza şi concepţia sa „prusacă“ des- 
pre datorie, onoare, cinste şi muncă, dublate de convingerea că el este ales şi pre- 
gătit pentru a juca un rol proeminent în conducerea armatei române l-au pus în 
conflict, nu o dată, cu o parte a corpului ofițeresc, cu unii superiori şi şefi, i-au 
creat probleme în carieră, unele dintre ele putând avea chiar chiar consecințe 
tragice. 

Atitudinea de respingere venită din parte unor generali şi ofițeri inferiori şi 
superiori au fost generate şi de faptul că era fiul lui Dimitrie A. Sturdza, unul 
dintre cei mai importanţi lideri politici români. Prin această calitate naturală, Ale- 
xandru D. Sturdza, era, cum se exprima Costantin Mille, o „beizadea”. Acest lucru 
îi asigura, după opinia adversarilor săi, o înaltă protecție. Un simplu căpitan sau 
maior, în pofida pregătirii militare şi generale temeinice, pe care puţini i-o contes- 
tau lui Sturdza, nu putea să-şi propună să reformeze armata, să înfrunte, cu alte 
cuvinte, un îritreg sistem anchilozat și conservator. 

15 Jbidem, S 14/DCCCXCVI (slt. Petre Păunescu către cpt. Alexandru D. Sturdza). 


160 Tbidem. 
161 Ibidem. 

Un prim şi grav incident a avut loc în primăvara anului 1905, în aşa-numitul 
„caz” al Regimentului 10 artilerie. El a pornit de la o scrisoare anonimă către prin- 
cipele moştenitor Ferdinand, comandantul Corpului 2 armată, în care se semnala 
lipsa unei sume de bani din casieria unității mai sus-amintite. S-a dispus o anche- 
tă, ce a confirmat lipsa banilor, respectiv a sumei de 6 000 de lei. 

Ştirea a ajuns şi în presă, ziarul „L'Indépendance roumaine” lansând infor- 
maţia că ofițerii Regimentului 10 artilerie şi din alte două regimente de artilerie 
ar fi cotizat cu anumite sume de bani, lipsa fiind astfel acoperită. Articolul a fost 
considerat ca răuvoitor la adresa colonelului Alexandru Zăhăreanu!®, comandan- 
tul unităţii, acesta însărcinându-l pe căpitanul Eugeniu Moscuna să dezmintă un 
asemenea zvonl65, 

„Afacerea” a ajuns să fie cunoscută şi de căpitanul Alexandru Sturdza care a 
avut şi confirmarea faptului că ofițerii Regimentului 10 artilerie au contribuit cu 
anumite sume pentru acoperirea prejudiciului. Informaţia o avea de la bunul său 
prieten George Eremia, aflat printre cotizanţi, el contribuind cu suma de 100 de 
lei!5 

Reacţia lui Alexandru D. Sturdza față de această afacere a fost una neaștep- 
tată pentru cea mai mare parte a corpului de ofițeri din garnizoana Bucureşti, 
dar tipică pentru caracterul său integru, care nu accepta, sub nicio formă, hoția 
şi matrapazlâcurile din armată. La 8 aprilie 1905, el a adresat o scrisoare căpita- 
nului Moscuna în care îi aducea la cunoștință că elevii şcolii, al căror instructor 
şi comandant era, au aflat din ziare despre lipsa banilor din casieria Regimentu- 
lui 10 artilerie, precum şi despre dezminţirea dată. „Aceste zvonuri, scria căpita- 
nul Sturdza, cursează prin Școala Militară și neliniştesc pe elevi, dar ceea ce este 

162 Alexandru Zăhăreanu s-a născut la 10 martie 1854, obținând tresele de sublocotenent la 3 
iulie 1874. Avansări ulterioare: locotenent — 24 aprilie 1877; căpitan — 8 aprilie 1881; maior — 10 mai 
1888; locotenent-colonel — 1 ianuarie 1894; colonel — 10 mai 1899. 

163 Căpitanul Eugeniu Moscuna s-a născut la 3 martie 1871, a urmat Școala de Artilerie și 
Geniu, dobândind gradul de sublocotenent la 15 iulie 1892, iar pe cel de căpitan la 10 mai 1902. A 
efectuat și un stagiu de un an în armata austro-ungară. 

1% În memoriile sale, Sabina Cantacuzino precizează că G. Eremia, prieten bun cu Al. Sturdza, 
a avut un destin tragic, ce își avea originea în căsătoria acestuia, în timpul studiilor militare, cu o 
nemțoiacă. Ofițer valoros, el a ajuns la gradul de general, dar a descoperit, după intrarea în război a 
României, că soția sa era spioana inamicului. A fost cuprins de o astfel de groază, încât, temându-se 
de viitor, și-a omorât cei doi copii mici și s-a sinucis (Cf. Sabina Cantacuzino, Din viața familiei Bră- 
tianu, vol. |, îngrijire de ediţie, studiu introductiv şi note de dr. Elisabeta Simion, Editura Albatros, 
Bucureşti, 1996, p. 151). Gheorghe Eremia s-a născut la 12 octombrie 1871, a făcut studiile militare 
în Germania în baza cărora a fost înaintat sublocotenent la 16 martie 1893. Avansări ulterioare: 


locotenent — 1 aprilie 1896; căpitan — 10 mai 1902; maior — 10 mai 1910, locotenent-colonel — 1 
aprilie 1914; colonel — 10 mai 1916. 

cel mai grav: se citează numele ofițerilor Regimentului 10 artilerie”. Mai mult, 
Sturdza lăsa să se înțeleagă că dezmințirile date în presă de ofițerii Regimentului 
10 artilerie erau „mincinoase” În consecință, căpitanul Sturdza cerea pe un ton 
ultimativ căpitanului Moscuna să explice situația pentru ca, la rândul lui, să dea 
informaţii credibile elevilor Școlii Militare de Infanterie și Cavalerie. Până la pri- 
mirea explicațiilor, Sturdza intenționa să adune ofițerii subunităţii sale şi elevii 
pentru a le cere să păstreze tăcere în legătură cu incidentul în care erau implicați 
ofițerii Regimentului 10 artilerie. 

Cei doi ofițeri s-au întâlnit şi au discutat această problemă, dar nu s-a ajuns 
la niciun rezultat. Sturdza a rămas convins că sumele de bani au fost preluate de 
la ofițeri, declarând că își va da demisia, neputându-se solidariza cu acei care au 
murdărit uniforma. 

Gestul lui Sturdza a generat nemulțumiri serioase printre cei vizați, astfel că 
locotenent-colonelul Ioan Basarabescu, care asigura interimatul funcției de co- 
mandant al Regimentului 10 artilerie, i-a scris colonelului Dumitru Cotescu, co- 
mandantul Şcolii Militare de Infanterie şi Cavalerie, anexând şi misiva expedito- 
rului!$6. Basarabescu aprecia că Sturdza a depăşit cu mult drepturile conferite de 
gradul său, neavând nicio calitate să ceară explicaţii de la un corp de cadre de care 
era străin. Acest drept era conferit doar autorităților ierarhic superioare unității. 
Totodată, ofițerii regimentului au fost insultaţi, dezmințţirile lor fiind considerate 
mincinoase. Faptul era cu atât mai grav cu cât printre cei vizaţi de aprecierile lui 
Sturdza se găseau şi grade superioare. Or, insulta superiorului era pedepsită de 
Codul justiţiei militare. În consecinţă, locotenent-colonelul Basarabescu solicita 
să i se comunice hotărârile luate asupra „acestui ofițer care a adus asemenea in- 
sulte ofițerilor din acest regiment, mai ales celor superiori”1%. 

Pe baza scrisorii primite de la comandantul Regimentului 10 artilerie, co- 
lonelul Cotescu a cerut căpitanului Sturdza să dea relaţii asupra învinuirilor ce i 
s-au adus. Conformându-se dispoziției primite, Sturdza a înaintat comandantului 
său un raport în care respingea toate acuzaţiile care i-au fost aduse de ofițerii 


165 BAR, Cabinetul de manuscrise, Corespondenţă, S 5 (190)/CMV (Alexandru D. Sturdza că- 
tre D. A. Sturdza, anexa 7). 

1% „Monitorul oastei”, nr. 16 din 16 aprilie 1905, p. 188. Colonelul Alexandru Zăhăreanu a fost 
schimbat din funcţia de comandant al Regimentului 10 artilerie prin Înaltul Decret nr. 2 041 din 
6 aprilie 1905. El a fost numit comandant al artileriei Corpului 1 armată. Prin același decret, co- 
mandant al Regimentului 10 artilerie a fost numit colonelul Constantin Costescu, fost comandant 
al Regimentului 1 artilerie „Regele Carol I. Locotenent-colonelul Ioan Basarabescu a fost mutat la 
Regimentul 2 artilerie, iar căpitanul George Eremia la Regimentul 3 artilerie. 

167 BAR, Cabinetul de manuscrise, Corespondenţă, S 5 (190)/CMV (Alexandru D. Sturdza că- 
tre D. A. Sturdza, anexa nr. 8). 

Regimentului 10 artilerie. Mai mult, pentru justificarea atitudinii sale, el făcea 
apel la prevederile Regulamentului superior, prin care, la articolele 10 şi 18, se 
solicita fiecărui militar să-şi jertfească interesele sale personale pentru binele şi 
onoarea oastei. Ostaşul nu trebuia să tăinuiască faptele nedemne ale camarazilor, 
spiritul de demnitate trebuind să prevaleze asupra celui de camaraderie. „Intrând 
în armată, scria Sturdza, eu sunt supus acestor reguli, [pe] care, de altminteri, le 
încuviinţez şi ca om”18. Totodată, el solicita clarificarea acestui caz, întrucât, prin 
gravitatea lui, păta onoarea armatei. 

Căpitanul Alexandru Sturdza nu s-a mulțumit cu raportul către colonelul 
Cotescu, şeful său, ci i-a scris şi locotenent-colonelului Basarabescu, solicitând 
informaţii asupra cazului. Acesta a adunat ofițerii regimentului şi le-a expus is- 
toricul problemei. În cadrul acestei reuniuni, căpitanul Eremia a arătat că el este 
vinovatul deoarece i-a adus la cunoştinţă lui Sturdza asemenea informaţii. În con- 
secinţă, pe lângă conflictul cu Sturdza s-a mai ivit unul și între căpitanul Eremia 
şi colegii săi. 

Hotărârea a fost ca Sturdza să ceară scuze ofițerilor Regimentului 10 artilerie 
pentru ofensa adusă, iar dacă acest lucru nu se va produce, se impunea o ieşire pe 
teren, adică un duel. La rândul lui, şi căpitanul Eremia era gata să-și trimită mar- 
torii pentru soluționarea diferendului!*. 

Sturdza s-a arătat, în continuare, inflexibil, solicitând ca ofițerii Regimentului 
10 artilerie să declare în scris, „prin martorii lor dinaintea martorilor mei, că ei nu 
vor să fie solidari cu colonelul Zăhăreanu”!7. Dacă acest gest era făcut, Sturdza își 
manifesta disponibilitatea să retracteze toate cele scrise şi spuse, adăugând scuze- 
le sale pentru eventualele daune aduse onoarei corpului ofițeresc al Regimentului 
10 artilerie. 

În același timp, căpitanul Alexandru D. Sturdza a înaintat regelui Carol I de- 
misia sa din armată. Concomitent, Dimitrie A. Sturdza a scris și el monarhului, 
rugându-l să fie de acord cu solicitarea fiului său. 

În aşteptarea deciziei regale, căpitanul Sturdza a constituit trei serii de mar- 
tori fără a găsi o soluţie. Pentru rezolvarea situaţiei, el a fost invitat de către ofițerii 
Regimentului 10 artilerie la dejun, în ziua de 15 aprilie 1905. Pe marginea acestei 
vizite, ofițerii vizaţi au acreditat în ziare ideea că Sturdza şi-a cerut scuze, ceea ce 
a atras nemulțumirea profundă a acestuia!”!. 
~ iee Tbidem, S 5 (190)/CMV (Alexandru D. Sturdza către D. A. Sturdza, anexa nr. 3). 

16 „Adevărul”, 17 aprilie 1905. 

17 BAR, Cabinetul de manuscrise, Corespondenţă, S 5 (190)/CMV (Alexandru D. Sturdza că- 


tre D. A. Sturdza, anexa nr. 6). 
171 Ibidem, Corespondenţă, S 5 (190)/CMV (Alexandru D. Sturdza către D. A. Sturdza). 

În cele din urmă, întrucât incidentul risca să capete proporții mult mai mari, 
Carol I a intervenit. Mesagerul voinţei regale a fost principele moştenitor Ferdi- 
nand, în calitate de comandant al Corpului 2 armată, din care făcea parte şi Regi- 
mentul 10 artilerie. Nu s-a aprobat nici demisia căpitanului Sturdza, nici duelul 
preconizat, nici solicitarea de scuze publice. În schimb, s-a sugerat demisia din 
armată a colonelului Zăhăreanu. Într-adevăr, prin Înaltul Decret nr. 2 496 din 30 
aprilie 1905, la propunerea ministrului de război, regele Carol I a aceptat demisia 
acestuia din armată, decizie intrată în vigoare a doua zi!?. Prin același document, 
i s-a acordat colonelului în retragere Alexandru Zăhăreanu un concediu în străi- 
nătate de un an. 

Soluţia, comunicată la 15 aprilie 1905, în Vinerea Mare, nu a fost agreată de 
lumea militară, nemulțumită de implicarea căpitanului Sturdza într-o chestiune 
care nu-l privea şi care a adus prejudicii de imagine corpului ofițeresc al Regi- 
mentului 10 artilerie. Excesul de onoare al căpitanului Sturdza s-a transformat, 
prin inflexibilitatea acestuia, într-un gest de indisciplină, ce a rămas nepedepsit. 
Singura victimă, de altfel nu inocentă, a fost colonelul Zăhăreanu, nevoit să-și dea 
demisia din armată. 

În această dispută, fiul s-a bucurat de sprijinul tatălui, deși acesta nu mai 
dispunea de o poziţie oficială care să-i permită o intervenţie directă. După rezol- 
varea crizei, Alexandru Sturdza l-a rugat pe tatăl său să intervină, cu autoritatea 
şi prestigiul de care se bucura, pentru ca ziarele să nu inflameze, în continuare, 
cazul. „Lupta de ieri, scria căpitanul Sturdza, a arătat toată mizerabilitatea lor: 
Machiavel și Ignacio Loyola la pătrat și la cub”? 

„Cazul Zăhăreanu” a arătat, din nou, incompatibilitatea dintre concepțiile şi 
trăsăturile de caracter ale lui Alexandru D. Sturdza și unele stări de lucruri din 
armata română, cum ar fi furtul din banul public. În același timp, atitudinea sa a 
generat multă iritare în rândul unor ofițeri, dar și a unor oameni politici. Iată, de 
exemplu, în timpul desfăşurării „cazului Zăhăreanu', Alexandru Sturdza a adresat 
o scrisoare și generalului George Manu, ministrul de război în cabinetul condus 
de George Gr. Cantacuzino (22 decembrie 1904-12 martie 1907), în care îi sem- 
nala gravitatea celor întâmplate la Regimentul 10 artilerie. Scrisoarea a rămas fără 
răspuns, ceea ce a contribuit la alimentarea animozităţilor dintre cei doi, de fapt 
între cele două familii, aflate în tabere politice opuse. 

Pe acest fond de iritare, la câteva zile după stingerea „incidentului Zăhărea- 
nu”, a apărut o nouă dispută care i-a avut protagonişti pe Alexandru D. Sturdza şi 
Gheorghe (Zizi) Cantacuzino, foști colegi la Batalionul 2 vânători. În cadrul unei 

172 „Monitorul oastei’, nr. 20 din 9 mai 1905, p. 431. 


173 BAR, Cabinetul de manuscrise, Corespondenţă, S 5(190)/CMV (Alexandru D. Sturdza către 
D. A. Sturdza). 

adunări din ziua de 6 mai 1905 a ofițerilor Regimentului 21 infanterie'”*, căpita- 
nul Cantacuzino l-a insultat grav pe căpitanul Sturdza, acuzându-l că a intervenit 
în mod neavenit în cazul ivit la Regimentul 10 artilerie. A fost, în mod evident, 
o provocare, pentru a-l obliga pe Sturdza să solicite un duel, pe care îl evitase la 
începutul lunii aprilie. De altfel, în epocă se aprecia că pentru cel ce a devenit ge- 
neralul Gheorghe Cantacuzino-Grănicerul „duelul era un eveniment curent”!5, 

În faţa acestei noi situaţii, Alexandru D. Sturdza a adresat, la 8 mai 1905, o 
scrisoare lui Ioan Kalinderu, administratorul domeniilor regale, în care îi aducea 
la cunoștință incidentul. Deşi căpitanul Cantacuzino a fost dat afară din reuniunea 
cu pricina de comandantul regimentului, împotriva lui nu s-a luat nicio măsură. 
Prin urmare, căpitanul Sturdza îl anunţa că în acea zi, la ora 16, pe terenul Şcolii 
Militare de Infanterie şi Cavalerie urma să aibă loc duelul. Sturdza îl informa pe 
Kalinderu că părinţii lui, Dimitrie și Zoe Sturdza, nu știau nimic de faptul că fiul 
lor s-a hotărât să se bată în duel. 

În ziua următoare incidentului, cei doi protagonişti au constituit martorii, 
dr. I. Cantacuzino şi căpitanul în retragere N. Cantacuzino, pentru Alexandru 
D. Sturdza şi căpitanii activi G. Anastasiu şi A. Negre, pentru Gh. Cantacuzino. 
Cum negocierile între cele două echipe de martori nu au dat niciun rezultat, s-a 
hotărât ieșirea pe teren în ziua de 8 mai, ora 4 postmeridian, la Școala Militară de 
Infanterie și Cavalerie. Arma aleasă de martorii ofensatului Sturdza a fost sabia, 
stabilindu-se că erau permise toate loviturile. Adversarii urmau să poarte bandaje 
de mătase la gât şi pe braţul drept la încheietură. Ținuta era în cămașă de pânză 
nescrobită şi flanelă, având brațul drept dezvelit până la umăr. Armele urmau să 
se tragă la sorți în ziua şi la ora duelului. Lupta urma să fie condusă alternativ de 
Horia Rosetti şi H. Pipard, iar reprizele aveau o durată de două minute fiecare. 
Confruntarea continua până când unul dintre adversari era pus în imposibilitate 
vădită de a mai continua. Luptătorii aveau în spatele lor un spațiu de retragere de 
15 metri, iar terenul câștigat nu putea fi restituit de trei ori. 

Duelul a avut loc la data și ora convenite, în sala de exerciţii a Școlii militare. 
În repriza a cincea, condusă de Horia Rosetti, căpitanul Sturdza a fost rănit. Rana 
era o tăietură la mâna stângă pe faţa dorsală a antebraţului drept, hemoragia fiind 
destul de abundentă. În aceste condiţii, medicii și martorii au oprit lupta, procesul 
verbal fiind redactat în aceeași zi. 

17 Regimentul 21 infanterie, dislocat în Bucureşti, făcea parte, împreună cu Regimentul 6 in- 
fanterie din Brigada 8 infanterie, care la rândul ei era integrată în Divizia 4 infanterie, comandată de 
generalul de brigadă Alexandru Anghelescu. Comandant al Regimentului 21 infanterie era colone- 
lul Teodor Gheorghiu. 


15 Arhiva Consiliului Național pentru Studierea Arhivelor Securității (în continuare ACNSAS), 
fond Informativ, dosar nr. 257 486, vol 1, f. 95. 

Căpitanul Sturdza a declarat pentru presă următoarele: „Ţin să declar că 
m-am bătut în duel pentru a mulțumi opinia publică cuprinsă încă în întunericul 
unor tradițiuni neclare, medievale şi pentru a reieşi în mod vădit lipsa ce există în 
armată pentru corpurile ofițereşti a unui cod de plângere şi a unor consiliuri de 
onoare”176, 

Riscul asumat prin acest duel, ce putea avea consecinţe fatale, a îngrijorat 
foarte mult familia, care a decis ca Alexandru D. Sturdza să părăsească instituția 
militară. În acest sens, el a și adresat o cerere ministrului de război, generalul 
Gheorghe Manu. Cum aprobarea ei întârzia, la 9 mai 1905, Dimitrie A. Sturdza 
a adresat regelui Carol I o scrisoare în care îi semnala faptele şi îi aducea la cu- 
noștință demisia fiului său din armată. „Vă aduc la cunoștință, scria D. A. Sturdza 
suveranului, cu cea mai mare venerație, ultimele evenimente din viața mea și a fi- 
ului meu, evenimente ce nu îi mai permit acestuia să lucreze cinstit în armată. Fiul 
meu a fost abuzat de către un ofițer necinstit, fiind nevoit să se expună față de un 
asemenea om. Însuși comandantul de regiment al ofițerului, colonelul Gărdescu, 
surprins de atitudinea imprevizibilă a căpitanului Cantacuzino, a fost pedepsit, 
după douăzeci și cinci ani de serviciu impecabil, cu arest; în timp ce căpitanul este 
liber, iar comportamentul său este, prin urmare, aprobat”. 

Întrucât scrisoarea a rămas fără răspuns, D. A. Sturdza s-a adresat, la 13 mai 
1905, din nou, suveranului, rugându-l să dispună ca ministrul de război, generalul 
Gheorghe Manu, să semneze cererea de demisie a fiului său, ce se găsea pe biroul 
acestuia de mai multe zile”. 

În cele din urmă, intenţia de părăsire a armatei de către căpitanul Alexandru 
D. Sturdza nu s-a materializat, acesta rămânând comandant de companie la Școa- 
la Militară de Ofiţeri de Infanterie și Cavalerie. Dar, în lunile aprilie-mai 1905, 
relaţiile dintre familia Sturdza și generalul Gheorghe Manu au cunoscut un nou 
moment de tensiune, ce nu va rămâne fără urmări în anii următori. 


Ataşat militar la Paris şi Bruxelles 


O etapă importantă a carierei militare a lui Alexandru D. Sturdza a fost cea de 
ataşat militar la Paris, cu acreditare și la Bruxelles”. Numirea lui în această func- 
ţie importantă, de reprezentare externă, este greu de explicat, având în vedere că 


17% Voința naţională” 10 mai 1905. 

177 ANIC, fond Casa Regală Carol I, dosar nr. 4/1905, f. 2. 

1% Ibidem, f. 4. 

179 Maria Georgescu, Capitaine Cristophe Midan, Une exemple de coopération bilaterale. Les 
attachés militaires français en Roumanie et roumains en France (1860-1940), Edition Militaires, 
Bucarest, 2003, p. 186-188. 

era un ofițer format și educat în Germania. Al Doilea Reich se afla într-o postură 
de adversitate profundă cu Franța, care dorea să-și ia revanșa față de umilitoarea 
înfrângere din 1870. De altfel, cele două țări făceau parte din coaliții adverse. Ger- 
mania era liderul Triplei Alianțe, constituită în 1882 şi din care mai făceau parte 
Austro-Ungaria, Italia şi, din 1883, şi România, iar Franţa din Antanta, coaliție ce 
s-a închegat mai greu, pe baza unor acorduri bilaterale (franco-rus în 1893/1894, 
franco-britanic în 1904), ultima etapă consumându-se în 1907, odată cu semna- 
rea acordului anglo-rus. 

Prin urmare, statul român trimitea în Franţa un ofițer de formaţie germană, 
chiar dacă el era un perfect cunoscător al limbii şi culturii franceze, gest ce era 
de natură să irite Parisul. De altfel, însuşi Alexandru Sturdza a simţit o anumită 
atmosferă ostilă la sosirea sa la Paris. 

Dar plecarea din ţară a căpitanului Sturdza se datora, foarte probabil, şi at- 
mosferei create în armată, mai ales în cercurile înalte, de acţiunile şi opiniile sale. 
Unii l-au perceput drept incomod, ca urmare a iniţiativelor sale destinate să refor- 
meze armata, alții l-au considerat o „beizadea” care se bucura de o înaltă protecţie 
şi, la adăpostul acesteia, îşi permitea gesturi interzise marii majorităţi a ofițerilor 
acelui timp. Au fost, fără îndoială, şi din aceia, mai ales din clasa sus-pusă, care 
l-au considerat un rival, având în vedere temeinica sa pregătire generală și milita- 
ră şi onestitatea sa față de bunul și banul public. În consecință, plecarea lui dintr- 
un mediu ostil şi ostilizat era o soluție pentru ca animozitățile să se diminueze, iar 
atmosfera din jurul său să se îmbunătățească. 

Ideea numirii sale în funcția de atașat militar la Paris a apărut, după informa- 
tiile pe care le deținem, în vara lui 1906, anul jubileului regal. De la Karlsbad, unde 
se afla pentru tratament, Dimitrie A. Sturdza își anunţa fiul, la 8 august 1906, că 
a primit de la generalul Alexandru Averescu o scrisoare prin care acesta întreba 
dacă nu ar fi bine să fie însoţit la Paris de un ofițer care să cunoască bine armata 
franceză!8. Alexandru D. Sturdza urma să fie pentru prima dată în Franţa în misi- 
une oficială şi, ca necunoscut, ar fi avut de întâmpinat o serie de greutăţi. Ofițerul 
însoțitor la care se gândea Averescu era colonelul loan Gărdescu, fostul şef al că- 
pitanului Alexandru Sturdza, care urmase studii în Franța și fusese atașat militar 
în această țară în perioada 1897-1899i.. El cunoştea bine realitățile din Hexagon 
şi, implicit, armata franceză. Dimitrie A. Sturdza a respins propunerea, scriind că 

18 BAR, Cabinetul de manuscrise, Corespondenţă, S 2 (1073)/CMXI(5) (D. A. Sturdza către 
Alexandru D. Sturdza). 

181 Maria Georgescu, Capitaine Cristophe Midan, op.cit, p. 129-130; Diplomaţia română a 


apărării. Un secol şi jumătate sub zodia Minervei. Scurt istoric, Editura Medro, București, 2007, p. 
210. 

fiul trebuia să fie „lăsat să se orienteze singur”, ceea ce, în subsidiar, însemna că 
„nu are nevoie de proptele'1*%2. 

La 16 aprilie 1907, căpitanul Alexandru D. Sturdza a părăsit funcția de co- 
mandant al Şcolii Militare de Infanterie și Cavalerie, fiind înlocuit, în. calitate de 
comandant al companiei de elevi, de căpitanul Constantin Dragu. Plecarea sa a 
fost regretată de elevi, care pierdeau un „educator şi sfătuitor”, iar instituția, un 
„bun pregătitor”!88, 

Plecarea sa din Şcoala Militară pentru a prelua postul de la Paris, deținut 
până atunci de căpitanul George Niculescu, s-a suprapus peste marea răscoală din 
1907, unul dintre cele mai dramatice momente din istoria România. După cum se 
cunoaște, depășit de evenimente, guvernul conservator a fost nevoit, la 12 martie. 
1907, să cedeze puterea unui guvern liberal, condus de Dimitrie A. Sturdza, cu 
Ion I.C. Brătianu, ministru de interne și generalul Alexandru Averescu la Ministe- 
rul de Război, ultimul fiind impus de regele Carol I. Era pentru a patra oară când 
Dimitrie A. Sturdza era învestit cu această înaltă calitate în statul român, el fiind 
nevoit să ia sau să gireze măsuri dure pentru potolirea răscoalelor. 

În acele momente de maximă tensiune, Alexandru Sturdza s-a pronunțat 
pentru atitudini şi inițiative ferme din partea guvernului, care să stabilizeze si- 
tuația grav deteriorată în multe regiuni ale ţării. Într-o scrisoare către tatăl său, 
datată 15 martie 1907, chiar în ziua în care sesiunea Parlamentului era închisă, îl 
sfătuia ca toate măsurile ce urmau a fi luate să aibă o bază legală pentru a preveni 
pe viitor orice acuze din partea adversarilor politici. Căpitanul Alexandru Sturdza 
îi sugera prim-ministrului ca generalul Averescu să concentreze în Capitală gră- 
nicerii, iar cu această trupă bine instruită pentru astfel de acțiuni să pornească la 
reprimarea revoltelor ţărăneşti. 

O altă solicitare era aceea a arestării lui Cristian Rakovski, motivația unei ase- 
menea acţiuni fiind articolul acestuia din „România muncitoare” în care îndemna 
pe rezervişti să tragă „în vânt” şi să „treacă de partea răsculaților”!&. 

Revenind la misiunea sa în Franța, Alexandru Sturdza o considera „învioră- 
toare” după „tărăgăneala” de la Haga, unde participase ca membru al delegaţiei 
12 BAR, Cabinetul de manuscrise, Corespondenţă, S 2 (1073)/CMXI(5) (D. A. Sturdza către 
Alexandru D. Sturdza). 

183 Căpitan Nicolae Uică, op. cit., p.159. 

1% BAR, Cabinetul de manuscrise, Corespondenţă, S 5 (200)/CMV (Alexandru D. Sturdza că- 
tre Dimitrie A. Sturdza). În realitate este vorba de apelul „Către concediaţi și rezervişti”, asumat de 
conducerea Cercului socialist din București, apărut în ziarul „România muncitoare”, nr. 2 din 11-18 
martie 1907. Autorul acestui apel era Mihail Gh. Bujor (Cf. Documente privind marea răscoală a 


țăranilor din 1907, vol. V, Editura Academiei, Bucureşti, 1987, p. 62-63; Marea răscoală a ţăranilor 
din 1907, ediţia a II-a, revăzută și îmbunătățită, Editura Academiei, București, 1987, p. 209-210). 


66 PETRE OTU, MARIA GEORGESCU 


române conduse de Alexandru Beldiman la cea de-a doua Conferinţă a păcii ce 
începuse în iunie 1907. Îi lipsea totuși poziţia din fruntea unor trupe, întrucât se 
obișnuise a „comanda și traiul fără responsabilitate mare îmi pare neobișnuit”, 
după cum se confesa ca de obicei tatălui său într-o scrisoare din 27 august/9 sep- 
tembrie 1907185. 

Cu același prilej, ținea să-l înștiințeze că din prima zi a sosirii sale la Paris, 
a simţit „că era ceva putred în aer”!%. De aceea a luat inițiativa unei întâlniri cu 
ministrul de război francez, Georges Picquart, personalitate foarte cunoscută ca 
urmare a implicării în celebra „afacere Dreyfus’, care a zguduit mai bine de un de- 
ceniu societatea franceză!%. Dincolo de această atmosferă mai era şi o problemă 
interesând armatele celor două țări. Franţa refuza să mai primească la studii tineri 
români în condiţiile în care o făcuse până la sfârșitul secolului al XIX-lea. Prin 
întâlnirea cu generalul Picquart trebuia să lămurească și această chestiune. „Am 
dorit, scria Alexandru Sturdza tatălui său, să întâmpin chiar de la început orice 
bănuială asupra simpatiilor şi antipatiilor mele. Şi precum s-a dovedit ulterior am 
nimerit-o bine, căci minele dușmănești erau puse și dispuse”?!, În cursul primirii, 
Picquart s-a dovedit amabil, iar conduita sa a fost chiar „părintească” Demnitarul 
francez l-a asigurat că tinerii români vor fi primiţi în continuare la studii, ca şi în 
trecut, în condiţii similare ofițerilor din propria armată. Concluzia lui Alexandru 
D. Sturdza, desprinsă şi în urma audienței la ministrul Picquart, era că misiunea 
sa începuse bine!%?. 

Într-adevăr, spirit organizat și metodic format la școala germană, el și-a 
îndeplinit cu seriozitate misiunea încredințată, cea de atașat militar la Paris cu 
extindere la Bruxelles. A participat cu deosebită conştiinciozitate la dezbaterile 
parlamentare legate de aprobarea bugetelor armatelor celor două ţări, a studiat 
documentele oficiale, a citit regulat presa, cu deosebire cea militară, a participat la 
manevre şi la diferite exerciții militare, desigur, cu aprobarea autorităților compe- 
tente franceze, a stabilit şi a menținut legături cu diverse personalități pariziene, 
atât din sfera militară, cât şi din afara acesteia etc. 

Pe această bază, Sturdza a trimis în mod constant rapoarte clare și adesea 
detaliate privind starea armatei franceze (legislaţie, structură organizatorică, cali- 





185 BAR, Cabinetul de manuscrise, Corespondenţă, S 5 (203)/CMV (Alexandru D. Sturdza că- 
tre Dimitrie A. Sturdza). 

18 Ibidem. 

17 Histoire militaire de la France. 3. De 1871 à 1940, sous la direction de Guy Pedrocini, Presse 
Universitaires de France, Paris, 1992, p. 13-16. 

188 BAR, Cabinetul de manuscrise, Corespondenţă, S 5 (203)/CMV (Alexandru D. Sturdza că- 
tre Dimitrie A. Sturdza). 

1% Jbidem. 

tatea corpului de cadre, dotare, instruire etc.), reformele preconizate de autorități, 
organizarea şi desfăşurarea manevrelor, bugetele, raporturile dintre armată şi cla- 
sa politică, disputele din interiorul acesteia referitoare la diferite aspecte ale pre- 
gătirii militare a Franţei și Belgiei etc. Aceste rapoarte arată că Alexandru Sturdza 
era un ofițer informat, cu o mare putere de analiză și o foarte bună orientare în 
hățișul evenimentelor politice și militare din Franța, una dintre marile puteri ale 
Europei!%, 

Totodată, cunoscând perfect realitățile din Germania, Alexandru Sturdza a 
realizat, în rapoartele trimise în țară, numeroase comparații între stările de lucru 
din cele două țări şi, fapt important, a sugerat și unele soluţii pentru îndreptarea 
numeroaselor aspecte negative existente în armata română. 

El a fost interesat, în primul rând de starea armatei franceze şi de evoluția 
reformelor în diverse domenii, ceea ce îi facilita cunoaşterea tendințelor majore 
ale construcției militare europene. După opinia sa, armata franceză era destul de 
pregătită, dar avea o serie de carenţe ce puteau să-i afecteze capacitatea combati- 
vă în caz de conflict. De altfel, ele erau semnalate și public, fie cu ocazia şedinţelor 
Parlamentului consacrate bugetelor sau interpelărilor, fie în presă. 

Dezbaterile parlamentare ocazionate de discuţia şi aprobarea bugetelui arma- 
tei reprezentau, întotdeauna, un spectacol deosebit, plin de învățăminte pentru 
un observator avizat cum era căpitanul, ulterior maiorul Sturdza. Ele consumau 
foarte mult timp din cauza numeroaselor interpelări, propuneri, amendamente, 
multe dintre ele neinteresante, astfel că rămânea doar o treime din timp pen- 
tru bugetul propriu-zis. „Interpelările, consemna Alexandru D. Sturza, sunt ade- 
seori însuflețite de un spirit demagogic, mai totdeauna scopul lor este reclama 
electorală”. 

Parlamentarii ridicau, cel mai adesea, chestiuni colaterale, de esenţă socială, 
care să le aducă voturi în circumscripțiile lor sau partidelor din care făceau par- 
te: înlesniri pentru soldaţii însuraţi; îmbunătățirea stării sanitare, prin sporirea 
ponderii medicilor umani, al căror număr era mai mic decât cel al veterinarilor; 
mărirea soldelor ofițerilor şi subofițerilor, prilej de dispute interminabile; îmbu- 
nătățirea traiului trupei (îmbrăcăminte, alimentaţie); definitivarea statutului ofi- 
ţerilor de rezervă etc. 

Toate acestea arătau că influenţa politicienilor francezi în armată era însem- 
nată, iar nu de puține ori, când interesele lor, personale şi electorale, erau jenate, 

15% AMR, fond Biroul atașați militari, dosar nr. 1, f. 101-125, 139-148; 154-157; dosar nr. 8, f. 
26-27; dosar nr. 9, f. 27, 36-38; dosar nr. 10, f. 3-4, 6-8, 10-14, 44-47; dosar 13; dosar nr. 22, f. 8-14; 

nu se sfiau să atace furibund autoritățile militare. „Ministerul de Război, scria 
Sturdza, reprezintă un resort care se atinge în mod direct de felurite şi numeroase 
interese particulare: furniturile armatei privesc toate industriile şi întreg comer- 
țul; serviciul militar obligatoriu atinge interesele tuturor familiilor, în Franța mai 
intensiv decât oriunde, fiindcă peste 80% din populaţia masculină trece prin rân- 
durile oștirii (în Germania 45%).1%2 

Prin urmare, armata se afla în centrul unei bătălii politice a cărei miză era 
încredințarea administraţiei centrale a războiului unei pesonalități civile. Calea 
aleasă pentru atingerea unui asemenea scop de către formațiunile politice era de a 
arăta publicului larg că militarii nu sunt capabili să poarte răspunderea grea a con- 
ducerii ministerului de resort. Un demnitar civil în capul Ministerului de Război, 
cu o „conştiinţă elastică”, era indispensabil unui partid. El putea răsplăti pe mulți 
partizani, mulțumi pe cei nesiguri, reduce la tăcere pe cei neastâmpărați etc. 

Pornind de aici, Alexandru D. Sturdza a remarcat și faptul că ofițerii francezi 
atacați în presă sau în Parlament aveau posibilitatea să se apere singuri, fără a mai 
cere o autorizare prealabilă a șefilor ierarhici. Singura obligație pe care o aveau 
era aceea de a nu face polemică publică!*%. Aducând la cunoștința Bucureştilor o 
asemenea idee, Alexandru Sturdza își făcea și sieși un serviciu, întrucât el era, așa 
cum vom vedea ulterior, în postura de om pățit. „Într-adevăr, conchidea el, este 
echitabil şi drept ca să se dea voie ofițerilor de a răspunde singuri și de îndată ata- 
curilor îndreptate în contra lor; aşteptând autorizațiuni şi sfaturi, care sosesc prea 
târziu, se nasc în prejudiciul lor legende, care în urmă nu se pot distruge decât cu 
greu”, 

În schimb, ofiţerii francezi nu beneficiau de dreptul de a scrie și de a publica, 
inclusiv studii și articole științifice, în ziare şi reviste cotidiene sau de specialitate. 
O asemenea situaţie era și în România, iar căpitanul Sturdza a fost unul dintre 
ofițerii care au suportat rigorile unui asemenea ordin, care, după opinia lui, era 
absurd. 

Totuşi, dincolo de aceste dispute politice, discuția bugetului armatei în Par- 
lament dădea prilejul abordării şi a unor teme legate mai strict de necesitățile ar- 
matei, de reformele ce se impuneau a fi întreprinse. De pildă, în mai multe sesiuni 
s-a ridicat problema motorizării armatei sau, după expresia epocii, chestiunea 
„automobilismului militar” Sturdza informa că Germania stătea mult mai bine la 
acest capitol ca urmare a utilizării sistemului primelor de încurajare a proprieta- 
rilor, anual fiind alocate 800 000 de mărci; în schimb, în Franța suma destinată era 

19 Ibidem, dosar nr. 1, f. 148. 


19% Ibidem, f. 147. 
1%/[bidem, dosar nr. 10, f. 6-7. 

de zece ori mai mică, respectiv de 80 000 de franci!*. De altfel și parlamentarii 
francezi au votat în vara anului 1909 o lege ce încuraja folosirea automobilelor în 
instrucţia şi aprovizionarea trupelor. Se venea, astfel, în întâmpinarea unei ten- 
dinţe ce se va generaliza în războaiele din secolul abia început, ele fiind, cum se 
ştie, conflicte motorizate. 

În aceeaşi ordine de preocupări, Parlamentul francez a ridicat în cursul mai 
multor sesiuni consacrate discutării bugetului şi problema aerostației, apreciată 
ca fiind o armă de mare viitor. Previziunea a fost eronată, dar trebuie spus că 
aviația era abia la începuturile sale și nimeni nu putea prevedea ascensiunea ei 
spectaculoasă din secolul trecut. 

O temă viu dezbătută de legislativul francez timp de mai multe sesiuni a fost 
aceea a sprijinirii comandamentelor și marilor unități dispuse în partea de est 
a țării, respectiv la granița cu Germania. Serviciul militar în aceste regiuni era 
mult mai greu decât în celelalte, atât pentru ofițeri, cât și pentru trupă. Faţă de 
această situaţie, existau două tendințe. Unii îl considerau o sarcină de onoare, iar 
alții vedeau numai greutățile. Şi autoritățile adoptau o conduită ce crea în rândul 
corpului ofițeresc numeroase frustrări deoarece trimiteau în corpurile de trupă 
dislocate în estul țării, „mulți indivizi care trebuie ținuți din scurt și supuși la un 
regim mai sever”, 

Tot în această arie de preocupări, în cursul dezbaterilor dedicate bugetului 
s-a abordat şi problematica „câmpurilor de instrucție, respectiv a poligoanelor de 
instrucţie şi tragere, ce permiteau o pregătire intensivă a unităților şi marilor uni- 
tăți. Alexandru Sturdza aprecia, în raportul din 9/22 noiembrie 1908, că în Franța, 
„câmpurile de instrucție” reprezentau o chestiune nouă, iar lucrurile erau mult în 
urmă față de Germania, unde acest procedeu era larg răspândit. Dar, importanța 
ce se dădea, din perspectiva posibilităților de încartiruire, era chiar mai mare, 
întrucât rezerviştii erau concentrați primăvara, pentru a le proteja interesele per- 
sonale, o perioadă de timp în care vremea era mai rece și ploile mai multei”. 

O problemă care stârnea îngrijorare în Franța era natalitatea scăzută, ceea ce 
determina anumite greutăți în privința asigurării efectivelor necesare oştirii. Ca 
soluții propuse de parlamentari şi însușite de autoritățile militare au fost crearea 
unui corp de infirmieri, care să fie încadrat cu femei special pregătite, şi înființarea 
de trupe din Africa Neagră, care să fie dislocate, cu prioritate în Algeria. Pentru 
început, ministrul de resort, Jean Brun, propunea, în sesiunea din februarie 1910, 


1% Ibidem, f. 10-11. 
1% Ibidem, dosar nr. 9, f. 36. 
1% Ibidem, f. 38. 

crearea unui prim grup de senegalezi, cu un efectiv de 600-800 de persoane!*. 
După cum se cunoaște, Franţa a continuat cu măsurile în această direcţie, contin- 
gentele din colonii aducând o contribuţie prețioasă la acțiunile armatei franceze 
din Primul Război Mondial. 

Observator perspicace şi analist riguros, Alexandru Sturdza a urmărit, cu 
foarte multă atenţie, mersul reformelor militare din Franța, încercând să detec- 
teze atât tendinţele cele mai importante, cât și măsura și modul în care ele se în- 
serau în trendul general european. O primă inițiativă era desființarea comitetelor 
consultative apreciate inutile. Armata franceză, după informaţiile transmise de 
Sturdza, avea 19 comitete consultative permanente și 150 de astfel de organis- 
me mai mici. Paralelismul dintre ele era ceva obișnuit la Marele Stat Major și 
la Ministerul de Război, dar și în afara acestora funcționau structuri cu aceleași 
atribuţii. De exemplu, infanteria avea o direcție, un comitet consultativ şi o secție 
tehnică. Situaţii similare se întâlneau și la celelalte arme. 

O asemenea arhitectură birocratică foarte stufoasă determina un mare con- 
sum de personal şi un proces greoi de decizie. De exemplu, introducerea unei ți- 
nute de campanie a durat șapte ani. În plus, comitetele deveneau, după expresiile 
din epocă, „refugiuri', „sinecuri” sau „azile de retragere” pentru ofițerii mai în vâr- 
stă sau „obosiţi”, care aşteptau limita de vârstă în grad pentru a ieşi la pensie”. 

Printr-un decret din 22 octombrie 1910, secțiunile tehnice de pe lângă comi- 
tete au fost desființate, iar acestea din urmă au fost comasate sau trecute în sub- 
ordinea direcțiilor de la ministerul de resort?%. Se impune precizarea că în armata 
română exista un sistem relativ similar celui din Franța, pe lângă direcţiile din 
Ministerul de Război, funcționând și comitetele consultative: al Statului Major 
General, precum şi ale armelor şi serviciilor (infanterie, cavalerie, artilerie, geniu, 
marină, intendenţă, serviciul sanitar). Se adăugau Consiliul Superior al Armatei şi 
Comitetul Inspectorilor Generali, ambele conduse de ministrul de război?!. 

Iniţiativele din Franța, semnalate de maiorul Alexandru D. Sturdza, nu au 
avut ecou în România, sistemul funcționând neschimbat până după Primul Răz- 
voi Mondial. Mai mult, la 1 aprilie 1910, s-a creat şi Inspectoratul general al ar- 
matei, în fruntea căruia a fost numit prințul moştenitor Ferdinand, pentru a-i da 
posibilitatea de a cunoaşte tot corpul ofițeresc şi a-l pregăti astfel pentru funcția 
de comandant de căpetenie al armatei2%. 

1% Jbidem, dosar nr. 1, f.155-156. 

19 Ibidem, dosar nr. 22, f. 8. 

2 [bidem, f. 9. 

20: „Anuarul Armatei Române”, 1904, f. 19-21. 


20 General Radu Roseti, Mărturisiri, vol. II, Colecţia „Convorbiri Literare”, Bucureşti, 1941, 
p. 44. 

O altă reformă importantă inițiată de autorităţile franceze în perioada cât 
Alexandru D. Sturdza a îndeplinit misiunea de atașat militar la Paris a fost cea a 
corpului de generali. Scopul urmărit a fost eliminarea celor slabi şi nepregătiţi, în- 
tinerirea celui mai valoros segment de cadre militare și fluidizarea avansărilor pe 
întreaga filieră a corpului ofițeresc. Reglementările în acest domeniu erau foarte 
vechi, ele datând din anii 1834 şi 1839. Potrivit prevederilor acestora, generalii 
din Statul Major General, atât din secțiunea activă, cât și din cea de rezervă, nu 
puteau fi puşi în retragere decât la data atingerii limitei de vârstă, 62 de ani pentru 
generalii de brigadă și 65 de ani pentru cei de divizie. Ei puteau fi scoși din servi- 
ciul activ doar la cererea lor, ceea ce nu se întâmpla decât foarte rar. În iunie, noul 
ministru de război, Jean Brun, a introdus noi prevederi în legile anterioare, prin 
care generalii puteau fi scoşi din activitate şi din oficiu, la propunerea ministru- 
lui de resort, prin decret prezidenţial. De asemenea, ministrul a dat o circulară 
prin care solicita tuturor comandanților de rang înalt să aplice riguros prevederile 
legale şi regulamentare, de aşa natură încât din armată să fie eliminaţi cei incom- 
petenți și slabi203. Presa franceză era însă sceptică asupra voinţei clasei politice de 
a aplica atare măsuri, atât de mult cerute de lumea militară franceză. Se evoca 
posibilitatea ca generalul Brun să fie înlocuit de la șefia Ministerului de Război?%*. 
De altfel, el şi-a pierdut postul la sfârşitul lunii februarie 1911. 

Statul Major General făcea și el obiectul discuţiilor şi reformelor. Potrivit 
analizelor oficiale, această structură era încărcată prea mult cu probleme admi- 
nistrative, rămânându-i mult prea puţin timp pentru atribuţiile specifice, pentru 
contactul cu trupele, cu unitățile. De aceea, una dintre măsuri, pe lângă criterii 
mai stricte de selecţie și pregătire, era obligația ca ofițerii de stat major din înaltele 
comandamente să execute, anual, împreună cu generalii şi comandanții o perioa- 
dă de instrucţie pe hartă, dar şi pe teren. Se spera ca prin asemenea reuniuni, cu 
un pronunţat caracter practic-aplicativ, să se ajungă şi la o unitate de doctrină, 
lipsa acesteia fiind acut resimţită de armata franceză?%5. 

O chestiune deosebit de complicată era aceea a înființării unui Centru de 
Înalte Studii, ce se dorea a fi un bazin de recrutare pentru ofițerii cu calificare su- 
perioară destinați marilor comandamente. În Franța, după absolvirea cursurilor 
Şcolii de Război, cu o durată de doi ani, ofițerii destinaţi să încadreze funcţiile 
înalte, cele de la locotenent-colonel în sus, îşi completau studiile în cadrul Statu- 
lui Major General. Sistemul nu a dat rezultate satisfăcătoare, astfel că autoritățile 
franceze s-au uitat la nord de Rin, să vadă cum rezolvau germanii această delicată 

23 AMR, fond Biroul atașați militari, dosar nr. 22, f. 10-11. 

problemă. Rezultatul s-a concretizat în inițiativa generalului Ferdinand Foch, co- 
mandant al Şcolii de Război, de înființare a unui al treilea an de studii, aşa cum 
exista la Academia Militară de la Berlin. Numărul celor admiși era redus, iar ani- 
mozitățile stârnite de selecţie foarte mari, astfel că sistemul nu a dat rezultate. 

Atunci s-a născut ideea să se creeze o şcoală pentru ofițeri şi generali, un fel 
de curs de informaţie. Dar detaliile tehnice (selecţie, durata studiilor, programa, 
corpul de profesori, natura examenelor etc.) au omorât proiectul înainte de a căpă- 
ta viața. Prin urmare, ministrul Brun a înființat, în octombrie 1910, acest Centru 
de Înalte Studii. Anual, corpurile de armată făceau recomandările pentru această 
instituție dintre maiorii și locotenenţi-coloneii cei mai merituoși. Dintre aceste 
propuneri, ministrul de resort alegea 30-40 de ofițeri, care lucrau direct cu şeful 
Statului Major General, asistat de şeful Şcolii de Război. Pregătirea urma să aibă 
un caracter pronunțat aplicativ, pe hartă şi pe teren, în program fiind incluse însă 
şi conferinţe realizate de ofițerii cei mai temeinic pregătiți. Centrul avea astfel me- 
nirea să pregătească un corp ofițeresc de elită şi să adâncească legătura şi coope- 
rarea dintre principalele instituții militare (minister, Statul Major General, Şcoala 
Superioară de Război, comandamente) în vederea realizării unității de doctrină2%6. 
Planul ministrului Brun era ca instituția să-și înceapă activitatea în anul 1911. 

În sfârșit, ultima instituție importantă supusă programului de reforme era 
Consiliul Superior al Războiului. Aceasta era un fel de areopag al armatei france- 
ze, compus din 11 generali cu reşedinţa la Paris, fără comandă efectivă de trupe. 
Ei erau însărcinaţi de către ministrul de război să efectueze inspecții în comanda- 
mente şi mari unități. Discuţiile purtate în mediile militare aveau în vedere redu- 
cerea numărului de membri, însărcinarea lor cu atribuțiuni de comandă, numirea 
de generali mai tineri pentru a asigura o mai mare stabilitate etc2%. 

Dar autorităţile militare doreau să reformeze nu numai suprastructura biro- 
cratică, apreciată ca prea stufoasă şi inutilă, ci şi unitățile luptătoare, scopul fiind 
realizarea compatibilității cu armata germană. Arma vizată cu precădere era arti- 
leria. În Parlament, dar și în mediul militar, se conturaseră două puncte de vedere. 
Primul dintre ele aprecia că era necesar ca artileria să fie organizată pe baterii a 
şase tunuri fiecare şi să sporească în aşa fel încât fiecare corp de armată să dispună 
de 144 de tunuri, la fel ca un corp de armată german. Cheltuielile erau, în acest 
caz, mai mici, iar timpul de reorganizare mai scurt. 

Al doilea punct de vedere, de inspiraţie guvernamentală, se pronunța pentru 
menținerea sistemului bateriei cu patru tunuri şi opta, în cele din urmă, pentru 


2% Ibidem, f. 13-14. 
207 Ibidem, f. 14. 

sporirea numărului de regimente la 64, cu 634 de baterii, ceea ce însemna 120 
de tunuri de corp de armată contra a 144 de piese în armata germană. Comitetul 
artileriei, care a agreat acest proiect, susținea că frontul bătut de artileria unui 
corp de armată francez era similară, ba chiar superioară celui german. La acestea 
s-au mai adăugat și alte considerente, cum ar fi cele legate de necesitatea de a nu 
schimba metodele de tragere, şi regulamentele în vigoare, ofițerii fiind familiari- 
zaţi cu ele. Cum discuţiile nu au ajuns la un consens, echipa guvernamentală a 
cerut, în sesiunea 1908/1909, votul de încredere al Camerei, proiectul guverna- 
mental fiind aprobat2%. 

Activitatea cea mai instructivă a unui ataşat militar pentru a evalua starea 
combativă a unei armate era participarea la manevre și aplicaţii. Acestea consti- 
tuiau cea mai importantă metodă de verificare a pregătirii comandamentelor şi 
trupelor şi se desfăşurau, cel mai adesea, anual. Durata lor depindea de mijloacele 
ce puteau fi puse la dispoziție şi de scopurile propuse, ce se reflectau cel mai ade- 
sea în tematica generală a aplicaţiei. Trupele participante erau împărțite în două 
tabere „beligerante', denumite prin culori („partida roșie’, „partida albastră”, „par- 
tida albă” etc.), acestea fiind dirijate prin ordine succesive şi situații operative de 
conducerea aplicației. Un rol semnificativ îl avea corpul de arbitri, care monitori- 
za strict atât activitatea comandamentelor, cât şi a unităților și a marilor unități. 
Invitarea ataşaților militari la astfel de activităţi era o obligaţie a statului acreditar 
şi, de regulă, se baza pe principiul reciprocităţii. Lor li se asigurau mijloace de 
transport și facilități de cazare şi beneficiau de însoțitori permanenți pentru pro- 
tecţie şi supraveghere. Demn de semnalat faptul că la manevre puteau fi invitați şi 
ofițeri ai altor armate, precum şi corespondenți de presă autohtoni și străini. 

În timpul stagiului de atașat militar, Alexandru D. Sturdza a participat la pa- 
tru asemenea activități, desfășurate în anii 1908, 1909, 1910, 1911, reușind să-și 
formeze o imagine relativ completă asupra armatei franceze în preajma declanșă- 
rii Primului Război Mondial. A trimis în țară rapoarte foarte detaliate şi extrem de 
bine documentate, cu multe observaţii personale, ce evidențiau temeinica sa pre- 
gătire militară, orizontul larg de cultură militară și generală, capacitatea analitică 
de invidiat. Unele dintre documentele trimise la Bucureşti conțineau şi sugestii 
pentru conducerea armatei, dar, de regulă, el s-a ferit să dea soluții, lăsând la lati- 
tudinea autorităţilor din țară să decidă asupra măsurilor de adoptat. 

Trupele participante la manevre i-au lăsat o bună impresie. Disciplina în ar- 
mata franceză era mai puţin severă decât în armata germană, dar soldatul francez 
avea o bunăvoință şi un spirit de corp mai dezvoltate, la care apelau, îndeobşte, 


28 Jbidem, dosar nr. 10, f. 3-4. 

ofițerii. „Soldatul ieșit din coloană — scria Sturdza în memoriul asupra manevre- 
lor din 1909 — se grăbeşte a se întoarce pentru a-și relua locul, nu fiindcă-l strânge 
un superior, dar fiindcă tovărăşia cu camarazii săi o cere. Sunt de părere, continua 
el, că cu acest chip se poate face mult cu o trupă, dar numai când greutățile nu 
devin prea continue, atunci tovărășia poate deveni chiar primejdioasă”?%. 

Ofițerii, în special cei tineri, erau însuflețiți de zel şi de ambiţie sănătoasă și 
patriotică, iar acest curent putea da rezultate foarte bune dacă oamenii politici şi 
autoritățile militare superioare îl vor încuraja. 

Echipamentul infanteriei era, în general, vechi, cu excepția încălțămintei ce 
era excelentă. Uniforma exterioară nu era o preocupare cu totul deosebită pentru 
ofițeri, unii purtând la manevre săbii cu teci strălucitoare sau alte accesorii ce 
puteau dăuna grav pe câmpul de luptă. O asemenea observaţie s-a confirmat în 
primele luni de campanie, rezultatele fiind dezastruoase pentru armata franceză, 
care a suferit pierderi importante datorită obiectelor de echipament neadecva- 
te210, 

Tot legat de echipament era şi faptul că luptătorul terestru nu avea în ranița 
sa, cortul individual, ceea ce îi micşora greutatea pe care o transporta pe timpul 
marșurilor, dar îl obliga să bivuacheze sub cerul liber. 

Dacă pe planul disciplinei, al echipamentului, al rezistenței fizice, luptătorul 
terestru din armata franceză avea o bună valoare, în domeniul instrucției tragerii 
lucrurile nu arătau deloc bine, disciplina focului fiind slabă?! . 

Cât priveşte capacitatea comandamentelor de a gestiona acțiunile pe un tea- 
tru de operaţii, aşa cum rezulta tot din manevrele la care a luat parte în 1909, 
Alexandru Sturdza o aprecia drept corespunzătoare, cu progrese evidente în peri- 
oada misiunii sale. A constatat însă şi utilizarea relativ frecventă a unei practici pe 
care el o dezavua și care devenise o adevărată modă în Franţa. După opinia sa, era 
„greşit a face din tactica cu detaşamente mixte o normă sau un obicei; asemenea 
obicei aduce cu sine risipirea oficial admisă a forțelor şi este periculos din cauza 
eşecurilor parțiale la care aceste detașamente sunt supuse”??? Cititorul va putea 
constata că o asemenea practică s-a generalizat în armata română în timpul cam- 
paniei din anul 1916, Alexandru D. Sturdza criticând-o aspru în Jurnalul său. 

Cavaleria era destul de bine pregătită şi, fapt important, ce răspundea unei 
tendințe pe cale de generalizare în armatele europene, avea deprinderi să lupte 
ar rep ANA 

20 Petre Otu, Mersul ideilor de reformă pe plan internaţional, în Occasional Papers, an 6, nr. 
8 din 2007, p. 19-20. 

şi pe jos. De asemenea, în cursul manevrelor s-a folosit cu succes relativ dirija- 
bilul pentru transportul corespondenţei, dar şi a unor materiale, ceea ce părea să 
asigure acestui mijloc un rol bine definit în cadrul armatelor de pe continentul 
european. 

În ansamblu, impresia lăsată de armata franceză în urma participării la ma- 
nevre era corespunzătoare, cu plusuri şi minusuri față de cea germană. Alexandru 
Sturdza remarca o mai mare libertate şi lejeritate atât la nivelul corpului de co- 
mandă, cât şi a trupei, dar mai puţină rigurozitate şi organizare. 

Alexandru Sturdza a urmărit cu aceeaşi atenţie evoluția armatei belgiene, 
fiind acreditat şi la Bruxelles?:5. Dacă în cazul Franţei, opiniile diplomatului ro- 
mân sunt nuanțate, în cazul Belgiei ele sunt preponderent negative. Stat neutru, 
cu un statut bine definit și recunoscut ca atare de comunitatea internațională, 
regatul belgian era, după expresia regelui Leopold I (1790-1865), primul său mo- 
narh, statul „cel mai expus al Europei'2:*. Apărarea lui reprezenta, prin urmare, o 
chestiune vitală, în care organizarea militară trebuia să aibă un rol cât se poate de 
bine definit. Dar posibilitățile demografice şi economice ale Belgiei erau modeste 
în raport cu marii şi puternicii săi vecini — Franța şi Germania. La pace, armata 
avea un efectiv de aproape 60 000 de oameni, iar la mobilizare putea să atingă 
180 000 de persoane, slab instruite însă. 

Sistemul de recrutare se baza pe voluntariat, tragere la sorți şi facultatea exo- 
nerării (înlocuirii). Acest din urmă principiu a generat ample discuții între forțele 
politice, opiniile fiind contradictorii. Partidele liberale apreciau că sistemul înlo- 
cuirii reprezenta „o nedreptate, un pericol şi o ruşine” La rândul lor, socialiștii 
erau de părere că el crea un privilegiu fiilor oamenilor avuţi care, prin plata unei 
sume modice, de 1 600 de franci, scăpau de sarcina serviciului militar. Partidele 
catolice aveau opinii împărțite, unele grupuri dorind renunţarea la acest sistem 
criticat de mulți belgieni, dar alt grup influent, compus din mulți miniștri, se pro- 
nunța pentru menţinerea lui. La începutul secolului al XX-lea, autoritățile milita- 
re belgiene au recurs la principiul voluntariatului, dar rezultatele au fost departe 
de aşteptări, ceea ce a impus renunțarea parțială la el. Disputa dintre reformiști, 
care doreau o armată puternică şi antireformişti, care apreciau că statutul de ne- 
utralitate al Belgiei, garantat de marile puteri oferea suficiente garanții, nu era 
deplin tranşată, deoarece se îmbina „lupta pentru organizarea apărării naționale 
cu tactica luptelor de partid”?. 

Dincolo de aceste dispute în cadrul clasei politice autohtone, Belgia se con- 
frunta şi cu alte probleme ce afectau direct sfera militară. „Spiritul populaţiei bel- 

213 Ibidem, dosar nr. 10, f. 13-14; 44-47. 


214 Ibidem, f. 44. 
25 Ibidem, f. 13-14. 


78 PETRE OTU, MARIA GEORGESCU 


giene, scria Alexandru D. Sturdza, nu este milităresc; antimilitarismul, al cărui 
leagăn este Belgia, este aici mai întins ca în alte țări, mai ales la cercurile conducă- 
toare; populaţia valonă este învrăjbită cu cea flamandă”26. 

Corpul de comandă, compus din oameni tineri, era foarte cult, însă defici- 
enţele organizatorice şi atititudinea clasei politice determinau ca mulți ofițeri să 
fie puţin preocupați de perfecționarea pregătirii militare. Din această cauză, con- 
cepțţiile tactice şi cele ce priveau instrucţia și educația militară în Belgia erau „te- 
oretice şi adeseori stranii și învechite; în aceste împrejurări, tehnica, formalismul 
și parada joacă un rol foarte pronunțat. Unii ofițeri talentați renunță la serviciul 
practic şi se ocupă cu sportul şi literatura, unde adeseori strălucesc; astfel se gă- 
sesc în Belgia ofițeri călăreți cu totul distinși”. 

Întrucât apărarea ţării era o sarcină foarte dificilă, Belgia a trecut la realiza- 
rea unui sistem de fortificaţii foarte dezvoltat, mentorul lui fiind celebrul general 
Henri Alexis Brialmont. În rapoartele sale trimise în ţară, maiorul Sturdza a ana- 
lizat pe larg istoricul fortificațiilor belgiene şi valoarea lor tactică şi strategică. El 
arăta, că într-o primă fază, vechile fortificaţii la granița cu Franța s-au desființat, 
construindu-se altele orientate spre Olanda, devenită, după obținerea indepen- 
denţei, principalul adversar. 

În anii '60 ai secolului al XIX-lea, sub impulsul generalului Brialmont, s-a 
optat pentru un sistem de fortificaţii „concentrat”, orașul Anvers, capitala econo- 
mică a regatului, devenind prioritatea pentru autoritățile militare. Apoi, același 
Brialmont a insistat pentru fortificarea regiunii Lizge-Namur, aici edificându-se 
20 de forturi, care au fost apoi extinse şi întărite. Ocuparea acestor fortificații ce 
au consumat multe resurse, în primul rând financiare, solicita o forță militară im- 
presionantă, cifrată la 160 000 de oameni, adică aproape întreg potenţialul militar 
al regatului belgian. Prin urmare, dacă valoarea tactică a fortificațiilor belgiene era 
inconstestabilă, semnificațiile strategice lăsau mult de dorit. În primul rând, Bel- 
gia nu avea o forță militară adecvată pentru a le valorifica pe deplin. În al doilea 
rând, sistemul prezenta o rigiditate foarte mare, fapt ce le făcea vulnerabile în fața 
manevrelor unei armate mobile, cum era cea germană. Ele riscau să fie cucerite, 
înainte de a putea fi ocupate în totalitate de trupe şi înainte de a fi armate. Mai 
era și aspectul foarte important că sistemele mari de fortificaţii întrețineau într-o 
armată spiritul defensiv şi fundamentau concepții statice asupra războiului. Con- 
cluzia lui Alexandru Sturdza era tranşantă „sistemul fortificațiunilor belgiene nu 
compensează slăbiciunile oştirii”2:8. În cazul unui război, Belgia, ca urmarea unei 

organizări militare deficitare, era în mare primejdie, armata sa neputând face față 
amenințărilor venite din partea marilor şi puternicilor săi vecini. 

Asemenea concluzii erau fundamentate şi pe observaţiile desprinse din par- 
ticiparea la manevrele armatei belgiene de la începutul lunii septembrie 1909, 
singurele la care Alexandru Sturdza a participat, întrucât ritmicitatea unor ase- 
menea activități era în Belgia de trei ani?!?. 

Mai întâi, i s-au confirmat opiniile anterioare privind calitatea slabă a co- 
mandamentelor militare belgiene. Generalii erau aproape toți bătrâni și greoi, 
călăreți slabi, vorbăreți, cu atitudini solemne. Acesta era un rezultat al sistemului 
de selecție şi promovare a cadrelor bazat pe principiul vechimei, ce „îneca multe 
talente” În plus, gradele înalte din armata belgiană se ocupau aproape exclusiv cu 
probleme tehnice şi administrative, partea practică fiind neglijată. Fiecarearmă se 
dezvolta separat, iar calitățile militare ale celor înzestrați nu erau cultivate, astfel 
că mulți „rugineau” în meseria lor. Ca atare, la manevre a fost evidentă lipsa de 
coeziune a comandamentelor şi a trupei, ca şi disparitățile doctrinare la nivelul 
armelor?20. 

În privinţa infanteriei, cu toate că avea un regulament bun, conduita adoptată 
la manevre a fost greșită, ceea ce demonstra că principiile moderne de luptă şi de 
foc nu intraseră încă în uz. Marșurile erau slab organizate, fără elemente de sigu- 
ranță, ordinele date erau contradictorii, astfel că realizarea dispozitivelor s-a făcut 
necoordonat. Acţiunile ofensive şi cele de apărare au avut, în unele momente, un 
caracter improvizat, ceea ce a determinat ca unele regimente să nu intre în luptă 
zile în şir. 

Cavaleria era arma cea mai bine dotată și instruită din armata belgiană, mulți 
ofițeri fiind călăreți foarte buni. Tactica folosită la manevre era greşită, un exem- 
plu fiind serviciul de recunoaștere și de siguranță ce a funcţionat defectuos. În 
consecinţă, o brigadă de cavalerie a fost încercuită de „inamic” Într-o atare situa- 
ţie, comandantul a decis să o scoată în luptă, în loc să încerce alte soluții. 

Artileria beneficia de cai foarte buni, de material şi echipament satisfăcător, 
dar, ca şi în cazul celorlalte arme, aplicarea principiilor tactice era deficitară. 

Deplasarea unităților şi subunităților, alegerea și ocuparea poziţiilor lăsau 
„adeseori impresiunea că lipseşte practica şi deprinderea în teren variat”21. O 
asemenea concluzie era valabilă şi pentru alte structuri implicate într-un aseme- 
nea gen de activăţi: conducerea aplicaţiei; serviciul de arbitraj; aprovizionarea 
trupelor; utilizarea sistemul public de transport etc. 

25 Ibidem, dosar nr. 23, f. 29-40. 

Ca şi rapoartele şi analizele trimise din Franța, și documentele trimise din 
Belgia încercau să lămurească în ce măsură experiența armatei belgiene putea să 
folosească armatei române. În acest caz, Alexandru Sturdza era categoric: „Orga- 
nizațiunea militară şi modul de instrucție a ofițerilor şi trupei în Belgia nu ne pot 
servi de model'22. 

Sugestia dată autorităților militare de la Bucureşti într-o manieră atât de di- 
rectă era destinată să contracareze atracţia pe care a exercitat-o şi o exercita încă 
modelul militar belgian asupra unor medii militare româneşti. Generalul Brial- 
mont a proiectat fortificațiile din jurul Bucureştiului, despre care Alexandru D. 
Sturdza avea păreri critice, iar un număr destul de mare de ofițeri români, mai 
ales din armele tehnice (geniu şi artilerie), studiaseră în şcolile militare belgiene. 
Printre ei se afla chiar generalul Grigore Crăiniceanu, care preluase portofoliul de 
ministru de război, după episodul debarcării scandaloase a lui Averescu de către 
Ion I. C. Brătianu, care devenise, la sfârşitul anului 1908, şef al guvernului şi al 
Partidului Naţional Liberal, înlocuindu-l pe Dimitrie A. Sturdza, bolnav. 

Pe lângă Franţa şi Belgia, Alexandru Sturdza s-a interesat şi de situația mili- 
tară a Olandei?%, informaţiile fiind cerute de autoritățile militare de la Bucureşti. 
Această ţară, neutră ca și Belgia, avea un sistem militar bazat pe două componen- 
te: armata colonială şi cea metropolitană. Prima reprezenta o forță militară bine 
instruită și capabilă să-și îndeplinească misiunile. În schimb, a doua avea lipsuri 
serioase care o făceau inaptă să-şi atingă scopul pentru care a fost creată — apăra- 
rea ţării. O asemenea stare de lucruri avea la bază o serie de cauze. Prima dintre 
ele era spiritul nerăzboinic al olandezilor, deși anumite calități în acest domeniu 
nu le lipseau. Ei erau întreprinzători, bogaţi, energici şi violenţi, iar disciplina so- 
cială era remarcabilă, ceea ce reprezenta o premisă pentru una militară riguroasă. 
În al doilea rând, organizarea militară era defectuoasă, ceea ce făcea ca trupă să 
fie slab instruită, iar corpul ofițeresc să nu aibă prestigiu în societate. Deprinderile 
lor de comandanți, de ofițeri de câmp erau modeste, aşa încât ei se îndreptau spre 
alte domenii, cum ar fi societățile de gimnastică. 

Inferioritatea numerică și organizatorică a armatei metropolitane era însă 
compensată printr-un ingenios sistem de fortificaţii şi inundaţii, ce se dovedea 
eficient. De reținut că el a fost gândit, din cauza inferiorității numerice, să apere, 
în principal, centrele vitale ale ţării, respectiv zonele Haga, Amsterdam, Rotter- 
dam. În caz de război, din 11 provincii, opt erau părăsite. Alexandru Sturdza gă- 
sea, astfel, o similitudine cu România, proiectele de operaţii elaborate de Marele 

Stat Major român preconizând, în cele mai multe cazuri, abandonarea Moldovei, 
aliniamentul principal de rezistenţă fiind Focşani- Nămoloasa-Galaţi, unde fu- 
sese construit un puternic sistem de fortificații??%. O astfel de opțiune strategică în 
caz de conflict era determinată de aderarea României la Tripla Alianţă, inamicul 
principal fiind considerat Imperiul Rus. 

Revenind la sistemul militar olandez, Alexandru D. Sturdza aprecia că sis- 
temul de fortificaţii şi inundaţii avea o valoare tactică deosebită, el asigurând o 
bună protecţie din partea unor atacuri venind din sud şi răsărit. Avea însă și un 
dezavantaj major, acela că punerea lui în funcțiune solicita timp şi cauza pierderi 
importante locuitorilor. Pentru a câştiga timp, olandezii au creat un serviciu de 
acoperire la graniță, care a fost dotat cu toate depozitele aferente. În plus, oamenii 
care le încadrau aveau întregul echipament de război acasă, durata mobilizării 
fiind astfel scurtată. 

Dar, pe lângă activitatea de informare şi documentare asupra evoluţiilor mili- 
tare din țările unde era acreditat, atașatul militar Alexandru Sturdza a desfășurat 
și alte multiple activități. 

Între altele, s-a ocupat de achiziționarea de mijloace și tehnică de luptă. La 
solicitarea ministrului de război şi a şefului Marelui Stat Major, a luat legătura cu 
diferite fabrici de armament, interesându-se, de pildă, la uzinele „Schneider” de 
obuzierele de 105 mm, iar la „Societe des Anciens Etablissements Hotchkiss et 
Co” de cele mai recente inovaţii??5. S-a ocupat de achiziționarea de coton-poudre 
de la Pulberăria Naţională „Moulin Blanc”?, 

Tot lui i-a revenit misiunea de a recepționa de la „Société des moteurs Gnome” 
şi expedia la Arsenalul Armatei din Bucureşti, în mai 1910, motorul „Gnome 
Omega, tip 52, pentru inginerul Aurel Vlaicu care își fabricase deja aparatul de 
zbor cunoscut sub numele de Vlaicu 11227. Acesta a fost construit la Școala de Arte 
şi Meserii din Bucureşti, iar sugestia pentru motorizarea aparatului a fost dată de 
Traian Vuia? . 

24 Pentru detalii privind planificarea strategică a României la sfârşitul secolului al XIX-lea şi în- 
ceputul secolului al XX-lea vezi: Proiecte și planuri de operaţii ale Marelui Stat Major român (până 
în anul 1916), volum întocmit de maior Alexandru Oşca, Dumitru Preda, maior Eftimie Ardeleanu, 
București, 1992. 

25 AMR, fond Marele Stat Major, Secţia 2, dosar nr. 111, f. 148-149. 

2% Ibidem, f. 146. 

227 Ibidem, f. 31-40. 

2 Pentru viaţa și activitatea lui Aurel Vlaicu vezi: Ing. Constantin Gheorghiu, Aurel Vlaicu. 
Viața și opera, Editura Militară, București, 1973; Valeriu Avram, Ana Maria Gușă, Paul Sandachi, 
Contribuţii româneşti în aeronautică la începutul secolului al XX-lea, Editura Europa Nova, Bu- 


cureşti, 2000; Dan Antoniu, George Cicoș, Ion Buiu, Alexandru Bartoc, Vlaicu, Editura Anima, 
Bucureşti, 2009. 

La 20 martie 1910, Aurel Vlaicu îi scria lui Alexandru D. Sturdza că „mașina 
lui este gata’, rugându-l să intervină pentru trimiterea cât mai rapidă a moto- 
rului?2. În replică, la 16/29 aprilie 1910, Sturdza îl informa pe inginerul român 
că motorul nu a fost gata la termenul convenit, 28 martie curent, fabrica regre- 
tând întârzierea survenită. Îndată ce recepţia va fi făcută, la eveniment urmând 
să participe şi Traian Vuia, după cum dorea Vlaicu, motorul urma a fi expediat la 
Bucureşti pe adresa Ministerului de Război, prin casa de expediție cu care lucrau 
uzinele franceze?%0. 

Prin scrisoarea din 4/17 mai 1910, Alexandru D. Sturdza transmitea că a par- 
ticipat la montarea motorului, descriind în amănunt operaţia, că l-a luat în pri- 
mire și l-a expediat la Arsenalul Armatei din Bucureșşti?*!. Primind motorul din 
Franța, Aurel Vlaicu a terminat construcția aparatului în ianuarie 1911, uimind 
apoi Europa cu această realizare. 

Atât în Franţa, ca atașat militar, cât şi anterior, în Germania, Alexandru Sturd- 
za i-a cunoscut pe Henry Wickham Steed și R. W. Seton-Watson, ambii fiind cri- 
tici ai politicii austro-ungare faţă de minoritățile din imperiu2%?. 

De asemenea, s-a aflat în legătură și cu Alfred Stead, consul comercial al Ro- 
mâniei la Londra, un apropiat al familiei Sturdza. George Moroianu, funcționar la 
acel consulat şi aflat în dispută cu şeful lui, mărturisea, într-o scrisoare către loan 
Bianu din martie 1908 că era nerăbdător să-l cunoască pe căpitanul Sturdza, „pen- 
tru ca să pot schimba câteva vorbe cu dânsul, căci am auzit mult bine de fiul primu- 


29 AMR, fond Marele Stat Major, Secţia 2, dosar nr. 111, f. 39 

2% Ibidem, f. 35-34. 

231 Ibidem, f. 27-30. 

22 Glenn E. Torrey, op. cit., p.10. H. W. Steed (1871-1956) a studiat în amănunt problematica, 
lucrarea sa cea mai importantă fiind The Habsburg Monarchy (1919), publicată în mai multe ediții. 
Cât priveşte pe R.W. Seton-Watson (1879-1951), el a fost un apropiat al românilor. A călătorit în 
monarhia dualistă, inclusiv în Transilvania (mai-iunie 1906 și iunie 1909) şi în Vechiul Regat (iunie 
1909). S-a întâlnit cu mulți oameni politici români, de la nord şi de la sud de Carpaţi: Iuliu Maniu, 
Ioan Russu-Șirianu, Eugen Brote, loan Lupaș, Vasile Goldiș, Alexandru Vaida-Voevod, Ioan Slavici, 
Ion I.C Brătianu, D. A. Sturdza, Take lonescu, Alexandru Marghiloman, N. Iorga, I.G. Duca ș.a. 
A fost primit la castelul Peleș şi de regele Carol I. A fost un susținător activ al luptei românilor de 
peste munți, publicând în Occident numeroase studii, articole, broșuri etc., sub pseudonimul Scotus 
Viator (Călătorul scoțian). După război, guvernul român l-a sărbătorit printr-o reuniune specială, 
iar Camera Deputaţilor l-a ovaţionat în ședința sa din 29 iunie 1929. La rândul ei, ASTRA l-a făcut 
membru de onoare. Pentru această problemă vezi, între altele: Corespondența lui George Moroianu 
(1891-1920), vol. I, scrisori primite, în limba română, ediţie îngrijită, introducere, note și comentarii 
de Șerban Polverejan, Editura Dacia, Cluj-Napoca, 1981; Cornelia Bodea, Hugh Seton-Watson, R.W. 
Seton- Watson și românii (1906-1920), vol I-II, Editura Științifică și Enciclopedică, București, 1988. 

lui ministru”2%. Până la urmă, întâlnirea nu a mai avut loc în perioada planificată, 
Alexandru Sturdza nemaisosind la Londra şi A. Stead fiind chemat la București. 

În perioada misiunii diplomatice la Paris, Alexandru D. Sturdza s-a confrun- 
tat cu o situaţie gravă în familie, respectiv boala tatălui său. Vârsta, regimul de 
muncă extenuant menținut timp de decenii, asprimea luptelor politice, duelul din 
1908 în care a fost rănit grav unicul său fiu şi multe altele au şubrezit serios sănă- 
tatea ilustrului om politic. Soţia lui Alfred Stead îl compara pe Dimitrie A. Sturd- 
za cu marchizul Ito, marele om de stat japonez, căruia i se datorau în mare parte 
puterea şi strălucirea Japoniei2%. 

Nu intră în economia acestei lucrări analiza activității politice şi ştiinţifice 
desfăşurată de Dimitrie A. Sturdza, dar trebuie spus că România îi datorează foar- 
te mult, atât în domeniul politic, cât mai ales în cel ştiinţific. Secretar general al 
Academiei Române, vreme de câteva decenii, el a contribuit decisiv la dezvoltarea 
ei instituțională şi la creşterea prestigiului în societatea românească?%5. 

La vestea agravării bolii tatălui său, Alexandru Sturdza a venit la Bucureşti 
şi l-a transportat cu rapiditate, împreună cu mama sa, în Franța, instalându-i la 
Suresnes, nu departe de Paris, pentru a-i putea vizita cât mai des. Cheile casei au 
fost lăsate în grija lui loan Bianu, cel mai apropiat prieten al familiei25%. 

Din Paris, 'maiorul Sturdza scria aceluiași loan Bianu că a primit ştirea de la 
Ion I. C. Brătianu, cel care preluase fotoliul de prim-ministru şi şefia Partidului 
Naţional Liberal, că se lucra la biblioteca tatălui său, rugându-l pe acesta ca ea să 
fie sigilată de Ion Kalinderu sau Matei Balș, întrucât boala fostului lider liberal pă- 
rea a fi de durată. Cu acelaşi prilej, el dădea glas şi nemulțumirii profund resimţite 
că familia sa „dimpreună cu mine eram tratați [de Brătianu — n.n.) cu răceală, lipsă 
de tact și de prevedere neînţeleasă, în fine fără milă și scrupul'2*. 

233 Scrisori către Ioan Bianu, vol II, ediţie de Marieta Croicu şi Petre Croicu, Editura Minerva, 
București, 1980, p.372. 

24 Ibidem, f. 346. 

23% Pentru evaluarea vieții și activităţii lui Dimitrie A. Sturdza, vezi, între altele: Prinos lui D. A. 
Sturdza la împlinirea celor şaptezeci de ani, Bucureşti, 1903; D. A. Sturdza. Serbare la implinirea 
vârstei de 70 de ani, 25 februarie 1903, Bucureşti, 1903; P. Gârboviceanu, Un român întreg - D. A. 
Sturdza. Idei şi simțăminte; lucrări din anii 1850-1854, amintite la 25 februarie 1907 când împli- 
neşte 74 de ani, Bucureşti, 1907; Constantin I. C. Brătianu, În memoria lui Dimitrie A. Sturdza. Cu 
prilejul centenarului de la naşterea sa, 25 februarie 1933. Cuvântări, Bucureşti, 1933; N. Iorga, Un 
om de severă muncă și de aprigă autoritate: D. A. Sturdza. O comemorare, în Nicolae Iorga, Scrieri 
alese. Cuvântări şi comunicări rostite la Academia Română, partea |, ediţie îngrijită de dr. Dorina 
N. Rusu, Bucureşti, 2008, p. 111-115. 

2% BAR, Cabinetul de manuscrise, Corespondenţă, S 13 (3)/DX (Alexandru D. Sturdza către 


Ioan Bianu). 
27 Ibidem. 

La mijlocul lunii noiembrie 1909, sănătatea lui Dimitrie A. Sturdza s-a îmbu- 
nătățit, astfel că a fost adus la Paris, în locuinţa fiului său în Z, Rue de Villerxeles. 
„Odaia mea, scria Dimitrie A. Sturdza lui Ioan Bianu de Sfântul Nicolae 1909, e 
lângă cabinetul de lucru al lui Alexandru, care mă desparte de o odaie mai mare, 
unde, înainte de dejun şi cină, ne întrunim pentru a auzi la clavir muzică clasică 
— Bach, Beethoven, Mozart, Händel — executată de Alexandru [...]. În fiecare zi 
ne vedem cu toții — Alexandru, Elsa și nepoţelul Sandu. Acest din urmă are pre- 
zidiul acestor întrunuri. Ele stau sub farmecul vioiciunei, istețimei şi progreselor 
ce face micul băiat. La vederea lui, întineresc cei bătrâni, iar părinţii sunt veseli și 
mulțumiți”238, 

La începutul lunii iulie 1911, Alexandru D. Sturdza cu familia şi părinții s-au 
deplasat în Austria, la Edlach, lângă Reichenau, pentru un concediu de câteva 
săptămâni. În acest răstimp, el a plecat pentru câteva zile la Bayreuth, la festivalul 
anual dedicat lui Wagner, de compoziţiile căruia era îndrăgostit?*%. La mijlocul 
lunii august 1911, Alexandru Sturdza s-a întors la Paris, reluându-și obligațiile 
profesionale. El a participat la manevrele armatei franceze şi întrucât stagiul său 
ajunsese la final a efectuat tradiționalele vizite de rămas bun. 

După cum rezultă dintr-o scrisoare a lui Dimitrie A. Sturdza către loan Bianu, 
trimisă din Viena, Alexandru ar fi trebuit să sosească la Bucureşti în ziua de 18 sep- 
tembrie/1 octombrie 19112. Această intenţie nu s-a materializat, el ajungând în 
Capitală în ziua de 22 octombrie/4 noiembrie 191121. 

La 8 octombrie 1911, raportul cu nr. 7 120 al lui Nicolae Filipescu, ministrul 
de război, contrasemnat de generalul Vasile Zottu, șeful Statului Major General, 
era înaintat regelui Carol I. Documentul consemna numirea, cu data de 1 noiem- 
brie 1911, a căpitanului Dumitru Sutzu din Regimentul 8 călărași în postul de 
ataşat militar în Franţa şi Belgia în locul maiorului Alexandru D. Sturdza, care 
urma să fie rechemat?2. Propunerea a fost aprobată prin Înaltul Decret nr. 3 195 
din aceeași zi2%2, 

O etapă importantă din cariera militară a lui Alexandru D. Sturdza s-a în- 
cheiat, el primind noi însărcinări în armata română. Sturdza şi-a îndeplinit atri- 
buţiile ce i-au revenit în calitate de atașat militar în capitala uneia dintre marile 

2% Scrisori către loan Bianu, vol V, ediţie de Marieta Croicu și Petre Croicu, Editura Minerva, 
Bucureşti, 1980, p.145 (Dimitrie A. Sturdza către Ioan Bianu). 

2 Ibidem, f. 157. 

20 Ibidem, f. 163. 

24! Ibidem, f. 165. 


22 „Monitorul oastei”, nr. 47 din 25 octombrie 1911, p.711. 
23 Ibidem. 

puteri europene în mod exemplar. Cu toate necazurile pe care le-a avut în această 
perioadă, cum ar fi boala tatălui său şi, mai ales, duelul cu un camarad de arme, 
în urma căruia a fost rănit grav, Alexandru Sturdza nu a abdicat de la principiile 
care i-au ghidat întreaga viață şi carieră. Rapoartele, notele şi informările sale au 
fost elaborate cu promptitudine şi la un înalt nivel calitativ, astfel că Ministerul 
de Război de la Bucureşti a beneficiat de un flux de date continuu, ce i-au permis 
să aibă o viziune coerentă asupra evoluţiilor militare din Franța, Belgia şi Olanda. 
Simpla comparaţie cu rapoartele succesorului său, Dumitru Sutzu — redactate, 
după cum aprecia generalul Radu R. Rosetti, de soția sa — este edificatoare pentru 
modul cum înțelegea să-și facă datoria Alexandru D. Sturdza, pentru competența, 
seriozitatea şi meticulozitatea sa. 

În ce măsură documentaţia trimisă de Alexandru Sturdza a fost folosită de 
autorităţile militare pentru perfecționarea armatei? Un răspuns greu de dat. Cert 
este că generalul Alexandru Averescu, ministru de război în cabinetul Dimitrie 
A. Sturdza, a declanşat, în anul 1908, o reformă care se dorea profundă şi pe 
care Alexandru D. Sturdza, în limita posibilităților sale, a sprijinit-o. Înlăturarea 
lui Averescu din funcţie de către Ion I. C. Brătianu, într-o manieră singulară în 
analele politicii româneşti, a pus capăt procesului de reformă?*, iar succesorii în 
fotoliul de ministru i-au adus diverse acuze lui Averescu, luând măsuri pentru 
corectarea „erorilor” sale. 

Un indiciu asupra modului cum au fost valorificate informaţiile transmise de 
atașatul militar Alexandru Sturdza de la Paris şi Bruxelles îl reprezintă rezoluțţiile 
puse pe documentele sale. În perioada ministeriatului lui Averescu, multe dintre 
ele erau citite de către acesta, purtând chiar semnătura lui; ulterior, cel mai adesea 
pe documentele primite de la Sturdza se scria: „La acte’, rezoluţie care, cel mai 
probabil, indica faptul că nu au fost citite sau nu prezentau interes pentru structu- 
rile ministerului sau pentru secţiile Marelui Stat Major. Prin urmare, concluzia ce 
se poate desprinde este aceea că documentele transmise de atașatul militar de la 
Paris au avut mai mult un rol informativ, sugestiile și propunerile sale regăsindu- 
se în mică măsură în dispoziţiile de reorganizare şi reformă inițiate de Ministerul 
de Război sau de Marele Stat Major. Situaţia nu era însă singulară și alți atașați 
militari români aveau sentimentul că informaţiile și munca lor nu erau folosite așa 
cum ei şi-ar fi dorit. 

24 Pentru reforma inițiată de Alexandru Averescu, vezi Petre Otu, Mareșalul Alexandru Ave- 
rescu, militarul, omul politic, legenda, Editura Militară, Bucureşti, 2005, p. 64-72; Reforma militară 


și societatea românească(1878-2008), Relaţionări externe şi determinări naţionale, coordonator: 
Petre Otu, Editura Militară, București, 2010, p. 63-69. 

„Cazul Sturdza” şi conotațiile sale 


Deși aflat la Paris, departe de ţară, Alexandru Sturdza a reușit să provoace, în 
prima parte a anului 1908, două mari scandaluri, ale căror reverberaţii au depășit 
mediul militar, ajungând la cele mai înalte sfere ale vieţii politice. 

A fost mai întâi avansarea sa la gradul de maior, realizată prin Înaltul Decret 
nr. 1 536 din 10 mai 1908%5. Potrivit reglementărilor din epocă, înaintările în ar- 
mată se realizau prin două proceduri — la vechime şi la alegere. Căpitanul Alexan- 
dru D. Sturdza din Regimentul nr. 14 „Roman” (fusese numit în această unitate 
şi primise un concediu pentru postul de atașat militar la Paris) a fost avansat „la 
alegere”, alături de alte câteva zeci de căpitani din infanterie, cavalerie, artilerie şi 
geniu. Lucrul acesta a stârnit nemulțumiri în rândul multor ofițeri, care au acuzat 
faptul că Alexandru D. Sturdza a beneficiat de un regim de favoare, ca fiu al prim- 
ministrului D. A. Sturdza. Pentru a intra în corpul ofițerilor superiori, au fost să- 
riți de la înaintare 50 de ofițeri care erau pe tabloul de alegere înaintea căpitanului 
Sturdza. Acuzele mergeau și mai departe, unii ofițeri afirmând că pentru a-i face 
loc pe tablourile de înaintare a fost modificată legea în cauză. 

Lucrurile erau în parte adevărate. Într-adevăr, Legea pentru înaintare în ar- 
mată, nr.1 014 din 2 martie 1906, a fost modificată de către Adunarea Deputaţilor 
în şedinţa din 11 martie 1908 (62 de voturi pentru și 2 împotrivă) şi de către Senat, 
la 26 martie 1908 (cu unanimitatea de 46 de voturi). Actul normativ a fost sanc- 
ţionat de suveran prin Înaltul Decret nr. 918 din 29 martie același an?%. El făcea 
o serie de precizări privind condiţiile pe care trebuiau să le îndeplinească toți cei 
care erau îndreptăţiți să acceadă la grade superioare de la caporal, până la general 
de brigadă inclusiv. Pentru gradul de maior (articolul 8) se cerea o vechime de cel 
puţin cinci ani în gradul de căpitan. Din aceşti cinci ani, cel puţin doi trebuia să fi 
comandat efectiv companie, baterie sau escadron. Acest termen era redus la ju- 
mătate, respectiv un an, dacă ofițerul era absolvent al Şcolii Superioare de Război 
sau al unei instituţii de învățământ echivalente din străinătate. 

Legea prevedea, de asemenea, şi obligativitatea aspiranţilor la gradul de maior 
de a susține un examen în fața unor comisii special constituite. Reușita la examen 
a căpitanilor nu le dădea dreptul decât să fie propuşi la înaintare, atât la alegere, 
cât şi la vechime, nu şi la avansarea propriu-zisă. Se introducea însă şi o prevedere 
expresă privind accederea la gradul de maior, care „se va da în proporţie de doi 
la alegere şi unul la vechime”2. Această precizare era ciudată, întrucât ea se re- 

25 „Monitorul oastei”, nr. 24 din 26 mai 1908, p. 303. 


2% Ibidem, nr. 15 din 2 aprilie 1908 (partea regulamentară), p. 61-67. 
27 Ibidem, f. 64. 

găsea doar în privința gradului de maior, pentru celelalte, de la caporal la general 
de brigadă, lipsind. Adversarii familiei Sturdza din lumea militară au arătat că o 
asemenea prevedere era una cu dedicație pentru a uşura avansarea fiului prim- 
ministrului țării. Desigur, se putea invoca faptul că o atare prescripţie se justifica, 
având în vedere că gradul de maior era foarte important, el permițând accederea 
din corpul ofițerilor inferiori în cel al ofițerilor superiori. 

Din punct de vedere formal, Ministerul de Război, condus de Alexandru Ave- 
rescu, a procedat conform reglementărilor în vigoare, lucru ce a fost adus la cu- 
noştința opiniei publice printr-un comunicat. Cu toate acestea, acuzele au conti- 
nuat, ele având ecouri şi în presă. De exemplu, ziarul „Adevărul” scria că pentru a 
masca favoritismul în cazul căpitanului Sturdza au fost avansați și alți ofițeri care 
nu meritau şi care nici nu se aşteptau la aşa ceva. Acelaşi organ de presă se întreba 
de ce Sturdza nu fusese avansat anul anterior, când a avut o recomandare similară 
din partea şefilor ierarhici2%8. 

Indiferent de aceste discuții și acuze, trebuie spus că Alexandru Sturdza avea 
o vechime în grad de opt ani de zile, cu mult faţă de termenul fixat prin legea de 
înaintare (trei ani). De asemenea, era un ofițer foarte bine pregătit, lucru care nu 
era contestat nici de adversarii săi, iar notările șefilor ierarhici erau excelente. 
Avansarea căpitanului Sturdza ar fi trecut probabil neobservată, dacă ea nu s-ar 
fi suprapus cu un alt eveniment, considerat mult mai grav şi care a avut un ecou 
extraordinar în interiorul armatei, al clasei politice, al opiniei publice în general. 

Scandalul a pornit de la publicarea în revista „Ramuri” din Craiova (numerele 
7, 8, 9 din 1908; în fapt, un număr triplu) de către Alexandru Sturdza a unui arti- 
col intitulat O eră nouă în oştire? El a fost reluat apoi și de cotidianul „Ţara” în trei 
numere consecutive (19, 20 și 22 aprilie 1908). 

Articolul era prilejuit de Legea pentru organizarea armatei din 29 martie 
1908, inițiată de generalul Averescu, ministrul de război, adoptată de corpurile 
legiutoare şi sancționată de rege. Noua lege avea, în multe privinţe un caracter re- 
voluţionar, iar dintre reformele preconizate cea mai importantă era permanenti- 
zarea infanteriei, prin renunțarea la trupele teritoriale „cu schimbul” (dorobanții). 
Alexandru Sturdza saluta adoptarea acestei legi apreciind că „ne găsim în ajunul 
unei ere noi şi pentru oştirea română”2?. El critica starea armatei de până atunci, 
faptul că oştirea era departe de a-și îndeplini menirea de „școală a națiunii” în 
timp de pace şi de „apărătoare a ţării” în timp de război. Nici opinia publică şi 
nici Parlamentul nu fuseseră interesate de oştire; majoritățile parlamentare vo- 


28 „Adevărul”, 8 iunie 1908. 
2% Ramuri’; nr.7, 8, 9 din 15 aprilie 1908, p. 139. 

tau, fără prea mari dezbateri, bugetele şi legile ce li se propuneau, iar opoziția nu 
interpela majorităţile în chestiuni de apărare națională decât cu scopul de a ataca 
partidul advers sau atunci când vreun deputat sau senator avea un interes perso- 
nal. În consecinţă, „oștirea era un instrument în mâinele tacticei parlamentare și 
politicianismului”250, 

Alexandru Sturdza aprecia că era nouă din oştire va putea începe doar în 
momentul în care marele public şi Parlamentul se vor preocupa foarte serios de 
apărarea națională. „Era o concepțiune greşită, scria Alexandru Sturdza, aceea 
promovată de moșul Teacă, că oștirea este sfântă, în sensul că nimeni nu ar avea 
dreptul de a se atinge de ea; că nimeni nu ar avea dreptul de a discuta ce se petrece 
în sânul ei”?5!, 

Şi pentru a dovedi încâlcita organizare din trecut şi corupția generalizată din 
armată, Alexandru Sturdza dădea exemplul unei companii din armata teritorială, 
care nu era fictiv, el reflectând o stare de lucruri destul de răspândită. Subunitatea 
avea 500 de oameni, compusă din oameni cu avere, funcționari, meseriași și mai 
ales țărani în proporţie de 65%. Militarilor nu li se plăteau soldele cuvenite, sumele 
fiind împărțite între căpitan şi sergentul major. Pe lângă acest abuz, se vindeau oa- 
menilor concedii, permisii duminicale, scutiri de serviciu etc., fiecare având un tarif 
special. Compania teritorială „cu schimbul” aducea astfel un „venit” anual de circa 
15 000 de lei, cea mai mare parte intrând în buzunarele celor care o comandau. 

Or, permanentizarea infanteriei crea premisele pentru ca această stare de lu- 
cruri să fie curmată. Dar, pentru ca noua eră în oștire să se realizeze cu adevărat se 
impunea înlăturarea tuturor celor legaţi, într-un fel sau altul, de vechile obiceiuri 
şi desfacerea de unele prejudecăţi ale trecutului. Între acestea din urmă, era și 
aceea de a accepta falimentul „cărții”. Alexandru Sturdza nu se ridica împotriva 
educației cu cartea în mână, dar ţinea să precizeze că ea trebuia să fie educativă, 
scopul final nefiind „nici examenul, nici diploma şi nici lauda profesorului”2*2. 

Oricum, „selecțiunea dreaptă, selecțiunea energică, aspră se impunea în ofi- 
terime’, acesta fiind unul dintre cele mai importante mijloace pentru ca era nouă 
în oştire, preconizată de legea de organizare a armatei să-şi arate roadele. Pe lângă 
o atare condiție, mai erau necesare „o opiniune publică călăuzită și însuflețită de 
interes mai patriotic și principii mai moderne de educațiune și de instrucțiune”253. 
Numai în acest fel, legile cele noi aveau șansa să nu strălucească doar pe hârtie, ci 
să aibă putere în realitate. 


25 [bidem, p. 140. 
251 Ibidem, p. 141. 
252 Ibidem, f. 144. 
2353 Ibidem, p. 147. 

Articolul din revista „Ramuri” a declanșat o adevărată furtună în lumea mili- 
tară românească și vechile animozităţi şi adversități au ieşit cu putere în evidență. 
Revista „Ţara” a publicat, în replică, articolul cu un puternic accent polemic inti- 
tulat: Răspuns la o „eră nouă” a căpitanului Alexandru D. Sturdza, fiul primului 
ministru, din partea căpitanului Gheorghe I. Cantacuzino, fiul d-lui inginer Ion 
G. Cantacuzino”*. Căpitanul Gheorghe (Zizi) Cantacuzino aducea critici severe 
ideilor propagate de Alexandru Sturdza, insistând, în mod deosebit asupra cali- 
tății mai mult decât îndoielnice a ofițerilor de stat major, categorie din care făcea 
parte și căpitanul Sturdza, ieşiţi de pe băncile instituțiilor militare de învățământ. 
Cantacuzino a declarat unor apropiați ai săi că dacă Sturdza a întrecut măsura, 
jignind întregul corp ofițeresc, o va întrece şi el. Aşa se explică violenţa ca formă 
şi fond a articolului său de răspuns. În același timp, căpitanul Cantacuzino l-a 
provocat pe Sturdza la duel, după ce a cerut permisiunea şefilor ierarhici. 

Sturdza a răspuns acuzelor căpitanului Cantacuzino, scriind că este un ofițer 
din noroiul ulițelor, care acționează demagogic și grosolan, apelând la subterfu- 
gii josnice, pentru a-și face reclamă. Cum Alexandru Sturdza fusese, între timp, 
avansat maior, căpitanul Cantacuzino, pentru a nu leza cu nimic disciplina os- 
tăşească, a cerut autorizația șefilor pentru a dobândi satisfacție de la Alexandru 
D. Sturdza, conform cu tradiţiile militare şi cu regulile onoarei de ofițer. Cu alte 
cuvinte, el a reînnoit cererea de duel. 

În autobiografia sa, generalul Gheorghe Cantacuzino-Grănicerul recunoștea 
deschis că în cariera sa: „Am avut o surdă, neîncetată și perseverentă luptă cu 
colonelul Sturdza” [subliniere în text a autorului — n.n.]. 

La rândul său, căpitanul Ion Cătuneanu din Craiova, în calitate de ofițer și de 
comandant de companie în armata teritorială, s-a considerat jignit de exemplul 
dat de căpitanul Sturdza în articolul din revista „Ramuri”, adresându-i o telegramă 
prin care îl provoca la duel. Ea avea următorul conţinut: „Pentru că sunteți fiul 
primului ministru, ați crezut că sunteţi autorizat a insulta ofițerii armatei româ- 
ne. Nu, în numele lor eşti o canalie. Te aştept a veni cât de curând, a ieşi pe teren. 
Orice întârziere peste zece zile, te consider a fi laş”2%. 

Reacţia celor doi ofițeri, împărtășită de o mare parte a corpului ofițeresc, a 
provocat o nemulțumire adâncă în familia Sturdza. Fiul prim-ministrului țării, 
un ofițer fără îndoială valoros, era caracterizat drept „canalie” şi „lag? Pe lângă 
aceasta, și Dimitrie A. Sturdza a cerut generalului Averescu, ministrul de război, 

254 “Ţara”, 25-25 aprilie 1908. 

255 „Adevărul”, 24 mai 1908. 


2 ACNSAS, fond Manuscrise (Gh. Cantacuzino), pachet 3, f. 252. 
257 „Adevărul”, 1 mai 1908. 

să ia măsuri împotriva celor în cauză, care au atentat la onoarea de ofițer a fiului 
său. Neliniștit şi mâhnit, D. A. Sturdza îi scria lui Alecu: „Mare grijă mi-a cauzat 
istoria de la Craiova [subliniere în textul original — n.n.]. Ce ai scris subscriu cu 
amândouă mâinele, însă era inoportun şi inutil, căci a creat o situațiune pe care 
adversarii binelui o exploatează și aceștia sunt meşteri a îndepărta cestiunile de 
la așezământul lor și a le îneca în dialectica sofismelor care au o mare influență 
asupra oamenilor, în genere uşori și naivi”258. 

Dincolo de calitatea celui în cauză, acțiunile căpitanilor Cantacuzino și Cătu- 
neanu reprezentau încălcări serioase ale prevederilor legale în vigoare, ce riscau 
să creeze probleme în interiorul corpului de cadre al armatei. În mod concret, 
căpitanul Cantacuzino nu a ţinut cont de ordinele date de ministerul de resort, 
potrivit cărora ofițerilor le era interzis să scrie în ziare civile. Ei aveau dreptul să 
publice în presa militară articole şi studii ştiinţifice, dar numai după o prealabilă 
aprobare a șefilor ierarhici și a Ministerului de Război. 

Cât priveşte pe căpitanul Cătuneanu, pe lângă insultarea unui coleg, el se 
făcea vinovat şi de nerespectarea ierarhiei militare, întrucât telegrama cu pricina 
a fost expediată fără a cere aprobarea șefilor săi ierarhici. 

Aceste insolenţe nu aveau cum să rămână nepedepsite, iar generalul Averescu 
a trebuit să țină seama de mândria ultragiată a șefului său de echipă ministerială. 
În consecinţă, căpitanul Cantacuzino a fost pedepsit de către maiorul Teodorescu, 
comandantul Batalionul 6 vânători, cu zece zile de arest la garda Pieței. Ulterior, 
el a fost mutat la Regimentul nr. 21 „Calafat”. Acelaşi maior Teodorescu a propus 
aducerea căpitanului Cantacuzino în fața unui consiliu de reformă, deoarece ar fi 
divulgat ordinul confidenţial prin care a fost pedepsit cu zece zile de arest?”. 

La rândul său, principele moştenitor Ferdinand l-a pedepsit cu 20 de zile de 
arest pentru aceeaşi faptă. Seria de persecuții la adresa căpitanului Cantacuzino a 
continuat, el fiind suspendat din calitatea de comandant de companie. Totodată, 
el a fost adus înaintea Tribunalului Teleorman ca inculpat pentru abuzurile de 
putere în timpul răscoalelor ţărăneşti din anul anterior. 

Ce s-a întâmplat în realitate? La 21 martie 1907, perceptorul Teodor Dumi- 
trescu venea din cătunul Bratcov, comuna Bălțați, unde strânsese dările. Întrucât 
drumul era blocat de compania căpitanului Cantacuzino, el a intrat într-o crâşmă. 
În acest local au venit apoi mai mulți soldați în frunte cu căpitanul Gheorghe 
Cantacuzino. Din ordinul acestuia, Teodor Dumitrescu a fost bătut de soldați și 
i s-au furat suma de 1 583,45 lei şi chitanțe în valoare de 5 000 lei. Perceptorul 

25 BAR, Cabinetul de manuscrise, Corespondenţă, S 2 (1120)/CMXI(5) (Dimitrie A. Sturdza 

Dumitrescu a depus în instanţă un certificat medical cu o durată de zece zile. 
Pentru această faptă, căpitanul Cantacuzino era citat ca inculpat pe data de 4 iu- 
nie 1908 la Tribunalul Teleorman?%, În cele din urmă, căpitanul a fost achitat, la 
tribunal Teodor Dumitrescu declarând că renunţă la pretenţiile sale (ceruse suma 
de 20 000 de lei)’. Probabil, anterior avusese loc o înțelegere între cei doi sau lui 
Teodor Dumitrescu i s-a „sugerat” de șefii săi să renunțe la acțiunea în instanţă. 
Cât priveşte pe căpitanul Cătuneanu, şi el a fost pedepsit tot cu arest de către 
comandantul unității. 

Dar, opinia publică a perceput pedepsirea celor doi ofițeri, altfel bine mo- 
tivată de gesturile lor de indisciplină, ca o injustiție şi ca un privilegiu acordat 
lui Alexandru D. Sturdza, deoarece şi el era în culpă prin publicarea articolului 
din revista „Ramuri” fără aprobarea șefilor ierarhici. Pentru analizarea situației şi 
găsirea unei soluţii, Alexandru Averescu, la sugestia prim-ministrului, a instituit 
un consiliu de onoare ad-hoc. O asemenea structură nu exista în armata română, 
care avea, în schimb, un consiliu de reformă. Or, faptele în cauză nu erau de com- 
petenţa acestuia. 

Mai exista însă şi un alt element foarte important care l-a determinat pe Ave- 
rescu să nu recurgă la consiliul de reformă. Dimitrie A. Sturdza bănuia că în spa- 
tele „cestiunii Cătuneanu” se afla generalul loan Vasiliu-Năsturel. Acesta ajungea 
la limita de vârstă în gradul de general de brigadă în anul 1908 și trebuia, conform 
legilor în vigoare, să iasă la pensie. El făcea demersuri insistente pentru a fi avan- 
sat general de divizie, ceea ce îi dădea posibilitatea să mai rămână un an în armată. 
Cum Dimitrie A. Sturdza se opusese avansării lui, articolul cu pricina din revista 
„Ramuri” reprezenta o bună ocazie pentru generalul Năsturel pentru a-i face zile 
amare prim-ministrului țării?®?, 

Consiliul de onoare s-a întrunit şi a dat, după cum aprecia Dimitrie A. 
Sturdza, „un bun vedict”, apreciind că articolul căpitanului Sturdza „nu atinge 
armata, nici în mod general, nici în mod special” şi că „procedura Cătuneanu 
este blamabilă'26. Verdictul Consiliului de onoare a fost confirmat de ministrul 
de război, generalul Alexandru Averescu, prin numirea lui Alexandru D. Sturdza 
la înaintare ca maior. De asemenea, ministrul de război a hotărât, pe baza celor 

260 Ibidem, 27 mai 1908. 

26! Ibidem, 5 iunie 1908. 

22 BAR, Cabinetul de manuscrise, Corespondenţă, S 2 (1118)/CMXI(5) (Dimitrie A. Sturdza 
către Alexandru D. Sturdza; scrisoarea din 30 aprilie/13 mai 1908); Generalul Ioan Vasiliu-Năsturel 
a fost trecut în rezervă şi înaintat concomitent general de divizie la 1 octombrie 1908, prin Înaltul 
Decret, nr. 2 803 („Monitorul oastei” nr. 45 din 13 octombrie 1908, p. 613). 

convenite în Consiliul de onoare, să agraveze pedeapsa căpitanului Cătuneanu, iar 
decizia să-i fie comunicată și lui Alexandru Sturdza, la Paris?5%. 

„Nu trebuie uitat, scria Dimitrie A. Sturdza fiului său, că în toată această afa- 
cere am şi eu partea mea, adică dacă tu nu erai fiul meu, cestiunea nici nu s-ar fi 
născut și că prin urmare trebuia să se evite — ca să apar ca răzbunător al tău ori 
al meu. Atunci se legau și nenumărate cestiuni, exploatate în folosul celor răi, de 
mocirla gazetărească, cu «Adevărul» în cap. Cestiunea se va rezolva prin instala- 
rea consiliilor de onoare în armată. Și aci nu Palatul s-a opus vreodată, ci inerția 
şi dușmănia clicilor, care, de altfel, ar pierde duelurile civile şi militare cu care să 
hrănească mizeria jurnalistică”265, 

Dimitrie A. Sturdza aprecia că odată cu aceste hotărâri, problema se va stinge, 
dar lucrurile nu au stat aşa. Ziarul „Adevărul” a continuat campania pe margi- 
nea afacerii, iar acestuia i s-au alăturat şi alte cotidiene ale opoziției. Iată, de pil- 
dă, „Conservatorul', organ al facțiunii carpiste, a declanşat o campanie împotriva 
ministrului de război, generalul Averescu. Acesta era acuzat de arivism și de pro- 
movarea unor ofițeri şi generali fără merite deosebite, nominalizat fiind colonelul 
Pătraşcu, directorul superior al Direcţiei de infanterie din Ministerul de Război. 

Într-un alt număr, același cotidian l-a atacat pe maiorul Sturdza, acuzându-l 
că are în armată o serie de adepți, mai ales ofițeri de infanterie, care spionează pe 
camarazii lor superiori, pe care apoi îi denunţă prim-ministrului. Acesta cere, la 
rândul său, pedepsirea celor ce se fac, într-un fel sau altul, vinovaţi. Ziarul cita 
cazul mai multor ofițeri, fără a-i numi, care discutau la cercurile militare despre 
permanentizarea infanteriei, doi dintre ei fiind împotriva măsurii ce fusese adop- 
tată de Parlament. Peste câteva zile, cei doi ofițeri, care au fost contra, au fost 
chemați la minister, unul fiind trimis la Bârlad, iar celălalt la Botoșani, fiind șters 
de pe tablourile de înaintare. 

Tot „Conservatorul” publica o scrisoare a unui ofițer superior în activitate 
care îl critica pe Averescu pentru faptul de a nu-i fi pedepsit pe toți cei trei ofițeri 
în acelaşi timp. Dacă ministrul de război a apreciat că nu va fi atacat de carpişti, 
pentru că Alexandru Sturdza era ginerele lui Petre P. Carp, s-a înșelat. Lupta po- 
litică era mai presus de interesele de familie şi, uneori, acestea erau sacrificate 
pe altarul intereselor de părtid. Ofițerul superior, al cărui nume era trecut sub 
tăcere, încheia scrisoarea sa afirmând că dacă maiorul Sturdza ar fi fost fiul lui, 
l-ar fi tras de urechi şi ar fi dispus să reintre la locul care i se cuvenea. Iar, dacă ar 
fi fost ministrul de război, l-ar fi trimis în fața unui consiliu de reformă ca nevro- 
pat. Concluzia era că un ofițer cu apucături atât de combative era cu neputinţă să 

255 Ibidem. 

rămână în postul de atașat militar pe lângă o mare putere. Totodată, „Conserva- 
torul” făcea un apel la rege să se implice şi să rezolve acest caz. 

Faptul senzaţional, semnalat de cele mai multe publicaţii, era acela că ziarul 
aparținea lui de Petre P. Carp, socrul maiorului Alexandru D. Sturdza. Ce putea 
să fie atât de grav, se întrebau ziariștii, încât socrul să-și atace ginerele. Însemna 
că Petre P. Carp nu era de acord cu atitudinea cuscrului şi cumnatului său, într-o 
chestiune în care adevărul și dreptatea nu erau total de partea ginerului, pentru 
că altminteri era greu de crezut că ziarul unui partid publica astfel de articole fără 
aprobarea şefului său. Mai era, totuşi, o variantă luată în calcul de ziarele timpului. 
Aceea că atitudinea „Conservatorului” să fi fost dictată de unele cercuri conserva- 
toare, care doreau să-şi afirme independența față de Petre P. Carp și care au pornit 
o astfel de campanie cu riscul de a fi dezavuaţi de propriul lor şef?%. 

La rândul său, lumea militară era nemulțumită de menajarea maiorului Sturd- 
za care, deşi încălcase dispoziţiile în vigoare, publicând fără autorizație articolul 
în revista „Ramuri”, nu fusese pedepsit. Ba, mai mult, el a fost înaintat la alegere 
la gradul de maior. De asemenea, se comenta negativ implicarea oamenilor po- 
litici în ceea ce trebuia să fie o chestiune de onoare între ofițeri. Iată, locotenen- 
tul George G. Coandă, ofițer în disponibilitate, a publicat în „Adevărul” articolul 
Cazuri prejudiţiabile în armată, în care discuta „afacerea Sturdza” El aprecia că 
asemenea nemulțumiri trebuiau evitate întrucât erau greu de gestionat, cerând 
demisia din armată a ofițerului în cauză? 

La rândul său, generalul Constantin I. Brătianu, o personalitate a scrisului 
militar românesc, „prinț al condeiului” cum era cunoscut în epocă şi membru al 
Academiei Române, a publicat şi el un articol sub titlul Greva generalilor. Opinia 
sa era că „ministrul de război a fost încurcat de preşedintele său de consiliu”. Dar, 
o asemenea situație nu trebuia să surprindă, întrucât mulți generali, instruiți şi 
inteligenți comandanți, au căzut victimă politicienilor. Ministrul de război pro- 
venea din rândul generalilor activi, de la comandamentele armatei şi nu avea nici 
formaţia și nici abilitățile specifice oamenilor politici. Prin urmare, „ministrul de 
război nu întotdeauna poate face ceea ce trebuie să facă” Generalul Brătianu con- 
sidera că poziția lui Averescu era șubredă, întrucât el nu se găsea înregimentat 
într-un partid politic şi nu făcuse stagiul de senator şi cel de deputat, ce repre- 
zentau „ucenicia” oricărui politician. Soluţia propusă de ilustrul teoretician era 
ca ministrul să provină din rândul oamenilor politici şi nu din cel al generalilor, 
aceștia urmând să refuze demnitatea oferită26?. 

26 „Adevărul”, 16 mai 1908. 

Totodată, anumite ziare mai acuzau faptul că rezolvarea cazului a fost dirijată 
de însuși Alexandru Sturdza care indica tatălui său pașii ce trebuiau parcurşi și 
măsurile ce trebuiau luate. În concluzie, ceea ce părea o simplă afacere de onoare, 
devenea de pe o zi pe alta o chestiune de stat, cu implicaţii la cel mai înalt nivel al 
autorităţilor politice și militare. 

Regele Carol I a conştientizat situaţia și a cerut pedepsirea lui Alexandru D. 
Sturdza, întrucât şi el, în calitate de ofițer, călcase regulile militare, dar măsura nu 
a fost aplicată „deoarece tatăl s-a identificat cu fiul şi şi-a oferit demisia ca pre- 
şedinte al cabinetului'?7. Dimitrie A. Sturdza a acuzat permanent o conspirație 
urzită împotriva sa, iar incidentul în care a fost implicat fiul său prin publicarea 
imprudentă într-o revistă a unui articol ce evidenția racile de fond ale armatei 
române din acea perioadă a fost exploatat politic. În scrisoarea către fiul său din 
12 mai, aprecia că evenimentele din primăvara anului 1908 reprezentau a treia 
criză de partid şi de stat pe care Sturdza, ca lider al liberalilor, era constrâns să o 
gestioneze. 

Principala reformă preconizată de partidul pe care îl conducea era cea agrară, 
iar rezistența venea nu numai din partea opozanților, ci şi din propriile rânduri. 
„M-am luptat şi mă lupt, scria Dimitrie A. Sturdza, cu amicii mei care încep a fi 
dominați şi ei mai mult ori mai puţin de boalele sufletești prea dânc infiltrate în 
sângele nostru de trecutul cel nenorocit care ne-a apăsat două secole întregi'?7. 
Acesta era contextul și fondul în care se derula noua afacere Alexandru D. Sturd- 
za. De altfel, prim-ministrul a lăsat clar să se înțeleagă că noua criză era, practic, 
o conspirație împotriva sa, orchestrată şi cu sprijinul unor liberali, bănuielile în- 
dreptându-se spre familia Brătianu, cu Ion I.C. Brătianu în prim plan. 

Pe baza unor astfel de informaţii provenite din cercurile sturdziste, unele zia- 
re speculau că Dimitrie A. Sturdza ar avea dovezi că un politician bine cunoscut, 
având concursul unui membru marcant al guvernului, ar fi pus la cale diferite 
conflicte pentru a crea evenimente politice menite să determine retragerea sa. 
Mai mult, Dimitrie A. Sturdza avea și dovezi că un ofițer implicat în această afa- 
cere ar fi luat atitudine după ce s-ar fi consultat cu acel politician și după ce ar fi 
luat avizul unui membru marcant al guvernului??. 

De aceea, în scrisoarea din 27 mai/9 iunie 1908 tatăl îl ruga pe fiul să adopte 
o atitudine prudentă, să nu mai pună paie pe foc prin intervenții ce fac mai mult 

2% Sorin Cristescu, Carol I. Corespondenţă privată (1878-1912), Tritonic, Bucureşti, 2005, p. 
451 (Carol 1 către Maria de Flandra, 27 iulie/ 14 iunie sic! 1908). 

rău: „Te rog din tot sufletul nu mai scrie, nu mai complica complicaţiunea [sic!] 
mai mult. Să căutăm amândoi să o descurcăm şi sper că vom descurca, dar trebu- 
ie să fim atenţi, căci stau inamicii la pândă [...]. Să facem să se închidă polemica 
inutilă. Explicații sunt apă la moară. Doresc să te liniștești ca și noi să ne liniștim. 
Toată situațiunea generală e grea, să nu o îngreuiăm. Linişte şi prudenţă. Aceasta 
intră și în îndatoririle ostășeşti. Ni s-a întins o mrejă. Să nu picăm în alta-2% 

Cu toată intervenţia regală și eforturile prim-ministrului, scandalul a con- 
tinuat, luând amploare. Şefii militari l-au constrâns pe maiorul Alexandru D. 
Sturdza să dea satisfacție căpitanului Ion Cătuneanu, acceptând duelul cu acesta. 
Cu această idee s-a împăcat şi Dimitrie A. Sturdza, scriindu-i în acest sens fiului 
său, la 30 mai/19 iunie 1908: „Îmi pare rău de duel, căci acesta nu e o situațiune 
logică [...]. Dacă vei fi silit să vii aici, să mă anunțţi despre aceasta”274. 

Totodată, pentru a atenua nemulțumirea corpului ofițeresc, au fost relaxate 
măsurile împotriva celor doi ofițeri — Cantacuzino şi Cătuneanu. La 21 mai 1908, 
când căpitanul Cantacuzino s-a prezentat la garda Pieței pentru a executa pedeap- 
sa dată de principele Ferdinand, i s-a spus că este liber până la noi ordine. Toto- 
dată, deși a fost transferat la Calafat, a rămas în garnizoană. În aceeași situaţie s-a 
găsit şi căpitanul Cătuneanu, care nu a mai plecat la Râmnicu Sărat, unde fusese 
transferat?5%. 

Primind autorizaţia să rezolve diferendul cu maiorul Sturdza, căpitanul Can- 
tacuzino şi-a constituit martorii în persoana maiorului C. Paianu şi căpitanului 
principe G. Moruzzi?6. Aceştia s-au întrunit la 22 mai 1908 şi au întocmit, con- 
form reglementărilor în vigoare, un proces-verbal. După ce făceau un istoric suc- 
cint al afacerii, cei doi ofițeri arătau că nu se putea constitui în juriu de onoare 
„calificând sau descalificând pe cineva, dar este de datoria noastră și cu conștiința 
împăcată să împiedicăm pe căpitanul Cantacuzino a tranga acest diferend pe ca- 

` 273 BAR, Cabinetul de manuscrise, Corespondenţă, S 2 (1124)/CMXI(5) (Dimitrie A. Sturdza 
către Alexandru D. Sturdza). 

24 Ibidem, S 2 (1125)/CMĂXI(5) (Dimitrie A. Sturdza către Alexandru D. Sturdza). 

275 „Adevărul”, 23 mai 1908. 

27 Căpitanul Gheorghe Moruzzi, viitor general, a fost apropiat de ideile politice ale lui 
Gheorghe Cantacuzino, şi el ajuns general. La moartea acestuia, generalul Moruzzi a scris în revista 
„Buna vestire” din 13 octombrie 1937 articolul La catafalcul unui prieten. Referitor la incidentul din 
1908, el nota: „Căpitanul Cantacuzino a fost acela care în 1908 a demascat pe maiorul A. Sturdza 
care, abuzând de faptul că tatăl său era preşedinte de Consiliu, îşi permitea atitudini cu totul po- 
trivnice datinilor ostăşeşti, atribuindu-şi rolul de îndrumător al întregii armate, criticând prin presă 
pe camarazii săi. Dacă noi, martorii căpitanului Cantacuzino, lucrând mână în mână cu el, nu am 
fi fost împiedicaţi în acţiunea noastră de forțe oculte, oștirea română ar fi fost scutită în 1917 de 


ruşinea ca un colonel să dezerteze la inamic” (Arhiva CNSAS, fond Informativ, dosar nr. 257 486, 
vol 1, f. 110). 

lea armelor cu dl. maior Sturdza până ce nu va fi lichidat într-un fel afacerea cu dl. 
căpitan Cătuneanu”. 

Publicarea procesului-verbal în presă de către martorii lui Cantacuzino a 
accelerat hotărârea maiorului Sturdza de a accepta provocarea lui Cătuneanu. 
Aceasta cu atât mai mult cu cât în presa din țară se specula că ministrul de răz- 
boi al Franţei ar fi cerut explicații autorităților militare din România, demnitarul 
francez lansând chiar ideea retragerii de la post a maiorului Sturdza. Ulterior, 
cercurile sturdziste au dezminţit un asemenea zvon, dar au lansat altul, potrivit 
căruia în toamnă maiorul Sturdza ar fi demisionat din armată, datorită situaţiei 
care s-a creat. 

Oricum, Alexandru D. Sturdza a fost nemulțumit de modul cum au rezolvat 
martorii lui Cantacuzino incidentul, deoarece i s-ar fi pus la îndoială onorabili- 
tatea lui ca ofițer. În consecinţă, el şi-a constituit martori cerând satisfacție de la 
maiorul C. Paianu. Martorii lui Alexandru D. Sturdza au fost maiorii Alexandru 
Lupescu şi Nicolae Petala, iar cei ai lui C. Paianu, maiorul Ion Drăguțescu şi căpi- 
tan Ştefan Fălcoianu. În întâlnirea ce a avut loc, ultimii au declarat că clientul lor 
nu a avut intenția de a descalifica sau bănui onorabilitea maiorului Alexandru D. 
Sturdza. Prin urmare, maiorul Paianu „regreta prejudiciul moral nemeritat adus 
onoarei sale prin împiedicarea de a da satisfacțiune căpitanului Cantacuzino”? 
În consecinţă, incidentul era închis, ieşirea pe teren pentru un nou duel nu se mai 
justifica. 

Nemulțumirile mari din lumea militară, presiunile şefilor săi, coroborate cu 
cele ale unor oameni politici, orgoliul propriu, rănit grav, au reprezentat tot atâtea 
motive care l-au determinat pe maiorul Alexandru D. Sturdza să accepte provo- 
carea la duel, cu toate că avea amintiri neplăcute despre evenimentul din luna mai 
1905. 

El a revenit în țară și după ce a obţinut aprobarea șefilor săi a decis să accep- 
te provocarea căpitanului Cătuneanu și să se bată în duel. Duelul reprezenta o 
problemă controversată a societății românești, inclusiv a armatei din acea peri- 
oadă, fiind o remisniscenţă a unor vremuri apuse, când individul era neprotejat 
de legi și trebuia să se facă singur respectat. Pentru militari, duelul semnifica și 
un element important al onoarei militare, valoarea cea mai de preț a unei armate 
în general și al fiecărui ofițer sau subofițer?”. În momentul în care un ofițer sau 

277 „Adevărul, 24 mai 1908. 

2% Universul”, 9 iunie 1908. 

2» Căpitan George Brăescu, Educaţiunea socială a naţiunii armate. Viitorul ofițer: în şcoală, 
în armată, în societate, Bucureşti, f.a., p. 129-137; Dumitru Bleoancă, Statutul social al militari- 


lor Armatei Române în perioada 1878-1914, Editura Universităţii Naţionale de Apărare, București, 
2003, p.223-225. 

subofițer era insultat în mod grav de un camarad, cel ofensat avea obligaţia de a-şi 
apăra onoarea şi nu de puţine ori se ajungea la duel?%. Dar, în armata română, ca și 
în celelalte armate europene, se stabiliseră reguli clare, de așa natură încât duelul 
între doi militari să constituie o excepție și nu o regulă. 

Pentru a preîntâmpina abuzul, s-a creat instituția martorilor. Aceştia erau doi 
dintre cei mai buni prieteni ai militarului ofensat, care primeau împuternicirea de 
a cere satisfacție în numele lui. Ofiţerul care insultase avea obligația să-şi consti- 
tuie, la rândul său, martori. Martorii celor două părți implicate în conflict se în- 
truneau în cel mult 48 de ore și purtau discuţii privind incidentul şi căile lui de so- 
luționare. Dacă cei patru militari nu se înțelegeau asupra modalităţilor de stingere 
a conflictului, atunci ei decideau ieșirea pe teren. În acest caz, ei aveau obligația 
de a stabili reguli clare privind desfășurarea duelului, viețile celor doi atârnând 
de aceste hotărâri. Din momentul constituirii martorilor, celor doi militari le era 
interzis să mai ia contact în vreun fel. Indiferent de modalitatea de rezolvare a 
conflictului, martorii redactau un proces-verbal în care rezumau discuţiile dintre 
ei și consemnau soluțiile la care au ajuns. 

De regulă, duelul se realiza cu sabia sau floreta și cu pistolul. Cel mai uzitat 
procedeu era cel cu sabia (floreta), întrucât rănile provocate erau mai puțin grave 
față de glonț. Martorii aveau obligaţia de a participa la confruntare şi de a veghea 
la respectarea strictă a regulilor convenite. Unul dintre ei era director al luptei. 
După încetarea confruntării, cei patru martori redactau un proces-verbal care, de 
regulă, era publicat. Asemenea confruntări între militari făceau deliciul presei, ce 
găsea un însemnat mijloc pentru sporirea audienței în rândul cititorilor. 

După obținerea autorizaţiei de la Ministerul de Război, maiorul Sturdza şi-a 
constituit martorii în persoana locotenent-colonelului Dumitru Iliescu şi a ma- 
iorului Nicolae Petala. În ziua de 8 iunie 1908, ora 9.30, cei doi s-au prezentat la 
închisoarea din Craiova, unde Cătuneanu îşi executa pedeapsa, cerând satisfacție 
în numele clientului lor. Cătuneanu a fost de acord cu solicitarea și la rândul lui 
şi-a fixat martorii: maiorul Ilie Antonescu şi căpitanul Nicolae Popescu, ambii din 
Regimentul nr. 26 „Rovine'. 

Discuţiile dintre martori au durat foarte mult, de la ora 15 până la unu noap- 
tea. Motivul principal l-a constituit cererea martorilor lui Cătuneanu de constata- 
re a nulității provocării, datorită întârzierii răspunsului. Tardivitatea invocată de 

2% Pentru duelurile în care au fost implicaţi militarii vezi: Emil I. Cerkez, Din vremuri trecute..., 
cu un cuvânt înainte și note de Andrei Pippidi, ediția a 2-a revizuită, Editura Do Minor, Bucureşti, 
2005, p.138-141; C.D. Severeanu, Din amintirile mele (1853-1929), ediţie îngrijită, introducere, note 


explicative, indici şi ilustrație alese de Constantin Rezachievici, Editura Fundaţiei Culturale Gheor- 
ghe Marin Speteanu, București, 2008, p. 408-414. 

martorii lui Cătuneanu era o manevră pentru a-l discredita pe Sturdza ca să nu 
mai poată niciodată să ceară satisfacție. Cum nu s-a ajuns la niciun rezultat, s-a 
recurs la un arbitru, respectiv la generalul Petre Gigurtu, comandantul Diviziei 2 
infanterie, soluția dată de acesta fiind aceea că pentru un ofițer nu este niciodată 
târzie provocarea. 

În consecinţă, s-a redactat un proces-verbal pentru ieșirea pe teren, duelul 
urmând să se poarte cu sabia. Reprizele aveau o durată de trei minute, cu o pauză 
de două minute. Lupta urma să fie oprită când unul dintre luptători era fi pus 
în imposibilitate vădită de adversarul său. Erau permise orice fel de lovituri, dar 
martorii lui Sturdza au refuzat propunerea lui Cătuneanu ca lupta să se iată 
re dezbrăcaţi până la brâu, considerând procedeul „barbar”2%!. 

Duelul dintre Sturdza și Cătuneanu a avut loc în ziua de 9 iunie 1908, la ora 
6 dimineaţa în manejul Regimentului 1 artilerie (Hipodromul Bibescu). Medicii 
asistenţi au fost Andrei Iliescu şi medicul căpitan August Vasilescu de la Regimen- 
tul 9 artilerie, iar conducătorul luptei, colonelul adjutant George P. Georgescu?%2. 

În prima repriză de luptă maiorul Sturdza a intenționat să dea o lovitură în 
figură adversarului său, dar acesta a parat. A ripostat instantaneu tot cu o lovitură 
în figură, rănindu-l pe Sturdza. Rana era foarte lungă, de circa 12 centimetri, de 
la ureche până sub bărbie. Dacă ar fi fost cu câțiva milimetri mai jos, ar fi atins 
carotida, caz în care lovitura putea deveni mortală. 

Cum onoarea fusese satisfăcută, lupta s-a încheiat. După ce și-a rănit ad- 
versarul, Cătuneanu i-a întins mâna, dar maiorul Sturdza a refuzat. Medicii au 
pansat rana, după care Sturdza a fost transportat la spital, unde doctorul lacob 
Potârcă l-a cusut. Îndată au sosit și directorul spitalului, dr. Condemin, și prefec- 
tul judeţului, Vercescu. Conclavul medicilor a estimat că recuperarea avea să fie 
destul de lungă, de circa o lună de zile?®. 

Prim-ministrul Dimitrie A. Sturdza a fost înștiințat de îndată despre rezulta- 
tul duelului și s-a liniștit abia după ce a fost asigurat că rana nu era foarte gravă. 
În toată această perioadă, miniștrii de război și de interne, generalul Averescu și, 
respectiv, Ion I. C. Brătianu, au solicitat informaţii şi lămuriri de la prefectul ju- 
dețului. Imediat după încetarea luptei şi aflarea rezultatului, Dimitrie A. Sturdza, 
deosebit de afectat, s-a deplasat la Ministerul de Război, având o lungă convorbire 
cu generalul Alexandru Averescu. De asemenea, a fost convocată o ședință de gu- 
vern, în care s-a examinat situaţia, iar miniştrii au exprimat regretele lor284. 

2%! Universul”, 11 iunie 1908. 

2 Ibidem, 13 iunie 1908. 


23 „Adevărul', 10 iunie 1908. 
24 Jbidem, 11 iunie 1908 

După confruntarea de la Craiova, pe adresa căpitanului Cantacuzino, aflat în 
arestul garnizoanei București, a sosit o telegramă cu următorul conținut: „Ura! Tă- 
iat până la os!'2%. Deşi era semnată cu un pseudonim, se credea că respectiva depe- 
şă fusese trimisă de Cătuneanu. Oricum, o asemenea telegramă, ajunsă în presă, a 
făcut o proastă impresie în mediile militare, mulți ofițeri afirmând că ura împotriva 
lui Sturdza a fost împinsă prea departe. 

La ora 10.20, rănitul împreună cu martorii şi un medic au plecat din Craiova, 
cu trenul, spre București. În primele zile, starea lui Alexandru Sturdza a fost des- 
tul de critică, fiind vegheat în permanență de mama sa. Evoluţia sănătății a fost în 
cele din urmă pozitivă, astfel încât, la 22 iunie, maiorul Sturdza a plecat la Paris 
pentru a-și continua activitatea de atașat militar. 

Duelul a avut consecinţe serioase pe mai multe planuri, generând între altele 
şi o criză politică destul de gravă. Mai întâi, acest incident a schimbat imaginea 
maiorului Alexandru D. Sturdza, atât în rândul corpului ofițeresc, cât şi al opini- 
ei publice. Dacă apariția articolului cu pricina şi nepedepsirea autorului pentru 
ignorarea unei circulare a ministerului de resort au fost rău primite, Alexandru 
Sturdza fiind considerat „o beizadea” care își permitea orice la adăpostul înaltei 
protecţii de care se bucura, rănirea lui gravă în duel a fost privită cu simpatie, 
„sângele vărsat’, după cum scria generalul în rezervă Ștefan Stoika, arătând că 
„intenţiile sale au fost curate”286. 

Totodată, acest incident a semnalat nu un caz izolat, ci o situație destul de des 
întâlnită şi pe care autoritățile militare aveau obligația să o curme. Prin urmare, 
demersul maiorului Sturdza nu era pornit din interese personale, meschine, el 
urmărind eliminarea neajunsurilor şi a stărilor de lucruri negative din armata ro- 
mână și aducerea ei la standarde profesionale și morale înalte. 

Unul dintre cei care i-au luat apărarea a fost şi tânărul pe atunci Nicolae Ior- 
ga. Impetuosul istoric a publicat în ziarul „Neamul Românesc” articolul Un suflet 
eroic — maiorul Sturdza, în care elogia caracterul și pregătirea profesională a fi- 
ului prim-ministrului țării. „Maiorul Sturdza, scria Iorga, cel învins în judecata 
cu arma, cel rănit şi însemnat la faţă, e astăzi una din figurile cele mai marcante 
din oștirea noastră şi supt anume raporturi o figură căreia niciuna nu se poate 
compara”. Istoricul trecea în revistă studiile în Germania și cariera sa de până 
atunci, subliniind că Sturdza s-a întors în ţară „nu ca un tânăr uimit de strălucirea 
uniformei, ci ca un bărbat matur în tinereţe, cugetător adânc și metodic”2%8. El era 

25 Ibidem. 

286 Universul’, 15 iunie 1908. 


287 Secolul”, 20 iunie 1908. 
28 [bidem. 

un om foarte civilizat, cu o înaltă cultură şi care, trăind într-o „societate înapoiată”, 
cum era cea românească, a trecut peste toate greutăţile, lucrând „pentru o misiu- 
ne înaltă — prefacerea oștirii” Iorga aducea drept argument în sprijinul aprecierii 
sale rezultatele lui Sturdza la Școala Militară de Infanterie și Cavalerie, unde „a 
întrebuințat vorba şi scrisul, lauda şi critica, simpla convorbire şi pedeapsa pentru 
a da României sale o oaste pe care se poate răzima cu siguranţă în îndeplinirea 
misiunii sale istorice”2%. De asemenea, savantul aducea elogii lui D. A. Sturdza 
pentru fericirea de a avea un asemenea fiu, de care trebuia să fie mândru. 

Nicolae Iorga încheia articolul cu un îndemn adresat maiorului Sturdza de 
a depăși momentele grele prin care trecea: „Şi când ele vor fi cu totul înlăturate, 
pe lângă folosul înnoirii sufleteşti a oștirii noastre, vei fi lăsat pentru tineri unul 
din acele exemple de stăruință eroică în mărturisirea de adevăr pentru binele țării 
care nu dispare niciodată”?%, 

Duelul a generat o criză politică gravă, care a durat, așa cum scria regele Ca- 
rol I, în scrisoarea către sora sa Maria de Flandra, săptămâni de zile?!. Dimitrie 
A. Sturdza, extrem de afectat, a cerut, potrivit aceluiaşi Carol I, „pedepsirea ad- 
versarului fiului său, cu care eu nu puteam fi de acord, şi de aici din nou supărare 
şi ameninţare cu demisia [...]. Săptămâni în șir, continua monarhul, a trebuit să 
ne certăm pentru asta şi toate afacerile statului au fost lăsate baltă; m-am enervat 
foarte mult şi m-am îmbolnăvit. O criză de guvern pentru o chestiune particulară, 
în mijlocul verii şi fără Camere, ar fi fost foarte gravă şi de aceea am discutat cu 
ministrul meu prezident foarte hotărât, dar conciliant, deşi el nu avea dreptate. 
Dar, conchidea regele, guvernul a primit o lovitură ale căror urmări se vor'resimţi 
la sfârșitul toamnei”2*2. 

Urmările la care se referea monarhul au fost agravarea stării de sănătate a 
lui D. A. Sturdza care au dus în final, cu aportul consistent al „ocultei liberale’, la 
înlocuirea lui din funcţia de prim-ministru (27 decembrie 1908/9 ianuarie 1909) 
şi, apoi, din cea de şef al Partidului Naţional Liberal. 

Revenind la cazul maiorului Sturdza, semnalăm faptul că, după duel, ziarul 
guvernamental „Secolu!” a publicat, în mai multe numere, sub titlul Cine sunt apă- 
rătorii armatei?, extrase semnificative din dosarul personal al căpitanului Cătunea- 
nu. Documentele au fost reproduse și de „Voința națională”, cotidianul Partidului 
Naţional Liberal. Scopul era compromiterea publică a acestuia, întrucât aprecierile 

2% Ibidem. 

2% [bidem. 

21 Sorin Cristescu, op. cit, p. 451. 


2 Ibidem, p. 451-452. Vezi şi: Sorin Cristescu, Carol I şi politica României (1878-1912), Paide- 
ea, Bucureşti, 2007, p. 315. 

de serviciu îl arătau ca un ofițer care a avut de la începutul carierei grave probleme 
educaţionale și comportamentale. În acest mod, i se sugera publicului că maiorul 
Sturdza nici nu ar fi trebuit să răspundă provocării, având în vedere că ea venea din 
partea unui om tarat moral. 

Căpitanul Cătuneanu, promoție 1884, a avut numeroase abateri disciplinare, 
fapt pentru care a fost pedepsit cu sute de zile de arest. De asemenea, notările 
şefilor ierarhici erau mai toate negative. Astfel, la 16 martie 1889, unul dintre 
superiori scria'că „este un caracter prea violent, care îl face a comite acte de indis- 
ciplină și este lipsit de educaţie militară. A comis acte de necuviinţă. Trebuie ținut 
aproape pentru a nu se pierde”2%, 

În septembrie 1897, în raportul făcut după inspecția generală a unităţii sale se 
menționa: „este de regretat halul în care a ajuns acest ofițer, care a avut o bună şi 
solidă educaţie în copilăria sa. A ajuns în completă nesimţire, joacă cărți oriunde 
şi cu oricine, cu banii săi sau cu orice bani ar avea în mână. Ținută murdară și ne- 
îngrijită. Cu desăvârşire destrăbălat în viața sa. Altfel, în fața trupei are prestanță 
şi comandă bine” 2%, În octombrie același an, comandantul diviziei, generalul Co- 
măneanu, se întreba cum de „acest ofițer nu a fost reformat în urma comportării 
sale”?”, 

Doi ani mai târziu, colonelul Teişanu îl caracteriza astfel: „Viciat, jucând cărți, 
fără demnitate, de rea credinţă în relaţiile sale de serviciu. Îi lipseşte spiritul mi- 
litar. Nedisciplinat şi lipsit de simţul binelui. Nu trebuie admis a se prezenta la 
examenul de maior”2%. 

În decembrie același an, 1899, comandantul Corpului 1 armată, generalul Le- 
onida larca, îl caracteriza în aceiași termeni: „Conduită rea de tot. Joacă cărți. Nu 
plăteşte soldele oamenilor. Dacă nu i se va îndrepta conduita, să i se ceară trimi- 
terea înaintea consiliului de reformă”, 

În 1907, comandantul Corpului 1 armată, generalul loan Vasiliu-Năsturel 
trăgea concluzia că „este un ofițer lipsit de autoritate. Nu merită a fi în capul unei 
companii, căci este rău de exemplu [...]. Greutățile familiale îl fac să recurgă la 
orice mijloc spre a lipsi de la cazarmă și a-și vedea interesele. I-am luat dreptul de 
a fi apărător la consiliul de război, căci se lasă a fi plătit de soldați. În definitiv, un 
element rău de care oastea trebuie să se debaraseze”2%. 


23 „Secolul “, 13 iunie 1908. 
24I bidem. 

25 „Adevărul 12 iunie 1908. 
2% Ibidem, 14 iunie 1908. 

27 Ibidem. 

2% Ibidem. 

Aprecierile și calificativele șefilor ierarhici, din care am prezentat câteva ex- 
trase, arătau fără putință de tăgadă că adversarul din duel al maiorului Alexandru 
D. Sturdza era un ofițer cu grave probleme de comportament. Dar inițiativa zia- 
relor guvernamentale de a publica largi extrase din dosarul personal al căpitanu- 
lui Cătuneanu, cu scopul de a-l discredita, a provocat disfuncționalități în cadrul 
echipei guvernamentale. 

Asemenea documente erau strict confidenţiale, iar modul în care apăruseră 
în presă ridica foarte multe semne de întrebare. Acţiunea a fost autorizată sau nu 
de Ministerul de Război? Dacă răspunsul era pozitiv, care era gradul de implicare 
al titularului acestui portofoliu, generalul Averescu? Dacă ministrul nu ştia şi nici 
nu a autorizat un asemenea act, însemna că în Departamentul de Război se mani- 
festau grave probleme de funcţionare. Prin urmare, din această afacere, indiferent 
de modul cum s-au desfăşurat evenimentele şi de vinovaţi, imaginea ministerului 
de resort şi, în primul rând, a ministrului apărea şifonată. 

Investigaţiile jurnalistice au arătat că generalul Averescu nu a autorizat şi nu 
a favorizat în vreun fel publicarea în presă a dosarului căpitanului Cătuneanu. Pus 
într-o situaţie foarte delicată, el a transmis semnale către presă că se delimitează 
de grava indiscreţie, că o dezaprobă şi că inițiativa nu a pornit de la el”. 

Dar situația lui era dificilă, deoarece însuși prim-ministrul D. A. Sturdza era 
în spatele întregii afaceri. Dosarul fusese scos din Ministerul de Război imediat 
ce izbucnise scandalul, iar Alexandru Beldiman, ministrul român de la Berlin și 
prieten apropiat al familiei Sturdza, l-a preluat. El a încercat să-l plaseze ziaru- 
lui „LIndependence roumaine’, care a refuzat să-l publice. Atunci, Beldiman s-a 
adresat ziarelor „Secolul” și „Voința naţională”, acestea acceptând înalta ofertă mi- 
nisterială300, 

Cum scandalul mediatic luase amploare, „Secolul” a ținut să precizeze ulte- 
rior că publicarea dosarului personal al ofițerului „s-a făcut fără consimțământul 
sau voința vreunei autorități militare”. 

În interiorul guvernului au existat discuţii între preşedintele Consiliului de 
Miniștri şi ministrul de război, la un moment dat evocându-se chiar demisia lui 
Averescu. S-a renunțat la această idee întrucât un asemenea act ar fi dat amploare 
scandalului, stimulând conflictele în interiorul corpului ofițeresc. Concomitent, 
tensiunea a mai scăzut, starea maiorului Alexandru D. Sturdza îmbunătățindu- 
se simţitor. La 22 iunie 1908, aproape complet vindecat, el a părăsit Bucureştii 
îndreptându-se spre Paris, unde şi-a reluat în primire postul. 

2 Ibidem, 18 iunie 1908. 


300 Secolul’, 12 iunie 1908. 
301 Jbidem, 24 iunie 1908. 

Duelul dintre Sturdza şi Cătuneanu și imensul scandal generat de acest in- 
cident în lumea militară şi opinia publică românească au determinat autorităţile 
militare să recurgă la măsuri pentru a preveni asemenea conflicte, ce se puteau 
solda cu rănirea și chiar decesul ofițerilor implicați. Soluţia aleasă a fost instituirea 
unor consilii de onoare care să analizeze atât comportamentul ofițerilor în unitate 
şi în afara ei, cât şi disputele din interiorul corpului de comandă al armatei. La 
24 iunie 1908, generalul Alexandru Averescu înainta regelui Carol I raportul nr. 
5 863, prin care propunea o asemenea măsură*?. Motivându-și inițiativa, genera- 
lul Averescu arăta că legislaţia în domeniu era deficitară, prevăzând doar consiliul 
de reformă, a cărui misiune era analiza cazurilor unor ofițeri care se făceau vi- 
novaţi de greşeli grave contra onoarei personale sau obşteşti. Dar, în practică, au 
existat destule cazuri în care abaterile comise de unii ofițeri nu erau atât de grave 
încât să justifice trimiterea în judecata Consiliului de reformă. Acestea erau re- 
zolvate de comandanții de diferite trepte ca simple infracțiuni, ceea ce nu ducea, 
întotdeauna, la soluții corespunzătoare. 

Regele Carol I și-a însușit raportul generalului Averescu și prin Înaltul Decret 
nr. 2 002 din 30 iunie 1908 a aprobat Regulamentul asupra consiliilor de onoare. 
Acestea aveau scopul „să păstreze neatinsă onoarea corpului ofițeresc luat împre- 
ună și onoarea fiecărui ofițer în parte” Ele se constituiau ierarhic, câte unul pentru 
ofițerii inferiori, pentru ofițerii superiori şi pentru generali. Pentru primele două 
categorii membrii lor se alegeau anual, în luna mai, iar pentru generali, luau ființă 
ad-hoc pentru fiecare caz în parte. 

Procedura utilizată cuprindea cercetarea preliminară, trimiterea înaintea 
Consiliului de onoare şi cercetarea definitivă. Trimiterea în judecata Consiliului 
de onoare se hotăra de către adunarea generală a ofițerilor. Acesta audia pe ofițe- 
rul sau ofițerii în cauză și martorul sau martorii acestuia (acestora) şi putea cere 
lămuriri suplimentare de la alte persoane conexe cazului. 

Hotărârile Consiliului de onoare se puteau concretiza în: amânarea cercetă- 
rii definitive pentru completarea informațiilor; declararea nevinovăţiei ofițerului; 
declararea vinovăţiei ofițerului de „oarecare uşurință,fără atingerea prestigiului 
sau onoarei corpului ofițeresc”; declararea vinovăţiei ofițerului. Hotărârea Consi- 
liului de onoare se trimitea pe cale ierarhică, împreună cu toate actele, comanda- 
mentului corpului de armată. Comandantul corpului de armată lua cunoştinţă de 
hotărârea Consiliului de onoare și decidea asupra sancţiunii ce trebuia aplicată, 
aceasta urmând a fi inclusă în memoriul ofițerului. Dacă vinovăția era evidentă, 





32 „Monitorul oastei’, nr. 30 din 30 iunie 1908 (partea regulamentară), p. 229-230. 
33 Jbidem, p. 222-229. 

comandantul corpului înainta actele Consiliului de reformă cu propunea ca ofițe- 
rul să fie scos din cadrele active ale ale armatei. 

Documentul prevedea că, pentru conflictele de onoare între ofițeri, se consti- 
tuiau consilii de onoare ad-hoc, decizia urmând a fi luată în 48 de ore, caz în care 
nu se mai convoca adunarea ofițerilor. Dacă exista un conflict între un ofițer și o 
persoană străină, comandantul trimitea cazul Consiliului de onoare. Acesta avea 
obligaţia de a asigura asistența ofițerului în cauză, până la stingerea litigiului. 

Instituirea consiliilor de onoare a fost o măsură binevenită, astfel că în peri- 
oada ulterioară duelul, ca modalitate de reglare a chestiunilor de onoare dintre 
ofițeri, a devenit un fenomen mult mai rar. 

Treptat, scandalul în jurul acestui duel s-a stins. Maiorul Sturdza şi-a reluat 
programul obişnuit de ataşat militar la Paris, iar căpitanul Cătuneanu a fost mu- 
tat din Craiova în Regimentul nr. 9 „Râmnicu Sărat” La 5 decembrie 1908, prin 
Înaltul Decret nr. 3 331, el a fost reformat pentru „purtarea rea din obișnuință și 
greşeli grave în serviciu şi contra disciplinei”3%. 

Mai grave au fost consecinţele pentru Dimitrie A. Sturdza, a cărui stare de 
sănătate s-a deteriorat, fapt de care s-a prevalat „oculta liberală” care a manevrat 
de așa natură încât a determinat înlocuirea sa din funcţia de președinte al Par- 
tidului Naţional Liberal. Locul i-a fost luat de Ion I. C. Brătianu, care a devenit, 
concomitent, şi prim-ministru. „Se pare că Sturdza, scria Raymund Netzhammer, 
arhiepiscop catolic de Bucureşti, pusese mult prea tare la inimă chestiunea cu du- 
elul fiului său. Se spunea că va fi internat într-un aşezământ de boli nervoase din 
străinătate, probabil la Suresnes, lângă Paris”%5. Mai precizăm că prelatul catolic 
cunoscuse bine familia fostului prim-ministru, inclusiv pe maiorul Sturdza, care 
îi făcuse şi o vizită după duelul de la Craiova3%. 

În epocă s-a glosat foarte mult pe marginea acestui duel. Ziarele au speculat 
că în spatele lui au stat anumite interese politice bine precizate. Prim-ministrul 
ar fi avut dovezi că un politician bine cunoscut din opoziţie, având concursul 
unui membru marcant al guvernului, ar fi pus la cale diferite conflicte și inciden- 
te pentru a crea anumite evenimente politice menite să provoace retragerea lui 
Dimitrie A. Sturdza”. Mai mult, prim-ministrul ar fi avut dovezi că şi un militar 

30 „Monitorul oastei”, nr. 54 din 16 decembrie 1908, p. 701-702. 

35 Raymund Netzhammer, op. cit., vol. I, p. 205. 

3% În ziua de 3 iulie 1908 (stil nou), arhiepiscopul Netzhammer scria că a fost vizitat de maiorul 
Alexandru Sturdza pentru a-i mulțumi pentru grija arătată pentru sănătatea lui. „Arată palid și este 
bandajat la cap, la gât şi la braț [...] îi este greu să vorbească tare. Spune că este prima vizită după 


nefericitul duel”, nota înaltul prelat (Raymund Netzhammer, op. cit., vol. I, p. 187). 
307 „Adevărul', 7 iunie 1908. 

de rang înalt ar fi fost implicat în această afacere de compromitere a omului po- 
litic liberal. 

Corespondenţa dintre Dimitrie A. Sturdza și fiul său lasă să se întrevadă că 
omul politic din opoziţie ar fi fost generalul George Manu, iar militarul de rang 
înalt era generalul loan Vasiliu-Năsturel, cel care a gestionat de o manieră ne- 
convingătoare afacerea de la Craiova. Dar cine era omul politic din guvern care a 
stimulat această afacere? Cele mai multe opinii exprimate în epocă s-au îndreptat 
spre Ion I. C. Brătianu care, sprijinit de „oculta liberală”, condusă de Eugeniu Ca- 
rada, dorea şefia Partidului Liberal. Convulsiile din partid erau numeroase, tema 
reformelor şi lupta dintre generaţii având un rol prioritar**. 

Toate aceste dispute au zdruncinat sănătatea și aşa șubredă a liderului liberal, 
care a fost obligat să plece la Paris, însoțit de soţia sa, Zoe Sturdza. Titu Maiorescu 
scria că Dimitrie A. Sturdza era „sfârşit”: „început de paralizie cerebrală; accese 
de alienaţie senilă, când cu iritare violentă, când sub formă de manie religioasă, 
cruci, cereri de rugăciune etc., Din Franţa, D. A. Sturdza a trimis o scrisoare 
în care, pe motive de boală, se retrăgea de la șefia Partidului Naţional Liberal şi 
din partid. La 27 decembrie/9 ianuarie 1909, Ion I. C. Brătianu a fost numit prim- 
ministru, iar la 11/24 ianuarie 1909, Congresul Partidului Naţional Liberal l-a ales 
președinte al formaţiunii. 

Se încheia, astfel, o epocă de peste un deceniu şi jumătate în care Partidul Na- 
tional Liberal a fost condus de Dimitrie A. Sturdza, poate cel mai fidel colaborator 
al marelui bărbat de stat Ion C. Brătianu, unul dintre creatorii României moderne. 
Nu este scopul acestei lucrări să evalueze activitatea lui Dimitrie A. Sturdza în 
fruntea formaţiunii liberale. El are un loc distinct în galeria oamenilor politici ro- 
mâni de la cumpăna secolelor al XIX-lea şi al XX-lea, puterea de muncă şi cinstea 
fiind unele dintre cele mai importante trăsături. 

Dimitrie A. Sturdza a fost un adept convins al alianței României cu Puterile 
Centrale şi pentru a cimenta legătura cu Germania l-a trimis acolo pentru studii 
militare pe unicul său fiu. Alexandru D. Sturdza a dobândit prin studii şi stagii 
de specializare în cea mai bine organizată şi dotată putere militară a vremii o 
temeinică pregătire, pe care, la întoarcerea în țară, a căutat să şi-o pună în slujba 
modernizării armatei române. Ambii, tată și fiu, au inițiat, la începutul secolului 
al XX-lea, un proces de reformă, din păcate cu rezultate neconcludente. Mai mult, 


308 Jbidem, 9 iunie 1908. 

30%Pentru detalii despre confruntările din interiorul Partidului Liberal vezi: Mircea Iosa, Traian 
Lungu, Viața politică în România 1899-1910, Editura Politică, Bucureşti, 1977, p. 210-219. 

310 Ibidem, p. 218. 

Alexandru D. Sturdza, pe fondul unor trăsături de caracter şi a unor inițiative dis- 
cutabile, a fost implicat în unele scandaluri, parte dintre ele deliberat provocate, 
în interiorul corpului ofițeresc. Ultimul și cel mai răsunător dintre ele a fost con- 
flictul din primăvara anului 1908, finalizat cu un duel ce i-a pus viața în pericol. 
După stingerea acestui „caz, Alexandru D. Sturdza a rămas atașat militar la Paris 
până în toamna anului 1911, când a fost rechemat în țară. 


Comandant al Batalionului 6 vânători. 
Campania de la sudul Dunării (1913) 


Revenit de la Paris, maiorul Alexandru D. Sturdza a lucrat o scurtă perioadă de 
timp în Marele Stat Major, condus de generalul Alexandru Averescu. A fost mutat 
apoi în Regimentul nr. 40 „Călugăreni”, în cadrul căruia a fost avansat locotenent- 
colonel. Ca și alți ofițeri, a beneficiat de prevederile deciziei ministeriale nr. 768 
din 12 decembrie 1911, semnată de ministrul de război Nicolae Filipescu. Acest 
document stabilea promoţiile care puteau fi propuse la avansare, atât excepționa- 
Jă, cât şi normală, în cursul anului 1912. Erau îndreptăţiti să aspire la tresele de 
locotenent-colonel maiorii care primiseră acest grad până la 10 mai 1909, inclu- 
sivill, 

Prin urmare, la 1 aprilie 1912, prin Înaltul Decret nr. 2 223, Alexandru D. 
Sturdza a fost avansat locotenent-colonel și numit comandant al Batalionului 6 
vânători*!?. Acesta a fost creat la 1 octombrie 1896 şi a primit drapelul de luptă 
la 10 mai 189883. Anterior, batalionul fusese comandat de locotenent-colonelul 
Anton Brătășanu, mutat comandant al unei brigăzi de infanterie. 

La un deceniu de la revenirea în ţară de la studiile din Germania, Alexandru 
D. Sturdza lucra, din nou, într-o unitate de vânători a armatei române. Aici s-a 
reîntâlnit cu Mihail Buttescu, fostul său subordonat din Batalionul 2 vânători și de 
la Școala Militară de Infanterie și Cavalerie. În preţioasele sale amintiri, Buttescu 
scria: „Sturdza, cu punctualitatea, capacitatea şi conştiinciozitatea tatălui său în 
muncă, stârnea elanul tuturor, ofițeri şi trupă. Căpitanii realizaseră din compani- 
ile lor unități model. Aplicațiile de batalion le-am făcut la finele lui iulie şi august 
[1912], după secerişul cerealelor, pe ambele maluri ale Argeşului, la Cornetu din 
Vale și la Mihăilești, în cantonamente, iar manevrele din septembrie, în susul văii 
Dâmboviţei, sub direcția generalului Averescu”3!*. 

3u „Monitorul oastei”, nr. 55 din 20 decembrie 1911. 

312 [bidem, nr. 19 din 10 aprilie 1912, p. 268. 


313 Albumul Armatei Române 10 mai 1902, Editura Librăriei Socec, Bucureşti, 1902, p. VI. 
314 General Mihail Buttescu, op. cit., p. 244. 

Ca urmare, Batalionul 6 vânători era foarte cunoscut şi apreciat în armata 
română, astfel că regele Carol 1 a decis ca prințul Carol, primul născut al cuplului 
Ferdinand și Maria şi prezumtiv moștenitor la tron, să se instruiască în unitate. 
În acest scop, suvernul i-a convocat la Palat pe locotenent-colonelul Sturdza și 
pe căpitanul Buttescu şi le-a trasat sarcina de a-l pregăti pe prințul Carol de așa 
manieră încât să fie un bun ofițer?!s. 

În memoriile sale, Mihail Buttescu descrie pe larg modul cum a decurs aceas- 
tă pregătire, precum şi reacţiile peste timp ale viitorului rege Carol al II-lea faţă de 
această perioadă petrecută în Batalionul 6 vânători’. La inspecția principelului 
moștenitor Ferdinand din vara anului 1913, fiul său, în calitate de comandant al 
Plutonului 1 din Compania 1, s-a comportat foarte bine, astfel că sarcina încre- 
dințată de a forma un ofițer temeinic pregătit a fost îndeplinită. Din păcate, așa 
cum se cunoaște, alte trăsături negative de caracter ale lui Carol, devenit prinț 
moştenitor după încetarea din viaţă a regelui Carol I (27 septembrie/10 octom- 
brie 1914), îşi vor pune amprenta asupra prestaţiei ostăşeșşti a acestuia în anii ma- 
rii conflagrații. 

Evenimentul cel mai important la care a participat unitatea condusă de lo- 
cotenent-colonelul Alexandru Sturdza a fost campania armatei române în sudul 
Dunării din anul 1913 °”. Batalionul 6 vânători a făcut parte din Divizia 4, coman- 
dată de generalul de brigadă Teodor Gheorghiu, divizie ce, la rândul ei, se găsea în 
compunerea Corpului 2 armată, comandat de generalul de divizie Grigore Crăini- 
ceanu. De menţionat că la comandamentul acestui corp s-a găsit atașat pe timpul 
campaniei din sudul Dunării şi căpitanul de artilerie în rezervă Ion I.C. Brătianu, 
liderul Partidului Naţional Liberalt?. 

În marșul său de concentrare, Corpul 2 armată a trecut Dunărea la 28 iunie 
1913 pe podul de vase construit în zona Siliştioara-Măgura, unde fusese amplasat 

35 Ibidem, f. 245. 

316 Ibidem, f. 246-252. 

317 Pentru acest eveniment vezi, între altele: Colonel V. Parfeni, Studiu istoric al campaniei ro- 
mâno-bulgare din anul 1913, Tipografia Modernă „Cultura”, Bucureşti, 1914; N. Iorga, Acţiunea mi- 
litară a României. În Bulgaria cu ostașii noştri, ediţia a Il-a, revăzută și adăugită, Atelierele grafice 
Socec, Bucureşti, 1914; Costin M Petrescu, Istoricul campaniei militare din anul 1913, Imprimeria 
„Jockey Club’, București, 1914; Constantin N. Hârjeu, Studii și critice militare, vol. I-II, Bucureşti, 
1920-1921; Colonel George G. Garoescu, Războaiele balcanice (1912-1913) și campania militară 
din Bulgaria, ediţia a II-a, Centrul de Instrucție al Infanteriei, Sf. Gheorghe, 1935; Titu Maiorescu, 
România, războaiele balcanice şi Cadrilaterul, ediţie îngrijită de Stelian Neagoe, Editura Machia- 
velli, Bucureşti, 1995; Gheorghe Zbuchea, România și Războaiele balcanice 1912-1913.Pagini de 
istorie sud-est europeană, Editura Albatros, Bucureşti, 1999; Mihai Macuc, România, Balcanii și 


Europa, vol. I-II, Editura ANI, Bucureşti, 2007. 
318 Costin M. Petrescu, op. cit. p. 72. 

şi cel din 1877. Regimentul 6 vânători (la mobilizare, batalionul s-a transformat 
într-un regiment cu două batalioane), împreună cu Brigada 7, a efectuat aceeași 
operaţie o zi mai devreme, cu scopul de a asigura trecerea pe malul bulgăresc a 
forțelor principale. 

Regimentul 6 vânători, aflat în avangarda Corpului 2 armată, s-a deplasat 
de-a lungul râului Isker, până la Vraţa, aliniament atins în ziua de 8 iulie. Au urmat 
alte trei zile de înaintare până la Cerven Breg, la 11 iulie sosind ordinul de între- 
rupere a marşului. Până la 15 iulie 1913, Corpul 2 armată a staționat în regiunea 
Petrovene — Lukoviţa — Rupţi — Radormici — Cerven Breg. 

Marşul s-a desfăşutat în condiţii grele, timpul fiind ploios, iar hrana puțină 
datorită slabei organizări a serviciilor şi comunicaţiilor dificile. Locotenent-colo- 
nelul Sturdza a luat măsuri severe pentru păstrarea disciplinei trupei şi a cadrelor 
ofițereşti, încât regimentul nu a înregistrat abateri majore. De asemenea, inițiati- 
vele lui pe linie sanitară au făcut ca unitatea sa să fie afectată în mai mică măsură 
decât altele de epidemia de holeră ce a făcut multe victime în campania din sudul 
Dunării. Ea a fost favorizată de deficiențele majore ale sistemului sanitar militar 
românesc, dar şi de neglijențele grave ale unor comandanți de pe diferite trepte 
ierarhice. 

La întoarcere, Regimentului 6 vânători i s-a fixat același itinerar ca la venire, 
dar locotenent-colonelul Alexandru D. Sturdza a refuzat să se conformeze or- 
dinelor primite de teama contaminării trupei cu holera ce se extinsese. Pentru 
acest act de indisciplină a fost admonestat de principele moștenitor Ferdinand, 
comandantul suprem al Armatei de operaţii, şi de generalul Alexandru Averescu, 
şeful Marelui Stat Major?. Cu toate riscurile, maiorul Sturdza a mers pe itine- 
rarul ales, cel mai scurt, către Sviştov, localitate pe care au luat-o sub stăpânire, 
asigurând, în perioada 10-14 august 1913, trecerea trupelor principale ale Cor- 
pului 2 armată. Datorită aglomerării împrejurimilor localității Zimnicea şi a unor 
cazuri de holeră apărute în cadrul unităţilor corpului, Regimentul 6 vânători a 
fost transportat cu șlepurile până la Oltenița, unde a debarcat. S-a deplasat apoi 
în localitatea Căţelu, unde a executat carantina, înainte de a intra în Capitală, 
garnizoana de reședință. Armata română a fost demobilizată prin Înaltul Decret 
nr. 5 510 din 31 august 1913. 

Opinia lui Alexandru D. Sturdza despre scurta campanie din sudul Dunării 
era aceea că nu a fost un război adevărat. „Şi ne întoarcem, îi spunea el lui Mi- 


hail Buttescu, cu izmenele în mână că li-e ruşine bucureştenilor să ne primească 
oficial”32, 


319 General Mihail Buttescu, op. cit., p. 256. 
320 Ibidem, p. 226. 


RADIOGRAFIA UNEI TRĂDĂRI 109 


Comandant al Școlii Militare de Ofițeri de Infanterie 


La scurt timp de la demobilizarea armatei române, locotenent-colonelul Alexan- 
dru D. Sturdza a fost numit comandant al Şcolii Militare de Infanterie, ce func- 
ţiona în Bucureşti. Revenea în instituția de învățământ, unde muncise câţiva ani, 
cu rezultate foarte bune, şi de care se simţea legat. De data aceasta, avea o altă 
poziţie, din care putea să influențeze decisiv procesul de învățământ. Rolul său 
devenea şi mai important, având în vedere că unul dintre marile neajunsuri ale 
armatei române evidențiate de campania din sudul Dunării a fost lipsa mare de 
cadre. Pentru încadrarea armatei mobilizate în vara anului 1913 s-a dispus numai 
de 10 600 de ofițeri, dintre care numai 3 920 activi??!. În plus, cei de rezervă s-au 
dovedit slab pregătiți. 

Prin urmare, autoritățile militare au elaborat un set de măsuri care să spo- 
rească numărul cadrelor, active şi de rezervă, măsuri accentuate după izbucnirea 
Primului Război Mondial la 15/28 iulie 1914. Într-o primă fază s-a mărit efectivul 
şcolilor pregătitoare de ofițeri, de la 580 în anul 1913/1914, la 740 în anul următor, 
1914/1915. O altă măsură a fost reducerea la un an a duratei cursurilor, cel de-al 
doilea an urmând să se realizeze la corpurile de trupă. Cum acest procedeu nu a 
dat rezultate, s-a recurs la soluția înființării, începând cu luna martie 1916, a câte 
unei școli la fiecare corp de armată (pentru infanterie şi artilerie) şi divizie de ca- 
valerie (pentru cavalerie). La Batalionul 2 pioneri s-a înființat pentru ofițerii din 
arma geniului o școală specială. Durata pregătirii la aceste şcoli sui-generis era de 
la patru la șase luni. Datorită crizei, școlile speciale au fost desființate???. 

În același timp, pentru formarea ofițerilor de rezervă s-au creat școli militare 
suplimentare, iar în garnizoanele unde erau școli normale, în înțelegere cu Mi- 
nisterul Instrucțiunii Publice, s-au înființat pe lângă regimentele dislocate acolo, 
anumite şcoli de rezervă pentru elevii normaliști*?%. 

În total, școlile pregătitoare de ofițeri activi şi de rezervă au dat un număr de 
1 167 sublocotenenţi activi și 2 643 sublocotenenți de rezervă. 

Alexandru D. Sturdza, înălțat colonel la 1 decembrie 1914, s-a preocupat de 
bunul mers al activității şcolii, fiind nu o dată în divergență cu autorităţile supe- 
rioare. Iată, de pildă, în noiembrie 1914, el a fost primit de generalul Dumitru 
Iliescu, secretar general al Ministerului de Război, căruia i-a cerut să nu proce- 

31 România în Războiul Mondial 1916-1919, vol. I, Monitorul Oficial și Imprimeriile Statului, 
Imprimeria Naţională, București, 1934, p. 31. 

32 Reforma militară și societatea în România (1878-2008), coordonator: dr. Petre Otu, Editura 
Militară, Bucureşti, 2009, p. 90. 


33 General D. Iliescu, Documente privitoare la Răsboiul pentru întregirea României, Imprime- 
ria Statului, Bucureşti, 1924, p. 33. 

deze la mutarea din instituţie a câtorva ofițeri (Titus Mayer, Aurel Iliescu şi Petre 
Păunescu) pe care îi considera „principalele puncte de reazem pentru asanarea 
școlii”. La 13/26 martie 1916, colonelul Sturdza a adresat un raport aceluiaşi 
general Dumitru Iliescu, în care ridica o serie de probleme ce priveau atât bunul 
mers al instituției pe care o conducea, cât şi organizarea generală a învățământu- 
lui militar românesc. El critica intenția autorităţilor de a reînființa școlile speciale: 
„nu mai aduceţi aceşti tineri la Bucureşti, scria el; se degarniseşte frontul; ei nu 
vor învăţa nimic (ca în trecut); şcoala va fi iarăşi o spoială superficială; calamitatea 
de a avea 300-400 de ofițeri necrescuţi în mahalalele bucureştene şi de a găsi pen- 
tru ei adăpost şi hrană este mai mare decât se crede”3. Colonelul Sturdza cerea 
să se găsească noi modalități de a se permite acestor tineri să avanseze: fie să se 
păstreze clasificația avută la terminarea şcolii militare, fie să se descentralizeze 
școala. Oricum, soluţia de a aduce în Dealul Spirii ofițerii la un loc cu elevii o 
considera una dintre cele mai greşite şi o respingea. 

El a criticat sistemul de pregătire a ofițerilor la care s-a apelat în timpul ne- 
utralității, punându-se accent pe număr, și nu pe calitate. Într-o scrisoare către 
mama sa, Zoe Sturdza, din 13 octombrie 1916, arăta că a făcut intervenții, scrise 
şi verbale, pe lângă regele Ferdinand, prim-ministrul Brătianu, generalul Iliescu, 
spre a „nu lipi etichete de sublocotenențţi pe orice ființă umană împinsă spre Dea- 
lul Spirei', întrucât nu se puteau scoate „într-un timp prea scurt elemente capabile 
de a conduce oamenii lor; cu atât mai puţin, cu cât aceste elemente erau mai slab 
pregătite de familie şi de şcoală şi la examenul de admitere, deloc selecționate. Am 
mers în decembrie 1915, continua colonelul Sturdza, până acolo că am raportat 
Regelui că jumătate din ei vor fugi și lucrul s-a adeverit”226. 

Colonelul Sturdza nu era de acord nici cu micşorarea duratei învățământului 
la un an. Perioada era prea scurtă pentru a-i forma, iar trimiterea la trupă pentru 
stagiu reprezenta o mare pierdere de timp pentru viitorii ofițeri, deoarece şefii 
de corp nu aveau timp să se ocupe de formarea lor. Restabilirea celor doi ani de 
studiu i se părea o necesitate pentru creşterea gradului de pregătire a cadrelor. El 
cerea, în acelaşi timp, să se părăsească sistemul păgubos de a spori numărul co- 
mandamentelor și unităților, fără a se realiza o bună încadrare*?. 

Având în vedere dificultăţile în privința selecționării candidaților pentru șco- 
lile militare, Sturdza cerea să se mențină măsura admiterii la concurs a tinerilor 


34 ANIC, fond Dumitru Iliescu, dosar nr. 61/1914-1916, f. 3. 

35 Ibidem, dosar nr. 46/1916, f.1. 

36 BAR, Cabinetul de manuscrise, Corespondenţă, 6(107)7CMV (Alexandru D. Sturdza către 
Zoe Sturdza, 13 octombrie 1916) 

3 ANIC, fond Dumitru Iliescu, dosar nr. 61/1914-1916, f. 2. 


RADIOGRAFIA UNEI TRĂDĂRI 111 


care au şase clase şi a subofițerilor din infanterie care aveau patru clase. El propu- 
nea ca persoanele candidate la statutul de ofițer de rezervă pentru arma infante- 
riei, clasele 1917 și 1918, să fie concentrate în anul 1917, eventual la Bistriţa, unde 
să se realizeze o pregătire intensivă. După opinia sa, cursurile Şcolii Militare de 
Infanterie trebuiau să înceapă la 15 septembrie 1916, elevii urmând să se prezinte 
la 1 septembrie acelaşi an. Intrarea României în război, la 15/28 august 1916, a 
făcut inoperante toate aceste planuri de revigorare a învățământului militar ro- 
mânesc inițiate de Alexandru Sturdza. 

Alături de preocupările pentru buna desfăşurare a activităţilor şcolii, colone- 
lul Alexandru D. Sturdza era vizibil marcat de decizia luată la Consiliul de Coroa- 
nă din 21 iulie/3 august 1914 ca România să nu intre în război alături de Puterile 
Centrale. Educat şi format în Germania, care devenise a doua sa patrie — adversa- 
rii săi spuneau că era chiar prima —, Sturdza nu putea admite, în consens cu opi- 
niile socrului său, Petre P. Carp, ca statul român să nu-și respecte angajamentele, 
chiar dacă modul cum se declanşase conflagrația nu determinase acel atât de mult 
discutat casus foederis prevăzut de tratate%28. 

Starea de spirit a colonelului Sturdza este redată în memoriile lui Mihail But- 
tescu, unul dintre cei mai fideli colaboratori. La terminarea campaniei din sudul 
Dunării, la solicitarea lui Sturdza, Buttescu a fost mutat în Școala Militară de In- 
fanterie, preluând comanda Companiei 1, Batalionul de elevi fiind comandat de 
maiorul Virgil Economu. 

Dincolo de aspectele tehnice ale pregătirii, care au arătat înalta calificare a ce- 
lor doi, căpitanul Buttescu a înregistrat, nu fără strângere de inimă, o primă schim- 
bare de atitudine a comandantului său. Ea a fost determinată de primirea în şcoală 
pentru anul de învățământ 1914/1915 a unui număr de 30 de tineri români din 
Transilvania, care dezertaseră din armata austro-ungară pentru a se înrola în cea 
română. Pe lângă aceştia, mai fuseseră însumați, prin ordinul Ministerului de Răz- 
boi, peste efectiv, ca și transilvănenii, 12 tineri macedoneni. Toţi aceştia rămăseseră 
neechipaţi câteva zile, ceea ce l-a determinat pe Buttescu să se adreseze comandan- 
tului şcolii, rugându-l să dea dispoziţii pentru ca aceştia să primească echipamentul 
necesar. 

328 Tratatul încheiat de România cu Puterile Centrale la 18/30 octombrie 1883, reînnoit în 1892, 
1896, 1902 și 1913, avea un caracter defensiv şi, la propunerea germană, pentru a nu atrage suspi- 
ciunile Rusiei, se prevăzuse situația de casus foederis — când unul dintre semnatari ar fi fost atacat. 
Or, în 1914, Austro-Ungaria, sprijinită de Germania, a fost cea care a atacat Serbia, și nu invers. În 
aceste condiţii, Consiliul de Coroană din 21 iulie/3 august 1914 a hotărât soluţia provizorie „espec- 
tativă cu apărarea frontierelor” (abia din septembrie neutralitate). Elita politică românească începea 


să-şi revizuiască politica externă și de securitate în condiţiile în care se ivea posibilitatea unificării 
naționale. 

Replica tăioasă a lui Sturdza a fost că nu poate depăşi norma de echipare, 
alocată de minister, iar cine i-a trimis să aibă grijă de echiparea lor. Buttescu i-a 
reamintit gestul revoluționar al arderii echipamentului la Constanţa, dar Sturdza 
a răspuns că nu mai face „un asemenea gest pentru nişte sperjuri'*%. 

Ruptura definitivă dintre ei s-a produs pe fondul unei alte intervenții a colo- 
nelului Sturdza. La o oră de educaţie militară, comandantul școlii a venit în clasă 
şi a întrebat de cine este legată „credința ostăşească', respectiv jurământul militar. 
Un elev a spus de „rege', un altul de „patrie”, răspunsul prevăzut în documentele 
epocii (Constituţie, jurământul militar etc.) fiind „de patrie, prin rege”. 

Pe marginea acestei întâmplări, Buttescu a avut, ulterior, o discuţie cu Sturd- 
za, rămânând convins că acesta era profund nemulțumit de atitudinea adoptată 
de regele Ferdinand, urcat pe tron după moartea unchiului său, Carol I, la 27 
septembrie/10 octombrie 1914. Ca urmare, în primăvara anului 1915, Buttescu a 
cerut plecarea din școală, motivul invocat fiind stagiul la trupe necesar gradului 
de maior. 

Atitudinea şi concepţia lui Sturdza pot fi detectate şi din episodul relatat de 
I.G. Duca în memoriile sale. În calitate de ministru al instrucţiunii și cultelor, a 
fost informat că în şcoala comandată de Sturdza se desfășura o activitate de pro- 
pagandă antimilitaristă şi adventistă. Duca l-a informat despre situaţie cu speran- 
ţa că va lua măsuri pentru încetarea ei. A primit însă o scrisoare lungă și sofistica- 
tă în care Sturdza făcea referiri la libertatea de conștiință, înscrisă în Constituţie, 
apreciind că, în atmosfera de confuzie morală a acelor vremuri, adventismul era 
preferabil ateismului sau indiferentismului. Nelămurit, ministrul l-a chemat la el 
şi a putut să constate cu uimire, în discuţia ce a avut loc, că Alexandru Sturdza era 
un „spirit încăpățânat și sucit”, iar o conversaţie cu el în termeni de bun simţ era 
aproape imposibilă*0. 

Acest fapt este confirmat de documentele de arhivă. La 18 martie 1916, co- 
lonelul Sturdza dădea o circulară către ofițeri şi elevi, prin care făcea o serie de 
precizări privind educaţia lor. El cerea ca unele cuvinte, cum ar fi „moarte, „sacri- 
ficiu”, să nu se întrebuințeze fără socoteală, apreciind că „efectul unei frazeologii 
sentimentale nu este educativ”, iar lumea ajunge cu timpul „să judece lucruri gra- 
ve în mod ușuratic și stråmb”?3!, i 

Colonelul Sturdza ținea să precizeze în document: „Comandamentul Școlii 
militare este periodic invitat să cerceteze dacă subordonații săi au legătură cu secte 
religioase, precum exemplu adventiştii. Comandamentul Şcolii militare, continua 

3 Mihail Buttescu, op. cit., 253. 


30 I.G. Duca, op. cit., p. 164. 
31 BAR, Cabinetul de manuscrise, Arhiva Dimitrie A. Sturdza, XIII, varia 110. 

el, nuia în seamă asemenea invitațiuni nedemne de o țară liberă, cu o Constituţie 
al cărei text este lămurit. Avem printre noi ortodocși, catolici, protestanți, maho- 
medani şi mozaici; respectăm toate religiile, confesiunile şi sectele, fiecare dintre 
ele ajutându-ne la îndeplinirea datoriilor noastre ostășești și cetăţeneşti”??? 

Şi în perioada cât a comandat Școala Militară de Infanterie, relațiile cu libe- 
ralii, în primul rând cu Ion I.C. Brătianu, au rămas reci, dacă nu ostile. În data 
de 16/29 iulie 1915, călătorind de la Predeal la București cu I.C. Filitti, colonelul 
Sturdza se plângea acestuia că „nu-şi putea explica atitudinea rezervată față de 
el a lui Ionel Brătianu”*%. Filitti era de părere că explicația consta în sectarismul 
prim-ministrului liberal, care aprecia că fiul lui Mitiţă Sturdza nu era unul „de-ai 
noștri” De altfel şi Dimitrie A. Sturdza se destăinuise că, în decursul activității în 
Partidul Naţional Liberal, pe Ionel Brătianu nu îl simţise aproape din punct de 
vedere al relaţiilor personale, acesta făcându-i, în plus, şi greutăți politices5*. 

Raporturile reci dintre colonelul Alecu Sturdza şi Ionel Brătianu sunt dove- 
dite de Mihail Buttescu. La începutul anului 1914, Sturdza i-a transmis un ordin 
de elaborare a unor instrucţiuni cu caracter de manual pentru uzul școlii militare 
privind folosirea armatei în caz de tulburări interne. După câteva luni, manualul 
era gata, el fiind avizat şi de cea mai înaltă instanţă de justiție militară, Consiliul 
permanent de revizie al armatei. La jumătatea lunii mai 1914, manualul a fost ti- 
părit în 3 000 de exemplare, gata pentru a fi distribuit. El conținea însă şi unele ex- 
trase neconfidenţiale din instrucţiunile privind Întrebuințarea Armatei în caz de 
turburări, din martie 1907, când ministru de interne era Ion I.C. Brătianu. Acesta, 
luând la cunoștință de cartea editată sub auspiciile Școlii Militare de Infanterie, 
a dispus topirea ei şi luarea de măsuri disciplinare împotriva celui care a elabo- 
rat-o. Motivul invocat era acela că o asemenea lucrare putea avea repercusiuni de 
ordin politic, opoziția găsind un bun pretext pentru a ataca guvernul că foloseşte 
armata pentru scopuri personale. După opinia lui Brătianu, „mâna opoziției” era 
Buttescu, iar Sturdza, un „inconştient” care făcea jocurile acesteia. 

Generalul Mihail Aslan a încercat să-l convingă pe prim-ministru de faptul 
că lucrarea era valoroasă şi răspundea unor necesități de pregătire a viitorilor ofi- 
ţeri. La rândul său, colonelul Sturdza a avut o lungă discuţie cu Ion I. C. Brătianu, 
amenințând că dacă i se ia ofițerul din şcoală el „nu mai are ce căuta în armată” 
Brătianu a fost de acord cu păstrarea ofițerului, dar a fost de neclintit în ceea ce 


32 [bidem. 
333 [, C, Filitti, Jurnal, vol I, 1913-1919, ediţie îngrijită de Georgeta Filitti, Editura Cetatea de 


Scaun, Târgovişte, 2008, p. 61. 
334Jbidem. 


114 PETRE OTU, MARIA GEORGESCU 


priveşte topirea cărților’. Sturdza a fost nevoit să dea curs dispoziţiei prim-mi- 
nistrului, arzând în curtea şcolii câteva sute de exemplare. 

În atari condiţii, faptul că în planul de mobilizare colonelul Sturdza era no- 
minalizat să comande un regiment, prevedere altminteri regulamentară, cu toate 
că valoarea sa profesională îi permitea mai mult, nu mai mira pe nimeni. Familia 
Brătianu nu mai dorea un Sturdza în jurul ei, fie şi pentru motivul că acesta ştia 
mult prea multe. 


Teoretician militar 


Alexandru D. Sturdza a desfăşurat şi o largă activitate publicistică, fapt care l-a 
consacrat drept unul dintre cei mai importanți teoreticieni militari ai perioadei 
antebelice. El aprecia că preocupările teoretice reprezentau o dimensiune impor- 
tantă a procesului de reformă a armatei române, cu valenţe sporite în ceea ce 
priveşte pregătirea corpului de cadre, în primul rând a ofițerilor, dar şi a masei de 
soldaţi, care la terminarea stagiului trebuia să aibă cunoştinţe minime generale şi 
militare. 

De aceea, el şi-a îndreptat atenţia și asupra aspectelor ce țineau de educaţia 
militară, tratând aspecte precum disciplina, jurământul, patriotismul, drapelul, 
monarhia etc. Într-un studiu, publicat în câteva numere din revista „Ramuri” și 
reluat apoi într-o lucrare de sine stătătoare, căpitanul Alexandru Sturdza şi-a pre- 
cizat clar concepţiile asupra rolului armatei ca „şcoală a naţiunii”, o sintagmă ex- 
trem de utilizată în epocă, 

După opinia sa, se cereau cultivate cu grijă acele simboluri caracteristice pen- 
tru fiecare armată, inclusiv pentru armata română, dar se impuneau a fi eliminate 
formalismul, superficialitatea şi ipocrizia ce caracterizau multe asemenea acti- 
vități desfășurate în armata română. Parte dintre ele, utilizate necorespunzător, 
deveneau vorbe goale, „un simplu accesoriu de paradă, nimic mai mult” Alexan- 
dru Sturdza oferea mai multe exemple în această privință, din care reținem unul 
semnificativ. La depunerea jurământului la o unitate din garnizoana Bucureşti, 
preotul regimentului a întrebuințat fraza: „iubiți-vă, fiți buni camarazi, între voi 
să nu fie pizmă și ură”. La ultimul cuvânt el a fost întrerupt de strigătul general 
al militarilor de ura. „S-a dovedit, aprecia în final căpitanul Sturdza, că trupa era 
bine pregătită pentru paradă” 377, 

335 Mihail Buttescu, op. cit. p. 231-234. 

33 Căpitan Alexandru Sturdza, Credința ostășească. Studiu de educaţiune militară, Librăria și 


Tipografia Sache Pavlovici, Craiova, 1907. 
337 Ibidem, p. 77. 

Pornind de la asemenea întâmplări, Alexandru Sturdza se pronunţa pentru 
o reorganizare profundă a instrucției militare, mai ales la trupele „cu schimbul”, 
unde persistau neajunsuri serioase. Totul trebuia să plece de la pregătirea ofițeri- 
lor, cărora le revenea misiunea de a face educaţia națională, etică a soldaţilor. 

De aceea, ajuns instructor la Şcoala militară şi apoi comandant al acesteia, 
el şi-a orientat preocupările teoretice spre fundamentarea riguroasă, ştiinţifică, a 
procesului de învățământ. În acest sens, a elaborat mai multe dări seamă şi memo- 
rii în care încerca să valorifice atât experiența sa din Germania, cât şi învățămin- 
tele reieşite din activitățile didactice? Lucrările aveau un conținut mai degrabă 
tehnic, dar util pentru activităţile de pregătire ale viitorilor ofițeri. 

Dar nici activitatea teoretică a lui Alexandru Sturdza nu a fost lipsită de pole- 
mici şi scandaluri, unele depășind cadrul armatei. Primul dintre ele a fost cauzat 
de lansarea de către Academia Română a Marelui premiu „General Ioan Carp şi 
Maria Carp” 

Acest premiu militar se regăsea în testamentul din 4 iulie 1892, completat la 
4 martie 1895, prin care Maria Carp, soția fostului general loan Carp, lăsa Acade- 
miei Române moșia Olteni, din judeţul Teleorman. Din veniturile obținute, Aca- 
demia, ca legatară testamentară, trebuia să dea suma de 10 000 de lei Ateneului 
Român, 4 000 de lei copiilor săraci de la şcolile din Giurgiu şi Bucureşti, 1 000 de 
lei pentru întreținerea moșiei şi 500 de lei pentru biserica din sat, unde urmau să 
fie pomeniţi soții Carp. 

Totodată, Academia Română avea obligația de a institui Marele premiu „Ge- 
neral Ioan Carp şi Maria Carp’, în sumă de 7 000 de lei, decernat o dată la trei ani 
„pentru cea mai bună scriere în limba română și făcută de un român'*%. Premiul 
urma să se acorde, alternativ, pentru o lucrare militară și pentru una civilă, înce- 
pând cu prima. 

În cazul premiului militar, subiectul trebuia stabilit de către Academia Ro- 
mână împreună cu o comisie formată „din şapte generali şi ofițeri superiori, care 
va fi numită de Ministerul de Război”. Pentru varianta civilă, singura în drept să 
stabilească tema lucrării era Academia Română. 

38 Căpitan Alexandru Sturdza, Dare de seamă asupra manevrelor executate de Compania ele- 
vilor Şcoalei Militare de Infanterie şi Cavalerie în aprilie-mai 1904 servind şi călăuză pentru ofițerul 
instructor, Editura Institutului de Arte Grafice „Carol Göbl’, Bucureşti, 1904; Căpitan Alexandru 
Sturdza, Campania elevilor Școalei de Infanterie și Cavalerie. Instrucţiuni pentru manevrele din 
1906, București, 1906; Căpitan Alexandru Sturdza, Memoriu asupra modului cum se fac recunoaş- 
terile speciale, Bucureşti, 1907 (Şcoala de Infanterie și Cavalerie. Compania de Elevi); Locotenent- 
colonel Alexandru D. Sturdza, Arta de a ordona, Bucureşti, 1914 etc. 

3% Dorina N. Rusu, Patrimoniul Academiei Române.Donatori și donaţii 1860-1948, Editura 


Academiei Române, Bucureşti, 2008, p. 252-253. 
340 Ibidem, p. 252. 

Aceste prevederi au generat nemulțumirea rudelor, astfel că abia în 1902 Aca- 
demia Română a reușit să intre în posesia moșiei Olteni și a început să materiali- 
zeze cele prevăzute în testament. 

În martie 1904, Academia Română a decis lansarea competiţiei, iar la 21 mai 
1904, Ministerul de Război fiind înștiințat de forul academic că subiectul propus 
de comisia mixtă era: Pregătirea trupelor pentru război în instrucție şi conducere, 
cu exemple istorice și practice. Termenul de prezentare al lucrării era 1 septembrie 
1905, premiul urmând să fie acordat în sesiunea plenară a Academiei Române din 
1906. 

Lucrarea trebuia să fie originală, aparținând doar unui singur ofițer, fără cola- 
borarea şi consfătuirea cu alții şi fără ca autorul să fie sustras de la obligaţiile sale 
de serviciu. În plicul închis cu numele ofițerului se va asigura îndeplinirea acestei 
cerințe pe cuvântul de onoare. Erau excluse de la selecţie lucrările bazate pe tra- 
duceri sau compilaţii. 

Condiţiile puse pentru acordarea acestui premiu au trezit suspiciunea unor 
ofițeri care au făcut legătura între calitatea lui Dimitrie A. Sturdza de secretar 
general al Academiei Române și scrierile militare ale fiului său, căpitanul Alexan- 
dru D. Sturdza. Acesta a publicat, în anul 1904, o lucrare care se apropia în mare 
măsură de subiectul propus pentru premiul oferit de familia Carp?®. 

Cum numele lui Alexandru Sturdza era implicat în scandalul fondurilor de la 
Regimentul 10 artilerie, adversarii săi din rândul armatei — și nu puţini — au găsit 
un nou motiv de dispută, mai ales că în lucrarea respectivă erau trecute în revistă 
o serie de stări negative, fiind direct vizaţi generali şi ofițeri mai în vârstă. 

În prefața lucării, autorul arăta că a adunat învățămintele câștigate în timpul 
serviciului practic la cazarmă și la institutele pedagogice din viaţa civilă, atât din 
ţară, cât și din străinătate. „Conţinutul aceste cărți, preciza Sturdza, este dar înte- 
meiat pe experiență și pe practică”?®, 

În lucrarea sa, căpitanul Sturdza analiza pe larg necesitatea și scopul in- 
strucției teoretice desfășurate în armata română, organizarea acesteia; calitățile 
pedagogice ale instructorilor; conţinutul şedinţelor de pregătire etc. De reținut 
că autorul făcea distincţie între instrucţia teoretică și „teoriile” care se practicau 
în armată, contraproductive prin felul în care se desfăşurau. De altfel, şi rege- 
le Carol I, şi prințul moştenitor Ferdinand ceruseră, prin numeroase ordine, pro- 
clamaţii și cuvântări, „părăsirea actualului sistem al teoriilor”, ce nu aducea niciun 
folos pregătirii militarilor. 

34! Ibidem, p. 250. 

342Căpitan Alexandru Sturdza, Instrucția teoretică a gradelor inferioare și a soldaţilor în Ar- 


mata Română, Editura Institutului de Arte Grafice „Carol Gâbl”, București, 1904. 
33 Ibidem, p. 8. 

Necesitatea lucrării era, în opinia autorului, mai presus de orice îndoială, în- 
trucât modul cum se desfășura activitatea de pregătire teoretică a gradelor in- 
ferioare în acea perioadă nu reprezenta „decât o povară pentru soldați”, ce „nu 
contribuie nici la pregătirea lor pentru război, nici la ridicarea lor din întuneric 
la lumină”3%. 

Tonul preponderent critic al analizei realizate de Alexandru Sturdza se în- 
drepta asupra multor probleme: organizarea pregătirii teoretice; timpul alocat; 
locul de desfășurare; ritmicitatea, personalul instructor; metodele folosite etc. „În 
rezumat, constata el, suntem absolut în contra înșelătoarei şi ridicolei învățături 
pe de rost, care mai este la modă în armată”*%5, 

Un alt punct nevralgic al instruirii teoretice a soldaţilor era corpul subofițeri- 
lor, mai ales sergenții majori, care reprezentau „soiul cel mai rutinier şi chițibuşar 
de subofițer. Brutalitatea şi necinstea lor este [sic!] generală și îngrozitoare, mai 
cu seamă la trupele cu schimbul. În schimb, cunoștințele lor în privința pregătirii 
trupei pentru război sunt nule”*%€. Ei nu ar fi trebuit să fie implicaţi în procesul de 
instruire teoretică, dar comoditatea și superficialitatea unor ofițeri în îndeplinirea 
atribuțiunilor de serviciu, îi făceau „utili”. Aşa se ajungea la rezultate nesatisfăcă- 
toare, pregătirea teoretică, inclusiv aspectele ce țineau de noțiunile de patrie, pa- 
triotism, istoria armatei, drapel, jurământ militar, onoare, demnitate etc., fiind rău 
predate şi prost înțelese. „Pentru momentul inspecției, preciza autorul, se alegeau 
numai câțiva soldaţi, așa-numiții deştepţi; aceștia sunt eroii zilei; cei nepricepuți 
se ascund, se pun la serviciul de gardă sau la corvezi, se sar, nu se întreabă. Astfel, 
conchidea Sturdza, înşelătoarea minciună se înnădeşte pe lenea şi ignoranţa în- 
grozitoare a instructorilor armatei.” Şi atunci, se întreba el, cum rămânea cu „firea 
şi rostul armatei” şi cu „şcoala poporului” 

Alexandru Sturdza mai sesiza un aspect negativ — cel al contradicției dintre 
vorbă şi faptă. La lecţiile şi şedinţele teoretice se vorbea despre igienă, cinste, cu- 
rățenie, valenţele pedagogice ale pedepsei etc. Dar, în acelaşi timp, unii subofițerii 
şi ofițeri furau din banii unităților, soldaţilor li se rețineau din soldă diverse sume 
de bani, concediile şi permisiile se acordau pentru diverse cadouri sau favoruri, 
iar ordonanţele deveneau oameni buni la toate în casele ofițerilor etc. 

Prin urmare, el propunea o reorganizare a întregii activităţi de pregătire teo- 
retică, dar accentul trebuia să cadă pe formarea competențelor morale şi culturale 
ale educatorilor, adică ale ofițerilor, care trebuia să fie adevărate modele pentru 
subordonați. De la ofițeri, concluziona Sturdza, reluând o idee mai veche din scri- 

34 Ibidem, p. 246. 

35 [bidem, p. 18. 


34% Ibidem, p. 28. 
347 Ibidem, p. 22. 

erile sale, se cereau nu numai convingeri întemeiate şi adânci, ci şi o misiune de 
apostolat, ei urmând a acționa „pentru adevărurile care ne înalță, spre a chema şi 
pe alții la credinţa şi la datoria lor”5*%, 

Tot pe linia atitudinii critice față de stările de lucruri negative din armata 
română, Sturdza avea aprecieri care desconsiderau activitatea teoretică militară. 
El scria în lucrarea citată că nu a găsit nimic bun şi temeinic în cărțile şi regula- 
mentele militare autohtone și că literatura militară românească „nici nu merită 
osteneala unei critici”. O atare apreciere a inflamat spiritele și a declanșat reacții 
dure de răspuns din partea unora care se simțeau direct vizaţi. 

Între cei care au reacționat faţă de intenția Academiei Române de a acor- 
da Marele premiu militar „General loan Carp şi Maria Carp” şi față de subiectul 
propus a fost colonelul G. lannescu, unul dintre membrii comisei desemnată să 
fixeze tema. El a publicat un articol în „Revista Armatei, în care, într-o formă 
relativ voalată, critica tocmai opțiunea înaltului for™. Colonelul Iannescu, unul 
dintre teoreticienii marcanţi ai epocii, se întreba ce a dorit Academia Română 
prin stabilirea unui atare subiect: să obțină o operă solidă de istorie şi artă militară 
sau un simplu manual, conținând poveţe pentru instrucția micilor unități, poveţe 
susținute prin exemple istorice. Colonelul lannescu constata că asemenea lucrări 
solicitate de Academia Română nu lipseau din literatura militară națională, iar 
regulamentele, instrucțiunile şi programele militare dădeau principii sănătoase și 
ofereau cadrul pentru desfășurarea unei instrucții şi educaţii eficiente. 

Dar cea mai vehementă reacție a venit din partea generalului Constantin I. 
Brătianu, poate cel mai valoros teoretician al momentului“, care a publicat tot 
în „Revista Armatei” un studiu larg consacrat acestui subiect, preluat apoi într-un 
volum?®?, 

Generalul Brătianu, membru corespondent al Academiei Române®’, diseca 
tema propusă şi ajungea la concluzia că nu-şi avea niciun rost şi nu se justifica 

348 Ibidem, p. 253. 

3% Ibidem, p. 163. 

350 Colonel G. lannescu, Ce a fost, ce este, ce trebuie să fie armata naţională, în „Revista Arma- 
tei” nr. 4 din aprilie 1905. 

351 Pentru activitatea teoretică a generalului Constantin I. Brătianu vezi: Petre Otu (coordona- 
tor), Teofil Oroian. Ion Emil, Personalităţi ale gândirii militare româneşti, vol. Il, Editura Academiei 
de Înalte Studii Militare, Bucureşti, 2001, p. 18-26. 

32 Constantin I. Brătianu, Marele Premiu Academic „Generalul Ioan Carp şi Maria Carp” pu- 
blicat de Academia Română pentru sesiunea generală din anul 1906, Stabilimentul de Arte Grafice 
„Albert Baer’, Bucureşti, 1905. 

353 Generalul Brătianu, geograf şi topogeodez militar a fost primit în Academia Română la 10 
aprilie 1899 (Dorina N. Rusu, Membrii Academiei Române 1866-1999. Dicţionar, ediţia a doua, 


revăzută şi adăugită, cu un Cuvânt înainte de acad. Eugen Simion, preşedintele Academiei Române, 
Editura Academiei Române, București, 1999, p. 85-86). 

prin nimic. Viitoarea lucrare, dacă va fi prezentată vreuna, va fi o simplă compi- 
laţie şi va stârni interes doar pentru autorul eit. Rămânea însă întrebarea cum 
a putut Academia Română să stabilească un asemenea subiect, ce nu avea nicio 
logică și nicio îndreptățire. În concepţia generalului Brătianu, tema era opera unei 
persoane străine de treburile militare, iar comisia celor şapte generali şi ofițeri 
superiori fusese chemată doar să semneze procesul-verbal. Şi această persoană nu 
putea să fie decât Dimitrie A. Sturdza, secretarul general al Academiei Române, 
care a fixat condițiile premiului având în vedere cartea fiului său, publicată în anul 
anterior’, Mai era un aspect care intriga. Academia Română a comunicat inten- 
ţia sa de organizare a concursului în data de 20 martie 1904, iar documentul a 
ajuns la Ministerul de Război la 21 mai acelaşi an, deşi secretarul general al forului 
academic și titularul Departamentului de Război erau una și aceeași persoană. 

În plus, generalul Brătianu scria textual că autorul propunerii pentru premiul 
Academiei Române este fie neamţ, fie crescut în Germania, deoarece „declarația 
de onoare” specificată era de origine germană, ea neexistând în tradiția armatei 
române. Explicaţia era că în universitățile germane, profesorii, neavând timp de 
a cerceta în amănunţțime lucrările de concurs şi tezele de gradaţii universitare, 
cereau candidaţilor să declare pe cuvânt de onoare că ele erau originale. „Oare 
Academia, se întreba autorul studiului, consideră pe ofițerii noștri drept niște stu- 
denți neserioși, care caută să tragă lumea pe sfoară?”5%7 

Simţindu-se direct vizat, Alexandru Sturdza a replicat printr-o scrisoare pu- 
blicată în ziarul „Dimineaţa” din 12 noiembrie 1905, în care a încercat să demon- 
teze acuzaţiile aduse de generalul Brătianu într-un mod destul de puţin voalat. 
Mai mult, căpitanul Sturdza aprecia, cu adresă directă la opera ilustrului general, 
că nu găsea nimic bun în cărțile şi regulamentele militare româneşti, „literatura 
noastră militară” neputând face nici măcar obiectul unei critici’. 

Urmare a scandalului iscat, premiul în cauză nu s-a mai acordat în anul re- 
spectiv. Printre cei care au beneficiat de el ulterior s-au numărat, între alții, co- 
lonelul (ulterior general) Nicolae Alevra, cu lucrarea Organizarea armatei după 
război, şi dr. Sebastian Stanca, pentru Monografia geografico-istorică a comunei 
Petroșani din Valea Jiului ardelenesc (judeţul Hunedoara). 

Studiul O eră nouă în oştire, modest ca întindere, publicat de Alexandru D. 
Sturdza în revista „Ramuri', pe lângă faptul că era să-l coste viața, a declanșat 

3+Constantin I. Brătianu, op. cit., p. 9. 

355 [bidem, p. 10 

356 Ibidem, p. 18. 

35 Ibidem, p. 11. 


358 „Dimineaţa”, 12 noiembrie 1905. 
3 Dorina N. Rusu, op. cit., p. 251. 

o aprinsă dezbatere în gândirea militară, principalul contestar fiind tot genera- 
lul Constantin I. Brătianu. Acesta a publicat, la începutul anului 1909, o lucrare 
de peste 200 de pagini, în care ataca vehement atât ideile susținute de maiorul 
Sturdza de-a lungul timpului, inclusiv în studiul citat, cât și întreaga sa activitate 
desfășurată de acesta în armata română începând din anul 190230. În partea în- 
tâi a lucrării, generalul Brătianu examina modul de comportament al căpitanului 
Sturdza față de armata țării și de camarazii lui. Dintr-un început, generalul Brăti- 
anu aprecia că prin activitatea publicistică, fiul fostului prim-ministru „a defăimat 
armata şi pe camarazii lui de arme, deși servea încă sub Steagul Armatei”36.. 

Apoi, pe parcursul a multor pagini, generalul Brătianu încerca să apere onoa- 
rea armatei, demonstrând falsitatea afirmației lui Dimitrie A. Sturdza că împotri- 
va fiului său „s-a urzit o infamie” Potrivit punctului său de vedere, oștirea nu era 
capabilă de aşa ceva, argumentul fiind că în 45 de ani cât servise sub drapel nu a 
cunoscut asemenea cazuri de „ofițeri dându-și mâna și uneltind împotriva vre- 
unuia dintre camarazi”52. Generalul Brătianu prefera să nu ia în seamă coteriile 
din armată, corupția unor ofițeri, delăsarea altora, iar când acest lucru era prea 
evident, fie minimaliza cazurile, fie le dădea o altă explicaţie. Este cazul, celebru 
în epocă, al colonelui Dumitru Maican, denunţat de un grup de 12 ofițeri ai gar- 
nizoanei Bucureşti pentru afacerile sale. El și fratele său au fost excluși din armată 
şi condamnați, dar au rămas cu proprietăţile din zona Nehoiu-Buzău cumpărate 
din banii furaţi. A fost, dacă putem să spunem așa, un straniu preambul al celebrei 
„afaceri Skoda” din anii '30 ai secolului trecut. „Adevăratul urzitor împotriva fiu- 
lui domnului prim-ministru, conchidea Brătianu, nu este altul decât însuși acest 
fecior de prim-ministru”56%, În sprijinul acestei concluzii se aduceau în discuție 
inițiativele și scrierile căpitanului Sturdza încă de la încadrarea sa armata româ- 
nă. Dar, credea generalul Brătianu, Alexandru Sturdza nu s-a mulțumit numai cu 
„necinstirea” muncii intelectuale a corpului ofițeresc român, ci a lovit în prestigiul 
acestuia prin implicarea sa în cazul Regimentului 10 artilerie. În această speţă, el 
s-a dovedit „un rău camarad, un caracter presumţios și răutăcios, un om făr' de 
inimă'36%, 

Cât priveşte studiul O eră nouă în oștire din revista „Ramuri, el reprezenta 
o nouă jignire adusă de Alexandru Sturdza armatei române, prin blamarea unei 


30 General C. I. Brătianu, Ce este cu „Era nouă în oștire”?, Stabilimentul de Arte Grafice „Albert 
Baer’, București, 1909. 

3%! [bidem, p. 21. 

%2 Ibidem, p. 25. 

36 Ibidem, p. 27. 

3% Ibidem, p. 31. 

întregi structuri militare, cea a armatei teritoriale. Mai mult, Brătianu vedea ges- 
tul lui Alexandru Sturdza ca un atac virulent asupra „generaţiei de ieri’, căreia îi 
aparținea. Şi acesta deoarece Sturdza se pronunţa pentru eliminarea vechimei în 
înaintare pentru ca „elementele tinere şi vrednice să se împingă mai repede înain- 
te”, iar procesul de reformă să fie accelerat. Pe pagini întregi, bătrânul general, care 
se va stinge în 1910, a veştejit această idee, principalul argument fiind râvna şi re- 
zultatele pe care generaţia din care făcea parte le obținuse în construcția statului 
român şi a armatei sale. El acuza faptul că prin promovarea acestei concepţii, Ale- 
xandru Sturdza dorea, în fapt, să fie el împins înainte, pe scara ierarhiei ostășeșşti, 
iar o metodă veche şi des folosită era blamarea generaţiiilor anterioare. 

Mai mult, generalul Brătianu l-a acuzat deschis pe Sturdza de lipsă de patri- 
otism, argumentând că „ofițerul în chestiune a fost trimis la studii la Berlin prea 
copilandru, adică la vârsta aceea când tânărul nu poate învăța decât ce i se arată 
în şcoală sau numai ce vede la cazarmă'5%. De altfel, acest lucru a fost recunoscut 
şi de Dimitrie A. Sturdza care, omagiind personalitatea lui Ion C. Brătianu, ar fi 
recunoscut că deși avea un singur copil, n-a putut să-i dea o creştere românească 
în ţară, aşa cum o făcuse liderul liberal cu fiii săi*%. Rivalitățile dintre cele două 
familii erau evidente şi în acest caz. 

În finalul cărţii, generalul Brătianu ridica o problemă de fond a evoluţiei so- 
cietății românești şi a armatei sale de până la Primul Război Mondial, și anume a 
modelului de dezvoltare. Încercările de germanizare întreprinse cu stăruință de 
diverse personalităţi, în frunte cu regele Carol I şi Dimitrie A. Sturdza, au fost, în 
cele din urmă, un fiasco, societatea românească, inclusiv armata, rămânând adep- 
ta modelului francez. Alexandru Sturdza, exponent al primei orientări, „crescut 
şi trăit în obiceiurile şi moravurile germane’, odată cu intrarea sa în „armata ţării, 
aprecia Brătianu, s-a găsit, cum s-a văzut, fără o pregătire prealabilă față de lu- 
cruri şi obiceiuri cu totul diferite de cele ce învățase şi practicase în Prusia”3%. Prin 
urmare, el era un caz ilustrativ de inadecvare la realitățile românești, mult mai 
complexe şi refractare, în mare măsură, la rigurozitatea, spiritul de ordine, cinstea 
şi deprinderile de muncă ale poporului german. 

Să mai adăugăm că, în aceeași lucrare, generalul Brătianu a criticat reforma 
realizată de generalul Alexandru Averescu, apreciind ca inadecvată măsura des- 
ființării trupelor „cu schimbul!” la infanterie şi permanentizarea celei mai impor- 
tante arme. 


35 Ibidem, p. 48. 
36 Ibidem, p. 49. 
%7 Ibidem, p. 199. 

Disputa Alexandru D. Sturdza — Constantin I. Brătianu din primul deceniu al 
secolului al XX-lea în domeniul gândirii militare a relevat necesitatea stringentă a 
reformării armatei române, aflată într-o rămânere în urmă evidentă. 

În pofida încercărilor de minimalizare a neajunsurilor, generalul Constantin 
Brătianu a fost nevoit să le recunoască, sfârșind prin a aprecia că „răul din armată 
rezidă la cap”368, 

Cât priveşte pe Alexandru Sturdza, venit din armata germană, unde lucrurile 
stăteau cu totul altfel, acesta a conştientizat starea generală precară şi anchilozată 
a organismului militar românesc şi nevoia unor măsuri ferme și rapide pentru 
redresare și modernizare. Inițiativele sale, pornite din cel mai curat simțământ 
ostăşesc şi civic, au generat însă în societatea românească reacții de respingere, 
uneori vehemente. Au contribuit la această imagine, fără îndoială, atât calitatea 
de unic fiu al unuia dintre cei mai importanți lideri politici ai momentului, cât şi 
anumite trăsături de caracter ce i-au creat, într-un segment important al mediului 
militar, o imagine negativă. 


Comandant al Brigăzii 7 mixte 


În caz de mobilizare, conform dispoziţiilor regulamentare, colonelul Alexandru 
Sturdza era desemnat să comande o unitate de infanterie, la 14/27 august 1916 
fiindu-i repartizat Regimentul nr. 1 „Dolj” 

Creată la 27 martie 1872, prin Înaltul Decret nr. 691, această unitate avea se- 
diul la Craiova, iar regiunile de recrutare erau județele Dolj, Mehedinţi, Olt şi Ro- 
manați. Era structurată pe șase batalioane, fiind subordonată Diviziei 1 teritoriale. 
În noiembrie 1876, când s-au dublat regimentele de dorobanţi, unitatea și-a redus 
baza de recrutare la două judeţe — Mehedinţi şi Dolj. A participat la Războiul de 
Independenţă pe structura de două batalioane, drapelul său fiind decorat, în 1878, 
cu „Crucea Trecerii Dunării”. Măsurile de reformă adoptate până la Primul Război 
Mondial s-au răsfrânt şi asupra acestui regiment. Astfel, la 1 aprilie 1879 a fost 
reorganizat tot pe două batalioane, cu patru companii fiecare, dar şi-a restrâns 
aria de recrutare la un singur judeţ — Dolj. În 1889, i s-au mai adăugat alte două 
companii pentru ca prin reforma din 1891 să fie organizat pe trei batalioane, din- 
tre care unul permanent. Batalionul al doilea a fost permanentizat în 1899, iar al 
treilea în 1908, ca urmare a aplicării legii organizării armatei inițiate de generalul 
Alexandru Averescu. 

La intrarea României în război în 1916, regimentul era organizat pe trei ba- 
talioane, o companie de mitraliere, o baterie de artilerie de 57 mm și o secție de 
telefoniști. În decursul timpului, el a purtat diverse denumiri: Regimentul 1 doro- 
banți (1872-1880; 1889-1891); Regimentul 1 dorobanţi „Dolj” şi Regimentul nr. 1 
„Dolj” (1891-1932). 

Colonelul Alexandru Sturdza a luat contact cu unitatea după declanșarea 
mobilizării, iar episodul scurtei sale comenzi este relatat pe larg în Jurnal, tot aici 
fiind prezentate şi o serie de informaţii despre compunerea de luptă și acțiunile 
Regimentului nr. 1 „Dolj” în primele săptămâni de campanie. 

În momentul când se familiariza cu unitatea și oamenii ei, a primit ordin să 
revină la Bucureşti, unde i s-a încredințat comanda Brigăzii 7 mixtă, o unitate 
care nu exista în organica armatei, ea urmând să se creeze ad-hoc. 

Motivația unei asemenea decizii se regăseşte în evoluţia evenimentelor de 
pe front. Ofensiva armatei române a început în noaptea de 15/28 august 1916 
şi ea s-a desfăşurat cu succes în primele zile, ceea ce a creat impresia unei marş 
triumfal, similar oarecum celui din 1913 la sudul Dunării. Dar, pe neașteptate, a 
intervenit grava înfrângere de la Turtucaia, fapt care a determinat Marele Cartier 
General să schimbe planurile de campanie, hotărând oprirea ofensivei la nord şi 
vest de Carpaţi şi organizarea unei ample manevre de întoarcere („manevra de la 
Flămânda”) la sudul Dunării, pentru a nimici forțele bulgaro-germane din nord- 
estul Bulgariei. Între timp, Comandamentul Puterilor Centrale, concentrând noi 
forţe şi mijloace, a trecut la ofensivă asupra trupelor române, aflate la nord şi est 
de Carpaţi, provocându-le grele înfrângeri la sud de Sibiu şi în defileul Oltului. 
Cum manevra de la Flămânda a eşuat, iar măsurile luate pentru stăvilirea ofen- 
sivei adversarului nu au dat rezultate, marile unități române au fost obligate să 
se retragă pe vechea frontieră. În aceste condiţii, când rezerva stabilită inițial, 
respectiv Corpul 5 armată, a fost utilizată, Marele Cartier General a decis, prin 
Ordinul nr. 525 din 28 august 1916 ( stil vechi), constituirea, în subordinea sa, a 
unei brigăzi mixte, pentru a avea o mare unitate la dispoziție*&. Comanda ei a 
fost încredinţată, prin același ordin, colonelului Alexandru D. Sturdza, care a fost 
chemat urgent de pe front. Nici Jurnalul şi nici documentele la care am avut acces 
nu dau amănunte despre persoana sau persoanele care au avut ideea numirii lui 
Sturdza în această funcţie, destul de ingrată. Este posibil să fi contat experiența 
sa organizatorică, evidenţiată şi în calitatea de comandant al Școlii Militare de 
Infanterie. 

Sarcina încredințată colonelului Sturdza era deosebit de complexă, el trebuind 
să formeze o mare unitate pornind, practic, de la zero, în condiţiile unei stări mora- 

le precare şi a unor lipsuri endemice. Jurnalul său este ilustrativ pentru marile gre- 
utăți întâmpinate. Pe unele dintre ele le-a comunicat cu amărăciune și mamei sale, 
referindu-se îndeosebi la cadrele tinere slab pregătite din toate punctele de vedere: 
„generaţiunile cele mai tinere se compun în mare parte din domnişori mitocani şi 
ticăloşi; ei sunt fiind produsul sistemei greşite a căpitanului Merdaille [generalul 
Dumitru Iliescu — n.n.] și a acelora care au fost apucaţi de mania numărului'*7, 

Iniţial, marea unitate nou creată s-a numit după numele comandantului, „Bri- 
gada Sturdza”, dar ulterior Marele Cartier General a decis ca ea să poate denumirea 
de Brigada 7 mixtă. Aceasta era compusă din trei regimente de infanterie, o bate- 
rie de artilerie, o companie de mitraliere, o companie de cicliști, alte formaţiuni. 
Prin ordinele nr. 103 din 5 septembrie şi 1 418 din 8 septembrie, Marele Cartier 
General a stabilit ca regimentele să poarte următoarele denumiri: Regimentul 1 
cetate, constituit pe structura Regimentului 1 artilerie cetate, Regimentul 2 cetate, 
creat de către Corpul grănicerilor și Regimentul 2 grăniceri, înființat tot de Cor- 
pul grănicerilor”. În scurt timp, s-a revenit asupra denumirilor, hotărându-se 
învestirea unităților brigăzii cu eroii răscoalei din 1784 din Transilvania, respectiv 
Regimentele „Horia', „Cloşca” şi „Crişan” Motivul unei asemenea schimbări era 
faptul că numerotarea stabilită inițial putea crea confuzii în actul de comandă. 
Credem însă că atribuirea numelor unor personalități reprezentative ale istoriei 
naționale avea sensul unui îndemn mobilizator pentru personalul brigăzii, care 
era chemată să lupte, ca întreaga armată română, pentru eliberarea fraților de 
peste munți. 

Primul dintre ele a fost dislocat în tabăra de la Cotroceni, cel de-al doilea în 
bivuac, la Chitila, la fabrica de zahăr, iar cel de-al treilea, în satul Otopeni. De 
remarcat că ofițerii şi trupa Regimentelor „Cloşca” şi „Crişan” proveneau, în ma- 
joritate, din artilerie, ceea ce reprezenta o greutate în plus în construcția brigăzii. 
Trebuie spus că ofițerilor din alte arme şi în special celor provenind din artilerie li 
s-a cerut acordul scris pentru a rămâne în cadrele brigăzii. 

Regimentul „Horia” era comandat de maiorul Ioan Berindei, provenit din Re- 
gimentul nr. 38 „Neagoe Basarab’, Regimentul „Crişan, de maiorul loan Vasilescu, 
din Regimentul 2 grăniceri, iar „Cloșca”, de maiorul Petre Bucică, din Şcoala Mili- 
tară de Infanterie, un fost subordonat al colonelului Sturdza. 

Marele Cartier General a dispus ca brigada să fie deplin constituită la sfârşitul 
lunii septembrie, dar termenul a fost în cele din urmă fixat pentru 15 septembrie 
(stil vechi). 

În atari condiţii, problemele pe care a trebuit să le depășească colonelul Ale- 
xandru Sturdza au fost foarte mari. El a făcut demersuri insistente către autorită- 
țile militare superioare pentru a i se pune la dispoziţie cele trebuincioase pentru 
organizarea, în termenul stabilit de Marele Cartier General, a brigăzii. Necesită- 
tile erau foarte mari, ele constau în cadre (ofițeri și subofițeri), echipament, ar- 
mament și muniție, mijloace de transport, terenuri de instrucție etc.*2. La toate 
acestea se adăuga timpul foarte scurt alocat, dar și unele decizii ale Marelui Car- 
tier General ce creau greutăți procesului de închegare a marii unități. Iată, de pil- 
dă, datorită situaţiei foarte grele din valea Oltului, un batalion abia format a fost 
trimis de urgenţă la Câineni. 

Aşa cum este consemnat în Jurnal, colonelul Sturdza a fost primit în audiență 
de către regele Ferdinand, într-o încercare, eşuată de altfel, de a obține aprobarea 
monarhului de prelungire a termenului de introducere în luptă a brigăzii sale, în 
condiţiile unei organizări şi instrucţii insuficiente. 

La 11 septembrie (stil vechi), colonelul Sturdza a înaintat Marelui Cartier 
General un raport în care semnala lipsurile brigăzii. Astfel, numai la Regimentul 
„Crişan” lipseau 1/3 din micul echipament, 1/3 din marele echipament, 1/2 din 
echipamentul de iarnă, 2/3 din revolvere, 1/4 din bucătăriile de campanie, 2/3 din 
hrana de rezervă etc. Situaţia era relativ similară și la celelalte unități și subuni- 
tăți. Pe baza acestui document, colonelul loan Rășcanu, șeful Biroului operații din 
Marele Cartier General, a înaintat un raport generalului Dumitru Iliescu, care la 
15 septembrie 1916, în ziua când Brigada 7 mixtă trebuia să fie operativă, a dispus 
Marelui Stat Major-Partea Sedentară să ceară Ministerului de Război completa- 
rea de urgenţă a lipsurilor semnalate*?. 

Din scurta sa experiență pe front, dar şi din informaţiile care ajungeau la el 
pe diferite căi, rezulta că un mare neajuns al trupelor române era slaba lor pre- 
gătire psihologică, fapt care se traducea în stări de panică şi dezordine, cu efecte 
grave asupra stabilității frontului şi coeziunii subunităților şi marilor unități. De 
aceea, închegând brigada, colonelul Sturdza a dat mai multe circulare referitoare 
la preîntâmpinarea panicii. lată, de exemplu, la 20 septembrie/3 octombrie 1916, 
el dădea o serie de orientări pentru ca asemenea fenomen să nu se producă în 
marea unitate pe care o comanda. Astfel, cerea tuturor comandanților şi trupei 
să preîntâmpine şi să combată zvonurile, să orienteze trupa zilnic, să stimuleze 
sentimentele de solidaritate, să instaureze o disciplină severă etc. O trupă bine 
educată și instruită, în care comandanții erau modele de conduită, era mai puțin 
dispusă la astfel de fenomene grave”. 

372 Pe larg vezi: ANIC, fond Sturdza familial, dosar nr. 22, f. 1-25. 


373 AMR, fond Brigada 7 mixtă, dosar nr. 21, f. 163. 
374 Jbidem, f. 176. 


126 PETRE OTU, MARIA GEORGESCU 


Cu toate eforturile depuse de colonelul Sturdza și străduințele autorităților 
superioare, capacitatea combativă a Brigăzii 7 mixtă nu era foarte ridicată, dar 
evoluţia nefavorabilă a operaţiilor impunea introducerea ei în luptă. În a doua 
parte a lunii septembrie 1915, trupele române au început retragerea din Transil- 
vania. Armatele 2 și 4 române se retrăgeau pe direcţii divergente, astfel că a rămas 
descoperită porțiunea de front dintre văile Oituzului şi Buzăului, respectiv ținutul 
Vrancei*”5. Pentru asigurarea continuității frontului în această regiune și preveni- 
rea ofensivei inamicului care ar fi tăiat în două țara, o situație extrem de gravă, a 
fost dislocată Brigada 7 mixtă 

Pe lângă aspectele operative legate de introducerea brigăzii pe front, colone- 
lul Sturdza a fost preocupat în cel mai înalt grad de păstrarea regulilor de compor- 
tare atât în regiunile ocupate de la inamic, cât şi în cele de dislocare. Astfel, la 23 
septembrie/6 octombrie 1916, înainte de deplasarea în regiunea Vrancei, colone- 
lul Sturdza a emis o circulară referitoare la onoarea regimentelor din subordine. 
El reamintea principalele prevederi ale Codului justiției militare relative la jaf, 
furt şi înşelăciune, cerând tuturor comandanților şi ostașilor să respecte integral 
avutul cetăţenilor în zona în care operează trupele, astfel ca „scutul onoarei să 
rămână nepătat"*6. „Ofițerii şi trupa, amintea Sturdza, să știe că nimic din ceea ce 
se ia de la inimic nu se poate lua de nimeni ca proprietate particulară, totul fiind 
în seama statului român”*7. De asemenea, se cerea o comportare demnă față de 
prizonieri, femei, soldaţi răniți care trebuiau să fie protejați. Colonelul Sturdza 
aducea la cunoştinţa subordonaților săi că regele Ferdinand a dispus, în mod tem- 
porar, ridicarea dreptului de recurs la o altă instanță superioară pentru vinovaţii 
judecaţi de consiliile de război. 

Am prezentat acest episod pentru a reliefa, încă o dată, o trăsătură de caracter 
a lui Alexandru D. Sturdza, respectiv cinstea şi corectitudinea faţă de bunul public 
și privat, trăsături de caracter recunoscute de toți cei care l-au cunoscut, inclusiv 
de adversari. De altfel și Jurnalul stă mărturie pentru acest comportament. 

La 28 septembrie/11 octombrie 1916, prin Ordinul nr. 1 860, Marele Cartier 
General a pus Brigada 7 mixtă la dispoziția Armatei 2, fixându-i misiunea de a 
împiedica înaintarea inamicului pe văile Putnei şi Zabalei. Transportul trupelor 
marii unități spre locul de dislocare a început în aceeași zi. Brigada avea în com- 
punere trei regimente de infanterie, „Horia”, „Cloşca” și „Crişan, trei baterii de 
artilerie, o companie de cicliști, o companie pionieri, o secţie de telegrafie, o secție 
(coloană) de subzistență, un spital mobil. 

375 General Radu R. Rosetti, Mărturisiri (1914-1919), ediţie îngrijită, studiu introductiv și note 

Ocuparea sectorului afectat, ce avea o lărgime de circa 50 km, s-a făcut în 
noaptea de 28-30 septembrie/12-13 octombrie 1916 în următorul dispozitiv: sec- 
torul I, între vârfurile Clăbucu și Condratu, a fost ocupat de către Regimentul 
„Horia', iar sectorul II, de la Condratu la Bâsca Mică, de către Regimentul „Cri- 
şan” În același timp, având în vedere insuficienţa forțelor și sectorul larg de apă- 
rat, colonelul Sturdza a dispus efectuarea de distrugeri pe văile Nerujei şi Zabalei 
și interceptarea cu trupe a văilor Putnei şi Șușiței. La rândul ei, compania de ci- 
cliști a stabilit legătura cu Armata 4 pe valea Oituzului, respectiv cu Regimentul 
53 infanterie din Divizia 2 cavalerie. Comandantul brigăzii a trimis patrule de 
recunoaștere şi pe valea Zabalei pentru a lua legătura şi cu Armata 278. Coman- 
damentul brigăzii a fost stabilit la Panciu, iar serviciile au fost grupate în regiunea 
Soveja-Băișești. 

În cursul lunii octombrie 1916, pe frontul brigăzii a fost o acalmie relativă, 
ea fiind nevoită să-şi restructureze parțial dispozitivul şi subordonarea. Astfel, la 
2/15 octombrie, marea unitate a intrat sub ordinele Corpului 3 armată din Arma- 
ta 2, iar la 17/30 octombrie a fost subordonată Armatei 4 (de Nord), comandată 
de generalul Constantin Prezan. Această ultimă decizie a fost motivată de nece- 
sitatea de a stabili o legătură mai lesnicioasă cu acțiunile ce se desfăşurau în văile 
Oituzului și Cașinului, cât şi de a oferi comandantului Armatei 4 posibilitatea de 
a avea la dispoziție o mică rezervă. 

Mai neplăcute pentru comandamentul brigăzii au fost schimbările din struc- 
tura organizatorică, ceea ce impunea restructurări de dispozitiv. La 8/21 octom- 
brie, Regimentul „Cloşca” a fost trimis la Oneşti, pentru a intra în componența 
Diviziei 8 ceea ce a impus lărgirea fâşiilor de apărare ale celorlalte două regimen- 
te, care i-au rămas în compunere. 

Colonelul Sturdza a raportat Armatei 4 situaţia grea ce s-a creat prin scoa- 
terea din subordine a Regimentului „Crişan, brigada nemaidispunând decât de 
6 000 de oameni, din care 1/3 formau obligatoriu rezerva. În aceste condiţii, nu 
mai exista siguranţa că se va putea rezista unei eventuale ofensive, iar apărarea 
activă nu mai putea fi aplicată. Ca şi cum situaţia nu era destul de grea, la 29 
octombrie/11 noiembrie 1916, Armata 4 a dispus ca două batalioane din „Crişan” 
să fie deplasate la Adjud, pentru rezolvarea altor nevoi operative. Ulterior, între- 
gul regiment „Crișan” a fost scos din organica brigăzii şi deplasat la Mărășești. În 
plus, din ordinul Marelui Cartier General , compania de pioneri a fost detaşată 
la Făurei pentru executarea unor lucrări de fortificație. Ca urmare a acestor mu- 

tări și detașări, Brigada 7 mixtă mai avea în organică doar Regimentul „Horia” cu 
trei batalioane, compania de mitraliere, două detașamente de milițieni, totalizând 
circa 200 de oameni, trei baterii de artilerie, o secţie de pionieri şi o secţie de tele- 
grafie*?. Singura soluţie rămasă la dispoziţie a fost preluarea întregului sector de 
apărat de către Regimentul „Horia” şi compania de cicliști. 

Faţă de o atare stare de lucruri, Sturdza s-a dovedit, aşa cum se poate constata 
din Jurnal, foarte drastic. El critica dur, pe bună dreptate, modul de conducere al 
Marelui Cartier General care dezintegra unităţile, le amesteca şi le resubordona 
pe baza unor criterii de nimeni știute, astfel că totul părea un haos. În aceste con- 
diţii „singurul meu sprijin moral este atmosfera sănătoasă în care mă găsesc, adică 
mediul ofițerilor și trupei care simte ostășește, ca mine; îmi apropii starea de spirit 
a unui condottiero din cinquecento’, scria lui Zoe Sturdza la 13 octombrie 1916. 
Era mulțumit de statul său major, ce avea în compunere și trei ofițeri cu studii 
în Germania. Împreună conduceau brigada „cu energie şi vom îndeplini întreita 
noastră misiune care rămâne secretă — poate o confesiune cu substrat făcută ma- 
mei sale; numai să nu se zică că această trupă de adunătură, neîncadrată şi nein- 
struită, este o fabricațiune made in Germany; ea este merde in Perish [subliniere 
în textul original —n.n]; aceasta nu trebuie uitat”. În aceeaşi scrisoare către mama 
sa ţinea să sublinieze comportamentul admirabil al soldaţilor, dar nu se sfia să-i 
mărturisească din ascunzișurile sufletului: „este o soartă tragică că tocmai ei sunt 
osândiţi la rolul unor mercenari pentru cauza străinilor, nu a noastră” Totuși, în 
final sublinia: „Primejdia cea mare nu este inimicul din afară; l-am învinge; și în- 
trucât ne priveşte pe noi vom sta strajă neclintită în colțul nostru vrâncean [subli- 
niere în textul original — n.n]; celălalt inimic însă este al dracului; el primejduieşte 
Țara și onoarea noastră personală şi colectivă”. 

Revenind la acțiunile de luptă desfăşurate de brigadă, ele au avut un caracter 
local. Cea mai importantă a fost desfăşurată în ziua de 29 octombrie/11 noiem- 
brie 1916, împreună cu Divizia î5 infanterie, comandată de generalul Eremia Gri- 
gorescu, despre care oferă detalii şi Jurnalul. Scopul era verificarea dispozitivului 
și a ordinii de bătaie a inamicului din față și sprijinirea, astfel, a acţiunii Diviziei 
15 infanterie. În subsidiar, brigada trebuia să atace și să cucerească înălțimile cu 
cotele 1 305, 1 364 și 1 327. 

Concepţia stabilită de colonelul Sturdza prevedea ca Batalionul 3, comandat 
de căpitanul Petre Caracaş, să atace inamicul frontal, iar cel condus de căpitanul 

Georgescu, Batalionul 1, să atace în flancul stâng dinspre vârful Lepşei. Acţiunea 
a avut loc la data stabilită, dar nu a fost posibilă cucerirea celor trei înălțimi, din 
cauza superiorității inamicului, în primul rând în artilerie. Dar atacul şi-a atins 
scopul, întrucât Divizia 15 infanterie a reușit să cucerească înălțimea Fata Moar- 
tă, Pierderile au fost destul de mari, ele cifrându-se, după cum notează Sturdza 
în Jurnal, la 28 de morţi, 122 de răniţi, 8 dispăruți*?. 

În condiţiile în care presiunea inamicului pe linia Carpaţilor și a Dunării creş- 
tea, de altfel în prima parte a lunii noiembrie 1916 cele două aliniamente au fost 
străpunse, Înaltul comandament român a luat în calcul o mare ofensivă în Car- 
paţii Orientali, de la nord la sud, ce trebuia să ușureze acțiunile marilor unități 
române care luptau între Carpaţi şi Dunăre. Obiectivul era luarea în stăpânire 
a depresiunii Bârsei, amenințând astfel spatele dispozitivului advers. Dar o ase- 
menea acțiune de amploare presupunea cooperarea cu trupele ruse, fapt greu de 
realizat cunoscând opiniile Înaltului comandament rus (Stavka), care s-a pronun- 
tat, încă de la începutul ostilităților, pentru abandonarea Olteniei, Munteniei și 
Dobrogei şi stabilirea liniei frontului pe aliniamentul Carpaţilor Orientali şi al 
Siretului Inferior. 

În lunile octombrie și noiembrie 1916 s-au purtat ample discuţii între cei 
doi parteneri, au fost elaborate mai multe proiecte de operații, dar punerea lor în 
practică a fost mai mereu amânată din diferite motive?®. La 13/26 noiembrie Ma- 
rele Cartier General român a dat Ordinul de operaţie nr. 20, prin care dispunea 
Armatei 4, a cărei comandă a fost preluată de generalul Constantin Christescu, 
declanșarea ofensivei. În urma primirii acestei dispoziții, generalii Christescu și 
Grigorescu au avut o discuţie la Oneşti, ajungând la concluzia că forțele armatei 
sunt prea slabe, iar ofensiva preconizată nu are şanse de reușită’. Concluzia a 
fost adusă la cunoștința Marelui Cartier General, dar acesta a menţinut ordinul. 

Armata 4 s-a conformat și a emis Ordinul de operaţie nr. 13, datat în aceeași 
zi, 13/26 noiembrie, în care fixa marilor unități din subordine misiunile și dis- 
pozitivul de atac. Rolul principal revenea celor două divizii, 6 şi 15, iar acțiunea 
trebuia să înceapă la 15/28 noiembrie 1916. Pe această bază, generalul Grigorescu 
a emis, la rândul său, dispozițiunile aferente. Forţele Diviziei 15 infanterie au fost 
structurate în trei mari grupuri: „Colonel Piperescu”; „General Claudian” „Colonel 

31 România în Războiul Mondial 1916-1919, vol. III, partea I, Monitorul Oficial şi Imprimeri- 
ile Statului, Imprimeria Naţională, Bucureşti, 1940, p. 409. 

32 Documentele oficiale dau alte cifre, respectiv 16 morţi, 106 răniţi și 7 dispăruți. 

383 România în Războiul Mondial 1916-1919, vol. III, partea I, Monitorul Oficial şi Imprimeri- 


ile Statului, Imprimeria Naţională, București, 1940, p. 416-426. 
384 General G.A. Dabija, op. cit, vol III, p. 453. 

Sturdza”. Acesta din urmă era compus din forțele Brigăzii 7 mixtă (trei batalioane 
de infanterie și o baterie de artilerie) şi cele ale Detaşamentului „Colonel Gorski” 
(trei batalioane de infanterie, două baterii de artilerie și o secție de artilerie mun- 
te). El avea misiunea să atace dreapta frontului inamic şi să intercepteze linia de 
comunicaţie spre Oituz. Brigada 7 mixtă trebuia să cucerească din valea Lepşei 
poziţiile inamice de pe cota 1 364, iar Detașamentul „Colonel Gorski’, înălțimea 
cu cota 1 158. 

Coloneii Sturdza și Gorski au informat că nu puteau fi gata pentru atac la 
15/28 noiembrie, ei având nevoie de cel puţin o zi pentru constituirea dispozitivu- 
lui de luptă. În consecință, generalul Grigorescu a amânat acțiunea pentru dimi- 
neaţa zilei de 17/30 noiembrie, dar fără Grupul „Colonel Sturdza” care trebuia să 
continue acțiunile pregătitoare. Ele au fost definitivate în ziua de 18 noiembrie/1 
decembrie, însă comandantul Diviziei 15 a decis ca trupele acestuia să execute 
numai recunoașteri puternice, fără a se trece la atac, care, oricum, având în vedere 
forțele disponibile şi vremea rea, n-ar fi avut nici un rezultat. 

Întrucât trupele ruse nu au dat concursul solicitat, acțiunea ofensivă a Divizi- 
ei 15 a fost oprită la 20 noiembrie/3 decembrie, fără a se obține succesul scontat. 
Practic, adversarul nu a putut fi clintit din poziţiile sale, deşi Divizia 6 a obținut 
unele succese tactice. 

În următoarele săptămâni, în fâșia Brigăzii 7 mixtă nu au avut loc evenimente 
militare semnificative, atenţia fiind focalizată pe acțiunile de la sud de Carpați. 
Bătălia de pe Neajlov-Argeş, ce avea scopul să apere Capitala, de aceea a fost 
numită şi „Bătălia Bucureştilor”, a fost pierdută, iar trupele române, împreună cu 
cele ruse, au început retragerea generală spre nord-est, luptând pe aliniamente 
intermediare. Într-o primă fază s-a încercat să se oprească ofensiva adversarului 
pe aliniamentul Râmnicu Sărat-Viziru, unde se executaseră anterior lucrări de 
fortificație, dar care nu fuseseră terminate. 

În acest scop, în perioada 3/16-7/20 decembrie 1916, forțele româno-ruse au 
realizat dispozitivul de apărare, el fiind format din: Armata 9 rusă, cu şase cor- 
puri de armată, care ocupa aliniamentul nord-est Vatra Dornei — valea Slănicului; 
Armata 2 română, între valea Slănicului și Racoviţeni; Armata 4 rusă, cu două 
corpuri de armată, între Racoviţeni și Filipeşti şi Armata 6 rusă, fostă Armata de 
Dunăre, între Filipești și valea Călmățuiului. 

Armata 2 română, comandată de generalul Alexandru Averescu, era singura 
mare unitate care rămăsese pe front, la 3/16 decembrie, Grupul de armată „Ge- 
neral Prezan”, care susținuse „bătălia de pe Neajlov-Argeş” fiind desființat. Tot la 
aceeaşi dată au mai avut loc două evenimente importante: constituirea „Frontu- 

lui român” şi numirea generalului Constantin Prezan în funcţia de şef al Marelui 
Cartier General Român, exercitată cu delegaţie până atunci de generalul Dumitru 
Iliescu, subșef al acestui organism. 

„Frontul român” era o structură de comandament mixtă, româno-rusă, si- 
milară celei ce a funcţionat în anii 1877-1878. Regele Ferdinand era comandantul 
suprem al forțelor româno-ruse dintre Carpaţii Orientali şi Prut, având câte un 
şef de stat major pentru cele două armate. Pentru armata română era generalul 
Constantin Prezan, iar pentru cea rusă, generalul Vladimir Vladimirovici Zaha- 
rov385, ` 

Revenind la Armata 2 română, ea era formată din Grupul „Oituz-Vrancea” şi 
Grupul „Râmnic Grupul „Oituz-Vrancea” avea în compunere Divizia 15 infan- 
terie, comandată de generalul Eremia Grigorescu și Brigada 7 mixtă. Aceasta din 
urmă apăra fâșia vârful Clăbuc-Muntele Furu Mare. Grupul „Râmnic” subordona 
diviziile 1, 3, 6 şi 7, iar sectorul încredințat pentru apărare era între Muntele Furu 
Mare și Racoviţeni. 

Comandamentul Puterilor Centrale avea la dreapta, în fața Armatei 6 ruse, 
Grupul „Kosch', compus din două divizii bulgare şi două germane, el operând în 
fâşia Viziru, Filipeşti, pe râul Buzău. În continuare, în fața Armatei 4 ruse, se aflau 
grupurile „Kiihne', cu trei divizii, între Vişani şi Cochirleanca inclusiv şi „Morgen', 
călare pe calea ferată Buzău — Râmnicul Sărat. 

În fața Grupului „Râmnic”, între Vadul Sorești și Valea Slănic, un afluent al 
Buzăului, se găsea dispus Grupul „Krafft”, care dispunea de două divizii. Toate 
aceste grupări de forțe se aflau în organica Armatei 9 germane, care mai avea în 
rezervă Corpul de cavalerie „Schmettow” şi alte două divizii. 

În continuare, acționa Grupul de armate „Arhiducele Josef”, compus din ar- 
matele 1 și 7 austriece. Armata 1 austriacă avea în organică două grupuri: „Gerok” 
şi „Staabs”. Grupul „Gerok” era subdivizat, la rândul său, în două grupări. Prima 
dintre ele, „General Ruiz”, avea două divizii, 218 germană și 1 cavalerie austriacă, 
şi opera în fâşia văilor Zăbalei şi Caşinului împotriva Brigăzii 7 mixtă şi a Diviziei 
12 cavalerie rusă. A doua, Gruparea „Staabs', tot cu două divizii, acţiona în secto- 
rul Caşin-valea Slănic, apărat de Divizia 15 infanterie. 

Planul comandamentului Puterilor Centrale prevedea o ofensivă cu ambele 
armate. Armata 1 austriacă urma să treacă la acțiune cu efortul la flancul drept, 
astfel că la 11/24 decembrie urma să traverseze munţii. Armata 9 germană, co- 
mandată de feldmareșalul Erich von Falkenhayn, acționa. la stânga, de-a lungul 

385 Petre Otu, Mareșalul Constatin Prezan. Vocaţia datoriei, Editura Militară, Bucureşti, 2008, 


p. 128-147; Lt.-colonel Alexandru Ioaniţiu, Războiul României (1916-1918), volumul II, Tipografia 
Geniului, București [ f.a.], p. 270. 

căii ferate Buzău-Focşani, scopul fiind prinderea ca într-un cleşte a forțelor ro- 
mâno-ruse din cotul Carpaţilor și nimicirea lor. 

La 9/22 decembrie 1916, Armata 9 germană a trecut la ofensivă, reușind, 
după lupte violente, să depăşească apărarea forțelor româno-ruse, care s-au re- 
tras, la 14/27 decembrie ele ajungând pe aliniamentul Amara — Râmnicu Sărat. 
În zilele următoare, marile unități româno-ruse s-au retras spre est astfel că, la 25 
decembrie 1916/7 ianuarie 1917, orașul Focșani a fost ocupat de trupele Puteri- 
lor Centrale. În același timp, inamicul a ajuns la Brăila și a atins apoi Siretul. El 
controla în acel moment, 2/3 din teritoriul de atunci al țării, Dobrogea, Oltenia şi 
Muntenia fiind pierdute în urma campaniei din anul 1916. 

Pe frontul din Carpaţii de curbură, în luna decembrie 1916, au avut loc două 
mari bătălii care au oprit ofensiva inamicului. Prima dintre ele a fost denumită 
generic „bătălia de la Cașin” (9/22-18/31 decembrie 1916), după numele văii care a 
reprezentat axul de înaintare al marilor unități adverse, iar cea de-a doua s-a desfă- 
şurat în perioada 22-27 decembrie 1916/4-9 ianuarie 1917 şi a constat într-un pu- 
ternic atac asupra aliniamentului format de râurile Milcovului, Putnei şi Siretului. 

O ultimă confruntare majoră s-a desfăşurat la începutul anului 1917, bătălia 
de la Pralea (31 decembrie 1916/13 ianuarie 1917-5/18 ianuarie 1917), în cursul 
căreia marile unități române şi ruse au realizat o rectificare de front pentru a avea 
sub control valea Şuşiţei. La toate aceste trei confruntări a participat și Brigada 7 
mixtă, comandată de colonelul Alexandru D. Sturdza. A fost proba de foc a aces- 
tei mari unități care până atunci participase doar la înfruntări minore. 

Concomitent cu atacul Armatei 9 germane, au declanșat ofensiva şi marile 
unități ale Grupului „Gerok', care n-au putut cuceri poziţiile de pe muntele Clă- 
buc, apărate de Detaşamentul „Gorski”. Mai la sud, Brigada 7 mixtă a fost atacată 
de Divizia 218 infanterie germană şi părți din Divizia 1 cavalerie, dar ea nu a re- 
zistat. În aceste condiţii, la 10/23 decembrie 1916, Comandamentul de căpetenie 
român a întărit Brigada 7 mixtă cu Divizia 12 cavalerie rusă, comandată de gene- 
ralul finlandez von Mannerheim, formând Grupul „General Mannerheim'3%. 

Primind această nouă subordonare, colonelul Sturdza a trimis, la 10/23 de- 
cembrie, o telegramă noului său şef, prin care îi aducea la cunoştinţă că „Brigada 
7 mixtă română îşi va îndeplini datoria ei, luptându-se alături de Divizia 12 rusă 
sub ordinele distinsului ei comandant şi trimite generalului baron Mannerheim şi 
bravelor sale trupe salutările sale camaradereşti”%7. 

3%6 Baron Carl Gustaf Emil Mannerheim, Jurnal de pe frontul românesc (1916-1917), ediţie 
îngrijită de Silviu Miloiu, traducere Tatiana Drăguţan, Editura Cetatea de Scaun, Târgoviște, 2011, 


p.39-74 
387 AMR, fond Brigada 7 mixtă, dosar nr. 19, f. 34. 

Inamicul a continuat atacul și în zilele următoare Brigada 7 mixtă s-a retras 
spre est, colonelul Sturdza raportând generalului Averescu că este atacat de forțe 
superioare. Acesta a decis întărirea brigăzii cu trei batalioane, luate de la Divizia 15 
infanterie. Cu toate acestea, la 12/25 decembrie 1916, un batalion din Divizia 218 
infanterie germană a înaintat pe Tişiţa şi a ocupat gara Putna. Generalul Averescu 
a trimis noi întăriri, ceea ce a avut drept rezultat o anumită stabilizare a frontului 
în acest sector, Grupul „General Mannerheim” respingând mai multe atacuri. Dar, 
în ziua de 14/27 decembrie, Brigada 7 mixtă s-a retras către Dragoslăveni-Soveja, 
colonelul Sturdza pretextând sosirea cu întârziere a ajutoarelor. În aceste condiţii, 
generalul Averescu a trimis Grupului „General von Mannerheim’, ca întărire, Bri- 
gada 5 călărași, comandată de generalul Constantin Scărișoreanut, 

Concomitent, la 15/28 decembrie 1916 a cerut generalului Mannerheim ca 
Brigada 7 mixtă să treacă la ofensivă pentru a degaja stânga Diviziei 15 infanterie, 
presată puternic de către inamic. La rândul său, generalul Mannerheim a dispus 
Brigăzii 7 mixtă, ca după primirea întăririlor şi realizarea dispozitivului, colonelul 
Sturdza să elaboreze un plan de atac, care să-i fie adus la cunoștință. Generalul 
Mannerheim dispunea să se atace în ziua următoare, 16/29 decembrie, pe direcția 
ce ducea la Dragoslavele, dar lăsa colonelului Sturdza posibilitatea de a amâna 
acțiunea dacă va avea motive serioase să o facă5. 

Acţiunea s-a desfăşurat în ziua de 17/30 decembrie şi a avut succes, inamicul 
fiind respins cu multe pierderi. Comandantul Armatei 2 a ordonat continuarea 
acţiunii și în ziua următoare, dar colonelul Sturdza a apreciat că era riscantă și a 
cerut aprobarea generalului Mannerheim de a se retrage călăre pe valea Şuşiţei, 
ceea ce i s-a aprobat?%. 

Această decizie ciudată a avut la bază pretextul unei întoarceri realizate de 
inamic a flancului stâng al Brigăzii 5 călărași, ceea ce nu era real. Retragerea or- 
donată, în contradicție cu ordinele primite, descoperea flancul stâng al Diviziei 
15 infanterie şi crea astfel o situaţie periculoasă. Acțiunea nu era justificată nici 
de presiunea inamicului în faţa brigăzii fiind două, trei batalioane inamice. Acest 
lucru l-a indispus pe generalul Averescu care, în ziua de 20 decembrie 1916/2 ia- 
nuarie 1917, a notat: „Situaţiunea rea pe tot frontul, mai ales însă la aripa dreaptă. 
Brigada col. Sturdza dă continuu înapoi, iar generalul Grigorescu, comandantul 
Diviziei 15, care a intrat sub ordinele mele, face înaltă strategie, în loc să execute 
repede şi precis ordinele mele”2?!. 

388 General G.A. Dabija, op. cit., vol III, p. 568. 

3% AMR, fond Brigada 7 mixtă, dosar nr. 19, f. 116. 


35% Lt-colonel Alexandru loaniţiu, op. cit., p. 275. 
31 Mareșal Alexandru Averescu, op. cit., vol. II, p. 103. 

Primind ordine și noi întăriri, Brigada 7 mixtă a executat un contraatac în 
ziua de 22 decembrie 1916/4 ianuarie 1917, dar fiind insuficent pregătit şi sus- 
ţinut de artilerie, el nu a avut rezultatul scontat. În ziua de 23 decembrie 1916/5 
ianuarie 1917 a fost relativă linişte în sectorul brigăzii, dar în pofida acestei situaţii 
colonelul Sturdza, pretextând un atac imaginar pe valea Şuşiţei, a dispus retrage- 
rea trupelor din subordinea sa mai în adâncime, la Finţești. Acest lucru însemna 
abandonarea văii Şuşiţei şi ajungerea în valea Trotușului, obiectiv urmărit de ina- 
mic. Extrem de nemulțumit, generalul Averescu a dat ordinul nr. 272 în care arăta 
că retragerea Brigăzii 7 mixtă era inexplicabilă şi îi cerea să oprească mişcarea şi 
să nu cedeze teren. Dar ordinul era deja tardiv, deoarece Brigada 7 mixtă se retră- 
sese la Răcoasa, ceea ce a dus la formarea unei spărturi de circa 10 km, fapt ce a 
creat o situație gravă pentru stânga Diviziei 15 infanteriei şi Armatei 9 ruse. 

Generalul Averescu i-a cerut explicaţii pentru retragerea precipitată, dar co- 
lonelul Sturdza a replicat tăios că nu este vorba de aşa ceva și că nu trebuie să mai 
aibă loc retrageri de genul celei din Muntenia*%?. 

Foarte nemulțumit de atitudinea colonelului Sturdza, generalul Averescu şi-a 
însemnat, în ziua de 24 decembrie 1916/6 ianuarie 1917, în Notițe zilnice de răz- 
boi: „Cea mai urâtă zi din cursul campaniei şi poate din viață chiar! Colonelul 
Sturdza s-a retras fără cauze aparente, precipitat şi fără a mă preveni la timp, ast- 
fel că a lăsat un gol între el şi generalul Grigorescu. Austro-germanii au profitat. 
Patrulele lor sunt deja la Pralea. Dacă nu parez repede lovitura, linia Trotușului 
este ameninţată foarte serios”*?, El a luat măsuri grabnice pentru redresarea situ- 
aţiei, formând o grupare de forțe române şi ruse, reuşind la începutul lunii ianua- 
rie 1917 să refacă frontul şi să oprească ofensiva adversarului**. 

Colonelul Sturdza s-a simţit jignit de atitudinea generalului Averescu, ast- 
fel că, la 29 decembrie 1916/10 ianuarie 1917, a expediat o telegramă la Marele 
Cartier General în care scria: „Comandantul Armatei a doua a binevoit a aprecia 
retragerea Brigadei 7 mixtă de la Câmpurile la Răcoasa față de un general străin, 
baronul Mannerheim, ca precipitată şi neexplicabilă. Faţă de această caracteri- 
zare injurioasă, am onoarea a reclama în contra generalului Averescu, rugând să 
binevoiască a dispune să-mi ceară iertare. În caz contrar, rog a fi ridicat de la 
comandă”5%5. 

La rândul său, generalul Averescu a cerut generalului Prezan ca Alexandru 
D. Sturdza să fie luat din compunerea Armatei 2. „Nu am ce face, scria Averescu 

32 General G.A. Dabija, op. cit., vol III, p. 608. 

3% Mareșal Alexandru Averescu, op. cit. , vol. II, p. 103. 


3% Ibidem, p. 105. 
35 Apud General G.A. Dabija, op. cit. vol III, p. 608. 

în jurnalul său de război, cu astfel de înfumuraţi, care, cu toate că au unele cali- 
tăți, sunt mai mult o încurcătură decât un ajutor [...]. Are calităţi; defectele însă 
precumpănesc”5%6, 

Confruntat cu o asemenea situație, Marele Cartier General a căutat să nu dea 
amploare evenimentului. Deşi colonelul Sturdza trebuia să fie cel puțin anchetat 
pentru atitudinea și hotărârile luate în cursul lunii decembrie 1917, i s-a restituit 
telegrama, fără a se lua nici o măsură împotriva sa. Despre acest demers al unui 
subordonat, generalul Averescu nu a fost informat. Atitudinea Marelui Cartier 
General față de colonelul Sturdza credem că se poate explica prin cel puţin două 
motive. Unul ţine de disputa dintre Averescu şi Marele Cartier General, primul 
„hărțuind” permanent structura centrală de conducere operativă a armatei româ- 
ne, prin audienţe la suveran, intervenţii pe lângă oamenii politici de orientare con- 
servatoare, rapoarte, informări etc., toate având scopul de a arăta incapacitatea 
Marelui Cartier General în opoziție cu valoarea proprie, scopul urmărit fiind ac- 
cederea la şefia acestei structuri de comandament. Averescanii destul de numeroși 
în armată şi în afara ei au interpretat măsurile luate de Marele Cartier General ca 
fiind îndreptate împotriva lui Averescu. Un al doilea motiv l-a constituit dorința de 
a nu face un „caz” din persoana fiului unui prim-ministru al țării, care să se adauge 
la cele deja existente, dintre care cel mai celebru era cel al generalului Alexandru 
Socec, învinuit de părăsire de post în timpul „bătăliei de la Neajlov-Argeş”. 

Totuşi, Marele Cartier General a privit cu suspiciune acțiunile colonelului 
Sturdza, astfel că s-a ţinut seama de solicitarea lui Averescu de a fi îndepărtat 
de pe front. Prin noua ordine de bătaie a armatei, intrată în vigoare la 1 ianuarie 
1917, colonelul Sturdza a fost numit comandant al Diviziei 15 infanterie, deveni- 
tă, ulterior, Divizia 8 infanterie, mare unitate care se găsea tot în organica Armatei 
237, Acest fapt l-a nemulțumit pe generalul Averescu, care nota: „Acest tactician 
sui generis este numit comandant de divizie, în armată la mine. Sper să mă curăț 
de el”3%. Este posibil ca atitudinea lui Averescu față de această numire să fi fost 
motivul pentru care i s-a luat lui Sturdza comanda acestei mari unități și i s-a dat 
o alta, la Divizia 10, care se reorganiza în nordul Moldovei, pe Prut. Documente- 
le operative consemnau pentru data de 22 ianuarie 1917 (stil vechi): „Colonelul 
Sturdza Alexandru este înlocuit la comanda Diviziei 8 prin generalul Pătrașcu I., 


36 Mareşal Alexandru Averescu, op. cit., vol. II, p. 104. 

37 Jurnalul de operaţie al Diviziei 8 infanterie consemna: "În ziua de 8 ianuarie 1917 colonelul 
Sturdza ia comanda Diviziei 8 (a 15-a), care prin Ordinul de Zi nr.546/07.01 al Corpului 4 armată 
poartă această denumire” (Cf. AMR, colecţia Jurnale de operaţii, dosar nr.1296, f.86.) 

38 Mareșal Alexandru Averescu, op. cit., vol. II, p. 104. 

care preia comanda”*?. Din Jurnalul de operaţii al Diviziei 8 aflăm însă că gene- 
ralul I. Pătrașcu a fost numit la comanda Diviziei 8 la data de 15 ianuarie 1917, 
el preluând comanda marii unități o săptămână mai târziu+%. Această dispoziție 
a fost percepută de colonelul Sturdza ca o predare a lui către ruşi, aceştia cunos- 
când bine politica de 30 de ani a tatălui şi a socrului său. 

În timpul acestor confruntări a avut loc un episod controversat, cel al sublo- 
cotenentului Constantin Ciulei, pe care mulți istorici l-au transferat în responsa- 
bilitatea colonelului Alexandru Sturdza, ca dovadă de ascundere a planurilor sale 
criminale şi de derutare a autorităților“. 

Cum s-au petrecut faptele. După retragerea dispusă de Sturdza, frontul se 
stabilizase pe aliniamentul Câmpurile — dealul Momâia (cotele 625 şi 632). Acest 
din urmă punct domina valea Şuşiţei, astfel că pentru stăpânirea lui au avut loc 
aprige confruntări. Aici se găsea dislocat și detașamentul comandat de căpitanul 
Constantin Mărculescu, din care făcea parte şi Compania 1, condusă de subloco- 
tentul Ciulei. În după-amiaza zilei de 26 decembrie 1916/8 ianuarie 1917, inami- 
cul a atacat puternic dealul Momâia, trupele române fiind respinse. 

Căpitanul de rezervă Gheorghe Polihroniade, deși nu participase la acțiune, 
l-a reclamat colonelului Alexandru D. Sturdza pe sublocotenentul Ciulei, cu care 
avusese un diferend în urmă cu câteva zile, acuzându-l de noncombat şi de pără- 
sire a câmpului de luptă*%. Sturdza s-a deplasat în aceeași noapte la detașamentul 
căpitanului Mărculescu, admonestând atât pe comandantul detaşamentului, cât 
şi pe sublocotenentul Ciulei. Se pare că Sturdza ar fi dat ordin să fie împușcați, 
deşi el nu avea acest drept. Rănit, căpitanul Mărculescu ar fi fugit în pădure, de 
unde a ajuns, greu de spus cum, la spitalul Burdujeni, apoi la cel din Botoşani. S-a 
însănătoşit şi a revenit la Regimentul 8 Buzău, unde şi-a reluat funcția de coman- 
dant de companie+%. Sublocotentul Ciulei s-a ascuns în satul Verdea, de unde a 
fost arestat de un subofițer şi dus la comandamentul Brigăzii 7 mixtă. 

La 29 decembrie 1916/11 ianuarie 1917, colonelul Sturdza a făcut reclamaţie 
către pretorul Diviziei 1 infanterie, prin care arăta că, în ziua când a inspectat sub- 
unitatea lui Mărculescu, pe care îl admonesta, o companie ar fi trecut la inamic. 
Pentru a umple golul a fost nevoit să se deplaseze cu un locotenent de cavalerie 


39 A MR,colecția Jurnale de operații, dosar nr.1296, f.92. 

%0 dem, fond 414, dosar nr. 3, f. 35. 

%1 Constantin Kirițescu, Istoria Războiului pentru întregirea României 1916-1919, vol. II, Edi- 
tura Științifică și Enciclopedică, Bucureşti, 1989, p. 45; I.G. Duca, op. cit., vol. III, p. 165. 

402 Prof. dr. Eugen D. Nicolau, Pe urmele unei erori judiciare, în „Magazin istoric”, nr. 5 (86) din 
1974, p. 86. 

+03 Ibidem, p. 87. 


RADIOGRAFIA UNEI TRĂDĂRI 137 


şi o ordonanță. Mărculescu nu l-ar fi urmat şi a fugit în pădure, acelaşi gest fă- 
cându-l şi sublocotenentul Ciulei. Prin urmare, a trebuit să deschidă focul asupra 
celor doi. 

Ancheta a fost efectuată de Pretura Diviziei 1 infanterie, cele două dosare 
elaborate, dintre care unul conţinea elemente favorabile lui Ciulei, fiind înaintate 
Curţii marţiale a Armatei 2. La 26 ianuarie/8 februarie 1917, ea a judecat proce- 
sul, deşi atât acuzarea, cât și apărătorul desemnat din oficiu, locotenentul Florian 
Bogdan, originar din Ardeal, ceruseră amânarea lui. Hotărârea a fost condamna- 
rea la moarte a sublocotenentului Ciulei. Cum dreptul de recurs fusese suspendat 
de regele Ferdinand încă de la începutul campaniei, sentința a fost executată la 28 
ianuarie/10 februarie 1917 în poligonul de tragere de la Bacău. Sublocotentul Ciu- 
lei a pledat nevinovat, a cerut să fie trimis în linia întâi şi a avut în fața plutonului 
de execuţie o atitudine demnă, refuzând să fie legat la ochi. 

Procesul şi execuția sa au avut loc la doar câteva zile de la trecerea la inamic 
a colonelului Sturdza, ceea ce a complicat lucrurile, fapta sublocotentului Ciu- 
lei fiind privită într-o nouă lumină din perspectiva actului de trădare săvârşit de 
colonelul Sturdza. A fost vinovat Sturdza de moartea fostului său subordonat? A 
intenționat el ca prin trimiterea în judecată a lui Ciulei să adoarmă vigilența auto- 
rităților, pentru a-și pune în aplicare planul? Întrebări la care este greu de dat un 
răspuns tranşant. Jurnalul îl arată pe colonelul Sturdza ca fiind destul de grijuliu 
cu vieţile oamenilor din subordine. Într-un caz similar, el nu a avut puterea să 
dispună uciderea unui militar care provocase panică. Este posibil ca Sturdza să fi 
fost indus în eroare şi să fi apreciat greşit comportarea lui Ciulei, Primul Război 
Mondial oferind multe exemple în acest sens, nu de puţine ori deznodământul 
fiind tragic. Totodată, nu este exclus ca prin trimiterea în judecată a lui Ciulei, 
Sturdza să fi căutat un „țap ispăşitor” pentru situaţia ce se crease prin decizia sa şi 
pentru care a fost admonestat de generalul Averescu. Dar condamnarea la moarte 
nu i-a aparținut, ea a fost opera unei instanțe militare, care a judecat procesul în 
mod superficial și fără a studia toate documentele aflate la dosar. În momentul în 
care Ciulei cădea demn sub gloanţele plutonului de execuţie, colonelul Sturdza 
era deja la inamic şi nu avea cum să influențeze cursul procesului. Atunci de unde 
graba instanței? Dorea ea să acopere fapta fostului comandant al Brigăzii 7 mixte 
sau a fost doar o înlănțuire nefericită de evenimente căreia i-a căzut victimă sub- 
locotenentul Ciulei? 

Ultima parte a acestei întrebări pare însă mai aproape de adevăr, având în 
vedere contextul general prin care trecea armata română. Generalul Prezan a luat 
măsuri de restabilire a disciplinei, după o campanie dezastruoasă, ce a presupus 

şi trimiterea în fața plutonului de execuție, desigur de către instanțele militare, a 
celor care se făceau vinovaţi de fapte grave. Între altele, generalul Prezan a casat 
prima sentință dată în procesul locotenent-colonelului Constantin Crăiniceanu, 
complicele lui Sturdza, de condamnare la muncă silnică pe viață a acestuia, și l-a 
trimis din nou în judecată. De asemenea, a validat noua hotărâre de condamnare 
la moarte a lui Crăiniceanu, care era nepotul său de soră+?. În acest climat de exi- 
genţă maximă, dar şi de mare confuzie, s-au produs şi erori judiciare, cum a fost 
şi cea a a sublocotenentului Ciulei. 

După război, Ecaterina Ciulei a cerut recursul — revizuirea procesului soțului 
ei, iar Curtea Superioară de Justiţie Militară, la 24 mai 1920, pe baza Decretului 
nr. 1 547 din 9 aprilie 1920, l-a amnistiat pe sublocotenentul Ciulei. A fost o reabi- 
litare parţială, întrucât amnistia este un act de clemenţă al autorității+5. 


De la „salvator al patriei” la dezertor 


Trecerea la inamic a colonelului Alexandru Sturdza a fost un act premeditat şi 
îndelung pregătit, cel puţin sub raport mental. Cititorul poate lua cunoștință din 
Jurnal de frământările sufleteşti prin care a trecut în timpul campaniei din anul 
1916 şi de aprecierile sale critice, multe dintre ele îndreptăţite, asupra situației cu 
totul deosebite ce se abătuse asupra țării în acele momente. 

Mari îngrijorări i-au adus prezenţa şi comportarea trupelor ruse în timpul 
campaniei din anul 1916. El considera că România aşa-zis liberă, neocupată de 
Puterile Centrale, se afla, în acel moment, sub un regim de ocupaţie rusească, iar 
planurile de strămutare a autorităţilor (monarhie, parlament, guvern) şi a armatei 
pe teritoriul Rusiei i se păreau ca reprezentând sfârşitul statului român“. După 
război, Sturdza s-a apărat afirmând că perspectiva materializării acestor planuri a 
precipitat acţiunea sa, de trecere la inamic. Însă, la data când el a decis să defecte- 
ze, planurile de mutare a autorităţile române și a armatei în sudul Rusiei erau deja 
istorie, graţie şi opunerii hotărâte a Franţei. 

La 15/28 ianuarie 1917, regele Ferdinand a vizitat marile unități ale Armatei 
2, suveranul trecând în revistă, la Caşin, trupele care se găseau acolo, între care şi 
e 1.G.Duca, op. cit., vol. III, p. 166. 

15 Prof. dr. Eugen D. Nicolau, op. cit., p. 88. 

4% Pe larg vezi: A.A. Mossolov, Misiunea mea în România (memorii), ediție pregătită pentru 
tipar, prefațată şi adnotată de Marin C. Stănescu, Silex, Casă de Editură și Impresariat, Bucureşti, 
1997; Colonel dr. Ion Giurcă, 1917. Reorganizarea armatei române, Editura Academiei de Înalte 


Studii Militare, Bucureşti, 1997; Petre Otu, Mareșalul Constantin Prezan.Vocaţia datoriei, Editura 
Militară, Bucureşti, 2008, p. 128-136. 

Divizia 8 infanterie, pe care urma să o comande colonelul Sturdza. S-a trecut chiar 
pe la unele tranșee din linia a doua, după cum consemnează Averescu. A doua zi, 
în prezenţa suveranilor, regina Maria sosise în ajun, a avut loc o mare paradă la 
Oneşti, unde au fost decorate drapelele unor regimente, precum şi unii ofițeri, sub- 
ofițeri şi soldaţi. „Am văzut pe colonelul Sturdza, scria Averescu, și ieri şi azi. Nu 
am avut prilejul să vorbesc mai pe larg cu el, deşi mi-a dat impresia că se aştepta la 
o explicațiune între noi. De altfel, ştiindu-l foarte persistent în ideile sale, nici nu 
mi-am dat osteneala să găsesc un moment liber, ca să mă întreţin cu el”*7. 

Conduita lui Sturdza i se păruse suspectă lui Averescu încă din luna decem- 
brie 1916, dar abia după trecerea la inamic a acestuia, aşa cum mărturișeşte I.G. 
Duca, a descifrat de ce fostul comandant al Brigăzii 7 mixtă înaintase atât de 
mult cu regele spre tranșeele inamice. „Încerca, se vede, aprecia Duca, să-l expuie 
gloanţelor germane sau chiar să-l predea prizonier duşmanului”*8. 

Ferdinand însă s-a purtat elegant şi l-a chemat pe Sturdza în salonul său din 
trenul regal, unde i-a înmânat o decorație de război, fără a avea o discuţie amplă 
cu el, poate și ca urmare a întrevederii din toamna anului precedent“%, despre 
care se relatează pe larg în Jurnal. 

Trimis departe de front, colonelul Sturdza a socotit că a venit momentul pri- 
elnic să-şi pună planul în aplicare, convins că prin aceasta va deveni un salvator al 
patriei sale. În esenţă, el urmărea să atragă armata română care se găsea pe front 
în acel moment şi să formeze, împreună cu prizonierii români aflați în lagărele 
de prizonieri din Germania şi Austro-Ungaria, un corp de voluntari care, sub co- 
manda sa, să lupte pe lângă armata germană împotriva ruşilor pentru a-i izgoni 
din Moldova. În acest mod România era eliberată de sub ocupaţia Imperiului Rus, 
duşmanul tradițional şi îşi regăsea aliaţii de până la Primul Război Mondial. 

La acest plan a fost asociat şi locotenent-colonelul Constantin Crăiniceanu, 
comandantul Regimentului 25 infanterie, fost atașat militar la Atena în anii 1914- 
1916, perioadă în care, după unele informaţii, ar fi fost racolat de serviciile secre- 
te germane. Locotenent-colonelul Crăiniceanu era destinat de colonelul Sturdza 
să treacă primul la inamic cu trupele din subordine, exemplul său trebuind a fi 
urmat de alte unități și mari unități române. Locotenent-colonelul Constantin 
Crăiniceanu era unul dintre fiii generalului Grigore Crăiniceanu, o personalitate 
militară bine cunoscută, care a îndeplinit înalte funcții, între care cele de ministru 
de război și de șef al Marelui Stat Major. Timp de o lună de zile, generalul Crăini- 


47 Mareșal Alexandru Averescu, op. cit., vol. II, p. 106. 
408 [,G. Duca, op. cit., vol. III, p. 165. 
% BAR, Cabinetul de manuscrise, Arhiva Ioan Bianu, varia 3. 

ceanu a comandat Armata 2 română în locul generalului Averescu, însărcinat cu 
organizarea manevrei de la Flămânda. 

În ziua anterioară trecerii la inamic, colonelul Sturdza a avut o întâlnire cu 
generalul Eremia Grigorescu, destăinuindu-i, fără a dezvălui cu nimic intențiile 
sale, că soluţia era găsirea unui om capabil și energic, capabil să ia în mână totul 
şi să schimbe întreaga situaţie, altminteri România risca să se prăbușească. Gene- 
ralul Eremia Grigorescu ar fi replicat că „cel ce voiește să întreprindă o astfel de 
acțiune nu poate fi decât un nebun”. 

Obligat să părăsească frontul, colonelul Sturdza și-a trimis bagajele la viito- 
rul său loc de muncă și însoțit de adjutant, locotenentul de rezervă Constantin 
Wachmann“!, şi de ordonanța sa, caporalul Marin Năstase, s-a deplasat, în seara 
zilei de 23 ianuarie/5 februarie la foștii subordonați pentru a-și lua rămas bun. A 
ales Regimentul 2 grăniceri, comandat de locotenent-colonelul Grigore Vasilescu, 
unitate ce fusese sub comanda sa. A pretextat că, fiind târziu pentru a merge la 
Panciu, va înnopta în fâşia regimentului. Intenţiona să vadă Batalionul 3, coman- 
dat de căpitanul Petre Caracaş, dar interesându-se de dispozitiv, a decis să meargă 
la Batalionul 2 grăniceri, condus de căpitanul Dumitru Bălșan, care era constituit 
din oameni de rezervă“!?. 

S-a deplasat pe șeaua dintre Dealul Satului și dealul Voloșcani, afirmând că 
doreşte să viziteze sectorul înaintat al companiei comandate de căpitanul Gheor- 

*0 Baron Valeriu Kapri, Cazul fostului colonel Alexandru Sturdza. Un episod din Războiul 
Mondial. 1914-1918 pe Frontul Român, Tipografia Soc. pe acţ. Adolf Sonnenfeld, Oradea, 1926, p. 
15, 23. 

+1 Locotenentul în rezervă Constantin Wachmann era fiul lui Eduard Wachmann (10 februarie 
1836, Bucureşti-12 decembrie 1908, Bucureşti) dirijor, compozitor și profesor universitar român 
de origine germană. Acesta făcea parte dintr-o familie de muzicieni, tătăl său, loan Andrei Wach- 
mann, fiind, la rândul său, compozitor (vezi: Radu Constantinescu, Joan Andrei Wachmann, Eduard 
Wachmann. Viaţa şi opera unor muzicieni români, Editura Muzicală, Bucureşti, 1975). Constantin 
Wachmann s-a născut la 9 decembrie 1879 şi a fost avansat locotenent (în rezervă) la 28 noiembrie 
1913. În 1915, el era repartizat în lucrările de mobilizare la Divizia 2 (trenul divizionar). Constantin 
Wachmann a făcut aproape un deceniu studiile în Germania, declanșarea războiului găsindu-l ca 
director al unei bănci din Salonic. Cum Antanta a hotărât arestarea consulilor și supușilor străini, 
el a fost reţinut şi dus în Franţa. A fost bănuit de francezi ca spion german, motiv pentru care a fost 
închis o lună de zile în închisoarea din Marsilia, de unde a revenit în România. În perioada neutra- 
lităţii a fost un vizitator asiduu al Legaţiei germane, loc unde l-a cunoscut pe colonelul Alexandru 
Sturdza. De asemenea, a fost un apropiat al contelui Ottokar von Czernin, ministrul Austro-Ungari- 
ei la Bucureşti. La intrarea României în război, locotentul Wachmann a fost mobilizat la Regimentul 
10 călăraşi, unitate care a luat parte la luptele din Dobrogea. După încetarea acţiunilor în spațiul 
dintre Dunăre şi Mare, colonelul Sturdza l-a adus în Brigada 7 mixtă ca adjutant. Ofițerii brigăzii 
au fost miraţi de această numire și mai ales de intimitatea dintre el și colonelul Sturdza, acesta din 


urmă având lungi discuţii cu subordonatul său (AMR, fond Brigada 7 mixtă, dosar nr. 36, f. 1). 
42 AMR, fond Brigada 7 mixtă, dosar nr. 36, f. 2. 

ghe Polihroniade. De aici a trecut, cu foarte multe peripeții, în liniile inamice. În 
timpul acțiunii, caporalul Marin Năstase, care avea asupra lui suma de 13 000 de 
lei, solda comandantului, precum și valiza cu actele colonelului Sturdza, inclusiv 
Jurnalul, ce se va dovedi o piesă importantă la procesul ce a urmat, a fost ucis. 
Cel mai probabil acest lucru s-a datorat focului deschis de militarii români în mo- 
mentul traversării „zonei nimănui” Unele mărturii au acreditat ideea că Năstase 
ar fi fost ucis chiar de colonelul Sturdza, ceea ce pare improbabil“!?. Colonelul 
Sturdza nu avea niciun interes să-şi omoare ordonanța, având în vedere bunurile 
şi valorile ce se aflau asupra sa. De altfel, ulterior, el a negat cu vehemenţă această 
crimă, afirmând că după trecerea avanposturilor liniilor române s-a deschis focul 
asupra sa. Au fost momente confuze, el şi-a pierdut ordonanța din ochi și, intrând 
într-o văgăună, s-a rătăcit și de locotenentul Wachmann. 

După un timp, a fost întâmpinat de un soldat german care l-a dus la un sublo- 
cotenent. Acesta i-a spus că era așteptat de mult, întrucât Wachmann ajunsese în 
liniile germane şi dezvăluise întreaga acțiune. Cei doi au fost bine tratați şi au fost 
conduși la Soveja la o fabrică de cherestea, unde au fost primiți de comandantul 
Diviziei 218 infanterie, generalul von Gentner**. Prima etapă a planului a fost 
pusă în aplicare, dar materializarea lui integrală avea să fie, din fericire, un eşec. 

Ajuns în tabăra duşmană, colonelul Sturdza a cerut să fie trimis la Divizia 1 
cavalerie austro-ungară, comandată de generalul Ruiz de Rojas, al cărui sediu se 
afla în gara Putna, unde dorea să facă declaraţii oficiale. După unele ezitări, ge- 
neralul Ruiz, însoțit de şeful său de stat major, i-a primit, în ziua de 24 ianuarie/6 
februarie 1917, pe cei doi ofițeri, luând act de planul colonelului Sturdza. Dar nu 
s-a implicat în aplicarea lui şi i-a trimis a doua zi la Târgul Secuiesc, unde se afla 
generalul von Gerok, comandatul grupului care îi purta numele. Acesta i-a apro- 
bat planul mai ales că, după cum se exprima baronul Kapri, acțiunea lui Sturdza a 
pus „Europa Centrală în mişcare’, sosind telegrame de la mareșalul von Hinden- 
burg şi generalul Ludendorff, de la arhiducele Josef şi contele von Czernin. Toţi 
aceştia cereau rapoarte detaliate despre acțiunile colonelului Sturdza, precum şi 
acordarea unui tratament cât mai bun“!5. 

Astfel, în Jurnalul de operaţii al Grupului de armată „Arhiducele Josef'*S se 
consemna: „Intenţionez, sub rezerva aprobării şi cu luare de măsuri militare de 

413 Potrivit lui 1.G.Duca, ordonanța a refuzat în ultimul moment să-l urmeze, iar Sturdza l-ar fi 
ucis „fără milă cu propria mână” (I.G. Duca, op. cit., vol. III, p. 165). 

14 Baron Valeriu Kapri, op. cit., p. 15. 

+5 Ibidem, p. 19. 


*1 Documentul a fost tradus de colonelul Laurenţiu Bârzotescu şi se află la BAR, Colecţia de 
manuscrise, Arhiva Radu R. Rosetti, XIV, varia 30 și în Arhiva loan Bianu, VIII, varia 23. 

siguranță, să aprob încercarea de a câştiga şi alți dezertori; hotărârile mai departe 
vor fi dependente de rezultat, fără a face de acum promisiuni”. 

Iar comandantul Armatei 9, feldmareșalul Erich von Falkenhayn, înștiințat 
de prezenţa colonelului român, a ordonat: „Colonelul Sturdza, care a trecut la 
grupa Gerok, va fi interogat cât mai curând la Comandamentul frontului armatei. 
Rezultatul interogatoriului va fi raportat imediat telegrafic. Colonelul Sturdza era 
înainte de război un prieten al Puterilor Centrale”*!. 

Dar, germanii nu erau siguri că ofițerul care venise la ei era într-adevăr co- 
lonelul Sturdza, întrucât nu avea asupra lui nici un act de identitate şi nu era cu- 
noscut de nimeni. Pentru recunoaşterea lui s-a recurs la aducerea unei persoane 
care să-l poată identifica, recurgându-se la colonelul Randa, fost atașat militar al 
dublei monarhii înainte de război, adus de la Târgul Secuiesc. Întâlnirea dintre ei 
a fost prietenească, întrucât cei doi se cunoşteau bine. 

În urma discuţiilor purtate la comandamentul Armatei 1 austro-ungare, co- 
mandate de generalul Arthur Arz von Straussenburg, colonelul Randa raporta că 
Sturdza a dezvăluit planurile ruşilor de transferare a armatei române pe teritoriul 
lor și „se învoieşte să aducă armata română într-un fel de prizonierat; înapoia Pru- 
tului, rușii au pe români cu totul în mână și sunt stăpânii Moldovei”*?, În raportul 
către superiorii săi, Randa nota că lui Sturdza i se dăduse comanda unei divizii ce 
trebuia să se reorganizeze în nordul Moldovei, pe Prut. Această dispoziție, pe cât 
se pare intenționată, era — după părerea lui Sturdza — egală cu predarea lui către 
ruși, dat fiind că aceştia cunoşteau politica externă promovată atât de tatăl său, cât 
și de socrul său. 

Randa informa de asemenea că perspectiva îndepărtării trupelor române din 
Moldova provoca mari nemulțumiri în rândul ofițerilor români, care aveau o pu- 
ternică ură împotriva ruşilor. Bazat pe această stare de spirit, Sturdza plănuia să 
scoată de pe frontul român un comandant de regiment, care aştepta să treacă 
cu unitatea sa în liniile germane, precum și alți doi comandanți de regimente, 
care fuseseră orientaţi. El intenţiona, de asemenea, să difuzeze în rândul ostașilor 
români o proclamaţie prin care îi chema să vină sub comanda sa. Dacă planul 
reușea, Sturdza avea în intenţie să roage să i se permită să recruteze voluntari din 
lagărele de prizonieri şi din Muntenia şi ulterior să întemeieze o nouă armată, 

Sturdza i-a oferit lui Randa informații şi despre starea de spirit și acţiunile li- 
derilor români, pe care fostul diplomat austro-ungar la Bucureşti le-a notat astfel: 
„La Rege nu se observă absolut nimic din greutatea răspunderii. El râde mult, nu 
cunoaşte situațiunea, socotește pierderea a 2/3 din regatul său ca un episod trecă- 

+7 Ibidem. 

418 Ibidem. 


+ Ibidem. 
42 Ibidem. 

tor, pe care rușii cu siguranţă îl vor curăța [sic]. Despre gruparea armatei sale este 
neorientat. El oscilează între Iași şi Bârlad cu cunoscutul prinț [Barbu] Știrbey, 
numit aghiotant. Brătianu, care în aparenţă este optimist, gândeşte cum ar putea 
mai bine să iasă din afacere. Membrii Parlamentului, susținuți în bună dispozi- 
ţiune prin diurna suplimentară de 100 lei. S-a fixat guvernului român reşedinţa 
la Cherson [Herson]. Românii bogaţi trebuie să locuiască numai în localităţile: 
Pultava [Poltava], Kracov [Harkov] și Saratov; în Rusia, va fi oprită comunicarea 
între guvernul român şi supușii români”. 

Concluzia lui Randa era că „Sturdza este un om serios, conştient de scopul 
ce urmează, cu o voinţă tare, dintr-o veche familie de prinți moldoveni, foarte sti- 
mat, unul dintre puţinii boieri care era în serviciul activ. Cum el a fost comandant 
al Şcoalei de ofițeri, cea mai mare parte a corpului ofițeresc a trecut prin mâna sa. 
Zilele următoare trebuie să arate dacă acțiunea sa poate avea succes pozitiv sau 
dacă nu va fi paralizată prin contramăsuri”, având în vedere că la trupele române 
erau repartizați și ofițeri ruși şi francezi. Colonelul Sturdza lua asupra sa, prin 
acțiunea întreprinsă, un mare risc personal, pentru că proprietăţile sale şi ale lui 
Carp se aflau în Moldova şi vor fi confiscate de ruşi+?2. După calculul lui Sturdza, 
absenţa sa trebuia să fi fost observată. 

După stabilirea identității lui Sturdza, s-a trecut la aplicarea planului său, 
deși, aşa cum rezultă din documentele germane, generalul Friedrich von Gerok 
nu aştepta prea mult de la acțiunea sa+?. 

Colonelul Sturdza a elaborat un manifest care urma să fie difuzat în dispozi- 
tivul trupelor române. El a fost văzut şi aprobat de generalul von Gerok, care l-a 
amendat în partea cu eliberarea prizonierilor români, promisiune pe care autori- 
tățile germane nu o făcuseră în discuţiile anterioare 

Intitulat Chemare, documentul începea cu o formulă ce evidenția o trăsă- 
tură de caracter a autorului: „Eu, colonelul Alexandru D. Sturdza, cu care v-aţi 
luptat cot la cot, vă trimit următoarea vorbă. În fruntea voastră vreau să fac o 
oştire nouă, bine înzestrată cu mașinile războiului și bine condusă de șefi inimoși 
[subliniere în textul original — n.n.]. Cu ea vreau să scăpăm ceea ce s-a perdut, să 
alungăm din țară pe jefuitorul rus şi să facem ca mai repede să ne întoarcem la 
vetrele noastre. Ne vor ajuta la aceasta acei două sute de mii de prizonieri români 
pe care îi voi scăpa”. 

12 Ibidem. 

423 Baron Valeriu Kapri, op. cit., p. 19. 

4% Ibidem, p. 21; vezi textul documentului și la Octavian Tăslăoanu, Din vârtejul războiului, 
vol. 2, Sub flamurile naționale. Note și documente din istoria războiului de reîntregire a neamului. 


Calvarul neutralității. La Corpul IV armată, ediţie îngrijită de Gelu Voican Voiculescu, Editura 
RAO, București, 2001, p. 194-195. 

În continuare, Chemarea colonelului Sturdza prezenta situația țării: două 
treimi din teritoriu se aflau sub dominația Puterilor Centrale, iar cealaltă treime 
era exploatată de ruși, care doreau să mute armata şi autorităţile pe teritoriul lor. 
Prin urmare, idealul național fluturat atât de intens înaintea intrării în război s-a 
prăbușit din cauza ușurinței şi ticăloşiei conducătorilor. De aceea, se impunea ca 
soldații români să se lepede cât mai repede de acei care au dus țara la dezastru. 
„Aţi jurat credință Ţării Românești, scria el, iar nu unor netrebnici care vă conduc 
la peire” Sturdza chema în munţii Vrancei pe toți şi repeta ideea constituirii unei 
noi armate. „Treceți fără întârziere cu arme cu tot la mine. Să scăpăm România. 
Dumnezeu va binecuvânta fapta noastră” [subliniere în textul original — n.n.], în- 
cheia colonelul Sturdza apelul său‘. 

Acest document a fost multiplicat în 15 000 de exemplare şi urma să fie difu- 
zat trupelor române prin diverse canale, inclusiv prin împrăștierea lui din avion pe 
front şi în spatele lui. Dar, în prima fază, Sturdza trebuia să găsească peste 100 de 
prizonieri români, care să treacă în dispozitivul armatei române şi să dea manifes- 
tul soldaţilor și ofițerilor români. O altă parte trebuia dată locotenent-colonelului 
Crăiniceanu, care, pe lângă această acțiune, urma să distrugă liniile telefonice din 
spatele frontului, să aresteze pe ofițerii străini atașați pe lângă unitatea sa şi să 
treacă în fruntea regimentului său în liniile germane. 

Concomitent, generalul von Gerok a stabilit ca Sturdza să primească trupele 
române la Soveja, unde urma să le prezinte planul său. După aceasta, ele urmau a 
fi deplasate în marş peste munţi, în zona Ojdula, păstrând armamentul, dar pre- 
dând muniţiile și grenadele de mână. În funcţie de succesul acestei operaţii, se lua 
în calcul aprobarea constituirii unui grup de militari români+?6. 

Şi Brigada 7 cavalerie austro-ungară a dat un ordin secret către trupele din 
subordine în care anunța că militarii români vor să treacă în ziua de 29 ianua- 
rie/11 februarie în liniile proprii, acțiunea fiind organizată de colonelul Alexandru 
Sturdza. „Chiar dacă această faptă este îmbucurătoare pentru noi, se spunea în 
document, trebuie totuși privită cu mare neîncredere, căci s-ar putea admite că 
dincolo s-a transmis o trădare, dar e posibil ca în loc să treacă la noi în mod sincer, 
să ne trezim cu un mare atac din partea românilor?” Se interziceau convorbirile 
telefonice cu privire la acțiunea lui Sturdza, iar în cazul în care soldații români 
treceau linia frontului, să fie primiți cu deosebită atenţie, ofițerii români fiind cei 
dintâi salutați. Spre deosebire de decizia generalului von Gerok, militarii români 
urmau să fie dezarmați, luându-li-se atât armele, cât și muniţia aferentă. 

%5 Ibidem. 

% BAR, Colecţia de manuscrise, Arhiva Radu R. Rosetti, XIV, varia 30; Arhiva loan Bianu, 


VIII, varia 23. 

În ziua de 28 ianuarie/10 februarie 1917, în pădurea de pe dealul Cârlan, co- 
lonelul Sturdza s-a întâlnit cu principalul său colaborator, locotenent-colonelul 
Constantin Crăiniceanu. După spusele lui Sturdza, lui Crăiniceanu i-ar fi fost tea- 
mă să se reîntoarcă deoarece ruşii îl observaseră atent în ultimele zile. Sturdza i-a 
cerut imperios să se retragă şi să înceapă mișcarea în seara aceleiași zile. Crăini- 
ceanu a dat curs solicitării partenerului său, dar în momentul întoarcerii, la punc- 
tul Paltin, cota 779, a fost arestat, la el găsindu-se și manifestul lui Sturdza“. 

În zorii zilei de 29 ianuarie /11 februarie 1917 au plecat din tranșeele germa- 
ne și 22 de prizonieri români care aveau sarcina de a transmite conaționalilor lor 
manifestul pregătit de Sturdza. Aici este de precizat că recrutarea acestor „soli” a 
fost un fiasco. Din cei 180 de prizonieri români care au fost puși la dispoziţia lui 
Sturdza, doar 30 s-au oferit să îndeplinească o asemenea sarcină. Dintre aceşti 30, 
alți 8 militari au refuzat în ultimul moment să mai participe la acţiune, astfel că 
numai 22 de persoane au împrăștiat manifestele+. 

Toată ziua de 29 ianuarie/11 februarie 1917 partea germană a aşteptat ca trupe- 
le române să dea curs chemării lui Sturdza şi să-și părăsească poziţiile. Grupul „Ge- 
rok” Înaltul comandament al Puterilor Centrale și chiar împăratul Carol au cerut 
informaţii despre rezultatul acţiunii+%. Dar niciun soldat român nu a trecut în liniile 
adverse, întreprinderea lui Sturdza fiind un eşec total, explicat de autorul ei prin 
măsurile luate de autoritățile române și de comandamentele rusești. El îşi punea 
speranţe în reuşita celui de-al doilea plan, respectiv formarea unui corp de voluntari 
români, proveniţi dintre prizonierii aflaţi în lagărele germane și austro-ungare. 

În acest scop, pe baza unor înalte aprobări, colonelul Sturdza a părăsit la 4/17 
februarie 1917 frontul şi s-a deplasat la comandamentul Armatei 1 germane, apoi 
la comandamentul Grupului „Arhiducele Josef”, unde a discutat planul său cu ge- 
neralul Hans von Seeckt, şeful de stat major al acestuia. Apoi a vizitat Budapesta şi 
Viena, unde s-a întâlnit cu generalul Gramont, atașat ca ofițer de legătură german 
pe lângă împăratul Carol, şi cu contele von Czernin, fostul reprezentat diplomatic 
al dublei monarhii la Bucureşti, devenit între timp ministru de externe. Sturdza a 
refuzat un banchet în onoarea sa oferit de von Czernin, dar a acceptat audiența ce 
i-a fost acordată de acesta. 

Ulterior, a plecat spre Frankfurt unde urma să fie primit de Hindenburg 
şi Ludendorff. Aici a fost înștiințat că trebuie să se prezinte urgent din nou pe 
front®!. Ce se întâmplase? La 7/20 februarie 1917, un parlamentar român a depus 
un plic pentru colonelul Sturdza din partea căpitanului Bălăuţă, care îl anunța că 

28 Constantin Kirițescu, op. cit., vol. II, p. 46. 

42 Baron Valeriu Kapri, op. cit., p. 33. 

în armata română erau mulți adepţi ai planului său, care aşteptau doar semnalul 
pentru a trece la inamic. În consecinţă, îl invita pe Sturdza să vină din nou pe 
front, pe 15 februarie (stil vechi), la ora 10.00, în scopul desăvârşirii tuturor pre- 
gătirilor. 

Pentru a respecta termenul, întâlnirea cu cei doi lideri militari germani a fost 
amânată şi colonelul Sturdza a fost adus rapid în dispozitivul german. La 13/26 
februarie se afla la Târgul Secuiesc, iar la 14/27 februarie la Putna, el fiind însoțit 
de căpitanul de stat major von Hasse, adjutantul său Wachmann fiind lăsat într-o 
tabără de prizonieri. În ziua și ora fixate, colonelul Sturdza s-a aflat pe dealul Ar- 
șiței pentru tratative cu căpitanul Bălăuță“*?. El i-a scris o scrisoare în care îl invita 
în liniile germane, pentru a studia propunerile anterioare. Un parlamentar român 
a adus răspunsul prin care Bălăuţă îl anunţa că are pregătit un front de 8,5 km pe 
care putea să-l pună la dispoziţie, dar îl aştepta în liniile proprii, pentru a explica 
ofițerilor care doreau să-l urmeze toate detaliile planului. În plus, unii ezitau și era 
necesar să fie cumpăraţi cu bani. După schimbul de scrisori, căpitanul von Hasse 
l-a condus la 150 de metri de avanposturile române, unde au fost observați câțiva 
ofițeri. Sturdza s-a urcat pe parapet şi a încercat să lege un dialog, dar ofițerii s-au 
retras. Au urmat alte schimburi de scrisori, prin parlamentari, prin care se invitau 
unul pe altul să treacă în dispozitivul propriu, dar ambii au rămas pe poziţii. De 
altfel, ofițerii germani care îl însoțeau primiseră ordin să nu-i permită lui Sturdza 
să se depalaseze în liniile dispozitivul trupelor române. 

Către ora 12 a început însă un bombardament al artileriei române, astfel că 
echipa colonelui Sturdza a fost obligată să se întoarcă pe alt drum. În mod evi- 
dent, demersul căpitanului Bălăuţă, pe care cititorul îl va găsi şi în proces, a fosto 
cursă pentru a-l prinde pe colonelul Sturdza. Autoritățile române au luat măsuri 
ferme pentru stăvilirea oricărei tentative de genul celei întreprinse de fostul co- 
mandant al Brigăzii 7 mixte. 


Reacţii şi măsuri ale părții române 


Trecerea colonelului Sturdza la duşman a generat în clasa politică o stupoare 
imensă. Practic, mai toți liderii aflați la Iași erau stupefiaţi şi nu credeau că fiul 
lui Mitiţă Sturdza, om de o desăvârșită lealitate, de un patriotism dincolo de orice 
bănuială, de o cinste ireproşabilă, putea să treacă la inamic, să dezerteze ca orice 
simplu ostaş. Mulţi îl cunoaşteau pe colonelul Alexandru D. Sturdza, îi apreciau 
educația temeinică, pregătirea şi valoarea militară; în pofida caracterului dificil, 


432 Ibidem, p. 38-41. 

trufiei şi îndărătniciei manifestate în diverse ocazii, nu-l credeau capabil să-și tră- 
deze ţara. Prin urmare, prima reacție a fost să nu dea crezare veștii, bănuind că 
este doar un simplu zvon. Așa a crezut și colonelul Radu Rosetti, iar confirmarea 
faptei i-a adus multă mâhnire şi supărare, „socotind crima lui cu atât mai mare cu 
cât el stăvilise multe rele în armată. De la dânsul începuse o educație mai îngrijită 
a viitorilor ofițeri, educaţie în care împlinirea datoriei şi respectarea jurământului 
și a cuvântului dat ocupau un element de căpetenie. Pentru mulți ofițeri el era 
nădejdea unui viitor mai bun pentru armată”. Dar, din păcate, trădarea a fost 
confirmată, mai ales că la ordonanța ucisă, caporalul Marin Năstase, se găsiseră și 
documente care arătău că acțiunea fusese îndelung gândită și pregătită. 

Jurnalul său, din care prezentăm primele două caiete, a ajuns pe masa rege- 
lui Ferdinand şi este lesne de înțeles reacția pe care a avut-o suveranul la citirea 
aprecierilor făcute de colonelul Alexandru Sturdza la adresa sa*. În amintirile 
sale, regina Maria a redat starea sufletească a suveranului. „Azi dimineață, nota 
regina la 30 ianuarie/12 februarie 1917, a venit la mine Nando; era galben la față 
şi mi-a adus o veste grozavă: colonelul Alexandru Sturdza (fiul bătrânului Dimi- 
trie Sturdza, şeful Partidului Liberal în timpul domniei Unchiului), care de câteva 
zile dispăruse în chip misterios, ar fi fost un trădător de cea mai mizerabilă speță. 
Crăiniceanu, fiul generalului, a fost prins cu buzunarele pline de manifeste iscălite 
de Sturdza, prin care se îndemna armata să se predea inamicului și să se unească 
cu prizonierii români de partea cealaltă, pentru a goni pe ruşi din țară. Nando a 
fost aproape doborât de această veste și nu este de mirare. Totuşi, nu știu de ce 
nu-mi pot închipui că Sturdza a putut păta astfel numele tatălui său”*%5. 

Dincolo de reacțiile unor lideri politici, trebuie menţionată atitudinea milita- 
rilor români, de la simplu soldat la general. Nimeni nu a dat curs invitaţiei făcute 
de colonelul Alexandru Sturdza, deși mai toți conștientizau situația extrem de 
grea în care se afla România şi armata ei. Fapta lui a fost intens discutată şi, după 
cum nota Octavian Tăslăoanu, cei mai mulți ofițeri îl apărau pe Sturdza, nevoind 
să accepte că este un trădător. Ei apreciau că a lucrat din convingere, că a vrut să 
salveze țara. Tăslăoanu scria că, în iarna anului 1917, nimeni nu mai credea în ide- 
alul național, în eliberarea Ardealului, toți gândindu-se la „mântuirea Regatului” 
4 General Radu R. Rosetti, Mărturisiri (1914 - 1919), ediţie îngrijită, studiu introductiv şi 
note de Maria Georgescu, Editura Modelism, Bucureşti, 1997, p. 180. 

43 Potrivit opiniei lui Radu R. Rosetti de existența jurnalului luase cunoștință, alături de suve- 
ran, Matei Balş și dr. Ioan Cantacuzino (Cf. Radu R. Rosetti, Mărturisiri (1916-1919), ...p.180) 

% Maria, Regina României, Povestea vieții mele, vol. III, traducere din limba engleză de Măr- 

Ca atare, „fapta colonelului Sturdza se comenta prin prisma disperării. Firile tari, 
gata să moară până la ultimul om, continua memorialistul, erau rare printre ofi- 
ţerii superiori. Cei mici arătau mai hotărâți, iar soldații țărani din tranșee ziceau: 
Ce-o da Dumnezeu *% [subliniere în textul original — n.n.]. Propria opinie a fost 
tranşantă: chemarea lui Sturdza a fost „cel mai ruşinos document pe care l-a putut 
da clasa conducătoare a țării”+7. l 

Depăşind discuțiile şi opiniile exprimate de oamenii politici şi de militari, 
autoritățile au luat rapid măsuri pentru a întări disciplina şi a preveni cazuri ase- 
mănătoare. Generalul Eremia Grigorescu, pe care Sturdza îl aprecia, cum se poate 
vedea în Jurnal, ca un ofițer valoros, a emis, în calitate de comandant al Corpului 
4 armată, un ordin de zi în care blama fapta colegului său de până mai ieri, pe 
care o caracteriza drept o trădăre şi o crimă, „comisă de un om fără minte, de un 
nebun” El cerea militarilor din subordine să nu dea curs îndemnurilor venite din 
partea unui trădător şi a unui criminal. „Pentru el şi toți de felul lui, scria generalul 
Grigorescu, care au căzut sau vor cădea în această ispită, chiar spânzurătoarea — 
pe lângă ruşinea lumei şi blestemul unei întregi națiuni — va fi prea mică"4%8. 

Concomitent cu aceste îndemnuri patriotice au fost luate măsuri de supra- 
veghere mai atentă a ofițerilor, iar foştii colaboratori ai colonelui Sturdza au fost 
mutați la alte unități, fie pe front, fie în interiorul țării+*?. Jurnalul de operații al 
Diviziei 8 infanterie, consemna laconic: „Colonelul Sturdza Alexandru, fost co- 
mandant al acestei divizii, a dezertat la inamic de unde a lansat manifeste către 
trupe prin care le chema la inamic ca apoi să lupte contra noastră. Trupele noas- 
tre s-au purtat cu multă demnitate. S-au luat măsuri severe ca acele manifeste să 
nu fie citite de trupă sau de ofițeri”, 

De asemenea, s-au intensificat vizitele pe front ale înalților demnitari militari 
şi civili, s-a încercat o ameliorare a condiţiilor de viață pentru marile unități de 
pe front și din interior. În același timp, ziarele și în special „România”, organul de 
presă oficial al Marelui Stat Major, a publicat o suită de articole privitoare la con- 
diţiile foarte grele de trai din lagărele germane“. 

Desigur, autoritățile au declanşat o anchetă, urmată de un proces, a cărui 
stenogramă poate fi găsită în acest volum. Consiliul de război al Armatei 2 i-a 

%% Octavian C. Tăslăoanu, op. cit., p. 196. 

437 Ibidem, p. 195. 

438 Ibidem, p. 200-201. 

43 Alexandru Averescu, op. cit., vol. II, p. 112. Generalul Averescu se felicita că a precipitat eve- 
nimentele prin mutarea lui Sturdza în interior. Dacă rămânea comandant de divizie. foarte probabil 
ar fi „creat o stare de lucruri primejdioasă” (Ibidem). 


+0 AMR, fond 514 (Divizia 8 infanterie), dosar nr. 3 (Jurnal de operații. Registru Istoric), f. 36. 
41 Glenn E. Torrey, op. cit., p. 47. 

condamnat pe Sturdza şi Wachmann la moarte (în contumacie) şi la degradare 
militară. Cât îl priveşte pe Crăiniceanu, aceeaşi Curte l-a condamnat la 15 ani 
muncă silnică, dar hotărârea a fost casată de generalul Prezan, deşi Crăiniceanu 
era fiul surorii sale. Procesul a fost revizuit de Consiliul de război al Armatei 1, 
Crăiniceanu fiind condamnat la moarte şi apoi executat în fața propriilor subor- 
donați, în Vinerea Mare (31 martie 1917, stil vechi). A avut o atitudine demnă, a 
refuzat să fie legat la ochi, a sărutat drapelul şi a aşteptat liniştit moartea. 

Ca un reflex al acestei triste pagini din Războiul de Întregire Naţională, la 17 
martie 1917 (stil vechi), Brigada 7 mixtă a fost desfiiințată prin Ordinul de opera- 
ţii nr. 825 al Diviziei 1 infanterie, dat pe baza unor dispoziţii superioare. Unitatea 
formată şi comandată timp de câteva luni de colonelul Alexandru Sturdza nu mai 
exista în organica armatei române. 

În legătură cu „defecțiunea” colonelului Sturdza, ca să folosim un eufemism, 
ne vom referi la două probleme ce constituie, în acest stadiu al cercetării, doar 
ipoteze de lucru. 

Prima dintre ele privește amploarea acţiunii lui Sturdza. În proces au fost 
inculpate doar trei persoane, care au şi fost judecate şi condamnate. Dar, în discu- 
țiile cu germanii şi austriecii, Sturdza a arătat că au fost „orientaţi”, alți doi coman- 
danţi de regimente, fără a-i nominaliza, iar mulți ofițeri îi împărtăşeau opiniile. 
În același timp, în rândurile corpului ofițeresc, sau măcar într-o parte a lui, fapta 
colonelului Sturdza „a beneficiat” să spunem așa de circumstanţe atenuante, anu- 
me că el a acționat din convingere, căutând o cale de salvare din situația aproape 
imposibilă în care se găsea statul român. 

Din anchetele ce au urmat reiese faptul că unii ofițeri au părut să fie la curent 
cu intenţiile lui Sturdza, facilitându-i indirect soluția aleasă. Generalii Christescu 
şi Grigorescu, aşa cum se poate observa în Jurnal, au fost persoane apropiate, 
colonelul Sturdza discutând des cu ei diverse probleme, opiniile lor fiind apropi- 
ate în unele privințe. Cu o seară înainte de a trece la inamic, Sturdza s-a întâlnit 
cu generalul Grigorescu și a lăsat să se înţeleagă că este dispus la un gest extrem. 
Să nu fi bănuit cei doi valoroşi generali ce intenţii are Sturdza, din moment ce îi 
cunoşteau opiniile, dar şi unele decizii ciudate de până atunci? La această între- 
bare nu se poate da un răspuns cât de cât sigur. Cert este că ei nu au atras atenţia 
autorităților superioare asupra unor concepții şi atitudini ale colonelului Sturdza 
şi au lăsat lucrurile să-şi urmeze cursul. Speculând, se poate presupune că au aș- 
teptat să vadă cum evoluează lucrurile pentru a lua apoi o decizie. Rapida şi justa 
reacţie a generalului Grigorescu, materializată prin ordinul de zi citat, mai poate 
avea şi semnificația că dorea să arate că nu era amestecat în acțiune, pe care o și 
condamna de altfel cu severitate. 

Cât priveşte pe generalul Christescu, neplăcerile ulterioare par să aibă o legă- 
tură directă cu fapta lui Sturdza. Contactele directe pe care generalul Christescu 
le-a avut cu acesta și mai ales aprecierile nefavorabile la adresa regelui Ferdinand, 
pe care Sturdza le consemnase în Jurnal, citit ulterior de Ferdinand, nu au pi- 
cat deloc bine la Curtea Regală. În plus, în actele găsite la ordonanța lui Sturdza 
figura și o scrisoare a generalului Christescu, în care acesta consemna diverse 
neajunsuri ale armatei române şi păreri puţin măgulitoare la adresa suveranului. 
Înlăturarea generalului Christescu de la comanda Armatei 1, în toiul bătăliei de la 
Mărăşeşti, a fost motivată de conflictul său cu generalul rus A. I. Ragoza, dar nu 
trebuie neglijate nici aprecierile la adresa regelui“?. 

Mai poate fi luat în discuţie și generalul Alexandru Gorski, unitatea pe care 
o comanda fiind vecină cu Brigada 7 mixtă. De altfel, aşa cum reiese din Jurnal, 
colonelul Sturdza și colonelul Gorski au avut lungi convorbiri în toamna anului 
1916. Înainte de instalarea guvernului Marghiloman, generalul Gorski îi spunea 
revoltat colonelului Gheorghe Cantacuzino-Grănicerul că este bănuit că a „trafi- 
cat cu trădătorul Sturdza” Dar, fapt surprinzător, Gorski a fost numit în guvernul 
Marghiloman secretar general al Ministerului de Război, ocupându-se de „reabi- 
litarea boşofililor. Ce Dumnezeu să mai cred şi eù?” — se întreba malițios ace- 
leași Gheorghe Cantacuzino. 

Dar anumite complicități pot fi sesizate şi la eşaloane mai mici. De exemplu, 
locotenent-colonelul Grigore Vasilescu, comandantul Regimentului 2 grăniceri, şi 
căpitanul Bălşan aveau obligaţia să-l însoțească pe colonelul Sturdza pe tot parcur- 
sul vizitei, mai cu seamă că venirea lui într-un sector străin și la o 'oră relativ târzie 
nu avea nici o justificare. Bănuieli ar fi trebuit să trezească şi ordonanța cu bagajele 
lui Sturdza, după cum vizitarea unui post înaintat era cel puțin suspectă. Vasilescu 
nu a adus la cunoştinţa comandantului Brigăzii 7 mixtă, colonel loan Pascu, pre- 
zența suitei lui Sturdza în fâșia regimentului său şi nici discuţiile pe care le-a avut 
cu ofițerii“. Mulţi dintre aceştia fuseseră întrebaţi anterior de Sturdza, ce vor face 
în cazul în care vor fi obligaţi să se deplaseze în Rusia; răpunsul primit, că vor urma 
regele şi guvernul nu a fost de natură să-l mulțumească. 

Informaţia că unii ofițeri ar fi știut despre planurile lui Sturdza a fost con- 
semnată de Alexandru Marghiloman în memoriile sale, sursa fiind locotenentul 

+2 Pentru acest episod a se vedea: A.N.I.C, fond Preşedinţia Consiliului de Miniștri. Cabinet 
militar Ion Antonescu, dosar nr.364, f.2 — 154.; Petre Otu, Mareșalul Constantin Prezan,..p.184- 
194; Gheorghe Mârzescu, Fapte şi impresii zilnice (1917-1918), ediţie îngrijită şi note de Ioan Lăcus- 
tă, Curtea Veche, București, 2004, p. 75. 


+3 ACNSAS, fond Manuscrise (Gheorghe Cantacuzino), pachet 22, partea a II-a, f. 19. 
+4 AMR, fond Brigada 7 mixtă, dosar nr. 1, f. 1-2. 


RADIOGRAFIA UNEI TRĂDĂRI 151 


Wachmann, care i-a mărturisit acest fapt în vara anului 1917, dar a refuzat să 
dea nume“. 

Coroborate, toate aceste întâmplări ridică un semn de întrebare asupra am- 
plorii acțiunii lui Sturdza, ceea ce poate indica faptul că autorităţile politice şi mi- 
litare au localizat cazul, nedorind extinderea anchetei, ceea ce ar fi amplificat ne- 
mulțumirile şi așa mari ale corpului ofițeresc. Această opinie circula în teritoriul 
controlat de inamic, Alexandru Marghiloman fiind cel care a consemnat-o. Tot el 
a aflat de la un prizonier român, întors în teritoriul ocupat, că acesta „făcea parte 
dintr-un batalion care, împreună cu ofițerii lui, declaraseră că nu trec Prutul”*s, 
Este de așteptat ca extinderea documentării asupra acestui subiect să lămurească 
mai bine lucrurile. 

O a doua ipoteză vizează natura relaţiei dintre colonelul Sturdza și genera- 
lul Mannerheim, comandantul Diviziei 12 rusă, cele două mari unități formând, 
aşa cum am arătat, un grup special. Potrivit mărturiilor lui Buttescu, în acel mo- 
ment, ofițer de legătură la Armata 9 rusă, Mannerheim ar fi declarat la o reuni- 
une la acest comandament că Sturdza îi făcuse „o admirabilă impresie’, iar „dacă 
toți [ofițerii români] ar fi ca colonelul Sturdza, armata aceasta [română] ne-ar fi 
superioară”*7. Aceaste cuvinte le-ar fi spus Mannerheim țarinei cu ocazia primirii 
în vederea înaintării sale. Tot țarina i-ar fi adus la cunoștință fapta lui Sturdza, pe 
care generalul finlandez nu o credea posibilă. Cum nu o credea nici Buttescu, silit 
totuși în cele din urmă să accepte tragica realitate. 

Având în vedere activitatea ulterioară a generalului Mannerheim, care a con- 
tribuit decisiv la crearea statului finlandez“, s-a speculat că cei doi ar fi fost înțe- 
leşi şi ar fi cooperat pe Frontul românesc, ambii având o atitudine filogermană“*. 

Mai concret, generalul Mannerheim ar fi acoperit retragerile suspecte ale 
Brigăzii 7 mixtă, n-ar fi luat măsuri şi nu ar fi anunțat eșaloanele superioare. Do- 
cumentele la care am avut acces confirmă buna colaborare dintre cei doi, preţu- 
irea reciprocă, dar pe această bază nu se poate concluziona cert că ar fi existat o 
cooperare între ei, având drept scop facilitarea înaintării germane. Nici jurnalul 
lui Mannerheim de pe Frontul român, recent introdus în circuitul ştiinţific, nu 

“5 Alexandru Marghiloman, op. cit., vol. II, p. 224. 

“% Ibidem. 

+7 Mihail Buttescu, op. cit., p. 341. 

+8%Pe larg vezi: Mareșalul Finlandei Carl Gustav von Mannerheim, Memorii, ediţie îngrijită de 
Dumitru Preda, Adrian Pandea, Editura Militară, Bucureşti, 2003. 

+ Jean-Noël Grandhomme, Le général Berthelot et l'action de la France en Roumanie et en 
Russie meridionale (1916-1918). Genèse. Aspects diplomatiques, militaires et culturels avec leurs 


incidences. Prologements et perspectives, Chateau de Vincennes, 1999, p. 702-708. 
450 AMR, fond Brigada 7 mixtă, dosar nr. 34, f.71. 

aduce clarificările necesare pentru ca ipoteza avansată şi susținută mai ales pe 
filieră franceză să poată fi confirmată. 

Încet, încet gestul lui Sturdza a trecut pe un plan secund, alte evenimente, 
mult mai importante, venind pe agenda conducerii politice şi militare a României. 
Este vorba, în primul rând de revoluţia din Rusia, de procesul din ce în ce mai vizi- 
bil de destrămare a armatei ruse, de intrarea Statelor Unite ale Americii în război, 
de pregătirea marii ofensive a forțelor române şi ruse etc. Dar fapta lui a rămas 
ca o cicatrice greu vindecabilă, mai ales că ecoul iniţiativelor sale din Germania, 
Austro-Ungaria și teritoriul ocupat ajungeau și la trupele române care zăgăzuiau 
printr-un efort imens, ofensiva adversarului de la porțile Moldovei. Destinul Ro- 
mâniei şi, fără îndoială, și soarta lui Sturdza atârnau de rezultatul acestei teribile 
confruntări. 


Planuri, speranţe... 


După eşecul înregistrat în privința trecerii trupelor române la inamic, Sturdza a 
acționat pentru materializarea celui de-al doilea plan al său, respectiv formarea 
unui corp de voluntari din prizonierii români aflaţi în lagărele germane și austro- 
ungare. În acest scop s-a întâlnit cu diverși lideri politici și militari ai Puterilor 
Centrale, încercând să obțină sprijin pentru aplicarea planului său“. Între alţii, 
s-a întâlnit cu generalul Ludendorff, adjunct al șefului Marelui Cartier General 
german, căruia i-a făcut o bună impresie, cu generalul Hans von Seeckt, cu Hil- 
mar von dem Bussche, fostul ministru german la București etc. De asemenea, a 
avut discuţii cu Alexandru Beldiman, fostul ministru al României la Berlin, de 
care îl lega o veche prietenie, şi cu Constantin Stere, om politic care s-a pronun- 
ţat constant asupra necesităţii alăturării României în război alături de Puterile 
Centrale. În luna martie 1917, Stere a vizitat Viena și Berlinul încercând să obțină 
sprijin pentru ideile sale, materializate într-un memoriu pe care l-a transmis ofi- 
cialităţilor din cele două țări. El dorea o „uniune” cu Austria, idee împărtășită în 
mare parte de Alexandru Marghiloman și Titu Maiorescu. Din acest punct de ve- 
dere, ideile lui Stere veneau în continuarea planului lui Aurel Popovici de dinainte 
de război. Concepţia lui era că statul român trebuia să se lege de „Mitteleuropa” 
printr-o uniune personală, împăratul austriac sau fiul acestuia urmând să devină 
şi rege al României. În acest fel se va evita situația ca românii să devină obiectul 


4351 Glenn E. Torrey, op. cit., p. 52-57. 

competiției dintre germani şi ruşi“*?. Stere era convins că astfel „blocul român 
Ardeal — România Mare se va strânge”*®. 

De altfel, oamenii politici de la București au discutat intens în primăvara și 
vara anului 1917 problema schimbării dinastiei de pe tronul României. S-au con- 
turat trei variante. Prima dintre ele era de sorginte autohtonă, tronul urmând să 
fie preluat de unul dintre fiii lui Ferdinand, Carol, declarat prinț moştenitor, sau 
Nicolae. O a doua era varianta austriacă, prin încoronarea ca suveran al României 
a împăratului Carol, a fiului sau a fratelui acestuia. În sfârşit, a treia era legată de 
Germania, în acest caz procedându-se la înlocuirea regelui Ferdinand I cu fiul kai- 
serului Wilhelm — prințul Friedrich Eitel — sau cu nepotul său — prințul Friedrich 
Wilhelm de Hohenzollern. Aceste proiecte puteau fi materializate doar în con- 
diţiile în care armata română ar fi fost înfrântă, iar România ar fi fost scoasă din 
război şi ar fi încheiat pacea separată cu Puterile Centrale. 

Toate aceste discuții şi proiecte — mai mult sau mai puțin adecvate realităților 
— ale oamenilor politici atașați de Puterile Centrale, aveau legături cu planurile lui 
Sturdza care, în pofida disputelor din rândul autorităților germane şi austro-un- 
gare, a primit permisiunea de a vizita lagărele de prizonieri. 

În primăvara anului 1917, colonelul Sturdza, singur sau însoţit de locotenen- 
tul Wachmann, a fost în lagărele de la Dănholm, Schwarmstedt, Lamsdorf, Stral- 
sund, Krefeld. Atitudinea prizonierilor români faţă de tentativele lui Sturdza, care 
flutura ideea punerii lor în libertate şi a transferului lor în teritoriul ocupat, a fost 
în general de respingere. Semnificative pentru poziția celor mai mulți dintre pri- 
zonierii români sunt cele întâmplate în lagărul de la Schwarmstedt și relatate în 
memoriile sale de un martor ocular, Constantin C. Popian***. 

În lagărul de la Schwarmstedt, Sturdza a stat o săptămână, ducând o intensă 
muncă de lămurire. Din totalul de circa 700 de prizonieri, a reuşit să corupă cir- 
ca 40 % dintre ei, majoritatea ofițeri de rezervă, învățători. A obținut aprobarea 
conducerii lagărului pentru o adunare a tuturor prizonierilor cu scopul de a ţine 
un discurs înflăcărat. Comandantul lagărului a împărțit prizonierii în două grupe, 
cei care s-au opus şi cei care au acceptat propunerea. Colonelul Sturdza era un 
orator mai mult decât mediocru, cu toate că în conversațiile individuale sau în 
grupuri mai mici făcea o puternică impresie prin modul său de a vorbi. Într-un 
moment de rumoare şi proteste, s-a desprins din front locotenentul aviator Ale- 


452 Alexandru Marghiloman, op. cit., vol. II, p. 174. 

“3Ibidem. 

15+Vezi: Constantin C. Popian, Amintiri din viața militară. Jurnale de război şi din prizonierat, 
ediţie îngrijită, note și comentarii de Liviu Dragu Popian, prefaţă de colonel (r) Dumitru Roman, 
Editura Militară, București, 2007. 

xandru Cantacuzino-Paşcanu, care, revoltat de cele auzite, s-a repezit la Sturdza, 
i-a rupt epolețţii şi l-a scuipat**. Era gata să izbucnească un incident major, potolit 
de comandantul lagărului prin încărcarea mitralierelor şi printr-o scurtă cuvân- 
tare în care a spus că în calitate de ofițer german aproba acțiunea lui Sturdza, dar 
în calitate de cetățean german îl felicita pe Paşcanu“. Impresia a fost puternică 
și amplificată şi de faptul că Pașcanu și Sturdza erau rude. Activitatea lui Sturdza 
a creat dispute în rândul militarilor români, prizonieri în lagările germane și aus- 
tro-ungare, unii dintre ei acceptând oferta. Între aceştia s-a aflat și Andrei Live- 
zeanu, devenit un fel de mână dreaptă a lui Sturdza“. 

Ofițerii care au acceptat propunerile lui Sturdza au primit apelativul de „tră- 
dători” din partea celorlalți, care au rezistat tentației, ajungându-se chiar la in- 
cidente. La plecarea unui convoi din lagărul de la Krefeld, cineva de la un etaj 
superior a vărsăt în capul celor care ieşeau pe poartă o oală cu cenuşă, gest dublat 
de un cor de huiduieli*8. 

Parte dintre militarii eliberați din lagărele germane și austro-ungare au fost 
aduși în teritoriul ocupat, dar aici venirea lor a generat și alte probleme legate 
de cazarea, întreținerea și echiparea lor. Foarte bine informat, Alexandru Mar- 
ghiloman nota că sosirea lor „a întărâtat pe toată lumea și misterul de care este 
înconjurată deşteaptă bănuielile”*%. Un exemplu este oferit de I.C. Filitti, membru 
al Academiei Române și ofițer dispărut în condiţii suspecte la Focșani, pentru a 
fi regăsit apoi în Bucureşti, ocupând diverse funcţii. O serie de doamne din înalta 
societate bucureșteană, în frunte cu Didina Cantacuzino, au organizat la 15 au- 
gust 1917 o ceremonie, urmată de un recviem pentru cei căzuți. Au fost invitați 
şi ofițeri, foşti prizonieri în lăgărele Puterilor Centrale. „S-a încins între aceştia, 


15 Ibidem, p. 165-168. 

+5 Jbidem, p. 167. Alexandru Cantacuzino-Paşcanu s-a născut la 8 ianuarie 1891 la Botoșani şi a 
devenit sublocotenet în arma cavalerie în 1912. A fost avansat locotenent la 1 august 1915. Deşi ofițer 
de cavalerie, el a îmbrățișat arma aviaţie, fiind unul dintre creatorii acesteia. În timpul campaniei din 
1916 a fost comandant de escadron. S-a retras din serviciul activ în anul 1921. 

457 Andrei Livezeanu s-a născut în 1873, la Olăneşti; el era avocat în viaţa civilă și, prin urmare, 
ofițer în rezervă. Înainte de război a fost director al revistei „Domnia legii”, iar în perioada interbelică 
a devenit decanul baroului de avocaţi din Vâlcea, apoi deputat (1926) și senator (1928). A decedat 
în 1933. i 

+58 Constantin C. Popian, op. cit., p. 189. 

% Alexandru Margiloman, op. cit., vol. II, p. 222. Numărul celor sosiți la 10 august 1917 este in- 
dicat diferit de unii memorialişti. De pildă, Marghiloman vorbeşte de 60 de persoane, iar Anibal Sto- 
enescu de 100 (Cf. Anibal Stoenescu, Din vremea ocupaţiei, Atelierele Grafice Socec&Co., Bucureşti, 
1927, p. 98). Ei au fost cazați mai întâi în hotelul „Braniște” din Calea Griviței, apoi au fost mutaţi în 
cazematele fortului Mogoşoaia pentru executarea tuturor formalităţilor de punere în libertate. 

notează Filitti, nelipsita ceartă între francofili şi germanofili şi agapa tovărăşească 
s-a sfârşit cu bătăie"450, 

Ofițerii aduși de Sturdza din Germania erau repartizați în orașele de pro- 
vincie şi li se dădeau o serie de funcții. Erau însă puși să semneze o declaraţie 
prin care se angajau să nu lupte împotriva Puterilor Centrale, să nu comploteze 
împotriva intereselor germane, să nu desfăşoare activitate politică, să nu facă pro- 
pagandă, să nu părăsească teritoriul ocupat, să nu discute evenimentele militare 
de pe diverse fronturi. Cei care încălcau asemenea angajamentre erau pasibili de 
condamnare la moarte. În cazul în care se va face pace separată, fiecare va găsi azil 
în una din țările Triplicei, dacă ar fi siliți să părăsească țara. În acest caz familiile 
lor primeau o pensie viageră“f.. 

În ţară a sosit și Sturdza, dar prezenţa lui a fost foarte discretă, cel puţin într-o 
primă perioadă, el locuind în Capitală la hotel „Bratu, la Mogoșoaia, la Buftea 
şi, într-un final, la Piteşti. Prefectul Poliţiei Capitalei, Al. Tzigara-Samurcaș, se 
plângea că Sturdza s-a ascuns şi de el. Sabina Cantacuzino nota şi ea că Sturdza 
„lucra în birourile Ministerului de Interne, indignând pe cei care erau nevoiți să 
seducă acolo”*®?, 

Marghiloman l-a întâlnit absolut întâmplător, Sturdza scuzându-se că nu l-a 
vizitat deoarece nu putea să se arate „câteva zile” Ela încercat să obțină aprobarea 
liderului conservator pentru acțiunile sale, dar Marghiloman a replicat că nu ştie 
nimic şi nu i s-a spus nimic465. 

Prezenţa lui Sturdza la Bucureşti a fost probabil legată de cel puțin două eve- 
nimente. Este vorba în primul rând de marile încleștări de la porţile Moldovei în 
care se juca soarta României. Marghiloman nota impresia generală a bucurește- 
nilor că se căutau ofițeri „pentru a fi trimişi ca emisari pe lângă soldaţii noştri din 
Moldova, spre a-i decide să se predea”*%. Pia Alimăneştianu scria şi ea că Sturdza 
„a sosit cu un număr de ofițeri români, cei mai mulți evrei, spre a face propagandă 
printre prizonierii de aici în vederea alcătuirii unei armate, care să meargă împo- 
triva celei din Moldova”45. 

Dar nu era numai o impresie, Wachmann declarând că proiectul lor era să 
formeze o armată pentru a ataca frontul moldovean. Aceeași idee a fost repetată 
şi de Sturdza într-o cuvântare ţinută la Piteşti, în toamna anului 1917, în faţa unor 

40 IC, Filitti, op. cit., p. 96. 

%1 Pia Alimăneștianu, Însemnări din timpul ocupației germane, Imprimeriile Indepedența, Bu- 
cureşti, 1929, p. 114-115. 

42 Sabina Cantacuzino, op. cit., p. 111. 

#3 Alexandru Margiloman, op. cit., vol. II, p.221. 


%4 Ibidem, p. 223. 
1 Pia Alimăneșştianu, op. cit., p.99. 


156 PETRE OTU, MARIA GEORGESCU 


ofițeri, foşti prizonieri. Armata creată ar fi avut misiunea „să cucerească Moldova 
şi în urmă Basarabia”4%6, 

Alexandru Sturdza a negat, ulterior, aşa cum se poate constata din scrisoarea 
din 1920, redată în acest volum, faptul că ar fi avut intenţia creării unei arma- 
te care să lupte împotriva fraţilor. El a subliniat că acțiunea lui avea drept scop 
eliberarea din lagărele de prizonieri a unui număr cât mai mare de militari. Dar 
izvoarele istorice şi mărturiile îl contrazic. 

Mai era un alt motiv important al prezenţei sale în Bucureşti, în teritoriul 
controlat de Centrali. În vara anului 1917, în condiţiile aceloraşi înfruntări, s-a 
pus serios problema organizării unui guvern al oamenilor politici rămași la Bu- 
curești, condus fie de Petre P. Carp, fie de Alexandru Beldiman. S-a şi redactat 
un manifest pro-Carp, care a fost distribuit în ţară pentru a fi organizat un fel de 
plebiscit“. Problema unui guvern Carp sau Beldiman a fost o cerință expresă a 
ocupanților şi a divizat lumea politică de la Bucureşti. Alexandru Marghiloman 
nu era de acord cu ideea, de teamă că putea pierde șefia Partidului Conservator. 

Referitor la componența eventualului guvern, după cum nota Marghiloman, 
circulau zvonuri insistente potrivit cărora Alexandru D. Sturdza era desemnat să 
fie ministrul de război, idee ce nu era împărtăşită de unii lideri, având în vedere că 
acesta trecea în fața multor militari ca dezertor“. Acelaşi Marghiloman aprecia 
că această idee era una dintre „extravaganţele lui Carp"*?. 

Raporturile dintre Carp şi ginerele său au fost totuşi complexe. După trecerea 
sa la inamic, Sturdza i-a scris socrului său despre necesitatea unei acțiuni de forță, 
echivalentă cu o lovitură de stat, care să scoată țara din gheara ruşilor, dar liderul 
conservator a fost destul de prudent. Când Petre P. Carp a crezut că trebuie să se 
implice mai mult, acceptând în vara anului 1917 să preia şefia unui guvern, cola- 
borarea cu Sturdza a părut utilă, el avânsând ideea amintită mai sus. Mai mult, la 
începutul anului 1918, Carp ar fi avut intenţia să viziteze Berlinul și l-a inclus în 
delegaţie și pe ginerele său, alături de Alexandru Beldiman și de Alecu Pisoski*”. 


1% Alexandru Margiloman, op. cit., vol. II, p.282. 

%7 Ibidem. Documentul avea următorul conţinut: „Subsemnaţii cetățeni, având convingerea că 
împrejurările prin care trece țara, acțiunea D-lui Petre P. Carp e singura în stare a reda României si- 
tuaţia pierdută, îi încredințăm sarcina de a apăra drepturile noastre în negocierile ce se vor deschide 
pentru dobândirea păcei dorită de toți” Pentru problema guvernului PP. Carp vezi și: Șerban Rădu- 
lescu-Zoner, Beatrice Marinescu, Bucureștii în anii Primului Război Mondial. 1914-1918, Editura 
Albatros, București, 1993, p. 186-195. 

+8 Alexandru Margiloman, op. cit., vol. II, p. 211. 

15 Ibidem, p. 210. 

+01. Filitti, op. cit. p. 119. 

Sturdza ar fi trebuit să regleze problemele militare“!. Carp nu a mai plecat la 
Berlin, misiunea revenind lui Alexandru Beldiman, dar Sturdza se lăuda că el l-a 
trimis pe fostul diplomat în capitala Germaniei“, fapt ce arată că în toate planuri- 
le şi proiectele urzite în Bucureştii sub ocupație germană colonelul Sturdza a avut 
un rol deloc neglijabil. 

Ulterior, raporturile au devenit mai reci, după ce Petre P. Carp a aflat detalii 
despre fapta ginerului său, furnizate chiar de fiii săi, Grigore şi Ion Carp, demobili- 
zaţi după încheierea aranjamentelor de pace separată cu Puterile Centrale. Sosind 
în Capitală şi constatând că Sturdza era găzduit în casa lui Carp, ei au relatat în- 
treaga poveste din iarna anului 1917, ceea ce l-a determinat pe venerabilul „conu 
Petrache” să declare fiilor săi că „a fost indus în eroare și nu a cunoscut nimic din 
cele întâmplate. Alexandru Sturdza a fost silit să părăsească Bucureştii”*75. 

Până la acest eveniment Sturdza a rămas în Capitala ocupată, dar situaţia lui 
a devenit din ce în ce mai lipsită de perspectivă, după ce armatele române și ruse 
au respins ofensiva Puterilor Centrale. În toamna anului 1917, Sturdza a criticat 
ideea unor negocieri de pace separată cu România, ce urma să menţină dinastia. 
Lovitura de stat de la Petrograd (25 octombrie/7 noiembrie) a reprezentat pentru 
Sturdza o ultimă speranță, mai ales că germanii îl consultaseră înainte de a decide 
declanşarea negocirilor de armistițiu. 

Încheierea armistițiului de la Focşani (26 noiembrie/9 decembrie 1917) a 
schimbat în bună măsura perspectiva. La începutul anului 1918, Sturdza s-a în- 
tâlnit cu Raymund Netzhammer, informându-l că discuţiile dintre românii din 
teritoriul ocupat cu delegaţii din Moldova nu au ajuns la nici un rezultat, Ion M. 
Mitileneu“, delegatul guvernului român, limitându-se la generalități. După opi- 
nia lui Sturdza, autoritățile de la lași mai credeau în victoria Antantei. Cu acest 
prilej, Netzhammer a mai aflat că Petre P. Carp era nemulțumit de germani, mo- 
tivul fiind că aceştia ezitau în ceea ce priveşte schimbarea dinastiei. „Colonelul, 
conchidea Netzhammer, preferă și el înlocuirea celei vechi”*5. 

Alexandru Sturdza a fost în preajma germanilor și în timpul negocierilor de 
la Buftea, după cum relatează Constantin Argetoianu în memoriile sale. Maiorul 
Toma Dumitrescu l-a întâlnit, în ziua de 23 februarie 1918 (stil vechi), în birourile 

47 Alexandru Margiloman, op. cit., vol. II, p. 282. 

17 Ibidem, vol. III, p. 58. 

‘73 Sabina Cantacuzino, op. cit., p.158. Sabina Cantacuzino a aflat aceste detalii de la o bună 
prietenă, Anicuța Florescu. | 

47 Jon M. Mitilineu (1858-1946) a fost prefect al poliţiei din Bucureşti (1911-1913), ministru 
al justiției în guvernul condus de Alexandru Averescu (1918) şi ministru de externe (1926-1927) în 


al treilea guvern Averescu. 
475 Raymund Netzhammer, op. cit, vol I, p. 754. 

OKM [Oberkommando Mackensen]. Intrase în birourile maiorului Hel, iar pe un 
scaun se găsea Sturdza, fostul său profesor din Şcoala Militară A fost, notează Ar- 
getoianu, un moment greu pentru cei trei ofițeri. Sturdza a ieșit fără să salute; nici 
Dumitrescu nu a salutat. Maiorul german, jenat, i-a spus lui Toma Dumitrescu: 
„Pricep sentimentele d-tale, domnule maior. Din nenorocire, necesităţile războiu- 
lui ne obligă să frecventăm câteodată şi astfel de canalii. Vă rog să primiţi scuzele 
mele”+'6, Cele spuse de maiorul german arătau încă o dată răceala manifestată de 
germani și de austro-ungari în cazul său. Ei l-au primit, sperând că vor rezolva o 
problemă militară presantă, dar în sinea lor l-au privit cu multă condescendenţă. 

Odată cu sosirea militarilor demobilizați în teritoriul ocupat, ostilitatea față 
de Sturdza a crescut, ca urmare și a unor măsuri ale autorităților de ocupaţie. 
Ele au redactat o broșură dedicată acestora, intitulată Bine ați venit, ce conţinea 
atacuri la adresa celor care au declanșat războiul. În schimb, erau lăudaţi cei care 
se pronunțaseră sau acționaseră pentru alăturarea ţării Puterilor Centrale. Docu- 
mentul pleda pentru disculparea lui Sturdza, acțiunea lui fiind una de salvare a 
patriei de „ar fi fost îngăduit să deschidă fruntaria germană'*7. 

În aceste condiţii, întrucât circulau zvonuri privind chiar asasinarea sa, Ale- 
xandru Sturdza a fost nevoit să ia în calcul părăsirea teritoriului românesc, su- 
gestia venind chiar de la mareșalul August von Mackensen. La 19 martie 1918, el 
a plecat din București, stabilindu-se în Germania“”8, Înainte de plecare, a predat 
chitanțele şi registrele Asociaţiei muzicale, pe care o prezidase până atunci”. 

Cu toate acestea, Alexandru Sturdza a rămas în atenția germanilor, aceştia 
insistând ca în textul tratatului de pace să se prevadă o amnistie, de care să bene- 
ficieze Sturdza. Dar, în pofida presiunilor, acest lucru nu a fost posibil; totuşi ger- 
manii au insistat pe lângă guvernul Margiloman ca Sturdza să-și păstreze gradul 
de colonel“%. Acesta a revizuit multe sentințe date de autorităţile militare şi civile, 
„reabilitând” pe mulţi dintre cei care nu-și făcuseră datoria în anii 1916-1917. Dar 
condamnarea lui Sturdza a rămas, foarte probabil ca urmare a opoziţiei regelui 
Ferdinand şi a lui Ionel Brătianu. 

Duminică 6/19 ianuarie 1919, în cadrul unei ședințe furtunoase, Alexandru 
D. Sturdza a fost exclus și din „Jockey Club’, asociaţie de elită din România ante- 

#6 Constantin Argetoianu, Pentru cei de mâine. Amintiri din vremea celor de ieri, volumul al 
IV-lea. Partea a V-a (1917-1918), ediţie şi indice de Stelian Neagoe, Humanitas, București, 1993, 
p. 216. 

47 Apud Sabina Cantacuzino, op. cit. p. 157. 

178 Glenn E. Torrey, op. cit., p. 57. 


Sabina Cantacuzino, op. cit., p. 158. 
480 Alexandru Marghiloman, op. cit., vol. III, p. 136. 

belică. Printre cei excluși se mai aflau Lupu Kostake, Al. Darvari, G. Strat ş.a.**.. 
După propriile mărturisiri, confirmate de unele izvoare şi mărturii, Sturdza a avut 
intenţia să se alăture trupelor române care luptau împotriva Ungariei bolşevice, în 
primăvara şi vara anului 1919, desigur, ca o măsură de reabilitare. A călătorit până 
la Cluj şi i-a adresat o scrisoare lui Iuliu Maniu, preşedintele Consiliului Dirigent 
al Transilvaniei, probabil pentru a i se permite să se alăture acțiunilor armatei ro- 
mâne. A încercat prin prieteni, după cum mărturisea, să se pună în legătură cu ge- 
neralii Averescu şi Răşcanu, cu scopul de a se înrola ca simplu ostaş, sub alt nume, 
oriunde“. Aceste demersuri nu au fost încununate de succes, astfel că Alexandru 
Sturdza a rămas proscris pentru țara sa. 


Un „mort” printre vii. 
Suferințele şi speranțele exilului 


După ce a părăsit România, Alexandru Sturdza a locuit în Germania, având statut 
de refugiat. O vreme s-a adăpostit în casa lui Alexandru Beldiman din Charlotten- 
burg, care la rândul lui a ales calea exilului, apoi la un prieten al lui Beldiman din 
Thuringia*. La jumătatea anului 1919, soţia şi cei trei copii (Sandu, loan şi Dimi- 
trie) i s-au alăturat, cei doi stând în Miinchen, iar copii urmând şcoala. Sturdza 
a refuzat să accepte sugestia ce i s-a făcut de a emigra cu toată familia și de a se 
stabili în Germania, începând o viață nouă**. În același timp, soția sa, Elisabeta, 
n-a acceptat să dea curs dorinţei exprimate de familie de a divorța. Familia nu a 
rămas definitiv în Germania, mai mult ca sigur din cauza averii din România ce 
trebuia administrată, aceasta fiind principala sursă de venit. Elisabeta Sturdza a 
fost cea care şi-a susținut soțul atât moral, dar și material, trudind cu răbdare şi 
tenacitate la prosperitatea moşiei de la Țibăneşti, atât cât puterile ei și vremurile 
deloc limpezi i-au permis. Dud — cum o alinta Alecu Sturdza pe soția sa — „se 
supraoboseșşte şi este chinuită de alții cu umilințe”, conștientiza cu amărăciune 
soțul său, apreciind faptul că dovedea „atâta fidelitate şi un eroism demn de un 
bărbat”455. 


48 I.C, Filitti, op. cit., p. 150. 

42 BAR, Cabinetul de manuscrise, Corespondenţă, S 3 (2)/CMV (Alexandru D. Sturdza către 
Basil Dimitropol ) i 

483 Glenn E. Torrey, op. cit, p. 60. Sabina Cantacuzino scrie că Beldiman și Sturdza au făcut 
schimb de locuinţă, primul cedând pe cea de la Berlin, iar cel de-al doilea pe cea de la București. 

1% BAR, Cabinetul de manuscrise, Corespondenţă, S 3 (2)/CMV (Alexandru D. Sturdza către 
Basil Dimitropol). 

15 Ibidem. 

În primii ani de după război, Alexandru Sturdza a întreprins demersuri pen- 
tru a obţine din partea autorităților române o rezolvare a situaţiei sale, apelând 
la avocatul Basil Dimitropol. Acesta era implicat în procesul foştilor prizonieri 
de la Krefeld, judecat în primii ani postbelici. Evident, Sturdza era şi el inculpat 
în acest proces. Ziarul „Universul” din 12 decembrie 1920, informa că, în timpul 
dezbaterilor, Basil Dimitropol a citit o lungă scrisoare primită de la fostul colonel 
prin intermediul soţiei sale“86, Sturdza se apăra de acuzaţia de dezertare şi trădare 
şi făcea un istoric al acţiunilor și intențiilor sale în timpul războiului. 

Tot în 1920 a trimis în țară un memoriu, speranţele fiindu-i legate de o ati- 
tudine favorabilă a ministrului de război, generalul loan Răşcanu. În scrisoarea 
către avocatul Dimitropol, din 21 aprilie 1921, Sturdza era mişcat că Răşcanu îi 
mai păstra o amintire în virtutea acelui schimb de scrisori într-o problemă în care 
opiniile lor au coincis, căci „sufletele noastre ardeau în jurul aceluiaşi dor pentru 
ridicarea și însănătoşirea Țării” Chiar dacă relaţiile au devenit ulterior reci, Sturd- 
za declara că se preda „cu ochii închişi pe mâna generalului; aşa cum el va sfătui, 
sunt hotărât să fac fără sfială”+”. 

Nu-și făcea totuşi prea mari iluzii deoarece știa că în țară avea advesari înveșu- 
naţi, unii de pe vremea când trăia părintele său — frații Ionel şi Vintilă Brătianu, Em. 
Culoglu, Take Ionescu ş.a. Fusese apropiat, scria aceluiaşi Dimitropol, de generalii 
Averescu şi Christescu, precum și de alți numeroși ofițeri mai tineri, care, probabil, 
că îl condamnau. Din lumea civilă, ținea mult la „Neculae Iorga, din cauza inimii 
sale şi fiindcă el este un om curat” Era conştient că situaţia lui față de familia regală 
era foarte grea, agravată şi de faptul că Jurnalul, scris în timpul campaniei din anul 
1916, a ajuns în mâinele suveranului. Aprecierile de acolo, consemnate în momen- 
te de mare cumpănă, constituiau fără îndoială o ofensă personală şi nu ştia dacă 
viitorul îi va rezerva şansa să îndrepte lucrurile*8. Oricum, Sturdza a înaintat o ce- 
rere Legaţiei române din Germania, pentru a i se elibera un pașaport „bun pentru 
întoarcerea mea în România”4%. 

Încercările nu au avut succes, astfel că a trebuit să se rostuiască în Germania. 
Dar, era sfâşiat de drama sa sufletească şi îl chinuia dorul de ţară. „Am cetit cu 
emoțiune ceea ce mi-aţi scris, mărturisea lui Basil Dimitropol. Mă topeam de dor 
în aşteptarea unui semn, ca acela care mi-a venit prin D-voastră din Țară; dar nu 
venea; în fine, a venit” „Dorul Ţării mă topeşte’, continua el și îi venea din ce în ce 

1% Ibidem, Arhiva D. A. Sturdza, V, acte 74. 

487 Ibidem, Corespondenţă, S 3 (1)/CMV (Alexandru D. Sturdza către Basil Dimitropol). 


488 Jbidem. 
8 Ibidem, S 3 (3)/CMV (Alexandru D. Sturdza către Basil Dimitropol). 

mai greu să „vegeteze” acolo unde se găsea, întrucât nu putea face nimic folositor 
comunităţii din care provenea“%. 

Sturdza a explicat pe larg avocatului Dimitropol motivaţia adâncă a gestului 
său, sperând ca acesta să reuşească „a convinge pe fraţii noştri că ceea ce apare 
astăzi ochilor lumii ca o crimă este, în realitate, o jertfă făcută cu inima curată, cu 
abnegaţiune şi din dragoste pentru Țară şi Neam”. Rezolvarea situației sale com- 
porta, după opinia sa, o parte juridică şi o parte, foarte gravă, morală şi socială, 
ce avea o mare importanță pentru familia lui şi pentru urmașii săi. Dorinţa lui era 
ca înainte de a muri sau prin moartea însăşi, pentru că lua în calcul şi varianta 
sinuciderii, să se dovedească că „oștirea și Țara nu au fost împovărate cu un fiu 
necredincios și că ceea ce apare astăzi ca infidelitate și împietate este pornit din 
contra din credință și dragoste înflăcărată şi fanatică pentru Țară şi Neam”*.. 

Era conștient, în același timp, de ceea ce însemnau suferințele exilului, care 
„erau mari, multe şi amare. Dacă a suferi însemnează a ispăşi erori și păcate, atunci 
totul ar fi cu prisosință expiat”™?. 

Era pregătit să sufere cu tărie, dar şi să spere. Este ceea ce a făcut timp de 
două decenii, departe de pământurile natale pe care le-a purtat cu reliogizitate în 
suflet. 

În anii'20, Sturdza, împreună cu familia, a locuit în München, lucrând — con- 
form surselor cunoscute — fie la o bancă elveţiană, fie la un institut de biologie. 
Cei trei fii au locuit cu el, fiind ocupați cu școala, iar soția făcând naveta între Ro- 
mânia şi Germania. Elisabeta stătea vara mai mult în ţară, pentru administrarea 
moșiei de la Ţibănești, iar iarna locuia cu Sturdza“%. 

La 15 noiembrie 1929, Sturdza l-a vizitat pe Raymund Netzhammer, veche 
cunoștință din Bucureștii tinereţilor sale, pentru a-și exprima fidelitatea, ata- 
şamentul şi gratitudinea pentru înțelegerea şi sprijinul de care s-a bucurat din 
partea acestei înalte fețe bisericeşti“. Netzhammer se stabilise în anul 1927 pe 
insula Werd de pe Rin, o posesiune a mânăstirii Einsiedeln, înființată în anul 958, 
unde şi-a petrecut tot restul zilelor până la moartea sa, survenită la 18 septembrie 
194545, 

Anul 1930 a fost unul care a schimbat coordonatele exilului lui Alexandru D. 
Sturdza. În primăvară s-a întâlnit, la Ulm, cu generalul Averescu, care va deveni, 

4% Ibidem, S 3 (2)/CMV (Alexandru D. Sturdza către Basil Dimitropol). 

19 Ibidem 

2 Ibidem. 

1% Glenn Torrey, op. cit. p. 61. 


4 Raymund Netzhammer, op. cit., vol. II, p. 1 593. 
+ Ibidem, p. 1 585. 

nu peste mult timp, mareşal, întrevederea concentrându-se asupra unei posibile 
amnistii, mai ales că regele Ferdinand şi Ion I. C. Brătianu, cei mai mari adversari 
ai lui Sturdza, muriseră în 1927. Averescu a spus că situaţia politică nu permitea 
acest lucru, deşi poate că lumea militară autohtonă ar fi fost de acord“. 

Al doilea eveniment a fost venirea intempestivă a lui Carol al II-lea pe tron, 
ceea ce a creat speranţe într-o turnură favorabilă a evenimentelor, ştiut fiind că 
amândoi au avut acelaşi duşman implacabil — Ion I. C. Brătianu. Reamintim faptul 
că fostul prinț moştenitor Carol a fost decăzut din drepturile sale de liderul liberal 
Ionel Brătianu, acesta considerând că este nedemn de a fi pe tronul regilor Carol 
I şi Ferdinand+”. 

La 13 iunie 1930 îi îndemna pe fiul său Sandu să ajungă la noul rege, firește, 
printr-un intermediar, şi să spună că tatăl său i-a poruncit să se prezinte pentru 
a-i transmite respectele sale, ca fiu și urmaș al marelui om politic Dimitrie A. 
Sturdza. „Eu cunosc pe rege — scria Alexandru Sturdza — și ştiu că este în stare 
a face ceva bun de tot, de va fi bine secondat”**. Îi indica fiului său să nu se gân- 
dească prea mult la viitor, pentru că acesta trebuie coroborat cu prezentul, iar 
dacă „acest prezent promite ceva pentru viitor, el trebuieşte menținut şi stabilizat 
pentru ca țara să se reorganizeze în lăuntrul său; astfel vom da de mal în mijlocul 
haosului în care trăim”*%, 

La 19 iunie 1930, Sturdza a revenit cu o altă scrisoare către Sandu, afirmând 
că nu vrea să-l pună în conflict lăuntric în legătură cu eventuala audienţă la rege, 
sfătuind-l să procedeze cum trebuie. Totodată, îşi manifesta dorința de a face per- 
sonal o vizită la noul suveran, inițiativă pe care o credea necesară. Nu lipsită de in- 
teres era şi viziunea lui Alexandru Sturdza despre viitorul lui Mihai, fiul lui Carol, 
care a domnit sub regență în perioada 1927-1930 şi a fost proclamat apoi, după o 
idee a lui Mihail Manoilescu, „Voievod de Alba Iulia” El considera că, în interesul 
viitorului României, Mihai „ar trebui, când el va atinge vârsta de 13-14 ani, să 
nu mai rămână unde este, ci să fie educat pentru vremurile de azi, amestecat cu 
alții, sub supraveghere înțeleaptă, fără militari şi oameni de curte bizantină”500. 
În opinia sa, Școala de la Salem, unde era pe cale să se încadreze, reprezenta una 

%% Glenn E. Torrey, op. cit., p. 61. 

4 Pe larg vezi: Ioan Scurtu, Criza dinastică din România (1925-1930), Editura Enciclopedică, 
Bucureşti, 1996; Mihai Manoilescu, Memorii, vol 1, ediţie îngrijită, prefaţă, note și indice de Valeriu 
Dinu, Editura Enciclopedică, Bucureşti, 1993, p.95-195. 

8 BAR, Cabinetul de manuscrise, Corespondenţă, S 2 (4)/CMIV(3) (Alexandru D. Sturdza 
către Sandu Sturdza — 13 iunie 1930). 


9 Ibidem. 
50 [bidem, S 2 (5)/CMIV(3) (Alexandru D. Sturdza către Sandu Sturdza — 19 iunie 1930). 

dintre soluţii pentru pregătirea viitorului suveran al României, el urmând să fie 
head-masters0.. 

În iulie 1930 îi scria lui Sandu, fiul său preferat, cu acesta a avut cea mai lungă 
corespondenţă, că a fost contactat de un ataşat al Legaţiei române de la Berlin, 
Marcu, acesta declarând că îl cunoaște. Diplomatul român i-a cerut să-și scrie 
memoriile şi să țină la Berlin o serie de conferinţe. Sturdza a refuzat aceste oferte, 
apreciind că se va „mişca” doar în momentul în care regele şi guvernul român îi 
vor permite acest lucru. Cât priveşte memoriile, el le considera inutile din orice 
punct de vedere, spre o asemenea concluzie ducându-l şi producţiile de acest fel, 
apărute după război, multe fiind în flagrantă contradicție cu adevărul istoric, 

Fără îndoială, evenimentul central al anului 1930 a fost mutarea lui Alexandru 
Sturdza, în luna septembrie la Uberlingen și angajarea lui la școala secundară de la 
Spetzgart, ce făcea parte din Schule Schloss Salem, în Baden Württemberg, înfiin- 
tată în 1920 de către Kurt Hahn și Prințul Maximilian von Baden. 

Kurt Hahn (1886-1974) este considerat un geniu al ştiinţei pedagogice, în- 
temeietor al unei concepții noi despre educaţia tinerilor5%. S-a născut într-o fa- 
milie de intelectuali evrei din Berlin, tatăl său fiind un antreprenor de succes. A 
studiat la universităţile din Berlin, Heidelberg, Freiburg şi Gottingen și apoi, din 
1910 până în 1914, a urmat cursurile Facultăţii Christ Church de la Universitatea 
Oxford, din Marea Britanie. S-a întors acasă pe 1 august 1914, iar după două zile, 
guvernul de la Londra a declarat război Germaniei. În cursul primei conflagrații 
mondiale a fost mobilizat în cadrul Ministerului de Externe german, primind sar- 
cina să analizeze presa din țările inamice. 

Spre sfârşitul conflictului, Kurt Hahn a devenit secretarul prințului Maximili- 
an von Baden, moștenitorul Marelui Ducat al Badenului și ultimul prim-ministru 
al celui de-al Doilea Reich. Între cei doi s-au stabilit relaţii de prietenie, astfel că, 
după război, confruntaţi cu situaţia grea a tineretului german, prințul von Baden 
l-a sprijinit pe Hahn să-şi materializeze ideile. El înființat şcoala într-o aripă a 
mânăstirii din Salem, localitatea de reședință a prințului. Principiile ei de funcți- 
onare porneau de la ideile lui Platon potrivit cărora școala nu trebuie să fie doar o 
curea de transmisie a cunoștințelor, ci trebuie, în primul rând, să educe, să forme- 
ze caractere, personalități. Ea se adresa copiilor proveniţi din familii bogate, dar 
existau burse şi pentru cei cu venituri modeste. Programul de funcționare a şcolii 
a fost sintetizat în şapte principii, numite şi legile de la Salem dintre care amin- 
tim: crearea de posibilități pentru tineri de a se descoperi pe ei înşişi şi de a fi ca- 

50 Ibidem, S 2 (167)/CMIV(3) (Alexandru D. Sturdza către Sandu Sturdza -— iulie 1930). 


502 Ibidem, S2 (166)/CMIV(3) (Alexandru D. Sturdza către Sandu Sturdza - iulie 1930). 
503 Detalii pe www.kurthahn.org, consultat la data de 1 septembrie 2011. 

pabili să înfrunte dificultățile vieţii; oferirea oportunității tinerilor de a cunoaște 
atât victoria, cât şi eşecul; punerea binelui comun deasupra intereselor personale; 
oferirea de timp tinerilor pentru tăcere şi contemplație; dezvoltarea imaginaţiei şi 
a abilităților de planificare; practicarea sporturilor; conştientizarea de către tinerii 
din clasele suprapuse a consecințelor dăunătoare ale privilegiilor de care dispun. 

Sturdza a primit invitaţia din partea lui Hahn de a preda pentru început isto- 
ria şi limba franceză la Şcoala secundară de la Spetzgart/ Überlingen, cu toate că 
i-ar fi convenit să fie angajat la cea superioară de la Salem, ce pregătea elevii mari, 
unde erau condiții mai bune (leafă și locuință în școală) și unde studiau și cei doi 
fii mai mici (loan și Dimitrie). A fost nevoit să accepte totuşi această variantă, 
cu minime avantaje materiale. Nu primea leafa, de aceea o ruga pe Elisabeta să-i 
trimită, în continuare, bani pentru celelalte cheltuieli necesare. Totuşi avea mul- 
țumirea de a face o activitate creatoare, ușurând şi munca Elisabetei „căreia îi vine 
greu de a strânge veniturile necesare pentru întreținerea atâtor inşi câți suntem 
noi”, după cum i de destăinuia fiului său cel mare5*. Îi plăcea munca didactică, 
după cum se confesa soţiei în primele zile, dar „şcoala nu avea fizionomie. Se im- 
provizează prea mult. Profesorii sunt buni și plini de zel”5%5. 

S-a adaptat destul de repede, astfel că a ajuns să fie respectat, iar aprecierile 
lui Hahn l-au ajutat. După câteva luni, la 28 aprilie 1931, Sturdza scria Elisabe- 
tei: „Lumea vine necontenit la mine, cerând părerea mea sau sfaturi. Tinerimea 
mă priveşte ca conducătorul principal. Desigur că de acum înainte trebuie să iau 
seamă să nu o scrântesc întru nimic. Am un mare ajutor; simt de mai mult timp 
că firea mea s-a pus în armonie cu mersul cel mare al lucrurilor, astfel că mă pot 
da pe mâna instinctului care mă duce; intelectul mă ajută numai secundar zur 
Ausführung [pentru îndeplinirea obligaţiilor); patimile au încetat să mă neliniș- 
tească; sau când ele se ridică nu fac nimic şi aştept. Astfel fiind, am o mare sigu- 
ranţă în tot ce fac și zic; de aceea sunt liniștit și această liniște impune celorlalți; 
ceea ce este de mare ajutor spre a aduce lucrurile unde trebuie. Desigur ar fi mai 
greu pentru mine dacă nu aş avea ajutorul tău, produsul muncii şi străduințelor 
tale dincolo. Aşa că Spetzgart și Cocoșul [porecla lui Hahn] ţie îţi datoresc ceea 
ce fac eu”50s, 

Au început să apără şi problemele de sănătate, mai ales în ceea ce priveşte ini- 
ma, ce se vor multiplica cu timpul. Cu toate acestea, „simt că nu sunt încă bătrân” 
și prin urmare nici tu, îi scria soţiei, la 16 noiembrie 1931. „Părul cărunt, încetarea 

5% BAR, Cabinetul de manuscrise, Corespondenţă, S 43 (2) (Alexandru D. Sturdza către Elisa- 
beta Sturdza); S 2 (8)/CMIV(3) (Alexandru D. Sturdza către fiul său Sandu Sturdza). 


505 Jbidem, S 43 (3)/CMIV(2) (Alexandru D. Sturdza către Elisabeta Sturdza). 
5% Jbidem, S 43 (13)/CMV(2) (Alexandru D. Sturdza către Elisabeta Sturdza) 

unor gusturi şi slăbiciunile pielei şi inimii mele însemnează ani, dar nu bătrâneţe. 
Eu nu te-am găsit în nici un caz bătrână”, adăuga cu tandreţe*”. Sprijinul moral, 
dar şi material pe care i-l oferea Elisabeta a însemnat foarte mult pentru psihicul 
lui Sturdza, care putea astfel suporta mai uşor greutăţile exilului. O afirma răspi- 
cat în foarte multe scrisori către draga sa Dud, chiar dacă în deceniul patru vizite- 
le Elisabetei în Germania s-au rărit şi între ei a apărut a anumită răceală. 

Ca în orice familie, o problemă importantă a fost educaţia celor trei băieți, 
care ajunseseră la vârsta marilor decizii. La Şcoala de la Salem au învățat cei doi 
copii mai mici, loan și Dimitrie, pe care nu îi vedea cât ar fi dorit, deşi se aflau la 
doar 10 km distanță. Era mulțumit de ei și ar fi vrut ca și cel mare, Sandu, să fi fost 
tot acolo. Sandu studia medicina la București, având ulterior o carieră științifică 
prodigioasă. Cu el a avut până la sfârşitiil vieţii o relație mai strânsă, bazată nu 
numai pe o dragoste firească, împărtăşită de altfel pentru toți copiii în mod egal, 
dar în plus l-a simțit mai matur şi mai responsabil, putându-i astfel încredința 
multe dintre îndatoririle şi grijile unui „cap” de familie. Corespondenţa celor doi 
evidenţiază o relaţie spirituală mai specială. 

Într-o scrisoare din 4 februarie 1931, Sturdza scria lui Sandu că trebuia să se 
concentreze asupra materiilor cerute de facultate şi pentru examen, specializarea 
din timp prezentând multe avantaje. „Pe de altă parte, nicio producțiune nu este 
bună și nimic nu are sens decât pe temelia unor cunoştinţe generale care mereu 
trebuiesc întregite şi în legătură cu ştiinţele colaterale şi cu toate ramurile produc- 
țiunii şi chiar cu toate legile şi fenomenele naturii [...]. Este vechea necesitate să 
combini extremele, specializarea cu întinderea privirii. Cred că linia ta trebuie să 
şerpuiască şi că trebuie să o conduci oscilând când într-o parte, când în celalată; 
nu spre a face un compromis, ceea ce ar fi o prostie; dar pentru a te adapta împre- 
jurărilor. Aceasta va depinde de cerințele momentului și situațiunii. Busola ta să 
fie, îi cerea Sturdza, judecata și bunul simţ”s0. 

Ulterior, în 1932, au apărut unele dificultăți cu Dumitru și de aceea Sturdza 
a hotărât ca el să se întoarcă în ţară, cu speranţa că schimbarea mediului şi atmo- 
sfera din familie îi va fi de folos pentru corectarea atitudinii față de viață. Era, fără 
îndoială, o criză specifică vârstei, pe care tătăl o înțelegea, dar nu o aproba şi de 
aceea în scrisorile către Sandu şi soție apăreau accente de duritate. Ion, celălalt 
fiu, aflat în Germania nu a luat bacalaureatul, situație de altfel îndreptată anul 
următor, astfel că amândoi s-au întors în țară50?. 
~ w Ibidem, S 43 (26)/CMV(2) (Alexandru D. Sturdza către Elisabeta Sturdza) 

508 Jbidem, S 2 (19)/CMIV(3) (Alexandru D. Sturdza către Sandu Sturdza) 


5% [bidem, S 2 (29)/CMIV(3) (Alexandru D. Sturdza către Sandu Sturdza — 9 februarie 1932); 
S 2 (32)/CMIV(3) (Alexandru D. Sturdza către Sandu Sturdza — 23 aprilie 1932); S 2 (34)/CMIV (3) 

Dar, evenimentele din Germania, țară aflată în centrul marii crize economice 
începute în anul 1929, evoluau într-un sens profund negativ. În ianuarie 1933, 
Partidul nazist a venit la putere, ceea ce a schimbat atât cursul societății germa- 
ne, cât şi al continentului european şi al lumii întregi. Pe plan intern, naziștii au 
instituit un regim dictatorial, cu o componentă antisemită foarte puternică, iar în 
exterior au desfășurat o politică centrată pe revanșă și revizuire a ordinii interna- 
tionale stabilite de Conferinţa de pace de la Paris din anul 1919. 

Aceste convulsiuni au afectat în mod direct întreaga instituție de învățământ 
de la Salem şi, implicit, situaţia lui Alexandru D. Sturdza, care s-a trezit în mijlocul 
unor tensiuni şi controverse, față de care a încercat să păstreze o atitudine neutră, 
dar care l-au atras în vârtejul lor. Kurt Hahn a avut de suferit, el fiind arestat de 
nazişti, ca urmare şi a diligenţelor dr. Neuscheler, fost profesor la Spetzgart. Sturd- 
za aprecia că Hahn „n-a comis alt act decât că s-a născut evreu”. „Presupun, 
continua el, că partidul de la putere are să impună şcoalei un alt director, blond, cu 
ochii albaştri şi netăiat; acest director va fi destul de purist pentru a evacua repede 
pe toţi evreii ocupați în aceste școli”! 

Ca urmare a presiunilor, Hahn a fost eliberat, dar el nu a mai revenit în frun- 
tea şcolii, ci a emigrat în Marea Britanie, unde, în aprilie 1934, a fondat Şcoala 
pentru băieţi de la Gordonstoun, care a devenit, ulterior, celebră. Aici a învățat 
şi prinţul Philip, grec de origine daneză, care, în 1947, s-a căsătorit cu Elisabeta, 
ajunsă, apoi, regină a Marii Britanii. 

După instalarea noului regim, Sturdza și englezul Chew, ambii străini, și-au 
dat demisia. Ea nu a fost primită, guvernul cerând celor doi să rămână și să con- 
tribuie la „regenerarea școlii”5:?. Englezul a stat un timp la Salem, apoi a plecat în 
Scoţia, la şcoala nou înființată de Hahn. Sturdza a rămas sub direcțiunea dr. Mit- 
telstrass, venit din Hintergurten, ultimul institut unde învățase fiul său, Dimitrie. 
Noul director i s-a arătat favorabil, pe lângă activitatea de profesor, fiind privit „ca 
un fel de sfătuitor cu experiență și fără prejudecăți şi cinstit ca atare”s!5. De altfel, 
din septembrie 1933, profesorul Alexandru Sturdza a fost mutat de la şcoala de la 
Spetzgart la cea de la Salem, unde va rămâne până în 1938. 

Dr. Mittelstrass nu era însă bine văzut de unii profesori în școală, de asociația 
foştilor elevi și de unii superiori. Corpul profesoral al şcolii s-a împărțit în mai 
(Alexandru D. Sturdza către Sandu Sturdza — 3 mai 1932); S 2 (37)/CMIV(3) (Alexandru D. Sturdza 
către Sandu Sturdza — 1 septembrie 1932). 

510 Ibidem, S 2 (43)a /CMIV(3) (Alexandru D. Sturdza către Sandu Sturdza — 11 martie 1933). 

SI! Ibidem. 

52 Jbidem, S 43 (98) CMIV(2) (Alexandru D. Sturdza către Elisabeta Sturdza - 9 ianuarie 


1936). 
513 Ibidem. 

multe tabere, la fel și elevii și foştii elevi. Pe de o parte existau foștii adepți ai lui 
Hahn, iar pe de altă parte, adepţii noului regim, care, la rândul lor, erau împărțiți 
în „cete', cum le numea Sturdza — Hitlerjungend, S.A, S.S.: „Nu mă întreba, îi scria 
Elisabetei, ce însemnează aceste prescurtări, sunt toate nişte plotoane naționaliste 
uniformate cu problemele lor”, Şansa lui era că elevii îl înțelegeau și îl simpati- 
zau: „când simt că patimile se înfierbântă, mă dau la o parte'5i5. Dar îi era din ce în 
ce mai greu, deoarece sustragerea nu era o metodă care să fie agreată de taberele 
care se înfruntau la Salem. 

Funcţia în școală, principala sursă de existență, depindea de bunăvoința au- 
torităților, respectiv de procuratorul Reichului de la Karlsruhe, care controla tot 
procesul instructiv-educativ. De aceea era nevoit să țină seama de directivele ofi- 
ciale şi să caute ca, aplicându-le, să nu piardă încrederea şi aprecierea tinerilor. 
Se aştepta să fie dat afară, ceea ce îi crea o situaţie foarte grea. Acest lucru nu s-a 
întâmplat, dar starea lui sufletească se înrăutățea, îngrijorându-l îndeosebi sta- 
rea economică: „mă umple de groază, se confesa lui Sandu, când mă gândesc la 
viitor”516, Trăia în izolare, ocupațiile principale fiind lectura şi mersul la concerte, 
activități care îi procurau reale bucurii. 

Meseria de profesor nu îi mai producea satisfacţiile de odinioară, regimul 
căutând să-şi impună concepțiile. Sturdza nu agrea deloc ideologia şi practicile 
naziste, pe care le condamna. De pildă, pe 18 iunie 1933 îi scria lui Sandu că: „as- 
pectul lucrurilor în general s-a schimbat aci în mod radical. Pe fondul pitorescului 
orășel medieval nu se mai mișcă încet țăranii și filistieni liniștiți, ci mişună tineri 
în cămașă castanie, cu un harnaşament de curele inutile pe trup, fac gură sau stri- 
gă intejecțiuni, ridică brațul drept cu mâna întinsă, aleargă, forfotă şi pleznesc cu 
tocurile bocancilor”5”. 

Era nevoit să constate că „multe din procedeurile germane sunt asemănătoare 
cu cele ale ruşilor sovietiști” În Germania domnea teroarea, minciuna era ridicată 
la rang de lege, brutalităţile erau cotidiene, reclama şi propaganda luând „forme 
ridicole şi respingătoare”s!8. Mai constata că şi presa internaţională, şi mai ales cea 
evreiască, răstălmăcea şi oculta multe evenimente şi exagera altele. „M-am săturat 
până la nervozitate, îi scria Elisabetei, la 15 iulie 1934, de atâtea sărbători națio- 


514 Ibidem, S 43 (59)/CMIV(2) (Alexandru D. Sturdza către Elisabeta Sturdza — 30 noiembrie 
1933) 

515 Ibidem. 

516 Ibidem, S 2 (54) /CMIV(3) (Alexandru D. Sturdza către Sandu Sturdza — 30 ianuarie 1934). 

517 Ibidem, S 2 (65) ICMIV(3) (Alexandru D. Sturdza către Sandu Sturdza — 18 iunie 1933). 

518 Ibidem, S 43 (61) /CMIV(2) (Alexandru D. Sturdza către Elisabeta Sturdza — 13 ianuarie 
1934). 

nale, naționaliste, sociale şi populare, care se ţin lanţ de 17 luni, sub impulsiunea 
unui minister dinadins creat pentru «propagandă» şi chiar numit astfel, al cărui 
portofoliu, plin de reclame este deținut de vestitul Goebbels”s:?. 

Se bucura ori de câte ori avea posibilitatea să evadeze de la Salem, unde odi- 
nioară domnea liniştea, dar care, în acele momente, era mult zgomot, forfoteală, 
tensiuni. Aşa a fost în vara anului 1934, când şi-a petrecut o parte din concediu în 
Elveţia și Franța și unde a aflat de moartea Clotildei Averescu. I-a scris mareșalu- 
lui o scrisoare de două pagini, transmițându-i condoleanţe”. 

Între timp, disputele din şcoală s-au tranșat, dr. Mittelstrass fiind înlăturat 
din funcție în vara anului 1934, ceea ce l-a pus pe Sturdza într-o postură foarte 
complicată: „Ce eram să fac, se confesa mai târziu Elisabetei, în această ocaziune? 
Era indicat să nu iau parte la o răzvrătire organizată în contra unei direcțiuni im- 
pusă de guvern; nu numai că asemenea lucru era în contra convingerilor mele și 
a principiilor de ordine și de stabilitate care trebuie menținute la o şcoală, dar era 
şi exclus să mă pun în opozițiune cu însuși autoritatea care-mi oferă un azil şi-mi 
arată încredere, pot să zic, nelimitată”*?2!. 

La direcţia şcolii a fost adus dr. Heinrich Blendinger, un apropiat al lui Kurt 
Hahn, care a evitat până în 1941 ca şcoala să intre sub influența nazistă. Datorită 
atitudinii sale prudente și reținute, Sturdza era privit, în noua situație, de o parte a 
corpului profesoral, de director, de unii elevi şi foști elevi, ca un element primejdi- 
os, „ca un berbec negru în mijlocul turmei albe, după cum se exprima în aceeaşi 
scrisoare trimisă soției*?2. 

Aflat între taberele care se înfruntau, Sturdza a reușit să reziste şi în anul 
şcolar 1934-1935, cu toate că, încă din 1934. ainnsese la limita impusă de regim 
pentru pensionare chiar şi pentru cei cun instituții private”. 

Se gândea să se retragă, să lase loc celo ' mai tineri, dar problemele financiare 
serioase, sumele tot mai mici primite de acasă, l-au determinat să facă demersuri 
pentru a mai rămâne. În acest scop la începutul anului 1936 a avut o discuţie lă- 
muritoare cu Kraft, mâna dreaptă a ministrului instrucţiunii publice, însărcinat cu 
supravegherea de departe și de sus a școlii. Îl cunoștea de câțiva ani pe acest om, 
deoarece îl găzduia atunci când inspecta Şcoala de la Salem. I-a expus situaţia grea 
şi intrigile împotriva sa, starea sănătății şi dorința de a fi păstrat în funcțiune, după 

519 Ibidem, S 2 (60)CMIV(3) (Alexandru D. Sturdza către Elisabeta Sturdza — 17 iulie 1934). 

520 Ibidem, S 2 (59) /CMIV(3) (Alexandru D. Sturdza către Sandu Sturdza — 6 iunie 1934). 

521 Ibidem, S 43 (98)/CMIV(2) (Alexandru D. Sturdza către Elisabeta Sturdza — 9 ianuarie 
1936). 

52 Ibidem. 


523 Ibidem, S 2 (82)/CMIV(3) (Alexandru D. Sturdza către Sandu Sturdza - 27 decembrie 
1935). 

depăşirea limitei de vârstă. Kraft a înțeles şi a declarat că îl va sprijini să poată lucra 
în continuare, considerând că este „indispensabil” la Salem. „Adaug, scria Elisabe- 
tei, că această apreciațiune coincide cu conținutul ultimei scrisori primite în 1933 
de la Hahn. Iar cu privire la limita de vârstă i-a replicat că guvernul mă menţine, 
precum menține şi pe alții. Aşadar, conchidea Sturdza, mi-a asigurat viitorul pen- 
tru un an de zile. Cred că lucrurile vor merge dacă sănătatea mea se menţine şi dacă 
lumea potrivnică mie se potoleşte şi intransigenţii se astâmpăra sau dispar'52 

Dar, situația rămânea foarte tensionată, directorul şcolii privindu-l ca fiind 
prea bâtrân şi dorind să-l vadă plecat. Conformându-se, Sturdza a depus demisia, 
dar spera într-un ajutor al autorităților de la Karlshruhe, cu toate că, în sinea sa, 
dorea să părăsească Salemuls?s. 

Era preocupat şi de situaţia din țară, fiind surprins de demiterea lui Nicolae 
Titulescu din funcția de ministru de externe. El credea că politica României va 
rămâne neschimbată ca direcție generală după plecarea lui Titulescu, dar nu în- 
țelegea „prieteşugul nostru cu Moskva”526. Se interesa şi de cartea lui Gane despre 
socrul său, Petre P. Carp". 

Dar dorința sa de a părăsi Salemul nu s-a împlinit, întrucât ofertele pe care 
le-a avut nu s-au mai concretizat, astfel că a rămas în vechea sa funcţie încă doi 
ani școlari — 1936/1937 şi 1937/1938. Guvernul din Karlsruhe s-a arătat plin de 
solicitudine şi l-a îndemnat să mai continue şi „să mai rabde”; a mai contat, după 
cum îi mărturisea Elisabetei, și frica de necunoscut la vârsta lui*2. La Salem avea 
masa şi cazarea asigurate în condiţii foarte bune, astfel că mutarea în altă parte 
putea conduce la situații dificile, în condiţiile în care sumele primite din România 
erau insuficiente şi aveau un ritm neregulat, iar obiectele de valoare ale familiei, 
fie nu se mai vindeau, fie se epuizaseră. 

Permanent într-o criză financiară, Sturdza era hotărât să rămână, chiar dacă 
activitatea didactică devenise anevoioasă, iar satisfacțiile practic nu mai existau. 
„Cabala care a fost în contra mea, scria soţiei sale, a mai lăsat, dar situaţia faţă de 
Markgraful [fiul celui care a întemeiat şcoala de la Salem împreună cu Hahn] nu 

524 Ibidem, S 43 (98)/CMIV(2) (Alexandru D. Sturdza către Elisabeta Sturdza -— 9 ianuarie 
1936). 

îi Ibidem, S 2 (85)/CMIV(3) (Alexandru D. Sturdza către Sandu Sturdza — 1 mai 1936); S 2 
(90)/CMIV(3) Alexandru D. Sturdza către Sandu Sturdza — 28 septembrie 1936). 

526 Ibidem, S 43(74)/CMIV(2) (Alexandru D. Sturdza către Elisabeta Sturdza — 8 septembrie 
1936). 

eiin (referire la cartea lui C. Gane, PP Carp și locul său în istoria politică a țării, vol. I-II, 
Editura Ziarului „Universul, București, 1936 ). 


528 [bidem, S 43 (75)/CMIV(2) (Alexandru D. Sturdza către Elisabeta Sturdza — 13 ianuarie 
1937); S 43 (100) CMIV(2) (Alexandru D. Sturdza către Elisabeta Sturdza — 17 ianuarie 1937). 

este încă clarificată, fiindcă tânărul este înconjurat de acele femei, care tocmai 
sunt montate în contra mea fiindcă nu ascult de ele”52. Mai dorea să aibă o discu- 
ţie şi cu „paladinii” şi „apostolii” lui Hahn, care în eventualitea unei schimbări de 
ordin politic, puteau să recapete influența de odinioară5%. 

Anii se adunau şi lumea de la Salem îl considera ca fiind prea bătrân, fapt ce se 
evidenția şi prin activitățile puțin importante la care era antrenat, reducându-se, 
între altele, la predarea limbii franceze pentru niște „înapoiaţi”s?!. Deşi atmosfera 
se mai înseninase, Sturdza nu era sigur că va putea rămâne până la vârsta de 70 
de ani pe care îi împlinea în iunie 1939, după stilul nou. Nici el nu mai avea forța 
să lupte. „Dragă Sandule, scria la 25 ianuarie 1938, mă simțesc uneori desgustat și 
obosit şi voi conferi cu mama asupra putinţei de a părăsi Salemul şi a mă chrizali- 
da undeva ca act final. Nu că m-aş simți rău, dar simt că nu mai merge”®??, 

Hotărârea era luată, astfel că, la 28 aprilie 1938, îi scria lui Sandu: „zilele cât 
voi mai sta la Salem sunt numărate; în iunie mă mut aiurea sau la Viena sau la 
München”, Vârsta, sănătatea şi dorința de a lăsa loc generaţiilor mai tinere au 
fost principalele motive ale acestei decizii, îndelung discutate cu membrii famili- 
ei. În acest sens, i-a și trimis o scrisoare directorului școlii, doctorul Blendinger, 
prin care îl anunţa că de la 1 iunie 1938 părăsea şcoalas:*. 

Pentru motive de siguranţă a ales Elveţia, la Ermatingen (canton Thurgau), pe 
malul lacului Constanţa. Locul îi convenea pentru că se afla destul de aproape de 
Winterthur, unde locuia unul dintre cei mai buni prieteni, dr. Werner Reinhart, 
care l-a găzduit de multe ori în anii lungului său exil. Acolo a găsit totdeauna „un 
refugiu: căldură, îngrijire comoditate şi prietenie’, acolo a cunoscut şi s-a întreți- 
nut cu o „lume interesantă”: pictori, scriitori, muzicieni. „La Winterthur am trăit 
în altă atmosferă decât la mânăstirea mea pedagogică — scria soției la 13 ianuarie 
1937. Era interesant să auzi sunând acolo alte clopote, într-adevăr uneori rău tur- 
nate; însă este bine să te uiţi la toate din diferite perspective; atunci înţelegi mai 
bine şi observi că unele lucruri trebuie altfel judecate, iar în alte cestiuni punctul 
tău de vedere se întăreşte”, 

5% Ibidem, S 43 (77)/CMIV(2) (Alexandru D. Sturdza către Elisabeta Sturdza — 28 octombrie 
1937). 

5% Ibidem. 

531 Ibidem, S 2 (107)CMIV(3) (Alexandru D. Sturdza către Sandu Sturdza — 12 ianuarie 1938). 

532 Ibidem, S 2 (108)CMIV(3) ( Alexandru D. Sturdza către Sandu Sturdza — 25 ianuarie 1938). 

553 Ibidem, S 2 (114)CMIV(3) ( Alexandru D. Sturdza către Sandu Sturdza — 28 aprilie 1938). 

s4 Glenn E. Torrey, op. cit., p. 67. 

55 BAR, Cabinetul de manuscrise, Corespondenţă, S 43 (75)/CMIV(2) (Alexandru D. Sturdza 


către Elisabeta Sturdza — 13 ianuarie 1937); S 43 (78)/CMIV(2) (Alexandru D. Sturdza către Elisa- 
beta Sturdza — 19 decembrie 1937). 

Elisabeta a fost de acord cu plecarea în Elveția. Dar odată stabilit în această 
țară, el nu mai putea reveni în Germania5%. 

Pentru această ultimă etapă a vieții și-a creat trei mari direcții de activitate 
pe care le-a împărtășit celor mai apropiați: soției sale și lui Sandu. În primul rând 
se gândea la realizarea unei lucrări, Völker, Länder& Zeiten, proiectată în perioada 
cât a stat la Miinchen, pentru care primea încurajări de la profesorul Ed. Heyck, 
deținător al premiului Goethe pe anul 1937. Celelalte proiecte vizau: redactarea 
memoriilor, cerută de unii prieteni, cu toate că el nu găsea nimic spectaculos în 
viața sa şi realizarea unui film despre prințul Eugeniu de Savoia, pe care îl consi- 
dera un personaj extraordinars*. 

A primit cu foarte multă bucurie căsătoria lui Sandu, la 17 iulie 1938, cu Nina 
Vântu, pe care a îndrăgit-o în mod deosebit, având cu ea ulterior o bogată și caldă 
corespondenţă. În anii 1938-1939 a călătorit în diverse locuri din Elveţia pentru 
a lua parte la diferite concerte, festivaluri muzicale, expoziţii, dar a şi urmărit cu 
atenţie evenimentele internaţionale, care au cunoscut o evoluție rapidă și, în ace- 
laşi timp, bulversantă. 

Astfel, a trăit momentul anexării Austriei (12 martie 1938) de către Germa- 
nia, împărtăşind impresii cu Elsa care se afla chiar la Viena. La două zile de la 
eveniment, Sturdza îi scria din Salem: „Lumea aici este, se înțelege, entuziastă, 
dar cu măsură și cu un fel de demnitate serioasă. Cred că toată evoluţiunea se va 
termina cu muncă pacinică, fără ambiţiuni de hegemonie după moda veche”5?8, A 
constatat că „uniunea” s-a făcut în mod pașnic, dar fără intervenţia trupelor ger- 
mane era foarte posibil să se ajungă la vărsare de sânge. Oricum, Sturdza aprecia 
cuvântarea Fiihrerului de la Königsberg, ea conținând unele „idei excelente din 
punct de vedere istoric şi al politicii practice”5%?. 

Avea şi observaţii asupra politicii Germaniei pe care le comunica fiului său 
cel mare sau soției: „Îmi vine să scriu lui Rosenberg sau lui Goebbels ca ei, după 
succesul final, să sfătuiască și să ordone gazetelor să nu se laude prea tare în con- 
tra francezilor și altora”5%0. 

Avea dorința să-i scrie şi lui Hitler să-l sfătuiască „să se păzească de menta- 
litatea pe care vechii elini o numeau hybris [aroganță — n.n.], care joacă un rol 
principal în soarta tragică a persoanelor şi a dramelor lor”5. 

536 [bidem, S 2 (122)/CMIV(3) (Alexandru D. Sturdza către Sandu Sturdza -— 6 iulie 1938). 

537 Ibidem, S 2 (117)/CMIV(3) (Alexandru D. Sturdza către Sandu Sturdza — 20 iunie 1938). 

5% Ibidem, S 43 (80)/CMIV(2) (Alexandru D. Sturdza către Elisabeta — 14 martie 1938). 

5% Ibidem, S 43 (82)/CMIV(2) (Alexandru D. Sturdza către Elisabeta — 31 martie 1938). 

50 [bidem, S 2 (124)/CMIV(3) (Alexandru D. Sturdza către Sandu Sturdza — 19 septembrie 


1938). 
54 Ibidem. 

„Noaptea de cristal” (9-13 noiembrie 1938) i-a provocat neliniști și l-a de- 
terminat să aprecieze că: „Procedura zbirilor în Germania este brutală şi barba- 
ră [..]. Viitorul va arăta cum au stat lucrurile astăzi în această privință; urmarea 
imediată este o mişcare antipatică în contra Germaniei sau Hitlerismului, mai 
cu seamă în Statele Unite şi în Anglia şi o amânare sine die a problemei coloniale 
germane”. 

Îi părea rău că nu a asistat la întrevederea regelui Carol al II-lea cu Adolf 
Hitler, dar îşi manifesta speranţa că rezultatele vor fi pozitive, mai ales dacă Dună- 
rea se va deschide**. „Cred că Carol, scria Elisabetei, are să se descurce, căci situ- 
ația este clară:5** Spera ca schimburile comerciale cu Germania să se intensifice, 
Sturdza gândindu-se că, odată ce fluviul Dunărea își va recăpata importanța de 
altădată, familia din țară va putea să vândă cerealele mai ușor. „Reichul are nevo- 
ie, mărturisea lui Sandu, de produsele noastre şi noi de mașinile și instrumentele 
germane”5$5. 

Anul 1939 s-a scurs aproape pe aceleaşi coordonate ca şi cel anterior — con- 
certe, vizite, lucru la proiectele sale, mari îngrijorări privind sănătatea care se 
deteriora vizibil, chestiunile financiare acute, vizita soacrei la Viena, în iunie, 
pentru o operaţie de cataractă, urmărirea evenimentelor internaționale și inter- 
ne etc. Cu toate acestea, avea perioade de deprimare, pe care le împărtășea une- 
ori norei sale Nina: „viața mea aici, cu toată frumusețea naturii este monotonă; 
sunt zile în şir când nu deschid gura decât pentru a spune bună ziua personalului 
casei”546, 

Deşi peste tot domnea o atmosferă războinică, Sturdza nu credea că va izbuc- 
ni un nou conflict. Dar analiza sa era mult mai nuanțată, după cum reiese dintr-o 
scrisoare către Sandu din 3 iulie 1939. „Sunt acuma convins că Puterile adunate 
în jurul Angliei se pregătesc, armându-se și înțelegându-se mutual, a prezenta 
când lucrul va fi gata un ultimatum cu un rând de cereri de îndeplinit imediat sub 
amenințarea încercuirii. Dacă Hitler se supune, guvernul său cade; atunci coaliți- 

52 Ibidem, S 43 (101)/CMIV(2) (Alexandru D. Sturdza către Elisabeta Sturdza — 25 noiembrie 
1938). 

53 În perioada 15-28 noiembrie 1938, regele Carol al II-lea, însoțit de ministrul de externe, N. 
Petrescu-Comnen, a efectuat o vizită în Anglia, Franţa și Germania. În această ultimă țară (22-28 
noiembrie), Carol al II-lea a avut întâlniri cu Hitler (Berghof, 24 noiembrie) şi Göring (26 noiem- 
brie). Datorită faptului că monarhul a decis uciderea lui Corneliu Zelea Codreanu şi a altor 13 lideri 
legionari (30 noiembrie 1938), relaţiile dintre Bucureşti și Berlin au cunoscut o perioadă de mare 
tensiune, apogeul fiind atins în a doua jumătate a lunii martie 1939. 

54 BAR, Cabinetul de manuscrise, Corespondenţă, S 43 (101)CMIV2 (Alexandru D. Sturdza 
către Elisabeta Sturdza — 25 noiembrie 1938). 


5% Ibidem, S 2 (130)/CMIV(3) (Alexandru D. Sturdza către Sandu — 20 octombrie 1938). 
5% Ibidem, S 45 (10)/CMIV(2) (Alexandru D. Sturdza către Nina Sturdza — 9 august 1939). 

unea va institui un guvern nou și controlul ei financiar asupra Germaniei, precum 
şi o poliție severă pentru a împiedica răscoale; se poate ca lucrurile în acest caz 
să se desfăşoare fără război spre un sfârşit bun. Dacă Hitler nu vrea, Germania 
se va ocupa din toate părțile, Hitler va cădea și rezultatul va fi același. De altfel, 
nemulțumirea şi penuria în Germania cresc indubitabil, așa că guvernul Hitler 
devine şubred și fără acel ultimatum pe care-l prevăd. S-ar putea ca Hitler să fie 
asasinat sau să se sinucidă. Oricum toată politica anglo-franceză este îndreptată, 
precum am indicat, [spre] răsturnarea regimului nazist și luarea în mână a direc- 
ţiunii în Germania. Amănuntele nu se pot prezice, căci va fi necesar a trage hotare 
noi pretutindenea şi la această operațiune grea se vor lovi mutual interesele şi 
aspirațiunile”57, 

Atacarea Poloniei i-a prilejuit lui Sturdza reflecţii despre politica Germaniei, 
a puterilor occidentale, profilul războiului, atitudinea României etc. El aprecia că 
inactivitatea occidentalilor i-a salvat pe germani, care nu au mai fost obligați să 
lupte pe două fronturi. Oricum, armata germană a acționat „minunat', ceea ce i-a 
permis să evite luptele din perioda când vremea făcea impracticabile drumurile 
din Polonia. Hitler îi apărea demodat în ceea ce priveşte coloniile, care nu mai au 
astăzi funcţia de a sluji metropolele. Englezii au dovedit în această privinţă o elas- 
ticitate remarcabilă, astfel că multe colonii şi-au schimbat statutul, ele devenind 
protectorate cu o viață aproape autonomăs*. Pe termen lung considera că Ger- 
maniei îi va fi greu să reziste o durată mare unui atac puternic din apusul Europei. 
„Alianţa germană, conchidea el, mi se pare foarte primejdioasă pentru noi, pentru 
germani chiar, la sfârşit şi pentru Europa întreagă”5*. 

În schimb, Anglia și Franţa pe care le credea puternice, au arătat „multe indi- 
cii de nesiguranţă şi explicațiuni, cu minciuni inutile, prea din cale afară de străve- 
zii”. Considera că politica englezilor nu era realistă potrivit firii lor, ci „romantică”, 
conținând multe sloganuri, cum ar fi „dreptate', „libertate’, ce sunt numai nişte 
paravane; „din dos, scrie Sturdza, este marea jidovime care este negreşit revoltată 
şi vrea să se răzbune”550. 

Proclamarea neutralității de către România era apreciată drept o „hotărâre 
cuminte” şi spera pentru binele țării „că nu avem să ne lăsăm ademeniţi de Marile 
547 Ibidem, S. 2 (151)/CMIV(3) (Alexandru D. Sturdza către Sandu Sturdza — 3 iulie 1939). 

54% Ibidem, S. 2 (158)/CMIV(3) (Alexandru D. Sturdza către Sandu Sturdza - 16 septembrie 
1939). 

3 Ibidem, S. 2 (159)/CMIV(3) (Alexandru D. Sturdza către Sandu Sturdza — 28 septembrie 
1939). 


550 Jbidem, S 2 (158)/CMIV(3) (Alexandru D. Sturdza către Sandu Sturdza — 16 septembrie 
1939). 

Puteri”s!, În acest timp, își exprima mirarea că în țară „lumea nu se găsește sub 
sugestiunea anglo-francezilor, ceea ce ar fi natural. Îmi vine a crede că bunul simţ 
la noi a crescut şi în același timp şi capacitatea gândirii independente”5*?. 

În același timp, cauta să fie conectat la viaţa culturală din ţară. La sfârșitul lu- 
nii octombrie 1938, Sturdza îi ruga pe Sandu şi Nina să-i trimită, „fără întârziere’, 
Poveștile moldovenești ale lui Radu Rosetti, apărute la Iași, în 1920, întrucât i se 
cerea de revista „Corona” din Zürich o traducere a uneia din povești. De aseme- 
nea, era interesat de publicarea volumului doi al Mărturisirilor generalului Radu 
R. Rosetti, dorind să ceară acestuia autorizarea pentru traducerea lors. Niciunul 
dintre aceste proiecte nu se va materializa. 

La 28 septembrie 1939, Alexandru D. Sturdza a încetat din viațăss€. 


kod 


* * 


Ultima scrisoare depistată în corespondența sa cu familia din țară, în fapt o 
carte poştală, este datată 27 decembrie 1938, Ziirich. Ea era adresată lui Sandu 
şi Ninei, iar ca destinatar era trecută Nina Sturdza, la adresa Bulevardul Regele 
Carol II, nr. 59/1], din Bucureşti. După ce-i anunţa că le-a expediat o carte cadou 
cu ocazia Anului Nou, adăuga: „Eu m-am izolat în zilele acestea de sărbătoare fără 
noimă şi fără stil într-o odaie de otel la Zürich, cu lucrările mele în geamantan și 
în vecinătatea apropiată a unui studio muzical, ora — un franc. Astfel, am scăpat 
de sarabanda rituală împrejurul unui pom de Crăciun, de obligaţiunea vizitelor pe 
la vecini şi de ipocrizia asistării la slujba bisericească”5s5. 

Cuvinte premonitorii, pentru că Alexandru D. Sturdza avea să scape, peste 
puţin timp, şi de „sarabanda vieţii” care îl purtase prin meandrele ei, de nimeni 
ştiute. A avut o copilărie și o tinereţe faste, cu toate înlesnirile și facilitățile, posi- 
bile doar celor puţini, aflați la vârful societății românești. Dar nu s-a lăsat copleșit 
de înălțimile în care trăia şi a muncit enorm, dobândind o pregătire deosebit de 
înaltă şi multilaterală. A optat — la sugestia tatălui său — pentru cariera militară, 
instruindu-se mult timp în cea mai bună armată a lumii din acel moment, armata 
germană. A revenit în țară cu dorința de a reforma din temelii armata română 
măcinată de racile multe şi grele. A vrut să fie un revoluționar, dar a stârnit multe 

551 Ibidem. 

552 Ibidem. 

553 Ibidem, S 2 (132)/CMIV(3) (Alexandru D. Sturdza către Sandu Sturdza — 29 octombrie 
1938). 

miei E. Torrey, op. cit., p. 68; Maria Georgescu, Capitaine Christophe Midan, op. cit., 
p. 186. 


555 BAR, Cabinetul de manuscrise, Corespondenţă, S 45 (15)/CMIV(2) (Alexandru D. Sturdza 
către Sandu și Nina Sturdza — 27 decembrie 1938). 

gelozii şi nemulțumiri nu numai printre mediocrităţi, ci şi printre spirite înalte, 
care i-au imputat calitatea de „beizadea Nu s-a dat bătut şi a răspuns la toate 
provocările, inclusiv la cele care îi puneau în pericol integritatea şi chiar viața. 
Prin activitatea sa în diverse unități militare, dar mai ales în Şcoala Militară de 
Infanterie și Cavalerie, a contribuit mult la imprimarea unui ritm nou de viață şi 
muncă în Armata Română. Cei mai mulți dintre elevi l-au iubit, iar cei care nu 
au făcut acest lucru l-au respectat. Puţini au pus la îndoială cinstea şi integritatea 
morală a ofițerului Alexandru D. Sturdza. 

A venit însă războiul mondial și cursul vieţii sale a fost modificat radical. 
Adept ferm al alianței cu Germania, țară în care se intruise vreme de aproape 
două decenii, a privit decizia de neutralitate şi apoi de alăturare la Antanta ca un 
act de felonie, care avea drept consecinţă distrugerea statului român și dărâmarea 
operei de aproape o jumătate de veac a unei generaţii din care au făcut parte, ca 
exponenți străluciți, tatăl (Dimitrie A. Sturdza) şi socrul său (Petre P. Carp). 

În personalitatea sa egocentrică, caracteristică semnalată de cei mai mulți 
contemporani, s-a produs, fără îndoială, un declic major. Campania dezastruoasă 
din toamna anului 1916 a constituit o experiență personală dureroasă, care l-a fă- 
cut să se întrebe dacă nu exista altă cale pentru România, mai ales că țara ajunsese 
sub o dublă ocupaţie — a Puterilor Centrale (Oltenia, Muntenia şi Dobrogea) şi a 
Imperiului Rus (Moldova). Perspectiva ca armata și autoritățile statale (monarhie, 
parlament, guvern) să fie dislocate pe teritoriul rusesc l-a determinat să ia hotă- 
rârea să treacă la inamic, să trădeze. Un act grav, poate cel mai grav în timp de 
război, pentru care pedeapsa era plutonul de execuție. 

Alexandru D. Sturdza nu s-a mulțumit cu acest gest, el s-a pus în slujba duș- 
manului, încercând să constituie un corp expediționar, format din unități române 
de pe front și din prizonieri din lagărele germane și austro-ungare, care să lupte 
împotriva rușilor, dar prin conexiune și împotriva țării sale. N-a reușit acest lucru 
pentru că, în pofida imenselor greutăți, militarii români au avut tăria să reziste şi 
să rămână atașați jurământului depus drapelului, monarhiei, țării. 

Gestul lui Sturdza, legat printr-un jurământ, este, în mod indubitabil, un act 
de trădare. Desigur, istoria lumii este plină de trădători şi de acte de trădăre. Nu 
este rostul acestor rânduri de final să intre în analiza dimensiunilor filosofice, psi- 
hologice, juridice și morale ale trădării ca fenomen general uman. Există o imensă 
literatură în această privință. Ceea ce vrem doar să subliniem este faptul că sfera 
şi motivaţia trădării sunt foarte diverse. Trădarea poate să se refere atât la spațiul 
privat (trădarea față de sine, a propriilor idealuri, a unui maestru spiritual, a par- 
tenerului de viață etc.), cât şi la sfera publică, subsumând domenii diverse cum ar 
fi cele economice, politice, militare, religioase etc. 

Ea poate să fie inconştientă, din greşeală, silită, ca urmare a unor presiuni fizi- 
ce şi morale, sau liber consimțită, asumată conștient. Motivele sunt foarte variate: 
un impuls de moment, un gest spontan, ură, mânie, invidie, răzbunare, avantaj 
material sau de alt ordin mai înalt, spiritual556. Acesta este şi cazul colonelului Ale- 
xandru D. Sturdza, care a considerat gestul său ca un act de „salvare”, de „mântuire” 
a patriei sale, aflate în pericol de prăbuşire. Prin acțiunea sa de o gravitate excepţi- 
onală, el spera să scoată România din marasmul în care se găsea şi să o îndrepte pe 
un făgaș care să o ducă la liman. I-a şi destăinuit cu o zi înainte acest lucru genera- 
lului Eremia Grigorescu, lăsându-i de înțeles că ea este absolut necesară, iar replica 
a fost că numai un „nebun” poate să facă acest lucru. Sturdza şi-a luat în serios rolul 
de „nebun; trecând la inamic cu rezultatele cunoscute. 

Peste ani, cercetând documente oficiale şi personale ale lui Alexandru Sturd- 
za, generalul Radu R. Rosetti îşi explica fapta lui doar prin „hipertrofia eului, care 
l-a dus până la un adevărat acces de nebunie”s*. 

Desigur, gestul său, aşa cum am arătat în paginile anterioare, își are originea 
în orientările lui politice de până atunci şi în personalitatea sa egocentrică. La 7 
februarie 1919, mărturisea mătușii sale Constanţa Cantacuzino: „Eram izolat, sub 
impresia zdrobitoare a unui dezastru de neînlăturat și definitiv, când am crezut 
să risc sacrificiul meu întreg pentru cauza comună. Contactul cu cei pe care îi iu- 
besc şi cu acei care mă înţeleg mi-a lipsit; m-ar fi pus în gardă, îndreptat; şi atunci 
m-am lăsat dus de credința mea că o înfăptuire îndrăzneață și făcută cu bună- 
credință poate nu numai să fie urmată de mase și produce evenimente, dar ar fi 
răsplătită prin izbândă și un bun sfârșit”558. În sensul acestei idei este și scrisoarea 
din 1920 ataşată în acest volum. 

Rezumând, se poate spune că Alexandru D. Sturdza a trădat din motive înalte, 
acest act, atât de blamabil, fiind, în ultima instanţă, unul născut din marea sa dra- 
goste faţă de țară. Aflat în tabăra adversarului, Sturdza a fost nemulțumit, când, în 
scrisoarea căpitanului Bălăuță, a întâlnit ideea că unii ofițeri trebuie „cumpărați” 
cu bani pentru a-l urma. Când era vorba de idealul național, afirma Sturdza, nu 
acționezi în niciun fel la susurul arginţilor. Acest lucru i se părea o impietate. 

Prin urmare, trădarea lui Sturdza se înscrie în vechea paradigmă a sacrificiu- 
lui şi suferinţei ce înalță, el având convingerea că este un „Mesia” al românilor, 
chemat să-i salveze. N-a fost să fie așa, gestul lui fiind o „pată”, alături de altele, fără 
îndoială, pe imaginea Războiului de Întregire. 





55 Mircea Bălan, Istoria trădării la români, vol. I, De la origini până la Mihai Viteazul, ediţia 
a II-a, Editura Eurostampa, Timişoara, 2002, p. 6-7 j 

57 General Radu R. Rosetti, Mărturisiri (1914-1919)..., p. 180. 

558 Ibidem. 


RADIOGRAFIA UNEI TRĂDĂRI 177 


Un alt aspect ţine de statutul celui care comite actul trădării, al trădătorului, 
privit din două perspective, cel al părții vătămate şi cel al beneficiarului, să spunem 
așa. Partea vătămată ia, de obicei, măsurile de rigoare pentru a-l pedepsi juridic 
şi pentru a-l discredita moral, ceea ce determină de multe ori ca el să rămână, pe 
viaţă şi în posteritate, cu oprobriul semenilor săi. Discreditarea a început, în cazul 
Sturdza, imediat după trecerea sa la inamic, mai ales că acțiunea sa s-a-suprapus 
cu degradarea generalului Alexandru Socec (pentru părăsirea postului, deci pen- 
tru lașitate), pe platoul din cazarma de la Copou. Într-un articol din ziarul „Ro- 
mânia” oficiosul Statului Major General al armatei române, intitulat Trădătorii, 
Octavian Goga avea cuvinte aspre la adresa celor care părăseau câmpul de luptă. 
Deşi nu era nominalizat, Sturdza era adresantul principal al vituperantului articol 
al „poetului pătimirii noastre” „Trădători, scria Goga, au fost în toate armatele, 
crima e doar rezultatul impulsurilor individuale, buruiana otrăvită a sufletului 
împins spre prăpastie”ss?. 

Acţiunea a continuat în întreaga perioadă dintre cele două războaie mondi- 
ale, Alexandru D. Sturdza fiind văzut exclusiv prin prisma trecerii sale la inamic, 
iar cariera sa fiind uitată. Dintr-o dată, el a devenit, în ochii celor mai mulți, in- 
clusiv a celor care, în timpul conflictului, au stat pitiți pe la părțile sedentare ale 
unităților sau sub pulpana ocupantului, „buruiana otrăvită” a spiritului ostăşesc 
în anii Marelui Război. O asemenea imagine standard, justificată de fapta sa, s-a 
perpetuat în istoriografia autohtonă. 

De cealaltă parte, beneficiarul admite și se folosește de actul trădării, dar nu 
întotdeauna îl și apreciază. Este prea bine cunoscut adagiul „iubesc trădarea, dar 
urăsc pe trădător”, cuvinte atribuite de Plutarh lui Caesar. Merită reținute şi cele 
scrise de Nicolae Steinhardt: „Fidelitatea se opune înşelătoriei, perfidiei, minciu- 
nii, verbozităţii, trădării. De unde și disprețul total față de trădători chiar când 
se întâmplă să servească interesul celui către care vin [...]. Dovadă modul mai 
mult decât rezervat cum l-au primit germanii pe colonelul Alexandru Sturdza în 
1917"56. Părintele de la Rohia avea dreptate, generalii şi ofițerii austrieci şi ger- 
mani comportându-se cu reticenţă față de Alexandru D. Sturdza. Generalul Ruiz, 
de pildă, l-a primit după multe ezitări şi după ce ordine superioare l-au obligat la 
aceasta. Germanii i-au aprobat planul şi l-au sprijinit, pentru că aveau de rezolvat 
o problemă importantă, succesul pe care l-ar fi obținut putând fi decisiv, dar l-au 
tratat cu o anumită răceală. Este adevărat că i-au acordat drept de şedere în Ger- 
mania, timp de două decenii, indiferent de regimul politic. 


55% Octavian Goga, Trădătorii, în „România”, anul I, nr. 9 din 10 februarie 1917. 
50 Nicolae Steinhardt, Monologul polifonic, Editura Dacia, Cluj-Napoca, 1991, p. 113, 118. 

Dar secolul al XX-lea, numit în multe moduri de istorici: „controversat”, 
„scurt”, „uitat? al „ismelor”, al „extremelor”, al „urii” etc., a adus cu sine şi fenome- 
nul de relativizare a trădării, foarte vizibil în timpul confruntării bipolare. Trăda- 
rea a fost privită diferit de taberele aflate în conflict. Nu de puţine ori, trădătorul 
era considerat erou în tabăra cealaltă, el bucurându-se de toate onorurile şi avan- 
tajele, iar fidelitatea taxată ca o trădare. Amestecul de planuri şi de valori a bulver- 
sat, din punct de vedere moral, societatea contemporană, iar adevăratele repere 
au devenit din ce în ce mai puţine şi mai irelevante. 

Din multele exemple, ne vom referi doar la câteva din istoria militară națio- 
nală a secolului al XX-lea, deosebit de contorsionat și pentru România. Conflictul 
mondial în care statul român a intrat de Sfânta Maria cea Mare a anului 1916 a 
fost o teribilă încercare pentru societatea românească, generând o varietate de 
fapte şi atitudini, unele condamnabile, cum a fost cea a colonelului Alexandru D. 
Sturdza, ce intrau sub incidenţa penală şi erau în contradicţie cu principiile mo- 
rale. Iată, câteva. Pe timpul retragerii din Oltenia, Muntenia și Dobrogea au fost 
destul de numeroase cazurile în care militari români de diferite grade au părăsit 
unitățile şi au rămas în teritoriul ocupat de inamic. Evident că era vorba de de- 
zertare, de încălcare a jurământului. După război, această faptă a fost amnistiată. 
Din această categorie vom reține doar două exemple celebre. Primul este cel al 
colonelului Victor Verzea, director o vreme al Poștelor, Telegrafelor şi Telefoane- 
lor, care a desfăşurat o intensă activitate de spionaj în favoarea Puterilor Centrale 
şi a rămas în teritoriul ocupat, ajungând şi primar al Capitaleis$!. Al doilea este cel 
al lui I.C. Filitti, membru corespondent al Academiei Române, căpitan de rezervă, 
care a părăsit unitatea și a devenit, sub ocupaţie, director al Teatrului Naţional şi 
prefect de județ. Cazuri clare de trădare, numai că pedeapsa a fost diferită. Verzea 
a fost judecat şi condamnat la 20 de ani închisoare, sentința fiind apoi casată, după 
ce s-au potolit vremurile, în timp ce Filitti a scăpat foarte uşor, după război fiind 
nemulțumit că autorităţile îl ignorau5*?. 

În postura de călcare de jurământ s-au aflat și sutele de militari români care 
au dat curs apelurilor lui Alexandru D. Sturdza şi au acceptat să revină în terito- 
riul ocupat. Şi aceştia au fost iertați, după ce li s-a intentat un proces. Unii din- 
tre ei, zeloşi, cum a fost V. Livezeanu, au ajuns în Parlamentul României. Și șirul 
exemplelor poate continua, extinzându-se şi la alte categorii de cetățeni, din afara 
armatei: ziariști, scriitori, oameni politici, funcționari etc. Autorităţile au arătat 
pentru toți, după război, clemenţă, și poate că a fost bine așa, din moment ce 

51 C, Neagu, D. Marinescu, R. Georgescu, Fapte din umbră, vol II, Editura Politică, Bucureşti, 


1977, p. 97-106. 
se[C. Filliti, op. cit., p. 8-12. 

idealul pentru care românii au suferit enorm a ajuns să fie realitate. De beneficiile 
acestei realizări, cea mai mare a istoriei naționale, trebuiau să se bucure toți, pen- 
tru ca România Mare să fie trainică. 

Dar situaţia s-a repetat la o scară mai dramatică în timpul celui de-al Doilea 
Război Mondial. După cum se cunoaște, armata română a participat la două mari 
campanii — una în Est, alături de Germania, împotriva Uniunii Sovietice şi, apoi, a 
Marii Britanii şi Statelor Unite ale Americii (22 iunie 1941-23 august 1944) şi alta 
în Vest (23 august 1944-12 mai 1945), împotriva fostului aliat şi alături de fostul 
inamic (Armata Roșie). Operaţiile s-au desfăşurat pe un spațiu imens, limitele 
geografice fiind Volga şi Caucaz în Est şi Podişul Boemiei în Vest. Datorită carac- 
terului industrial al războiului, a lipsurilor în ceea ce priveşte dotarea, instruirea şi 
conducerea, armata română a avut pierderi serioase, cifrate la 794 562 de oameni, 
dintre care prizonierii au reprezentat circa 350 000-360 00056, 

În perioada postbelică, în condiţiile în care România a intrat în sfera de in- 
fluență sovietică, soarta militarilor români, inclusiv a prizonierilor, a fost diferită. 
Cei care au avut șansa să lupte doar în Vest, alături de Armata Roşie, au fost de- 
claraţi eroi (s-a și creat Asociaţia Veteranilor din Războiul Antifascist), iar ceilalți 
au fost complet uitaţi, nu de multe ori imputându-li-se participarea la războiul 
„criminal” dus alături de Germania, deși nimeni nu le ceruse consimțământul 
pentru aceasta. 

Mai mult, Moscova a luat iniţiativa ca din prizonierii români aflaţi pe terito- 
riul sovietic să constituie divizii de voluntari care să lupte împotriva Germaniei şi 
aliaţilor lor, inclusiv a României. Emisarul principal al Kremlinului pentru această 
vastă operaţie de recrutare a fost Ana Pauker, secondată de o serie de persoane 
care, ulterior, au făcut parte din nomenclatura comunistă, conducând destinele 
ţării. 

Ca şi în cazul acțiunii lui Sturdza, inițiativa a produs o mare frământare în 
rândul zecilor de mii de prizonieri, unii dintre ei acceptând oferta. Pe această bază 
s-au format două divizii: „Tudor Vladimirescu”, denumită, ulterior şi „Debreţin', 
care a participat la operaţii din 20 august 1944 până la jumătatea lunii martie 
1945, și „Horia, Cloşca şi Crișan”, care nu a mai primit botezul focului. 

Cele două divizii au fost vârful de lance al sovietizării și desființării armatei 
române, aşa cum se configurase ea timp de mai bine de un veac. Mulţi dintre mi- 
litarii care au acceptat „compromisul”, în special din rândul ofițerilor, au ajuns la 
grade şi demnități nicicând visate. Cei care au refuzat să facă acest pas şi să calce 

53 Armata Română în al Doilea Război Mondial, ediţie bilingvă, coordonatori: comandor prof. 


univ. dr. Jipa Rotaru, prof. Carol König, locotenent-colonel dr. Alesandru Duţu, Editura Meridiane, 
Bucureşti, 1995, p. 197. 

jurământul depus au rămas în lagărele sovietice încă mulți ani, fiind blamaţi, ul- 
terior, în societatea românească. 

Pentru a rămâne în perimetrul complet al faptelor de acest gen, să amintim 
şi crearea Armatei Naţionale de Eliberare din prizonieri români aflați în lagărele 
germane, care au luptat, fără prea mult succes, în ultimele săptămâni de război, 
alături de Wehrmacht. 

Tot în aceeași arie se înscrie și cazul Emil Bodnăraș. Ofițer, şef de promoție al 
Şcolii de Artilerie, el a dezertat din unitatea sa, dislocată în Bucovina, din cauze 
neelucitate complet nici astăzi și a trecut la sovietici. A fost instruit de organele 
de spionaj sovietic şi trimis pe teritoriul românesc, unde a fost prins, judecat şi 
condamnat. Eliberat, el a avut un anumit rol în pregătirea evenimentelor de la 
23 august 1944, pentru ca la sfârşitul anului 1947 să devină, pentru opt ani de 
zile, ministru de război, cu gradul de general de armată, cel mai înalt în timp de 
pace. Ulterior, a fost unul dintre liderii regimului comunist din România, până la 
moartea sa. 

Așa cum am arătat, în vara anului 1917, se plănuia, sub oblăduire germa- 
nă, un guvern condus de Petre P. Carp, în cadrul căruia Alexandru D. Sturdza 
urma să fie ministru de război. Până şi cele mai apropiate persoane ale lui Carp 
au considerat această idee drept o „extravaganţă”, având în vedere fapta ginerelui 
omului politic de la Țibăneşti. A înălța un trădător pe cea mai înaltă funcție a ad- 
ministrației militare era o imposibilitate morală chiar şi pentru adepţii alianței cu 
Germania. După al Doilea Război Mondial, pentru aceeași faptă de trădare, func- 
ţia de ministru de război avea, dimpotrivă, semnificația unei recompense morale 
pentru individul în cauză. Până la urmă, istoria arată că totul este să fii de partea 
învingătorului, de partea celui puternic, să găseşti, cu alte cuvinte, drumul „drept”. 
Urmașii vor avea grijă să înalțe piedestalul gloriei. 


JURNALUL DE RĂZBOI 
AL COLONELULUI ALEXANDRU D. STURDZA 
14/27AUGUST-4/17 DECEMBRIE 1916 


JURNAL DE RĂZBOI 
AL COLONELULUI ALEXANDRU D. STURDZA 


14/27-15/28 VIII 1916 (1-a zi de mobilizare) 

Duduia!, cu copiii?, soseşte [la] 12.00 noaptea la Gara Obor. Caut bagajele 
până la ora 3.00 a.m. [la] Gara de Nord. [La] 7.00 a.m. aduc perechea Quaster 
la Legaţiunea germană. [La] 10 a.m. predau Şcoala [Militară] de Infanterie. [La] 
10.30 îmi iau rămas bun de la ofițeri şi organizez plecarea mea pentru a doua zi. 

Primirea familiei a fost destul de grea. Duduia nu primise telegramele și cărți- 
le mele poştale de chemare la Bucureşti; rămăsese în linişte deplină la Techirghiol; 
tăcerea mea o întărea în ideea că nu mobilizăm. În ultimul moment a aflat de la 
vecini că trebuie să plece. Călătoria a fost uşoară, însă sosirea nu a fost către ora 
8.00 p.m. la Gara de Nord ci [către] miazănoapte la Gara Obor. Totuşi, bagajul a 
sosit la Gara de Nord. Aceste încurcături au necesitat drumuri multe între 7.00 
p.m. și 3.00 a.m. 

Despărțirea mea de ofițerii Şcoalei [Militare de Infanterie] a fost serioasă şi 
fără fraze. Fiecare din noi simțea că acum vine examenul serios al forțelor naţi- 
unii. Mărturisesc că la dejun, în mijlocul familiei, mi s-a strâns inima şi Duduiei 
asemenea, încât am ieşit amândoi repede din sufragerie. Toma Ploştinaru, ordo- 
nanța, a închis cu mult tact ușile în spatele nostru. Repede ne-am potolit nervii. 
Ziua s-a petrecut plăcută și dulce la noi acasă şi la mama mea?. 

Noaptea, între 12.00-1.00 a.m., ne-am deşteptat în bubuitul tunurilor şi mi- 
tralierelor ce trăgeau într-un biplan inamic; reflectoarele lucrau; era prima impre- 
siune războinică. Duduia era foarte liniștită; se auzeau în noaptea liniștită sforăi- 
turile motorului. 


16/29 VIII 1916 ([a] 2-a zi de mobilizare) 

După această impresiune războinică a unei lupte aeriene am dormit în liniş- 
te. Dimineața nu am mai deşteptat copiii, spre a le lăsa linişte. La ora 7.20 a.m. 
trebuia să plece trenul meu spre Craiova. Locotenentul Gheorghet aranjase bine 


1 Duduia sau Dud, nume de alint ale Elisabetei (Elsa) Sturdza (1874 -1963), soția lui Alexandru 
D. Sturdza, fiica omului politic conservator Petre P. Carp și a Sevastiei Carp, născută Cantacuzino. 

? Alexandru și Elisabeta Sturdza au avut trei copii; Alexandru (Sandu), Ioan și Dimitrie. 

3Zoe Sturdza (1847-1920), fiica moşierului Ion Cantacuzino, sora Sevastiei Carp. 

+ Locotenentul Radu Gheorghe, încadrat la Școala Militară de Infanterie, s-a născut la 19 sep- 
tembrie 1886, a urmat studiile militare în perioada 1907-1909, obținând gradul de sublocotenent la 
1 iulie 1909. A fost avansat locotenent la 3 octombrie 1912. 

din ajun încărcarea cailor „Dor” și „Dulcea” cu soldaţii mei Năstase Marin şi Pa- 
vel Dascălu. Se organizase transportul nostru împreună în același vagon cu caii. 
Trenul era lung și ticsit. Se adunase[ră] în furgonul meu mai mulți ofițeri, între 
alții intendentul colonel Sadoveanu: şi maiorul în rezervă Aslan$, până la Titu, și 
Grigoriță Cantacuzino cu Didina, care a împărțit cruciulițele Societății Ortodoxe 
a Femeilor Române. 

Călătoria a fost lungă, nu am sosit la Craiova decât la 9.00 p.m. (plecând deja 
cu o întârziere de un ceas); am făcut deci cam 13 ore. Un drum care cu expresul în 
timp de pace se face în cinci ceasuri. Duduia îngrijise de mâncare aşa de suficientă 
că am putut servi tuturor care călătoreau cu noi. Acoperişul vagoanelor, plin de 
rezervişti; a trebuit să dăm jos 15 din ei, fiindcă plafonul amenința să se înfunde. 
Multă lume în gări; veselia nu era exuberantă; însă foarte puţine fețe contractate 
şi cu lăcrămi în ochi. În drum, felurite zvonuri că Sibiul și Brașovul sunt ocupate 
fără rezistenţă etc. M-am cartiruit la cazarmă. 

Reconstituiesc scena Consiliului de Coroană, precum mi-a povestit-o [Petre] 
P. Carp’. Regele a luat cuvântul, a explicat că momentul pare a fi venit să revendi- 


5 Alexandru Sadoveanu era intendent colonel, grad pe care l-a obţinut la 1 aprilie 1916. Năs- 
cut la 18 aprilie 1867, a devenit sublocotenent la 1 iulie 1888. Până la intrarea în război a activat la 
Ministerul de Război. 

é Enric Aslan, născut la 20 aprilie 1867, maior în rezervă de la 1 decembrie 1913, încadrat la 
Regimentul 3 artilerie. 

7 Alexandrina Gr. Cantacuzino, născută Pallady (1877- 1944), soția omului politic conserva- 
tor Grigore Cantacuzino. A figurat, în 1910, printre fondatoarele Societăţii Ortodoxe Naţionale a 
Femeilor Române, a cărei președintă a şi fost. A condus mai multe organizaţii feministe: Gruparea 
Femeilor Române, Asociaţia Casa Femeii, Societatea Solidaritatea. A reprezentat femeile române 
peste hotare, fiind aleasă preşedintă a Micii Antante a Femeilor și vicepreşedintă a Consiliului In- 
ternaţional al Femeilor. Numeroasele articole publicate în limbile română și franceză i-au asigurat 
o reputaţie incontestabilă de feministă. Generalul Radu R. Rosetti arată, în cartea sa de memorii, 
că perechea Grigore şi Alexandrina Cantacuzino făceau parte din categoria acelora care doreau să 
fie de partea învingătorilor, împărțindu-şi rolurile. Prin urmare, Rosetti aprecia că Grigore era ger- 
manofil, iar soţia sa antantistă. Vezi Radu R.Rosetti, Mărturisiri(1914 -1919), ediţie îngrijită, studiu 
introductiv şi note de Maria Georgescu, Editura Modelism, București, 1997, p. 66; 89. 

Reuniunea Consiliului de Coroanăaavutloc în ziua de 14/27 august 1916, la Palatul Cotroceni. 
Alături de regele Ferdinand au luat parte prim-ministrul Ion I C. Brătianu şi membrii guvernului, 
precum şi M. Pherekyde, președintele Adunării Deputaţilor, Constantin F. Robescu, vicepreşedin- 
tele Senatului, foștii premieri Th. Rosetti, Petre P. Carp şi Titu Maiorescu, Alexandru Marghiloman, 
președintele Partidului Conservator, Take Ionescu, președintele Partidului Conservator-Democrat, 
Nicolae Filipescu, preşedintele Partidului Conservator (antantist), Constantin Olănescu și Con- 
stantin Cantacuzino-Paşcanu, foşti președinți ai Adunării Deputaţilor. Detalii privind desfășurarea 
Consiliului de Coroană, în fapt o formalitate și opiniile exprimate, în: lon Mamina, Consilii de Co- 
roană, Editura Enciclopedică, Bucureşti, 1997, p. 53-87. 

? Petre P. Carp (1837-1919), publicist şi om politic conservator; membru al grupării junimiste, 
şeful Partidului Conservator (1907-1912); a fundamentat programul politic al partidului sub nu- 
mele de „Era nouă”; de mai multe ori ministru, iar în anii 1910-1912, prim-ministru. Preocupat de 

căm drepturile noastre teritoriale în Transilvania şi Bucovina, luptându-ne alături 
de Puterile Ententiste. Regele cere avizul Consiliului și roagă să se păstreze taina 
lucrurilor ce se dezbat. Carp se scoală [şi spune] că se va păstra, dar că lucrul spus 
pân-acuma se şi știe de toată lumea și se convorbeşte pe străzi. 

Carp îmi afirmă că Regele a vorbit nesigur, ca cineva care a memorat un 
discurs, dar nu-l ştie; că se oprea în mijlocul frazelor și nu știa să continue. În 
dezbaterile care au urmat, neutralitatea s-a cerut de către Marghiloman: și Ma- 
iorescul!. Carp a spus că hotărârea luată de a intra în război alături de Rusia va 
costa coroana Regelui României, dinastia şi independenţa, căci Puterile Centrale 
vor învinge; mai bine milităreşte neizbândă şi politiceşte izbândă, ca invers; dar 
aşa insuccesul va [fi] militar şi politic. La aceste cuvinte, au izbucnit zgomotoase 
protestări (Carp a adăugat că va fi însă o bună lecţie de a fi bătuți). 

Brătianu!? a vorbit despre înfăptuirea marelui ideal, despre Mihai [Viteazul] şi 
Ştefan [cel Mare]. Regele a plâns şi a vorbit despre marea răspundere. La despăr- 
tire, Regele a luat pe Carp de mâini şi i-a spus că cuvintele sale l-au lovit adânc în 
inimă. Carp a replicat că el spune adevărul din prietenie şi credință către dinastie, 
pe când alții spun neadevărul spre a linguşi. Adaug: la aceasta, Regele a replicat 
că socotește în aceste grele evenimente cu ajutorul lui Dumnezeu, la care lucru, 
Carp a răspuns că Dumnezeu este cârn cu toată lumea. 


politica expansionistă a Rusiei, s-a pronunțat ferm în Consiliul de Coroană, atât în 1914, cât și în 
1916, pentru participarea României la război alături de Puterile Centrale. 

19 Alexandru Marghiloman (1854 -1925), jurist şi om politic conservator. A deținut mai multe 
portofolii în cabinetele conservatoare Din 1914 a devenit șef al Partidului Conservator. La declan- 
şarea războiului mondial, în 1914, s-a pronunţat pentru neutralitate, poziţie pe care și-a menţinut-o 
ulterior. A rămas în Bucureşti, ocupat de trupele Puterilor Centrale, ca „rezervă politică”, se pare în 
înţegere cu Ion I.C. Brătianu. La începutul lunii martie 1918 a preluat conducerea guvernului (5/18 
martie-24 octombrie/6 noiembrie 1918), continuând tratativele de pace cu Puterile Centrale, iniția- 
te de guvernul Averescu, semnând Tratatul de pace de la București (24 aprilie/7 mai 1918). 

11 Titu Maiorescu (1840-1917), filosof, scriitor, critic literar și om politic, una dintre cele mai 
remarcabile personlităţi ale României. A fost unul dintre fondatorii societății „Junimea”, ce a avut 
un mare rol în europenizarea culturii române, prin impunerea spiritului critic și sprijinirea unor 
mari valori ale literaturii autohtone. A fundamentat teoria „formelor fără fond’, ceea ce a constituit 
baza junimismului pe plan politic. Membru al Partidului Conservator, Titu Maiorescu a fost de mai 
multe ori ministru în diferite cabinete conservatoare. În perioada 28 martie/10 aprilie 1912—4/17 
ianuarie 1914 a deţinut funcţia de prim-ministru. La Consiliul de Coroană din 14/27 august 1916, 
Maiorescu a susținut ideea neutralității, iar în perioada ocupaţiei Puterilor Centrale a rămas în 
Bucureşti, refuzând orice legături cu trupele străine. 

2 Jon I.C. Brătianu (1864-1927), om politic liberal, fiu al lui Ion C. Brătianu, președinte al Par- 
tidului Naţional Liberal (1909-1927), prim-ministru de mai multe ori (1908-1910; 1914-1918;1918- 
1919; 1922-1926; 1927). A fost personalitatea politică dominantă din România în primele trei decenii 
ale secolului al XX-lea, el fiind un adept hotărât al intrării României în război alături de Antanta. 

Carp îmi spune că o personalitate i-a mai spus pe urmă, din partea Regelui, 
că Regele a găsit cuvintele sale prea aspre. Carp a replicat că adevărul este uneori 
aspru; că el nu a fost ireverențios; că ar fi putut să fie, dacă ar fi zis Regelui că este 
un îndoit trădător, adică față de patria sa natală şi față de patria sa adoptivă. 

Ce cuvinte şi scene tragice în asemenea momente hotărâtoare! Ce va spune 
istoria asupra lor? Se critică faptul că Regele a stabilit Marele Cartier General la 
Buftea, în Palatul aceluia pe care lumea răutăcioasă l-a supranumit Pompadurul 
României!3. 

Am asistat în 14/27 august, după Consiliul de Coroană, la vizita contelui 
Czernin“ și baronului von dem Bussche” la socrul meu [Petre P. Carp]. Ea a fost 
scurtă şi rece. Socrul meu le-a spus că nu au urmărit destul de bine desfăşurarea 
evenimentelor și că s-au lăsat să fie înșelaţi, deşi au fost avertizaţi de ceea ce se 
pregăteşte. 


17/30 VIII 1916 ([a] 3-a zi de mobilizare) 

Senin; cald. 

Situațiunea în care am găsit Regimentul [nr. 1 infanterie „Dolj”] ce-l voi co- 
manda este încurcată. El este împrăștiat spre vest (Vârciorova), spre sud (Dunăre) 
şi la Craiova cu grosul. Moblizarea este de abia în curs. Totuşi se cere plecarea 
imediată; împrejurul acestei necesități se luptă regimentul cu autorități superi- 
oare. Din actele parcurse reiese că pregătirea pentru război a regimentului nu a 
fost metodică şi sistematică; gărzi multe în ultimii timpi. Încadrarea cu ofițeri este 
slabă, adică sunt prea puţini. Oamenii fac o impresiune bună; rasă bine hrănită şi 
de constituție normală; privirea inteligentă. 


13 Poreclă dată de Constantin Argetoianu lui Barbu Știrbey (1872-1946), om politic liberal şi 
membru de onoare al Academiei Române; cumnat, prin sora sa Eliza, şi bun prieten al lui Ion I.C. 
Brătianu. A fost amant al reginei Maria şi, prin aceasta, dar și prin propriile sale calităţi, a avut o in- 
fluenţă puternică asupra regelui Ferdinand; a avut și funcţia de administrator general al Domeniilor 
Coroanei (1913-1927). În timpul Primului Război Mondial, cu grad de maior, a îndeplinit diferite 
misiuni în cadrul Casei Militare Regale. Prim-ministru (4-20 iunie 1927); după un autoexil în Oc- 
cident (1931-1940), a revenit în viața politică abia în anul 1944, când a fost trimis la Cairo pentru 
a trata cu reprezentanții Coaliţiei Naţinilor Unite ieşirea din război a României. A făcut parte din 
delegaţia care a semnat, la Moscova, în noaptea de 12/13 septembrie 1944, Convenţia de armistițiu 
dintre România și Coaliția Naţiunilor Unite. 

1* Ottokar von Czernin (1872-1932), conte, ministru plenipotenţiar al Imperiului Austro-Un- 
gar la București (1913-1916) Ulterior, a devenit ministru de externe al Dublei Monarhii (decembrie 
1916 — aprilie 1918), calitate în care a condus tratativele pentru încheierea preliminariilor păcii de la 
Buftea și apoi pe cele ce s-au finalizat cu încheierea tratatului de la București (24 aprilie/7 mai 1918) 
dintre România și Puterile Centrale. 

15 Hilmar von dem Bussche Haddenhausen, diplomat, ministru plenipotenţiar al Germaniei la 
București (septembrie 1914 - august 1916). 

Totul fiind în curs, las pe locţiitorul meu să termine mobilizarea şi privesc ca 
spectator spre a mă familiariza cu trupa și cu ofițerii și a cunoaște mediul ce voi 
trebui să-l stăpânesc. 

Neavând deocamdată necesitatea de a interveni des, fac ultima pregătire per- 
sonală a mea: termin îngrijirea unui dinte cu abces, care ar permite să-mi facă 
pozne în timpul operaţiunilor. 

Primul contact cu comandantul de brigadă, colonelul Scarlat Demetriade'$; 
pare deschis, simpatic, simplu. Primul contact cu ajutorul, care pare experimentat 
şi energic”. Primele instrucțiuni, adjutantului de regiment spre a lămuri atribu- 
ţiunile şi funcțiunile sale!8. Contact cu medicul regimentului, cunoscut mie de la 
Paris”. 

La Spitalul militar: salut pe primii răniți din regiment, sosiți din luptele de la 
nord de Orşova pe crestele malului stâng al Cernei; oameni simpli și sobri, toți se 
vor vindeca repede; rezistența inamicului a fost slabă”. 

Dejun la dr. Potârcă?!, care mă cunoscuse cu ocaziunea unui duel la Craiova. 

Doctorul Cohn îmi aranjează un dinte şi îmi vindecă un abces (două şedinţe 
zilnice) ca să pot pleca liniştit. 

Seara, la masă la dr. Potârcă. El pleacă, trimis în grabă la Rîmnicu Vâlcea cu 
mai mulți medici, noaptea, fiind un număr de răniţi, probabil coloana Câineni, 
care a străpuns în momentul — sau ajunul — mobilizării în direcțiunea Sibiu. 


1 Colonel Scarlat Demetriade (Dimitriade, Demetriad), comandantul Brigăzii 2 infanterie. 
Născut la 26 martie 1864, o obţinut tresele de sublocotenent la 1 iulie 1883, iar gradul de colonel la 
16 octombrie 1910. 

17 Ajutorul colonelului Alexandru Sturdza era locotenent-colonelul Nicolae Macedoneanu, 
născut la 8 noiembrie 1861; după parcurgerea studiilor militare, a primit gradul de sublocotenent 
la 1 iulie 1883; avansări ulterioare: locotenent — 1886; căpitan — 1892; maior — 1900; locotenent- 
colonel - 1911. 

18 Locotenent Grigore Nemţeanu, născut la 9 decembrie 1889, sublocotenent la 1 iulie 1912, 
locotenent la 1 august 1915. 

19 Medicul Regimentului 1 infanterie „Dolj” era maiorul Ștefan Georgescu 

% Regimentul nr. 1 „Dolj” avea Batalionul 2, comandat de maiorul Ulise Gherman, în cadrul 
Grupului de acoperire „Vârciorova', care mai cuprindea un batalion din Regimentul 31 infanterie 
şi trei din Regimentul 17 infanterie. Prin directivele Marelui Cartier General, Grupul „Vârciorova” 
avea misiunea să ocupe inapoia liniei de frontieră aliniamentul: Cireşul (Negrușa) — Bunoaica — 
Ilovița — Vârciorova, unde trebuia să oprească orice atac inamic. Generalul loan Dragalina, coman- 
dantul Diviziei 1 infanterie, a decis ocuparea, într-o primă fază a aliniamentului vârful Feregaru 
- vârful Cocoşul — Predealul Mare — La Metereze, care domina localitatea Vârciorova. Batalionul 
2 din Regimentul nr. 1 „Dolj” a cucerit, în ziua de 15/28 august 1916, după o scurtă ciocnire, dealul 
Predealul Mare. Răniţii proveneau din această primă misiune de luptă a regimentului. 

21 Medic colonel Iacob Potârcă (1866-1942), cu studii la Paris, specializare în chirurgie; medic 
locotenent - 1893; medic maior — 1903; medic locotenent-colonel — 1910; medic colonel — 1914; 
medic general de brigadă - 1 noiembrie 1917 și numit inspector sanitar a Armatei 1; medic inspec- 
tor general - 10 mai 1925. 

Noaptea, oraşul zace în întuneric absolut din cauza aeroplanelor aşteptate 
(s-a bombardat Piatra Neamț și, mi se pare, Galaţi). 

Rechizițiunile noastre nu au sosit încă. Distanţele sunt mari. Dar mai sunt 
două zile aproape pline până la plecarea noastră, astfel că mobilizarea regimentu- 
lui merge în liniște. În general, calmul domneşte peste tot, nu numai în cazarmă; 
este un contrast între acest calm în ajunul unei tragedii și enervările din timp de 
pace, unde de cele mai multe ori se juca o comedie. 

Este amară necesitatea de a mă abţine să scriu soției și mamei; 15 zile poşta 
nu funcționează. Dar dispozițiunea este bună și întemeiată pe experienţa făcută la 
alții, cu organizațiunea perfectă în toate; în primele zile, ca în momentele de criză 
deosebită, nu se poate cere funcționarea. 

Mare este lipsa ştirilor de altă natură decât a comunicatelor oficiale laconice; 
și dată fiind setea și deprinderea nivelelor de senzaţiune, din cauza presei astfel 
organizate spre câștigul ei, mare este, zic, numărul zvonurilor extraordinare ce 
se răspândesc și care contribuiesc a agita lumea. Nu le înregistrez fiindcă sunt 
absolut nebune. 


18/31 VIII 1916 ([a] 4-a zi de mobilizare) 

Senin, cald. 

Astăzi sosește de pe terenul încăierărilor de la Topleţ (11/1) [Batalionul 2/ 
Regimentul 1] plutonier Iuga spre a fi mobilizat în alt loc (biciclişti). Întrebat de 
mine, el descrie încăierarea trupelor noastre superioare în număr - II/1 [Batalio- 
nul 2/Regimentul 1] şi un batalion [din Regimentul) 7, cu detașamentele de pază 
ungare; între altele, el afirmă că oamenii au fost timizi la prima risipire; înaintând, 
plutonul său rămânea în urmă şi ceda numai amenințărilor; unii subofițeri nu 
arătau un exemplu bun; în definitiv, cu greutate, panica s-a neutralizat prin şefi 
energici. Dar un ofițer de rezervă, Zahăreanu (?) [corect, Zaharia], a dat înapoi şi 
oamenii l-au urmat?. Un soldat de la mitraliere cu doi cai a fugit până la Craiova, 


” Episodul este real și a avuturmătoarea desfășurare. În noaptea de 15/16 august 1916, o com- 
panie din Regimentul 57 infanterie, comandată de locotenentul Ioan Zaharia, se deplasa spre Mete- 
rezele lui Tudor și Dealul Bârzei spre a înlocui o altă subunitate. Ordonanţa ofițerului care mergea 
în coada coloanei s-a împiedicat și, în cădere, arma s-a descărcat, rănind un soldat aflat mult mai 
în faţă. În acest moment s-a declanșat panică, ostașii fiind convinși că au fost atacați de inamic din 
spate. Locotenentul Zaharia a fost primul care a rupt-o la fugă. Anunţat, generalul loan Dragali- 
na s-a deplasat la locul incidentului şi prin măsuri ferme și exemplu personal a restabilit ordinea. 
Locotenentul loan Zaharia a fost trimis în fața Curţii Marţiale, care l-a condamnat la moarte prin 
împușcare. Generalul Dragalina a suspendat sentinţa și i-a dat posibilitatea să se reabiliteze prin 
conducerea atacului companiei sale asupra inamicului. În luptele ce au urmat, locotenentul Zaharia 
a avut o comportare de excepţie, fapt ce i-a asigurat reabilitarea. Vezi: Virgil Alexandru Dragalina, 
Viața tatălui meu, generalul Ioan Dragalina, prefață Dumitru Roman, Editura Militară, Bucureşti, 
2009, p. 324-327. 

unde noi l-am primit la Regiment. Dacă aceste poveşti corespund realității, se 
adevereşte ceea ce am spus adeseori: pe lângă calitățile noastre, avem și slăbiciuni 
evidente; timiditate, aplecare spre panică, imaginaţie mobilă. 

Un ofițer tânăr a căzut. Răniți din II/1 [Batalionul 2/Regimentul 1] sunt cam 
10. Acest batalion fiind cu trupe de acoperământ sub ordinele directe ale Diviziei 
1, noi nu aflăm asupra sa decât indirect sau pe cale privată ce se întâmplă. 

Se pare că şi spre Sibiu s-a întâmplat ceva inutil, prin faptul că un regiment 
de grăniceri s-a aruncat cu prea mare ambiţiune de glorie în direcțiunea acestui 
oraş, rămânând în aer; acelaşi fenomen dinspre Oituz. De altfel, peste tot granița 
s-a depășit şi debuşeurile par asigurate. 

Mobilizarea merge neregulat căci fiecare trage plapuma spre el și câștigă cine 
se face auzit de organele inferioare ale autorităților superioare. Se observă o reu- 
şită aproape pretutindenea. 

Am vizitat unul [sic] din cele şase grupe de tabere pentru prizonieri de la 
Işalniţa. Instalaţiunea este destul de bună. Un ofițer prizonier, fără cea mai mică 
ocupațiune; un Oberlehrer [profesor] german din Praga juca şah. O tristă soartă 
pentru un om cu oarecare cultură; sper că asemenea nenorocire nu mi se va în- 
tâmpla. 

La întoarcere, grupuri de bivuacuri ale mobilizaţilor la căruțe, cu neveste şi 
copii; găsesc că expresiunea acestei populațiuni este sceptică sau indiferentă; tre- 
buie mai întâi cineva sau evenimentele să-i animeze. Dar nu am dat de lacrămi, 
bocete sau scene sfâșietoare. Femei prea frumoase, bărbați de rasă. 

Seara, prânz la maior medic Ştefan Georgescu, cu doi cumnați, fraţii Teişanu; 
amândoi judecând situațiunea destul de clar, amândoi oameni culți și raționând în 
mod interesant. O seară plăcută în mijlocul unor buni români; fiecare cu simpatii 
speciale, dar fiecare, mai înainte de toate, cetățeni desăvârșiți. 

Suntem în stare de război cu Germania”. Desigur că am primit această veste 
cu o strângere de inimă. Contribuim la distrugerea acelei Puteri care reprezintă 
progresul social şi moral; ce hotărâre şi ce coincidenţă nefericită cu idealul nostru 
naţional. 

Deocamdată operaţiunile noastre înaintează perfect. Dar cum va fi ziua de 
mâine și ce se va naşte din colaborarea noastră cu ruşii? Am cedat noi unei mari 
presiuni din afară, care ar putea fi funestă? Sau am judecat bine situația şi mo- 
mentul? Oricum ar fi, eu doresc acuma să am în fața mea germani ca adversari, 
căci prefer un inimic nobil şi vrednic, unuia slab. 

23 La 14/27 august 1916, România a declarat război numai Austro-Ungariei, documentul fiind 
remis împăratului Franz Josef de Edgar Mavrocordat, ministrul României la Viena. A doua zi, 15/28 


august 1916, Germania a declarat război României. Același gest l-au făcut Imperiul Otoman (17/30 
august 1916) şi Bulgaria (19 august/1 septembrie 1916). 

19 VIII/1 LX 1916 ([a] 5-a zi de la mobilizare) 

Nori; cald. 

Ultimele dispozițiuni înainte de plecare. La 4.00 p.m., lângă tabăra dinspre 
Işalniţa, iau regimentul în primire. Aşteptând pe comandantul brigadei, familiile 
oamenilor fac cerc în împrejurul meu; câțiva bătrâni mă întreabă despre viitor; 
mă asigură că se vor ruga tot timpul pentru noi; fiecare din ei a dat oștirii pe câțiva 
fii, ba [chiar] din averea sa; ei cer ştiri de la băieţii lor şi speră că li se vor trimite 
cărţile lor poştale ca mângăâieri, când le va veni dorul; doresc ca prefectura să îm- 
partă timpul cu chibzuinţă pentru munca câmpului pentru boieri și pentru dânșii. 
Această populaţiune, orice s-ar zice, are sentimentul datoriei şi este ascultătoare 
până la resemnare. Femeile tăcute, frumoase, simpatice, ochi inteligenți. O rasă 
fină, care merită izbânde şi o administrație și stăpânire mai bune; căci până acu- 
ma era cea mai rea din Europa. Dejunez la un restaurant, singurul, militarizat cu 
totul, adică plin aproape numai de ostaşi, cu doctorul Butter şi alți sanitari. 

Ultimul pansament la Craiova al dintelui meu, care, în acest război european, 
este o preocupare însemnată. 

Seara, masă la doamna Potârcă. Pe urmă la gară. Plecarea în trei eșaloane în 
această noapte către orele 1, 3 şi 4 dimineaţa la Prunişor; la gară destulă îmbul- 
zeală şi complicațiuni; trenurile nu sunt la timp gata formate; alte trupe sosesc 
nepunctual și împiedică bunul angrenaj al transporturilor?*. 


20 VIII/2 IX 1916 ([a] 6-a zi) 

Nori, noaptea ploaie. 

Aşteptările la gară ale trupei şi încărcările s-au făcut pe o ploaie torențială, dar 
cu calm. Ofițerii în mare parte între oameni în vagoane. Eşaloanele de transport 
au sosit neregulate şi au debarcat în alte gări decât cele propuse, probabil sprea a 
evita trupei marșuri cu piciorul când distanţa se poate străbate cu trenul. În fine, 
fiecare eşalon se porneşte în marş spre Halânga — Puţinei, unde cantonăm; trupa, 
pe drumul cel mai scurt şi dosit şi trăsurile, pe drumurile cele mai bune. Seara 
numai, tot regimentul a fost instalat. Serviciul merge greu, lucruri elementare nu 
se observă, atât la trupă, cât și la trăsuri; obiceiuri dăunătoare (discuţiunea, zvo- 
nurile, vorbe) se practică din plin. 

4 Regimentul nr.1 infanterie „Dolj” a început deplasarea în noaptea de 19/20 august. În reali- 
tate, au fost doar două eșaloane. Primul a plecat la ora 2.50, fiind format din statul major al Brigăzii 
2, statul major al Regimentului 1 „Dolj” şi Batalionul 1, iar al doilea era compus din Batalionul 3 și o 
baterie de artilerie. Debarcarea subunităţilor s-a realizat la Gara Balota, de unde a urmat marșul pe 
jos. Efectivul regimentului plecat spre front se ridica la 46 ofiţeri, din care 4 superiori, 2 329 de mili- 


tari, din care 239 necombatanţi, 19 biciclete, 6 tunuri, 2 mitraliere, 301 cai cu 63 de trăsuri (Arhivele 
Militare Române, fond Regimentul 1 „Dolj, dosar nr. 70, f. 1-2). 

La Gara Balota am văzut, într-un furgon al unui tren sanitar, primul mort ro- 
mân de pe câmpul de luptă; un sublocotenent Dimitrescu, din Caracal, magistrat; 
a murit cu zile, din cauză că în timpul transportului s-a scurs tot sângele său din 
vena tăiată la picior. În drum spre cantonamente, câte o trăsură o las de ambulan- 
tă de la Regimentul 1 vânători şi Regimentul 57 infanterie, cu ofițeri. Era mai bine 
să vină să aștepte pansaţii la Turnu Severin un tren ambulanţă. 


21 VIII/3 LX 1916 ([a] 7-a zi) 

Senin, cald. 

O zi de serviciu liniştit la Halânga — Puţinei, pe malurile Topolniţiei, destina- 
tă organizării acestei mase, încă amorfe, numită Regimentul 1 infanterie?5. Sper şi 
cred că astăzi am avut ultimul contact cu abuzurile tradiționale la noi din timpuri. 
Ferma Gărdescu, prin comandantul de brigadă, vrea să se aprovizioneze gratis cu 
zahăr de la noi, care plecăm la război! Gaşca fomiștilor care au exploatat și S.M.I. 
[Şcoala Militară de Infanterie ] 

Pe zi ce merge, constat că ofițerii, grade şi trupă sunt cu totul neinstruite şi 
nepregătite, şi ascendentul şi influența morală a şefilor, încă nulă. Trebuie să încep 
şcoala elementară a miliției cu acest regiment într-o situațiune gravă şi urgentă. 
Voi reuși eu oare? Nu va fi prea târziu? Se va realiza în ce sens avântul tragic ce 
l-am pronunţat la Craiova, în fața regimentului, că cinstea noastră este acuma 
legată a unora cu a celorlalți, a şefului cu a trupei şi invers? 

Veştile ce-mi sosesc de la front arătă că au fost adevărate défaillances [slăbi- 
ciuni) ale ofițerilor şi trupei la 11/1 [Batalionul 2/Regimentul 1] şi mitr./1 [Compa- 
nia de mitraliere/Regimentul 1]. 

Seara, vizită la generalul Gărdescu — o ruină; dar nu a unui edificiu nobil?$. 

Adunarea corpului ofițeresc după dejun şi după masa de seară; expunerea 
principiilor mele cu aplicațiune la practica vieții. 


22 VIII/[4 IX] 1916 ([a] 8-a zi) 

Senin, răcoare. 

Se întregeşte organizarea şi educaţia celor două batalioane şi secției de mitra- 
liere. Mă duc mult între ei, nu cu intențiunea de a descoperi greşeli, ci de a ajuta 


2 Batalionul 1 a fost dispus la Puţinei, iar Batalionul 3 la Halânga. 

2% General loan Gărdescu. S-a născut la 1 ianuarie 1862 și a devenit sublocotenent la 1 iulie 
1882. Avansări ulterioare: 24 aprilie 1885 - locotenent; 1 ianuarie 1889 - căpitan; 2 ianuarie 1894 — 
maior; 10 mai 1899 - locotenent-colonel; 9 mai 1904 - colonel; 10 mai 1910 - general de brigadă. A 
fost brevetat ca ofițer de stat major în anul 1883. Printre funcţiile îndeplinite a fost şi cea de coman- 
dant al Diviziei 1 infanterie (din 1 aprilie 1912), ce avea sediul la Turnu Severin. 

să se schimbe o stare de lucruri dezastruoasă; disciplina cantonamentelor este 
rea; vii și gradini de zarzavat se jefuiesc. Regimentul nu este hrănit cu dragoste, ci 
lucrurile se fac ca un opus operatum [lucru deja stabilit]. Insist să se dea carne, să 
se varieze hrana, care nu este decât fasole. 

Mă duc cu colonelul Demetriade la Severin spre a mă prezenta comandan- 
tului Diviziei 1, generalul Dragalina”. Este ziua cea mai tristă din întreaga mea 
carieră; mă găsesc în fruntea unui regiment care a început campania cu o adevă- 
rată debandadă şi panică. lată ce s-a întâmplat pe aripa dreaptă a detaşamentului 
însărcinat cu acoperirea Olteniei. Sectorul în cestiune era ocupat de batalioane 
din regimentele 57,1,17. La [Regimentul] 57 oamenii au șovăit când a început 
înaintarea. Comandantul batalionului i-a răpit înainte prin exemplul său, s-au cu- 
cerit tranșeele ungare, dar în tranșee a încetat mişcarea și trupa a început a sco- 
toci adăposturile; atunci contraatac. Batalionul s-a respins din liniile cucerite, dar 
comandantul batalionului, din nou, i-a răpit înainte şi pozițiunile s-au recucerit. 

În acest timp s-a întâmplat o panică la [Regimentul)17 prin faptul că un ofițer 
a tipat „vin ungurii” şi a fugit la T [urnu] Severin. Panica s-a propagat la [1/1 [Bata- 
lionul 2/Regimentul 1] şi mitr./1 [Compania de mitraliere/Regimentul 1]. 

Comandantul Batalionului 11/1, maior Gherman?, din geniu, nu a îndrăznit 
să înainteze și a rămas ceasuri întregi înapoi; oamenii au fugit; din [compania 
de] mitraliere unii au ajuns până la Craiova, unde i-am întâlnit la regiment, stră- 
bătând distanţa într-un timp record; marș înapoi de iute. Noaptea, Gherman a 
telefonat de la Cireș [text indescifrabil — n.n.] Diviziei 1; șeful de [text indescifra- 
bil — n.n.] i-a răspuns: „să moară acolo unde este” Panica s-a propagat la artilerie. 
Bateria 105 a intrat în panică la T [urnu] Severin. Ea a fost întoarsă de generalul 
Dragalina, după ce comandantul de baterie a spus „că este greu”; generalul s-a 


2 General loan Dragalina (16 decembrie 1860 — 24 octombrie 1916), ofițer format în armata 
austro-ungară din care demisionează în anul 1887. A trecut Carpaţii și s-a înrolat în armata română, 
unde a avansat până la gradul de general, obținut la 23 noiembrie 1915. La începutul războiului a 
comandat Divizia 1 infanterie, apoi, la 11 octombrie 1916, a fost învestit comandant al Armatei 1, 
în locul generalului Ioan Culcer. Rănit în defileul Jiului, a decedat la București, la Palatul Cotroceni, 
unde se înființase un spital pentru răniți, aflat sub coordonarea reginei Maria. 

2 Maiorul Ulise Gherman s-a născut la 22 septembrie 1875; a urmat școala de ofițeri în perioa- 
da 1896-1898, obținând gradul de sublocotenent la 1 iulie 1898; avansări ulterioare: locotenent — 10 
mai 1904, căpitan — 24 aprilie 1911, maior — 15 august 1916; locotenent-colonel — 1 septembrie 
1917; colonel — 1 aprilie 1923. Alexandru D. Sturdza i-a adus la cunoștință episodul și lui Alexandru 
Marghiloman, după revenirea în Bucureşti. Acesta nota, la 17 septembrie, că potrivit lui Sturdza, 
„materialul uman este excelent, dar ofițerii, proşti. Sunt regimente care nu ştiu ce va să zică un șefi 
În regimentul lui, în Banat, maiorul Ghermani este cel dintâi care a luat-o la fugă”(Cf. Alexan- 
dru Marghiloman, Note politice, vol. II, România şi primul război mondial (1914-1919). Războiul 
(1916-1917), ediţie şi indice de Stelian Neagoe, Editura Machiavelli, București, 1994, p. 35.) 

aşezat pe un tun şi i-a condus; ajuns pe poziţii, generalul a îmbărbătat II/1 [Ba- 
talionul 2/Regimentul 1] și luând o armă a tras în mijlocul trăgătorilor; în fine, 
ordinea s-a restabilit; dar până astăzi, adică după mai multe zile, Gherman nu a 
făcut darea de seamă necesară. 

Locotenentul Zaharia, care fugise înapoi de la [Regimentul] 17, s-a reabilitat 
luând pe urmă parte, din ordinul comandantului Diviziei 1, la asaltul Regimen- 
tului 1 vânători pe fortificațiile muntelui Alion, lângă Vârciorova; el nu s-a dat în 
judecată. 

Am cerut mutarea lui Gherman. Am pedepsit pe oamenii de la mitraliere 
fugiţi cu legare la copac şi cu o tablă „soldat fricos” la gât, prin ordin la raport. Mă 
duc din batalion în batalion spre a admonesta şi a educa sufletul gradelor şi ca- 
drelor şi a preîntâmpina panici ca cele întâmplate și care au ajuns până la Craiova 
(vezi şi telefonul care m-a deșteptat în noaptea întâia la cazarmă)??. 


23 VIII/[5 IX] 1916 ([a] 9-a zi) 

Senin, cald. 

Astăzi, „regularea conștiinței” şi sfaturi cu privire la serviciul practic la 1/1 
[Batalionul 1/Regimentul 1], precum făcusem ieri la [1/1 [Batalionul 2/Regimen- 
tul 1]. Am îndrumat spre hotar restul companiei de mitraliere şi vreo 80 de oameni 
ce aparțineau batalionului care se află în acoperire spre a se întregi aceste unități. 

Peste emoțiunea descrisă ieri, a provenit şi una de noapte: o ploşniță. Proba- 
bil că sunt mai multe. Trebuie să mă deprind. Va veni şi lupta cu celelalte insecte. 
O mare bucurie — prima scrisoare de la Duduia, din Bucureşti, ca răspuns la una 
trimisă de mine. Adusă de un lăutar țigan, completaș, care se ducea la Strehaia. 
După-amiază, ceai la nenorocitul de Gărdescu care, deşi pare bolnav, zice că este 
numai aparenţă și că e bine. 


24 VIII/[6 IX] 1916 ([a] 10-a zi) 

Noros și senin, răcoare. 

Dimineaţa o nouă surpriză: o pelerină permite scrisori de la mama, Duduia, 
Vicontele Alexandrescu. care vrea să fie la Regimentul 1 infanterie, voluntar. Ai 
mei cred că eu aș fi încă la Craiova. Sper că nu au să mă caute acolo. 

Către 5.00 p.m. îmi soseşte direct de la Divizia 1 ordinul nr. 4, privitor la 
defensiva ce se va susține pe frontul faţă de valea Cernei până când armatele ce- 


% Alexandru D. Sturdza face referiri la panica produsă în noaptea de 15/16 august (stil vechi) 
1916 la atacul vârfului Cocoșul şi pichetului Negrușa, de 920 m și respectiv 587 m. Trupa în panică 
s-a amestecat cu căruțele și a fugit şi abia a doua zi ordinea a putut fi restabilită (General G. A. Da- 
bija, Armata română în Răsboiul Mondial (1916-1918), vol. II, Bucureşti, p.22). 

lelalte ale noastre vor înainta. O notă însoţeşte acest ordin, ca Regimentul să fie 
poimâine în sectorul său%. Organizez marșul în două etape până acolo, cu pleca- 
rea mâine dimineaţă. Dar, către miazănoapte, soseşte ordinul telefonic al Brigadei 
2 infanterie — care probabil că s-a pripit — să fim chiar mâine la punctul Negrușa. 
Asemenea ordin nu este executabil decât plecând noaptea, [la] 2.30 a.m. cel târ- 
ziu. Organizez prin contraordin acest marş penibil, noaptea, prin teren greu?!. La 
1.30 a.m. începe o ploaie mare. Păcat că brigada se pripeşte. 


25 VIII/[7 IX] 1916 ([a] 11-a zi) 

Ploaie mare. 

Marş lung şi anevoios Halânga — pichet Negrușa, 50 km, de la 2.30 a.m. 
(noaptea 24/25 VIII) până la 6 p.m. Bivuacul se face în timpul cât artileria noastră 
trage, inimicul răspunde şi cad lovituri de gloanțe. Dictez ordinul de staționare 
pe când crapă două şrapnele la 500 m de noi. Bivuac în pădure. Din cauza ploii 
şi drumurilor grele, toate trăsurile au rămas în urmă şi nu vor sosi decât mâine 
după-amiază. 23 de oameni au rămas în urmă, adică cam 0,23% din regiment; dar 
ei sosesc toți seara. 

Bunăvoinţa, disciplina, inteligența trupei este [sic] evidentă. Dar mulţi, prea 
mulți şefi sunt slabi şi ignoranți. Regulile disciplinei marșului sunt necunoscute; 
trebuie să arăt tot; cel mai simplu ordin este supus interpretărilor celor mai extra- 
ordinare; transmiterea ordinelor cu repeziciune este o altă necunoscută; trebuie 
să arăt eu însumi cum se împarte apa la o fântână. Facerea şi organizarea bivuacu- 
lui sunt fără metodă. Intervenţiunea mea se face necontenit spre a evita murdă- 
ria, oboseli, pierderi de timp. Noaptea dormim îmbrăcaţi sub bubuitul tunurilor. 
Plouă. 


26 VIII/[8 IX] 1916 ([a] 12-a zi) 

Regimentul încă nemâncat, căci trăsurile nu ne sosesc decât una câte una. 
Rog pe comandantul brigadei a ne lăsa această zi de repaos, căci cu un regiment 
obosit şi nehrănit nu se poate face mare lucru. 

Ungurii atacă în mici pachete şi trag. Lucrul nu mi se pare serios, dar alar- 
mează toată lumea. Așa, Regimentul 31 infanterie, maiorul [Nicolae] Florescu, pe 

% Ordinul Diviziei 1 a sosit la ora 4.30 p.m. și în el se dispunea ca Regimentul 1, cu batalioanele 
1 şi 3, să se deplaseze în sectorul Cireșu — Negrușa. Batalionul 2 fusese schimbat de pe linia frontu- 
lui, la 22 august, de un batalion din Regimentul 31 infanterie (AMR, fond Regimentul 1 „Dolj, dosar 
nr. 70, f. 2 verso). 

31 Marșul a început la ora indicată de memorialist. Trenul regimentar s-a deplasat pe ruta Tur- 


nu Severin — Cireșu, iar cele două batalioane prin Jidoştiţa. În după-amiaza zilei de 25 august, ora 
6.30 p.m., regimentul a ajuns la pichetul Negrușa. 

muntele Padeș, pretinde că nu poate ține fără ajutoare. La ora 3.30 p.m. bateria 
tunuri Stănescu se trimite de divizie spre a-l întări pe Padeş. Din nou în pripă; or- 
din să plece numai cu armele şi cartușele. Hrana şi muniția rămân în bivuac. Din 
nefericire această baterie rămâne pe poziție; paza bivuacului şi trimiterea hranei 
este [sunt], prin munţi, cu drumurile grele, o istorie întreagă. Oamenii pleacă cu 
urale la luptă. Impresiunea este bună. 

Am primele mele impresiuni de pe câmpul de luptă: exact ca în descrierile ci- 
tite. Dintâi, în pădure, vâjâitul gloanțelor pierdute; ai simțământul că eşti în mâna 
soartei inevitabile, încât nu rămâne decât a înainta impasibil şi în bună ţinută. Mai 
departe, în pădure, răniți venind izolaţi sau în care; fără veste, cei din Regimentul 
1 infanterie îi opresc; le spun un cuvânt; îi mângâi: răbdare şi pe urmă sunt siguri 
de a avea un doctor bun. Apoi un post de prim ajutor, cu medici în genunchi foar- 
te ocupați. În fine, zgomotul artileriei și infanteriei. 

Comandamentul nu este organizat. Trupele la dispozițiune se cheltuiesc fără 
sistem, klackerweise [azvârlite din loc în loc], ca bouche-trou [umplutură], fiind și 
linia brigadei foarte întinsă. 


27 VIII/[9 IX] 1916 ([a] 13-a zi) 

În fine, senin. 

Aripa dreaptă, atacată după-amiază. Comandantul alarmat: bouche-trou [um- 
plutură]; se trimit, din nou, % unui batalion pe muntele Cocoş şi altul dinapoia 
dealului Bârsei, sub dealul Padeş*?. De nicăieri însă nu ameninţă nicio primejdie; 
se poate prea bine aprecia că inimicul are artileria de foarte diferite calibre, dar că 
infanteria sa este slabă şi nu face cu noi decât un joc de hărțuieli. Companiile [din] 
dealul Bârsei se retrag după puțin timp.Unităţile mele, prin conducerea nervoasă 
peste capul meu, fiind complet dezorganizate, aşa că nu mai pot comanda regi- 
mentul; mă gândesc a folosi prin prezența mea. Mă duc la dealul Cocoş. 

La suiş, o vedere splendidă până la Dunăre. Pădure frumoasă. Gloanţe. Ră- 
niți. Mângâi şi laud pe „ai mei”. Pe când vorbesc cu unul, văd pe un altul venind de 
departe, proptit subțioară de doi camarazi; nu am să uit niciodată izbirea privirii 
sale de departe, pe când vorbeam cu celălalt; privirea sa era așa plină de bucurie, 
că sunt sigur că puterea ei mi-a atras atenția, așa că m-am uitat în acea parte; când 
s-a apropiat, el s-a făcut cunoscut — sublocotenentul Buzincu, un elev al meu, 
fericit că mi se prezintă ca un erou! 

Sus de Cocoş, o scenă urâtă. Soldaţi din [Regimentul] 31 prind un subloco- 
tenent ungur și un caporal și îi maltratează cu cruzime, până la sânge; intervin; ei 


3 În sprijinul Regimentului 31 infanterie a fost trimis Batalionul 3. 
33Emil I. Buzincu, născut la 8 august 1896, sublocotenent la 15 iunie 1915. 

înțeleg nemțeşte; le spun că nu are să li se întâmple nimic; organizez escorta lor; 
dau un cal al locotenent-colonelului Olteanu:* ofițerului, care este foarte amărât. 


28 VIII/[10 LX] 1916 ([a] 14-a zi) 

Senin. 

În fine, timpul îmi permite a inspecta frontul I1/1 [Batalionului 2/Regimentul 
1). Înainte de a pleca trimit patru patrule spre inimic, spre a descoperi punctele 
unde sunt grosurile şi artileriile. Cer de la fiecare companie un om îndrăzneţ și 
şiret. Instruiesc patrulele pe Meteriş. Şrapnelele crapă la 50 de paşi de noi, zbâr- 
nâind peste capetele noastre; toți rămân „perpendiculari”, fără a ne feri, afară de 
un caporal înalt, pe care-l batjocorim în urmă. Plimbarea mea pe la-Padina, Pe- 
reglava, scoborâșul spre Bârza, pe urmă suişul pe Valea Mare, spre Şerpi şi de 
acolo spre Negruşa, la bivuac, era o partidă de alpinist. Drumuri şi poteci grele, 
distanțe mari. Vederea în valea Cernei, spre Mehedinţi, Topleţ, Orşova și Serbia 
— minunată. 

La întoarcere fac o dare de seamă asupra celor văzute: lipseşte legătura tele- 
fonică între grupele făcute [la] distanță, întăririle sunt prost făcute, cu unghiuri 
moarte în faţa liniei de foc, neîntrerupte, nearticulate, fără adăposturi. Nici rezer- 
vele nu au adăposturi. Patrule nu se trimit deloc sau fără sistem, cu ordine vagi, 
aşa că nu s-a aflat nimic precis de la inimic. Pădurile pline de sârme telefonice, 
sisteme de sârme ghimpate, cartuşe şi arme austriece. 

Cum se poate ca un sistem așa de întins şi de binefăcut de fortificaţii să nu fi 
fost dotat şi cu trupele necesare de apărare? Căci astfel, părăsirea acestor fortifica- 
ţiuni considerabile este inaplicabilă față de trupe puţin numeroase ca ale noastre. 


29 VIII/[11 IX] 1916 ([a] 15-a zi) 

Timp nesigur. 

Comandantul diviziei soseşte la bivuac, după ce ieri s-a anunțat de cel puţin 
patru ori că „el are să vină”; mă cheamă și îmi comunică, spre marea mea decep- 
ţiune, că sunt mutat comandant al unei brigăzi de infanterie şi că trebuie să plec 
de la regiment. După-amiază mă duc pe Cocoş şi pe Padeş spre a-mi lua rămas 
bun de la o parte măcar a ofiţerilor şi trupei, care a început a-mi deveni scumpă. 
Chiar sectorul de apărare mi s-a atașat inimii mele. Când călăresc sau umblu cu o 
bâtă ce mi-a fabricat-o un sergent, îmbrăcat cu haine de soldat fără însemne, toată 
lumea mă cunoaşte, nu numai cei din Regimentul 1 infanterie, şi mă salută. 

3% Conform Anuarului armatei din 1916 nu exista nici un locotenent-colonel de cavalerie Ol- 
teanu; existau doi colonei, fraţi gemeni: Olteanu Camil, născut la 4 mai 1872, avansat colonel la 1 


aprilie 1916, comandant al Regimentului 10 roşiori şi Olteanu Marcel, născut tot la 4 mai 1872, 
avansat colonel la 10 mai 1916, comandant al Regimentului 2 călărași. 

Din nefericire, timpul nu ajunge spre a vizita toate companiile în poziţiile lor 
greu accesibile. Mă întâlnesc cu comandantul III/1 [Batalionului 3/Regimentul 
1], cu adjutantul său și caporalul Georgescu de la [1/1 [Batalionului 2/Regimentul 
1]. Focul de şrapnele ne împiedică a circula. Sub trajecturile proiectilelor inimice, 
stăm 30 minute împreună la pământ, recapitulând zilele trăite împreună, urân- 
du-ne ce se poate ura în astfel de ocaziuni şi luându-ne un rămas bun; nu sunt 
însoțit, căci circularea unui grup ar trezi din nou bombardarea. Compania 1 îmi 
dăruiește o pușcă luată de la inimic. 

Ce triste sunt în pădure mormanele de arme, cartușşiere, opinci şi ranițe care se 
adună și aşteaptă reci să fie transportate la vale: efectele răniților și ale morților. 


30 VIII/[12 IX] 191655 

La munte, ploaie şi bură; jos, timp destul de bun. 

Părăsesc Regimentul 1 infanterie dimineaţa pe la 7 a.m. Ploaia curge. Pleca- 
rea este melancolică; mă despart de un grup de oameni pe care am început să-i 
iubesc și care și ei îmi arată dragoste; se rupe o legătură din cele sfinte, adică ne- 
bazată pe niciun egoism. Plec cu amintiri plăcute şi cu „suveniruri”: bâta ce mi-a 
fabricat-o un sergent și de care mă serveam în peregrinațiunile mele pe front, sub 
focul adversarului; o armă ungară, luată de la Pârâianu, dăruită mie de compania 
sa, de ziua mea (azi e Sf. Alexandru) şi pe care am primit-o, deşi nu este corect, 
dar i-am spus să raporteze brigadei. 

Convoiul meu se pune în mişcare prin negură: dintâi căruţa cu bagajul meu 
sub coviltir și caii cu Pavel; apoi, eu cu Marin în trăsurica regimentului în care 
transportăm pe preot şi pe medic. 

Ne scoborâm pe unde ne suisem cu regimentul şi revăd drumul şerpuind în 
pantă pe care observăm balansul regimentulului târându-se în rânduială aproape 
perfectă în marșul forțat de la Halânga la Negrușa. Îmi reamintesc ceea ce am vă- 
zut în ziua aceea, d rebours [în succesiune inversă], sosirea sus pe bubuitul tunu- 
rilor, haltele la fântâni, cu grija mea ca oamenii să se adape sistematic pe echipe, 
locul unde făcusem o ovaţiune viteazului Regiment 1 vânători, care a luat reduta 
Alion. În drum, convoaiele noastre de cai şi de boi, care cară alimente și muniţi- 
uni la munte şi revin goale. Trist spectacol aceşti oameni zdrențăroși, rău hrăniți, 
murdari, cu ochii în orbite. Trist spectacol şi copilaşii în noroiul curților caselor, 
unde nu sunt decât femei. Toate vitele judeţului trebuie să fie la convoiuri. 

35 La această dată, autorul omite din neatenţie să consemneze numărul zilei de la mobilizare 
(a 16-a), pe care o va trece greșit peste o zi, pe 31 VIII 1916. Astfel, la finalul celor două carnete 
cu însemnări (4 XII 1916) înregistrează 111 zile de la mobilizare, cu una în minus. În transcrierea 


textului, nu intervenim și respectăm această inadvertenţă, pentru păstrarea autenticității documen- 
tului, dar o explicăm. 

Atâta omenire în mișcare, încordată, întristată și încordată la datorie; pentru 
cine sau pentru ce? Sunt instrumentul unei mari puteri? Sau ne folosim de încăie- 
rarea lor? Sau sunt numai supuşi unui orb destin? 

În drum, citesc pentru a mă distra pe Rabelais, Oare capitolul unde război- 
nicul Picrochole”, din vanitate şi după sfaturile ambiţioşilor săi miniştri, care văd 
cu fantezia lor cuceririle făcute, care trebuie însă întreprinse, s-ar potrivi cu Rege- 
le Ferdinand şi Brătianu? Şi căpitanul Merdaille: ar fi atunci generalul Iliescu%?. 
Vreau să nu cred că această comparaţiune s-ar potrivi cu realitatea. 

După-amiază sosirea la Turnu Severin. Înfățișarea mea cu capela și mantaua 
de soldat, fără sabie şi pinteni, nu mai se potriveşte eleganței care începe; scot din 
cufăr chipiul cu trese, mănuși, sabia, pintenii, mă rad. Mă pun pe piciorul civili- 
zat al ofițerilor din oraş. O transformare melancolică, căci iubesc portul care mă 
egalizează în exterior cu trupa; rămâne atunci numai personalitatea pe seamă şi 
sunt destul de vanitos şi încrezător în mine pentru a simți această putere a mea, 
pe care o simt față de alţii. 

Mănânc la Administrația Diviziei 1 şi dorm la Otel „Europa”; cearceafurile 
predecesorului meu în patul camerei ce mi s-a dat sunt relativ curate. Organizez 
plecarea mea mâine şi îmbarcarea în Gara Balota. Noaptea, între 11.30 p.m. şi 
1.30 a.m., bombardare şi gloanţe de puşcă care zboară prin ulițe. Constat, după un 
timp, că sunt simple demonstraţiuni și că infanteria noastră trage în întuneric fără 

3 François Rabelais (circa 1494-1553), călugăr, medic, scriitor şi umanist francez, reprezentant 
important al Renaşterii în Franța. A studiat latina, greaca, literele, dreptul, medicina luându-și licen- 
ţa în această ultimă disciplină, în anul 1530, la Universitatea din Montpellier. A practicat medicina 
la Lyon, a editat numeroase lucrări în limba latină, a tradus şi comentat tratate de medicină antice 
şi a compus almanahuri burleşti. Principala lucrare este Gargantua și Pantagruel, o capodoperă a 
literaturii universale. Romanul a fost publicat în 1532 (Groaznicele și înspăimântătoarele fapte şi 
isprăvi ale prea vestitului Pantagruel, rege al Dipsozilor, feciorul marelui uriaş Gargantua) şi 1534 
(Viața extrem de înfricoșătoare a marelui Gargantua, tatăl lui Pantagruel). 

37 Picrochole, personaj al lucrării Gargantua şi Pantagruel, regele locuitorilor din Lern6, care 
a pornit un război împotriva lui Gargantua, deși acesta nutrea intenții pașnice. Victoria a aparținut, 
în cele din urmă lui Gargantua. Picrochole — exemplu tip de rege rău pe care Rabelais a încercat să-l 
denunțe. 

38 Căpitanul Merdaille, personaj din aceeași lucrare. 

3 Dumitru Iliescu (1865-1940), ofițer de artilerie, cu studii în Franța; general de divizie, a con- 
dus Secretariatul General al Ministerului de Război în perioada 10/23 ianuarie 1914 -14/27 august 
1916. La declararea războiului a fost învestit în funcţia de subșef al Marelui Cartier General român, 
conducând de fapt operaţiile Armatei Române din toamna anului 1916 deoarece generalul Vasile 
Zottu, șeful nominal al acestei structuri, nu a fost deloc prezent. La sfârșitul lunii noiembrie 1916, a 
fost înlocuit din funcţie şi a fost trimis în Franţa ca reprezentant al Marelui Cartier General român 


(1917-1919). Dumitru Iliescu este o personalitate militară controversată, fiind unul dintre autorii 
morali ai eșecurilor Armatei Române din lunile august — noiembrie 1916. 


RADIOGRAFIA UNEI TRĂDĂRI 199 


ţintă. Otelul este în fierbere; va-et-viens [este un du-te-vino]; femeile vorbesc cu 
volubilitate. Marin, pe sofa, în odaia mea, a dormit „tun, fără a auzi absolut nimic; 
am rămas în pat, după ce mi-am dat socoteala că este o simplă demonstraţiune şi 
către 2.00 a.m., probabil, am dormit și eu „tun”. 

Am resimţit și eu ceea ce citisem în cărți şi ziare scrise de participanţii la 
acest război, binefacerile unui pat „adevărat”, unui lighean ș.a. și a[le] unui W.C. 

Ciudat cât de repede lucrează telegrafia fără sârmă, imaterială, atehnică; şti- 
rea căderii Turtucaiei şi a unei bătălii produse la Bazargic circulă în 27 VIII prin 
rândurile trupei, sus pe munte, pe când ofițerii şi chiar comandanții superiori nu 
primiseră încă nicio ştire. Pe aceeaşi cale se răspândesc ştirile spionilor asupra 
inimicului; acesta este un releu insaisissable [imperceptibil]. 


31 VIII/13 IX 1916 ([a] 16-a zi) 

Vreme bună. 

Plec [la] 4.30 a.m. noaptea pe lună plină din Severin. Orașul, în lumina lunii 
de argint, tăcut și liniştit, după zarva bombardării. Pe strada după primărie, unde 
apucăm spre Şimian, un gardist doarme „pe cur’, cum zic oamenii, şi nimic nu-l 
deşteaptă, nici trecerea zgomotosului nostru convoi; ca în [Die] Meistersinger 
[von Nürnberg) [Maeștrii cântăreți din Nürnberg], Nachtwăchter-ul“, qui ne se 
doute de rien [paznicul de noapte care nu bănuiește nimic). 

Noaptea am fost deşteptat de două depeşe de felicitare; una de la părinți, alta 
de la ofițerii Şcoalei de Infanterie. M-am bucurat. Un reflector luminează cu rit- 
muri scrutătoare malul bulgar. 

Şoseaua, în apropierea Severinului, îmbulzită de ţărănci cu căruțe de zarzavat 
şi merinde. Pe urmă, convoiuri triste şi murdare ca totdeauna și, în fine, coloane 
de artilerie. 

Şimianul, sat frumos. Răsărit de soare roş ca un apus; minunată vedere înapoi 
spre Dunăre. Apoi bivuacul Regimentului 31 infanterie. Apoi Balota. La Balota 
îmbarc toate ale mele şi cumpăr furaj pentru cai şi pentru a dormi pe fân. Plecăm 
cu o oră întârziere, pe la 9 a.m. Mă instalez în furgon cu mica mea familie, fierb un 
ceai pentru toți şi mâncăm din proviziile târguite de Marin la Severin, împărțind 
frățeşte. În drum, Marin mai cumpără un bostan, nuci, piersici și îmi oferă din 
toate cu un gest foarte familiar; traiul în comun apropie pe toți, dar respectul şi 
condescendenţa tot rămân. 


+ Se referă la opera compozitorului german Richard Wagner. 

Citesc Rabelais mai departe și Martin Buber“, acele minunate ditirambe în 
proză poetică, intitulate Gesprăche von der Verwirklichung”? [Dialog despre împli- 
nire]. În drum, transporturi felurite: infanterie, artilerie în drum spre sud — bul- 
garii; convoiuri şi parcuri în drum spre nord — Transilvania; ruşii — în drum spre 
Dunăre cu lanstorpile și altele. Mă tem de ruși; au declanșat mobilizarea noastră 
prin presiuni şi promisiuni; acum ei sunt în Dobrogea — încă sub comanda noas- 
tră, dar nu cu multă bunăvoință. 

Drumul spre Sofia şi Constantinopol nu merge pe acolo, ci prin Bucureşti; 
comunicațiile fiind neîndestulătoare pentru armate mari din Rusia, au să le vină 
veleități de a ocupa Regatul nostru spre a face din el o bază de operaţiuni! Atunci, 
vai de noi! Au să fie neînţelegeri, decepțiuni, căutarea țapilor ispăşitori: Regele! 
Dinastia! Văd eu în negru. Grozavă teamă mi-e de ruși şi de păcăleala lor. Dar să 
nu mă gândesc prea departe, ci numai la datoria mea circumscrisă de cercul de 
comandă și de acţiune care-mi va fi predat. Ca până acum: tot înainte. 

De-a lungul căii ferate, femei cu merinde care aşteaptă cu copiii trecerea băr- 
băţilor mobilizați: „vine Regimentul 19? am un băiat”; „n-ai văzut un tren cu [Re- 
gimentul] 14 artilerie? unde?” Şi ele aşteaptă şi întreabă ora, zile! Şi băieții din 
vagoane fac glume și spun: „ce stai aci, femeie, du-te acasă că e timp de lucru, ce 
laşi munca?” 

Bine că am urmat gustul lui Marcel Dupont, autorul din En campagne [În 
campanie), călătorind cu „Dor” şi „Dulcea” şi ordonanţele mele; vagoanele de cla- 
sa 1 sunt infecte de atâtea transporturi, fiind necurăţate din primele zile ale mobi- 
lizării. Călătorim toată noaptea. 


1/[14] LX 1916 ([a]17-a zi) 

Cald, soare. 

Sosim în Gara de Nord către 6.00 a.m. Îndrumez vagonul meu spre Dealul 
Spirii: lau cu anevoie o birjă şi plec acasă. Duduia a sosit în aceeaşi noapte din 


4 Martin Buber (1878-1965), una dintre cele mai remarcabile personalități ale gândirii filozofi- 
ce a iudaismului modern din secolul al XX-lea. A fost un adept al dialogului dintre om și Dumnezeu, 
lucrarea sa Eu și Tu (1923), fiind exemplară din acest punct de vedere. A aderat la ideile sioniste, dar 
a promovat un sionism utopic. Alte lucrări: Amintiri extatice (1909), Despre problemele educației 
(1926), Convorbiri în doi. Tratat despre principiul dialogic (1929), iar între anii 1940-1945 a publicat 
Viaţa în dialog, Problema omului, Între om şi om. 

* Titlul complet al lucrării, apărută în 1913, este Daniel. Dialog despre împlinire. 

% Marcel Dupont (1879-1964), ofițer de cavalerie, autor al lucrării: In the Field (1914-1915). 
The Impressions of an Officer of Light Cavalry. 

Moldova! Ce bucurie! Nu o deștept, ci mă reped la Școala de Infanterie spre a 
organiza debarcarea şi dislocațiunea trenului meu de luptă! La şcoală întâlnesc pe 
Economutf, subşef de stat major la Armata fostă Aslan“, acuma Averescu“. El îmi 
povesteşte dezastrul de la Turtucaia — Silistra”: 40 000 de pierderi, tunuri multe; 
un dezastru! Înlocuirea diferiților generali, nu conform principiului selecțiunii, 
ci după considerațiuni personale şi politice. Economu prevesteşte un dezastru 
final. 

Mă duc acasă unde găsesc pe Mum“, Ioana”, Duduia. Bucurie și grijă din 
cauza operațiunilor dobrogene. Apoi vizită la Armata 3 (Averescu — Christescu); 
acolo nu se știe cui va fi subordonată brigada mea. Merg la Marele Stat Major, 
Partea Sedentară. Colonelul Alevra™, în fine, mă orientează. Am să formez o bri- 


+ Virgil Economu (1875-?), absolvent al Şcolii Superioare de Război, promoţia a 18-a (1906- 
1908). A fost avansat maior la loctombrie 1913 și locotenent-colonel la 1 noiembrie 1916. În prima 
parte a campaniei din anul 1916 a funcţionat ca ofițer atașat Armatei 3 și „Grupului Apărării Dună- 
rii”. Este luat prizonier de trupele bulgare (20/21 noiembrie 1916, la Epurești), în timp ce se deplasa 
către Divizia 25 infanterie, unde fusese numit șef de stat major. A revenit în prizonierat în mai 1918 
şi a continuat cariera militară, obținând gradele de general de brigadă (1923) şi general de divizie 
(1930). Cei doi se cunoșteau de la Școala Militară de Infanterie unde a lucrat și maiorul Economu 
înainte de război. 

4 La intrarea în război forțele militare româneşti au fost divizate în patru armate, structuri de 
comandament create la mobilizare. Trei dintre ele (1, 2 de Nord) erau dispuse pe aliniamentul Car- 
paţilor, iar Armata 3, comandată de generalul Mihail Aslan pe Dunăre şi frontiera româno-bulgară 
din Cadrilater. Mihail Aslan (1857-1936) a obținut tresele de sublocotenent la 16 iulie 1877. A fost 
avansat colonel la 10 mai 1901, general de brigadă la 10 mai 1908 și general de divizie la 1 noiembrie 
1912. A fost comandant al Diviziei 3 infanterie (1913) şi apoi al Corpului 3 armată (1914-1916). 

% Generalul Alexandru Averescu (1859-1938). În timpul războiului a comandat Armata 2, 
temporar Armata 3 şi grupul de armată ce-i purta numele. În 1930 a fost avansat la gradul de ma- 
reșal. După război s-a dedicat activităţii politice, fiind de trei ori prim-ministru (1918,1920-1921, 
1926-1927). A fondat Liga Poporului, devenită, în 1920, Partidului Poporului. Detalii în : Petre Otu, 
Mareșalul Alexandru Averescu. Militarul, omul politic, legenda, Editura Militară, București, 2005. 

7 Bătălia de la Turtucaia s-a desfăşurat în perioada 18/31 august-24 august/6 septembrie 1916. 
Trupele germano-bulgare au învins Divizia 17 infanterie, care apăra capul de pod de la Turtucaia, 
construit în anii 1914-1916. Înfrângerea categorică de la Turtucaia a modificat starea de spirit a 
clasei politice şi a opiniei publice românești, determinând și schimbarea planului de campanie al Ar- 
matei Române. Detalii în: 100 de mari bătălii din istoria României, coordonator Petre Otu, Editura 
Orizonturi, Bucureşti, 2009, p. 270-276. 

48 Mum — numele de alint al Sevastiei Carp (1853-1947), soţia lui Petre P. Carp și soacra colo- 
nelului Alexandru D. Sturdza. 

+ Maria-loana (Marie-Jeanne) Carp, soția căpitanului Petre Carp, nora Sevastiei şi a lui Petre 
P. Carp. 

S0Nicolae Alevra (1871-1936), absolvent al Școlii Superioare de Război, promoţia a 16-a (1904- 
1906). Avansat colonel la 1 aprilie 1916, a fost șef de secție la Marele Stat Major. La 1 septembrie 
1917 a fost avansat la gradul de general de brigadă. La 1 octombrie 1919 a demisionat din armată, 
fiind trecut în rezervă. 


202 PETRE OTU, MARIA GEORGESCU 


gadă de trei regimente de infanterie şi un divizion de artilerie. Infanteria se va 
compune, în cea mai mare parte, din artilerişti de cetate de la [Cetatea] Bucureşti 
şi [de la linia fortificată] Focşani — Galaţi, completaţi prin fugarii adunați de la 
Turtucaia, toți împrejurul unui sâmbure permanent din grăniceri. Cu alte cuvinte, 
o trupă eterogenă şi încadrată eterogen. 

Seara mă duc în auto la Marele Cartier General spre a afla în ce situaţie se 
găsesc unităţile în formaţiune. Până la 15 IX totul trebuie să fie gata şi pregătit 
spre a putea opera. 

Ceea ce aud la Marele Cartier General, de la Stratilescu'!, nu este menit a 
încuraja. Ruşii ne-au înșelat, trimițând prea puţine trupe; ei se codesc când este 
vorba de a interveni. Generalul Aslan este îndepărtat de la armata sa, fiindcă în 
ziua atacului Turtucaiei juca, la Bucureşti, cărți la Jockey Club, spunând că o să le 
tragă bulgarilor une pile [o chelfăneală], apoi s-a pierdut în ordine, contraordine 
şi nesiguranţă. Stratilescu îmi spune că înlocuirea cu Averescu nu s-a făcut fără 
incidente, asemenea numirea lui Crăiniceanu ca comandant de armată”. 

Armata româno-rusă comandată de Aslan s-a despărţit; o parte este sub Ave- 
rescu, iar cealaltă parte sub generalul rus [A. M. Zaioncikovski]$%; adică acum 
ruşii încep a ne comanda. Generalul Costescusf, comandant al unei divizii, nu mai 


5: Dumitru Stratilescu (1861-1927), general de brigadă de la 1 aprilie 1916, apoi general de di- 
vizie (1917) şi general de corp de armată (1926). În timpul războiului a îndeplinit mai multe funcții: 
subşef al Marelui Cartier General (august 1916), subşef al Marelui Stat Major, Partea Sedentară 
(septembrie — noiembrie 1916), comandant al Armatei 1 (noiembrie-decembrie 1916), comandant 
al Diviziei 1 infanterie (decembrie 1916-ianuarie 1918). După război, a comandat Corpul 3 armată 
(1920-1923) şi a fost inspector general de armată (1923-1926). 

£2 Grigore Crăiniceanu (1852-1935), general de divizie (1909), inspector general al geniului 
(1904-1909), şef al Marelui Stat Major (1907-1909), ministru de război (1 noiembrie 1909-23 de- 
cembrie 1910), comandant al Corpului 2 armată (1911-1913). În 1913 a fost trecut în rezervă. Ca 
urmare a formării „Grupului Armatelor de Sud’, el a fost numit comandant al Armatei 2 (25 august 
- 25 septembrie 1916), în locul lui Alexandru Averescu. Exercitarea comenzii a fost dezastruoasă, 
astfel că a fost înlocuit, generalul Averescu revenind în fruntea Armatei 2, după încheierea operației 
de la Flămânda. Grigore Crăiniceanu a fost, ulterior, inspector general de armată. 

53 Generalul Andrei Medardovitovici Zaioncikovski, comandant al Corpului 47 armată rus, 
compus din două divizii ruse și una sârbă şi care avea un efectiv de circa 30 000 de oameni (Con- 
venţia semnată la 4/17 august 1916 prevedea 50 000 de militari). Ulterior, comandant al Grupului 
Operativ de Est şi apoi al Armatei de Dobrogea (compusă din mari unităţi române şi ruse). A fost 
înlocuit, datorită insucceselor, cu generalul Vladimir Vladimirovici Zaharov, Armata de Dobrogea 
luând denumirea de Armata de Dunăre 

5: Constantin Costescu, general de divizie, comandantul Diviziei 6 infanterie. Născut la 5 ianu- 
arie 1861, a urmat Şcoala de Ofiţeri în perioada 1879-1881, devenind sublocotenent la 1 iulie 1881; 
a fost avansat la gradul de general de brigadă la 1 iunie 1911 și la cel de divizie la 1 aprilie 1916. 

lucrează cu şeful său de stat major, Alexiu", ci numai cu Pick Ferekide5; spune 
că suntem pierduţi. Crăiniceanu a făcut o anchetă şi Costescu se dă în judeca- 
tă. Basarabescu”, Divizia 9, este destituit și înlocuit cu Nicolae Palada [corect, 
Petala]58. 

Toate acestea le spune Stratilescu, subşef de [Mare] Stat Major al armatei. El 
vede în negru, mai cu seamă acțiunea ruşilor. Un ofițer superior de marină îmi 
spune și el că rușii se codesc cu intervenţia lor; crucișătorul „Rostislav”, la Con- 
stanța, nu vrea să iasă din port, se teme de un submarin german care a bombardat 
Mangalia. lau ordine și seara, către 9.00, sunt acasă. 


2 /[15] IX 1916 ([a] 18- a zi) 

Rece, bură. 

Bucureşti. Mă stabilesc la Comandamentul grănicerilor și pregătesc formarea 
brigadei şi a unităţilor ei. Ziua trece cu aceste lucrări. Vine ştirea retragerii trupe- 
lor româno-ruse spre nord şi a luptei de la Cuzgun*?. Lumea este pesimistă. 


3/[16] LX 1916 ([a] 19-a zi) 

Rece, negură. 

Mun se întoarce la Ţibănești la copiii mei și la socrul Carp. Rămânem acasă 
Ioana, Duduia și cu mine. 


5 Alexandru Alexiu, născut la 3 iulie 1872, avansat locotenent-colonel la 10 mai 1915, era șef 
de stat major al Diviziei 6 infanterie. Avansat colonel la 1 noiembrie 1916, a comandat în campania 
din 1917 Brigada 6 infanterie şi a fost înaintat general de brigadă la 1 noiembrie 1917. După război 
a fost avansat succesiv general de divizie (21 martie 1925) şi a îndeplinit mai multe funcţii cum ar fi 
secretar general al Ministerului de Război şi comandant al Diviziei 3 infanterie. 

56 Este vorba de Mihail Scarlat Ferekide, avocat 

5 Joan Basarabescu, general de brigadă din data de 1 decembrie 1912, comandant al Diviziei 
9 infanterie, dislocată la capul de pod de la Silistra. Născut la 15 februarie 1861, a urmat şcoala de 
ofițeri în perioada 1878-1880, devenind sublocotenent la 1 iulie 1880. 

58 Nicolae Petala (1869-1947), general de brigadă (1 iulie 1916). A comandat mai întâi Brigada 
5 infanterie şi apoi Divizia 9 infanterie, iar în octombrie 1916, pentru scurt timp, Corpul 1 armată şi 
Armata 1; în perioada decembrie 1916 — iunie 1918 a comandat Corpul 1 armată, iar după război, 
Corpul 4 armată (1918-1919) și Corpul 6 armată (1919-1924). Ulterior, până în 1930, a fost inspec- 
tor general de armată. A făcut parte și din Parlamentul României, ca senator de drept. 

5 Lupta de la Cuzgun. După înfrângerea de la Turtucaia, la 25 august 1916 s-a constituit Ar- 
mata de Dobrogea, condusă de generalul rus Zaioncikovski. Aceasta ocupa, la 27 august 1916, alini- 
amentul Cuzgun — Caraomer — Mangalia În urma luptelor pe acest aliniament, datorită defecțiunii 
Diviziei 9 infanterie română, aflată în zona Cuzgun, care a fost respinsă în dezordine, generalul 
Zaioncikovski a dispus retragerea grupării româno-ruse pe aliniamentul Rasova — Cobadin — To- 
praisar. 

4/[17]-21 IX/[4 X] 1916 (20 -37-a zi) 

În general, timp senin; din ce în ce mai rece; numai rare zile de ploaie. 

În acest timp m-am ocupat cu organizarea unei brigade mixte noi. Sub impre- 
siunea dezastrului din Dobrogea, conducătorii acestei campanii au hotărât repede 
de a crea tot așa de repede, o nouă brigadă mixtă, compusă din trei regimente de 
infanterie și un divizion de artilerie uşoară de 57 mm. S-au adunat repede, toate 
trebuie să meargă repede, trei grupe de indivizi: primul la Cotroceni, compus din 
grăniceri, veniţi fie de la Braşov (un batalion), fie scăpaţi de la Turtucaia, fie adu- 
nați de la pichetele de pe graniță. 

Astăzi, când scriu aceste rânduri, batalionul de la Braşov, cel mai complet, 
este deja trimis la sud de Sibiu, tot repede, îmbarcat într-o bună noapte, şi s-a 
retras spre Câineni, de unde desigur nu se va mai întoarce. Pichetele de pe graniță 
încă nu au afluit astăzi toate; rămâne deci regimentul în formațiunea cu scăpații 
de la Turtucaia. Regimentul avea arme și mitraliere de diferite calibre; de-abia 
acuma calibrele la companii şi la mitraliere s-au unificat pe 8 mm. Tragerea de 
abia astăzi a început. Ofițerii şi trupa nu sunt obișnuiți cu tactica marilor unități. 
Trăsuri şi cai lipsesc. Adjutanţii sunt nedresaţi. Telefoanele lipsesc. Lipseşte 1/3 
din micul și marele echipament încă astăzi. De la 15 IX , regimentul trebuia să fie 
gata pentru a porni în contra inimicului. 

Același lucru, în mai rău, cu celelalte grupe, compuse din 19 contingente de 
călăraşi cu schimbul, pompieri, artilerişti şi ordonanțe de la artileria de cetate din 
Bucureşti“ [şi] Focşani — Galaţi“!, adunaţi în pripă, fără echipament, armament, 
tunuri cai şi încadraţi cu ofițeri de rezervă din artileria de cetate. 

Divizionul de artilerie uşoară nu există, nici material, nici personal. Un plu- 
ton de ştafete nu există; l-am creat în urmă. Un stat major de brigadă nu există. 
Uşurinţa cu care Marele Cartier General s-a hotărât este copilărească și se explică 

6 „Cetatea Bucureşti” a fost construită în anii 1884-1895 după planurile generalului belgian 
Henri Alexis Brialmont (1821-1903), cu scopul de a apăra Capitala. Ea a constat dintr-un sistem de 
fortificații (linia principală de rezistenţă) cu un perimetru de 72 de km, 18 forturi la 4 km distanță 
unele de altele și 18 redute-baterii intermediare. Distanţa medie de la forturi la perimetrul orașului 
era de 8 km. Progresul în materie de armament de artilerie a făcut ca la izbucnirea Primului Război 
Mondial „Cetatea Bucureşti” să fie depăşită. Autorităţile au decis demontarea artileriei şi transferul 
acesteia unităţilor şi marilor unități combatante. Detalii în: Cornel I. Scafeş, Ioan I. Scafeș, Cetatea 
București. Fortificațiile din jurul Capitalei (1884-1914), Editura Alpha MDN, Bucureşti, 2008. 

é Aliniamentul fortificat Focșani — Galaţi a fost construit pentru a interzice o eventuală ofen- 
sivă dinspre est prin așa-numita „Poartă a Focșanilor”. Planurile au aparținut maiorului german 
Maximilian Schuman, cu amendamente aduse de specialişti români. Lucrările au început în 1888 
şi s-au încheiat în 1893, dar au continuat cu intermitențe în primul deceniu al secolului al XX-lea. 


La începutul anului 1914, aici erau amplasate 676 guri de foc (tunuri, obuziere, mortiere), ceea ce 
constituia o cantitate considerabilă, având în vedere gradul de dotare al Armatei Române. 

numai prin faptul că suntem conduși de oameni diletanți şi vanitoşi, care nu au o 
noțiune justă a războiului şi care ordonă după impulsiuni şi impresiuni (Turtuca- 
ia), nu cu rece judecată. 

În aceste zile, numeroase atacuri aeriene, cu multe victime și cu multe distru- 
geri. Noaptea, Zeppelinul ne vizitează cam des; vizita, după rezultate, nu este de- 
loc plăcută. Dar partea ei bună este că ea se anunţă, prin clopote, cu 20-30 minute 
înainte de sosirea monstrului și că nu durează mai mult de 10-15 minute, plecarea 
balonului fiind în urmă definitivă. Înspământătoare sunt însă vizitele aviatorilor, 
cu atât mai mult că suntem cam fără apărare; aviatorii noștri sunt puțini și nu 
prea dibaci. Cinci aviatori francezi sunt împrăștiați de către Ministerul de Război 
pe toate fronturile, în loc de a fi concentrați spre apărarea Capitalei. Stațiunea de 
aviaţiune la Băneasa — Pipera este prea aproape de Capitală şi în partea opusă de 
unde vine inimicul, adică de la Dunăre. 

Într-o zi, săracul Conţu, sergent infirmier la un spital de la Feteşti, mă opreşte 
pe uliţă; îmi comunică cu glasul tremurând, că soţia lui este rănită pe moarte; un 
copil e mort, doi grav răniţi; el este numai pentru 24 de ore în Capitală pentru a 
vedea și a înmormânta. Ce soartă tristă. Dacă asemenea nenorociri sunt inevita- 
bile, ele ar trebui să se întâmple mai des şi acelora care au hotărât acest război. Ei 
nu văd decât cel mult confortabile spitale, cu îngrijiri bune, dar nu marile mizerii 
ale celor mici. 

Conţu a fost sergent la mine, în 1902, la Batalionul 2 infanterie; liberându-se 
şi neavând nicio para, i-am dat 5 lei. După şase luni primesc un mandat de 5 lei; 
este primul român care mi-a înapoiat banii împrumutaţi. După aceea, i-am pro- 
curat o mică slujbă la Creditul Rural; prin muncă metodică şi cinste, Conţu s-a 
ridicat. S-a însurat cu o fată cumsecade; a avut șase copii; a rămas cinstit şi inde- 
pendent. Tocmai pe dânsul îl loveşte soarta. Unde este ceea ce numim „dreptate 
imanentă”? Lovitura trebuia mai degrabă să ajungă pe acei perfizi şi vanitoşi, care 
rău hotărăsc de soarta popoarelor. 

Căpitanul Vârtejanu“?, bunul prieten şi colaborator de la Batalionul 6 vână- 
tori, vine să mă vadă. El este adjutant la Principele Moştenitor€?. Eu singur l-am 
sfătuit să primească propunerea, fiindcă credeam că în asemenea loc se văd lucru- 

62 Căpitanul Eugeniu Vârtejanu s-a născut la 24 aprilie 1889 şi a urmat studiile militare în 
Germania (1906-1909), în baza cărora a devenit sublocotenent la 1 iulie 1909; avansări ulterioare: 
locotenent — 1 octombrie 1911; căpitan — 1 aprilie 1916; maior — 1 septembrie 1919; locotenent- 
colonei — 23 mai 1923; colonel — 31 martie 1929; 

63 Principele Moştenitor era Carol (1893-1953), primul născut al cuplului Ferdinand şi Maria. 
După urcarea pe tron a lui Ferdinand (28 septembrie/11 octombrie 1914), ca urmare a decesului 


regelui Carol I la 27 septembrie/10 octombrie 1914, Carol a devenit moștenitor la tron. În perioada 
8 iunie 1930 - 6 septembrie 1940 a fost rege al României sub numele de Carol al II-lea. 

rile în timpul războiului mai bine, educaţiunea tactică şi strategică se desăvârşeşte 
în condițiuni mai roditoare pentru comandamentele înalte, [decât] fiind în front 
în funcțiuni inferioare şi contactul cu conducătorii dezvoltă judecata și cunoştin- 
tele. Văd că m-am înşelat. Regele nu se mişcă; merge între Marele Cartier General 
— Periş şi Spitalul din Palat; nu se arată trupelor, nu are contact cu ele. Prințul 
Moștenitor nu comandă sau nu ia parte activă într-un comandament, în mijlocul 
trupelor; nu vizitează trupele; asemenea umblă printre infirmiere şi cucoane la 
spitale şi vizitează răniții. Rău şi nedemn. 

Vârtejanu vine şi-mi povesteşte că în urma emoțiunii după Turtucaia la masa 
regală de la Baloteşti s-a discutat cu aprindere cestiunea incapacității comandan- 
ţilor; cuvântul degommer [a destitui din serviciu] este la ordinea zilei. Cu această 
ocaziune, s-au înşirat pe lângă incapacităţile şi capacitățile; am fost numit şi eu 
propunându-se să mi se încredințeze comandamentul unei divizii. Atunci gene- 
ralul Râmniceanu$, adjutantul Prințului Moştenitor, a apreciat că „Sturdza este 
o nulitate”; că nu ştie să comande nici un batalion, necum un regiment; că el nu 
înţelege, cum mi s-a încredinţat o brigadă. Vârtejanu îmi cere iertare că nu mi-a 
luat apărarea. Cum putea el oare? Era mult prea tânăr şi prea izolat; apărarea mea 
s-a luat de colonelul Anghelescus5. 

După această convorbire, am cerut o întrevedere cu generalul Râmniceanu; 
i-am comunicat ce am auzit; i-am cerut să-mi spună dacă este adevărat. El a negat 
cu atâta artă că sunt sigur că el minte în mod sfruntat, pe când ştiu că Vârtejanu 
este incapabil a minţi, mai cu seamă de a inventa. Mi-a părut rău că am fost silit să 
procedez energic, pentru săracul Vârtejanu, dar i-am cerut în urmă iertare şi i-am 
spus că acum, la război, nu pot avea aceeași atitudine espectativă şi dilatorie ca în 
timp de pace; ne dăm viața, pe care, desigur, scump o vindem, dar reputațiunea și 
onoarea nu o [le] putem da; și dacă e primejdie în această direcțiune, nu trebuieş- 
te cruțat duşmanul personal. Lucrul s-a sfârşit aşa, că Râmniceanu a negat totul; 
că generalul Mavrocordatsf, şeful Casei Militare Regale, a făcut lui Vârtejanu o 
morală cu privire la discrețiune şi „neînţelegeri” şi că Vârtejanu a oferit ca singură 

& Teodor Râmniceanu (1860-1932), general de brigadă, grad obţinut la 15 februarie 1914, ad- 
jutant regal, comandant al Corpului de grăniceri. În timpul războiului a fost atașat pe lângă prinţul 
moștenitor Carol, în cadrul Casei Militare Regale. 

% Paul Angelescu (1872-1949), colonel, avansat la 1 aprilie 1916, și adjutant regal. În vara anu- 
lui 1917, în bătălia de la Mărășești, a comandat Divizia 15 infanterie. General de brigadă (1917), 
general de divizie (1919) şi general de corp de armată (1933); a fost şef al Casei Militare Regale 
(1920-1921) şi ministru de război în două rânduri (1927-1928; 1934-1937). 

6 Leon Mavrocordat (1858-1939), absolvent al Școlii Speciale Militare de la Saint Cyr (1879), 


a fost avansat general de brigadă la 10 mai 1906 și general de divizie la 1 aprilie 1912. În timpul răz- 
boiului a îndeplinit funcţia de șef al Casei Militare Regale. 

satisfacţiune posibilă a fi trimis la front, departe de Marele Cartier General. Vâr- 
tejanu nu a fost depărtat, prin urmare, el a spus adevărul. Dar întreaga întâmplare 
dovedește lipsa de conducere şi de educaţiune care predomnește între acei care 
înconjoară pe Regele nostru; excepțiunea, Mavrocordat și Vârtejanu. 

În această perioadă despre care scriu se întâmplă dezastrul de la Sibiu, ex- 
pedițiunea avortată a Armatei a 3-a în Bulgaria şi retragerea de la Petroşani“ şi 
Făgăraş”. Aceste insuccese morale și materiale nu sunt decizive în sine, dar ele 
slăbesc puterea noastră în mod considerabil şi încrederea în conducători scade 
în raport proporțional cu formidabilele minciuni pe care le publică comunicatele 
oficiale. 

Cestiuni personale încă joacă un rol deosebit; aşa de pildă, Armata Averescu 
nu se întăreşte în modul cerut de acest general cu elemente de la Armata Crăini- 
ceanu, de frică ca acesta, neavând destule trupe pentru titlul său de comandant de 
armată, să nu facă vuiet. 

La Bucureşti avem, după spusele şefului diriguitor al repartizării răniților, 
colonelul Popescu, cam 35 000 de răniţi; în restul țării or fi desigur încă 25 000 ră- 
niți; morţi or fi pe toate fronturile, după proporțiunile observate în alte campanii 
în acest război, 10 000 împreună; la Turtucaia, 20 000; la Sibiu, 10 000. Pierderile 


© Bătălia de la Sibiu (13/26 -16/29 septembrie 1916). Armata 9 germană, condusă de generalul 
Erich von Falkenhayn, a atacat Corpul 1 armată, comandat de generalul loan Popovici, dispus la sud 
de Sibiu. Generalul Falkenhayn a conceput o manevră ingenioasă, combinând atacul frontal cu o 
largă manevră de întoarcere, realizată de Corpul Alpin prin munți. Atacat din flanc și față, Corpul 1 
armată s-a retras pe vechile poziţii deținute la jumătatea lunii august 1916. 

6 Este vorba de operația (manevra) de la Flămânda (18 septembrie/1 octombrie-22 septem- 
brie/5 octombrie 1916). Ea a fost organizată și condusă de generalul Alexandru Averescu și a constat 
într-o manevră dublu învăluitoare. Un grup de divizii a trecut Dunărea în zona localității Flămânda, 
cu intenţia de a întoarce dispozitivul bulgaro-german din sudul Dobogei. Concomitent, trupele ro- 
mâno-ruse din Dobrogea atacau frontal. După un început promițător, operaţia a fost întreruptă, una 
din cauze fiind ploile torențiale căzute în acele zile. 

© Este vorba de luptele din pasul Merișor-Petroșani. Imediat după declanșarea ostilităților, 
Grupul Jiu şi Divizia 11 infanterie au dezvoltat ofensiva către nord, reușind să depășească vechea 
frontiera. Timp de câteva săptămâni au avut loc o serie de atacuri, replieri și contratacuri de fiecare 
parte. În cele din urmă, inamicul, respectiv grupul Kneussel, a reocupat la 19 septembrie/2 octom- 
brie 1916 orașul Petroșani, reluând controlului asupra depresiunii Petroșani. 

7 În contextul înfrângerilor înregistrate în bătălia de la Sibiu, generalul I. Popovici a cerut, prin 
Marele Cartier General, ajutorul Armatei 2, aflată la nordul Carpaţilor Meridionali. Aceasta a pri- 
mit ordin să înainteze spre vest pentru a degaja Corpul „Olt, aflat într-o situaţie critică. Acţiunea a 
început la 15/28 septembrie 1916, lupte importante având loc la Porumbacu, Bărcuţ, Moha, trupele 
române obținând victorii. Dar, inamicul, capturând și un ordin secret, dar necifrat, adresat de Ar- 
mata 2 Corpului „Olt”, a luat măsuri, declanșând, la 17/30 septembrie 1916, contraofensiva. Armatei 
2 a fost nevoită să se retragă, luptând pe aliniamente intermediare, până pe vechea frontieră. 

totale sunt astfel de 100 000. Din aceste pierderi, 60 000 sunt definitive, 40 000 se 
vor reîntoarce la front. Armata noastră a fost de cel mult 600 000; aşadar, după 
o campanie de patru săptămâni am pierdut 10% definitiv şi 15% relativ”. Nu ştiu 
cum stăm cu munițiunile şi dacă inimicul ne va sili a cheltui multe. La Regimentul 
1 infanterie în Banat se cheltuia grozav de mult. Vom suporta campania până la 
primăvară? Dacă nu, care va fi sfârşitul? O pace separată sau ocuparea rusească? 
Desigur, o ocupare rusească; politiceşte şi milităreşte, ea se impune ruşilor în in- 
teresul lor. 

Dacă Rusia ne va ocupă, ea ne ocupă și politiceşte și moraliceşte. Atunci se 
schimbă întregul țel al vieții noastre ca cetățeni şi în familie educaţiunea copiilor 
astăzi mici. Educaţiunea lor până acum avea o busolă de direcție orientată după 
patria nostră: a fi cetățean liber al acestei țări libere, cu nădejdile ei de dezvoltare 
socială și culturală; dar acum, dacă este o ocupaţiune rusească vrută de noi ? Nu 
este oare mai bine atunci a lichida tot aici și a emigra în Occident? Căci acolo 
copiii îşi pot croi un nou ideal cetățenesc și social pe când sub dominațiunea ru- 
sească acest lucru este exclus. 


22 IX/[5 X] 1916 ([a] 38-a zi) 

Operaţiunea proiectată de generalul Averescu cu Armata Zaioncikovski din 
Dobrogea, combinată cu ofensiva unei armate compuse din Corpul 5 (Burghele?), 
Corpul 6 (Vălleanu”3) şi Divizia de cavalerie Herescu” peste Dunăre cu intenţiu- 


7 Efectivul mobilizat de România la intrarea în război s-a ridicat la 19 843 de ofițeri și 813 758 
trupă, din care armata de operaţii cuprindea: 15 949 de ofițeri şi 642 136 trupă (România în Războ- 
iul Mondial.1916-1919, volumul I, Monitorul Oficial și Imprimeriile Statului. Imprimeria Naţiona- 
lă, Bucureşti, 1934, Anexa nr. 21). 

72Gheorghe Burghele s-a născut la 29 august 1860, devenind ofițer la 1 iulie 1882. A fost avan- 
sat colonel la 10 mai 1908 şi general de brigadă la 1 octombrie 1913. A comandat Divizia 4 infante- 
rie, iar la declanșarea mobilizării i s-a încredințat comanda Corpului 5 armată. În octombrie 1916 
a fost numit secretar general al Ministerului de Război. În contextul înfrângerilor din campania 
anului 1916, el s-a pronunţat pentru o pace separată cu Puterile Centrale 

73 Gheorghe Văleanu (Vălleanu) (1864-1948) a devenit general de brigadă la 1 aprilie 1912. În 
vara anului 1916 a fost învestit comandant al Cetăţii București. După intrarea în război, a comandat 
Divizia 1 infanterie şi Corpul 1 armată (august-septembrie 1916), apoi a condus Direcţia Superioară 
a Fortificaţiilor (noiembrie 1916-ianuarie 1917) și a fost comandant al Corpului 1 armată, parte 
sedentară (ianuarie-iunie 1917). În perioada iunie-august 1917 a comandat Corpul 4 armată, apoi 
Corpul 2 armată (august 1917-februarie 1918). În 1918 a fost avansat general de divizie, dar, în ace- 
lași an, a trecut în rezervă și s-a înscris în Liga Poporului, devenită Partidul Poporului, formaţiune 
condusă de Alexandru Averescu, fostul său comandant. A fost ministru al lucrărilor publice (1920) 
şi al comunicaţiilor (1921) 

74 Joan Herescu s-a născut la 3 august 1862, devenind ofițer la 1 iulie 1883. A fost avansat 
general de brigadă la 1 aprilie 1914 și în primele săptămâni ale războiului a comandat Divizia 1 
cavalerie. 

nea de a închide în cleşte armata bulgară din Dobrogea a emoționat [pe] toată 
lumea. Toţi cred că Averescu merge la „sigur”. Toţi zic că efectul moral al recupe- 
rării teritoriului şi localităților pierdute va fi extraordinar și că efectul material al 
acestor reocupări la care se adaugă capitularea în perspectivă a armatei bulgare 
de Dobrogea va fi uriaș. 

Mare a fost decepțiunea când totul s-a terminat în „coadă de peşte”. Cu atât 
mai mare, cu cât se trâmbițase expedițiunea cu mari trâmbițe [sic!] sub firma de 
„străpungerea frontului bulgar” și „mare victorie în Dobrogea” Dar se vede că în 
Elada cea veche úßpıç [hybris — aroganță] este pedepsită de zei. Decepţiunea a 
fost profundă; mare şi revolta când s-au citit mincinoasele comunicate oficiale: 
că „demonstraţia la Dunăre s-a terminat” Și, în același timp, pe când se anunţa 
oficial o victorie în Făgăraş, retragerea de acolo până la 20 de km de Braşov în faţa 
forțelor superioare centrale! 

Eșecuri parțiale se suportă și rămâne speranța în viitor; dar minciuna, ne- 
hotărârea, anarhia, mai greu, căci sunt semne că lucrurile vor merge rău și de aci 
înainte. Și Marele Cartier General, spre a se disculpa şi poate pentru a discredita 
pe Averescu, răspândește că acest general „ şi-a pierdut capul’ 


23 IX/[6 X] 1916 ([a] 39-a zi) 

Senin. Mă duc azi să văd pe generalul Christescu”, șeful de stat major al ge- 
neralului Averescu, la bete noire [oaia neagră] a generalului Iliescu. A albit. Este, 
de altfel, acelaşi ca înainte: clar, rece şi neclintit în convingerile sale. Aflu că He- 
rescu este „bolnav”, adică destituit de la conducerea Diviziei de cavalerie; în locul 
său, generalul Botea”. 


735 Constantin Christescu (1866-1923) a devenit general de brigadă la 14 martie 1914. În peri- 
oada 1910-1912 a fost profesor și director al Școlii Superioare de Război. Între1912-1916, în cali- 
tate de subșef al Marelui Stat Major a avut o contribuţie foarte importantă la elaborarea planului 
de campanie, cunoscut sub numele de Ipoteza „Z”. La declanșarea mobilizării a primit funcţia de 
şef de stat major al Armatei 2, apoi a fost șef de stat major al Armatei 3 și al „Grupului Armatelor 
de Sud” și comandant al Armatei de Nord (noiembrie-decembrie 1916). În perioada ianuarie-iulie 
1917 a exercitat concomitent funcţia de subșef ai Marelui Stat Major şi comandant al Armatei 1. În 
timpul bătăliei de la Mărășești, generalul Christescu a fost înlocuit de generalul Prezan din funcţia 
de comandant al Armatei 1, pretextul fiind un conflict cu generalul rus Aleksandr Iosipovici Ragoza, 
comandant al Armatei 4 ruse. În locul lui a fost numit generalul Eremia Grigorescu (detalii în: Petre 
Otu, Mareșalul Constatin Prezan. Vocaţia datoriei, Editura Militară, Bucureşti, 2008). Generalul 
Christescu a fost şef al Marelui Stat Major în perioadele 1 aprilie-28 octombrie 1918 şi 1 aprilie 
1920-8 mai 1923, dată la care a decedat. 

76 Nicolae Botea (1862-1936) a fost avansat general la 1 aprilie 1916 şi a comandat Brigada 4 
roșiori. Grade anterioare: sublocotenent — 1 iulie 1883; locotenent — 10 mai 1886; căpitan — 28 no- 
iembrie 1890; maior - 8 aprilie 1896; locotenent-colonel — 1 ianuarie 1907; colonel — laprilie 1911. 

lată ce-mi povesteşte generalul Christescu asupra expedițiunii căzute „în 
apă” — cest le cas de le dire [este cazul să o spunem]. Generalul Averescu propu- 
sese Marelui Cartier General operațiunea peste Dunăre spre prinderea armatei 
bulgare într-un cleşte. Recunoaşterile făcute dovedise că această operaţiune este 
posibilă, din cauza absenței unor forțe bulgare la sud de Dunăre; fluviul era slab 
păzit. Marele Cartier General aprobase planul. Trebuiau acuma adunate forțele 
necesare pentru a-l aduce cu siguranţă la îndeplinire. S-au pus la dispozițiunea lui 
Averescu forțe luate din Transilvania; erau prea puţine; erau compuse din divizii 
combinate din fel de fel de adunături, de batalioane combinate și ele; aceste divizii 
pestrițe erau mai degrabă brigade mixte. 

Averescu se împotriveşte sistemului; vroia mai bine divizii întregi, tare con- 
stituite și nu vroia să îngreuneze cu atâtea state majore mari în fruntea unor uni- 
tăți mixte mici. Lucrul nu s-a aprobat de Rege, deși şi numărul acestor divizii 
nu era îndestulător. Motivul: că nu se putea slăbi Armata Crăiniceanu, spre a nu 
supăra pe acest general. Vrea să zică, motive personale? 

Averescu atunci a hotărât operațiunea cu corpurile Burghele, Vălleanu şi Di- 
vizia de cavalerie Herescu, adăugând din Dobrogea, Divizia Nicolae Petala, care 
era gata a se îmbarca pentru Prundu. Aci, Prundu — Flămânda era punctul de 
trecere. Totul era gata şi podul în construcție; materialul unui alt pod mai jos spre 
Turtucaia — Oltenița aştepta. Trupele începeau trecerea. Se ivesc trei vedete şi 
un monitor german, care trag în pod şi, în acelaşi timp, începe un violent atac de 
aeroplane. 

Se pune în poziţie artileria noastră grea în contra monitorului şi vedetelor 
care se ascund dinapoia ostroavelor. Barajele noastre nu le înregistrase. Ponto- 
nierii noștri lucrează înainte, înflăcărați de generalul Lambru” pe pod, cu toate 
pierderile. Podul se termină, trupele trec. Pentru un moment însă, operaţiunea se 
întrerupe, spre a nu expune trupele trecute la o tăiere, până se refac barajele şi se 
distrug sau se îndepărtează vasele inimice incomode. Despre această pauză Ave- 
rescu înștiințează Marele Cartier General. În același timp, sosesc atașaţii militari 
rus şi francez, Tatarinov”? şi Desprès”, şi ei judecă operațiunea prea periculoasă; 

” Dimitrie Lambru (1860-1926), general de divizie. La intrarea în război a fost adus din rezervă 
şi învestit comandant al Diviziei 21 infanterie (octombrie-decembrie 1916). 

78 A. Tatarinov, colonel, atașat militar al Rusiei în România (1916-1917). 

79 Maurice Ambroise Desprès (1868-1944), locotenent-colonel, atașat militar al Franţei în 
România (12 august 1909-24 septembrie 1912, perioadă în care a fost acreditat și în Serbia şi Mun- 
tenegru; 3 iulie-2 decembrie 1916). Până la sosirea în octombrie 1916 a generalului H. M. Berthelot, 
a fost şef al Misiunii militare franceze în România (Cf. Maria Georgescu, Capitaine Christophe Mi- 


dan, Un exemple de cooperation bilaterale. Les attaches militaires français en Roumanie et roumains 
en France (1860-1940), Editions Militaires, Bucarest, 2003, p.254-257). 

aşa se exprimă şi Alekseev, generalisimul rus, probabil telegrafic. Mai survine şi 
retragerea de la Făgăraş; în sfârşit, Marele Cartier General renunţă la operațiune, 
dând ordin generalului Averescu să întrerupă totul. Aproape toate diviziile se îm- 
barcă şi se trimit în Ardeal, inclusiv Divizia 9 din Dobrogea. 

Urmări: decepțiunea publicului, amărârea lui Averescu şi Christescu, zvonuri 
despre intențiunea lui Iliescu că totul a fost făcut spre a zdrobi pe concurentul 
Averescu, scăderea prestigiului acestuia din urmă, creşterea neîncrederii publicu- 
lui în neputinţa Înaltului nostru Comandament. 


24 IX/[7 X] 1916 ([a] 40-a zi) 

Senin. 

Un atac aerian asupra Capitalei, după ce alăltăieri s-au aruncat vreo 200 de 
bombe asupra taberei Mihai Bravu şi asupra punctelor de îmbarcare a trupelor 
noastre trimise de la Dunăre în Transilvania. Nu ştiu ce efect a avut în oraş bom- 
bardarea; mie mi-a ucis doi oameni la Regimentul „Cloşca”, lângă Chitila şi a rănit 
pe doi din același regiment. Regimentul făcea între 9.00-11.00 a.m. exerciţii între 
Chitila şi Dragomirești; către 10.30 a.m. a fost urmărit de două aeroplane; trupa 
s-a împrăștiat; nu s-a întâmplat acolo nimic, dar au nimerit bombele în bucătării, 
lângă fabrica de zahăr Chitila. 


25 IX/[8 X] 1916 ([a] 41-a zi) 

Greu este a stabili adevărul „istoric” chiar în zilele evenimentelor ce se petrec; 
dar mai târziu? Cercetând pe subşeful statului major [al] Armatei Averescu, după 
ce am auzit pe șeful statului major, general Christescu, el întregeşte ceea ce afla- 
sem prin următoarele. Cu privire la încetarea expediţiunii Averescu peste Dunăre, 
originea în consecinţă pare că a fost hotărârea însuși a generalului Averescu, care 
văzând că situațiunea pe Dunăre este pentru moment grea, din cauza vaselor ini- 
mice și avioanelor, s-a dus să raporteze Regelui. Acest act — a fost disuadat a-l de- 
săvârşi de către generalul Christescu — conține germenul nehotărârii şi dovedeşte 
că lipseşte caracterului şefului o parte necesară. La Rege, neapărat s-au amestecat 
mulți, s-au născut îndoieli și, în fine, lucrul a căzut în apă. 

% Mihail Vasilievici Alekseev (1857-1918), general rus. La începutul războiului a comandat 
Grupul de armate „Sud-Vest” și apoi pe cel de „Nord-Vest” În 1915 a fost numit șeful Marelui Car- 
tier Imperial Rus (Stavka), din care a fost înlocuit în noiembrie 1916 cu generalul Vasili Iosifovici 
Gurko, din cauza neînțelegerilor cu ţarul Nicolae al II-lea. A revenit în fruntea acestui organism în 
timpul guvernului Kerenski. Generalul Alekseev nu a fost de acord cu planul de campanie al Arma- 


tei Române, el pronunțându-se pentru abandonarea Munteniei, Olteniei și Dobrogei și stabilirea 
frontului pe aliniamentul Carpaţii Orientali — Siretul inferior — Dunărea maritimă. 

Schiţă din Jurnalul colone- 
lului Alexandru D. Sturdza 





Acuma Averescu comandă „Grupul de Sud), care are în Dobrogea Armata Za- 
ioncikovski (care are doi stăpâni, pe Averescu şi pe Rege, la care se adăugă Țarul, 
căci Zaioncikovski face ce vrea) şi în Muntenia, Armata a 3-a, sub Gogu Vălleanu; 
dar această armată nu se compune deocamdată decât din Divizia Botea (vechea 
Herescu) şi Corpul 5 Anastasiadet! (vechiul Vălleanu). Așadar, Averescu, în fond, 
nu prea comandă ceva. 

Maiorul Economu a fost la mine ieri seară. Situaţia actuală este aşa că gro- 
sul Oştirii Române (şase divizii Crăiniceanu, patru divizii Prezan, plus Divizia de 
cavalerie) se concentrează în Transilvania, spre a salva acolo situațiunea. Armata 
Culcer? [Armata 1] este de patru divizii în Banat și spre Hunedoara — Sibiu. În 


81 Constantin Anastasiade (1861-1939), general de brigadă de la 1 octombrie 1915. Până la 
declanșarea războiului a fost prim-redactor al revistei „România Militară” și director superior al 
infanteriei. În toamna anului 1916 a comandat diviziile 16 infanterie (august-octombrie) și 4 infan- 
terie (octombrie). Nu a comandat Corpul 5 armată despre care vorbeşte Alexandru D. Sturdza. La 1 
ianuarie 1917 a fost trecut în retragere. 

* loan Culcer (1853-1928), general de divizie. Înainte de război a îndeplinit funcţii de răspun- 
dere: secretar general al Ministerului de Război (1905-1907); comandant al Diviziei 9 infanterie 
(1907-1910), al Corpului 3 armată (1910-1913) şi Corpului 5 armată (1913); subinspector general 
de armată. La declanșarea mobilizării, a fost numit comandant al Armatei 1, din care a fost destituit 
(octombrie 1916). În primul guvern Averescu (29 ianuarie/11 februarie-5/18 martie 1918) a fost 
ministru al lucrărilor publice. 

Dobrogea, Armata Zaioncikovski încetează a înainta după o ofensivă de patru zile 
din ordinul Marelui Cartier General (dacă a mers bine şi bulgarii sunt slabi, de ce 
nu se urmăreşte?); pe Dunăre, aşteptare. 


Rasova — Beşiul — Hazalar — Tatlageac 

Radian& Divizia 2, Divizia 12, 1/3 Divizia 9 

Simanski*: Divizia r[usă] 115, Divizia r[usă] 61, Divizia s[ârbă] 

Const. Petalats: Divizia 5, 4 Divizia 15 Rujinski*, Divizia 19 Scărişoreanu” 
Divizie cazaci 

Armata Zaioncikovski: 8 1/2 divizii slabe=12-150 000 


În Transilvania şi Banat 

Crăiniceanu: Diviziile 3,4,6,9,10,21. 

Culcer: Diviziile 1,11,20,22. 

Prezan: Diviziile 7,8,13,14 şi Divizia de cavalerie 
Total: 15 divizii slabe a 15 000= 225-250 000. 


Pe Dunăre 
Armata Vălleanu: Diviziile 16, 18 și Divizia de cavalerie, cam 50 000. În plus, 
ruși care sosesc. 


% Radu Radianu, general român, comandant al unui grup de divizii (2, 12, 15, 115 rusă) în 
operaţiile din Dobrogea. În operaţia ofensivă a Armatei de Dobrogea, declanșată la 18 septembrie/1 
octombrie, generalul Radian a adoptat o atitudine de espectativă, cu mici demonstraţii și incursiuni. 
Ulterior, la 24 septembrie/7 octombrie, Armata de Dobrogea a trecut la apărare, încercând, fără 
succes, să respingă ofensiva forțelor bulgare și germane ( Cf. General G.A. Dabija, op.cit., vol I, p. 
401- 459) Generalul Radianu s-a născut la 6 februarie 1856 și a fost avansat sublocotenent la 1 iulie 
1879. Avansări ulterioare: locotenent — 16 martie 1883; căpitan — 30 august 1889; maior — 8 aprilie 
1895; locotenent-colonel — 10 mai 1902; colonel — 10 mai 1907, general de brigadă — 1 aprilie 1912. 
Înainte de război a comandat Brigada 9 infanterie. 

% Simanski, general rus, comandant al Diviziei 61 rusă în timpul luptelor din Dobrogea. 

8 Colonelul Constantin Petala (1865-?), comandant al Brigăzii 1 grăniceri (1916); născut la 18 
aprilie 1865, a urmat școala de ofiţeri (1883-1885) şi a devenit sublocotenent la 1 iulie 1885; avan- 
sări în grad: locotenent — 1891; căpitan — 1896; maior — 1904; locotenent-colonel — 1911; colonel 
— 1913. 

% Colonelul Nicolae Rujinski (1864-1946), comandant al Regimentului nr. 15 de infanterie 
„Răsboieni” (1916); avansări în grad: sublocotenent — 1886; locotenent — 1891; căpitan — 1896; ma- 
ior — 1907; locotenent-colonel — 1911; colonel — 1914; general de brigadă — 1 aprilie 1917, general de 
divizie — 1 aprilie 1919; a înaintat în cariera sa până la gradul de general de corp de armată. 

% Generalul de brigadă Constantin Scărişoreanu (1869-1937), comandantul Diviziei 9/19 in- 
fanterie (1916); avansări în grad: sublocotenent — 1890; locotenent — 1893; căpitan — 1897; maior — 
1907; locotenent-colonel — 1911; colonel — 1914. Ca urmare a comportării sale deosebite în luptele 
din Dobrogea, generalul Zaioncikovski a cerut regelui Ferdinand, la 14/27 octombrie 1916, înainta- 
rea lui Scărișoreanu la gradul de general. 

25 1X/[8] X 1916 [continuare] 

Senin, cald. 

Astăzi, pentru a doua oară cad bombe aruncate din aeroplan asupra oameni- 
lor unuia dintre regimentele mele („Cloşca', la Chitila). De abia înmormântasem 
două victime de ieri și mă întorsesem acasă, că s-a anunţat un nou atac; erau cel 
puţin opt avioane; ne-am retras cu toții în pivnița noastră; exploziunile sunau de 
departe, direcția Gara de Nord. Într-adevăr, ni se anunţă că avem, din nou, trei 
morți, un ofițer rănit, patru trupă răniți, doi cai morți. Ofiţerul este internat la Pa- 
lat, unde l-a vizitat şi Regele. Avioanele au distrus deunăzi, la Mihai Bravu, şapte 
aeroplane din ale noastre care erau garate. De altfel, apărarea noastră în contra 
lor mi se pare slabă. 

Bianu vine după dejun la noi, cu o tăietură de ziar, revoltat. Se anunţă că sunt 
la Petrograd, în drum spre România, generalul Berthelot și 25 de ofițeri de stat ma- 
jori francezi”. Iată, deci, rezultatul a aproape 50 de ani de domnie a „Marelui Căpi- 
tan” [regele Carol I] şi succesul acţiunii sale asupra progreselor Armatei Române! 
De altfel şi generalul Zaioncikovski, în Dobrogea, nu se jenează şi obține destituirea 
şefilor români; ultimul este generalul Hartel, care, după cererea sa, a fost înlocuit”. 

Regimentul „Cloşca” nu mai poate bivuaca în vecinătatea Gării Chitila, care 
este un punct de atracție pentru bombele inimice. Comandantul va alege o loca- 
litate mai puțin atractivă. 


88 Autorul face referire la profesorul loan Bianu (1856-1935), membru al Academiei Româ- 
ne (1887-membru corespondent; 1902-titular), coleg cu Dimitrie A. Sturdza şi un bun prieten de 
familie. Între 1884-1935 a fost director al Bibliotecii Academiei Române, având un rol esenţial în 
organizarea acestei instituţii. Din cercul de apropiaţi zi memorialistului mai făceau parte: Virgil Bia- 
nu, fost ofițer în armata austriacă, care demisionase și fusese primit în armata română la stăruințele 
vărului său, profesorul Ioan Bianu, precum și Alexandru Bianu, fiul profesorului, încadrat la partea 
sedentară a unui regiment de artilerie din Bucureşti, cel mai probabil pentru a fi protejat de front. 

% Misiunea militară franceză, condusă de generalul Henri Mathias Berthelot (1861-1931), a 
sosit la 3/16 octombrie 1916 la solicitarea guvernului român. Ea avut un rol important în reorgani- 
zarea armatei române din iarna și primăvara anului 1917 şi în desfășurarea marilor bătălii de la Mă- 
răști, Mărăşeşti şi Oituz. De asemenea, ea a avut un rol politic foarte important, fiind un factor de 
mediere și echilibru între Rusia și România. A părăsit România la 27 februarie/12 martie 1918, după 
ce România a semnat Tratatul preliminar de pace de la Buftea cu Puterile Centrale (20 februarie/5 
martie 1918). Generalul Berthelot a fost subşef al Statului Major General (1913-1914), comandant 
al sectorului Soison (1914-1915), al Diviziei 33 rezervă (1915), al Corpurilor 3 armată și 32 armată 
(1915-1916). Pe timpul prezenţei în România, el a avut titlul de „consilier al regelui” În ultima parte 
a războiului a fost comandant al Armatei 5 și apoi al Armatei de Dunăre, care a acționat și pe terito- 
riul românesc. Autorităţile române i-au acordat titlul de cetățean de onoare, o proprietate în județul 
Hunedoarea, iar Academia Română l-a ales membru onorific. 

% Alexandru Hartel (1853-?) general de brigadă (10 mai 1907). La începutul războiului a fost 
reactivat și investit comandant al Diviziei 5 infanterie (25 august-24 septembrie 1916) şi apoi a 
„Grupului Hartel’, compus din diviziile 5, 19 infanterie și Brigada 5 călărași (septembrie 1916). 

Veştile din Transilvania nu sunt îmbucurătoare: retragere pe toată linia, eva- 
cuarea Braşovului, așa de uşor cucerit. Peste puțin timp vom fi „gros Jean, comme 
devant” ” şi se poate adăuga mais fortement maigri (dar mult mai slabi). 

Este adevărat ceea ce raportează domnişoara Delpech, care este dădaca lui 
Duca?, ministrul Instrucțiunii Publice și al Cultelor, plus șeful presei, că Brătianu 
pleurnișează [se smiorcăie] și Eliza Brătianu” este iritată. Își dau socoteală ei de 
ce au făcut. l 

Ce va fi acuma? Ocupațiunea rusească? Sau ocupațiune germană? Sau mai 
mult:. dezastru ca în Serbia și împrăștierea Armatei Române în Franța şi Polhy- 
nia* pour la sainte cause [pentru cauza sfântă]? Regele se va putea ţine în ase- 
menea condițiuni? Va fi atunci republică? Consemnez aceste întrebări ce mi le 
pun, căci va fi interesant mai târziu să vedem prin ce emoțiuni am trecut sau, mai 
[bine] zis, ce gânduri ne-au frământat creierul în aceste zile. Scriu ceea ce scriu cu 
calm, fiind bine dispus şi fără a fi nervos sau enervat, căci spiritul meu este liniștit 
şi nu încerc nici o decepțiune, căci nu am avut iluziuni. 


26 IX/[9 X] 1916 ([a] 42-a zi) 
Senin. 
Chemat în astă dimineaţă la Periş*. Primit, prin maiorul Rosetti,% ordinul 


^ Expresie în limba franceză popularizată, între alţii, de Rabelais şi La Fontaine. La origine, 
Jean era un țăran, dar numele propriu a devenit rapid un termen peiorativ, desemnând o persoană 
care rămâne în aceeași situație, care nu câștigă nimic şi nu avansează, în pofida eforturilor întreprin- 
se şi a sfaturilor primite; un om lipsit de spiritualitate, plat, neîndemnatic, idiot etc. 

%2 Ion Gheorghe Duca (1879-1933), lider liberal şi director al ziarului „Viitorul”, organul de 
presă al Partidului Naţionl Liberal. A fost ministru al instrucţiunii publice și al cultelor ( 4 ianuarie 
1914-11 decembrie 1916) şi şef al cenzurii. După război a fost ministru de externe (19 ianuarie 
1922-27 martie 1926) şi prim-ministru (14 noiembrie-29 decembrie 1933). A fost asasinat de le- 
gionari pe peronul gării din Sinaia (29 decembrie 1933). 1.G. Duca a fost și un valoros publicist, 
„Memoriile” sale fiind un izvor de primă însemnăte pentru istoria participării României la Primul 
Război Mondial. 

% Eliza (Elise) Brătianu (1870-1957), născută Știrbey. A fost mai întâi soţia lui Alexandru Ma- 
ghiloman, de care a divorțat, căsătorindu-se apoi cu Ion I.C. Brătianu. 

* Probabil Volhynia, regiune din nord-vestul Ucrainei (Galiţia). 

% La Periş era situat Marele Cartier General român. 

% Radu R. Rosetti (1877-1949), fiu al scriitorului Radu Rosetti. Cu gradul de maior (1/14 aprilie 
1914) a fost încadrat, de la 23 iulie/5 august 1914, ca șef al Biroului 6 operaţii din cadrul Marelui 
Stat Major, funcţie pe care și-a păstrat-o şi în toamna anului 1916, în Marele Cartier General. După 
terminarea campaniei, la cererea sa, a comandat, pe rând Regimentele 55/67 infanterie, 6 infanterie 
„Mihai Viteazul”, 47/72 infanterie, cu ultimul luptând în bătălia de la Mărăşeşti, unde a fost rănit. 
Radu R. Rosetti a fost decorat pentru faptele sale de arme din bătălia de la Mărășești cu ordinul 
„Mihai Viteazul”, cea mai înaltă decorație de război românească. Aceeași decorație a obținut-o și 
unitatea pe care o comanda. După încheierea păcii separate cu Puterile Centrale, a demisionat din 

că brigada se va disloca în regiunea Focșani, pentru a păzi un sector de munte 
(Soveja), formând legătura între armatele Crăiniceanu și Prezan. În urmă, ordinul 
că ne vom mișca mi se confirmă în scris, semnat de generalul Iliescu, dar fără a 
se preciza încă scopul tactic. Mi se pune în perspectivă că acolo vom putea urma 
înainte pregătirea brigadei. 

Se pare că se pregăteşte o defensivă întinsă de-a lungul vechiului hotar spre 
Transilvania şi că o ofensivă rusă va fi întreprinsă peste Dunăre, în contra bulga- 
rilor. Vrea să zică, Brătianu s-a prins: ocupaţiunea vine. 

Astăzi un articol în „Epoca” care anunţă venirea generalului Berthelot cu 25 
de ofițeri de stat major francezi, ca ieri în „Universul, numai cu adausul nedemn, 
deşi corespunzător adevărului: „Nu e vorba numai de o reprezentanţă de paradă 
a comandamentului francez aci, ci de luarea de măsuri a unei comande mai puțin 
slăbănoagă. Material de război de care vom avea mereu nevoie va sosi mai pe 
urmă. Aliaţii, cu drept cuvânt, încep prin ceea ce este mai imediat necesar” [sub- 
linieri în text — n.n.]. Şi cenzura care, în același număr, a eliminat o coloană din 
articolul de fond, a lăsat aceasta! 

Iată, deci, rezultatul domniei „Marelui Căpitan”; nu avem nici material, nici 
personal și invităm pe străini să vină! De altfel, francezii ne apreciază deopotrivă 
cu germanii; căci, ce a zis astfel von Hammerstein” la plecare, decât cum fac acu- 
ma francezii? 

Astăzi lumea este alarmată din cauza bombardării Zimnicei de către bulgari: 
o acțiune la un port dunărean este egală cu o trecere, în închipuirea tuturora. 
De altfel, planul nu ar fi prost: dintâi bulgarii cu un minimum de forțe ne atrag 
armata română și s-a înscris în armata franceză (septembrie 1918) fiind atașat mai întâi statului 
major al Armatei 5 și, mai apoi, Armatei Aliate de Dunăre. Colonelul Radu R. Rosetti a servit ca 
ofițer de legătură între Comandamentul Militar Francez și autoritățile române, ce se pregăteau să 
se realăture Antantei. După război a fost ataşat militar în Anglia (1919-1920). Avansat general de 
brigadă la 1 ianuarie 1924, a demisionat din armată o lună mai târziu. A fost unul dintre organizato- 
rii Muzeului Militar Naţional, deținând funcţia de președinte al Consiliului de conducere a acestei 
instituții (1924-1931). După trecerea în rezervă a fost mult timp conservator al colecţiilor Bibliotecii 
Academiei Române. În 1935, Academia Română l-a primit în rândurile sale. În perioada ianuarie- 
noiembrie 1941 a fost ministru al educaţiei și culturii naţionale, din care a demisionat. Radu R. 
Rosetti a fost unul dintre cei mai importanți istorici militari români, iar cea mai valoroasă lucrare 
este Istoria artei militare a românilor până la mijlocul veacului al XVII-lea, publicată în 1947. A 
decedat în închisoare la 2 iunie 1949. Detalii în: Radu R. Rosetti, Mărturisiri (1916-1919), ediţie, 
studiu introductiv şi note de Maria Georgescu, Editura Modelism, București, 1997. 

% Hans von Hammerstein-Gesmold (1867-1933), maior, atașat militar al Germaniei în Româ- 
nia (21 aprilie-l septembrie 1916); în timpul Primului Război Mondial a comandat un detașament 
mixt (germano-bulgar) de valoarea unei brigăzi în bătălia de la Turtucaia; ulterior, a comandat Bri- 


gada 40 infanterie şi Divizia 213 infanterie; a servit în armata germană până în 1923, ajungând la 
gradul de general-maior. 

un maximum de forțe spre sud, așa că noi slăbim frontul transilvănean; astfel, 
germanii în Transilvania pot înainta şi ne resping, pe când noi — dar prea târziu — 
mutăm forțele de la sud la nord. Şi acum fiind la nord în retragere şi angajaţi cu 
coloanele în strâmtorile munților, bulgarii atacă poate şi la sud în mod serios, 
unde nu avem decât forțe slabe. 

Abuzul „liniei interioare ne-a slăbit” cu toate acele abuzuri pe care le-am 
practicat, cu tot ceea ce noi am găsit imitabil de formă, dar, din nefericire, nu ca 
fond. Mi se pare că iar văd negru, iar văd just? 

Se pare că pregătim războiul de guerillă sau așa ceva, în Muntenia; altfel 
nu-mi pot explica unele măsuri ciudate care se iau. 

Cum ar fi dacă aliații centrali ar fi în stare a urmări ofensiva lor? Eu cred că 
ei, dacă ar putea, ar ocupa Muntenia până la Milcov sau ceva mai departe, dar 
s-ar opri în fața Carpaţilor Moldoveni; astfel ar fi în mâina lor un ţinut însemnat, 
drumul spre Balcani ar fi deschis, petrolul şi untdelemnul mineral în mâna lor, 
București cucerit, guvernul român alungat în Moldova, România redusă la aceas- 
tă provincie şi armata ei iarna în Carpaţi şi restul rău aprovizionaţi de ruși. Are 
inimicul destule forțe pentru a încerca așa ceva? Aici este tragica întrebare. 


27 IX/[10 X] 1916 ([a] 43-a zi ) 

Fel de fel de zvonuri bântuie orașul și lumea; ba că am prins 7 000 de „bava- 
rezi” în defileurile Carpaţilor („bavarezii” sunt nec plus ultra [performanţă maxi- 
mă] a capturii prețioase şi glorioase), ba că am izgonit pe nemţii din Braşov, deşi 
din fiecare casă trăgeau cu mitraliere din ferestre; ba că toate sunt minciuni, că ne 
retragem în plin și că Cartierul General al Armatei a 2-a (fostă Crăiniceanu, acum 
Averescu!) s-a şi mutat de ieri de la Buşteni la Băicoi. La aceasta se adaugă, ca 
simptom mai semnificativ al gravităţii situațiunii, că metresa generalului Iliescu a 
fost evacuată în Moldova şi că d-na Hortense Paciurea, născută Suditu, se duce la 
adăpost în Rusia. Vom vedea în astă seară, cum s-au desfăşurat lucrurile în reali- 
tate. Consemnez aici ce se colportează cu emoțiune de o parte şi de alta, pentru a 
caracteriza momentele prin care trecem. 

Am dejunat la doctorul şi doamna Rainer” şi m-am bucurat de a respira aco- 
lo o atmosferă cinstită și sinceră; ce zel și ce curățenie de inimă la aceşti oameni. 

% Francisc Iosif Rainer (28 decembrie 1874-4 august 1944), medic şi antropolog român. A 
efectuat studii de specialitate în România, completate apoi în Franţa și Spania. A fost profesor la fa- 
cultățile de medicină din Iași (1913-1920) şi Bucureşti ( 1920-1941), precum şi la alte de instituţii de 
învățământ superior. În timpul campaniei din 1913, a participat, în calitate de voluntar, la campania 
împotriva holerei din rândul trupelor române. În anii ocupaţiei germane (1916-1918) a funcţionat 
ca medic la diferite spitale din Bucureşti. A avut o contribuţie importantă la crearea Institutului de 


Antropologie, fiind primul lui director în anii 1940-1944. Pentru contribuţiile sale științifice a fost 
ales membru de onoare al Academiei Române (24 mai 1943). 

28 IX/[11 X] 1916 ([a] 44-a zi) 

Primesc ordinul de la Marele Cartier General de a porni seara cu brigada în 
munții Vrancei pentru a interzice inimicului pătrunderea prin acest colț în golul 
lăsat de armatele Averescu şi Prezan între ele şi pentru a împiedica să se separe 
Moldova de Muntenia. 

Fac pregătirile necesare, care ar fi simple, dacă planurile noastre anterioare 
nu s-ar încrucişa acuma în mod destul de grav. Regimentele, neechipate și ne- 
formate, trebuie să întrerupă toate operațiunile în curs. Începem, prin urmare, 
să culegem rezultatul unei măsuri luate în pripă (formarea fără metod a unei noi 
brigade) şi ale neglijenţelor strategice ale Marelui Cartier General (care nu și-a 
păstrat nicio rezervă, astfel că trimite în locul gol o unitate care nu este pregătită 
pentru misiunea ei). 

Mă hotărasc a mă prezenta Regelui înainte de plecare, pentru a-l pune în 
cunoștință de situația mea. Am spus: 

„Am venit înainte de a porni în luptă cu Brigada 7 mixtă pentru a raporta si- 
tuațiunea acestei brigade: ea este un copil născut înainte de termen, sub influența 
emoțiunilor insuccesului de la Turtucaia. Brigada a fost adunată fără metod şi ne- 
având echipament, armament, cadre, comandanți, nu a putut să fie gata, precum 
se cerea, la un termen prea apropiat (15 zile). 

Asupra stării Brigadei către 15 IX s-a referat amănunţit către Marele Cartier 
General și către Armata Averescu. În acest raport s-a dovedit că înainte de 15 IX 
ar fi fost imprudent de a trimite brigada în faţa inimicului. Cu toate acestea s-a 
luat această hotărâre, fără însă a arăta probabil mie, că punctul meu de vedere şi 
concluziunile mele ar fi greşite. Mai mult încă, perioada scurtă rămasă pentru in- 
strucţia brigadei s-a ştirbit prin intervenţiuni din partea Marelui Cartier General, 
aşa de pildă trimiterea unui batalion la Câineni. 

Brigada nu este încadrată precum trebuie; comandantul unuia din regimente 
(„Crișan”) a sosit numai de trei zile; nu sunt comandanți de batalion; nu sunt ad- 
jutanţi și când vor fi, acești ofițeri nu vor avea deprindere şi niciun dresaj măcar 
sumar cu privire la legături; comandanții de companie au o experienţă şi practică 
insuficientă sau chiar nulă, fiind ofițeri tineri de doi ani, proveniți din promoţiuni 
ale Şcoalei Militare de Infanterie, care, din cauza termenului prescurtat, au avut o 
instrucție sumară, superficială și o educațiune fără succes; dat fiind că ei și-au ales 
cariera din considerațiuni materiale, nu din entuziasm, nu au baza unei instruc- 
ţiuni şcolare suficiente și nu a fost timpul a-i influența puternic. Cei mai mulți 
s-au preumblat în al doilea an de ofițerime la artileria grea. La două regimente 
s-a lucrat fără grade inferioare, numai cu grade de artilerie. Astfel fiind, trupa 

este expusă panicii şi nu se poate întreprinde cu ea operaţiuni serioase care cer 
rezistenţă mare sau sforțări importante, necum dibăcie. Nu avem munițiuni, nici 
hamuri, cai; lipsesc încă telefoanele; toate acestea s-au cerut des și cu insistenţă, 
dar, deşi existau în diferite depozite, s-au făcut dificultăți administrative cu un 
rezultat final negativ. 

Cu o astfel de trupă nu se poate opera, mai cu seamă că legăturile nu sunt 
încercate sau lipsesc. Ea merge spre un dezastru sigur, la prima presiune mai mare 
exercitată de inimic. 

Ofițerii şi trupa își vor da în aceste condițiuni viața; dar vin în numele coman- 
danțţilor de regiment pentru a raporta că nu ne dăm onoarea, din cauza uşurinței 
cu care s-a procedat. Prin acest raport răspunderea cade de acum asupra Marelui 
Cartier General, care nu a dirijat”. 

Regele a primit expunerile mele cu bunăvoință şi fără a se supăra; m-am mirat 
chiar de lipsa de reacțiune la dânsul. Mi-a spus că voi fi sub ordinele generalului 
Averescu, care va comanda întreaga apărare a Carpaţilor; că el speră ca generalul 
Prezan nu se va simți jignit a fi sub ordinele sale, fiind mai vechi; că trebuie ca o 
singură voinţă să se impună la aceste operaţiuni”. 

Am răspuns că „în aceste împrejurări cestiuni personale nu pot fi un motiv 
pentru hotărârile Înaltului Comandament, ci numai considerațiuni tactice și stra- 
tegice”. 

Regele mi-a replicat, neînțelegând, probabil, ideea mea, că Prezan comandă 
bine, ceilalți, nu. Am răspuns că „nu am cădere a judeca personalitățile şi modul 
lor de a comanda și că nu voiesc în asemenea momente grave să aduc critici; că 
am venit numai pentru a raporta ce se poate şi ce nu se poate, înainte de a porni 
ca ostaș disciplinat” „Totuși — am zis — am o critică de formulat fiindcă, ca cetă- 
tean român, am datoria de a atrage atenţiunea Șefului Suprem al Armatei asupra 
greșelilor ce ne pot costa în viitor. Dacă urmăm înainte de a comanda fără sistem, 
amestecând unitățile fără nevoie, în pripă, din cauza neprevederilor; dacă Marele 
Cartier General continuă a conduce subunități şi unități, în loc de a-şi mărgini 
rolul la conducerea operaţiunilor; dacă comandanții superiori de la brigade, divi- 
zii şi corpuri se ocupă de a dirija batalioane şi companii, intervertind atribuţiuni, 
ştergând răspunderile și încurcând totul, precum s-a observat în Banat, Dobrogea 
și Transilvania, atunci soarta Armatei Române și faţă de un inimic mai slab este 
pecetluită”. 

% La 1/14 octombrie 1916, Marele Cartier General a creat o nouă structură de comandament, 
Grupul de armate „Nord” , compus din Armata 2, comandată de generalul Alexandru Averescu, și 


Armata 4 (de Nord), condusă de generalul Constantin Prezan. Comandant al acestui grup a fost 
desemnat generalul Alexandru Averescu, fapt care a determinat tensiuni între cei doi comandanți. 

Regele a dat asentiment criticii mele şi a spus că, „din nefericire, aşa este” 
Atunci am adăugat că cu privire la brigada mea aș fi fost doritor de a mai pregăti 
unitățile mari, regimentele şi brigada, pentru operaţiuni unitare cu forțele con- 
centrate; că am lăsat comandanților directivele necesare, dar că văd că va fi inutil 
a pierde timp şi forțe cu exerciţiile necesare în teren, căci regimentele şi brigadele 
rareori au ocaziunea, sub actuala conducere, să opereze în mod unitar, cu forța 
concentrată şi dirijată de o singură voință, precum face adversarul; că, în aseme- 
nea condițiuni, tot ceea ce am de făcut este de a dresa în teren, cât voi putea încă, 
companiile și batalioanele, încercând şi legăturile de la care depinde mult. 

Regele și la aceasta a spus cuvinte afirmative. În definitiv, poți spune Regelui 
tot, el spune la toate, da. Am întrerupt conversațiunea, scuzându-mă că am fost 
lung şi justificându-mă prin faptul că onoarea mea personală şi a comandanților 
mei este în joc. Nu am venit a protesta, ci a expune situațiunea, înainte de a porni 
ca soldat disciplinat acolo de unde este probabil că nu voi mai reveni. Regele mi-a 
dat mâna şi am ieşit cu convingerea că totul a fost în zadar. 

Recapitulez, în amintirile mele, audienţele anterioare, avute la ambii regi, 
când le-am spus cum stăm în realitate şi care este dilentantismul ce ne stăpâ- 
neşte. 

Un ceas după ce am ieşit de la Rege, se ştia la Palat şi în restaurante (dl Mugur, 
comandantul Legiunii cercetașilor) că „am refuzat comanda brigadei” la Majesta- 
tea Sa; lucru neadevărat, dar care dovedeşte că un imbecil a ascultat în timpul 
audienței. 

Am plecat seara. La despărțire am văzut grijă neagră pe fața mamelor şi a 
Duduiei. 


29 1X/[12 X] 1916 ([a] 45-a zi) 

Rece, vânt, ploaie intermitentă slabă. 

Sosit seara [la] Mărăşeşti. Cantonament la dl [Gheorghe Ulise] Negroponte!%. 
Dineu în regulă, damele decoltate și cu mărgele. Baie excelentă. Primele alarme de 
la Marele Cartier General: din cauza unei patrule (închipuite cum s-a constatat) 
în valea Zăbalei, se întrerupe odihna şi baia unui batalion, „Horia”, sosit din lupte- 
le de la Câineni şi mi s-au transmis ordine presante, spunând că situațiunea este 
gravă. Trimit primele patrule. 


1% Gheorghe Ulise Negroponte, mare proprietar, primar al orașului Mărăşeşti, cel care în 1919 
a donat 20 ha pentru construcția Mausoleului Eroilor Neamului, inaugurat în 1938; Gheorghe Ulise 
era fiul lui N. I. Negroponte, primul proprietar din această cunoscută familie de origine greacă, 
stabilită în Moldova în a doua jumătate a secolului al XIX-lea. 

30 1X/[13 X] 1916 ([a] 46-a zi) 

Senin. 

Panciu, la familia Apostoleanui:"!. Recunoașterea sectorului „Horia” în mun- 
ţii Sovejei, de la valea Caşinului spre originea Putnei şi Tişiţelor. Cu automobi- 
lul. Splendidă regiune. Întoarcerea, târziu noaptea, din cauza drumurilor grele 


şi lungi. 


1/[14]-2[15] X 1916 ([a] 47-a şi 48-a zi) 

Senin. 

De acum înainte, acest jurnal nu va conţine decât impresiuni şi fapte puţine, 
numai cele principale, căci istoricul se va consemna în jurnalul de operațiuni al 
Brigadei [7 mixte], redactat de mine, scris în parte de mâna mea!?. În acel jurnal 
nu este voie a se consemna apreciațiuni; ele vor avea deci locul în carnetul de 
faţă. 

În aceste zile încep patrulele inimice a semnala prezenţa lor în fața frontului 
meu, pe când la dreapta şi la stânga mea, diviziile 15 [infanterie], 2 cavalerie (Ba- 
sarabescu) şi 6 [infanterie] se retrag sau se luptă. Multe ştiri exagerate şi alarman- 
te, în contra cărora iau măsuri. 

Aflu moartea bunului meu prieten general Praporgescu'% și aceea a bunului 
meu frate Petre Carp!%; ce jale are să fie la Țibănești!% și la București la Dimitrie, 
Zoe și Marie Jeanne Soutzo!%. 


101 Familia Apostoleanu — una dintre cele mai bogate din zona Panciu; primarul Vasile Aposto- 
leanu a construit primul bulevard ce ducea la gară. 

1% Jurnalul Brigăzii 7 mixte nu a fost depistat în fondurile Arhivelor Militare Române. 

103 David Praporgescu (1865-1916), general de brigadă de la 1 aprilie 1916. A comandat, la 
începutul războiului, Divizia 20 infanterie ce avea misiunea de a supraveghea frontiera dunăreană 
între Corabia şi Turnu Severin, după care a comandat Detașamentul Lotru, ce a acționat în valea 
Oltului. La 18 septembrie/1 octombrie 1916 a fost numit comandant al Corpului 1 armată, reușind 
să oprească ofensiva inamicului pe valea Oltului. A fost rănit mortal de un obuz la 30 septembrie/13 
octombrie 1916 în localitatea Coţi, în timpul unei inspecții a dispozitivului Diviziei 23 infanterie. 

1% Este vorba de căpitanul Petre Carp, unul dintre cei trei fii ai lui Petre P. Carp, socrul memo- 
rialistului, căzut pe frontul din Transilvania în localitatea Magheruș la vârsta de 30 de ani. Petre P. 
Carp s-a născut la 1 mai 1886 și a urmat studiile militare în Germania. Pe baza lor a fost înaintat 
sublocotenent în armata română la 6 februarie 1908. Avansări ulterioare: locotenent — 1 aprilie 
1911; căpitan — 1 aprilie 1916. A fost înmormântat în mausoleul familiei de la Țibănești, în parcul 
conacului. 

1% Conacul și moșia familiei Carp de la Țibăneșşti, judeţul Iaşi. 

1% Magistratul Dimitrie Soutzo (Suţu) (1861-1933) şi soţia sa, Zoe, născută Lahovari, erau so- 
crii căpitanului Petre P. Carp; Marie Jeanne Soutzo (1886-1942), soţia căpitanului Petre P. Carp. 

Nu mai sunt sub Armata Averescu, ci sub Corpul 3 armată al acestei armate, 
general Tănăsescu!0, de unde deja îmi vin ordine imposibile. Mi se trimite colo- 
nelul Fotescu Victor [Petre]!%, ca dădacă, afară de Constantin Țenescu!%, delega- 
tul Marelui Stat Major, aflat deja aici. Telegrafiez Marelui Cartier General că nu 
am nevoie de tutelă şi cer să se intervină la Corpul 3 armată să nu mi se conducă 
batalioanele. 


3/[16] X 1916 ([a] 49-a zi) 

Patrulele „Horia” se luptă vitezește. 

Săracul Petre[ Carp] a avut o viaţă fericită; copilăria sa a fost veselă, la țară, la 
Bucureşti iarna, din când în când în străinătate, într-o familie strânsă, bună și cu 
vază; şcoala a făcut-o în condiţiunile cele mai agreabile şi fără necaz; primii paşi ai 
carierei sale într-un regiment bun la Berlin, lăudat de toţi, cu energie, seriozitate 
şi veselie; s-a însurat tânăr cu o fată de o rară gentilețe şi cu un caracter de aur, 
întrând într-o familie de prieteni. În ţară, cariera a fost foarte bună: la Școala de 
Război a fost unul din cei mai buni; la trupă, şefi, inferiori îl stimau și îl iubeau; 
unde el intra, era veselie; a fost eine glückliche Natur [o fire fericită]. Apoi naşterea 
unei fetițe sănătoase!” şi, în ultimul an, soția sa [era] nedespărțită de dânsul în 
mizerabila sa garnizoană. În fine, războiul, în contra credințelor sale, dar în care 
s-a aruncat totuși cu încredere şi bucurie ostășească; operațiuni ofensive, pe urmă 
retragere şi lupte vitejeşti la Oituz. Pentru ca tabloul să fie complet şi fără nuanță 
disharmonică, sper că a căzut fără a simți şi fără să aibă timpul a se gândi. Altfel, 
viața sa a fost fericită şi plină de bucurii. Dar jalea [este a] celor ce au rămas! 

Dar prietenul Praporgescu, ce carieră cometară! Am fost căpitani împreună; 
alăltăieri s-a făcut general de brigadă; ieri, de divizie, astăzi, de corp de armată și 

1% Constantin Tănăsescu (1861-1925), general de brigadă (1 aprilie 1911) şi de divizie (1 aprilie 
1916). Ofiţer provenit din arma geniu, a contribuit la construcția regiunii fortificate Focşani — Nă- 
moloasa — Galaţi, iar în anul 1916 a devenit șef al Inspectoratului General al Geniului. În campania 
din toamna anului 1916 a îndeplinit funcția de comandant al Corpului 3 armată și apoi pe cea de 
comandant al Corpului 3 armată, partea sedentară (1917-1918). 

1% Petre Fotescu, născut la 3 mai 1859. Cariera militară: sublocotenent —-1882; locotenent — 
1885; căpitan — 1894; maior — 1904; locotenent-colonel — 1 aprilie 1911; colonel — 1913. În 1916 
comanda Brigada 20 infanterie. 

1% Documentele de evidență militară arată existența a doi ofițeri cu numele de enescu. Este 
vorba de Țenescu Constantin, locotenent de rezervă în arma infanterie, născut în 1874 și încadrat 
inainte de război la Regimentul 33 Tulcea, și Țenescu Constantin, sublocotenent de infanterie, năs- 
cut în 1893 și devenit sublocotenent la 1 iulie 1915. Mai existau alţi doi ofiţeri cu același nume, ambii 
căpitani de infanterie, Florea, viitor general și șef al Marelui Stat Major în anii 1939-1940 și Mihail, 
ultimul fiind ofiţer în rezervă, chemat temporar în activitate. 


11%Olga Carp (n. 1915), fiica lui Petre P. Carp (căpitan) şi a Mariei Jeanne, căsătorită cu Alexan- 
dru Scarlat Rosetti. 

a căzut în regiunea Petroşani, ca viteaz. Aceasta în decurs de 14 de an; şase luni i-a 
lucit steaua în frunte! 


4/[17] X 1916 ([a] 50-a zi) 

Senin, seara ploaie. 

Iar rapoarte vitejeşti de la bravii mei; mici încăierări victorioase. Al doilea 
mort. Dar înzecit de mulţi la vrăjmaș. Un husar saxon prizonier. Niciodată nu aş 
fi gândit că voi face prizonieri germani. 

O recunoaştere în raionul Putnei, spre a mă familiariza cu terenul în care 
poate să fim siliți să ne retragem. Dădaca mea, colonel Fotescu, se mai găseşte aici. 
Este ciudat cum el acceptă asemenea situațiune. El se aşteaptă să-l trimit înapoi, 
eu aștept ca el să se ducă. 


5/[18] X 1916 ([a] 51-a zi) 

Ceaţă, senin, omăt sus. 

Plec în recunoaștere la Soveja spre a vedea care sunt dispozițiunile sectoru- 
lui „Horia” şi a pregăti intercalarea Regimentului „Crișan”, sosit aseară între [re- 
gimentele] „Horia” şi „Cloşca” Prin această măsură se mai scurtează sectoarele 
maiorilor [Grigorie] Vasilescu!!! şi [Petre] Bucică'!? și maiorul [loan] Berindei!”, 
al cărui regiment este cel mai rău încadrat şi format; are un sector relativ strâmt 
şi reazem pe trupe proprii la dreapta și la stânga. Încă un folos: când vom opera, 
fiecare regiment se hrănește prin puterea sa din propriile sale forțe. În regiunea 
aceasta, rezervele trebuiesc apropiate de linia de foc, ceea ce vor face comandanții 
de sector. Impresiunea mea la „Horia', din nou din cele mai bune; oamenii vioi, în- 
grijiţi, plini de energie şi expresiune; atmosfera în corpul ofițeresc, excelentă. Mă 
înțeleg bine cu comandantul de regiment, care nimereşte exact intenţiile mele. lar 
ninsoare uşoară, dar nu este frig. 


6/[19] X 1916 ([a] 52-a zi) 
La protestarea mea de a mi se trimite în spinare dădacă, Armata a 2-a, prin 
şeful de stat major, răspunde persistând. La aceasta fac următoarele: scriu colo- 


1! Grigore Vasilescu, născut la data de 27 noiembrie 1876, sublocotenent la 1 iulie 1898, maior 
de la 1 noiembrie 1914, încadrat la Regimentul 2 grăniceri; înălțat în grad de locotenent-colonel la 1 
noiembrie 1916 şi colonel la 1 noiembrie 1918. 

n? Petre Bucică, născut la 27 ianuarie 1881, sublocotenent la 1 iulie 1901, maior la 1 aprilie 
1916; a funcționat înainte de război la Școala Militară de Infanterie. După război a continuat cariera 
militară, ajungând la gradul de general de brigadă (1928). 

113 Joan Berindei, născut la 26 XII 1874, sublocotenent la 1 iulie 1896, maior la 1 noiembrie 
1914, încadrat înainte de război la Regimentul 38 infanterie; înălțat în grad de locotenent-colonel la 
1 noiembrie 1916 și colonel la 1 aprilie 1919. 

nelului Fotescu o scrisoare în care îi raportez (căci el este mai vechi), conform" 
convenţiunii noastre, că colaborarea noastră s-a terminat. Îi mulțumesc în nu- 
mele Brigadei 7 mixte pentru arătările sale folositoare. Accentuez că suntem pe 
deplin orientați ca teren, comunicaţiuni, fortificaţiuni şi las dinadins la o parte 
cestiunea conducerii și tacticii. În fine, îi spun că, de acum înainte, sunt de evi- 
tat neînţelegeri, frecături în brigadă, ce ar putea rezulta din colaborarea alături, 
chiar cu cineva sub ale cărui ordine aş fi fericit să comand. I-am pus la dispoziție 
automobilul brigadei. După dejun a şi plecat şi cu aceasta am scăpat de o povară. 
Adaug că ieri, am primit ordinul să-l rețin la brigadă. Sper că, în urma hotărârii 
mele negative, nu se va produce un conflict. Sunt sigur că generalul Averescu mă 
aprobă. Vom vedea. 

Seara la masă, dl Apostoleanu, care ne găzduiește cu atâta liberalitate, este 
apucat de un leşin, probabil în urma unei intoxicațiuni stomacale. Noroc că avem 
un medic excelent la brigadă, dr. Barbu Teodorescu, care a văzut imediat ce este, că 
familia a fost apucată de o mare spaimă. Ce ar fi fost dacă nu eram noi la Panciu? 


7/[20] X 1916 ([a] 53-a zi) 

Timp bun, tomnatic. 

O nouă surpriză, dimineaţă. Corpul 3 armată ne ordonă să trimitem „un regi- 
ment la Onești”, adică în afara raionului brigadei, la Armata de Nord. Vrea să zică 
începe dansul obişnuit la noi; se dizolvă brigada. După-amiază soseşte ordinul de 
la Marele Cartier General ca regimentul să se transporte la Bacău, nu la Onești; 
semnat Iliescu. Alegem pe „Cloşca” şi lărgim sectorul lui „Crişan', pe următoarele 
considerațiuni: „Cloşca” este mai bine instruit și încadrat ca „Crişan” şi ofițerii 
sunt mai de încredere; „Cloşca, prin urmare, va îmbarca şi debarca mai prompt şi 
va opera cu mai mare rânduială ca „Crișan', care rămâne în avanposturi; „Cloșca” 
este mai puţin expus panicii şi nu este atât de greoi; în fine, sectorul golit de „Cloş- 
ca” este cel mai puțin expus infiltrațiunilor. Aşadar, rămânem cu două regimente 
pe un front de 50 de km. 

După primirea ordinului, să zicem contraordinului, mă duc la Oneşti — căci 
de Oneşti era vorba - în auto spre a vedea ce este cu acel regiment. Mă întâlnesc 
cu generalul Pătraşcu!'*, comandant al Diviziei 8; el se găseşte la Oneşti, având 

14 Generalul de brigadă Ion Pătrașcu, comandant al Diviziei 8 infanterie (1916-1918) și, pentru 
scurt timp, în timpul „bătăliei Bucureştilor” (16/29 noiembrie-20 noiembrie/3 decembrie 1916), al 
Corpului 1 armată. Născut la 8 noiembrie 1861, a provenit din Şcoala fiilor de militari și a avansat 
în cariera militară astfel: sublocotenent — 1881; locotenent — 1885; căpitan — 1890; maior —- 1896; 


locotenent-colonel — 1902; colonel — 1907; general de brigadă — 1913; general de divizie — 1917. 
După război a comandat corpurile 4 şi 1 armată (1918-1923). 

sub comanda sa un singur regiment de infanterie și unul de artilerie, restul fiind 
trimis la alte divizii pe front. Deci, la Oneşti, același tablou, ca aiurea: se dezorga- 
nizează unităţile și se procedează cu mici improvizațiuni, nu după o idee generală 
şi un plan consecvent. La Oneşti, generalul mă orientează asupra situațiunii. Se 
pare că ruşii încearcă a aduce multe forțe prin nordul Moldovei, spre Căliman, 
pentru a ataca în spatele şi flancul de nord al Armatei transilvănene inimice şi a 
opri astfel ofensiva ei în contra României. 

În drum, convoiuri de mizerabile căruțe care evacuează localitățile găsite în 
raionul luptelor; o jale; femei şi copii palizi, cu feţele trase şi figură nedormită, 
obosită; calabalâc sărac; tristeţea în ochi. 

La Căiuţi, ruşi. Regimentul 70 de pioneri. Dacă ar şti bătrânul Radu Rossetti!!5, 
care îi urăște şi care se teme de ocupaţiunea lor! 

La întoarcere, mă opresc la Domnești, spre a vedea de Claire Mavrocordat de 
la Forest Divonne''$; ea este la Bucureşti. Vladimir!” soțul ei, la Divizia Raşcu!!$, 
la o coloană. Vorbesc cu administratorul italian. 

Regiunea străbătută este ca moartă; aproape nicio mişcare; nici pe calea fera- 
tă; puțini țărani; rare cirezi de vite. Scumpa Moldovă este în tristă stare. Trec cu 
auto de-a lungul Găicenei!!%, care este dincolo de Siret, fără ca să pot vedea ce este 
pe acolo; probabil jaf şi lăsătură. Administratorul Ionescu poate că nici nu mai 
trăieşte, căci Regimentele 24 şi 6 au fost încercate în luptele din regiunea Azuga; 
ele au pierdut cam % din efectiv. 

115 Radu Rosetti (1853-1926), scriitor, istoric, genealogist și politician român, tatăl generalului 
şi istoricului Radu R. Rosetti; proprietarul moșiei de la Căiuţi. 

116 Claire Mavrocordat de la Forest Divonne a fost fiica Ecaterinei Ruspoli (1869-1915), căsă- 
torită cu contele francez Joseph-Albert de la Forest Divonne, dintr-o veche familie din secolulul al 
X-lea aparţinând Savoiei, devenită franceză în secolul al XVII-lea; totodată — nepoată a Cocuţei 
Conachi-Vogoride, din a doua căsătorie cu contele rus Ruspoli. 

w Vladimir Edgar Mavrocordat (1889-1945), moșier. 

118 Generalul de divizie loan Rașcu (1857-1926); ofiţer din geniu, comandant în 1916 al regiunii 
fortificate Focşani — Nămoloasa - Galaţi. A avansat în cariera militară astfel: sublocotenent — 1880; 
locotenent — 1883; căpitan — 1886; maior — 1891; locotenent-colonel — 1895; colonel — 1901; general 
de brigadă — 1907; general de divizie (1915). 

119 Moşia Găiceana era proprietatea lui Dimitrie A. Sturdza și a soției sale, Zoe Sturdza. Moșia 
aparținuse vornicului Alexandru Sturdza, iar după moartea acestuia (1863) moșia a intrat în posesia 
lui Matei Sturdza și a soției sale. După încetarea din viaţă a acestora doi proprietatea a fost prelu- 
ată de Dimitrie A. Sturdza, fratele lui Matei. Era situată în judeţul Tecuci, pe valea Berheciului, un 
afluent al Bârladului. Avea o suprafață de circa 6 000 de ha, peste o treime fiind pădure. În perioada 
1898-1908, moșia a fost arendată lui Eugeniu Brote. Nemulțumit de administrarea ei, Dimitrie A. 
Sturdza a încredințat-o în 1908 lui N. Constantinescu (BAR, Cabinetul de manuscrise, Arhiva D. A. 


Sturdza, mapa V, acte 166). A se vedea și lucrarea lui Lucian Boia, Eugen Brote (1850-1912), Editura 
Litera, București, 1974, p.139-174. 

Telegrafiez Duduii și Ioanei. Când am să-i revăd? Când am să revăd copiii 
mei? Eu sunt convins: niciodată. Căci cu asemenea conducere a operaţiunilor și 
a trupelor noastre, moartea ne este mai sigură ca în alte condițiuni. Dar aceasta 
nu este grija mea, căci în contra destinului este inutil să cârtim; cestiunea este de 
a lupta şi a muri cu onoare, adică cu acea apreciațiune din partea celorlalți, care 
conservă renumele și buna reputațiune. Din această cauză, caut ocaziunea de a 
trece la ofensivă; printr-o ofensivă bine pregătită din sectorul „Horia”, în direcți- 
unea inimicului intrat în Oituz, am putea avea un efect local strălucit şi o moarte 
onorabilă, căci prelungirea acestei stări de lucruri nu poate da ocaziune decât la 
dezonoare. 

După atâtea organizări și reorganizări, ordine și contraordine, avem astăzi 
câteva ore de acalmie la birourile comandamentului. Lucrul mi se pare curios. 
Felul de a comanda a Marelui Cartier General enervează și demoralizează coman- 
damentele. 


8/[21] X 1916 ([a] 54-a zi) 

Mai cald, ploaie puțină. 

Îmi soseşte astăzi ordinul de zi către armată al Regelui, „după două luni de 
război”. Ca redacțiune, piesa aceasta de literatură este slabă; ca fond, este bazată 
pe o minciună; ca impresiune, unii îl vor înţelege ca un strigăt de desperare. Or- 
dinul m-a lăsat rece; sper că comandanții mei vor simți altfel şi-l vor comunica 
trupelor cu adăugiri la nivelul lor, spre a-i îmbărbăta şi deştepta nădejdea lor şi 
încrederea. 

M-am dus dimineaţa în 2 % ore la Bacău, în interesul Regimentului „Cloşca', 
mai cu seamă pentru a pregăti reintegrarea acestui corp în brigada mea, care nu 
este dilatabilă la infinit. Am câştigat oarecare speranţă. Mulți muscali. La Piatra 
debarcă două divizii ruseşti, la Bacău, alte două divizii; ocupaţiunea, în plin. „Ide- 
alul naţional” s-a transformat în datoria sfântă a colaborării „frontului unic” 

Generalul Prezan, cu care vroiam să vorbesc, plecase cu Principele Moşte- 
nitor — în fine — pe front. Principele vorbeşte cu trupele şi decorează pe cei vi- 
teji; foarte bine. Vorbesc cu locotenent-colonelul Batâri%, subșeful, cu colonelul 
Zadik!?!, șeful de stat major, şi căpitanul Antonescu (fostul meu elev), şeful Bi- 

120Locotenent-colonelul Nicolae Batâr s-a născut la 9 iunie 1874 și a obţinut gradul de sublo- 
cotenent la 10 iulie 1892. Avansări ulterioare: locotenent — 8 mai 1897; căpitan — 14 martie 1905; 
maior — 7 aprilie 1912; locotenent-colonel — 1 aprilie 1916; colonel — 1 noiembrie 1917; general de 
brigadă — 31 martie 1919. 


121 Generalul Iacob Zadik s-a născut la 8 decembrie 1867, îm comuna Brătulești, fostul judeţ 
Roman, într-o familie armeană, părinții săi fiind Grigore şi Eufrosina Zadik. A urmat Școala fiilor 

roului operațiunilori??. Ei îmi explică situaţiunea Armatei de Nord: ea rezistă în 
văile Carpaţilor cu Brigada 4 mixtă, Divizia14 (Vasilescu Paraschiv”), Divizia 7 
întărită cu un regiment din Divizia 8 (Istrati!24), Divizia 15 (Grigorescu!%), întărită 
cu restul Divizia 8; în fine, cu Regimentul 8 vânători şi Divizia 2 cavalerie în Caşin, 
aşa înşirată pe grupurile trecătorilor, cum am scris mai sus, de la nord către sud. 
Zadik zice că o ofensivă din partea noastră ar descărca pe generalul Grigores- 
cu, care se luptă de șapte zile neîntrerupt, şi ar vrea, contraatacând, să pună mâna 


de militari din Iași și apoi Școala Militară de Artilerie, Geniu și Marină, pe care a absolvit-o în 
1888 şi, în perioada 1897-1899, Școala Superioară de Război din Bucureşti. A fost avansat succesiv 
sublocotenent (1888), locotenent (1891), căpitan (1896), maior (1906), locotenent-colonel (1911), 
colonel (1914), general (1917). La declanșarea Primului Război Mondial a fost numit șef de stat ma- 
jor la Corpul 3 armată de la Galaţi, de unde a fost transferat pe aceeaşi funcţie la Corpul 4 armată, 
comandat de generalul Constantin Prezan. După mobilizare, a rămas șef de stat major al Armatei 
de Nord, funcţie pe care a exercitat-o până la 5 decembrie 1916. Ulterior, a fost șef de stat major, 
până la 12 august 1917, la Armata 1 română. În perioada septembrie 1917-februarie 1918 a exercitat 
funcţia de secretar general al Ministerului Muniţiilor și Materialelor de Război. Una dintre cele mai 
faste perioade din cariera sa militară a fost cea în care a comandat Divizia 8 infanterie (februarie 
1918-aprilie 1920), în fruntea căreia a intrat în Bucovina (5-12 noiembrie 1918). S-a stins din viață 
în 1970, la vârsta de 103 ani. 

122 Este vorba de Ion Antonescu (1882-1946), general (1931) şi mareșal (1941), „conducător” al 
statului român (5 septembrie 1940-23 august 1944). În acel moment, era şeful biroului operaţii al 
statului major al Armatei 4 (de Nord). 

123 Generalul Paraschiv Vasilescu (1864-1925). A obţinut tresele de sublocotenent la 1 iulie 
1885, iar după trei decenii a fost avansat la gradul de general de brigadă (28 noiembrie 1915). În 
perioada 15 august-20 octombrie 1916 a comandat Divizia 14infanterie, apoi Armata 1 (octombrie- 
noiembrie 1916). Din decembrie 1916 până în august 1917 a fost șef al Marelui Stat Major, partea 
sedentară și apoi comandant al Corpului 3 armată (septembrie 1917-iunie 1918). În 1917 a fost 
avansat general de divizie. 

124 Generalul Ion Istrati ( 1860-1942), comandant al Diviziei 7 infanterie (august-decembrie 
1916); s-a angajat în luptele de pe văile Trotușului şi Uzului. A obținut tresele de sublocotenent la 
17 aprilie 1881, iar pe cele de locotenent la 8 aprilie 1884. A înaintat destul de rapid în carieră, la 47 
de ani, respectiv la 28 noiembrie 1907 obținând gradul de general de brigadă. Avansări anterioare: 
căpitan — 1 iulie 1887; maior — 8 aprilie 1892; locotenent-colonel — 8 aprilie 1896; colonel — 10 mai 
1902. A fost absolvent al Școlii Politihenice din Paris și al Școlii Speciale de Artilerie şi Geniu de la 
Fontainebleau. 

125 Generalul Eremia Grigorescu (1863-1919). A fost avansat sublocotenent la 1 iulie 1884, 
având ulterior o carieră normală pentru acea perioadă: 1 noiembrie 1887 — locotenent; 30 august 
1893 — căpitan; 24 aprilie 1899 — maior; locotenent-colonel — 1 octombrie 1906; colonel — 1 iulie 
1919; general de brigadă — 28 noiembrie 1915. În perioada 15 august-30 decembrie 1916 a coman- 
dat Divizia 15 infanterie, apărând cu tenacitate poziţiile din Valea Oituzului. El a lansat deviza „ Pe 
aici nu setrece!, iar marea sa unitate a fost denumită „Divizia de Fier” A condus apoi Grupul „Oituz- 
Vrancea” şi Corpurile 4 (1 ianuarie-11 iunie 1917) şi 6 armată (11 iunie-30 iulie 1917). La 30 iulie 
1917 a fost învestit comandant al Armatei 1, fiind principalul artizan al victoriei de la Mărășești. În 
1917 a fostavansat general de divizie, iar în 1918, general de corp de armată. În perioada noiembrie- 
decembrie 1918 a fost ministru de război. 

pe înălțimile [de] dincolo de hotar, care domină situațiunea. În birouri lucrează şi 
Mihail Dim. Sturdza, profund aplecat pe hartă; aş vrea să ştiu ce lucrează. 

Telegrafiez maiorului Bucică să se transporte de la Odobeşti la Oneşti, sub 
Divizia 8, şi-i exprim părerea de rău a brigadei şi a regimentelor ei. 

După-amiază, lucru la birou. Scriu mamei. Seara, pentru prima oară mă culc 
mai devreme, la 10.00 seara, şi am timp să controlez sufletul meu citind câteva 
pagini din Buber, Daniel. Gespräche von der Verwirklichung [Daniel. Dialog de- 
spre împlinire]. 

Cât de greu este de a arăta adevărul; până la Panciu, lumea este convinsă că 
„Kaiseru!” a început războiul din ambiţie, că el poartă vina sângelui vărsat şi ni- 
meni nu vede acțiunea Angliei!26. 


9/[22] X 1916 ([a] 55-a zi) 

Plouă. 

Dimineaţa mă ocup cu organizațiunea serviciilor, care nu funcționează încă 
perfect. Toţi ofițerii din statul meu major, care acuma s-a ridicat la un număr 
însemnat, lucrează în mod inteligent şi cu zel. Pretutindenea aproape există însă, 
chiar la generația nouă, tendința centralizării, improvizării şi prescrierii amănun- 
țite a mijloacelor de execuţiune; este neîncrederea la mijloc. Şi, desigur, că aceşti 
tineri au până la un punct dreptate, zicând că nu ne putem bizui unii pe alții; dar 
în această brigadă? Eu, ca optimist incorigibil, cred că da şi voi urma înainte cu 
descentralizarea, delimitarea competențelor şi ordine clare, precizând scopul şi 
lăsând mijloacele de execuţiune la apreciaţia inferiorilor, deja strânși prin multe 
reglemente şi prescripțiuni. 

Nu mai e timpul de a fi strâmt şi pedant, când eşti cu gândul că viața pe acest 
planet [sic] se încheie şi că ultimele acte şi hotărâri nu trebuie pătate de nimic, ci 
totul pornit de la un punct de vedere înalt şi nobil; cu această mulțumire sufleteas- 
că, putem pleca în întunericul necunoscut de unde am venit. Prin muncă anes- 
teziem gândurile la ai noștri cei iubiţi, la a căror fotografii purtate la mine nu mă 
uit decât cu simțăminte sfâșiate şi neclare. Viața mea a fost fericită, dar ea a fost un 
şir de aşteptări continue; va veni oare momentul unei sosiri la punctul aşteptat? 

Ordinele sosite azi de la Averescu, comandantul „Grupului de Nord”, nu mi- 
ros bine; se îmbărbătează comandanții la mai multă acțiune, semnalând că inimi- 
cul este slab; se discută cestiunea răniților în mâna stângă. Mă duc la Gara Putna, 
unde dorm în ajunul luptei ordonate pentru mâine. 

1% Este vorba de Wilhelm al II-lea (1859-1941), împărat al Germaniei şi rege al Prusiei 
(1888-1918). El a dus o politică de creştere a prestigiului Germaniei și de plasare a acesteia în rândul 


marilor puteri ale lumii. Ambiţiile germane, inclusiv în ceea ce priveşte coloniile, au reprezentat una 
dintre cauzele declanșării Primului Război Mondial. 

10/[23] X 1916 ([a] S6-a zi) 

Senin. Pe munte, vânt şi ninsoare, cu ceață groasă; din seară, senin. 

Am plecat ieri, 1 a.m., am ajuns la Gara Putna numai la ora 8.00 p.m. După 
mai multe deralieri ale liniei „mele” ferate, de la Panciu în munți. Noaptea, la 2.00 
a.m., am plecat cu o maşină spre hotar; către 2.30 a.m. am continuat drumul pe 
jos, peste muntele Macradeu, prin pădurea mare; aproape de Piatra Scrisă, unde 
este o piatră cu o inscripție poate a lui Ştefan cel Mare, unde am dat de Batalionul 
[Regimentul] „Horia', hotărât pentru atac. 

Cu ei am pornit spre vârful Lepșei, unde am fost pe la 7.30 a.m. Acolo, o 
lungă aşteptare datorită nehotărârii comandantului, care trebuia să atace repede 
spre Oituz. La stânga noastră, spre Lepşa Farka, se auzea o luptă destul de vie a 
uneia din gărzile mari care gonea pe inimic; s-au luat prizonieri şi o mitralieră 
„Schwarzlose” În timpul lungii așteptări, vorbim cu ofițerii și soldaţii; ce bună 
cuviință, ce veselie măsurată şi bărbătească, ce asprime fără brutalitate, ce mo- 
destie și lipsă de lăudăroșie! Viţă de romani. Dar, vai, ce neasemănare cu mitoca- 
nii conducători ai destinelor țării. De altfel, şi ca tip, și ca aliură, iată adevărații 
aristocrați, pe fața cărora şi la gesturile şi intonaţiunile cărora nu recunosc deloc 
pe „inimicii din lăuntru”; or fi de acelaşi neam şi rasă, dar degenerați. Şi ăştia buni 
mor, și ceilalți se reproduc! 

În fine, ne punem în marș de-a lungul coamei munţilor Breţcani în ceaţă și 
vânt. Întâlnim în drum companii victorioase care au gonit pe ungurii de sus. Patru 
morţi; sunt oribile fețele livide şi pline de sânge; toți împuşcaţi în cap! Capitanul 
Caracaşi? îi îngroapă; o cruce pe care se pun decoraţiile lor şi semnele de identi- 
tate; o inscripție: „Aci zac patru viteji ostaşi unguri” Este bine de a fi nobil într-un 
război cu fenomene atât de puţin nobile. Mai departe, tot înainte, dar timpul trece 
şi trebuie să părăsesc pe bravii mei. Trei ofițeri sunt în front, care şchioapă, fiind 
răniți la Câineni sau Turtucaia și cu rănile nevindecate! Trebuie să ordon spre a 
interzice acest exces de bărbăţie. Bravi bărbați. 

Plec cu părere de rău. După 4 de ceas, în spatele meu foc viu. Batalionul este 
întâmpinat de rezervele inimicului din Oituz; el se retrage, căci o parte a misiunii 
sale s-a împlinit bine; succesul ar fi fost mai mare dacă nu ar fi fost acea aşteptare 
nehotărâtă pe vârful Lepşei. Lozinca trebuie să fie „tot înainte”, ceea ce nu exclude 
precauţiunea, dar și activité, activité, vitesse [activitate, activitate, viteză] este un 
principiu necesar. 

Mă întorc cu o mică escortă şi cu un prizonier ungur din [Regimentul] 14 hu- 
sari, prin punctul numit Paltin şi prin valea Lepşei la Gara Putna, unde ajungem 
pe la 7.00 p.m. 

127 Căpitanul Gheorghe Caracaş s-a născut la 18 mai 1884 şi a devenit ofiţer (sublocotenent) 


la 1 iulie 1906. A fost avansat locotenent la 1 aprilie 1911, iar căpitan la 20 aprilie 1915. Căpitanul 
Caracaş și colonelul Alexandru Sturdza au făcut serviciul în aceeaşi unitate, Batalionul 2 vânători. 


230 PETRE OTU, MARIA GEORGESCU 


15 ceasuri în picioare, vreo 40 km în munți, tensiunea spiritului. Nu sunt, cu 
toate acestea, obosit. Avem doi morți, mai mulți soldaţi răniţi, din fericire, uşor. 
Prada de război este considerabilă; nu o cunosc încă exact. 


11/[24] X 1916 ([a] 57-a zi) 

Mă întorc cu trenul la Panciu. Locotenentul Stoe!, rănit la femur, în același 
tren. Doi bravi soldaţi răniţi. Un prizonier. Sosim pe la 1.00 p.m. Mă îngrijesc ca 
răniții să se canalizeze spre București, căci părinţii lui Stoe sunt acolo şi vreau ca 
soldatul împuns cu baioneta într-un ochi să fie operat de Stănculeanui!%; ochiul 
să scape. 

Primim ştirea căderii Constanţei!%. Săracul Vasilescu Antoni!*, șeful meu de 
stat major, are acolo casa sa, nou mobilată după căsătorie, de curând. 


12/[25] X 1916 ([a] S8-a zi) 

Ceaţă. 

Pe front, lupte de patrule. Inimicul are gust de represalii. Sper că aceste în- 
căierări nu vor avea ca urmare piederi prea multe. Inimicul a adus în poziţie şi 
câteva tunuri. Le vom lua. 

Interogatoriul unui plutonier rănit în lupta de alăltăieri; el este german din 
armata austriacă; poartă două decorațiuni de război; e rănit în şale și în gât. Îi 
spun că văd decoraţiunile şi că el va fi tratat ca luptător viteaz, fiind ajuns prizo- 
nier la anständige Leute [oameni cumsecade). Îl întreb dacă suferă; îi recomand 
răbdare şi speranţă, medicii fiind buni. Ducându-mă, îl mai întreb; roagă să nu 
mai întreb, că nu poate trăda patria sa. Îi spun că nu-l mai cestionez; ich danke 
gehorsamst [vă mulțumesc supus). I-am spus că nu e nevoie, deoarece fiecare din 
noi nu-și face decât datoria. 

1% Locotenentul Ștefan Stoe (născut la 12 noiembrie 1899) a fost avansat sublocotenent la 1 
iulie 1911, iar locotenent la 1 noiembrie 1914. 

129 Gheorghe Stănculeanu (1874-1917), medic oftalmolog, doctor în medicină la Paris, cu speci- 
alızare la Viena și Freibourg, profesor; din 1909, conduce secţia de oftalmologie a Spitalului Colțea. 

13 Constanţa a fost evacuată de trupele române la 8 octombrie 1916, fără a se distruge nimic. A 
doua zi, 9 octombrie 1916, trupele bulgare și germane au ocupat orașul. Pierderea Constanţei a avut 
consecinţe negative pe plan militar şi economic pentru România. Linia ferată Cernavodă — Con- 
stanța a devenit inutilizabilă de către apărător. De asemenea, portul a încetat să mai fie principala 
bază maritimă a țării. 

13: Maiorul Anton Vasilescu, șef de stat major la Brigada 7 mixtă, comandată de colonelul Al. 
Sturdza, s-a născut la 6 februarie 1880, a primit gradul de sublocotenent la 15 ianuarie 1900, în baza 
studiilor făcute în Germania; a fost avansat locotenent la 10 mai 1904, căpitan la 10 mai 1910, maior 


la 1 aprilie 1916 și încadrat la Școala de Tragere a Artileriei; locotenent-colonel la 1 aprilie 1917; 
colonel la 1 aprilie 1919; după război a lucrat în Marele Stat Major. 

Acest război este așa de puţin nobil în manifestaţiunile sale că nu-mi este 
ruşine a fi demodat. Și ca reacțiune în contra palmelor ce s-au dat unui subofițer 
german la Constanţa, care nu vroia să spună la întrebările ce se făceau asupra 
armatei sale. 

Scriu mamei mai pe larg, având mai mult timp, şi mă hotărăsc să scriu mai 
apăsat și amănunțit, neținându-mă de prescripțiunile tiranicii cenzuri, căci nu 
ştiu dacă nu e ultima oară că-i scriu impresiunile mele; i le comunic așa ca urma- 
rea să nu fie descurajare sau scăderea încrederii în armată şi în viitor; căci de aceea 
s-a introdus cenzura. Scrisoarea o voi încredința, fireşte, unui prieten sigur. 

Ne sosesc un medic şi un veterinar, care călătoresc de cinci zile pentru a-și 
găsi destinațiunea, dar care, totuşi, au fost dirijați greşit. 


13/[26] X 1916 ([a] 59-a zi) 

Ceaţă. 

Nimic deosebit. Citesc un număr din „Viitorul”:*? care anunţă că pierderile 
de oraşe şi de teren în Dobrogea se vor pedepsi printr-o acțiune ruso-română 
energică. Asemenea anunțuri premature nu-mi inspiră încredere; lasă că, dacă 
operaţiunea este serioasă, ele nu ar trebui făcute. 

În același număr, o poezie amenințătoare în contra lui „Yilhelm” Întreg nu- 
mărul este acoperit de o retorică pornită dintr-un spirit de rob. Comunicatul de 
azi anunţă alungarea dușmanului din Moldova, stoparea înaintării sale în Mun- 
tenia, recrudescenţă de lupte în Oltenia, tăcere în Dobrogea sau asupra ei. Să fie 
oare totul adevărat? Cine minte o dată nu mai se bucură de încredere altă dată! 
Dragalina, fostul meu comandant de divizie în timp de 15 zile, este rănit în re- 
giunea Jiului. 


14/[27] X 1916 (60-a zi) 

Ceaţă. 

Două luni de la tragica Duminică. Care este rezultatul muncii cheltuite, a 
10-15 % a armatei pierdute, a unui material numeros de tunuri (cam 150), de che- 
soane şi de alte lucruri grele de înlocuit şi care este situațiunea morală? Armata 
Română, în defensivă de-a lungul Carpaţilor, Armata Rusă, gata a ocupa România 
ca bază de operaţiuni spre a merge spre Armata Bulgară și Constantinopol, ofițeri 
străini care ne tutelează, Turtucaia, Silistra, Constanţa pierdută; mândria naţio- 
nală, redusă, fiindcă abdicăm de la ideea independenţei și atârnăm mai mult decât 
oricând — chiar sub turci — de alții. Aliaţii, în special rușii, ne-au impus voința 


132 Viitorul”, organul de presă al Partidului Naţional Liberal 

lor. „Idealul național” a dispărut; acuma a fost înlocuit cu „idealul pentru frontul 
unic”, pentru „uniunea sacră” spre mântuirea popoarelor mici. Noi ne luptăm ca 
nişte adevărați filozofi, pentru liberarea popoarelor mici — exclusiv România. Vezi 
ce am scris în 30 VIII, pg. 2; 31 VIII, pg 2; 4-21 IX, pg. 8-9: Aceleaşi întrebări îmi 
revin, pe care mi le-am pus în 25 IX, pg.3. 

Ce va fi în Dobrogea; operaţiunea inimicului în acest cul-de-sac [fundătură] 
este foarte îndrăzneață, căci ce are să fie cu armata sa, dacă i se taie linia de re- 
tragere prin trecerea Dunării? Adică reluarea operațiunii Averescu, dar de ruşi? 
„Viitorul” citit ieri anunţă aceste represalii; de obicei, ceea ce se trâmbiţă așa nu se 
întâmplă şi der Wunsch ist Vater des Gedankens [dorința este părintele gândului)! 

Un articol al lui Gustave Horoc [?] se colportează, care zice că, fără o ofensivă 
grăbită din Saloniki [Salonic] (general Sarrail!%) şi o învingere grabnică a armatei 
bulgare, cu luarea Constantinopolului, intrarea în acțiune a României nu a servit 
aliaţilor la nimic. Servit aliaților! [subliniere în textul original — n.n.]. 

Tânărul [cuvânt indescifrabil — n.n.], care a venit de la Paris spre a se duce pe 
front, spune că acolo se vorbeşte de armées du Général Iliesco [armatele genera- 
lului Iliescu]; este mare entuziasm pentru români, tricolorele noastre, fotografiile 
perechei Regale expuse, Brătianu, alături de Take Ionescul**. 


133 Maurice Sarrail (6 aprilie 1856-23 martie 1929), general francez. A ales cariera armelor, 
urmând Şcoala Specială Militară de la Saint Cyr și Şcoala de Război (1883-1885). A fost un adept 
al formațiunilor de stânga, respectiv al socialiștilor, activând câţiva ani în viața politică franceză. În 
perioada 1907-1911 a fost directorul infanteriei în Ministerul de Război. În 1911 a fost avansat ge- 
neral de divizie, iar la începutul războiului a comandat Corpul 6 armată. La 2 septembrie 1914 a fost 
numit comandant al Armatei 3, calitate în care a luat parte la cea de-a doua bătălie de la Marna, fiind 
unul dintre artizanii acestei victorii. A intrat în dispută cu mareșalul Joseph Joffre, comandantul șef 
al Armatei franceze, care l-a destituit. Decizia a stârnit o furtună în lumea politică franceză, Joffre 
fiind obligat să-l numească comandantul Armatei de Orient, care a debarcat la Salonic în octombrie 
1915. În noiembrie 1916 a condus ofensiva forțelor franco-engleze care a avut drept rezultat cuce- 
rirea Monastirului. A fost schimbat din funcţie de prim-ministrul Clemenceau, în decembrie 1917, 
comanda Armatei de Orient fiind preluată de generalul Guillaumat şi apoi de generalul Franchet 
D'Esperey. În aprilie 1918 a părăsit serviciul activ, participând anul următor la alegerile parlamen- 
tare din Franţa, dar nu a fost ales. A fost reintegrat în armată şi a fost numit, în noiembrie 1924, 
Înalt Comisar al Franței în Siria și comandant al Armatei de Levant, înlocuindu-l în această funcție 
pe generalul Maxime Weygand. Ca urmare a metodelor violente de potolire a răscoalei populaţiei 
locale, a fost chemat la Paris, încheindu-și cariera militară la sfârşitul anului 1925. A murit, în urma 
unei afecţiuni pulmonare la 23 martie 1929. Potrivit înțelegerilor dintre România și Antanta, forțele 
aliate de la Salonic urmau să declanșeze, cu două săptămâni înainte de intrarea în război, o amplă 
acţiune de mari proporții, pentru a reține forțele bulgaro-germane, uşurând astfel acțiunile armatei 
române. Ofensiva preconizată nu a mai avut loc, ceea ce a provocat nemulțumirea profundă a auto- 
rităților politice și militare române, care se vedeau lipsite de un suport important. 

1% Take Ionescu (1858-1922), lider conservator, provenit din gruparea junimistă. A întemeiat, 
în 1908, Partidul Conservator Democrat. Ministru în mai multe cabinete conservatoare. A fost un 

Exod al românilor patrioți la Iași, Chişinău, Odessa, Ialta, după avere. Grigo- 
rie Olănescu, cu soția, Nicuşor Săveanu, deputat, scutit de armată, fiul satrapului 
Putnei; rușine lor! Elisa Brătianu are, cu alții şi altele, „cacarella” [dezinterie] la 
laşi. Exodul a început cu evacuarea metresei lui Iliescu de către fidelul său ad- 
jutant, maiorul Slăniceanu'5%, la Iași, la sfârșitul lunii trecute. Camere și case se 
închiriază la Iași cu sume fenomenale: 2 000 lei camera și 25 000 de lei o locuință 
destul de simplă. Bragadir!*5 cumpără o casă modestă cu 250 000 de lei, pentru 
care oferise proprietarului nedispus consecutiv 20, 25, 30 000 de lei chirie. 

În contra României operează: 

Armata [a] 9-a centrală, general von Falkenhayn!”. 

Faţă la Cerna (Banat), se pare că avem, la Orşova, Detașamentul Knichtel 
(brigadă) şi Brigada 145 mixtă. 

În regiunea Jiului, spre Buliga, luptăm cu un detaşament de Landsturm, Bri- 
gada 2 mixtă şi o brigada de vânători bavarezi. 

În Valea Oltului și Topologului, cu Brigada 1 vânători germană şi Divizia 51 
honvezi. 

Spre Câmpulung apasă o divizie husară, 74, Divizia 76 rezervă germană, o 
altă divizie germană și o brigadă mixtă austriacă de munte. 

Spre Valea Prahovei și Telejeanului, Divizia 51 honvezi, Divizia 187 germană 
şi încă o divizie germană. 

Divizia 89 germană, spre Valea Buzăului. 

În total, 8-9 divizii = 150-180 000 de oameni. 

Faţă de Brigada 7 mixtă în Vrancea avem: Divizia 1 cavalerie austriacă, Divi- 
zia 68, împărțită; spre Caşin și Oituz, Divizia 71 austriacă; spre Trotuș, Divizia 34 
honvezi; spre Palanca şi Bicaz, Divizia 61 Landsturm, Divizia 72; iar spre colțul 
adept convins al intrării României în război alături de Antantă. A acceptat să intre la guvernare 
alături de Partidul Naţional Liberal, deținând funcţia de ministru fără portofoliu (decembrie 1916- 
iulie 1917) şi vicepreședinte al Consiliului de Miniștri (iulie 1917-ianuarie 1918). După război a fost 
ministru de externe în cabinetul condus de Alexandru Averescu (1920-1921), iar apoi, pentru o lună 
de zile (decembrie 1921-ianuarie 1922), prim-ministru. A fost unul dintre iniţiatorii Micii Înţelegeri, 
alianță regională formată din România, Cehoslovacia, Iugoslavia. 

135 Stefan Slăniceanu, născut la 28 mai 1876; ofițer de artilerie, avansat maior la 10 mai 1915. 


Grade anterioare: sublocotenent — 1 iulie 1896; locotenent — 10 mai 1901; căpitan — 28 noiembrie 
1908. 

136 Probabil Dumitru Bragadiru, fiul cel mare al bogatului om de afaceri și proprietar Dumitru 
Marinescu Bragadiru (1842-1915), care a preluat afacerile la moartea tatălui său. 

137 Eric von Falkenhayn (1861-1922), general, şef al Statului Major Imperial german (septem- 
brie 1914-august 1916). La 24 august 1916 a fost numit comandant al Armatei 9 germane, ce urma 
să acționeze pe frontul român. A comandat această armată în perioada septembrie 1916-mai 1917. 
Ulterior a condus Grupul de armate din Asia Mică (1917-1918). 

Schiţă din Jurnalul colone- 
lului Alexandru D. Sturdza 





nord-vest al Moldovei, Divizia 37 honvezi, Divizia 5 cavalerie, Divizia 11 cavale- 
rie, Divizia 40 honvezi, Divizia 10, Brigada Popp (ca o divizie), aceasta din Armata 
7 centrală. 

În total, 10-12 divizii = 180-200 000 de oameni. 

Avem în contra noastră cam 350 de mii de oameni. 

Sub generalul Averescu, noi avem: Divizia 1 spre Cerna; la Jiu, Divizia 11 și 
mai mult; pe Olt, Moşoiu!* cu Divizia 20; spre Dragoslavele, Divizia[iile) 21, 22 şi 
Brigada Olt; Ialomiţa, Divizia 10; în Valea Prahovei, Divizia 9 şi resturi din Divizia 
[iile] 4 şi 16; spre Bratocea — Teleajen, Divizia 3; pe Buzău, Divizia 6; în Vrancea, 
Brigada 7 mixtă; pe Caşin şi Oituz, Divizia 2 cavalerie, Divizia 15, Divizia 8; pe Tro- 
tuş, Divizialiile] 7 şi 13; mai sus, Bicaz, Divizia 14; pe Bistriţa, Brigada 4 mixtă. 

Cam 15 divizii = 150-180 000 

Diviziile 13, 17, 23 au fost pierdute la Sibiu. 

Pe Dunăre, Divizia 18 şi Divizia 1 cavalerie, 100-150 000. 

În Dobrogea Divizialiile) 2,12,9,19 şi Divizia 5 contaminată de holeră. 

Total general al Armatei Române: 180 000 +150 000 (5 brigăzi mixte)+ 50 000 
= 380-400.000. 

1% Traian Moşoiu (1868-1932). Provenit din armata austriacă, a fost integrat în armata română 
în anul 1893. În toamna anului 1916, cu gradul de colonel, a comandat Regimentul 2 infanterie (au- 
gust 1916), Brigada 3 infanterie (august-octombrie 1916), Divizia 23 infanterie (octombrie-decem- 
brie 1916). De la începutul anului 1917 a preluat comanda Diviziei 12 infanterie. În vara anului 1917 
a fost avansat general de brigadă, rămânând la comanda aceleiași mari unități. În perioada iunie- 
decembrie 1918 a condus Divizia 7 infanterie, iar apoi, pentru o scurtă perioadă, Comandamentul 
Trupelor din Transilvania (1918-1919), grupul de divizii „Nord” și de „Manevră”, ultimele două în 


timpul războiului româno-ungar din vara anului 1919. În primul deceniu interbelic a fost ministru 
de Război (1920), ministru al Ccomunicaţiilor (1922-1924) și al lucrărilor publice (1924 -1926). 

Concluziune: fără o puternică armată rusească sosită în ajutor, partida este 
pierdută; sau Centralii trebuie să cadă în altă parte. 

Inferioritatea numerică în Carpaţi este compensată prin teren şi întăriri; până 
la ce punct? Rămâne a se răspunde la punctele de interogațiune pe schiţă. Se poa- 
te întâmpla însă ca România să devină teatru de război, ca Belgia și ca Serbia. În 
acest caz politica lui Brătianu a dat cel mai teribil faliment, căci această eventua- 
litate era singura care trebuia absolut împiedicată. 

Citim în ziare telegrame despre spargerea frontului german la Verdun și re- 
luarea forturilor de nord de către francezi!%. Ar fi posibil. Cred că s-ar putea în- 
tâmpla două lucruri coincidente: slăbirea producțiunii germane cu întărirea pro- 
ducțiunii industriale a aliaților noştri; slăbirea frontului în Franţa prin detașări 
în altă parte. Probabilităţile nu sunt excluse. Însă nu mă încred în ziare și am 
presimţirea că este o miciună sau o exagerare. Cuvintele „armata franceză merge 
spre Metz” nu sunt încurajatoare în această formă. Aștern aceasta pe hârtie, spre 
a mă controla mai târziu ca să văd: m-am făcut prea bănuitor şi sceptic? Sau am 
încă judecata cu totul obiectivă? 


15/[28] X 1916 ([a] 61-a zi) 

Acoperit, noaptea; ploaie mare. 

Maiorul Anton Vasilescu a trebuit să renunțe la recunoaşterea proiectată din 
cauza vremii şi se întoarce mai curând. 

Călindarul meu din această săptămână arată aniversările lui Nigmann, care 
este poate la Verdun, poate în Transilvania, a lui Esche, a căsătoriei lui Fucks. Nu 
pot să zic că nu m-am gândit niciodată că vom fi capabili a ne lupta în contra lor 
şi că are să mi se întâmple să trag sabia în contra acelora cărora eu datoresc toată 
dezvoltarea mea, prin humanismul Jenei şi Weimar-ului, prin Wagner!%, Scho- 
penhauer!“! şi spiritul cavaleresc de la Berlin-Hanovra. Totdeauna eram de pă- 
rere că antipatiile contra germanilor la noi sunt generale și profunde și că istoria 
despre puterea politică a regelui Carol e o basmă; era o putere clădită pe nisip, cu 
totul exterioară şi compusă de expediente. 

139 Bătălia de la Verdun a început la 21 februarie cu un masiv atac german, respins de trupele 
franceze comandate de generalul Philippe Petain. Luptele au continuat cu înverşunare, iar francezii 
au reluat forturile Douaumont (24 octombrie 1916) şi Vaux (2 noiembrie 1916). Ținând seama de 
diferenţa de zile între cele două calendare, colonelul Sturdza se referă la aceste victorii franceze. 

14 Richard Wagner (1813-1883), celebru compozitor german, dramaturg şi teoretician al artei. 
Prin creaţiile sale, el a influențat decisiv istoria muzicii, fiind unul din cei mai importanți reprezen- 
tanţi ai romantismului muzical. 


141 Arthur Schopenhauer (1788-1860), filosof german de prestigiu, cu o concepție originală, 
bazată pe conceptul de voinţă. Principala lucrare: Lumea ca voință și reprezentare. 

Îmi aduc aminte că la moartea părintelui meu am spus lui von Bronsart!*: 
acum nu mai aveţi decât doi prieteni de seamă în toată țara: pe Regele [Carol I) şi 
pe Carp; când și aceștia nu vor mai fi, veți avea numai inimici. Așa că mă aşteptam 
la aceasta, să trag sabia contra unor oameni cu care am avut intimitate. Și dacă 
acum mă cercetez până la fund, care este starea mea de spirit la această hotărâre, 
văd că a trage sabia în contra lor, personal, nu-mi vine greu, căci intervine spiritul 
datoriei, disciplinei. Simt că nu este nicio şovăire la mine, cu atât mai mult cu cât 
ei onorează acele sentimente şi conştiințele noastre sunt dezlegate, unul față de 
celălalt. Un lucru mai înalt însă mă doare: că noi ajutăm la prăbuşirea unei rase 
cu o direcţiune atât de nobilă și de ideală; căci, e cert, dacă lumea se desparte în 
Händler und Helden [negustori şi eroi], omul idealist alege, desigur, mai degrabă 
categoria eroică. Dar şi acest regret al meu cade față de puterea evenimentelor; 
așa s-a și întâmplat, lucrul este definitiv. Vrea să zică, totul se reduce la aceeaşi 
lozincă: datorie şi disciplină. Pe urmă, vom vedea; da, pe urmă. 

S-a executat un om la Regimentul „Horia”; strigase „vin ungurii, înapoi!” Exe- 
cuţiunea a fost sumară, prin comandantul de batalion, şi publicată prin ordin de 
zi la toate corpurile. 

Comunicatul oficial trimis astăzi ne vesteşte acțiuni victorioase cu mulți pri- 
zonieri, în total aproape 3 000, în multe părți, afară de valea Prahovei. În cursul 
săptămânii viitoare trebuie să se hotărască dacă operaţiunea lui Falkenhayn în 
contra noastră nu a fost greșită; cantitatea prizonierilor luaţi în ultimele zile dove- 
deşte o slăbire a atacului carpatin. Din Dobrogea, nimic. Sunt îngrijit să aflu ceva 
de la tante Constance! care a părăsit desigur Feteştii şi, precum sper, înaintea 
bombardamentului prin aeroplane. 

Astăzi se aduce la Panciu o mitralieră „Schwarzlose” cucerită cu multă mu- 
niție în 10 X, pe Lepşa Farka, de la postul unguresc de acolo. Construcţiune bună 
şi solidă. Compania 2 [din Regimentul] „Horia” a luat-o. 


16/[29] X 1916 ([a] 62-a zi) 

Ploaie. 

Se observă până acuma în cursul campaniei o diferențiere ceva mai accen- 
tuată a personalităților militare ca valoare. Ofițerii inferiori și cei superiori tineri 


142 Walther Franz Georg Bronsart von Schellendorf (1833-1914), general german, ministru de 
război (1893-1896); a murit în decembrie 1914, la două luni după Dimitrie A. Sturdza (octombrie 
1914). 

14 Constanţa Cantacuzino. 

sunt bravi; o parte dintre cei tineri de tot sunt fricoși: ultimele promoțiuni, rău 
orientate, superficial formate, fără educaţiune la corpuri. Conducătorii se împart 
în trei categorii: acei care au ştiut cu diplomaţie să se pună, sub diferite forme, la 
adăpostul răspunderilor şi sforțărilor sunt mulți; apoi vin o categorie numeroasă 
de oameni bravi, hotărâți și energici, dar care nu au în general talent de conducă- 
tor; și, în fine, sunt unii izolaţi, care împestrițează toate celelalte categorii, care au 
stofa ce ne-ar fi necesară, dar care, din diferite motive, nu sunt puși la locul lor. În 
armatele germană, franceză, engleză este mai bună ocaziune și mai deasă pentru 
talentele necesare de a ieși la iveală și a fi puse la locul lor. 

Dar la noi, din cauza lipsei de organizațiune, de solidaritate şi de discrețiune 
sinceră şi constantă, oamenii capabili cu greu se fac conducători, cu greu chiar 
învaţă, ci, cel mult, se țin pe suprafața acestor mări de confuziune, de absurdități, 
de imaginaţiuni, de intrigi, de contraziceri. Astfel, efectul util al bărbaţilor de ta- 
lent scade la noi. Ceea ce se numeşte în limba germană Raubwirtschaft [economie 
prădalnică). Asemenea abuz se face și cu forțele celor de jos şi chiar cu sănătățile 
şi cu vieţile lor. 

De unde provine fenomenul „panicilor” şi strigătelor de „înapoi” sau „vine 
inimicul', așa de frecvente din nefericire la noi? Nu este decât un singur răspuns: 
acele „ura” sau acel „înapoi” depind de facultatea sau neputinţa şefului de a ridica 
nivelul moral al trupelor până la un grad unde este cât de mult posibil ferit de 
influența surprizelor războiului. Sub comanda unui șef care are darul să menţină 
moralul trupelor la o înălțime oarecare, acel „înapoi”, dacă nu este cu desăvârşire 
exclus, cel puţin se va auzi extrem de rar. Acest fapt nu se poate tăgădui, îl vedem 
în acest război. S-a zis: „mai bine o armată de miei comandată de un leu, ca o ar- 
mată de lei comandată de o oaie” 

Ieri, la masă, discuțiune asupra duelului. Cunoscutele argumentațiuni. Cesti- 
unea „jurinţilor [jurăminţilor] de onoare” îmi revine în minte, pe care o voi relua 
după război, deşi Averescu a făcut fiasco cu ele, deşi ambii regi nu au vrut să li 
se impună în mod durabil; deși eu n-am reuşit a le impune decât în cercul meu 
restrâns de comandă de la Batalionul 6 vânători și Școala Militară de Infanterie. 
Îmi reamintesc anecdota următoare: un preot de regiment din Franţa predică cu 
vehemenţă în contra duelului. Cineva din auditor îl întrerupe în expunerile sale 
strigând: „înțeleg acuma pentru ce lumea zice că sunteţi poltron”; la care invectivă 
predicatorul răspunde: „cine mi-a zis aceasta îmi va da socoteală”. Şi tot auditoriul 
începe a râde, văzând că predicatorul a fost prins. Nimic nu este mai tenace şi mai 
trainic ca obiceiurile absurde. 


238 PETRE OTU, MARIA GEORGESCU 





Jurnalul colonelului Alexandru D. Sturdza, facsimil 

17/[30] X 1916 ([a] 63-a zi)!" 

Ploaie. 

Ieri seară mi se comunică o nouă schimbare: Brigada 7 mixtă nu mai este sub 
Armata a 2-a, ci sub ordinele Armatei de Nord, Prezan'%. În urma acestei noi dis- 
pozițiuni, trebuie să mă duc la Bacău, spre a lua informațţiuni și ordine. Este mult 
mai uşor, astfel, pentru brigadă; sper însă să nu ne îndivizioneze şi să nu ne pună 
sub un corp de armată, din cauza corespondenţei care atunci se înmulțește îndată. 

Îmi pare rău că părăsim un șef ca Averescu, dar îmi pare bine că apăr Moldo- 
va, ţara mea, deşi aflu de la Jinga!*5, locotenent secția de operaţii, că la Tohan (20 
km sud-vest de Braşov, pe şoseaua Râşnov — Șinca — Făgăraș) sunt mulți țărani 
care poartă numele Sturdza. 

Mă duc cu auto la Bacău pentru a lua contact cu Armata de Nord, căreia acum 
suntem subordonați. Generalul Prezan îmi descrie situațiunea generală după de- 
junul la popotă, în faţa colonelului Zadik, şeful său de stat major, în modul urmă- 
tor: planul inimicului pare a fi de a lua ofensiva largă de la nord spre sud, forțând 
trecerile prin Muntenia spre Bulgaria şi rămânând față de Carpaţii Moldoveni 
în defensivă. Generalul spune că a expus repetat punctul său de vedere Marelui 
Cartier General. În fine, s-a accentuat primejdia în valea Dâmboviţei și Prahovei. 
Faţă de ea, Marele Cartier General a ordonat detașarea de la Armata de Nord a 
Diviziei 14, Paraschiv Vasilescu, cu elementele fostei Brigăzi 4 mixte (Claudian) 
şi a Diviziei 8, Pătraşcu; astfel, Armata de Nord, fără rezervă generală, nu se mai 
compune decât din diviziile 7 şi 15, Istrati şi Grigorescu şi Divizia de cavalerie, din 
care o brigadă asemenea se duce. Din diviziile detaşate spre Bucureşti — Ploieşti şi 
din Brigada mea, a 7 mixtă, generalul vrea să-și constituiască o rezervă: „Cloşca', 
2/3 „Crişan”; 1/3 alta „Crişan” să se trimeată la Divizia 8. Astfel, brigada se slăbeş- 
te din nou cu două batalioane; ea rămâne cu patru batalioane şi accesorii. 

14 De la această dată începe un al doilea carnet al jurnalului colonelului Alexandru D. Sturdza, 
cuprinzând perioada între 17/30 X și 4/17 XII 1916. 

145 Constantin Prezan (1861-1943), general și mareșal (1930). În toamna anului 1916 a coman- 
dat Armata de Nord (a 4-a) și grupul de armate ce a susținut bătălia Bucureştilor. La începutul lunii 
decembrie 1916, a fost numit şef al Marelui Cartier General român, funcţie în care a rămas până 
la 1 aprilie 1918. A revenit în fruntea acestei structuri la sfârșitul lunii noiembrie 1918, păstrând 
calitatea de șef al Marelui Cartier General până în martie 1920. Detalii în: Petre Otu, Mareșalul 
Constantin Prezan. Vocaţia datoriei, Editura Militară, Bucureşti, 2008. 

1% Locotenentul Petre Jinga s-a născut la 9 octombrie 1887, a urmat studiile militare în peri- 
oada 1907-1909, obținând gradul de sublocotenent la 1 iulie 1909. A fost avansat locotenent la 3 
octombrie 1912 şi încadrat în Regimentul 34 infanterie; în timpul campaniei din 1916 se afla înca- 
drat în statul major al unităţii conduse de colonelul Al. Sturdza și va fi înălțat la gradul de căpitan. 


Avansări ulterioare: maior — 1 septembrie 1917; locotenent-colonel — 15 martie 1926; colonel — 15 
aprilie 1933. 

Prin detașările din nordul Moldovei, această porțiune a Țării rămâne, în con- 
tinuarea frontului de apărare bucovinean, pe seama ruşilor. Ruşii, afară de aceas- 
ta, brăzdează Moldova, de sus până jos, cu o linie neîntreruptă de fortificațiuni, 
care trece în fața Romanului, prin Buhuși, Căiuţi, valea Putnei, dominând-o, în 
fața sau în spatele Focşanilor, spre Dunăre, la Brăila-Galaţi (vrea să zică, ocuparea 
Moldovei și Armata de Nord, ca carne de tun în fața frontului !!!). 

Corpurile ruseşti debarcate la Piatra şi Bacău au continuat în Dobrogea: al 
2-lea siberian și al 4-lea european (unde au sosit mai târziu!!). Dacă inimicul pre- 
sează asupra văii Prahovei, s-ar putea face o ofensivă în spatele său din Oituz. La 
replica mea că aceasta se poate prea uşor împiedica şi că o asemenea ofensivă 
trebuie să vină din Galiţia spre nordul Transilvaniei [şi apoi spre] sud de tot [sic!], 
generalul răspunde afirmativ, dar că el ştie pozitiv că ruşii nu au forțe pentru aşa 
ceva. 

În Dobrogea, retragerea nu a fost voită; ruși și români se retranșează acolo, 
la sud de Babadag; se lucrează acolo deja de trei săptămâni; un fel de cap de pod 
pentru Tulcea. O ofensivă peste Dunăre pentru a tăia bulgarilor retragerea din 
Dobrogea nu se poate face; nu avem material de poduri şi operaţiunea este prea 
grea, precum s-a văzut. 

La sfârșit, generalul adaugă că el crede că teatrul de război principal, fiindcă 
aici se va da decizia, va fi Muntenia și Transilvania. 

Aceste Erofinungen [declarații] au fost pentru mine zdrobitoare. Ca o osândi- 
re a politicii imbecile şi vanitoase a lui Brătianu, care a mânuit pe un rege mero- 
vingian ca instrument docil. Şeful meu de stat major împărtășeşte vederile mele 
în mai toate punctele. Totul mi s-a părut aşa de enorm, că un moment am crezut 
că generalul Prezan nu-mi spune tot, spre a nu trăda un secret. Dar nu! Așa este 
precum mi-a spus, din nefericire. 

La dejun am stat între doi ofițeri ruși şi vis-d-vis de un amabil comandant de 
artilerie francez; erau şi doi englezi, generalul rus Şişov (de pioneri) şi încă doi 
ofițeri francezi. Ofițerul de marină rus, la stânga mea, era un băiat agreabil, bun 
causeur [interlocutor plăcut]; inventase un aparat pentru a zădărnici cu 20 de 
mii de volți sârmele încărcate cu electricitate ale obstacolelor inimice de sârmă, 
arzând bobinele lor. El îmi spune: „Il viendront beaucoup, beaucoup des câsaques; 
ils sont bons pour surveiller, pour la police; ils seront partout, partout” [Vor veni 
mulți, mulți cazaci; ei sunt buni pentru supraveghere, pentru poliție; vor fi pre- 
tutindeni, pretudindeni”]. Eram să-i spun: Merci! „Il faut seulement leur interdire 
très sévèrement de boire; les vôtres sont accoutumes; mais les nôtres nont pas bu 
depuis deux ans; alors vous comprenez, l'effet est terrible” („Trebuie numai să li se 

interzică categoric să bea; ai voştri sunt obişnuiţi; dar ai noştri nu au băut de doi 
ani; înțelegeți, efectul este teribil”). 

Iată rezultatul politicii domniei Regelui Carol şi înțelepciunea dinastică a fa- 
miliei Brătianu. Şi Zadik îmi explică că generalul Berthelot „dublează, la Periş, 
Stat Majorul nostru. Tristă zi. 


18/[31] X 1916 ([a] 64-a zi) 

Ploaie. 

Citesc într-o revistă franceză cuvintele lui Trochu”: „Dans les armées å pro- 
pos de la guerre, beaucoup d'hommes, conseillés par lamour propre professionnel 
qui est très vif, se font, souvent, de bonne foi, une physionomie, des habitudes, un 
langage particulier” („În legătură cu războiul, în armată, mulți oameni, de dragul 
orgoliului profesional foarte puternic, își formează adesea cu bună credință o fi- 
zionomie, obiceiuri, un limbaj specific”]. Şi George Sand?“ ar fi povestit pentru a 
caracteriza pe un general, că el credea că trebuie să arunce, chiar asupra paharu- 
lui de apă pe care era să-l bea, o uitătură imperativă. Şi mai departe Trochu zice: 
„Chacun dans la mesure de sa situation s'efforce dattirer à soi les bénéfices du 
succes ou decarter de soi les responsabilités de la défaite...” „Cest l'exploitation de 
la guerre [ou] les morts, les blessés, les disparus et les modestes ont tort, pendant 
que les survivants, les presents et les audacieux ont raison”. [„Fiecare, în funcţie de 
propria situaţie, se străduieşte să-și atragă beneficiile succesului sau să-și elimine 
responsabilitățile înfrângerii...” „Acesta este modul de a exploata războiul în care 
morții, răniții, dispăruţii şi modeştii sunt de vină, în timp ce supraviețuitorii, cei 
prezenți şi curajoșii au dreptate]. Vorbăreţii şi neruşinaţii au dreptate, adică li se 
dă dreptate; cei care nu sunt prezenţi sunt osândiți. 

Aceasta are să fie soarta noastră. Dar, să sperăm că din noi, câțiva vor supra- 
vieţui, spre a spune ce a fost şi a arăta cine au fost vinovaţii, pentru ca să nu se 
repete această crimă. 

1% Louis Jules Trochu (1815-1896), lider militar şi politician francez. A servit în Algeria şi a 
participat la Războiul Crimeii (1853-1856). În 1866, ministrul de război l-a folosit la reorganizarea 
armatei franceze. Pornind de la această experienţă a scris, fără a semna, lucrarea: Armata france- 
ză în anul 1867, care s-a bucurat de un mare succes. După dezastrul armatei franceze din timpul 
războiului cu Prusia a fost numit guvernator al Parisului, luând măsuri energice pentru apărarea 
Capitalei. Ca urmare a revoluţiei din 4 septembrie 1870 a fost desemnat preşedinte al Guvernului 
Apărării Naţionale, calitate echivalentă cu un șef de stat. La 22 ianuarie 1871 a părăsit funcţia, ca 
urmare a intrasingenţei sale în a apăra orașul. Lucrări: Pentru adevăr şi justiție, în care justifică 
activitatea guvernului pe care l-a condus și Armata franceză în 1879, de către un ofițer în retragere 
(pensionar), o reluare a principalelor teze din 1867. 

1% George Sand (1804-1876), scriitoare franceză celebră atât prin romanele sale, cât și viața sa 


privată. Numele real este Amandine Aurore Lucile Depin Dudevant, ultimul nume fiind al primului 
ei soţ. 

19 X/1 XI 1916 ([a] 65-a zi) 

Fără ploaie; rece. 

Nimic nou pe front, afară de încăierări de patrule. Cu ocaziunea uneia din 
ele, oameni din [Regimentul] „Horia” şi unguri s-au găsit deodată la cinci pași unii 
de alţii, în ceaţă; şefii de patrulă au luat armele la ochi şi amândoi s-au împușcat 
pe loc. Cu altă ocazie, de care am vorbit în treacăt, mi se pare mai sus, ungurii 
au apărut în ceaţă, pe neașteptate, în faţa unui post din [Regimentul] „Horia” Un 
caporal din ai noştri a fugit înapoi, fluierând din degete și strigând în gura mare: 
„fugiţi! vin ungurii”; caporalul s-a executat chiar în aceeași zi. 

O patrulă din [Regimentul] „Crişan” s-a întâlnit la poalele munților Brețcani 
cu ungurii, care au deschis un foc bine ţintit şi de lungă durată, retrăgându-se 
repede, deși erau, se zice, de cinci ori mai numeroși. Patrula noastră s-a întors cu 
lucruri luate de la postul unguresc, ceea ce se numeşte, cu un eufemism, „pradă 
de război” Așadar, toate nuanțele. În curând și Regimentul „Crișan” va fi aclimatat 
[aclimatizat] cu necesitățile războiului. Păcat numai că timpul acesta de aclimata- 
re [aclimatizare] și pregătire nu se organizează sistematic, ci se umple cu marșuri, 
contramarșuri și măsuri felurite, care zădărnicesc orice procedare sistematică. 

Am scris o carte poştală comună generalului Dragalina, la Spitalul Regal unde 
se vindecă rana sa, dobândită la o luptă la nord de Tg. Jiu. Germanii trecuseră pa- 
sul Vulcan şi ajunseseră la, se zice, 5 km de. Tg. Jiu,.unde s-a născut o panică în 
trupele noastre. Generalul Dragalina, sosind cu automobilul, a potolit personal 
spaima, executând pe loc şase tineri ofițeri (din aceia despre care am referat Re- 
gelui în decembrie 1915), care fugiseră din front şi antrenaseră după sine deban- 
dada. Inimicul fiind aproape și văzând un automobil, a început un foc puternic. 
Generalul Dragalina a scăpat cu greu acoperit de corpurile ofițerilor săi, dar rănit 
la braț (se zvonește de o amputaţiune). Sfârşitul a fost, precum comunică comu- 
nicatul oficial, respingerea şi urmărirea inamicului, Divizia 1, superioară numeric, 
sosind în fața locului și luarea mai multor baterii de obuziere uşoare bavareze 
a[le] coloanei care, probabil, se hazardase, izolată, prea departe. lar urmarea mai 
îndepărtată a fost, ca totdeauna, propagarea cu iuțeală, mai mult decât telegrafia, 
a panicii spre Craiova și fuga locuitorilor bogaţi de acolo. 

Seara ne vizitează maiorul Berindei, comandantul Regimentului „Crişan” lată 
un adevărat militar: priceput, hotărât, energic, omenos însă; democrat şi aristo- 
crat, în același timp; totdeauna cu speranța în sân, chiar când sunt crize. 

Sosește, locotenentul Ghica!%, vindecat de rănile sale de la Turtucaia, încor- 
porat lui „Crişan”; om serios cu pecetea impresiunilor proaspete în vorbe şi atitu- 
dine. De la dânsul am dobândit amănunte asupra luptei de la Tg. Jiu. 


1% Probabil este vorba de Dumitru T. Ghica, născut la 24 august 1896 și avansat sublocotenent 
la 1 iulie 1916. La declanșarea războiului a făcut parte din Regimentul 40 infanterie. 

Astăzi ne sosesc șase trăsuri de ambulanțe automobile cerute de noi, conduse 
de dl [Gheorghe] Economui'%, fiul proprietarilor de la Mărăşeşti. Aşadar, comanda- 
mentul brigadei se umflă, pe când efectivul trupelor combatante se micşorează. 


20 X/2 XI 1916 ([a] 66-a zi) 

Bură. 

Regina conduce afacerile. Ea spune: „Je suis entre deux outres; le Roi et le Bră- 
tiano ne font que pleurer” [„Sunt între doi indignaţi; Regele şi Brătianu nu fac de- 
cât să se plângă”). Ea a telegrafiat acum o săptămână Țarului [Nicolae al II-lea]! 
pentru a cere ajutoare. Ea ar fi singura persoană care își păstrează sângele rece. 

Ofițerii francezi trimişi la noi sunt rău primiţi în cele mai multe părți; ames- 
tecul lor pare inoportun comandanților, al căror amor propriu suferă; pe alocuri, 
ofițerii francezi cer şi lucruri care la noi nu se pot îndeplini. 

Ministrul rusesc ar fi cerut 18 trenuri pe zi pentru a transporta trupe ruseşti; 
ele nu i s-au acordat din cauza dezordinii. S-a trimis Take Ionescu la el şi la direc- 
torul Căilor Ferate pentru a organiza lucrul care, acum, va funcționa. 

Planul aliaţilor cerea ca noi să fim defensivi în Carpaţi, ofensivi peste Dunăre. 
Brătianu a fost de părere contrară; aceasta a cauzat o primă discrepanţă. Fran- 
cezii se plâng că întreprinderile lor industriale la noi, de pildă o fabrică de aer 
comprimat, nu găsesc sprijinul necesar. Ei critică şovinismul nostru; adică se cere 
de la noi supunere oarbă, fără murmur, cum zice regulamentul nostru. [Maiorul 
Virgil] Economu, de la dânsul am aceste detalii, mai spune că la Paris prestigiul lui 
Brătianu şi [cel] al lui Iliescu sunt în scădere şi cu el renumele „armatei generalu- 
lui Iliescu’, precum scriau ziarele lor (presa lui Iliescu în Franţa era organizată de 
colonelul Rudeanu*?). 

Disensiunile între Averescu, Christescu, Iliescu continuă şi dau loc la fluctu- 
ațiuni în comandament. Pentru a discredita pe Averescu, Brătieniştii răspândesc 


15 Gheorghe Economu (Economo, Economos), membru al familiei Negroponte. 

151 Nicolae al II-lea Romanov (1868-1918), ţar al Imperiului Rus (1894-1917), văr al Reginei 
Maria. 

15 Vasile Rudeanu (1871-1965). A urmat Școala Militară din București, obținând tresele de 
sublocotenent la 1 iulie 1891. Apoi, în anii 1892-1894, a studiat în Belgia la Școala de Aplicaţie de 
Artilerie şi Geniu. Revenit în țară a lucrat mai mult timp în Administraţia Centrală a Ministerului de 
Război, urcând şi în ierarhia militară: căpitan — 1 aprilie 1900; maior — 7 aprilie 1909; locotenent-co- 
lonel — 7 aprilie 1912; colonel — 1 aprilie 1914. Cu acest grad a fost trimis, în 1915, la Roma, Paris şi 
Londra pentru pregătirea intrării României în război și pentru achiziționarea de armament. În anii 
1916-1919 a reprezentat Înaltul Comandament Român pe lângă cartierele generale francez și brita- 
nic. Pentru activitatea sa a se vedea: Vasile Rudeanu, Memorii din timpuri de pace și de război. 1884- 
1929, ediţie îngrijită, studiu introductiv şi note de Dumitru Preda și Vasile Alexandrescu, Cavallioti, 
Bucureşti, 2004. 

zvonul că planul de campanie a lui Averescu era sacrificarea Olteniei, defensiva în 
Carpaţi și ofensiva peste Dunăre. 

Notez încă, că Crăiniceanu, ca comandant de armată, era să fie capturat fără 
intervențiunea colonelului Gh Cantacuzino!5, care a contraatacat, și că el ar fi dat 
ordinul „sauve qui peut” [„scapă cine poate”). 

Dar şi fostul ministru al Franței, Blondel!'s, exploatează războiul; el pretinde 
că cu revolverul în mână ar fi silit plutoanele române, în debandadă la Silistra, să 
facă front şi să facă iar faţă inimicului. 

În rezumat, ceea ce se povesteşte dovedește o lipsă evidentă de conducere și 
de idee. În aceste condițiuni, lucrurile nu pot merge bine și probabilitatea crește 
ca țara noastră să fie teatru de război. 

Se poate ca, după degajarea Basarabiei de trupe, care se zice că aşteaptă acolo 
spre a fi transportate la noi, să vină ajutoare ruseşti în Muntenia. Aşa, Moldova şi 
Muntenia ar fi invadate de aliat. Se poate şi că aceste trupe aşteaptă spre a ocupa 
fortificațiunile de-a lungul Moldovei, Siretului, Focșani, Brăila, Babadag. 

Notez acestea toate; evenimentele viitorului se vor pune în legătură cu aceste 
ştiri; atunci vom vedea clar ce a fost. 

Marchizul de Saint Aulaire, ministrul Franţei, ar fi fost primit de Brătianu în 
mod hautain |sfidător) la prima sa vizită!*. Apoi ar fi venit cu oarecare cerințe la 
care Brătianu ar fi răspuns în mod negativ. Ministrul ar fi plecat atunci supărat; 
de atunci, francezul însă obține aproape tot ce vrea, cel puțin de la Brătianu. Şi 
Vintilă Brătianu are stat majorul său, care face planuri de campanie. Aşa că Iliescu 
îl are şi pe dânsul, afară de generalul francez Berthelot. Cu atâtea sfaturi bune, 
trebuie să iasă ceva cu totul genial. 

Anarhia care o cunoaștem din timp de pace continuă, deci, şi acum. În mijlo- 
cul dezordinii, fi-va o evoluţiune, o schimbare de oameni conducători? 

153 Gheorghe (Zizi) Cantacuzino (1869-1937). În grad de locotenent-colonel, obținut în 1915 
şi colonel (1916) a comandat, în timpul campaniei din toamna anului 1916, Regimentul 1 grăniceri 
(1916), fiind şi rănit. În anul 1917 a condus, cu rezultate excelente, Brigada de grăniceri, fiind de- 
corat cu ordinul Mihai Viteazul, clasa a III-a. În anul 1918 a fost avansat general de brigadă. După 
război a părăsit cariera militară ocupând diverse funcţii între care administrator al spitalelor civile, 
director şi administrator delegat al Fabricii de ciment Brăila. Pe plan politic a aderat la mişcarea 
legionară, fiind preşedintele Partidului „Totul Pentru Țară” (1935-1937). 

1# Jean-Camille Blondel, diplomat francez, ministrul plenipotenţiar al Franţei în România. 

155 Charles-August-Fâlix, conte de Beaupoil de Saint Aulaire (1860-1954), diplomat francez. 
A fost trimisul extraordinar şi ministrul plenipotenţiar al Franţei în România în perioada 25 iulie 
1916 - 21 martie 1920, înlocuindu-l în post pe Jean-Camille Blondel. În 1929, Academia Română 
l-a ales membru de onoare. Despre activitatea sa în România a se vedea Confesiunile unui bătrân 


diplomat, traducere din franceză de Ileana Sturdza, introducere și note de Mihai D. Sturdza, Editura 
Humanitas, București, 2002. 

Închei aceste observaţiuni, pentru a mă întoarce la brigada mea. 

Ieri era să fie o panică din cauza unui soldat beat, care fugise din serviciu de 
la Focşani spre Panciu şi se apucase noaptea să tragă 60 de cartuşe în aer. Nu era 
primul caz; hotărârea era de a-l executa, însă fapta sa nu corespundea niciunui 
articol din Codul justiției militare şi el era din Corpul 3 armată. Am fost fericit că 
am putut deroba judecata asupra corpului său originar şi mărturisesc că nu am 
curajul de a condamna pe cineva la moarte; convin că sufăr de o infirmitate, care 
este regretabilă pentru un comandant; poate că nu mi-ar lipsi energia necesară 
în asemenea cazuri, când trebuiește menținută disciplina cu orice preţ, dacă ca- 
uza pentru care ne luptăm ar fi a noastră; dar ne luptăm pentru o cauză străină. 
Conştiința mea m-ar fi mustrat până la moartea mea, dacă aș fi condamnat pe 
vinovatul la împușcare. 

Astăzi, perceptorul local ne-a anunţat că, din cauza sosirii armatei ruseşti, 
se golesc în gârlă și pe stradă toate spirtoasele: sinistră avangardă. Dar otrăvurile 
alcoolice fabricate de jidanii de aici merită să fie vărsate. Ni se vestește că a sosit 
la Panciu primul ofițer rus, căpitanul Ismailov, din geniu; desigur, fără a binevoi să 
se prezinte mie, care sunt aici cel mai vechi comandant? Nu că aş avea acest amor 
propriu, dar atitudinea este caracteristică: ils sont chez eux [sunt la ei acasă]. 


21 X/[3] XI 1916 ([a] 67-a zi) 

Rece. Timp mai bun. 

Astăzi spirtul, romul, coniacul curg prin rigolele străzilor Panciului; tot aerul 
este încărcat cu alcool: tămâia miroase, spre buna primire a bunului aliat. Popula- 
ţiunea crede că vin rușii în locul nostru și că pe noi ne trimite în Dobrogea. Ceea 
ce îi întăreşte în această convingere sunt transporturile noastre de trupe în jos 
(Batalionul Vlădoianu din „Crişan” la Adjud la Divizia 8, batalionul Demetrescu 
din „Crişan” la Adjud spre Regimentul 8 vânători, compania de pioneri la Făurei, 
din ordinul chiar al Regelui, la generalul Vălleanu, probabil pentru transportul 
trupelor ruseşti). 

În tot cazul aceste fenomene prevestitoare nu sunt tocmai îmbucurătoare; 
pentru produsele vărsate se dau bonuri. Se vor restitui vreodată valorile? Nu cred. 
De ce scumpii noştri aliați nu plătesc paguba cu bani gata, precum ni se recoman- 
dă în toate tratatele asupra războiului? Aceasta nu ar ademeni populaţiunea, în 
loc să o nemulțumească? 

Citesc în ziar alocuţiunea generalului Zaioncikovski, care a pierdut Constan- 
ţa, ţinută înainte de a pleca, fiind probabil destituit. Dacă cuvintele sunt bine re- 

produse, generalul nu are tact; el cere iertare că a fost aspru şi se scuzează cu 
superioritatea numerică a inimicului; mi se pare că asprimea s-ar fi impus faţă de 
retragerea sau lipsa de rezistență contra unui inimic inferior, nu superior, în nu- 
măr. Apoi generalul zice că pleacă cu părere de rău, dar cu bucuria de a fi înlocuit 
cu unul mult mai apt, care va lua revanșa asupra inimicului. Generalul mi se pare, 
într-adevăr, slab. 

Dar acestea sunt detalii instructive, dar altfel fără importanţă; partea intere- 
santă e că a fost destituit, precum se vede; vrea să zică, nu a fost retragerea voită, 
ci impusă. Generalul Prezan mi-a spus deci drept deunăzi; de unde deduc că şi 
celelalte afirmaţiuni ale sale au fost spuse drept. 


22 X/ [4 XI] 1916 ([a] 68-a zi) 

Prima zi senină după 14 acoperite. 

Comandamentul brigadei mele, cu impedimentele ei, numără astăzi 480 de 
inşi, 476 de cai și 129 de trăsuri existente pentru conducerea, alimentarea şi în- 
grijirea a cam 5 000 de combatanți, adică un om (ofițer sau altul) şi un cal pentru 
10 luptători, nesocotindu-se trenurile de luptă şi regimentare ale unităţilor. Este, 
desigur, un mare lux, care nu se întâmplă pe alte fronturi. Oamenii trăiesc bine 
altfel. Dar nu are să fie lucrul de lungă durată. În acest război numai două-trei 
săptămâni organizaţiunea rămâne neschimbată. 

După-amiază, o nouă telegramă: ultimul batalion din „Crişan” se detaşează; 
regimentele „Cloşca” şi „Crişan” pleacă cu Divizia 8. Aşa proporțiunea ironizată 
mai sus devine și mai ciudată. Sunt brigadier a unei „brigade” de cam 3 500 de 
oameni, pentru care am un stat major de servicii care numără 480 de inşi, 476 de 
cai, 129 de trăsuri; la şapte combatanți vine un om şi un cal, ca să meargă. 

Toate aceste fluctuaţiuni însemnează că se operează o nouă grupare şi că voi 
căpăta-poate o nouă însărcinare. Prevăd că frontul Armatei de Nord se va scurta 
miai mult încă (el merge acum de la Doftana la Bâsca Mică, între Armata 4 rusă și 
Armata Averescu, cu o linie de întărire rusă în spate, de-a lungul Siretului). Arma- 
ta rusă va „apăra” toată Moldova; Armata Prezan şi Averescu — Muntenia. E atât 
de natural: pentru a pătrunde spre Constantinopol, hotarul Țarului, se împinge de 
la Prut spre Carpaţi și se ocupă Delta României cu Brăila și Galaţi. Pentru Rusia, 
o victorie politică cu combinaţie militară, asupra aliaților ei [subliniere în text - 
n.n.]; o păcăleală bună. România, pe urmă, la încheierea păcii, va fi un obiect de 
compensațiune. 

În zilele acestea soarta mea trebuie să se decidă. 

Apus de soare minunat; dealurile Odobeştilor violeți, cerul portocaliu; vede- 
rea de la Panciu spre şesul mănos al Milcovului şi Putnei, grandioasă. 
Rușii în Moldova, germano-austriecii în Muntenia; fie-va asta soarta noastră? 


23 X/ [5 XI] 1916 ([a] 69-a zi) 

Un ordin de zi cu privire la vizita Prințului Moștenitor la Armata de Nord, cu 
ocazia zilei de naştere, a 23 — a sa — tout reporter å soi [totul se raportează la el]. 
Acest principe ar putea să fie mai des în mijlocul trupelor sale, Regele, asemenea. 
Regele se ocupă cu spitalul din Palat şi cu listele de decoraţiuni, precum [şi] a or- 
dona deplasarea unor subunități: toate, în mic și în detaliu, prin frunte îngustă. 

În urma dizolvării ordinei de bătaie a brigadei, m-am dus cu şeful de stat 
major la Adjud să mă prezint comandantului Diviziei 8, general Pătraşcu, spre 
a recomanda pe ambii comandanţi de regiment — maiorii Bucică şi Berindei. Cu 
această ocazie, m-am orientat încă asupra situațiunii generale. Lucrurile spuse de 
generalul Prezan sunt juste. 

Din nefericire pentru noi şi eu am văzut just: lipsă de conducere şi de idee 
sănătoasă; în loc ca o voinţă fermă și constantă să conducă, mulți mici, care nu au 
cădere, dispun şi ordonă în numele celui mai mare. Cestiuni personale între gene- 
rali zădărnicesc concentrarea forțelor: unul se pricopseşte, altul se surghiuneşte; 
diletantismul conduce. 

Grosul brigadei mele este sub un alt comandant de brigadă (Georgescu Cris- 
todulo!55); statul major al brigadei este prea mare pentru ce rămâne; serviciile 
dinapoi sunt enorme în proporțiunea trupelor rămase. 

Întâlnesc Regimentul „Cloşca” venind din Oneşti, la intrarea în Adjud. Disci- 
plina marșului, perfectă până la ultima trăsură. Corpul face cea mai bună impre- 
siune asupra generalului Pătrașcu. Îi atrag atențiunea asupra conducerii și influ- 
enței comandantului de regiment. Este plăcut când eşti aşa de independent, că nu 
ai nicio nevoie să arăţi rezultatul muncii sau metodei aplicate, ci să prezinţi numai 
rezultatul muncii subordonaților tăi spre a-i pune în evidenţă. Am avut acest sen- 
timent plăcut şi superior. 

Care va fi au milieu de 'se désarroi [în mijlocul acestui haos] întrebuințarea 
mea? Voi fi legat de acest sector al Vrancei? Sau lumea mă va trimite la o nouă în- 
sărcinare? O singură însărcinare o voi refuza: aceea de a conduce Şcoala Militară 
de Infanterie în timpul războiului. 

156 Colonelul Cristodulo Georgescu, comandantul Regimentului 11 infanterie (1912-1916), s-a 
născut la 24 iunie 1859; înrolat soldat (1879), elev al școlii de ofițeri (1883-1885) a devenit sublo- 


cotenent la 1 noiembrie 1885; avansări în grad: locotenent — 1889; căpitan - 1895; maior — 1908; 
colonel — 1913. 

24 X/[6 XI] 1916 ([a] 70-a zi) 

Am terminat citirea criticii generalului Dragomirov, apărută în „La Nouvelle 
Revue’, aprilie 1896, asupra romanului La guerre et la paix [Război şi pace]!*. Ea 
este interesantă și plină de învățăminte prețioase. În urma acestei citiri am pus să 
mi se aducă de acasă memoriile lui Trochu, pe care Dragomirov le laudă ca fiind 
instructive și educative. 

Am mers la Mărăşeşti cu automobilistul Economo!* pentru a mai vedea pe 
Regimentul „Crişan” (maior Berindei), a aduce corpurilor de care mă despart co- 
respondenţa sosită pentru ei şi pentru a ruga pe comandantul Diviziei 8, general 
Pătrașcu, să mă ceară ca comandant de brigadă al regimentelor luate de la mine; 
este mai natural să rămân cu ceea ce am creat cu atâtea dureri. 

La Mărăşeşti, am dejunat în casa Negroponte; era şi bătrâna doamnă Negro- 
ponte, bunica voluntarului nostru automobilist, sosită din Grozeşti!5, unde a stat 
liniştită înapoia frontului Diviziei 15, sub bubuitul tunului, la 4 km de inimic; ea 
este o damă, maniera de a judeca și de a se exprima este fină. La Mărăşeşti, Divizia 
8 aşteaptă destinațiunea ei, care deocamdată îi este necunoscută. 

„Crişan” îmi raportează că toate minele care trebuiau să obstrueze văile Ză- 
balei şi Nărujei, lucrate de inginerii noştri, au camuflat, scuipând exploziunea din 
orificiu, fără a cauza prăbuşiri; superficialitatea lucrării se dovedeşte. 


157 Mihail Ivanovici Dragomirov (1830-1905), general rus, una dintre personalităţile remarca- 
bile ale gândirii militare din secolul al XIX-lea. După studii de specialitate în Rusia, a călătorit, în 
anii 1858-1859, în Franţa, Belgia şi Marea Britanie, redactând rapoarte voluminoase despre instruc- 
ţia și manevrele militare din aceste țări la care a luat parte. În 1859, a fost atașat statului major al 
regelui Sardiniei, Victor Emmanuel, participând la bătăliile de la Magenta şi Solferino, din timpul 
războiului dintra Sardinia și Austria. Reîntors în Rusia a fost numit profesor de tactică la Academia 
Militară din Sankt Petersburg. El a pledat pentru reorganizarea sistemului educațional al armatei 
ruse și a fost instructorul mai multor prinți ai familiei imperiale ruse. În timpul războiului austro- 
prusian din 1866, generalul Dragomirov a fost observator în statul major al Armatei 2 prusiene, 
fiind prezent la bătăliile de pe Elba şi Kâniggratz. A luat parte la războiul ruso-otoman din anii 
1877-1878, în fruntea Diviziei 4 infanterie care a forțat Dunărea la Zimnicea. După eșecurile din 
primele două bătălii de la Plevna, s-a opus retragerii armatei ruse la nordul Dunări, în România. A 
fost rănit în pasul Șipka din Balcani. Timp de peste un deceniu a condus Academia Militară, fiind 
apoi comandant al districtului militar Kiev. A ieșit din cadrele active în anul 1903. Cărţile sale au 
fost traduse în limba franceză, iar critica celebrului roman al lui Lev Tolstoi Război și Pace i-a adus 
o largă notorietate pe plan internaţional. Pe planul gândirii teoretice, este considerat șeful şcolii 
militare „ortodoxe” ruse. 

158 Nepot al familiei Negroponte. 

15 Moşia de la Grozeşti (Oituz) a fost cumpărată după 1866 de N. I. Negroponte, moştenită de 
Gheorghe Ulise Negroponte și cedată, ulterior, fiicei sale, Elena Negroponte, căsătorită cu generalul 
Eremia Grigorescu. 

25 X/[7 XI] 1916 ([a] 71-a zi) 

Ceaţă și senin. 

Am fost iar la Bacău spre a vedea care este situația mea și dacă se va dizol- 
va stat majorul brigadei. Se pare că nu. Generalul Prezan plănuieşte o ofensivă 
comună din sectorul meu şi din Oituz, pentru care are de gând a-mi încredința 
mai multe trupe; în mod vremelnic, pentru o acțiune numai, precum am înțeles; 
dar din acest groupement momentané [grupare temporară] poate ieşi ceva per- 
manent. Să vedem. În orice caz, o asemenea ofensivă, cu o singură divizie, spre 
Oituz, nu poate avea o influență asupra operațiunilor în valea Prahovei şi Oltului, 
care sunt desigur garantate. Pentru o reacțiune cum o doreşte generalul trebuie o 
mare ofensivă din Galiția de Sud şi Bucovina. 

Am citit un articol al generalului Dragomirov asupra disciplinei și subordo- 
națiunii; el este excelent și corespunde întocmai ideilor preconizate în trecut de 
mine. Această coincidență mă bucură. 


26 X/[8 XI] 1916 ([a] 72-a zi) 

Senin. 

Plec cu maior [Anton] Vasilescu și dr. Teodorescu cu auto la Soveja și de aco- 
lo, cu trenul, la Gara Putna, pentru a organiza lovitura de sondă în inimic, dorită 
de Armata de Nord. Răsăritul soarelui, cu negurile colorate în portocaliu și mauve 
şi văile fumegând vapori de opal erau ca o acuarelă de Turner!S sau unele tablouri 
de Monet!Si; dar momente fugitive, grele de prins pentru pictor. 

În Gara Putna, un aeroplan inimic cu crucea de fier. Seara călare, la așa nu- 
mitul Pichet de iarnă în valea Lepşei; pe lună plină, o plimbare până la pichetul 
cel mai apropiat lua cam un ceas distanță; brumă de zahăr cristalizat sub lumina 
albă astrală; aer de brad. 

Întorcându-mă, ofițerii în spatele meu vorbesc de evenimente, de Regele Ca- 
rol, Regina Elisabeta, tatăl meu şi de perfidia timpurilor actuale; neîncredere la 
aceşti oameni simpli în acei care îi conduc. Tac la apreciaţiunile lor. 


27 X/[9 XI] 1916 ([a] 73-a zi) 

Senin. 

Dimineaţa călare, prin serpentine şi pădure de brad, prin munţiinumiţi Vrân- 
ceni la Poiana Lacuri şi muntele Clăbuc care stăpânește tot sectorul meu. Vedem 

15 Joseph Mallord William Turner (1775-1851), pictor (peisagist) britanic, reprezentant al ro- 
mantismului. Tema preferată a fost peisajul marin. 


161 Claude Monet (1840-1926), renumit pictor francez, reprezentant de frunte al impresionis- 
mului, curent ce a revoluționat pictura secolului al XIX-lea. 

Penteleul, inimicul, Micii Jepi şi Piatra Craiului; o splendidă panoramă într-o baie 
de soare cald. Întâlnesc pe colonelul Gorski'2, comandantul Regimentului 8 vå- 
nători, pe Clăbuc; ne convorbim din cauza necesităților vecinătăţii noastre tacti- 
ce; la plecare, câteva şrapnele de la inimic; dejunăm la adăpostul unui bordei de 
post mic, sub unghiul mort. 

Seara cu trăsura în valea Caşinului; cu trenul la Onești și de acolo cu trăsura 
la Grozeşti, [la] Cartierul generalului Grigorescu Eremia, comandantul Diviziei 
15, la dna Negroponte. Convorbire cu generalul pentru atacul din 29 X, la care 
trebuie să cooperăm și schimb de idei asupra trecutului. Și generalul Grigorescu 
împărtăşeşte vederile mele asupra Regelui şi Marelui Cartier General. Și el vede 
nori groși adunându-se pe capul nostru, plini de spade Damocleice. Şi el vede 
regimul personal care ne aduce la marginea prăpastiei şi care se menţine şi men- 
ţine buna noastră postură numai prin valuri de sânge vărsat inutil şi vieţi de bravi 
cheltuite inutil. Îmi povestește epopeea diviziei sale și trimiterilor sale pe toate 
fronturile în grabă, pentru a aduce salvare în situațiuni numite de Marele Cartier 
General ca critice. Seara dorm la fabrica „Union, la colonelul Gorski. 


28 X/[10 XI] 1916 ([a] 74-a zi) 

Senin. 

Plec [la] 6.00 a.m. călare de la fabrica „Union” spre Lacurile şi de acolo pe jos 
la Pichetul de iarnă, [punct] terminus al funicularului unde am dormit în 26/27 
noaptea; ajung acolo la 11.00 a.m., pe drumul invers pe care îl făcusem deunăzi; 
bubuitul tunurilor mă însoțește. În timpul călătoriei mele, trupele mele se bat pe 
munții Brețcani. Mâine vom continua bătălia mai crâncenă, dimpreună cu Divizia 
15. Dictez ordinele maiorului [Anton] Vasilescu. Dejunăm la pichet cu ofițerii și 
ne pregătim spre a înnopta la Piatra Scrisă (zisă a lui Ştefan cel Mare). 

Ordinul meu este conceput ca de obicei, însă formulat altfel, adică prescriind 
comandantului amănuntele executării atacului. Comandanții noștri nu sunt de- 
prinşi a comanda unităţi mari, dispun cu companii, dispersează trupele în spațiu 

162 Alexandru Gorski (1875-1943). În acel moment locotenent-colonel, grad pe care l-a obținut 
la 1 august 1915. A devenit sublocotenent la 10 iulie 1895, având până la Primul Război Mondial o 
carieră normală, fiind avansat succesiv: locotenent — 10 mai 1900; căpitan — 14 martie 1905; maior 
— 1 aprilie 1914. La 1 noiembrie 1916 a fost avansat colonel, iar la 10 mai 1918, general de brigadă. 
În 1918 a fost, pentru scurte perioade, șeful Direcţiei Personal și secretar general al Ministerului 
Apărării Naţionale. După război, a comandat Divizia 16 infanterie (1923-1926) și Corpul 5 munte 
(1931). A fost inspector tehnic al Învățământului Militar (1926-1931), inspector general al aero- 
nauticii (1929-1930) şi de armată (1931-1934). La 7 februarie 1936 a fost trecut în rezervă pentru 


limită de vârstă. Între timp a fost avansat general de divizie (15 iulie 1927) şi de corp de armată (în 
rezervă — 1 iunie 1938) 

și în timp. Lucru care s-a făcut și la atacul din astă dimineaţă și care vroiesc să-l 
evit mâine. 

Marşul la Piatra Scrisă, însoţit de doi bravi soldaţi, inteligenţi şi cuviincioşi, 
s-a terminat sub zgomotul focurilor de infanterie de pe munții Breţcani; prin pă- 
duri seculare am mers cu anevoinţă, căci regiuni întregi erau acoperite cu copaci 
răsturnaţi de furtună; talpa rădăcinii se uită la noi și avea, adeseori, un diametru 
de 2 m, iar lungimea uriașului de 15-20 m. Unii dintre ei atacați de ferestraiele 
ovreilor xylofagi, dar netransportabili în această regiune sălbatică. Lăcomia banu- 
lui a făcut aici devastări imense; mii de copaci zac și putrezesc. 

Seara şi noaptea la Piatra Scrisă (de Ştefan cel Mare, se zice, împărțind codrii 
la vrânceni) într-un bordei. Telefonistul sforăia ca un dinamo. Admirabilă lună 
plină. Conversaţiune până târziu şi glume. Adjutantul Regimentului „Horia”, Va- 
sile lonescu'$, cu mustața rasă, l-am comparat cu Moltke!“ din cauza profilului; 
iar pe comandant, Grigorie Vasilescu, cu căciula de astrahan cenușie, din același 
motiv, cu Napoleon, pictat de Vereşciaghin'S5. Bivuacul fără foc, sub lună, o prive- 
lişte pitorească. Și mâine? 


29 X/[11 XI] 1916 ([a] 75-a zi) 

La [ora] 5 a.m. ne deşteptăm sub bubuitul tunurilor; bombardamentul din 
partea Diviziei 15 a noastră a început; încă două ore şi atacul nostru va porni. 
Bateria noastră de 75 mm deschide cu o secție și ea focul; ea este departe de noi, 
dar luminându-se de ziuă îi putem îndrepta tirul, prin telefon. Aştept ora înce- 
perii atacului infanteriei noastre de pe vârful Lepşei. Mă duc cu maiorul [Anton] 
Vasilescu sus pe vârful cucerit şi ne culcăm în linia trăgătorilor. Maiorul Vasilescu 
Grigorie are conducerea luptei și trebuie să rămână jos, la telefon. În timpul mar- 
şului, gloanțele pierdute cântă ca țânţarii la urechile noastre: gilt es mir, oder gilt 
es dir [voi fi eu cel doborât ori tu]. 

Din când în când, un cântec şuierat pe un interval mai mare de tonuri: arti- 
lerie inimică. Avem de la contenance [capacitate]. Sus, între trăgători, asemenea. 
Lupta, unde ne găsim, tărăgănează. Întăririle inimicului se văd clar, precum și 
mişcările agenţilor săi între tranșee şi posturile de comandament. Din nou, se 
dovedeşte că nu știm să întrebuințăm legăturile. Un batalion este către 9.00 a.m. 
la 50 de metri de inimic şi așteaptă până la 1.00 p.m. acţiunea celorlalți pe aripa 
stângă; dar neavând telefon cu noi, cel puţin legătura directă lipsind, doleanţele 

16 Anuarul Armatei Române pe anul 1916 indică existenţa a trei căpitani cu numele de Vasile 
Ionescu, fapt care nu ne-a permis identificarea exactă a ofițerului. 


15 Helmuth Karl Bernhad von Moltke (1800-1891), feldmareșal german. 
165 Vasile Vasilievici Vereşciaghin (1842-1904), pictor rus, reprezentant al impresionismului. 

acestui batalion nu ajung la noi decât după şase ore, timp întrebuințat de inimic 
cu folos. 

Dar a fost şi o lipsă de iniţiativă la aripa de sud, care nu trebuia să aștepte in- 
sistențele aripei de nord. În fine, către [ora] 3.00 p.m. se atacă cu toată linia. Dar, 
inimicul este superior în număr, în artilerie şi în mitraliere. Noi avem 3 000 de 
oameni, 4 tunuri, 6 mitraliere; el, 6 000 de oameni, 30 de tunuri, 60 de mitraliere; 
inimicul [are] legături telefonice bune, noi, legături slabe şi nedirecte telefonice. 
În sfârşit, soseşte știrea că Divizia 15 a ocupat înălțimile dorite. Detașamentul 
meu îndeplinindu-şi misiunea de a ajuta această divizie şi a atrage inimicul asupra 
sa, am ordonat ruperea luptei, spre a evita pierderi mai mari. 

Proporția pierderilor a fost: morţi — 1%; răniți — 3,3 %; dispăruţi — 0,3% la 
trupă. La ofițeri — unul este rănit, altul contuzionat. În cifre: 28 de morți, 122 de 
răniți, 8 dispăruţi. Cei mai mulți răniţi nu au răni grave. Sunt dintre ei care au fost 
răniți în a doua sau în a treia luptă (Turtucaia, Câineni). 

Triste şi înălțătoare impresiuni jos, la punctul de prim ajutor. Defileul răniților 
de sus de la Piatra Scrisă, pe tărgi sau în foi de cort, ca în actul morții lui Siegfried 
din Gâtterdămmerung [Amurgul zeilor]'%, în întunericul pădurii mari. Sub bubu- 
itul tunurilor citesc scrisorile de acasă aduse mie de locotenentul Botez. 


30 X/ [12 XI] 1916 ([a] 77-a zi)” Ceaţă. 
31 X/ [13 XI] 1916 ([a] 78-a zi) Idem. 


1/[14] XI 1916 ([a] 79-a zi) Idem. 

Am fost la Focşani, spre a mă preocupa de pregătirea războinică a recruţilor 
lui „Horia” Aflu că este în intențiune a mi se încredința şi Regimentul 1 grăniceri. 
Sus, la comandamentele grănicerilor, sunt fel de fel de ofițeri superiori încrustați, 
care beneficiază de titlu şi pozițiune şi care se gândesc numai a se „aranja” şi a se 
păstra pentru timpul viitor de pace. Corpul grănicerilor, ca corp special şi închis, 
este ca Pfriinde [venituri dintr-o funcţie bisericească]. Restul le este indiferent. 

Perspectiva că eu voi împinge grupul recruţilor spre linia de foc, spre a face 
instrucţia lor într-o atmosferă mai războinică ca la Odobeşti și la Focşani, le este 
foarte desplăcută. Ei sunt ca o familie care posedă două automobile scumpe (două 
regimente de grăniceri), dar nu știu să conducă și acum caută un chauffeur carele 
sunt eu. Ciudată mentalitate. Acuma mă vor trei: generalul Pătrașcu, la Divizia 8; 

16 Creaţie muzicală celebră a lui Richard Wagner care face parte din tetralogia Inelul Nibelun- 
gilor (Der Ring des Nibelungen). Aceasta mai cuprinde operele Das Rheingold (Aurul Rinului), Die 
Walkiire (Walkiria ) şi Siegfried . 

15 Din nou a încurcat numărătoarea zilelor, sărind de la a 75-a zi la a 77-a zi. 

generalul Prezan, la Armata de Nord; Corpul Grănicerilor. Dar, în fond, ştiu eu, 
dacă mă vor cu toată sinceritatea? Prezan, da; Pătrașcu, cred asemenea. Dar cei- 
alți, mă îndoiesc. În orice caz, eu nu aș dori o situațiune falsă, ca chauffeur. 


2/[15] XI 1916 ([a] 80-a zi) 

Ceaţă, agreabil. 

Merg la spitalele mele din Panciu. Sunt două. La Şcoala comunală și la cea 
evreiască. Dau galoane răniților pentru a doua oară. Multe întâlniri de ochi eloc- 
venți, strângeri de mână şi mângâieri de obraji. Unul este cu ochii exaltaţi pironiți 
în mine adânc; mă apropii de el; vorbeşte mult; cred că e înfierbântat, nu este 
numai excitat. Are nouă răni dintr-o singură luptă; este din Miclăușeni, a cunos- 
cut pe moșul Iorgu'S%; medicii zic că este un stoic. Îi aduc și lui, după-masă, un 
galon de caporal, căci cu nouă răni ar fi o rușine să nu se recunoască vrednicia. 
Mă tem că va muri, ca acela care, scoborât rănit, din pădurea de la Piatra Scrisă, 
îmi spune zâmbind: „rău, dar vroiesc să mă vindec şi voi merge iar la luptă”. Vă 
iubesc, bravi soldaţi, cu aceeaşi putere cu care disprețuiesc pe politicienii care ne 
duc la prăpastie. 

Ce fac copiii acum? Mă tem că se vor întoarce la București din Țibăneşti, 
când vor reîncepe atacurile aeriene. Carp vrea să părăsescă Țibăneşti, afând că 
ruşii au „paza” Moldovei. Stăpâni avem destui, în perspectivă: în Moldova — ruşi; 
în Muntenia — germani. Părțile sedentare ale regimentelor din Muntenia se mută 
în Moldova: rău semn. Rușii sunt obraznici: rău semn. 

Am citit azi biografia lui Dekker-Multatuli:s, Ea este foarte instructivă pen- 
tru orice revoltat, prin urmare şi pentru mine. Periculos este să soseşti ca un câine 
dans un jeu de quilles [în condiţii nepotrivite], oricât de ideală și de echitabilă ar fi 
întreprinderea; și pe urmă, când te lupți pentru cei surghiuniţi, cine te înconjoară 
în toiul luptei? Conluptătorii pe care îi visezi? Nu ca la Multatuli, revoltați, dar 
oameni de nimic sau mediocri. Prin urmare, ca în acest război, nu năvala locală 
duce la bun sfârşit, ci strategia şi tactica, energică, metodică şi consecventă. Este 
un noroc că am căzut pe acest articol din „Revue des Deux Mondes’. 


3/[16] XI 1916 ([a] 81-a zi) 
Fulgi de zăpadă pentru prima oară, jos, la Panciu. Nimic nou. 


168 Se referă la Gheorghe (Iorgu) A. Sturdza-Miclăușeni (1841-1909), fratele lui Dimitrie A. 
Sturdza, care — împreună cu soția sa, Maria Ghica — a ridicat castelul Sturdza de la Miclăușeni 
(1880-1904). În timpul Primului Război Mondial conacul de la Miclăuşeni a fost pus la dispoziția 
unui spital militar. 

1% Eduard Douves Dekker (1820-1887), celebru scriitor olandez, pseudonim Multatuli (în lati- 
nă — am suferit mult). Opera sa este cea mai importantă este Max Havelaar (1860), în care critică 
abuzurile colonizării în Indiile Olandeze de Est (Indonezia). 

Ce curios: dacă pierd efecte, arme, cai, şi dacă trag prea multe cartuşe, mi se 
va face, desigur, un grav proces, dar nimeni nu mă va întreba de ce am pierdut 
oameni. Pe toate fronturile se întreprind acțiuni care nu reprezintă decât sforțări 
izolate, prin care se pierd oameni, spre a linişti conştiinţa cu un „vezi cât de eroic 
ne-am luptat”? Dar nu este un plan comun pentru aceste acțiuni. Şi bănuiesc că, 
„pe alocurea, comandanți ambițioși exploatează situațiunea spre a trimite oame- 
nii în foc ca „reclamă” pentru dânşii. Şi corespunzător acestei ordine de idei, ce 
însemnează acele onoruri cumulate asupra unor comandanți care raportează „re- 
gimentul este măcinat” și apoi sunt siliți să se retragă? 

Situaţia Țării devine rea: ruşii se întind în Moldova; cartierul general al Ar- 
matei noastre de Nord se coboară de la Bacău la Focșani; de-a lungul Dunării, 
până la Giurgiu, începe holera; molima este la Râmnicu Sărat; şi în Muntenia, 
germanii amenință Oltenia în mod serios; în Capitală, iar spaima avioanelor. 


4/[17] XI 1916 ([a] 81-a zi)” 

Noaptea ninge tare. 

Contactul cu rușii, care în spatele și în vecinătatea noastră vor face a doua şi 
a treia linie de întăriri peste munţii Zăbrăuți și spre Putna inferioară, devine mai 
des. Un locotenent rus, căruia i-am pus la dispoziție 2 000 salahori români, mi se 
plânge, prin jandarmi, că oamenii fug fiindcă nu au de mâncare; au dreptate oa- 
menii. Îi spun, prin jandarmi, că sunt depozite la Panciu și Mărășești și că nu are 
decât să dea bonuri. Dar, el cere şi sârmă telefonică de la noi, că n-are. Das kann 
gut werden [Asta poate fi de bine]. De prezentat la mine sau de salut al soldaților 
ruși, niciodată. Atitudinea lor este aceea a stăpânilor. „Nu este mai bună carne 
de tun, ca oameni săraci, care nu posedă decât ceva lut lipit de încălțămintea 
lor”(Peer Gynt în Maroc!”!). 


5/[18] XI 1916 ([a] 82-a zi) 
Senin, ger, jos zăpadă. 


6/[19] XI 1916 ([a] 83-a zi) 
Ceaţă, zăpadă. Mi-a căzut în mână un volumaş, imprimat în 1821, de actua- 
litate acuma Essai sur le despotisme par Mirabeau!” [Eseu asupra despotismului 


1% Din nou a pierdut numărătoarea zilelor de la mobilizare, repetând-o pe cea de-a 81 zi ; păs- 
trăm această inadvertenţă, dar o semnalăm. 

171 Referire la personajul Peer Gynt care a făcut avere în Maroc, din piesa cu același nume a lui 
Henrik Ibsen, publicată în 1867. 

172 Honoré Gabriel Riqueti, conte de Mirabeau (1749-1791), scriitor, jurnalist, diplomat, po- 
litician și francmason francez. În timpul Revoluţiei Franceze a fost adept al curentului moderat, 

de Mirabeau]. Citesc în ziarele noastre interviul acordat de Rege ziarului „Times'. 
El pleacă de la premisele că niciodată nu ne-am gândit decât la cooperarea cu 
Puterile Ententei (pasajul care justifică neintrarea noastră în acţiune în 1915); că 
vocea sângelui ne-a chemat, fără influențarea artificială a opiniei publice; că ne va 
salva eroismul; că ne procură biruința munificența puterilor aliate. Vom controla 
în viitor dacă Regele s-a înşelat. 

Mai gravă este cestiunea că el afirmă imperialismul, despotismul şi barbaria 
germană, căci este clar că fiecare beligerant merită aceleaşi etichete. 

În fine, m-au frapat întrebuințările unor locuri comune și fraze romantice, 
care din gura unui Suveran au dessus de la melee [care trebuie să rămână obiectiv] 
nu ar trebui să iasă („Viitorul” 4 XI 1916). 


7/[20] XI 1916 ([a] 84-a zi) 

Ceaţă, senin, moină. 

Je veux supporter tout et ne me repentir de rien [Vreau să suport totul şi să nu 
regret nimic]. În inactivitatea mea am mers la spital. Trecând pe lângă Pădure, din 
Miclăușeni, el m-a luat familiar de mână. 


8/[21] XI 1916 ([a] 85-a zi) 

Ceaţă, moină. 

Retragerea noastră spre Filiaşi ni s-a comunicat ieri în acelaşi timp cu luarea 
Monastirului de către aliații noștri. Se pare că retragerea noastră e organizată, 
căci altfel, trupele din Severin — valea Cernei, fiind lăsate, ar fi trebuit să se retragă 
şi ele; presupun că se trimit de la Piteşti şi că în regiunea Craiova — Drăgăşani - 
Slatina va fi o bătălie care va decide soarta coloanei germane intrată acolo sau 
soarta Olteniei. Dacă germanii sunt bătuți, ei trebuie să dea înapoi din Carpaţii 
Munteniei; dacă noi suntem bătuți, se va lua Muntenia în răspăr [cuvânt indes- 
cifrabil — n.n.]. Cred că, de astă dată, în fine, suntem pregătiți şi că Averescu va 
dobândi o victorie. Cred, asemenea, că aducerea unor întăriri serioase în Oltenia 
a fost organizată de francezi, care or fi insistat asupra lenţilor aliaţi ruşi; indiciu — 
stagnațiunea în Dobrogea. 

Dar lucrul nu va reuși decât după principiul activité, activité, vitesse [activi- 
tate, activitate, viteză] şi dacă se dau ordinele de operaţiune, ţinând socoteală de 
puterea reală şi capacitatea trupelor şi comandanților în joc. 

Trupele noastre se retrag chiar spre Craiova; totuși soarta se poate încă în- 
toarce în favoarea noastră. Mă tem însă acum, ca înaintarea inimicului spre R. 


preferând o monarhie constituțională, similară celei din Marea Britanie. Lucrarea Eseu asupra des- 
potismului a fost publicată în 1775. 

Vâlcea şi Curtea de Argeş să nu amenințe liniile de comunicaţie a grupului de la 
Dragoslavele, care se luptă acolo vitejeşte de mai bine de o lună!?. 

Un nou şi înverşunat atac aerian asupra Bucureştilor mă umple cu mare grijă 
pentru copii, căci pe lângă primejdia vieţii, mai este şi aceea a impresiunii nervoa- 
se. Această grijă şi ceața deasă care ne acoperă mă fac pesimist. Suntem în voia 
destinului şi nu rămâne decât ca fiecare din noi să-și facă datoria sa în cercul unde 
este pus. 

Azi, primul meu contact de serviciu cu rușii; un stabscapitan este aici cu tru- 
pa sa, fără ca el să se fi prezentat; poliția mea disciplinară şi sanitară suferă; el nici 
nu ştie despre vaccinuri anticolerice şi propunerea mea i se pare curioasă; el nu 
vrea, înainte de a întreba pe nacialnicul [conducătorul —n.n.] său; era foarte mirat 
de a afla că în fiecare sat este un post telefonic. Dacă toată armata rusă este astfel 
încadrată, atunci „halal” de aliaţii noștri. 

Păcat că Regele a zis ce a zis în interviul său din „Times, publicat în „Viitorul” 
din 4 XI, căci mai târziu se va căi. A afirmat neadevăruri și a spus nedreptăți; nu 
vroiam poate să tacă, dar nu trebuie să mintă; grija de a minţi trebuie să o lase po- 
liticienilor săi. Cine e sus-pus trebuie să fie ca o icoană și un ideal pentru alţii, spre 
a avea autoritatea personală neştirbită. Aşa Regele s-a scoborât jos, s-a spurcat şi 
nu mai este icoana sfântă. 

Dar cum stau eu față de Rege sau el faţă de mine? Eu, care am jurat credinţă, 
îmi fac datoria, dar fără respect personal pentru el, cu viciile sale, cu slăbiciunile 
sale'de iertat, dar cu infirmitatea voinţei. El, care crede să sunt incapabil de infide- 
litatea de care a fost capabil el, pe când la dânsul actul comis este o dublă trădare 
şi eu mă bat credincios disciplinei, contra acelora care reprezintă [text în limba 
germană indescifrabil — n.n.). Ce situaţie falsă unul față de celălalt. El trebuie să 
disprețuiască toate simțămintele și intențiunile mele, toată capacitatea mea și tot 
ceea ce am învățat! Nu pot uita cuvântul său când vorbeam împreună de maiorul 
von Hahnke [text indescifrabil — n.n.], nici acel ricanement [rânjet] la Castelul 
Peleş, când eram la ceai cu Principele Eitel Friederich!”* şi Regele (cu Principele 

173 Este vorba de luptele din culoarul Bran-Rucăr (25 septembrie/8 octombrie-10/23 noiem- 
brie 1916. Corpul 1 rezervă german a atacat violent poziţiile „grupului Nămăiești”, format din divi- 
ziile 12 şi 22 infanterie, dar trupele române au rezistat cu tenacitate. Confruntări aprige au avut loc 
la Giuvala, Dragoslavele, Cândești, Lereşti, muntele Mateiaș etc. Înaintarea trupelor Puterilor Cen- 
trale în interiorul Munteniei a obligat Marele Cartier General Român să decidă, la 15/28 noiembrie 
1916, retragerea Grupului „Nămăieşti” spre Târgovişte. 

174 Principele Eitel Friedrich de Hohenzollern ( 1883-1942), al doilea fiu al împăratului Wil- 
helm al II-lea. Este posibil ca episodul să fi avut loc în timpul vizitei prinţului în România (19-23 
ianuarie 1913), care l-a reprezentat pe împăratul german, unul din nașii principelui Mircea, la bot- 


ezul acestuia (Eugeniu Arhur Buhman, Patru decenii în serviciul Casei Regale a României. Memorii 
1898-1940, ediţie îngrijită de Cristian Scarlat, Editura Sigma Bucureşti, 2006, p. 133-134.) 

Moştenitor) glumea asupra localurilor interlope din Berlin. Este o prea mare de- 
osebire între noi şi nu vom colabora probabil niciodată, căci nu văd cum el se va 
reabilita în ochii mei și cum eu voi mai putea avea încredere într-însul, după ce el 
m-a tratat aşa cum a făcut. l 


9/[22] XI 1916 ([a] 86-a zi) 

Senin; moină. 

Înmormântez pe al patrulea soldat rănit la Panciu. Comuna pune iar toate 
la dispoziție. Cadavrul îmi reamintește cuvintele genialului Descartes: „C'est se 
tromper que de croire que l'âme donne du mouvement et de la chaleur au corps” 
[„Este o înşelăciune să crezi că sufletul imprimă mișcare şi căldură corpului”). În- 
tr-adevăr care e deosebirea între mine care trăiesc și cadavrul meu, dacă nu cam 
aceeaşi între un ceasornic care merge şi altul stricat, care nu mai umblă? 

[Text indescifrabil — n.n.] 


10/[23] XI 1916 ([a] 87-a zi) 

Plecarea maiorului Anton Vasilescu, numit şef al Biroului operaţiilor la Arma- 
ta de Nord. Astfel, Vasilescu va avea, în fine, o ocupaţiune potrivită gradului și ca- 
pacităţii sale. Căci aici, la o brigadă care nu mai este, era osândit la lucrări fără im- 
portanță, cu atât mai mult cu cât „brigada” nu e în plină activitate şi stă pe loc. Mie 
personal îmi pare rău de a mă despărți de un camarad, care mă secunda cu tact şi 
cu sinceritate şi cu care puteam să am schimburi de idei, fără sfială. Este agreabil 
de a avea un cunoscător al nevoilor și durerilor Brigadei la Armata de Nord. 

Ordinele venite de sus prin care se promit premii băneşti acelora care au 
cucerit arme, mitraliere etc., cu un tablou întreg de „taxe” îmi reamintește versul 
unui contemporan [Ovidiu)'% al lui Octavian August” 6. 

Non facile invenias multis in millibus unum 

Virtutem pretium qui putet esse sui 

Ipse decor recti facti, si praemia desint 

Non movet et gratis poenitet esse probum. 

[Şi dintr-o mie unul dacă găseşti să creadă 

Că numai-n ea virtutea îşi are plata ei. 

Ce-ți este-o faptă bună, de nu câştigi nimica? 

Să fii cinstit degeaba îţi pare chiar şi rău!]!” 

175 Poetul latin Publius Ovidius Naso (43 î.Hr.-17 sau 18 d.Hr); versurile sunt din Epistulae 
ex Ponto, liber II, 3 şi fac parte dintr-o scrisoare adresată lui Maximus Cotta, fiul oratorului Caius 
Aurelius Cotta. 

'7% Împăratul roman Octavian Augustus (62 î.Hr.-19 d.Hr). 


17 Publius Ovidius Naso, Scrisori din exil, În româneşte de Teodor Naum. Studiu introductiv 
şi comentarii de N. Lascu, ESPLA, București, 1957, Cartea a Il-a/3, p. 177. 

11/[24] XI 1916 ([a] 88-a zi) 
Senin. 


12/[25] XI 1916 ([a] 89-a zi) 

Ceaţă și senin. 

Mă duc la fabrica Tişiţa, lângă Mărăşeşti, spre a mă întâlni cu un ofițer tehnic 
francez. El este însărcinat în urma intervenţiunii mele, să vadă dacă motoarele 
electrice de acolo şi instalațiunile nu ar putea servi spionilor inimici pentru trans- 
miterea şi prinderea ştirilor asupra noastră. El afirmă că da și se vor lua măsurile 
necesare în urma rapoartelor ce le va face. Lucrul cel mai bun ar fi de a da aceste 
instalațiuni părăsite pe mâna unui inginer bun organizator, pentru a le transforma 
în fabrici militare (scuturi, cercuri, projectile, aruncătoare de mine, potcoave etc.) 
„Dar nu există destul spirit practic şi destulă coordonare. Pe urmă mă duc la vila 
Negroponte pentru a face o vizită stăpânilor casei Economo şi, prin aceasta, a face 
plăcere tânărului Economo care este atașat brigadei. 

De la Bacău, capăt ştirea că germanii au trecut Dunărea la Şiştov-Zimnicea!”8. 
Se pare că operațiunile noastre pe Oltul inferior sunt zădărnicite, căci spatele lor 
este, cel puţin amenințat, dacă nu în primejdie. Insuccesul retragerii de la Filiaşi 
se atribuie unor deralieri de trenuri; nu cred; a fost un accident care s-a adăugat 
marelui număr de factori care sunt cauzele insucceselor noastre. 


13/[26] XI 1916 ([a] 90-a zi) 

Senin, mai târziu ceaţă. 

Cu Economo la Oneşti şi Grozeşti (castelul bunicii sale Economo), spre a mă 
întâlni cu generalii Christescu și Grigorescu. Christescu este numit comandant 
al Armatei de Nord (un corp slab şi redus), pe când generalul Iancovescu!” îi ia 
locul pe frontul dunărean, deja sub inimic şi pe când Prezan, luat de la Armata 
de Nord, se pune peste cinci divizii adunate la Piteşti spre a face față inimicului 
cotropitor. Acest inimic a ajuns peste Dunăre, pe Vedea, la două etape de Giurgiu, 


1% Grupul Kosch din Armata lui Mackensen a trecut Dunărea la Zimnicea, slab supravegheată 
de trupele române în noapte de 9-10/22-23 noiembrie 1916, înaintând apoi spre Bucureşti. 

19 Constantin Iancovescu (1862-1945) a făcut parte din elita militară românească din deceniul 
al doilea al secolului trecut, fiind avansat succesiv general de brigadă (1915), de divizie (1917) şi 
corp de armată (1918). În timpul războiului a ocupat funcţii de mare răspundere: secretar general al 
Ministerului de Război (august-septembrie 1916); şef al Marelui Stat Major-Partea Sedentară (sep- 
tembrie-noiembrie 1916), comandant al Grupului Apărării Dunării (noiembrie 1916), comandant al 
Corpului 3 armată (decembrie 1916-iulie 1917); ministru de război (iulie 1917- martie 1918). 


RADIOGRAFIA UNEI TRĂDĂRI 259 


a trecut Oltul spre Roșiorii de Vede, este de-a lungul Oltului!%. Divizia din Banat 
este pierdută. 

La Grozeşti, ne întrunim spre a consfătui asupra ofensivei ce se va lua, din 
ordinul Marelui Cartier General, din frontul Moldovei, alături de Armata a 9-a 
rusă. Părerile generalilor au coincidat cu părerea mea. Forţele noastre slabe față 
de inimicul întărit ajung tocmai pentru a menţine echilibrul; ele nu vor izbuti a 
respinge pe inimic şi a-l târî în spate, pe când el se înfundă în Muntenia. Reușită 
ar putea fi dacă rușii ar coopera în mod serios; dar, după părerile ambilor generali, 
această speranţă nu se va îndeplini; ei visează o ofensivă în primăvara 1917. Ei 
merg încet de tot şi ar trebui mai întâi să înainteze spre a se pune într-o linie cu 
noi. Şi atunci, noi, ca apendice, am putea poate avea un efect. Ruşii sunt moi, zic 
ambii generali. 

Încheindu-se conferința, generalul Christescu spune că, dacă va veni un or- 
din de ofensivă, el este silit a-l executa; totuși, va consemna părerile în scris şi le 
va înainta Marelui Cartier General. Eu cred că Marele Cartier General a pierdut 
completamente busola, că ne vom turti nasul, sper nu mai mult, și că cestiuni per- 
sonale joacă şi aci un rol: generalul Iliescu nu poate suferi pe generalii Christescu 
şi Grigorescu [text indescifrabil — n.n.]. 

Noaptea, la 4.00 a.m., vine Jinga cu automobilul de la Mărăşeşti, unde fusese 
chemat noaptea şi primesc ordinul de ofensivă. Mă supun, ca și Christescu, deşi 
noaptea mă chinuiam cu gândul de a telegrafia cifrat Marelui Cartier General că 
întreprinderea se va termina cu un nou dezastru. Aceasta este şi gândul ofițerilor 
mei, căci văd situațiunea. 

M-am întors cu un guturai zdravăn din cursa mea cu automobilul. La Gro- 
zeşti dejunarăm la doamna Negroponte cea bătrână (sau Economo); foarte con- 
fortabilă instalaţiune. În drum de la Oneşti la Grozești, ne-a urmărit pe Christes- 
cu și pe mine un aeroplan și a aruncat două bombe, care nu au nimerit și nu au 
explodat în pământul moale. Christescu, în acest timp, mi-a povestit prezentarea 
sa la Periş Regelui, în ziua când a fost mutat ca comandant al [Grupului] Apărării 
Dunării. Regele a ascultat distrat şi uitându-se pe pereţi referatul lui Iliescu asupra 
situațiunii. Pe urmă a semnat, vociferând ca un sergent major, pedepse şi mutări, 
aprobând ce i se prezenta. Apoi, de-abia a vorbit cu Christescu. 


180 Grupul Kühne a declanșat un puternic atac pe valea Jiului și beneficiind de o mare supe- 
rioritate de forțe a depășit apărarea trupelor române, ocupând Târgu-Jiu (2/15 noiembrie) şi apoi 
Craiova (11/24 noiembrie) Trei zile mai târziu, 14/27 noiembrie 1916, trupele Puterilor Centrale au 
pus stăpânire pe întreaga linie a Oltului, ceea ce a obligat trupele române să cedeze în faţa Grupului 
Krafft. Ca urmare, trei grupări adverse (Kühne, Krafft şi Kosch) afluiau concentric spre București. 

Impresiunea a fost așa de penibilă că, în drum [spre] acasă, Christescu a 
plâns. Unde este dus de răii sfătuitori acest microcefal cu fruntea strâmtă? Chris- 
tescu este de părere că războiul este făcut de Regină; că Regele, Brătianu etc. au 
fost dupele ei [cei pe care i-a păcălit]. Îmi spune însă că Iliescu răspândește prin ai 
săi zvonul că el este victima Regelui și a lui Brătianu. 

Consemnez părerea mea că ne întoarcem (sau deloc) învinși din această 
proastă ofensivă, ca să mă controlez, de voi mai trăi, ulterior prin fapte. Pornirea 
mea va fi energică, însă oamenilor şi ofițerilor mici li se va spune că plecăm spre 
a cuceri tunuri; de n-am cucerit, ruşinea în fața lor va fi mai mică decât dacă por- 
nim cu sforăituri straşnice operative şi pe urmă suntem păcăliți. 

Afară de aceasta constat că inimicul este bine orientat asupra oricărei miş- 
cări; lucrul nu va rămâne secret și el se va pregăti. Repet, nouă vărsare de sânge, 
zădarnică și aceea. 


14/[27] XI 1916 ([a] 91-a zi) 
Ceaţă, rece. 
În cursul zilei nimic nou; pregătiri pentru atacul povestit. 


15/[27] XI 1916 ([a] 92-a zi) 

Ceaţă, mai cald. Plec la Gara Putna, unde mă instalez deocamdată. Sosește și 
ordinul Diviziei 15 pentru atac. El mă pune într-o pozițiune imposibilă: a ataca cu 
forțe insuficiente, fără pregătire artileristică. Mă consfătuiesc cu maiorul [Grigo- 
rie] Vasilescu de la grăniceri; şi el spune că nu se poate. Proiectez o depeşă cifrată 
către Divizia 15 pentru a arăta situațiunea; aceasta este necesar spre a regăsi mai 
târziu răspunderile; termin acest raport cu cuvintele: „asemenea întreprindere 
va avea ca rezultat sigur măcinarea restului fostei Brigăzii 7 mixte, descoperirea 
Vrancei şi deschiderea ei pentru invaziunea inimicului spre calea ferată Adjud — 
Mărăşeşti. M-am hotărât, prin urmare, a căuta atingerea ţelului operațiunii ordo- 
nate, debușând de la Tabla și cucerind vârful Lepşei și Lips Farka și luând Tömlö 
Hordo din spate, deşi se găsesc spre Klarak Pajszok masate artilerie şi rezerve. 
Însă și acest expedient va fi zădarnic dacă nu se va bombarda Tömlö Hordo intens 
de pe vârful Clăbuc. Insist asupra acestei pregătiri artileristice, fără de care aripa 
d-voastră stângă va fi bătută. Sunt gata a începe operațiunea”. Dar, aflu, prin loco- 
tenent-colonelul Gorski, că este prea puțină munițiune pentru artileria grea. 


16/[29] XI 1916 ([a] 93-a zi) 
Ceaţă. Sunt în Gara Putna. 

Dejunez la batalionul căpitanului Georgescu, la tabăra Lepșei. Ce oameni mi- 
nunați, frumoși, spălaţi, voioşi! Atitudinea lor impecabilă mă entuziasmează. Este 
ultimul regiment intact al Regatului Român care se trimite la luptă. Ave, Caesar, 
morituri te salutant! [Slavă ţie, Împărate! Cei ce se duc la moarte te salută!) După 
comenzi pleacă, făcându-şi cruce, cu trenul compania 11 din Gara Putna; același 
aspect mândru şi solid. 

Sunt sigur că ruşii nu se mişcă până-n 20 cel puţin! Şi pe urmă? Ce efect va 
avea mișcarea lor? Se pare că Olteniţa are să cadă în curând, poate mâine; atunci 
Bucureștii vor fi ocupați înainte de a 100-a zi de mobilizare a armatei noastre. 

O, Picrochole, Picrochole! 

Ieri îmi scrie mama: „Cest une souffrance intime des plus dures que cette dis- 
sonnance entre le devoir militaire et l'évidence de labime ou il mène la Roumanie” 
[Este o profundă și grea suferinţă a fi martorul acestei discrepanțe între datoria 
militară și prăpastia clară spre care el împinge România]. 

[Text indescifrabil — n.n.]. 

În acest moment când scriu, sunt chemat la telefon și mi se comunică că 
întreaga mare ofensivă este amânată, fiindcă ruşii nu sunt gata. Repede, repede, 
machine arrière [înapoi]. Telefonez tuturor detaşamentelor „înapoi”. Din neferici- 
re, începe o ploaie zdravănă. Să aşteptăm noi ordine; cu 24 de ore înainte se va or- 
dona acțiunea. Fi-va ea până la 20 ale lunii, precum scriam cu 5 minute înainte? 


17/[30] XI 1916 ([a] 94-a zi) 

Ploaie, ceață. 

[La ora] 4.00 a.m. sunt deşteptat la telefon; vecinul, colonelul Gorski comuni- 
că că Marele Cartier General ordonă ofensiva la ora 8.00 a.m. La dânsul zice este 
imposibil. Convenim că până în 18 XI nu putem reîncepe. Dar, după părerea mea, 
nu putem să o facem decât în 19 XI, căci noroiul împiedică marșul; ne vor trebui 
şapte-opt ore numai pentru a aduce coloanele la inimic, căci noroiul a imobilizat 
artileria mea; căci ceața împiedică bombardarea inimicului, împiedicând obser- 
vaţiunea; este adevărat că şi inimicul este împiedicat să facă același lucru, dar el a 
reparat regiuni întregi. În fine, lucrul s-ar putea face, numai să fie cooperarea în 
spaţiu şi timp asigurată, ceea ce nu este cazul. 

Ce nebunie, ca un Mare Cartier General să ordone un atac fără pregătire, în 
necunoştința situațiunii locale şi prescriind chiar ora. Partea gravă a cestiunii este 
că nu ştiu cum vom ieşi cu onoare din această situațiune; desigur, îndată ce vom fi 
gata iar, vom ataca cu ochii închişi. Dar are să fie un dezastru şi Vrancea va rămâ- 
ne deschisă invaziunii! Generalul Christescu, prin ordinul nr. 43 din 15 XI 1916, 

ordonă: ofensiva va fi cu multă băgare de seamă, fără ca să ne expunem a pierde 
poziţiile actuale, prin o prematură uzură a forțelor; se va evita angajarea totală a 
forțelor, se va tinde mai mult la imobilizarea forțelor inimice [subliniere în text - 
n.n.]. Atacul se va relua când se va ordona de Armata de Nord. Aceasta în 15 XI, 
5.00 p.m. Ce este acuma cu noul ordin? Mă hotăresc a aştepta, căci o imprudenţă 
locală ar periclita un lucru mare general. 

Seara, la 10.00, sunt răsplătit pentru hotărârea mea; Divizia 15 ordonă să 
stăm pe loc! Ofensiva nu se va relua decât după noi ordine! Se pare că rapoarte- 
le noastre (ale fiecărui comandant de detaşament), trimise independent unul de 
altul, au avut acest efect asupra Marelui Cartier General, generalii Grigorescu și 
Christescu judecând la fel ca noi. Am simțământul a fi salvat viața a 3 000 de buni 
români și ultimul regiment intact al Armatei Române. Pentru moment. Ce va fi 
mai târziu?! 


18 XI/[1 XII] 1916 (95-a zi) 

Ceaţă, rece. 

Rămân [în] Gara Putna în mijlocul scumpilor mei grăniceri. Jos, la Panciu, 
sunt destui ofițeri care dirijează cestiunile privitoare la serviciul interior şi nevoile 
noastre şi care țin legătura cu unitățile mari vecine. După-amiază, cu locotenen- 
tul Luchian pe jos de la Gara Putna în valea Tişiţa Mare până la pârâul Cristianu. 
Temperatura, la această înălțime de cam 850 m, rece. Vale sălbatică, ca în al doilea 
act al lui Siegfried, când eroul se luptă în contra balaurului; lipseşte numai vege- 
tațiunea. În drum întâlnim o locomotivă care ne înlesnește excursiunea și inspec- 
țiunea gărzii mari, aşezate la confluența pârâurilor Tişiţa Mică şi Mare, unde se 
despart liniile ferate. Inspectez şi linia telefonică, care acuma începe a funcționa 
mai bine și care mă leagă cu valea Nărujei, la Herestrău, adică cu regiunea unde se 
găseşte compania mea de cicliști. 

Seara trimit, la Bucureşti, 15 000 de lei de la Găiceana pentru Duduia; poate 
câ sunt ultimii bani pe care îi scot de la moşia noastră, poate că este ultima scri- 
soare către Duduia pe care i-o pot trimite, căci, de acum înainte, unul trăiește în 
Rusia, iar altul în Germania. Misiva pleacă cu casierul Regimentului „Horia” şi 
cu caporalul Ştefu. Sper că ei se vor putea încă întoarce, deși Piteşti este în mâna 
inimicului, care este pe Neajlov şi la Comana. 

Citesc [Gargantua et] Pantagruel în mijlocul emoțiunii şi durerii mele de a 
vedea scumpa mea Țară cotropită de străini, cine ştie pentru cât timp; nu găsesc 
alt derivativ, când nu absoarbe serviciul mintea mea. Are dreptate prietenul Ra- 
belais când, în prefaţă, se laudă că: „Estons grandement affligés du mal de dents, ... 

nont trouvé remède plus expedient que de mettre les dictes chroniques entre deux 
beaux linges bien chaud et les appliquer au lieu de la douleur, les sinapisant avec 
un peu de pouldre doribus ... Est ce rien cela? Trouvez mon livre en qq langue, en 
qq faculté et science que ce soit, qui ait telle vertus, propriétés et prérogatives et je 
payerais chopine de tripes” [„Fiind profund lovit de o durere de dinți... nu au găsit 
remediu mai cuvenit decât să pună amintitele cronici între două cârpe fierbinți 
şi să le aplice pe locul dureros, presărând pe ele cu făină de pulbere de lumânare 
de rășină... Asta e puțin lucru? Găsiţi-mi cartea în orice limbă, în orice domeniu, 
care să dețină o asemenea virtute, calităţi şi prerogative şi aş da de băut pe sătu- 
rate”). 


19 XI/[2 XII] 1916 ([a] 96-a zi) 

Ceaţă, brumă, rece. 

Se trimite la Bucureşti părintele Ilie Popescu, preotul Regimentului „Horia”, a 
cărei soție este bolnavă, cu o scrisoare către mama mea. Înainte de plecare îl ori- 
entez asupra celor petrecute aici, ca să povestească mamei. Din nefericire, nervii 
mei încercaţi în ultimii timpi m-au învins pentru un minut şi gâtul mi s-a strâns, 
încât am fost silit să opresc vorba mai multe și lungi secunde. O slăbiciune care se 
poate ierta față de un preot, din partea unui om care este religios, deşi fără con- 
fesiune. Mă gândeam la seara când cu tata am fost în 1907 la mitropolitul Gheor- 
ghian!t! şi ne-a spovedit, înainte ca tata să intre în Parlament pentru a lua în mână 
represiunea revoltelor agrare, organizate, vai, de „colaboratorii” şi „prietenii săi” 
din partidul liberal [subliniere în text - n.n]. Ce ipocrizie atunci a celor porecliți 
prin cuvintele subliniate față de dânsul. 

Mă gândesc şi la duelul meu, la Craiova, când Brătianu organizase extermi- 
narea mea, fiindu-i teamă, fie de caracterul meu, fie de poziția lui tatăl meu și vro- 
ind să lovească prin fiul unic în tatăl iubitor. Mă gândesc şi la boala lui tată-meu, 
care nu ar fi fost, dacă Brătianu nu ar fi contribuit conştient şi inconștient la exas- 
perarea sărmanului muncitor, ai cărui nervi n-au mai susținut repetatele lovituri 
nemiloase. Şi apoi revenind la modesta mea persoană, mă gândesc la disprețul cu 

18! Josif Gheorghian (29 august 1829-24 ianuarie 1909) A studiat la şcoala „Trei Ierarhi” şi la 
Academia Mihăileană din Iaşi, apoi la Sorbona. A fost uns în monahism la mânăstirea Mogoşeni, 
ocupând diverse funcții: ierodiacon și diacon la Huși, Iași și capela românească de la Paris. A fost 
egumen al mai multor mânăstiri, precum și profesor la Seminarul de la Mânăstirea Neamţului. În 
1865 a fost numit episcop de Huși, unde a funcţionat până în 1879, când a fost învestit episcopal 
Dunării de Jos, cu sediul la Galaţi. În această calitate a organizat viața religioasă din Dobrogea, teri- 
toriu ce a reintrat în componenţa României în urma Congresului de la Berlin (1878). A fost în două 


rânduri mitropolit primat al României (1883-1893; 1896-1909). Pentru activitatea sa, Academia Ro- 
mână l-a ales membru de onoare (24 martie 1901). 

care m-a tratat același Brătianu, desconsiderând ceea ce pot şi lăsând pe alții să 
desconsidere și să nimicească munca mea și roadele ei. 

Nu din cauza mea, nici pentru răzbunarea tatei, dar pentru buna cauză a 
iubitei mele Ţări, sper că dreapta pedeapsă şi rectificarea lucrurilor vor urma. Eu 
cred că jocul acestui om cu Merovingianul nostru Rege se poate numi diabolic 
[subliniere în text - n.n]. Era uşor a învârti pe un om slab şi hennepacked [hărțu- 
it]. Fidelitatea şi onestitatea constă însă a nu întrebuința pe semenii tăi, regi sau 
muncitori, pentru scopuri personale şi vanitoase; datoria înaltă constă a dirija şi 
întrebuința pe semenii tăi pentru scopuri comune, cinstite şi binefăcătoare comu- 
nității. 


20 XI/[3 XII] 1916 ([a] 97-a zi) 

Ceaţă; două ore senin. 

Ofensiva ieri seara s-a oprit definitiv și trupele au primit ordinul de a se re- 
tranşa. Se vede că evenimentele şi nepregătirea ruşilor au suscitat această hotă- 
râre. Eu rămân încă la Gara Putna pentru a perfecționa serviciul avanposturilor. 
Oamenii păzesc bine. Dar serviciul se face cu prea mare pedanterie: pe timp de 
ceaţă, noaptea, pe ploaie se menţine același număr de elemente de pază ca pe 
timp senin, ziua şi când este uscat; se face prea puţină întrebuințare de obstacole 
artificiale; schița avanposturilor inimice nu se întregeşte cu metod, punctele ne- 
clare şi nedescoperite prezentându-se trupei ca o problemă concretă de rezolvat; 
trupa nu ştie ordinea de bătaie a inimicului în fața noastră. Cred că prin șederea 
mea aici voi aduce îmbunătățirile necesare acestui serviciu care, de altfel, se face 
conştiincios. Cu asemenea trupe și ofițeri nu mă pot mulțumi cu rezultatele bune 
pe care le constat zilnic: trebuie să fie perfect. 

Regimentul este într-o stare stălucitoare: într-adevăr un batalion a avut la 
Brașov, Câineni și Vrancea în total 4-5 % pierderi și celelalte sunt făcute din restu- 
rile regimentului nimicit la Turtucaia. Dar trupa ce o am este solidă și refăcută. 
Oamenii şi ofițerii se duc patru zile în avanposturile primei linii, patru zile în 
vezervă şi patru zile în repaos și curăţire la Gara Putna, unde este baie și adăpost 
foarte bun. Rareori lupta sau alte operațiuni au întrerupt acest rulaj. 

Astă dimineaţă am fost la Lunca Largă pe Tişiţa Mică. Acelaşi decor grandi- 
os al naturii, ca deunăzi. Era un spectacol cu atât mai maiestuos cu cât piscurile 
înalte acoperite de brumă străluceau în lumina unui soare alb de iarnă şi că cozi 
de ceaţă în lumina vie a soarelui şi reverberația albă a brumei pe copaci măreau 
efectul fantastic al peisajului. 

Am uitat ieri să însemnez impresiunile mele la inspecția mea spre pichetul 
Tabla şi spre Finanzwachhaus [postul de pază vamal]. Am pătruns „adânc” în 


RADIOGRAFIA UNEI TRĂDĂRI 265 


Transilvania; suntem unele din rarele trupe care ocupă încă o pânză de pământ 
străin. Pădurea este seculară; mergem prin maiestuoși brazi centenari de 30-40 m 
înălțime. Drumul nostru este acel pe care au pătruns în august coloanele noastre 
victorioase; sunt încă urme: arcuri de lemn cu „Bulevardul Ferdinand, Împăratul 
României Mari!”; „Nu mai sunt Carpaţi”, „Trăiască România Mare!” Cât de mică 
este acuma săraca Românie. 

Mama îmi scrie că Prințul Moștenitor anunţă că „o să fie luaţi de la nord” 
Când? În 1917? Dar până atunci? 

Astăzi vine vestea despre o mare bătălie la sud-vest de Bucureşti, la Drăgă- 
neşti, Ghimpați, Mihăileşti pe Argeş. Noi am fi, zice depeşa oficială, victorioși; 
dar, în același timp, inimicul este la Titu-Târgovişte. Ce este adevărat din toate 
astea? Mă tem ca Armata Română să nu fie strivită cu spatele spre Dunăre. Iarăşi 
însemnez acestea spre a se controla mai târziu dacă ceea ce se spune a fost mințit 
sau adevărat; căci trebuie să-mi clasez oamenii exact; sau să fiu întărit în clasarea 
deja făcută!t?. 

Prizonierii unguri pe care îi prindem din când în când, când le dau afișul 
intitulat Katonak! [Soldaţi!] în mână, care mi s-a împărțit pentru a se răspândi în 
Ungaria, plesnesc de râs. Acest manifest comunică inimicului că Mackensen!® e 


18 Este vorba de „bătălia de pe Neajlov-Argeş” (Bătălia Bucureştilor), desfășurată în perioada 
16/29 noiembrie-20 noiembrie/3 decembrie 1916. Ea a fost organizată pe fondul situaţiei foarte di- 
ficile a Armatei Române, confruntată cu o ofensivă generalizată a forțelor germane, austro-ungare, 
bulgare și otomane. Într-o asemenea situaţie strategică disperată, Marele Cartier General român 
a luat decizia angajării unei bătălii decisive care să protejeze Capitala ţării și să determine, în ca- 
zul unei victorii, schimbarea raportului de forțe şi, implicit, soarta războiului pe frontul românesc. 
Concepţia bătăliei a fost ingenioasă și a constat într-o manevră pe direcții interioare ca răspuns la 
cea pe direcţii exterioare, utilizată de adversar. Întrucât dispozitivul inamicului nu avea continuita- 
te, între grupările sale existând o serie de intervale, generalul Constantin Prezan a preconizat lovirea 
şi nimicirea acestora pe părţi. Efortul principal urma să fie îndreptat asupra Grupului Kosch care, 
după forțarea Dunării, acționa de-a lungul șoselei Alexandria — Bucureşti. După lichidarea lui, urma 
să se acționeze împotriva forțelor adverse de la nord și vest. În vederea desfășurării operaţiei a fost 
constituit un grup de armate pus sub comanda generalului Constantin Prezan, ce condusese ante- 
rior Armata de Nord (Armata 4). El avea în compunere Armata 1 română, comandată de generalul 
Dumitru Stratilescu, Grupul Apărării Dunării, condus de generalul Constantin Iancovescu, diviziile 
21 infanterie (comandant — generalul Dimitrie Lambru), 9/19 infanterie (comandant — generalul 
Constantin Scărișoreanu) și 2/5 infanterie (comandant — generalul Alexandru Socec), precum și alte 
unități și formaţiuni. După un început promițător, pe fondul unor erori ale comandamentelor româ- 
neșşti şi a unui sprijin cu totul insuficient venit din partea trupelor ruse, bătălia a fost pierdută. Prin 
urmare, la 23 noiembrie/6 decembrie 1916, Capitala a fost ocupată de forțele Puterilor Centrale. 

183 August von Mackensen (1848-1945), feldmareșal german, comandant al armatelor 9 (1914) 
şi 11 (1915), al trupelor coaliției Puterilor Centrale în a doua campanie din Serbia (1915) și în răz- 
boiul contra României (1916-1917) sub comanda superioară a lui Falkenhayn, apoi în Europa de 
Sud-Est (1918). 

învins, Hindenburg!%, pe patul de moarte, Falkenhayn cu piciorul tăiat, Austria 
moartă de foame. El este penibil. L-am împărţit soldaţilor noștri pentru a înlocui 
foița de ţigări care începe a lipsi. 

Prizonierul Adam Hofman, un israelit invitat de mine să se întoarcă înapoi, 
la ai lor, spune că se întoarce; dar la incitațiunea mea de a se întoarce spre a face 
propagandă ca alții să treacă la noi, spune că nu; el afirmă că soldaţii unguri nu vor 
să dezerteze, deși toată lumea dorește pace. 


21 XI/[4 XII] 1916 ([a] 98-a zi) 

Ger, senin, brumă pe copaci; pe la 4.00 p.m. - ceață pe şes şi culme. 

Dimineaţa plec din nou prin Tişiţa Mare, prin grandioasa ei scenerie, la tunul 
spre dreapta în valea Tişiţei Mici până la Lunca Largă, pe urmă pe jos, cu coman- 
datul gărzii mari, locotenentul Păduraru, [la] Tişiţa în sus, peste şeaua dintre plaiul 
Noveselor, Feţele Mari şi Feţele Mici; repede în jos spre Pârâul Alb şi apoi sui pe 
poalele Gomoiului Mare la Postul Mic, deasupra văii Putna. În faţa noastră pe 
pisc, la 500 m, o patrulă inimică; un aeroplan inimic zbârnâie deasupra noastră, 
după ce a tras cu mitraliere în valea Putnei, la gară şi în Tişiţa Mare. De la dreapta 
şi stânga se aude bubuitul tunului de la Diviziei 6 (către valea Buzăului) şi de la 
Oituz. Vremea este strălucitoare. Cercetez toate sentinelele. Toţi băieţii fac servi- 
ciul în mod conştient şi conştiincios. La posturi şi gărzi împart câte un pachet de 
tutun cu foiţă, căci începe a lipsi. Anunţ pretutindeni că inimicul vrea să ierneze 
la noi în Gara Putna, căci pe munţii Brețcani moare de frig; toți soldaţii plesnesc 
de râs și mă asigură că „nu va trece” 

Ne ducem înainte — locotenentul Luchian, sublocotenentul Nicolescu din ge- 
niu (serviciul telefonic) şi cu mine, precum fidelul Simion (muscalul) şi Marin, 
spre celelalte posturi de-a lungul hotarului la compania de la Tabla și aceea de la 
Gura Greşului şi de acolo ne întoarcem cu trenul seara pe înnoptatele. Pădure ma- 
iestuoasă. Ce însemnează „Majestate” şi „Sire” pe lângă brazii drepţi, consecvenţi 
şi seculari pe care i-am admirat? 

Seara ştiri despre retragerile noastre spre „est”, fără multe nume de localități. 
Telegrama de ieri era probabil pentru ad usum delphini!*. 

1% Paul von Beneckendorffvon Hindenburg (1847-1934), feldmareșal și om politic german; șef 
al Marelui Cartier General german (1916-1918); preşedinte al Germaniei (1925-1934). 

185 Delfinul, era titlul acordat fiului mai mare al regilor Frantei. Primind însărcinarea de a-l edu- 
ca pe Dauphin, moștenitorul regelui Ludovic al XIV-lea, învățății Bossuet și Huet, amândoi prelați, 
au alcătuit ediţii speciale, prelucrate din clasicii latini, îndepărtând părţile pe care le-au considerat 


frivole, vulgare. De atunci, despre cărţile, publicaţiile, discursurile din care au fost extrase pasajele 
socotite dăunătoare se spune cu ironie că sunt întocmite ad usum delphini. 

22 XI/[5 XII] 1916 ([a] 99-a zi) 

Ceaţă, burează. 

Închei citirea asediului Parisului, opera postumă a generalului Trochu. Re- 
comand oricăruia care vrea să-şi formeze judecata citirea acestui istoric plin de 
învățăminte pentru noi. Nu cred că noi vom fi mai cuminţi ca francezii în timpul 
acestui asediu. Încep a circula zvonuri despre ocuparea Bucureştilor; într-adevăr 
mâine fructul este copt. Comunicatul nr. 100 de azi spune că trupele noastre sunt 
la est de Târgovişte, Titu şi vest şi sud-vest de Bucureşti. 


23 XI/[6 XII] 1916 ([a] 100-a zi) 

Ceaţă. 

Ieri mi-a venit comunicatul oficial nr. 99: Bucureştii nu sunt încă ocupați de 
către inimic. Primesc astăzi câte o scrisoare de la mama, Elsa şi Bianu prin preotul 
Regimentului „Horia”. Se poate să fie ultimele. Mă întorc în astă dimineaţă de la 
Gara Putna la Panciu. 


24 XI/[7 XII] 1916 ([a] 101-a zi) 

Ceaţă; frig. 

Mă duc cu domnul [Gh.] Economo la Bacău spre a aranja unele afaceri şi a lua 
informaţiuni. Bucureștii și Ploieştii sunt ocupați de inimic. Generalul Mustaţă!5 
a rămas cu Poliția Capitalei, generalul Gigurtu”, cu Ploieştii. „Nemţofilii” rămân 
în Muntenia; rusofilii şi francofilii, în Moldova. Astfel, independenţa s-a pierdut 
cu unirea. Ce s-ar întâmpla acum dacă s-ar forma un stat nou cu Muntenia plus 


186 Generalul Dumitru Mustaţă s-a născut la 22 ianuarie 1854, a fost încorporat mai întâi ca 
soldat (23 iulie 1873) și apoi a devenit sublocotenent la 1 iulie 1877. A avansat în carieră până la gra- 
dul de general de brigadă pe care l-a obținut la 1 aprilie 1911. În timpul campaniei armatei române 
din sudul Dunării a devenit „celebru', prin ordinul dat de a distruge podurile în urma trupelor sale 
care înaintau, pentru că așa scria la regulament. De asemenea, nu a ținut seama de ordinul de oprire 
a înaintării dat de principele Ferdinand, astfel că s-a apropiat prea mult de Sofia. La 22 noiembrie 
1916 (stil vechi) a fost desemnat de guvernul Brătianu să rămână prefect al poliției Capitalei pe tim- 
pul ocupaţiei Puterilor Centrale. Necunoscând limba germană, generalul Mustaţă și-a prezentat de- 
misia, funcţia fiind preluată, la 30 noiembrie/13 decembrie 1916, de Alexandru Tzigara-Samurcaş. 
Pentru detalii a se vedea: Al Tzigara- Samurcaș, Memorii, II (1910-1918), ediţie critică de loan Șerb 
şi Florica Șerb, prefață de Dan Grigorescu, Editura Grai și Suflet — Cultura Naţională”, București, 
1999, p.164-166. 

1% Petre Gigurtu (1846-1918). A urmat liceul în Franţa și apoi Şcoala Specială Militară de 
la Saint-Cyr (1866-1868), studiile fiind continuate la Școala Imperială de Stat Major din Paris 
(1870-1872). Revenit în țară a urcat în cariera militară până la gradul de general de divizie (1909). A 
ocupat funcţii de înaltă răspundere în armată, între care cea de commandant al Diviziei 2 infanterie 
(1902-1908). A fost trecut în rezervă în anul 1909. Detalii în Maria Georgescu, Cadeţi români la 
Saint Cyr/Cadets roumains ă Saint Cyr, Editura Militară, Bucureşti, 2002, p. 204-205. 

Transilvania? Nu ar fi rău, din punctul de vedere că toţi politicienii noştri sunt 
„exportaţi” în Moldova. 

La Bacău, mulţi mongoli, probabil lucrători. Te doare inima să vezi invaziu- 
nea acestor barbari. Colonelul Letellieri%, francez, ataşat Armatei de Nord, pare 
nemulțumit cu dezvăluirea evenimentelor şi modul nesistematic cum s-a făcut 
retragerea noastră. 


25 XI/[8 XII] 1916 ([a] 102-a zi) 

Ger, ninge. 

Ieri seară îmi referează caporalul Ştefu, pe care-l trimisesem cu 15 000 de lei, 
ultimul venit al Găicenei, la Duduia, la București, asupra călătoriei sale. La ducere, 
trenul s-a oprit după Mizil; locomotiva ducându-se în recunoaştere înainte, află 
de la cantonier că un avion inimic se lăsase jos, depunând dinamita pe şine şi la 
stâlpul telefonic şi amenințând pe româneşte pe cantonierul că-l împuşcă dacă se 
apropie; apoi avionul a încălecat şi a zburat. Dinamita s-a luat de pe şine, numai 
încărcătura de lângă parul telegrafic a explodat. Trenul a continuat cu dese inter- 
mitenţe, din cauza transporturilor ruseşti. La Bucureşti, şiruri de grupuri în re- 
tragere; mai multe drapele cu resturile regimentelor de infanterie; resturile Regi- 
mentului 20 artilerie, care a fost înconjurat și a lăsat tunurile în mâna inimicului. 

A doua zi, luni 21 XI, afişul noului prefect, general Mustaţă, privitor la pur- 
tarea populațiunii, când va intra armata germană. Caporalul Ştefu pleacă cu ane- 
voinţă cu ultimele trenuri, schimbând în drum convoiul, trecând din trenul piro- 
tehniei în cel al ultimului eșalon al Marelui Cartier General, care se afla la Buzău. 

Aflu din izvor nesigur că Regimentele „Cloșca” și „Crișan” s-ar găsi la Râmni- 
cu Sărat, după ce s-ar fi luptat la Argeș și pe Neajlov. În rezumat, retragerea pare 
a fi însoțită de toate fenomenele unei retrageri clasice. 

Ieri seara soseşte şi confirmarea prin comunicat oficial al ocupării Bucureș- 
tilor şi Ploieştilor trei zile după eveniment. Mă pregăteam dimineaţa să plec la 
Focșani spre a regla unele cestiuni privitoare la recruţii Regimentului „Horia”; 
primesc însă o ştire telegrafică că generalul Grigorescu mă aşteaptă la Înțărcătoa- 
rea (în Valea Cașinului). Plec cu domnul Economo, prin Oneşti, la Înțărcătoare. 
Sunt fericit a avea lângă mine pe acest tânăr nu numai bine crescut, dar şi cult 
şi cunoscător al literaturii de orice fel. Aşa timpul trece mai repede şi gândurile 
se mai îndreptă în alte regiuni decât cele ale mâhnirii naționale. La Înțărcătoare, 
masa cu Regimentul 8 vânători. Pe urmă, conferință cu generalul. El explică situ- 

188 Locotenent-colonelul Letellier, încadrat în statul major al Armatei 1 franceze, comanda- 


mentul Regimentului 155 infanterie, făcea parte dintre ofițerii de infanterie ai Misiunii militare 
franceze conduse de generalul H. M. Berthelot sosite în România în octombrie 1916. 

ațiunea desperată în care ne găsim: imposibilitatea în care ne găseam la 15 XI de 
a executa ofensiva ordonată; modul cum el, în ordinul de atac pe care îl dăduse, 
lăsase o portiță deschisă („atacul nu va începe decât când mi se va raporta că 
detașamentele sunt gata”); convingerea generalului că rușii nu fac nimic și că nu 
au nimic; faptul că nu avem nici o rezervă în spatele nostru şi că Marele Cartier 
General a absorbit în Muntenia şi rezervele puse la dispoziția noastră å force de 
politesse [din politeţe] de ruși. 

În fine, starea armatei noastre, care aproape nu mai există, căci se retrage 
toată și primejdia ca ofensiva germană să continue peste Milcov, în Moldova, lu- 
cru de care se tem ruşii; rușii, care se pregătesc chiar pentru o retragere dincolo 
de Prut! 

Noi trebuie, așa zice generalul, să ne încadrăm în această situațiune generală 
tristă şi să nu lăsăm să se treacă la ruși hotarele nouă încredințate. Este de dorit 
ca noi înşine să facem această rezistenţă, iar nu ruşii, căci dacă rușii ar ocupa 
întreaga Moldovă nu s-ar simţi acolo niciun colț liber de apăsările şi ingerințele 
lor, amar îndurate pretutindeni; oameni politici ai guvernului doresc ca nouă să 
ne revină această sarcină, oameni din Moldova. Concluziunea au fost ordinele de 
rezistenţă ce ni s-au dat; lucruri care de altmintreli le presimţisem, începând a or- 
ganiza defensiva sistematică în sectorul Vrancei. Şi cu privire la moralul ofițerilor, 
a[le] căror familii sunt greu încercate, generalul este îngrijit şi ne face recomanda- 
țiuni. Mă bucur că și în această direcțiune am prevenit dorințele sale, prin ordinul 
de zi, împărțit de mine trupelor în a 100-a zi după mobilizare, al cărui text îl voi 
înscrie pe aceste pagini mai târziu. 

Generalul vede clar, imparțial, simte cald și judecă rece. Actul său de a spune 
generalului Christescu, în ajunul atacului ordonat pentru 15 XI, să-i lase mână 
liberă lui, adică generalului Grigorescu, dânsul, Christescu, fiind rău văzut la Ma- 
rele Cartier General şi nefiind, prin urmare, bine a se încărca cu întreaga răspun- 
dere, a fost un act de înaltă camaraderie şi de caracter. În fine, am şi eu o dată 
parte de a avea adevărați şefi, cu care poate exista încredere mutuală. 

După această conferință, ne ducem spre a înnopta la Grozeşti, la d-na Negro- 
ponte; vreau să fac o bucurie acestei dame și să-i aduc pe nepotul ei, Economo; 
fiind târziu, ar fi a ne expune să mergem noaptea pe glod şi drumuri rele înapoi 
la Panciu. În castelul Grozeşti ne așteaptă o baie caldă! După o masă bogată, cu 
generalul şi patru ofițeri ruşi, un repaos luxos. 

Citesc, înainte de a adormi „ Le Temps’, de acuma o lună ( 15-16 X 1916, stil 
nou), gazete pline de aşteptare şi speranţă că retragerea noastră din Transilvania, 
care până atunci ajunsese până la Rucăr, se va termina cu o rezistenţă definitivă 

în trecerile Carpaţilor şi că „aliaţii” vor sări în ajutor; laudă la cuvintele Regelui 
spuse corespondentului lui „Times', despre care am vorbit mai sus. Un interviu 
stupid al generalului Georgescu la Londrai%, care joacă, ca isteţ oriental, rolul de 
la fine monde [unuia din lumea fină], care ştie tot, dar care este ținut să nu spună 
înainte de timp. Şi adorm cu gândul la scumpii mei „cuceriţi” la Bucureşti. În fine, 
ei vor avea zile de relativă siguranță; chinul ce le rămâne e însă mare: grija noastră 
a fiilor şi soţilor, patria sfâşiată, moşia în mâini străine fără supraveghere. 

Conversaţiunile mele cu generalii ruşi, din care unul este homme du monde 
[om de lume] din cavaleria de gardă din Petersburg, sunt interesante. Ei spun: două 
luni cel puţin reculegere pentru Armata Română. În acest timp, ei iau lucrurile în 
mână. Şi între ei, ruşii vorbesc de o retragere înapoia Prutului! Ar fi un dezastru, 
dar bine ar fi să ne scăpăm cel puţin definitiv de dânşii. Căci altfel...!? Numele ge- 
neralului celui mai „bine', Vinogradsky, iar [al] celuilalt, Brontikoff; mai erau doi 
tineri ofițeri — locotenentul Kohlici, un pic de tătar, și căpitanul Kolsakoff, rafinat, 
criticând situația ruşilor, sceptic, fiind de politica rusească, spunând că toți mo- 
narhiștii la ei ar ţine, în fond, cu Germania. 


26 XI/[9 XII] 1916 ([a] 103-a zi) 

Zăpadă. La Grozeşti. Privelişte de Crăciun prin brazii parcului. Ninge. Plec 
dimineața spre Mărășești. 

Confidenţial, Vinogradsky îmi comunică că ştirile sunt rele. Armata 2 româ- 
nă nu mai ţine deloc; părți din ea cu ofițeri și trupe ruse au „dispărut”; el este 
îngrijit şi pleacă la Bârlad; acolo s-a dus şi Marele Cartier General român de două 
zile, care fusese la Buzău. 

La Mărăşeşti, la domnul Gh. Economo, găsesc o pleiadă de medici militari 
francezi, care aşteaptă transportul materialului lor. Îmi spun că Suedia și Norve- 
gia ar fi în ajunul unei declarațiuni de război. Mă duc apoi spre Focşani. Pe marea 
şosea „națională”, acoperită de convoiuri ruseşti care merg spre sud, priveliştea 
românilor care se scurg trist spre nord este jalnică: răniți pe cârje, pe jos, în no- 
roi; birje cu patru-cinci cai mici, ticsite de femei; convoiuri diferite aparținând de 
Corpul 2 armată, cu calabalâcurile cele mai grele, adică coloane de reparaţiuni, de 
subzistență ș.a. În fine, capul coloanei unei retrageri mati. 

18 Se referă la Gheorghe Georgescu (1857-?), general de divizie (1915), comandant al Corpului 
5 armată (1916), ce constituia potrivit planului de campanie, rezerva armatei române. Cum marile 
unități ale Corpului 5 armată au fost întrebuințate separat, Corpul 5 şi-a încetat, practic, existența. 
Generalul Georgescu a fost trimis ca reprezentat militar al României pe lângă guvernul de la Lon- 


dra. Generalul Radu R. Rosetti îl caracteriza foarte dur, ca fiind „o nulitate, plină de sine, flecar și 
fricos” (General Radu R. Rosetti, Mărturisiri (1914-1919)...,p.147.) 

La Focşani, la grăniceri nu aflu ştiri mai precise; atmosfera acolo, la coman- 
dament, nu este sănătoasă; ipocrită şi slugarnică, curent de procopseală; mai cu 
seamă locotenentul administrator, care deţine paralele, joacă un rol preponde- 
rent, care nu mă încântă. Cred că el este chiar primejdios, căci are darul de a fi 
[cuvânt indescifrabil în limba germană — n.n.], doux comme un anguille [lunecos 
ca o anghilă]. 

Seara sunt la Panciu. 


27XI/[10 XII] 1916 ([a] 104-a zi) 

Zăpadă bună. 

De 48 de ore nu avem comunicat oficial. Desigur, se fabrică unul retoric. Ieri 
trebuie să fi fost adunarea parlamentară la Iaşi. Azi mă voi ocupa de dezlegarea 
problemei, dacă voi fi întors pe la sud şi atacat de la vest. Sunt hotărât a sta pe 
breșă şi a aștepta soarta cu răbdare, cu speranță și mare resemnare. 

Adaus la 23 XI 1916. Ordine de zi: „Astăzi împlinindu-se a 100-a zi de la 
mobilizare, trimit tuturor unităților de sub comanda mea salutările mele de şef 
şi de bun camarad. Jurați ca mine că peste partea hotarului ce ni s-a încredințat 
inimicul nu va trece, doar numai peste trupurile noastre neînsuflețite. 

Cu prilejul acestei zile şi în amintirea camarazilor noştri ce s-au despărțit de 
noi şi care s-au luptat vitejeşte, hotărăsc ca numele acelor regimente să se păstre- 
ze între noi. Regimentul 2 grăniceri va denumi batalioanele sale Horia (1), Cloşca 
(2) şi Crişan (3), iar escadronul pe jos, comandat de locotenentul Minescu, ce se 
formează la Panciu şi Soveja, va purta numele lui Tudor Vladimirescu. Astfel, 
amintirea acestor aprigi luptători pentru libertatea poporului nostru va rămâne 
vie între noi şi sămânţa pusă de ei nu va rămâne stearpă”. 


28XI/[11 XII] 1916 ([a] 105-a zi) 

Ceaţă, alb. 

Aglomeraţiunea la Panciu, ocazionată prin afluirea convergentă nesistemati- 
zată a unui număr mare de părți sedentare a regimentelor din diferite regiuni, alte 
formațiuni şi mii de cai, nu vorbesc de familiile refugiate, începe a deveni o ca- 
lamitate. Nu numai aglomeraţiunea în sine, edilitatea, igiena sanitară preventivă 
necesară, dar și aprovizionarea acestei mase amorfe și fără stăpân. Cam 6 000 de 
ruși, cu pretenţiunile lor de stăpâni cuceritori sau cotropitori, măresc dificultatea. 
Iau lucrul în mână, ca comandant de garnizoană. Trimit o circulară la toți. Stabi- 
lesc cu privire la aprovizionare, precăderea trupelor care se luptă pe front. Va fi 
greu să fiu ascultat de români. Dar de ruși? 

Situațiunea noastră tactică de azi este cam cea arătată alăturat. 

Schiţă din Jurnalul 
colonelului Alexandru 
D. Sturdza 





z E: 0 d ai 

Unde sunt diviziile 2, 4, 8, 9, 12, 13, 14, 18, 19, 20? Sunt oare 10 divizii pierdu- 
te? Pe frontul desenat ar lupta (inclusiv frontul Vrancei şi Caşin până la Slănic) 14- 
16 divizii = 70-80 000 de oameni, căci divizia desigur nu mai are în medie decât 
5 000 de oameni. Restul de 12 divizii ar fi pierdut. Voi controla, dacă mai trăiesc, 
dacă calculele mele sunt corespunzătoare realității. 





29X1/[12 XII] 1916 ([a] 106-a zi) 

Moină, ceaţă. 

Discutându-se ieri la masă de ofițeri și utilitatea şi primejdiile contactului 
unui ofițer tânăr cu Curți și Prinţi, s-a povestit următoarea întâmplare: la o in- 
specţie la Şcoala Militară a venit şi Prințul Carol, actualul Principe Moștenitor. 
Plutoanele elevilor erau aşezate după vechimea comandanților lor; plutonul Ce- 
zărescu la aripa dreaptă, cu şeful de pluton în fața centrului său; întâiul elev la 
aripa dreaptă era Jinga, actualul căpitan din statul meu major. Prinţul Carol între- 

ținându-se cu acest elev, Jinga l-a întrebat: intrând acum în armată, în ce armă are 
să intre? Principele a răspuns: „din nefericire, în infanterie” 

După ce s-a depărtat Principele, elevul Jinga a referat asupra conversaţiunii 
şefului său de pluton, care a tras o înjurătură românească și a raportat, la rândul 
său, comandantului de companie, pe atunci căpitanul Dragu. Acesta a căutat să 
potolească supărarea născută; însă, căpitanul Cezărescu, pe atunci locotenent, a 
refuzat categoric a şedea lângă Prinţul Carol la masă, refuz în care a persistat în 
practică. Aceasta mă confirmă în convingerea mea că în Casa noastră Regală, ca 
de altfel în cele mai multe Curți, educațiunea nu este bună și tradițiunea familiei 
Hohenzollern s-a pierdut. 

S-au prezentat la Gara Putna trei recruți de la partea sedentară a Regimen- 
tului 2 grăniceri, declarând că ei sunt bătuți şi că ei nu mai suferă răul tratament, 
preferând a fi sus la munte în luptă. Le explic răul hotărârii lor şi greşeala comisă. 
Unul din ei ia cuvântul, descrie răul tratament și imposibilitatea de a reclama pe 
cale dreaptă şi încheie zicând că el este ostaş al Ţării, nu rob, nici slugă și că el nu 
a fost adus în armată spre a se lupta cu superiorii săi, ci cu inimicul. Ochii omului, 
privirea mă convinge. În fine, un cetățean liber! Unul din aceia care, precum zice 
Plutarh!%, neavând curajul de a pronunța o singură silabă, cuvântul nu, sunt cauza 
pieirii statului și poporului lor (statele Asiei Mici). 

Comit primul „abuz de putere”; cedez rugăminţilor intense ale oamenilor de 
a nu-i trimite înapoi. Îi păstrez la front; iau răspunderea hotărârii asupra mea, 
căci toate legile mi se par, de doi ani, răsturnate, deci nu mai există pentru mine 
decât bunul simţ și conștiința în faţa judecății tribunalului celui mai pretențios: a 
conştiinţei mele proprii. 

Al doilea „abuz de putere”: voi împărţi la Spitalul Panciu, spitalul nostru, me- 
dalia „Bărbăţie şi Credinţă” acelora care au răbdat și sunt în ajunul morţii, egali ca 
sentiment al datoriei, cu Mântuitorul, întrecându-l cu privire la numărul rănilor, 
fiind inferiori numai într-un punct: lupta morală, acea din Grădina Măslinilor; 
izolarea, căci ei nu se simțesc părăsiţi, ci din contra îmbrățoşați pân'la sfârşit de 
noi. 

Se va găsi oare cineva, care mă va pedepsi pentru „abuzurile de putere ale 
mele”? Şi îmi pun o întrebare, în toată conștiința: fac ceea ce fac pentru a-mi crea 
„popularitatea”? Răspunsul este, din adâncul sufletului şi cu toată puterea since- 
rității: „Nu! Prin urmare: drept înainte, „perpendicular”, fără frică și după sfatul 
şiretului [Plinius?): [text indescifrabil — n.n.). 





1% Plutarh (cca 45 d.Hr.-cca 120 d.Hr.), scriitor, istoric și filosof roman de origine greacă. Cea 
mai însemnată scriere — Vieţile paralele ale oamenilor iluştri, în care sunt prezentate 50 de biografii, 
dintre care 46 sunt pereche, respectiv un grec şi un roman. 

Astăzi am împlinit doi ani în gradul de colonel. 

Armatele nostre se retrag la est de Ialomiţa şi Cricov, Mizil este de partea 
inimicului; mâine inimicul se apropie de Buzău. Duminica viitoare, 4/17 XII, 
Râmnicul [Sărat] poate fi ocupat. Prin urmare, în săptămâna viitoare, se va des- 
chide şi pentru noi, adică detașamentul numit Brigada 7 mixtă, o nouă perioadă 
de operaţiuni; vom fi la aripa dreaptă a armatei, ce se retrage. Nu sunt indicii că 
ruşii ar trimite întăriri. În schimb, sunt semne de jubilare la Galaţi — Brăila, care 
se bucură de intrarea în perspectivă a germanilor; avem acuma doi eliberatori: on 
na quă choisir [trebuie doar să alegem]. 


30X1/[13 XII] 1916 ([a] 107-a zi) 

Senin, zăpadă dispare; de la 10.00 a.m. ceață groasă. 

Mă duc la Focşani în afaceri de serviciu şi împing până aproape de Râmnicul 
Sărat spre a vedea cum se prezintă retragerea noastră. Ea este tristă: trei-patru 
şiruri de trăsuri mergând spre Moldova; automobile şi trăsuri pline de „refugiați” 
cu mult calabalâc și copii; femeile sunt cu ochii înspăimântați şi îmbrobodite sau 
culcate şi grăsimea lor, cu o pălărie provocatoare şi o floare pe convexitatea piep- 
tului, precum se cade la o călătorie. Din când în când, un cal mort pe şosea, com- 
pletamente mânjit cu noroi, picioarele divergente în aer, anusul cavernos, un şiroi 
de sânge scurgându-se prin noroiul şoselei. Convoiurile Corpurilor 2 şi 3; apoi, la 
Cucu, trenuri regimentare — 6 vânători, vechiul meu regiment, trenul regimentar 
al Diviziei 4. Vrea să zică o retragere rapidă. Aşadar, inimicul este în fața Buzăului 
sau a și ocupat orașul. Comunicatul oficial minte sfruntat: „pe Ialomița, situațiu- 
nea neschimbată”. Adevărul este că inimicul convergează spre Buzău — Râmnicul 
Sărat și Focșani. Va fi o derută. 


1/[14] XII 1916 ([a] 108-a zi) 

Ceaţă, cu cer senin. 

O divizie rusă va sosi în imediata noastră vecinătate, la Moviliţa etc. Vrea să 
zică ultima parte a frontului moldovean, care era curat, păzit numai de trupe ale 
noastre, devine spurcat[ă]. Telegrama de la Marele Cartier General către trupele 
române din acele sate ordonă ca ele să facă loc „fără nicio obiecțiune” Nu văd 
decât o singură mântuire. 


2/[15] XII 1916 ([a] 109-a zi) 

Ceaţă groasă, umed. 

Mă duc la Bacău pentru a aduce bani; pas de guerre sans pecune [nici un 
război nu se duce fără bani], cum zice Rabelais, şi pentru a culege informaţiuni 

asupra intențiunilor generale a armatei şi opririi retragerii. Am un mare noroc 
de a avea la dispoziția mea mai multe automobile, căci n-aş fi putut face toate 
aceste folositoare curse şi nu am nevoie să cerşesc pe la alții. Cursa a fost lungă, 
8.00-11.00 a.m., pentru un drum care se face în 2- 2 1/2 ore; şoseaua stricată prin 
brazdele lăsate de artilerie și circulațiunea vice-versa a unor nesfârşite coloane. 
Spectacolul ca mai deunăzi, trist. Cursa adeseori oprită prin înghesuială. Mă în- 
tâlnesc cu generalul Christescu şi cu Matei Balş!” şi rămân, cu autorizația celui 
dintâi, seara la. Bacău, nemaiajungând la Panciu ziua. 

Situațiunea noastră: trupele ruseşti fac pe ariergarda noastră în linia Râmni- 
cul Sărat — Vizirul (20 de km sud Brăila), unde s-a pregătit, se zice, vestita poziţie 
de rezistenţă. În spatele acestei ariergarde se retrage în Moldova Armata Română; 
la sud de Râmnic va mai opera la aripa dreaptă a ruşilor o divizie română, aceea 
combinată din diviziile 1/17 (sub comanda lui Văitoianu!?). l 

Divizia 7, adică resturile ei, vreo 5-7 000 de oameni se vor trimite mie „spre 
întărirea sectorului Vrancei”; aşa zice Marele Cartier General, semnând colonel 
Angelescu. Sectorul Oituz ( Divizia 15) şi Sectorul Vrancea (eu) vor rămâne sin- 
gurele apărate de români, fără ruși. Trupele române în retragere, cu Divizia 1/17 
şi sectoarele sunt sub comanda lui Averescu (Armata a 2-a). 

Armata rusă care apără Milcovul, adică linia Râmnicu Sărat > Vizirul, se 
compune la aripa dreaptă din o divizie de cavalerie, Divizia 15 rusă, un corp de 
cavalerie, Corpul 4 rus şi alți ruși necunoscuți chiar la comandamentul Armatei 
de Nord. 

Convingerea mea este că nici această linie nu are să reziste, că rușii se vor 
retrage, că Brăila şi Galaţi se vor cuceri, că ruşii vor fi striviţi şi în Dobrogea sau 
retraşi; poate că retragerea va merge şi mai departe. 

La comandamentul Armatei [9 ruse], ofițerul de legătură rus ne comunică 
aproape zâmbind că „la 9-éme armée å pris la defensive” [Armata a 9-a trece în 
defensivă]; îmi place mult acel å pris în legătură cu defensiva care acum 15 zile 
trebuia să fie o ofensivă „pregătită”, cum se zicea în Înaltul Ordin de zi, „și care va 
răsturna tot’. 

191 Matei Balș (1873-1927), magistrat, președinte al Curţii de casaţie; fiul lui Grigore Balș și al 
Ruxandrei Sturdza-Miclăușeni; rudă cu colonelul Sturdza. 

1% Arthur Văitoianu (1864-1956), general şi om politic. A comandat în timpul campaniei din 
1916 Divizia 10 infanterie, în cea din 1917 — Corpurile 2 și 4 armată, distingându-se în bătăliile de 
la Mărăşeşti şi Oituz, apoi a comandat Armata 2 (decembrie 1917-iunie 1918); general de corp de 
armată (14 iunie 1918) şi guvernator al Basarabiei (1918). După război, a fost ministru în mai multe 
rânduri, conducând și Ministerul de Război (noiembrie 1918-septembrie 1919), dar și prim-mi- 


nistru (27 septembrie-28 noiembrie 1919). A devenit membru marcant al PNL - Gh. Brătianu și, 
ulterior, a susținut regimul de autoritate monarhică al regelui Carol al II-lea. 

Jurnalul colonelului Alexandru D. Sturdza, facsimil 

Mi se comunică că Iliescu — le Capitaine Merdaille — se trimite „la Jerusalim’, 
cum zicea iubitul meu tată (Jerusalimul care salvează; vorbă profetică, între toate 
şi ironică până la tragedie); va fi înlocuit prin Prezan, care va reorganiza armata 
(tocmai Averescu trebuia în acest post, fiind organizator bun), iar armata care mai 
apără Moldova va fi sub ordinele lui Averescu (în loc de a fi sub a lui Prezan, care 
cunoaşte regiunea şi este deprins aici şi nu are talent de organizațiune deosebit). 
Stă scris că la Marele Cartier General ei aduc totdeauna muştarul după prânz și 
nimeresc din principiu pe de-a-ndoaselea. 

Seara vorbesc lung cu Matei Balş care-mi povesteşte sentimental execuţiunea 
şi ultima privire comme doutre tombe [ca de dincolo de mormânt] a unei tinere 
ungare spioane. Matei zice că nu are să uite privirea ei eroică; 20 de oameni au tras 
două salve, numai şase gloanţe au nimerit şi fata nu a fost încă moartă. La între- 
barea mea asupra revoltei spiritelor la execuţia vestitei Miss Cawell!” de germani, 
Matei a răspuns că acest caz se prezintă altfel. 

Şi în altă materie, Matei pare încă orb; pe fiul cel mai mare [George], de 15 
ani, l-a mutat de la Bucureşti la Iaşi, unde trebuie să-și facă datoria în anul viitor, 
restul familiei rămânând la București. Asupra Regelui mai are iluziuni; îl crede 
honnête homme [om onest] şi crede că „simte cu Țara” Numai asupra lui Iliescu și 
Brătienilor vede, în fine, clar. 

Îmi descrie retragerea din Dobrogea și numeroasele procese de părăsire de 
post din partea unor ofițeri superiori pe care a avut a le judeca; într-adevăr, la- 
şitatea a fost foarte lățită, dar această buruiană a crescut atât de abundentă din 
cauza atmosferei de minciună și lipsei de conducere și educație în care s-a operat.; 
aceiaşi indivizi, în împrejurări mai drepte, ar fi contribuit în mod onorabil, poate, 
la un efort comun cinstit. Dar aci era o anarhie completă, în care mulți nu-şi re- 
găseau busola. 


3/[16] XII 1916 ([a] 110-a zi) 

Ceaţă groasă, umed. 

Întoacerea de la Bacău la Panciu, după o noapte la Otel „Europa” în cearșafuri 
îndoielnice, dar fără insecte. Desigur, că nu se mai dau prosoape la otel, nici zahăr 
pentru ceai. Dar aceste mici lucruri sunt începutul suferințelor noastre. 

Întoarcere la Panciu. Trupele care „apără” Moldova se înșiră astfel: Divizia 
3 română; Divizia 6 română; Divizia 15 rusă; Corpul de cavalerie rus; Divizia 12 

153 Edith Louisa Cavell (Cawell) (1865-1915), infirmieră britanică; a salvat în timpul războiului 
vieţile a circa 200 de soldaţi aliaţi în Belgia ocupată de armata germană; a fost arestată și executată 
prin împușcare de germani. 


1% Se referă la soția lui Matei Balș, Zoe ( născută Manu), şi la ceilalți trei băieţi: Ștefan, Andrei 
și Petre. 

rusă; Corpul 4 rus şi altele. Toate între Râmnicul Sărat și Vizirul. Această linie 
nu va rezista, mai cu seamă dacă timpul cețos va continua, ceea ce este probabil. 
Impresiile la întoarcere pe şoseaua națională sunt aceleași ca în ajun. Armata Ro- 
mână este în debandadă, nu în derută; căci ceea ce se salvează în retragere sunt 
coloanele de trăsuri; trupele sunt aproape în întregime decimate sau prinse. Au 
fost ordine „clișeu” stupide de a rezista până la ultimul om; încă „fraza” care a 
domnit: „şi am rezistat până ce am fost înconjurați” Aşa Regimentul 1 grăniceri, 
din care au mai rămas cinci ofițeri și 155 de oameni. 

Victoria pe Neajlov, menţionată de mine în 20 XI, pag. 4, este o născocire 
oficială, precum am presupus. Desigur că şi celelalte presupuneri ale mele se vor 
adeveri ca juste. Comandantul Regimentului 1 grăniceri povesteşte că în luptele 
pe care le-a avut în șir de 100 de zile, niciodată unitatea regimentului, nici a ba- 
talioanelor nu a fost respectată, ci fracțiuni „băgate în front”, după inspirațiunea 
tardivă a ultimului moment. Astfel, comandanții de regiment nu mai aveau nici o 
acțiune. Același fenomen și la restul infanteriei și la artileria noastră. Aceasta este 
tactica ce s-a preconizat în timp de 40 de [ani de] domnie a Marelui Căpitan, Re- 
gele Carol, care totuși stă mai sus ca Merovingianianul felon [Regele Ferdinand]. 


4/[17] XII 1916 ([a] 111-a zi) 

Senin. 

O duminică caldă şi luminoasă, parcă am fi în septembrie, iar nu o săptămână 
înaintea Crăciunului occidental. Trec în revistă grupul cel nou, al căpitanului Dia- 
conescu, compus din: Compania 1 (Negulescu); Compania 2 (Catană), escadronul 
pe jos „Tudor Vladimirescu” cu un pluton de ştafete şi compania Bălşan, de ciclişti 
şi pe jos, care sunt spre Zăbala şi Milcov. 

M-am dus de la o unitate la alta și am repetat la fiecare din ele aceleași idei 
simple și popular exprimate, asupra inimicului şi însărcinării, asupra disciplinei, 
răsplății şi pedepsei, asupra încrederii ce o am că vom păzi singuri, fără ruşi, cetă- 
tuia Vrancei, care ne este încredințată. 

Am avut impulsiunea dureroasă că aceşti oameni nu erau deprinşi ca un ofi- 
ţer superior să vorbească cu ei, nefiind conștienți, fiind obişnuiţi ca oile într-o tur- 
mă de vite. Cu toate acestea, sper că la unii cuvintele mele vor fi avut un răsunet. 
În orice caz, ceea ce am spus era adevărul, cu nicio exagerare. 

Închei al doilea carnet-jurnal cu gândul întristat la ai mei, la Țară și la rostul 
ei în viitor. 


[Arhivele Naţionale Istorice Centrale, fond Sturdza familial, dosar nr. 22] 


STENOGRAMA 
PROCESULUI DE TRĂDARE 
INTENTAT COLONELULUI ALEXANDRU D. STURDZA, 
LOCOTENENT-COLONELULUI CONSTANTIN CRĂINICEANU 
ȘI LOCOTENENTULUI CONSTANTIN WACHMANN 
(24 FEBRUARIE/9 MARTIE - 26 FEBRUARIE/11 MARTIE 1917) 


Bacău. Curtea Marţială 
PROCESUL DE TRĂDARE: colonel [Alexandru D.] Sturdza, locotenent-co- 
lonel [Constantin] Crăiniceanu, locotenent [Constantin] Wachmann! 


25 februarie 1917. Şedinţa de după-amiază? 


Domnul Preşedinte: Dezbaterile sunt deschise. Să se introducă acuzații. 

(Acuzaţii sunt introduși). 

Domnul Preşedinte: Mai are apărarea ceva de spus? 

Apărarea: Nu, domnule Președinte. 

Domnul Preşedinte: Domnul comisar regal are cuvântul. 

Domnul colonel I. Gârlișteanu, comisar regal special: Vă mărturisesc, dom- 
nule Preşedinte, că începând cuvântarea mea sunt stăpânit de o adâncă mâhnire. 
Aş fi fost fericit eu, dumneavoastră, onorat consiliu, şi toți cei ce se mândresc să 
poarte numele de român, să nu fi cunoscut, să nu fi ascultat faptele odioase care 
s-au desfăşurat și lămurit înaintea noastră. Doi ofițeri superiori români, ale căror 
nume aveau dreptul să rămâie nepătate în istoria acestei ţări, un altul inferior, 
care, însă, purta un nume [Wachmann] care-l indica a comite această faptă urâ- 
tă, şi încă doi nenorociţi soldaţi, în care sentimentul datoriei era prea slab clădit 
pentru ca să reziste la ispitele unor șefi rătăciţi, toți în mândra haină a ostașului 
român, au părăsit calea datoriei şi au apucat pe aceea a ruşinii şi a păcatului. Nici 
jurământul de credință către scumpul nostru şef suprem, M.S. Regele, nici dorul 
de pământul pe care s-au născut, au crescut sau au fost cu îmbelşugare răsplătiți, 
nici mila de suferinţele, lipsurile şi îngrijorările ce cu toții le suportam cu atâta re- 
semnațiune pentru a vedea odată liberate ogoarele de duşmanul cotropitor, nimic 
nu i-a oprit şi, cu seninătate, cu o iscusință vrednică de cauze mai bune, au făurit 
planurile lor odioase, unul punându-le în execuţiune, unul începând execuțiunea 
care, dacă şi-ar fi ajuns scopul... [lipsă în text], dar aceasta nu se putea, căci a fost 
destulă curăţenie în sufletul neamului nostru, ca niciun ecou să nu găsească pen- 
tru complicitate la faptele lor criminale şi nu se putea ca să se aducă ruina morală 
şi materială a neamului nostru întreg. 





1 Documentul este o copie a transcrierii unora dintre stenogramele „procesului de trădare 
Sturdza — Crăiniceanu — Wachmann”, realizată de căpitanul în rezervă Henri Stahl („cum a fost 
stenografiat de mine”), document pe care acesta l-a încredinţat ulterior spre păstrare Bibliotecii 
Academiei Române. 

? Procesul a început pe 24 februarie/9 martie 1917; stenogramele şedinţelor din această zi, 
precum și ale altora ce au urmat până la pronunţarea sentinţei nu au fost depistate. 

Domnule Preşedinte, voi fi obiectiv, voi rezuma faptele care au fost lămurite 
îndeajuns înaintea domniilor voastre și voi trage concluziunile logice care decurg 
din ele. 

Pentru o mai bună înţelegere a lor, în expunerea mea voi urma ordinea per- 
tractării acestor fapte şi în această ordine voi începe cu faptele comise de colone- 
lul Sturdza, de Wachmann, apoi voi trece la cele făptuite de cei doi soldaţi, pentru 
a sfârşi cu Crăiniceanu?. 

Colonelul Sturdza este trimis înaintea dumneavoastră alături de Wachmann 
pentru faptul de dezertare la inamic, ambosaj și înaltă trădare. 

Când s-a aflat în țară comiterea acestor fapte, un fior de groază a trecut prin 
sufletul tuturor, dar alături de el — ca o mângâiere — au plecat de la unii interpre- 
tări care trebuie lămurite. 

Prin purtarea lui din trecut, Sturdza, prin fapta lui, a pus pe mulți în mirare. 
Pentru ca nicio nedumerire să nu mai existe şi pentru ca să pot lega faptele ce a 
comis cu personalitatea lui preponderentă, aşa cum a rămas, vă rog să-mi îngădu- 
iți a face un scurt portret al acestei individualităţi, portretul lui Sturdza. 

De Wachmann nu voi vorbi, căci a fost, este şi va rămâne unul și același în 
toată personalitatea lui odioasă. 

Sturdza şi-a făcut educaţiunea timp îndelungat în Germania şi a rămas puter- 
nic impresionat de educațiunea primită acolo şi a păstrat, poate, în credinţa lui, o 
puternică aplecare spre acea putere. Se poate că această credinţă a influențat asu- 
pra părerii lui în așa fel încât, într-un timp mai demult, ar fi socotit că o acțiune 
militară a noastră trebuie să nu fie decât alături de Germania. Când, însă, țara a 
pornit pe calea pe care o cunoaşteţi, n-a mai fost nicio credință deosebită; toate 
erau contopite la un loc, toți credeau și simțeau într-un fel, pentru ca țara să iasă 
învingătoare, mărită și cu glorie. 

Din acțiunea de la început a lui Sturdza, s-a înțeles că și el rămâne alături de 
toți care se hotărâseră în acest fel și nu i-a lipsit — aceasta trebuie relevat — nu i-a 
lipsit răsplata în care se concretizează tocmai stima față de un om care întrebu- 
ințează contra vrăjmașului tocmai ceea ce învățase de la el, i se făcea un punct de 
onoare din aceasta. 

3Locotenent-colonelul Constantin Crăiniceanu (18 noiembrie 1875 — 10 februarie 1917), fiu al 
generalului Grigore Crăiniceanu și al surorii generalului Constantin Prezan. Elev al școlii de ofiţeri 
în anii 1894-1896, a devenit sublocotenent la 1 iulie 1896; a fost înaintat în grad astfel: locotenent — 
7 aprilie 1900; căpitan — 10 mai 1907; maior — 1 aprilie 1912; locotenent-colonel — 1 aprilie 1916.; 
ofițer de cavalerie, încadrat înainte de război în Statul Major General; la 1 aprilie 1914 a fost numit 
atașat militar la Atena, unde a rămas până la intrarea României în război. 


+ Ambosaj — provocarea militarilor de a încălca jurământul și a trece la inamic. Vezi definițiile 
de la pagina 289 şi 335 din această carte 

De altă parte, în cursul vieții militare a lui Sturdza, se constată multe fapte 
din care reiese că era stăpânit de o ambiţiune personală fără margini: de multe ori 
lua măsuri în contradicțiuni cu regulamentul, înlăturând părerile, aprobările şi 
voinţa şefilor. Din toată purtarea lui se învedera un ambițios care vrea să plutească 
deasupra tuturor. Având în vedere, de-o parte, eul credințelor lui mai demult, eul 
ambiţiunilor lui şi punând în față purtarea pe care a avut-o la începutul campa- 
niei, trebuie să deducem că era o luptă în acest individ, între eul credințelor, al 
sentimentelor și eul sentimentului lui de onoare. A fost multă vreme când sen- 
timentul onoarei prepondera pe celelalte şi şi-a pus, cum am spus, toată puterea 
meritelor lui în serviciul țării. Treptat însă ce soarta armelor pentru noi devenea 
mai îngrijorătoare, eul datoriei la el se micșora şi începea să ia preponderență eul 
vechilor lui credințe și sentimente. 

Îmi veți da voie, pentru ca să concretizez mai bine această idee, să relevez 
câteva din acțiunile lui ca comandant, acțiuni din care unele privesc gândurile lui 
intime, trecute în memoriile sale, altele care privesc chiar măsurile de comanda- 
ment, ordinele care i se dau şi pe care el nu le executa. Astfel, pe când comanda 
Brigada 7 mixtă, s-a trimis de la Marele Cartier [General] proclamaţiuni scrise 
în limba ungară şi care aveau să fie trimise de noi, prin mijloacele care ne stau la 
îndemână și pe care trebuie el să caute să le realizeze, la cunoştinţa populaţiunii 
şi soldaţilor adversari. Una din proclamaţiuni era în limba ungară, alta în limba 
germană. N-a luat nicio măsură ca distribuirea să se facă, în schimb, în dosul pro- 
clamaţiunilor scrie: „S-a trimis de Brigada 7 mixtă, la 15 noiembrie, de la Marele 
Cartier General spre a se răspândi în Transilvania de noi; prizonierii unguri căro- 
ra li s-a dat aceasta de citit au bufnit în râs. S-au împărțit trupelor noastre o mie 
de exemplare, ele se întrebuințează ca foițe de țigări, care lipsesc”. 

lacă, domnilor, cum începea geniul rău să-i slăbească sentimentul de onoare 
şi datorie și năpădeau vechile lor credințe și sentimente care nu puteau fi stăvilite 
prin calea pe care țara a apucat. 

Un alt manifest — acesta scris în limba germană — trimis tot atunci, 15 no- 
iembrie 1917, cuprindea 11 puncte. În josul acestei coli scrie: „18 minciuni pe o 
mică coală” 

Daţi-mi voie să citesc aceste note: „Soldaţi germani ... "(2 se intercala) [indi- 
cația lui Henri Stahl). 

Repet încă o dată: „Noi luptăm spre a libera pe frații noștri care astăzi zac sub 
apăsarea barbară a ungurilor”. 

Domnul colonel Alexiu: Cine semnează? 

Domnul colonel I. Gârlişteanu: Marele Cartier [General]. Se răspândea prin 
aeroplane sau emisari de-ai noştri. Ei bine, acestea se numeau de Sturdza „min- 

ciuni” Tot ce simte, tot ce lucrează, înfăptuieşte și la ce tinde [sic] astăzi sforțările 
neamului nostru întreg, pentru care se fac atâtea sacrificii şi s-au sfârşit atâtea mii 
de vieți omenești, era o minciună. Se deosebește aici chiar de aceia care vreodată 
ar fi putut, în alte timpuri, să aibă alte păreri, deși nu s-a găsit vreodată un român 
care să vorbească bine de unguri. Sentimentul de onoare începe atât de mult să 
slăbească la dânsul, este orbit într-atâta, încât ia măsuri care revoltă cel mai ele- 
mentar bun simţ. 

Voi mai face altă citațiune, aceasta scrisă în memoriul lui... [lipsă în text — 
n.n.]. 

Domnul Președinte: Carnetul lui jurnal? Unde a fost găsit? 

Domnul comisar regal: Când caporalul Năstase Marin a fost împuşcat, avea 
două geamantane — şi asupra morţii acestui nenorocit voi face reflecțiile mele —; 
în aceste geamantane rămase lângă caporalul împușcat s-au găsit memoriile și 
alte acte puse la dosar. 

În carnetul personal deci, la data de 10/23 ianuarie 1917, după mai multe 
reflecțiuni, Sturdza scrie: „Rămâne însă chestiunea problemei personale de rezol- 
vat, pe care, atâta timp cât suntem oameni cu schelet, carne şi nervi, n-o putem 
repudia; dacă așa-numitele autorități nu vor de mine, atunci va trebui să caut alți 
colaboratori pentru aceeași cauză bună, însă apucată de altă parte şi [cu] alte pâr- 
ghii, mai sănătoase” 

La 19 ianuarie pleacă la Mânăstirea Cașin — și acestea sunt reflecțiuni care 
trebuie legate cu fapta însăși și vă rog a le întipări în amintirea dumneavoastră —, 
pleacă spre a se întâlni cu Crăiniceanu. Dejunează cu el în pădure într-un adăpost, 
pe urmă la sonde are o conferință cu Crăiniceanu. Pe masa lui Sturdza sunt poe- 
ziile lui Goethes. Seara, se întoarce Wachmann de la Bacău, cu diferite ştiri, ştiri 
care erau exagerate şi false. Spunea că „a[u] sosit la Bacău 3-400 ofițeri francezi, 
mulți din ei sunt îngrijoraţi de soarta războiului, cum şi mulți ofițeri ruşi, pro- 
ducțiunea scade, englezii cer plata datoriilor .... Wachmann reprezintă pe lângă 
Sturdza — cum am spus-o — omul numai într-un fel slăbit, numai cu rele în el, la el 
nu era luptă, el era unul şi același. Şi, cu această personalitate, avea grijă să contri- 
buie în tot momentul, cu ceea ce inteligenţa lui descoperea, ca să influențeze eul 
geniului rău la Sturdza și-i exercita intervenţia ori de câte ori credea că e nevoie 
de asemenea intervenire. 

La 21, deci cu două zile înainte de comiterea faptului de dezerțiune, îi venise 
lui Sturdza ordinul de mutare de la Divizia 8 la Divizia 10. Comandantul nostru 
de căpetenie de aicif, în spiritul lui pătrunzător şi cunoscător al oamenilor, fără să 
fi citit memoriile pe care acum le cunoaştem, a avut însă fericirea sa de a da bine 





5Johann Wolfgang von Goethe (1749-1832), scriitor german. 
é Este vorba de generalul Alexandru Averescu. 

mai demult şi a înțeles nevoia ca Sturdza să plece de pe frontul acesta de operaţi- 
uni şi l-a mutat. 

Se vedea deci îndepărtat de locul unde de multă vreme clocotea executarea 
planurilor lui ascunse şi odioase şi, în necazul lui de a pleca înainte de a fi voit să 
se ducă în altă parte, scrie cu amărăciune aceste rânduri: „Am să rabd și această 
lovitură, căci trebuie să aştept poate şi rezultatul ofensivei de primăvară, trâmbi- 
țată cu atâta sistem și putere. Pe urmă va veni suprema hotărâre, căci viața şi pu- 
terea mea nu este [sic] la discreţiunea unei personalități mișelești, ci a țării mele”, 

Noi eram „mișeii”! 

Ar fi poate încă multe de relevat, dar cred că cele citate ajung pentru că el, 
prin fapta însăși pe care a comis-o, dovedeşte într-atât preponderența credințelor 
şi sentimentelor lui străine de cele ale țării, încât îmi va fi ușor să pot să lămuresc 
la timp și în serii faptele de care s-a făcut vinovat. 

Mă iertaţi că trebuie să reviu, dar trebuie să spun că tot în ziua de 19 s-a dat 
ordin de Crăiniceanu maiorului Cornea” ca să facă o recunoaștere într-o zonă 
străină de sectorul lui și într-o direcţiune care nu era din cele indicate în vederea 
ofensivei apropiate; era recunoaşterea ordonată maiorului Cornea înspre dealul 
Drăgan, de la cota 779. La timp, voi apăsa care a fost interesul acestor recunoaş- 
teri împrejurul locurilor, devenite atât de familiare și pentru dumneavoastră, ale 
cotei 779. 

La 23 ianuarie, sub forma de a-și lua ziua bună, vine la cartierul lui Crăini- 
ceanu, la sonde, unde ajunge la ora 11. Are cu dânsul, înainte de masă, o oră și 
jumătate şi încă o oră şi jumătate, după masă, convorbiri secrete. La dejun ia parte 
şi locotenentul Stoiant, aghiotantul lui Crăiniceanu, dar numaidecât după dejun 
îl trimite în camera de alături ca să ceară la telefon relaţii asupra situaţiei de pe 
front. Crăiniceanu îl urmează numaidecât, înconjurându-l de data aceasta numai 
cu un concert de atențiuni care, după cum a mărturisit locotenentul, nu intra în 
obiceiurile şefului său şi, cu o bătaie amicală pe umăr, îl angajează să rămâie în 
odaia de alături, având de vorbit confidenţial cu Sturdza. 

Ce însemnătate a avut aceasta pentru faptele care se impută lui Crăiniceanu 
le voi dezvolta atunci când, în ordinea cuvântării, voi veni la dânsele. Se va vedea 
importanța fatală pe care a avut-o asupra hotărârilor luate cu privire la executarea 


7 Maiorul Nicolae Cornea s-a născut la 24 februarie 1876; a urmat şcoala de ofițeri (1895-1897), 
obținând gradul de sublocotenent la 1 iulie 1897; avansări în grad ulterioare: locotenent — 10 mai 
1903; căpitan — 3 octombrie 1905; maior — 1 aprilie 1916 în Regimentul nr. 55 infanterie. 

8 Locotenentul Grigore Stoian s-a născut la 24 noiembrie 1884; a urmat şcoala de ofițeri (1907- 
1909), obţinând gradul de sublocotenent la 1 iulie 1909 şi de locotenent la 3 octombrie 1912; în 1916 
era încadrat în Regimentul 1 Mehedinţi nr. 17 de infanterie „Ştirbei Vodă”. 

mai întâi a dezerțiunei lui Sturdza şi Wachmann și, în urmă, a faptului actului de 
înaltă trădare şi ambosaj comis de aceștia și în urmă de Crăiniceanu. Faptul con- 
cret rămâne că, îndată după această întrunire, se desăvârşeşte fără întârziere fapta 
dezerțiunei lui Sturdza și Wachmann. 

Pleacă de la sonde la ora 3, ajung pe la 6 la postul de comandă al [locotenent-] 
colonelului [Grigore] Vasilescu, comandantul Regimentului 2 grăniceri, la doi 
km nord de veşti, stau câtva timp împreună cu Vasilescu în bordei, caporalul 
Năstase rămânând afară, şi la ora 7 pleacă, Sturdza, Wachmann și caporalul Năs- 
tase Marin, și ajung la ora 8 la intersecțiunea drumului dealului Golostan [co- 
rect, Voloșcani] cu drumul ce duce la Ivești şi aici întâlnesc pe căpitanul Bălăuță!. 
Merg împreună până ajung aproape 300 m de linia santinelelor. Locotenent-colo- 
nel Vasilescu și căpitanul Bârsan!! declară că i-au atras atențiunea că mai înainte 
în acea direcțiune, spre linia santinelelor, e periculos. Sturdza a insistat însă să 
meargă, spunându-le: „Vreau să fac şi eu o recunoaştere a terenului din față, acolo 
unde e Polihroniade!?, căci poate să-mi vie şi mie rândul să comand pe aici” 

Ofiţerul a repetat din nou sfatul, adăugind că pentru acea recunoaştere ar fi 
mai uşor să meargă pe partea estică a dealului, de unde această recunoaștere se 
poate face tot atât de complet, dar fără pericol. Sturdza răspunde din nou: „Aşa 
vreau să fac” şi îi angajează să se întoarcă la posturile lor, spunându-le că nu se va 
întoarce pe aici, ci prin altă parte şi s-a îndreptat spre sectorul căpitanului Poli- 
hroniade. De aici înainte nu se mai ştie nimic, decât că la 8.20, puţine momente în 
urmă, s-au auzit focuri de puşcă pe frontul român şi pe frontul rus. Una din santi- 
nele mărturiseşte că a auzit şi vaiete: erau acelea ale caporalului Năstase Marin. 

În declarațiunea sa, sublocotenentul Catană!5, comandantul unui escadron 
pe jos, numit „Tudor Vladimirescu’, spune că un soldat pe care-l avea în tranșee 
i-a zis: „Domnule sublocotenent, văd patru-cinci urme pe versantul din faţă, la 
inamic, sunt inamici? Să trag?” „Dacă vezi bine, atunci trage’, i-a zis ofițerul şi a 
tras soldatul și, adaugă sublocotenentul, am tras şi eu. 


? Se referă la locotenent-colonelul Grigore Vasilescu, menţionat și de Al. Sturdza în Jurnalul 
său. 

10 Căpitanul Panait Bălăuţă din Regimentul VII „Racova” nr. 25 infanterie; născut la 24 februa- 
rie 1876, a urmat şcoala de ofițeri (1894-1896), obținând gradul de sublocotenent la 1 iulie 1896; 
avansări ulterioare: locotenent — 7 aprilie 1900; căpitan — 10 mai 1908. 

"Căpitanul Bârsan (Bursan ?) s-a născut la 18 octombrie 1889 și a devenit sublocotenent la 1 
iulie 1910, iar locotenent la 1 octombrie 1913) 

12 Căpitanul Gheorghe Polihroniade născut la 1 aprilie 1880, a devenit sublocotenent la 1 iulie 
1902; avansări ulterioare: locotenent — 10 mai 1906, iar căpitan — 1 aprilie 1911. 

'3Sublocotenentul Octav V. Catană (născut la 1 octombrie 1896), devenit ofițer la 1 octombrie 
1916, după un an de pregătire militară (1915-1916). 

S-a încercat a se trimite o recunoaștere înspre direcțiunea unde se văzuse 
acele umbre și se constată în scurt că caporalul Năstase era căzut, dar nu se pu- 
tea nimeni apropia de dânsul de teama focurilor. S-a încercat a doua zi, deci la 
24 ianuarie, să se ridice cadavrul caporalului, dar tot nu s-a putut în timpul zilei 
şi nu s-a reuşit decât în noaptea de 24 spre 25, când se constată că de la locul 
unde căzuse caporalul Năstase, alături de cele două geamantane ale lui Sturdza, 
se vedeau încă urmele a doi-trei oameni înspre linia santinelelor. Erau urmele lui 
Sturdza și Wachmann care, din acel moment, părăseau pământul sfânt al țării și 
treceau tot pe pământul care va fi al nostru, dar al lor niciodată: comiteau actul de 
dezerțiune la inamic. Articolul 232 îi clasifică şi pedepseşte după cum urmează: 
„Se pedepseşte cu moarte şi degradare militară orice militar culpabil de dezertare 
la inamic” 

Dacă se oprea aici, faptul, cât de odios şi de ruşinos, totuşi avea proporţiuni 
mai puţin jignitoare şi supărătoare pentru prestigiul oștirii noastre, dar Sturdza, 
ajuns în rândurile germane, cu concursul comandanților vrăjmaşi, pune la cale al 
doilea fapt de care s-a făcut vinovat, faptul de înaltă trădare şi ambosaj: să adune, 
din taberele de unde erau întrebuințaţi, prizonierii români la Pârâul Ţiganului, 
pe la Soveja, un număr de vreo 2-300. Declarațiunile asupra acestei cifre varia- 
ză, dar cifra exactă nu importă, faptul este că indicaţiunile ce se dau de Sturdza 
şi Wachmann erau ca acei aduși de prin tabere să fie adunaţi și în special acei 
care făcuseră parte din corpurile comandate de Sturdza, în Brigada 7-a mixtă — 
Regimentele 80, 25 infanterie, 10 călărași. Toţi aceşti 2-300 prizonieri români se 
găsesc adunaţi la Soveja pentru ca Sturdza să le iasă înainte şi să le vorbească. Ce 
le-a vorbit v-au spus martorii care au apărut în fața dumneavoastră; cuvintele lui 
nu erau decât parafrazarea şi dezvoltarea manifestului său, chemarea la rebeliune 
a prizonierilor români pe care mai în urmă, schimbându-i în emisari, i-a trimis 
pe frontul român. 

Aţi văzut din declaraţiunile caporalului Grosu și din declaraţiunile soldatului 
Catargiu că, după ce Sturdza le-a vorbit, Niculescu [Aurel], sergentul de ocazie 
când era la inamic, le-a ieșit înainte și le-a ținut un discurs, discurs care a fost pre- 
parat de Wachmann. Ce legătură era între Wachmann şi Niculescu vă voi spune 
când va fi vorba de Niculescu. Faptul este că Niculescu iese din rânduri şi spu- 
ne: „Domnule colonel, dacă dumneavoastră vă angajaţi să ne duceţi cu atâta bine 
pentru ţara noastră, mă duc dincolo să aduc cât mai mulți soldaţi de-ai noștri, cu 
arme cu tot” 

De ce a făcut aceasta, de ce a pus această scenă la cale Wachmann? Este şi 
aici o explicațiune. Sunt unii prizonieri care mărturisesc că în timpul cât Sturdza 

vorbea, era abătut, alții spun că avea lacrimi în ochi, unul numeşte aceste lacrimi 
chiar plâns. Ce se petrecea atunci în sufletul lui? Ce sentiment clocotea în inima 
lui, ce gânduri îi munceau mintea? Se îngrozea singur de fapta ce o comitea? Citea 
în privirile ofițerilor germani care-l înconjurau, citea disprețul ce ei înşişi îl azvâr- 
leau, reamintind cuvântul lui Napoleon: „Îmi place trădarea când e spre folosul 
meu, dar urăsc pe trădător”. Faptul este că o moliciune se petrecea la el şi atunci 
regizorul [Wachmann], pregătit, face un semn lui Niculescu, acesta iese din rân- 
duri, îşi ține cuvântarea pe care o sfârșește cu „Trăiască domnul colonel Sturdza!” 
Atunci, iar, geniul rău l-a dominat pe Sturdza imediat, întinde mâna lui Niculescu 
şi i-o strânge. Strigătul de „Trăiască Sturdza” a găsit un ecou slab, cum spun prizo- 
nierii noștri. Deşi strânşi, încătușați, n-au voit să se mânjească cu cuvântul dulce 
de „Hura?, care însufleţeşte pe voinicii noştri când se îndreaptă spre vrăjmașul 
care acum îi încătuşa și îi ținea legaţi. 

Pleacă regizorul şi dintre prizonieri adună vreo 40 inşi care i se păreau mai 
buni, mai apți să execute planul. Lui Niculescu îi spune: „Tu rămâi, fiindcă eşti 
mai răsărit dintre ei toți, ție o să-ți dau o însărcinare specială, de care voi vorbi” 
Apoi adaugă: „Să faceți ce v-a spus domnul colonel, că va fi bine de noi, să veniţi 
cu arme, bagaje, cu tunuri, cu bucătării, cu totul. Vă însemnez numele și va fi bine 
de voi”. Apoi îi fotografiază. Probabil că le adaugă pe lângă făgăduielile ce li făcea 
de bine și oarecari amenințări pentru acei care nu s-or ţine de cuvânt și să-i poată 
eventual trimite la ştreang. 

Chiar în seara de 27, cei 36 sau 40 de prizonieri aleși sunt îndreptaţi de la So- 
veja înspre Câmpuri, la Pârâul Țiganului, ajung seara în sănii aici, le dau mâncare 
bună. Nu văzuseră slănină de când plecaseră de-acasă de Crăciun — spun prizo- 
nierii. Îi duce cu săniile la Câmpuri, acolo se odihnesc noaptea și a doua zi, la 28, 
trebuia să înceapă răspândirea lor spre diferitele sectoare ale frontului român. Unii 
ar fi plecat chiar mai din vreme, fapt este că în noaptea de 28 spre 29 au dormit 
cu toții chiar pe frontul adversarului. A doua zi, dis-de-dimineaţă, îi pornește în 
echipe de câte doi-trei şi îi îndreaptă înspre frontul român cu reamintirea vorbirii 
şi angajamentelor ce li se luase atunci când Sturdza şi Wachmann le-a[u] vorbit, 
adică: „Duceţi-vă la frontul român, daţi aceste scrisori ale mele şi aduceți la mine 
pe frații mei de acolo, să-i unesc cu cei de aici și să ne întoarcem contra neamului 
nostru, contra prețioșilor, scumpilor și credincioșilor noștri aliaţi pentru ca — aţi 
auzit aberațiunile manifestului — să liberăm țara” 

Eu mă îngrozesc, domnilor, cum aceşti oameni au putut să-şi piardă minţile 
până într-atât încât să socotească acest lucru ca salvarea țării, când ea n-ar fi adus 
decât foc, sabie, ruşine, ruină asupra neamului întreg. 

Şi totuşi această faptă au făcut-o! 

Domnule Preşedinte, descris aşa în toată simplicitatea, dar și în toată groză- 
via lui, [faptul] vorbeşte de la sine. 

Pentru ca să sfârșesc cu ei, cu tot dezgustul și groaza ce-mi inspiră, vă rog să- 
mi dați voie să citesc manifestul. 

(A se intercala manifestul.) [indicaţia lui Henri Stahl) 

O să vă mire dacă, sfârșind, o să-mi arog un rând din manifestul acesta, unde 
zice: „aţi jurat credință unor netrebnici care vă conduc la pieire”. Mă număr și eu 
printre netrebnicii care luptă pentru această țară, mă mândresc a fi „netrebnic', 
când Sturdza este „trebnic” 

Domnule Preşedinte, acest manifest concretizează în toate punctele lui, ca 
un exemplu tipic de ceea ce legiuitorul a înţeles când a făcut art. 68 din Codul 
penal comun și art. ... [lipsă în text ] din Codul de justiție militară, când defineşte 
chemarea la rebeliune: „Asemenea vor fi pedepsiți cu munca silnică pe viață acei 
care în timp de resbel în contra țării vor fi ațâțat la revoltă trupele de apărare ale 
țării”. Se poate exemplu mai tipic? O chemare mai groaznică de ațâțare la revoltă 
decât acest manifest? Cred că explicaţiuni nu mai sunt necesare, faptele vorbind 
îndeajuns. lar Codul de justiție militară, art. 201, cu privire la același fapt, spune: 
„Se consideră ca ambosor și se pedepseşte cu moartea orice individ dovedit că a 
provocat pe militari a trece la inamic sau în partea rebelilor armati, că le-a înlesnit 
cu bună cunoștință mijloacele sau că a făcut înrolări pentru o putere care este în 
război cu România. Dacă culpabilul este militar, se mai pedepseşte și cu degrada- 
țiunea militară”, 

Art. 68, alin. 6 prevede munca silnică pe viață, dar trebuie să luaţi în seamă 
şi modificările Codului de justiție militară care, prin titlul 2 adițional, art. 35, $ 4, 
spune: „Când eşti acuzat de mai multe fapte se aplică pedeapsa pentru faptul cel 
mai grav”, iar art. 52, titlul adițional, spune că: „Pedepsele care, în Codul penal, 
sunt calificate de crimă și pedepsite cu muncă silnică pe viață, în timp de război 
se pedepsesc cu moartea”. 

Cer, onorat Consiliu, aplicarea acestei pedepse pentru fostul colonel Sturdza 
şi pentru Wachmann pentru faptul de dezertare la inamic, aplicarea art. 232 din 
Codul de justiție militară, care prevede pedeapsa cu moarte, pentru faptul de a 
ambosa, tot pedeapsa cu moartea, iar pentru înaltă trădare, prevăzută în art. 68, 
alin. 1, $ 6 din Codul penal comun, toate combinate cu art. 35 şi § 4 și art. 52, titlu 
adițional și art. 169, 172, 253 din Codul de justiţie militară. Deosebit, cer, conform 
art. 133 Codul de justiție militară, să se despăgubească statul din averea colone- 
lului Sturdza de suma de 10 000 lei, dați de domnişoara [Elena] Negroponte co- 

lonelului Sturdza spre a fi distribuiți soldaților, sumă pentru care există plângere 
la dosar din partea comandantului Diviziei a 8-a că n-a împărțit nicio sumă, fapt 
care se dovedeşte prin notele din carnetul memoriu, că n-a dat decât suma de 100 
lei; iar conform art. 133, alin. 2, Codul de justiție militară, confiscarea în folosul 
statului a obiectelor și banilor corpului delictului luați de la acuzat: colonelul avea 
1 599 lei, Crăiniceanu 5 000, soldatul Sasu 342; conform art. 172 Codul de justiție 
militară, combinat cu art. 476, inclusiv 478, Cod procedură penală, sechestrarea şi 
administrarea, ca avere de absenți, a tuturor bunurilor mișcătoare și nemișcătoare 
a[le] colonelului Sturdza și locotenentului Wachmann. 

Cu aceasta, Onorat Consiliu, am sfârşit cu lămurirea faptelor ce se impută 
colonelului Sturdza și locotenentului Wachmann. 


Trec la cele comise de soldatul Niculescu [Aurel] și de soldatul Sasu Ion. 

În ce priveşte pe Niculescu, vă rog să ne întoarcem puţin la momentul când 
prizonierii strânşi din diferite tabere erau adunaţi la Soveja. 

Am spus cum Niculescu a ieșit din rânduri și a ţinut acea cuvântarea [a] 
lui Sturdza. Indiferent că a pornit din propria lui inițiativă sau a fost pregătit de 
Wachmann, faptul este că el s-a indicat ca unul care putea fi ales pentru înscenare 
şi mai cu deosebire în a ajuta la pertractarea faptelor de înaltă trădare şi ambosaj 
pe care Sturdza şi Wachmann le puneau în execuţiune, şi anume: Niculescu e 
tras de o parte şi are convorbiri cu Wachmann, după cum v-au spus martorii şi el 
însuşi se cunoşteau mai de mult. Niculescu fusese în Regimentul 10 călărașşi, în 
același escadron și pluton pe care-l comanda Wachmann [care] a văzut în el nu- 
maidecât un vrednic elev al lui şi şi-a zis: să iau pe Niculescu pentru că am nevoie 
de un om mai isteţ care să formeze pentru noi releul în vederea întâlnirii pe care 
o avem proiectată cu colonelul Crăiniceanu pe dealul Drăgan. 

În ziua de 28, pleacă dimineaţa, împreună cu Sturdza și Wachmann, la Soveja 
şi ajung la tranșeele inamice însoțiți de un număr mai mare sau mai mic — afirma- 
tiile au variat — de ofițeri germani. Niculescu şi Wachmann pleacă împreună — vă 
rog să rețineți că Sturdza rămâne ceva mai înapoi. Când se apropie de linia din 
fața santinelelor, Wachmann spune lui Niculescu: „Du-te înainte, uite drumul pe 
care ai să mergi — socotesc că nu comit niciun păcat dacă repet aproape cuvânt cu 
cuvânt ce a putut să spună Wachmann -— acolo vei găsi pe Crăiniceanu, spune-i că 
sunt aici şi să vie la mine” A spus-o şi Niculescu. Niculescu se apropie de santinele 
cam la locul hotărât pentru întâlnire, înaintea santinelelor noastre, și spune: „Nu 
e, domnule locotenent”. De ce nu e? 

Crăiniceanu, în afirmaţiunile și declarațiunile pe care le-a făcut, spune: în- 
tâlnirea noastră era proiectată să aibă loc cam pe la prânz. Niculescu venea după 

„CHEMAREA” COLONELULUI ALEXANDRU D. STURDZA 

27 Ianuarie 1917 

Chemare 

Eu, colonelul Alexandru D. Sturdza, cu care v-aţi luptat cot la cot, vă trim- 
it următoarea vorbă: 

În fruntea voastră vreau să fac o oştire nouă, bine înzestrată cu 
mașinile războiului şi bine condusă de șefi inimoşi. Cu ea vreau să scăpăm 
ceea ce s-a pierdut, să alungăm din țară pe jefuitorul rus şi să facem ca mai re- 
pede să ne reîntoarcem la vetrele noastre. Ne vor ajuta la aceasta cei două sute 
de prizonieri români, pe care îi vom scăpa. 

Repede trebuie să vă hotărâți, căci iată cum stăm acum: 

Țara noastră şi oștirea a rătăcit sub conducerea nepricepută a unor capete 
slabe, două treimi din teritoriul ei s-a pierdut. Cealaltă treime este prădată 
de ruși; ei își bat joc de ofițerii şi soldaţii şi de sărmahnii locuitori; ei necinstesc 
nepedepsiți femeile noastre; ei ne răpesc ultimele vite pe care le avem și ne-au 
împiedicat să lucrăm pământul. Averea țării s-a risipit și înstreinat; dacă nu 
ne hotărâm de pe acum, vom muri de foame cu copii şi nepoți. Ni se pregătește 
pribegia în străinătatea neagră; este vorba ca armata noastră să treacă 
Prutul, ca guvernul să fugă ruşinos la Cherson, în Rusia, iar celor bogaţi să li se 
înlesnească aşezarea în oraşe depărtate ruseşti, robiți de legi asupritoare. 

Ați fost amăgiți de cei mari prin cuvinte înșelătoare despre un ideal 
naţional; ați văzut cum acest ideal s-a prăbușit din cauza ușurinţei şi ticăloşiei 
lor. Treziţi-vă și nu mai credeţi minciunile ce vi se spun. Victoria rușilor nu vă 
va scăpa, căci ea nu va putea fi. Disprețuiţi pe acei ce se încăpățânează a lega 
soarta noastră de armate străine, care nicăieri nu reușesc să fie învingătoare. 
Mai bine să mergem cu cei puțini, dar vregnici, cinstiți și tari. 

Lepădaţți-vă de acei ce v-au înșelat amarnic. Aţi jurat credință Țării, 
iar nu unor netrebnici care vă conduc la pierire. 

Dacă aveți încredere în brațul nostru, în mintea și sfatul meu, veniţi îndată 
la mine. Vă aştept în munţii Vrancei. Veţi căpăta semne de la mine. Voi elibera 
pe prizonierii noștri. Totul este pregătit. Cu ei vom forma o oaste nouă și, cu 
ajutorul lui Dumnezeu, vitejească, cu care vom recuceri ce s-a pierdut, vom 
reîntregi ce s-a stricat şi vom da afară pe netrebnicii care ne-au adus în starea 
de azi. 

Treceţi fără întârziere cu arme cu tot spre mine, să scăpăm România. 
Dumnezeu va binecuvânta fapta voastră. 


~ 


Colonel Al. D. Sturdza 

ora 11 şi se izbeşte de santinelele noastre, cum a[u] arătat Anghelina și Vremerea, 
venea ceva prea târziu de ora la care Crăiniceanu se dusese să facă o primă recu- 
noaştere ca să nu greşească când o veni la întâlnirea cu Sturdza, dar prea devreme 
față cu ora la care Crăiniceanu venea realmente ca să aibă loc această întâlnire. 

Niculescu deci spune lui Wachmann: „Nu e Crăiniceanu. Mergi mai înainte 
şi caută de-l adu la mine. Intră în liniile noastre şi strigă: Nu trageţi”. Evident, in- 
strucțiunile sunt foarte clare în această privinţă; chiar un vrăjmaş când se apropie 
singur de rândurile noastre, asupra lui nu se trage decât dacă este agresiv, cu atât 
mai mult nu se putea trage când spunea: „nu trageţi, sunt român”. 

Niculescu, deci, se apropie şi, din primul moment, el începe să-şi dezvăluie 
firea şi hotărârea lui de a fi părtaş pe de-a întregul la actul de înaltă trădare şi 
ambosaj pe care-l comitea Sturdza. Începe să laude cu exageraţiuni viața pe care 
prizonierii noştri o duc la vrăjmaşi, mâncarea în abundență pe care o primesc, 
arată cafeaua, untul ce-l avea în traistă, ţigările; începe să împartă din ele chiar 
primelor santinele pe care le întâlneşte; caporalului Vremerea îi vorbeşte în ace- 
lași sens. Când ajunge în faţa sergentului Vrânceanu, ajutorul comandantului de 
pluton, care ia inițiativa să conducă interogatoriul şi când e întrebat: „de unde 
vine”, răspunde: „de la vrăjmaş” şi laudă iar hrana pe care o primea. 

Aţi auzit, onorat Consiliu, cum sergentul Vrânceanu, cu toată naivitatea lui 
cinstită, a spus: „Am crezut că e nebun! Știam cu toții ce suferă prizonierii noștri 
acolo” şi i s-a făcut milă de acest prizonier și, cum tocmai se aducea mâncare oa- 
menilor, i-a spus: „Stai să mănânci şi tu” Niculescu se aşează, ia lingura şi când o 
duce la gură zvârlă jos mâncarea cu un gest, pe care l-au spus alții, destul de trivial 
şi pe care nu-l mai repet şi a spus: „Cum să mănânc eu acesta, dar mă îmbolnă- 
vesc! Acolo să vedeţi hrană bună, iaca ne dă câte o stacană de cafea, ne dă slănină, 
țigări, ceai, unt!” Atunci sergentul mi-a zis: „Nebunia devine îngrijorătoare, acest 
creştin vrea ceva” şi sergentul face cu ochii lui Arsenie şi Vremerea, pentru ca ei 
să tacă din gură și să-l poată face să vorbească cât mai mult. Dar îi zice: „La urma 
urmei, ce gând ai tu?” 

— „Eu caut pe colonelul Crăiniceanu, căruia am să-i dau o scrisoare, şi pe 
urmă mă întorc înapoi. 

— Cum te întorci înapoi? 

- Da, fiindcă, colonelul Crăiniceanu este învoit cu Sturdza ca mâine tot fron- 
tul român să treacă dincolo la germani. 

— Cum să treacă? N-o să tragă în noi? 

- Nu, căci învoiala este să nu tragă. 

— Atunci trecem și noi, numai să lăsăm armele. 

— Nu e nevoie, mergeţi cu armele, aşa este învoiala făcută, n-o să tragă în 
voi”, 

Atunci Vrânceanu a văzut numaidecât că are a face cu o minte zdravănă și nu 
cu un nebun şi fiindcă Niculescu insista — vreau să văd pe colonelul Crăiniceanu 
— i-a zis: „Hai să te duc la colonelul Crăiniceanu” Dar în loc să-l ducă acolo, l-a 
dus la [locotenent-]colonelul Pirici!“, un ofiţer cu sentimente cu adevărat româ- 
nești, care a înțeles numaidecât misiunea mizerabilă pe care o avea Niculescu. Îl 
arestează, îi ia interogatoriul, Niculescu mărturiseşte o parte din fapte, neagă pe 
altele, dar din toate reieşea ceea ce am spus de la început. Era adevărat că tindea 
în mod vădit să convingă pe camarazii cu care venea în contact că a doua zi, 
când aveau să vină ceilalți emisari cu manifestele, să treacă dincolo unde-i aştepta 
Wachmann și Crăiniceanu. 

Prin această faptă, soldatul Niculescu se face vinovat absolut de aceeaşi vină 
ca și colonelul Sturdza și anume de vina de ambosaj și înaltă trădare. 

Pentru că alături de Niculescu se găseşte și Sasu, dați-mi voie să vorbesc şi 
despre fapta lui. 

Sasu e român transilvănean, născut în împrejurimile Braşovului. Poate că era 
indicat tocmai prin originea lui să se găsească și mai puțin în situațiunea nenoro- 
cită în care lipsa lui de dragoste adevărată de țara care l-a îmbrățișat l-a îndemnat. 
Sasu, în 1914, atunci când trebuia să se înroleze, la începutul războiului, în arma- 
ta austro-ungară, a dezertat la noi şi în țară, angajându-se la diferiți proprietari, 
şi-a câştigat existența trăind bine. Când, în octombrie, ţara a luat hotărârea ca 
pe aceşti oameni să nu-i mai lase să plutească în două câmpuri, când a făcut apel 
la sentimentele lor românești ca să se înroleze, l-a chemat și pe el. Chemat la 15 
octombrie, la 15 noiembrie a fost dus la Regimentul 80 infanterie. N-a slujit nicio 
lună de zile şi la 23 decembrie e făcut prizonier. 

A fost adus şi el la Soveja împreună cu ceilalți şi ales printre acei, care a doua 
zi, trebuia să facă pe emisarii care să ducă chemarea la frontul român. E îndreptat 
impreună cu Tinca Marin și alt soldat din Regimentul 9 vânători. 

Aţi ascultat, Onorat Consiliu, depunerile în această privinţă ale caporalului 
Anghelina şi ale santinelei Amariei Toader. Aţi văzut cum dintre ei doi, Tinca a 
avut de la început o atitudine admirabilă: tăcea din gură, manifestele şi le ţinea as- 

14 Locotenent-colonelul Teodor Pirici, comandantul Regimentului 15 infanterie (1916-1918); 
s-a născut la 1 ianuarie 1870; a urmat școala de ofițeri (1894-1896), obținând gradul de sublocote- 
nent la 1 iulie 1896; avansări ulterioare: locotenent — 10 mai 1899; căpitan — 10 mai 1906; maior 
- 1 aprilie 1913; locotenent-colonel — 1 iulie 1916; colonel — 1 aprilie 1917; general de brigadă — 


30 martie 1919; după război a fost comandant al Brigăzii 2 vânători de munte și al Diviziei 34 infan- 
terie, precum și al Corpurilor 7 şi 4 armată.. 

cunse sub manta și cerea continuu să fie dus la domnul căpitan. Din contră, Sasu 
de la început a intrat în vorbă cu Amariei Tudor şi i-a spus de unde vine, a intrat 
în vorbă cu ei, le-a spus ce s-a făcut la Soveja, a scos manifestele pe care le avea în 
foaia de cort, fie în mână, indiferent dacă chiar e exact că s-ar fi văzut ieșind din 
foaia de cort manifestele, faptul e că a împărțit din manifeste la soldaţi, îndemnân- 
du-i să le citească, căci aşa spune Amariei Tudor, Tinca Marin și a spus-o și el la 
început, deşi acum zice că nu-şi mai aduce aminte. Dar în timpul pe când împăr- 
ţea manifestele, soseşte caporalul Angheluș, care ia numaidecât manifestele, ares- 
tează pe Sasu şi-l duce la comandantul de pluton, sublocotenentul Dumitrescu. 

Ne aflăm deci în fața unui act de executare în formă și în fond a faptului de 
ambosaj şi înaltă trădare şi se face deci pasibil tot de penalităţile citate mai sus, 
prevăzute la art. 68, alin. 6 din Codul penal comun şi de art. 201 din Codul de 
justiție militară, care prevede pedeapsă cu moartea, iar art. 68, muncă silnică pe 
viață, schimbată prin modificările art. adițional tot în pedeapsă cu moartea. 

Cu aceasta, domnule Preşedinte, s-a sfârşit descrierea faptelor care s-au impu- 
tat lui Sturdza, lui Wachmann și în urmă soldaţilor Niculescu Aurel și Sasu Ion. 

Domnul Preşedinte: Se suspendă şedinţa pentru 15 minute. 


La redeschidere, ora 4.30 p.m. 

Domnul Președinte: Domnul comisar regal are cuvântul. 

Domnul colonel I. Gârlişteanu, comisar regal: Domnule Preşedinte, trec acum 
la ultima parte a rechizitoriului meu care priveşte pe acuzatul Crăiniceanu. 

Vă rog a-mi îngădui ca și pentru dânsul să relevez oarecari părți din activi- 
tatea sa ca om public şi militar, pe care le socotesc folositoare pentru a învedera 
indicațiunea sa pentru faptul pe care l-a făcut. Voi începe prin a releva părți care 
indică pe Crăiniceanu ca un om cu credinţe și sentimente care, pentru timpul prin 
care trecem, sunt străine de acele ale neamului nostru și la urmă voi concretiza 
punctele esenţiale care dovedesc sforțările sale pentru a pregăti crima de înaltă 
trădare şi ambosaj cu care s-a alăturat de Sturdza şi Wachmann, pentru ca în 
urmă să descriu faptele de începere de execuțiune a crimei însăşi. 

Din interogatoriul care s-a luat acuzatului Crăiniceanu, rezultă că atunci 
când era atașat militar la Atena [1914-1916], prin atitudinea sa, vârâse atât de 
multă neîncredere în atașaţii militari și în reprezentanţii diplomatici ai puterilor 
Înţelegerii, încât relațiuni personale între dânsul și aceştia nu mai existau, nu se 
mai salutau. Prietenia sa prea mare numai cu reprezentanții diplomatici şi atașaţii 
militari ai Puterilor Centrale, bunăvoința cu care se punea la dispozițiunea lor 
le-au dat de bănuit într-atât încât s-a cerut şi obținut de la guvernul nostru reche- 

marea sa de acolo. Este evident că în calitatea sa de ataşat militar al ţării noastre, 
neutre până atunci, trebuia să aibă o atitudine atât de corectă, încât relațiunile 
sale personale să rămâie urbane față de ceilalți atașați militari și diplomați străini. 
Prin purtarea și acţiunile sale însă de atunci, dovedea că credinţele şi sentimentele 
sale îl trimeteau spre o strânsă legătură cu puterile cu care astăzi suntem acum în 
război. Rechemat [în țară] la o dată foarte apropiată de data care corespundea cu 
cea a mobilizării noastre, pleacă şi face un voiaj îndelung. N-am nevoie să descriu 
decât acea parte care priveşte ultima sa etapă, căci cu privire la dânsa se găseşte 
[sic] în memoriile ce şi le scria detalii care evidenţiază strânsele legături pe care 
Crăiniceanu le avea, admirațiunea pe care o nutrea chiar în momentul când noi 
începusem lupta sfântă pentru dezrobirea neamului nostru, pentru acele puteri 
în contra cărora purtam războiul. Memoriile erau scrise chiar în limba germană și 
au fost traduse, sub prestare de jurământ, de translatorul Mor... [lipsă în text]. La 
11 octombrie 1916, când atâtea lupte crâncene avuseseră loc între armata noastră 
şi armatele vrăjmașe, dânsul era tot puternic dominat de admirațiune și simpatie 
pentru armata germană. 

Iată într-adevăr ce citim în memoriile sale: „Era 4 dimineața. Am fost deștep- 
tat...[lipsă în text]! 

Vedeţi până unde îl împingea[u] admiraţiunea și dragostea lui pentru nemți? 
Era gata să-şi dea viața numai să vadă acel submarin iubit apărând şi zicea: „să 
mor şi eu, dar să mai piară încă unul din vasele care duceau țării noastre ceea ce 
ne trebuia ca să luptăm cu vrăjmașul nostru de moarte” 

Tot din memoriile lui reiese că în conversațiile sale cu căpitanul englez de 
dreptul pe care-l aveau germanii ca să torpileze, să ducă acest război submarin å 
outrance [cu înverșunare] : „Îi dezvălui pe față părerile mele politice și speranța 
și încrederea că Germania va ieşi mai mare și mai puternică, în accepțiunea cea 
bună, din acest război”. Şi era mulțumit că englezul se lăsa-a fi convins. Când, după 
ce scapă, spre regretul său, de acele submarine germane și pune pentru prima 
oară piciorul pe pământul rusesc, țara poporului de care suntem legați printr-o 
frătie atât de puternică, iată prima reflecţie pe care o face: „Acum suntem la ţăr- 
mul antipatic şi așteptăm”, La data de 5 noiembrie, scrie : „Primii aşa-numitul 
botez de sânge ...[lipsă în text)” 

„Inamicul-amic începu să mă salute cu focuri de tun ..” Era deci inamic pen- 
tru noi şi amic pentru el! 

V-am citit, domnule Președinte, declarațiunea sublocotenentului StravolcaiS. 
Fiindcă ajung la ea, am să relevez tocmai ceea ce s-a petrecut ieri: întrebarea fă- 

15 Sublocotenentul Valeriu Stravolca s-a născut la 23 noiembrie 1893; a urmat școala de ofițeri 


(1913-1915) şi a devenit sublocotenent la 15 iunie 1915 încadrat în Regimentul VII „Racova” nr. 25 
de infanterie, în cadrul căruia a luptat în campania din 1916. 

cută de apărare. Și aici cer iertare dacă, prin intervențiunea mea, am reușit, dar 
n-am urmărit să-l supăr și să-l fac să creadă că voiam să-i ridic dreptul sfânt de 
a se lămuri atât cât voieşte pentru îndeplinirea grelei sale sarcini. O ştiu cât e de 
grea şi simt de acum sentimentul de admiraţiune pe care am să-l încerc atunci 
când voi constata talentul şi sforțările pe care şi le va da în apărarea clientului său. 
Dar, dacă am intervenit, era tocmai că voiam să-mi apropii şi eu întrebarea, căci 
din rezultatul pe care l-aţi constatat, am ajuns fatalmente la convingerea să-mi 
zic că prin intervenţiunea sa putea să facă pe clientul său să zică: fereşte-mă de 
apărător, că de adversar mă feresc şi singur. 

Domnilor, ceea ce Stravolca a spus s-a recunoscut de Crăiniceanu. Ce a vorbit 
Stravolca? Că privitor la un ordin nr. 1 063, care vorbea de reducerea efectivului, 
când l-a văzut, Crăiniceanu a spus: „Știţi că pentru acest ordin, dacă cădea în 
mâna germanilor, luai un milion cu el, se intimidau statele neutre și se ridica mo- 
ralul poporului german?” Aceste cuvinte le-a zis, recunoaşte și dânsul. Ah, inter- 
pretarea pe care vrea să o dea dumnealui? Da! Însă cea pe care o dăm noi e tocmai 
în ordinea vorbirii pe care vreau să o fac şi e iar un punct pe care-l putem alătura şi 
lega de dragostea care o exprima de iubitul submarin, chiar cu pericolul vieţii lui. 
Şi dacă dânsul interpreta că făcea o încercare asupra lui Stravolca, eu nu las niciun 
păcat în conștiința mea când interpretez cum vă spun. Îl relevez tocmai pentru ca 
cu el să indic încă un punct care înfățișează eul intim al lui Crăiniceanu. 

Şi ce a mai spus lui Stravolca? Aţi depus jurământul? N-a negat Crăiniceanu 
că a întrebat acesta. Şi — ne declară Stravolca — a insistat cu întrebările, mi-a spus 
că nici el n-a depus. Cui? Noului rege. De ce? Pentru că s-ar găsi în categoria 
aceasta, într-o judecată simplă... (citește fila 88) [indicaţia lui Henri Stahl]. 

A recunoscut toate acestea Crăiniceanu. Cum le interpretează dumnealui 
acum nu ştiu, dar eu le interpretez tocmai ca să adaug la punctele pe care le- 
am schițat pentru ca să fac portretul intim al lui Crăiniceanu. Nu ştiu dacă o 
merge până acolo cu interpretarea apărarea, ca să, susțină că nu e răspunzător 
Crăiniceanu de fapta care a făcut-o pentru că n-a depus jurământul. 

A mai spus Stravolca că avea obiceiul Crăiniceanu să ia hârtiile confidențiale 
şi de mare importanţă şi, când i le cerea, nu le mai găsea. Cerându-i Stravolca 
tocmai acest ordin care vorbea de reducerea efectivelor, i-a spus că nu i l-a dat, iar 
după ce a plecat Crăiniceanu, Stravolca se duce să-l caute şi-l găseşte. Ce inter- 
pretare să se dea acestor fapte? Nu ştiu, dar făcând o legătură între valorificarea 
pe care o dase, de un milion, şi între faptul că pe urmă dânsul, deşi luase actul, 
spunea că nu-l are, [se] naşte prezumțiunea puternică că-și aducea aminte şi cu 
acest prilej de iubiții confrați din Atena, de submarinul din Arhanghelsk şi de 

alte dragoste vechi, rămase puternic în sufletul şi inima lui. Cât despre lămuririle 
care s-au cerut de apărare locotenentului Stoian asupra lui Stravolca, ele nefiind 
concretizate prin acte care să ajungă până la conştiinţa celor de sus, cred că nu 
trebuie relevate, socotindu-se că prin relevarea unui fapt de care s-a făcut vinovat 
Stravolca, s-ar micșora faptele în sarcina lui Crăiniceanu, mai ales că însuși Crăi- 
niceanu recunoaşte cele depuse de Stravolca că s-au petrecut, cu interpretațiunile 
pentru dumnealui cu a mea pentru conștiința şi convingerile mele pe care mă 
muncesc să le infiltrez şi domniilor voastre. 

Mai este o declaraţiune la dosar, a lui Istratei$, şi care spune că, la 23 noiem- 
brie, când s-a dus să se prezinte lui Crăiniceanu, l-a auzit vorbind din camera de 
alături. „Dar îl cunoşteai ca să-i cunoşti glasul atât de bine?” a întrebat domnul 
Preşedinte. „Nu — a răspuns ofițerul — dar am auzit atât de clar acea frază, încât 
mai târziu, când am vorbit cu colonelul Crăiniceanu, am zis pe dată: aceasta este 
vocea pe care am auzit-o din camera învecinată și care voce glăsuia aceste cuvinte 
nenorocite care ne fac să ne cutremurăm: «acum ar trebui să se nască o revoluţiune 
în țară, să răsturnăm guvernul, să ne dăm pe mâna nemților»: Şi notaţi că aceasta 
se întâmpla la 23 noiembrie 1916, pe timpul iminentei căderi a Bucureştilor. 

Legând acestea cu cele ce am spus și mai ales cu ceea ce ne convingem că a de- 
venit, nu punem nicio îndoială că afirmaţiunea locotenentului Istrate era exactă. 

Vă rog acum să ascultați un specimen de scrisoare care concretizează senti- 
mentalitatea şi mentalitatea comună dintre Sturdza şi Crăiniceanu şi dragostea 
care-i lega: 

„lubite Crăinicene, 

Un altul fiind numit comandant a acestei divizii, trebuie să vă părăsesc...” 
(citește fila 22). [indicaţia lui Henri Stahl) 

Geniul rău asupra lui Sturdza a fost învins numai în timpul cât scrie aceste 
zece rânduri: „Mă tem că o să mă apuce nostalgia munților... — era să zic a nemți- 
lor — a codrilor şi a copacilor, şi-mi vine greu să plec” I-a și venit greu, pentru că 
la 23 s-a întâlnit cu Crăiniceanu. 

Din relevarea acestor părți, care fac portretul mentalității lui Crăiniceanu, ar 
trebui să conchidem numaidecât la o mentalitate comună între el și Sturdza. Ei 
bine nu. Mentalitatea poate fi comună acum, dar nu a fost totdeauna pentru că, 
la o întrebare pe care i-am făcut-o, asupra unui punct cu privire la care aveam 
îndoială, dacă a scris vreodată în jurnalul „Adevărul” articolele semnate De la 
Crainic, în care se exprimau simpatii pentru puterile Înțelegerii și ostilitate ungu- 

1* Locotenentul Ion Istrate s-a născut la 1 ianuarie 1894; a urmat școala de ofițeri în Germania 


(1911-1913), devenind sublocotenent la 23 iulie 1913; înălțat locotenent la 1 aprilie 1916 a fost în- 
cadrat în Regimentul 4 artilerie. 

rilor, mi-a răspuns afirmativ. Atitudinea lui Crăiniceanu deci corespundea atunci 
cu aceea care cuprinsese suflarea şi gândirea celor mai mulți dintre ai săi şi, în 
această muncă de convingere şi cinstită simţire, el sta atunci în legătură şi cu alții 
care se-mândresc să fi păstrat aceeaşi părere cu dânsul. Când însă constat că de la 
această credință de pe atunci a sărit brusc la alta, după ce s-a dus [atașat militar] 
la Atena, și că acolo a avut atitudinea pe care v-am evidenţiat-o şi care nu numai 
a provocat rechemarea sa, dar care de la început a stârnit dezgustul celor care cu 
dânsul lucrau, acest salt mă face să nu-i acord circumstanța ușurătoare de a-l so- 
coti constant într-o credinţă și simţire care acum nu mai este a neamului nostru 
şi să se nască din nou în sufletul meu prezumţiunea puternică, pe care am avut-o 
și în urma declaraţiunei sublocotenentului Stravolca, că părerile şi simțămintele 
sale se mai schimbă şi după alte interese. 

Dar la urmă se potrivea în sentimente şi mentalitate cu Sturdza, l-am văzut 
la plecarea sa din Atena făcând poezii pe Marea Nordului, așteptând submarinul 
german cu dor, l-am văzut ascultând cu bucurie tunul „vrăjmașilor-amici”, după 
ce venise pe pământul țării. Când se întâlnește cu Sturdza, tocmai în momentul 
când sentimentul de onoare și datorie începuse să fi covârșit pe acela al credinței 
rătăcite, dar care-l lega cu acela al lui Crăiniceanu, o insistență neîncetată se de- 
punea ca aceşti doi oameni să rămâ:ie alături. Astfel, atunci când lui Crăiniceanu 
i se oferea prilejul de a lua comanda unui regiment de roșiori, face intervenţiuni, 
stăruie cu toată puterea să i se lase acest odor scump și prețios, să rămână cu el 
în codrii din munţii Vrancei. În corpul dosarului se va găsi acest act din care reies 
sforțările comune ale acestor oameni ca să rămână nedespărțiți. 

A mai venit înaintea dumneavoastră căpitanul Şerbănescu!”, care v-a spus 
cum, când Divizia a 7-a se afla într-o situațiune îngrijorătoare, el — fără să mai cea- 
ră vreun ordin lui Crăiniceanu, dar conformându-se unui principiu bine stabilit 
în arta noastră militară, că să te duci acolo unde se aude tunul — a plecat şi a dat 
ajutor acolo unde nu numai că se auzea tunul, dar unde vedea că este un pericol 
pentru frații şi camarazii săi de arme. Crăiniceanu i-a răspuns la telefon ca pe 
viitor să nu se mai miște, oricare ar fi cazul, fără ordinul său, făcând observațiuni 
strașnice unui ofițer pentru care eu, ca şi dumneavoastră, n-am decât cuvinte de 
stimă şi laudă pentru atitudinea sa. Era însă legătura fatală pe care o făcea în toate 
acțiunile lui cu sentimentele credinţei sale reale pe care o nutrea în suflet, era un 
ajutor care adusese rezultate bune şi pe care el nu-l vrea. Să vie submarinele să 
mă scufunde şi pe mine, să piară şi neamul meu întreg, dar să iasă bine alții, să nu 





17 Căpitanul Cristea Șerbănescu s-a născut la 4 februarie 1883; a urmat şcoala de ofițeri (1904- 
1906), devenind sublocotenent la 1 iulie 1906; a fost înălțat în grad: locotenent — 10 mai 1910, căpi- 
tan — 1 aprilie 1914 şi înrolat în Regimentul VII „Racova” nr. 25 de infanterie. 

vină în ajutor Șerbănescu, să piară Divizia a 7-a, eu să văd Germania ieșind mai 
mare, mai victorioasă! 

Aţi auzit și declarațiunea pe care a făcut-o maiorul Cornea cu privire la pierde- 
rea poziţiilor pe care le-ar fi putut stăpâni și care a influențat asupra unui front care 
şi acum se găseşte în condițiuni mai puţin avantajoase decât dacă Crăiniceanu arăta 
o mai promptă înţelegere a situațiunii. Este o chestiune asupra căreia s-a răspuns, 
dar mai este una pe care dumneavoastră n-o cunoaşteţi. Trebuie să fac o legătură cât 
mai vagă între cele petrecute atunci și între hotărârea vrednicului nostru coman- 
dant [Alexandru Averescu] care, cu o oră mai devreme decât noi, a înţeles purtarea 
îndoielnică a colonelului Sturdza şi a cerut mutarea sa de pe frontul Armatei a 2-a. 

Atâta cred că este destul cu reliefarea punctelor care fac portretul sufletesc 
intim şi dezvăluie credinţele ascunse ale lui Crăiniceanu, portret pe care aveam 
nevoie să-l dezvolt și care va evidenția mai ușor rolul ce a jucat în faptele ce s-au 
imputat lui Sturdza şi Wachmann la care el s-a alăturat. 


Trec acum la partea pregătitoare a crimei de înaltă trădare și ambosaj făptuită 
de Crăiniceanu. 

În ziua de 23 ianuarie, Sturdza vine la el, la post — am vorbit de asta — și a stat 
o oră şi jumătate înainte de dejun şi o oră şi jumătate, pe urmă, în conversațiune 
secretă. Am relevat atunci că acolo a pornit itinerariul fatal pe care Sturdza l-a în- 
semnat până la trecerea sa la inamic şi m-am oprit, dar am spus că voi reveni ca să 
arăt ce importanță fatală a avut această întâlnire. Crăiniceanu a spus-o atunci când 
a fost strâns și a fost întrebat: „Ce ai căutat să te întâlneşti cu Sturdza?” A spus că de 
la 23 avea o convențiune cu Sturdza de a se întâlni cu el în ziua de 28, la cota 779. 
Voi încerca acum să dovedesc că, la această întrunire, sinistra învoială Sturdza — 
Crăiniceanu — Wachmann era de a se întâlni, însă nu la cota 779, ci dincolo de linia 
noastră, spre linia inamică, aşa cum de fapt întâlnirea a avut loc. Am convingerea 
adâncă despre aceasta şi voi fi foarte nenorocit dacă puterea mea de judecată şi de 
argumentare nu mi-ar servi îndeajuns ca să vă evidenţiez această convingere. ` 

La 25 ianuarie după-amiază, Crăiniceanu vorbeşte cu Rovinarul la telefon 
și Rovinaru îi spune că Sturdza a dispărut. La noi în țară? Nu, și nici Crăiniceanu 

18 Generalul de brigadă Nicolae Rovinaru, inspector al artileriei la Armata 2 (1917-1918). Năs- 
cut la 15 august 1864, a avut un parcurs normal al carierei militare; a urmat Școala de ofițeri de 
Infanterie și Cavalerie (1883-1885), apoi cea de artilerie și geniu (1885-1887) şi Școala Superioară 
de Război (1890-1892); a urcat în ierarhia militară astfel: sublocotenent — 1 iulie 1885; locotenent 
— 8 aprilie 1888; căpitan — 8 aprilie 1893; maior — 10 mai 1901; locotenent-colonel — 10 mai 1907; 
colonel — 16 octombrie 1910; general de brigadă - 1 aprilie 1916. În anii războiului a comandat 
Brigăzile 10, 6 artilerie și Brigada 9/19 artilerie mixtă; a luat parte la luptele de la Silistra și la bătălia 


pentru Bucureşti; apoi a comandat Corpul 1 armată (1918-1920) și a fost inspector al stabilimente- 
lor militare (1920-1921). 

nu susține lucrul acesta, ci a afirmat că prin disparițiune înțelegea moartea sau 
prizonier la inamic. Cu multă iscusință căuta să înlăture ipoteza reală a dezertării 
şi cred că am să reușesc cu multă uşurinţă să dovedesc că aceasta era singura ipo- 
teză plauzibilă pentru o minte sănătoasă. 

Când dumneata, la 28 ianuarie, te duceai să te întâlneşti cu Sturdza, când nu 
l-ai găsit la cota 779 — şi nici nu s-a oprit un moment la cota 779, a trecut de-a 
dreptul înainte înspre inamic — care era ipoteza? 

Deocamdată vreau să fac să iasă la lumină rostul întrunirii de la 28 ianuarie. 
Care era ipoteza pentru care a dispărut? Că a murit? Cu morţii nu te poți întâlni şi 
a revenit chiar acuzatul şi a spus că pe Sturdza îl credea prizonier. Atunci — cum 
prin întrebarea pe care mi-a îngăduit domnul Preşedinte să o fac de atunci am 
căutat să te aduc la punct — întreb: Crezi dumneata, din partea unor căpetenii atât 
de iscusite ca cele nemţești, din partea unui Mackensen, că este cu putință atâta 
afabilitate, atâta atenţie pentru Sturdza încât, când acela i-ar fi spus am stabilit un 
rendez-vous cu Crăiniceanu, la cota 779, în ziua de 28 ianuarie, un rendez-vous cu 
Crăiniceanu pe care l-am văzut cu trei zile mai înainte, n-am alt interes decât să-l 
văd, dați-mi voie să fiu exact la rendez-vous, Mackensen să aibă asemenea delicată 
atenţie faţă de un prizonier, fie el chiar Sturdza? Căci, adăuga Crăiniceanu, ceea ce 
ar fi fost greu unui prizonier ordinar i-ar fi fost îngăduit lui Sturdza, fiul lui Mitiţă 
Sturdza, ginerele lui [Petre PJCarp. Ai pomenit de un nume de la care puteai să 
capeți alte inspirațiuni: ginerele lui Carp se găseşte pe pământul mânjit acum de 
năvălitorii țării noastre, dar fii sigur că se bucură de mai puţină stimă decât cel 
care zace sub acest pământ şi care este fiul lui Carp”. Nu, este o ipoteză pe care 
ai căutat să o pui înainte ca să-ţi faci o apărare care este foarte slabă și e în plus 
umilitoare pentru un nume curat. 

Sturdza nu putea fi la inamic decât ca dezertor și dumneata o știai încă de la 
23 ianuarie, ai fost cel dintâi care a ştiut-o şi trebuia să fii cel din urmă care s-o 
negi, și fiindcă o știai, fiindcă erai sigur că acolo se afla dezertorul Sturdza, că cu 
el ai să te întâlneşti, ai mers la acea întâlnire acoperindu-te de misterul şi de mă- 
surile pe care onorabilul consiliu le-a ascultat şi pe care vă rog să-mi dați voie să 
le repet. 

Încă din ziua de 19 ianuarie ai dat ordin maiorului Cornea să-ți facă o recu- 
noaştere în vederea acțiunii ofensive după cota 779, pe dealul Drăganului, într-o 
zonă [ce] nu cădea în sectorul dumitale de apărare. În acea zi de 19 ianuarie ai 
văzut pe Sturdza, ai mâncat cu el în pădure şi, în urmă, aţi intrat în separeurile 
dumneavoastră scumpe, atât de precis arătate de Sturdza în memoriile lui. Ai ce- 


1 Este vorba de căpitanul Petre Carp, fiul omului politic Petre P. Carp. 

rut lui Cornea ca acest rezultat să-ţi fie transmis cel mult la 22 ianuarie, evident, 
căci la 23 Sturdza venea la dumneata. Apoi, mereu urmărit de gândul acestei cote 
779 şi [al] drumurilor ce duc acolo, dai ordin să se puie indicatoare şi tăblițe care 
să te facă să nu greşeşti când vei merge la întâlnirea pe care o aveai. Se întâmplă 
apoi ca, la 27 ianuarie, să ţi se atragă atenţia la telefon despre o patrulă prinsă toc- 
mai în zona rezervată întâlnirii dumitale şi, pentru că o parte din această patrulă 
căzuse în mâinile inamicului, ai găsit de cuviință pentru a doua zi, 28 ianuarie, şi 
numai pentru a doua zi, să dai ordin ca nicio patrulă să nu meargă pe aici. Se mai 
întâmplă ca să te inoportuneze cu vizita lui în ziua de 27 căpitanul Masaud% şi-l 
eviţi în loc de a-l primi cu toată afabilitatea și tot dorul de a-l servi pe acest ofițer 
scump nouă, venit să se prezinte dumitale, în loc să fii fericit a-l însoţi, a-l face să 
cunoască zona pe care aveai să o aperi cu trupele dumitale, apărare la care ofițerul 
venea să te ajute cu concursul lui. Ai răspuns că ofițerul era rezervat Regimentului 
25 şi că deci maiorul Cornea trebuia să-l aştepte, dar maiorul Cornea și Regimen- 
tul 25 erau sub comanda dumitale şi cea mai elementară logică și chestiune de bu- 
năcuviință te îndrituia să zici: sunt fericit de această vizită şi chiar eu însumi am să 
conduc pe acest căpitan francez. Ai şi zis-o în aparenţă dar cu ce gând? Cu gândul 
pe care ni-l desfăşori acum. Ai spus, într-adevăr: dacă eu aveam gândurile de a mă 
întâlni cu Sturdza dincolo, apoi l-aş fi invitat tocmai atunci pe căpitanul francez 
Masaud să vie în casa pădurarului? L-ai invitat, dar cu intențiunea de a-ţi stabili 
un alibi, un argument pe care să-l pui înainte: era să am şi un căpitan francez cu 
mine, dar ai făcut tot posibilul să nu te întâlneşti cu el. Am toate informațiunile 
în privința aceasta și la nevoie ţi le pot arăta și dumitale. Ora întâlnirii cu căpi- 
tanul francez era 8 şi jumătate; la 8 şi un sfert, căpitanul era la locul de întâlnire. 
Dumneata ai trecut cu repeziciune pe acolo, ai văzut că nu e unde-l aşteptai să 
fie şi n-ai socotit că trebuie să sacrifici câteva momente ca să-l găseşti şi ai plecat. 
Căpitanul francez a așteptat, fără să fie niciun agent al dumitale lăsat să-l condu- 
că, până la ora 9 jumătate, când s-a dus la postul de comandă, unde a dat de urma 
dumitale maiorul Cornea, care te-a ajuns pe când mâncai și, raportându-ți că te 
aştepta maiorul francez, ai răspuns: să mă aştepte. De ce să mai aştepte? Desigur 
că era jenant căpitanul Masaud alături de dumneata în perspectivele pe care ţi le 
deschidea[u] atât de bine eşaloanele pe care le stabiliseşi înapoia cotei 779, spre 
releul care să te lege cu Niculescu, Wachmann și Sturdza. Iată, deci, cum chiar 
acest argument pe care-l pregăteai în favoarea dumitale cade și se întoarce tocmai 
în defavoarea dumitale. 


% Corect Mazaud, căpitan din Regimentul 236 infanterie, Divizia 8, Armata 2 franceză, mem- 
bru al Misiunii militare franceze, condusă de generalul Henri Mathias Berthelot. 

Am spus destule, cred, ca să evidenţiez că ai făcut tot posibilul ca această 
întâlnire. să n-aibă loc. De casa pădurarului ai trecut în fugă, iar celor de la pos- 
tul dumitale [le] lăsaseşi vorbă că dacă întreabă cineva de dumneata să te caute 
la postul maiorului Cornea sau Constantinof. Acesta trebuia să fie răspunsul pe 
care să-l dea aghiotantul dumitale Stoian. Să vedem însă: ai stat la Cornea? L-ai 
întâlnit pe Cornea la 9 dimineaţa și ai avut de lucrat cu dânsul. Cornea primise 
ordin de la dumneata să aleagă un loc nou pentru rezerve. Ce ai făcut pentru ca să 
contribui cu cunoştinţele şi autoritatea dumitale ca alegerea acestui loc să se facă 
în bune condițiuni? O singură vorbă zvârlită: „acolo sau dincolo”, dar n-ai mers 
cu el. Dacă credeai că rolul dumitale de comandant al acelui sector nu este până 
a intra în detalii ca să precizezi chiar locul rezervei, de ce n-ai spus-o lui Cornea. 
Dumneata ai mărturisit că te duci la cota 779, după ce ai întrebat pe toți pe care 
i-ai întâlnit, unde este această scumpă cotă, dar când maiorul Cornea s-a oferit să 
te însoțească, dumneata i-ai spus să rămâie la postul său, locul rezervei să îl aleagă 
cam într-acolo și să nu meargă cu tine: 

— „Am şi eu nevoie, domnule colonel, să văd cu dumneata, să-mi dai părerile 
dumitale. 

— Nu, nu trebuie, să stai la post” 

Trece apoi pe lângă sublocotenentul Pavlov”, îmi pare că nici n-a avut vreo 
convorbire cu el, şi tot întreabă pe [sergentul] Hordilă, unde e dealul Paltinului 
şi cum nu ştia, săracul, l-ai gratificat cu amenințarea de a-i trage un glonţ. Trece 
apoi pe sectorul Regimentului 5 [corect, 15], comandat de locotenent-colonelul 
Pirici, continuă a se învălui de mister. În acest sector fiind, nu anunţă prin niciun 
cuvânt, prin niciun agent, pe comandantul acelui sector, fost coleg de clasă cu 
dumneata, că ai venit pe la el. Te întâlneşti cu o serie de santinele, cu sergentul 
Arsene, îi întreabă asupra locului unde se află santinelele mai înaintate, îţi arată 
că pe acolo până la inamic mai sunt 200 metri şi te sfătuieşte să nu mai înaintezi 
căci au obiceiul dușmanii să tragă imediat ce te descoperă, și sergentul Arsene 
îl urmează, adăpostindu-se după copaci, în vreme ce Crăiniceanu dă dovezi de 
mare bravură, în ziua aceea n-avea nevoie de copaci, că doar era precis hotărât în 
ziua aceea se dase le mot dordre [cuvânt de ordine] ca în ziua aceea să nu se tragă. 
Acelaşi curaj îl arată şi mai târziu la înapoiere. După ce trece de linia santinelelor, 
merge vreo 20-30 metri încă, scoate harta, se aşează jos, se orientează, îmi pare 
că un martor a spus că s-a uitat și cu binoclul, stă un sfert de oră sau 20 minute, 
îşi reimprospătează punctele de întâlnire stabilite la 23 cu mortul, dispărutul, de- 

21 Sublocotenentul de infanterie loan A. Pavlov s-a născut în ianuarie 1894; a urmat școala de 


ofițeri (1914-1916), obţinând gradul de sublocotenent la 1 iulie 1916 şi înrolat în Regimentul VII 
„Racova” nr. 25 de infanterie. 

zertorul Sturdza. Apoi, oricât de mare i-ar fi fost dorul ca să-l vadă, prea atrăgea 
atențiunea camarazilor stând atât de mult în sectorul altuia, i-o fi fost şi foame şi 
și-a zis: mă întorc să mănânc, m-oi întoarce la vremea hotărâtă. Se întoarce înapoi 
şi atunci începe stabilirea releului pentru el, că dacă cumva [este] vreo precipitare 
din partea celor de dincolo și să vină mai devreme la întâlnire, să poată fi avizat 
la timp. 

Când ajunge la întâile santinele la întoarcere, găseşte oportun să facă pe sec- 
torul lui Pirici, el, care nu se ocupase să stabilească rezervele lui Pirici, găsește 
oportun — ce devotament! — să facă teorie de instrucţie individuală cu soldaţii 
Eliseu Gheorghe și Eliseu Niculae: „Ei, dacă o veni vrăjmașul, unul singur, tragi în 
el?” Şi ați văzut ce bine a răspuns, săracul: „Nu, vreau să-l prind viu şi numai dacă 
n-oi putea, am să-l împuşc”. Face această mică teorie pentru că, la urma urmei, să 
ajungă să spuie: „De o veni un ofițer român dinspre dușman, să nu tragă ai noştri”. 
Se temea că poate un soldat ca Eliseu Gheorghe să nu fi fost atât de bine dresat ca 
santinelele adverse, care aveau cuvântul să nu tragă, și să se pomenească cu Eli- 
seu că trage în Sturdza şi, în temerea aceasta, găseşte de cuviinţă să repete teoria 
cu soldaţii, să-i îndemne să nu tragă dacă o veni un ofițer de la inamic. Apoi, de 
ce merge mai înapoi, ia și alte măsuri. Își zice: n-o să tragă ăia, dar te pomenești 
că-mi trimite vorbă că e acolo şi mă aşteaptă şi atunci începe să spuie: de mă va 
căuta un ofițer superior care ar veni de dincolo, să fiu anunțat și, ca măsură deci- 
sivă, când se întâlneşte la urmă cu sublocotenentul Pavlov, îi dă ordin să puie două 
santinele la debuşeul de la sectorul lui pe sectorul străin şi apoi, dându-se ceva 
mai înapoi de cota 779, îşi face un foc să mănânce acolo. Refuză de a primi invita- 
țiunea, care măgulea foarte mult pe sublocotenentul Pavlov, să mănânce cu el pe 
vârful muntelui. Ce era dacă împărtășea masa acelui ofițer, dacă îndulcea sufletul 
acelui sublocotenent cu o atenție mai deosebită, un cuvânt de încurajare? Ce bine 
era venit! Da, dar mai bine era aşezarea înapoia cotei, de unde să vadă direct prin 
releul stabilit în cazul dacă, în timpul acesta, până nu mânca, ar fi venit Sturdza 
şi cu Wachmann. 

În timpul acesta, cât a stat la masă, s-a întâmplat venirea din nou a subloco- 
tenentului Pavlov, vorbiră cu dânsul, venirea lui Cornea, care-i spunea de sosirea 
căpitanului francez, nu vă mai repet cele zise. Faptul este că, după ce mănâncă se 
înapoiază şi urmează tot acel drum, de astă dată perfect bine recunoscut și îndată 
ce ajunge la santinelele pe care el le pusese, nemaiavând nevoie de ele, pentru 
că era sigur acum, le concediază. Le pusese nu doar pentru ca Sturdza să vie la 
cota 779, dar pentru că, trecând de la Eliseu, să-şi formeze releul care să-l anunțe 
de sosirea lui Sturdza. În timpul acesta, coincidență bizară, soarta de multe ori 

stabileşte afinități așa de mari între sentimentalităţi de același fel, şi dincolo, de 
partea cealaltă, se lua[u] măsuri identice, se stabilea şi de partea aceea un releu de 
către Sturdza şi Wachmann, trimițând pe Niculescu. Venea însă Niculescu prea 
târziu față de data primei recunoașteri a lui Crăiniceanu şi prea devreme față de a 
doua, şi cade peste limitatul acela de Vrânceanu, care întâi l-a luat pe Niculescu de 
nebun și apoi a înțeles așa de bine ce urmărea el. În felul acesta, lucrurile ajung la 
cunoştinţa lui Pirici. Abia Niculescu pornise spre Pirici, când Crăiniceanu trecea 
a doua oară linia santinelelor spre inamic — erau de astă dată alte două santinele —, 
trece dincolo de linia lor, aproximativ 50 metri, împreună cu Hordilă, sergentul 
lui de ordonanţă, care totdeauna îl întovărășea. N-a aşteptat mult şi deodată se 
aude — cum au mărturisit toți — un strigăt: „Crăinicene! Crăinicene!” În sfârșit, 
după cinci zile de aşteptare, după pregătiri atât de scrupuloase şi iscusite, aude 
glasul scump al colegului de idei şi credinţă, de care se despărțise la 23 ianuarie și 
cu care convenise să se întâlnească acolo. 

Acum găsesc oportun să mai adaug, pe lângă cele spuse, pentru a şti care din 
ipoteze poate fi plauzibilă pentru o întâlnire cu Sturdza, demonstrând că singu- 
ra plauzibilă este că-l considera dezertor, acum găsesc oportun să reviu asupra 
acestui punct şi să mai relevez încă un lucru: Ce mai avea să spuie Sturdza şi 
Wachmann lui Crăiniceanu la 28? Dorul să-l vadă? Oricât de dragi și-ar fi fost, nu 
sunt oameni a pierde timpul cu chestiuni platonice. Atunci ce? Ca să-i spuie că 
e dezertor? Nu. Ca să-i spuie de planul pe care-l avea el? Nici aceasta. I-a vorbit 
demult şi prin grai şi prin scris de timpurile mântuitoare care o să vină, care să 
ne pună alături într-o acțiune comună, sau erau chestiuni de detaliu pentru care 
trebuiau să ceară și avizul lui Mackensen și pe care la 23 nu le putea încă ști. Când 
îi spunea să vie la 28, era că atunci voia să-i descopere detaliul executării planului 
pe care l-au conceput şi nutrit împreună. I-o fi spus în larg: voi face manifestul, ne 
vom vedea, vom vorbi, tu vei fi în frunte, vei fi acela care execută planul de înaltă 
trădare şi ambosaj. Rămâneau chestiunile de detaliu: pe unde să vii, cine să vie cu 
el. Pentru aceasta, Sturdza a avut nevoie să treacă dincolo, să combine întrunirea 
de la Soveja, să facă discursul pe care l-a făcut şi soarta să le fie atât de fericită, 
încât să se regăsească doi vechi camarazi, un şef şi un vrednic elev al lui, Wach- 
mann și Niculescu, şi atunci să se hotărască părțile de detaliu pe care el trebuia să 
le cunoască numai la 28, dar pe care le indică în linii generale la 23: plec la inamic, 
mă voi pune în legătură cu el pentru executarea acestui plan de înaltă trădare, voi 
veni să lupt frați contra fraţi, dar când şi cum voi spune pe 28. Şi i-a spus-o, căci ce 
s-a întâmplat? După ce trece de santinele şi se aude acel strigăt scump, răspunde 
şi el: „Tu eşti Sturdza?” A protestat, spunând că nu se tutuiau, și ar fi spus: „Dum- 

neata ești?” Conced, fie şi aşa. Se vede că Sturdza păstra o situațiune atât de mare, 
încât bineînţeles încep ca să vorbească ca Matei Basarab”, cu aere grozave, şi nu 
îngăduia nici complicilor săi să-l tutuiască. Ce s-o fi petrecut în primul moment 
de efuziune, nu putem şti, dar imediat Crăiniceanu se întoarce înapoi şi-i spune 
lui Hordilă să stea locului până se va întoarce. 

Lăsându-l deci pe Hordilă, se înapoiază spre Sturdza, de astă dată adâncin- 
du-se cât mai mult. Unul din martori a declarat că l-a văzut când a trecut de linia 
santinelelor, altul spune că n-a putut să vadă dacă a trecut de această linie deoare- 
ce terenul era accidentat şi poteca sucită, toți însă spun că depărtarea dintre linia 
noastră și santinele și linia de santinele inamice este cam de 200 metri. Atunci, 
dacă Crăiniceanu era depărtat de Hordilă cu 50 metri, dacă întorcându-se la ser- 
gent i-a spus să stea locului şi Crăiniceanu s-a repezit înainte, plauzibil este că a 
putut merge până chiar la linia santinelelor dușmane, unde Sturdza îl aștepta. 

Crăiniceanu spune că manifestul nu l-a citit şi că au vorbit liber. Eu zic că 
Sturdza i l-a şi citit. Pentru a dovedi aceasta vă rog să-mi daţi voie a întrerupe pu- 
ţin istorisirea cronologică a faptelor spre a veni la convorbirea pe care Crăinicea- 
nu a avut-o cu locotenent-colonelul Pirici, când acesta, fără să se facă a şti ceva, 
a deschis vorba de Sturdza. Iată, după declarațiunea scrisă a colonelului Pirici, 
convorbirea avută: (Citește). 

La aceasta, Crăiniceanu răspunde: „Ştiu eu?” 

Cum se întâmplă că nu știa dar totuși — și de astă dată nu se mai poate vorbi 
de o coincidenţă, ar însemna să-și transmită de la distanță gândurile, ca să le fi 
putut formula atât de exact ca acelea formulate în manifest — nu știa, dar parcă 
citea în manifest. Cuvintele lui Crăiniceanu sunt exact cele din manifest. E deci 
clar că citise manifestul. 

Voi lămuri numaidecât pentru ce nu insist asupra punctului dacă Crăinicea- 
nu citise și manifestul, pentru că aici se naște discuțiunea asupra unei alte părți. 
Vă rog deci să-mi daţi voie ca înainte de a continua cu expunerea cronologică a 
faptelor, să mă opresc puţin asupra unei părți foarte însemnate care trebuie să 
lămurească fapta lui Crăiniceanu. 

Se presupune că Crăiniceanu putuse să admită ipoteza că Sturdza e sau mort, 
sau prizonier şi nu pe cea că Sturdza e dezertor. Să presupunem că această din 
urmă ipoteză numai în ziua de 28 a putut-o primi. Ei bine, atunci când te-ai întâl- 
nit cu Sturdza, ştiai că ai în față un dezertor și un om care plănuia un act de înaltă 
trădare și ambosaj. Și dacă este așa, se impune [întrebarea], domnule Preşedinte, 
pe care şi-o pune tot românul astăzi: Ce ai făcut dumneata atunci când în fața du- 
mitale vedeai un dezertor, un dezertor care-ţi vorbea de executarea unor planuri 


22 Matei Basarab, domn al Ţării Românești (1632-1654). 

care amenințau atât de serios țara? Dacă erai de bună credință nu trebuia să faci 
totul ca să încerci a-l prinde? Aveai forțe amice în apropiere, te îngrijiseşi să-ți pui 
falaitari [este vorba de soldaţii trimiși înainte]ca să-ți arate drumul, de ce atunci nu 
s-a născut în gândul dumitale ideea cinstită să te foloseşti de ei, să-i chemi, să pui 
mâna pe dezertorul Sturdza? N-ai făcut-o. Dai răspunsuri absolut copilăreşti, că 
emoțiunea, mirarea dumitale era atât de mare încât nu ţi-ai dat seama că aceasta 
era datoria ce ţi se impunea şi încerci şi cu prilejul acestei explicațiuni să mai faci o 
legătură între Sturdza și familia lui. În momentul când vedeai un colonel cu haină 
ostășească română și când el îți vorbea de planuri care treceau de familia Sturdza 
şi priveau neamul nostru întreg, țara noastră, nu a putut țâşni din inima dumitale 
sentimentul de datorie care să te facă să zici: chiar dacă ar fi să pier făcându-mi 
această datorie, să încerc să-i vărs creierii. N-ai făcut-o pentru că erai absolut în- 
voit şi hotărât să-l ajuţi în executarea acestui plan de înaltă trădare. Aceasta este 
concluziunea logică. Lipsa dumitale de frică, curajul dumitale, atunci puteai să-l 
dovedeşti şi n-ai făcut-o. Acesta este un argument fatal care trebuie să ducă la con- 
cluziunea că erai tovarășul lui în întregime la făptuirea crimelor ce le plănuia. 

Voi da încă un argument imediat. 

Ai zis că ai răspuns lui Sturdza că ceea ce vrea să facă este o smintenie, că 
fapta lui este o trădare care n-are să reuşească. Nu i-ai spus aceasta, că te împuşca 
el pe dumneata! Şi nu îți mai da drumul îndărăt. Dar ţi-a dat drumul, ba ţi-a îngre- 
uiat suirea dealului cu o mică greutate ca s-o porţi la subțiori: iat-o! 

Iată corpul delictului, al păcatului care ne-a făcut să ne cutremurăm cu toții. 
Ţi-a dat manifestele, ai spus şi le-ai luat fără să ştii, fără să-ți dai seama! 

Dacă ar fi vremea să fac glume, aș pomeni de răspunsul ţiganului care s-a bă- 
gat într-o grădină unde a furat o gâscă și întrebat că ce caută în grădină a spus că 
vântul l-a aruncat acolo. Voi întreba şi eu, dar gâsca, dar manifestul, tot vântul ți 
l-a băgat sub subţioară? Ai luat manifestul după ce ai vorbit 30 minute cu Sturdza, 
ai luat manifestul după ce ţi-a dat toate deslușirile pe care la 23 ianuarie nu ţi le 
putea da, încă şi te-ai înapoiat cu manifestele, cu ultimele instrucțiuni primite şi 
din această clipă începe tentativa dumitale de execuţiune, alături de Sturdza și 
Wachmann, a planului de înaltă trădare şi ambosaj. 

Domnul Președinte: Se suspendă ședința pentru 15 minute. 


La redeschidere, ora 6 seara 

Domnul Președinte: Dezbaterile sunt redeschise. Acuzarea are cuvântul. 

Domnul colonel I. Gârlişteanu, comisar regal special: Domnule Preşedinte, 
ne-am oprit la partea care concretizează începutul de execuţiune a crimei de înal- 
tă trădare şi ambosaj a lui Crăiniceanu. Am arătat că Crăiniceanu n-a făcut nimic 

pentru ca să prindă sau să facă să dispară un trădător care-i destăinuise planuri 
atât de periculoase țării noastre şi cu manifestele primite de la Sturdza se îndrepta 
spre frontul nostru. 

Încă de dimineaţă, de când se făcuse prima trecere a lui Crăiniceanu spre li- 
nia adversă, locotenent-colonelul Pirici, care fusese anunţat, luase măsuri, măsuri 
pe care le accentuase şi mai mult din momentul când cunoscuse pe Niculescu şi 
rolul odios pe care-l jucase, de când descoperise prin el intenţiunile lui Sturdza, 
ordinul ce-l avea Niculescu de a se duce la Crăiniceanu. 

Sublocotenentul Gavrileţeanu2, care se găsea împreună cu elevul Piedemonte, 
după ce primește înştiinţare că tot colonelul care trecuse dimineaţa spre linii- 
le inamice a trecut din nou într-acolo, îl vede pe sergentul Hordilă, rămas mai 
înapoi — şi ştim de ce —, îl somează să se înapoieze sau, dacă nu, îl împușcă. Prinde 
pe Hordilă, îl dezarmează, îl percheziționează. În același timp, sublocotenentul 
Gavrileţeanu are grijă să trimită raport colonelului Pirici că colonelul Crăiniceanu 
a trecut spre inamic şi are convorbiri cu dânsul. Pirici a ştiut imediat cu cine vor- 
beşte Crăiniceanu. 

Regret că în cuvântarea mea sunt silit câteodată să mă înapoiez la puncte care 
trebuiau clarificate înainte. Trebuie să reamintesc însă că Sturdza, Wachmann și 
Niculescu porniseră împreună până la tranșee, Niculescu înainte, ca avangardă, 
cu Wachmann, Sturdza venind pe urmă, se întâmplă însă că liniile releului să fie 
prinse: Gavrileţeanu arestează pe Hordilă şi anunță despre aceasta prin elevul Pie- 
demonte pe colonelul Pirici. Îi spune elevului, du-te în goana mare, să se ia toate 
măsurile ca nu cumva să plece de pe sector până nu vin eu. În timpul acesta, Pirici, 
ştiind de Niculescu, aflând de trecerea lui Crăiniceanu înspre rândurile inamice, a 
avut în primul moment teama că l-a pierdut, că a trecut şi Crăiniceanu la inamic. 
Aceasta a fost îngrijorarea din primul moment şi v-a spus omul că s-a gândit dacă 
nu e cazul să înceapă o acțiune de urmărire prin focuri ca să-i găsească pe toți. 
Dar nu, gândul lui Crăiniceanu era altul şi când elevul Piedemonte se întoarce cu 
ordinul colonelului, Gavrilescu revenea cu Crăiniceanu. Și Crăiniceanu, omul în- 
fricoşat și pierdut de până aci, când se afla în fața trădătorului Sturdza, se revoltă 
că a fost arestat sergentul său Hordilă şi începe să facă observaţiuni lui Gavrile- 
ţeanu, observațiuni la care ofițerul a răspuns foarte bine și foarte corect: „L-am 
arestat pentru că niciunul din noi nu ştiam de această vizită a dumneavoastră pe 
sectorul nostru și pentru că acest sergent, străin de regimentul nostru, se găsea 
fără rost pe acest sector”. Şi, cu toată timiditatea care fără îndoială cuprinde pe un 

„ofițer de un grad inferior în fața unui colonel, comandant al unui sector întreg, 

% Sublocotenentul Gavrileţeanu nu apare în „Anuarul Armatei Române”; fie este este o greșea- 


lă de transcriere, fie că a fost înălțat sublocotenent în toamna anului 1916, așa cum a fost cazul cu 
sute de ofițeri. 

s-a silit totuși să găsească, săracul, formula de etichetă cea mai nemerită, ca să-l 
facă pe Crăiniceanu să înţeleagă că trebuie să raporteze cazul, că a avut datoria să 
aresteze pe sergent pentru că nimeni străin nu poate să treacă pe sectorul nostru 
fără ca comandantul sectorului să ştie. 

Ajung acum la un punct căruia ghicesc de pe acum că apărarea vrea să-i dea 
o interpretare uşurătoare pentru acuzat. Crăiniceanu zice: „Am mers eu la Pirici, 
nu mi-a spus sublocotenentul Gavrilețeanu că trebuie să merg”. Dumneavoastră 
l-aţi întrebat pe Gavrileţeanu: „I-ai zis hotărât că trebuie să meargă sau, dacă nu, 
îl arestezi?” Nu, n-a zis aceasta, dar insistența pe care o punea sublocotenentul 
că trebuie să raporteze era tot ce imaginațiunea lui în momentul acela, săracu, 
i-o putea pune la dispozițiune ca în mod politicos să-l facă să înțeleagă că nu se 
poate să nu meargă la colonelul Pirici. Adăugaţi faptul că în urma lui Crăiniceanu 
venea sergentul Vrânceanu şi mai în urmă și Piedemonte, că Pirici venea înainte, 
şi acestea erau suficiente, pentru că Crăiniceanu nu e lipsit de inteligenţă ca el să 
înțeleagă că trebuie să meargă. Bine ar fi fost ca inteligenţa să și-o fi pus-o în ser- 
viciul țării, atunci însă i-a servit să înțeleagă că dacă nu va merge de bună voie va 
fi arestat, mai ales că i-a şi dat să înțeleagă sublocotenentul că are ordin să aresteze 
pe oricine, cum arestase de altfel pe Hordilă. Şi atunci pornesc împreună. Când 
însă ajung la o răscruce, a voit un moment Crăiniceanu să o ia spre stânga, spre 
sectorul lui, şi atunci începe discuţiunea între el şi Gavrileţeanu: „Domnule co- 
lonel, să dăm pe aici, pe aici e drumul, să nu ieşim pe muchie căci suntem expuşi 
focului şi orice se arată pe culme primeşte o lovitură de onoare de la vrăjmaş'. 
Crăiniceanu atunci dă o nouă dovadă de curaj şi zice: „Nu, nu, eu dau pe aici” 
Gavrileţeanu atunci o ia pe vale, dar tot ca să iasă înaintea lui Crăiniceanu, cum 
i-a şi ieşit, și de la spate venea şi Piedemonte. 

Crăiniceanu se găsea deci în situațiunea aceasta, foarte bine meșşteşugită de 
ofițer, în care Crăiniceanu părea că înaintează liber, dar pe care o poți compara 
mai mult sau mai puţin cu intrarea triumfală pe care o face Crăiniceanu acum 
când vine singur pe banca acuzaților. Crăiniceanu era la mijloc, Vrânceanu și Pie- 
demonte înapoi, Gavrileţeanu înainte, dar Crăiniceanu mergea de bună voie. Poa- 
te să spuie că și aici a venit de bună voie în condiţiunile acestea. 

Se întâlnește cu Pirici și atunci, evident cu aceeași formulă, își exprimă sen- 
timentul de revoltă că ceea ce face sublocotenentul este scandalos, că nu poate 
să-şi îndeplinească o misiune secretă pe care o are, că-l face răspunzător de lucrul 
acesta. Pirici răspunde cu o luare de mână şi-l invită să intre în bordeiul lui. 

Până a intra în bordei pentru ca să examinăm cele din urmă manifestaţiuni 
ale lui Crăiniceanu față de ofițeri, dați-mi voie să discut puţin atitudinea lui de la 
intrarea în linia santinelelor noastre şi până aici, la întâlnirea cu Pirici. 

Crăiniceanu, în răspunsurile pe care le da, vrea să dea o explicațiune hotărâ- 
rii lui de a merge să se întâlnească neapărat cu Sturdza; anume vrea să afle de la 
dânsul ceva care să poată fi în avantajul țării sale. Ei bine, te întâlneşti cu Sturdza 
şi-ţi spune ce spui că ţi-a spus, îţi desfăşoară planul acesta groaznic care înfioară 
pe toţi, te zăpăceşti atunci, o spui, şi nu-ți dă în gând ce datorie trebuie să înde- 
plineşti: să-l prinzi viu sau să-i verși creierii. Şi începi prin aceasta îndeplinirea 
execuțiunii actului de înaltă trădare alături cu ei, iei și manifestele, tot fără să-ți 
dai seama că iei, dar pleci, ai făcut 150 metri, te întâlneşti cu santinelele, dai peste 
Gavrileţeanu, peste Piedemonte, Pirici, şi ce spui? Că ai misiune secretă. Când de- 
veniseşi stăpân, în ipoteza dumitale, a unui fapt atât de groaznic, ce ţi se impunea 
să faci? Nu cu Gavrileţeanu, care este ofițer, dar cu cel dintâi copac românesc să 
vii să strigi: Doamne! Uite ce amenință țara! Dar nu, taci şi primul dumitale gest 
este să faci observaţiuni lui Gavrileţeanu, să-i spui că te împiedică în misiunea ta 
secretă. Şi te întâlneşti cu Pirici, același clișeu îl repeţi, același lucru îl faci și intri 
cu el în bordei, rămâi alături de el, cu un camarad de clasă, cu un coleg cu care ai 
ros băncile şcoalei și nu-i vorbeşti nimic?! Nu mai încetase emoțiunea dumitale? 
Nu se mai sfârșise cu pierderea de care zici că ai căzut când ai luat cunoștință 
de groaznicele destăinuiri ale lui Sturdza. Pentru ce nu l-ai îmbrățișat pe Pirici, 
să plângi, să-i spui: Pirici, uite ce ne ameninţă țara, uite ce se pune la cale?! Nu, 
ai spus: am o misiune secretă. Iar când, în urmă, îți deschide vorba de Sturdza, 
îţi spune că e dezertor, zici: Ştiu eu? şi începi să faci apologia lui, să-l compari cu 
Tudor Vladimirescu, să turburi liniştea oamenilor noştri mari, care și-au dat viața 
pentru binele şi fericirea țării acestea. Şi vine apoi Scărişoreanu?, un alt coleg de 
clasă, şi tot nimic nu spui şi necurat îţi exprimi intenţia că ai vrea să pleci precum 
de la început spuseseşi, cerând să vie Pirici la dumneata, că eşti prea ostenit. După 
ce te-ai întâlnit însă cu Pirici, ai înţeles că trebuie să te duci la el, căci altfel inter- 
venea escorta despre care am vorbit. Și vine Scărişoreanu, deschide și el vorba de 
Sturdza şi începi din nou să-i faci apologia, începi din nou să-l compari, turbu- 
rându-le liniştea eroilor acestei țări. Te încăpățânezi a vorbi de misiune secretă 
și când, la urma urmei, îți spun: nu mai vorbi, Crăinicene, te-ai întâlnit dincolo 
cu Sturdza şi Wachmann, atunci nu vorbeşti nimic și strângi la dumneata corpul 
delictului, chemarea la fapta groaznică de rebeliune, la fapta groaznică a luptei de 
frați contra fraţi şi taci. 

Prin tăcerea aceasta comiți a treia parte care concretizează că ai luat parte 
efectivă la crima de înaltă trădare şi ambosaj a lui Sturdza, căci n-o descoperi. 


2% Colonelul Romulus Scărișoreanu (1870-1950), comandant al Brigăzii 5 călăraşi, care luptase 
în cadrul Armatei de Dobrogea (septembrie-octombrie 1916), decorat cu ordinul „Mihai Viteazul”, 
clasa a 3-a, după luptele de la Amzacea, Topraisar și Carachioi. La 1 septembrie 1917 a fost înaintat 
general de brigadă, iar la 5 mai 1926, general de divizie. 

Şi vine în urmă colonelul Rujinski, care stă mai puţin de vorbă cu dumneata şi te 
arestează şi opreşte, nu din voia ta, crima la care luai parte până la urmă în modul 
cel mai efectiv. 

De aici încolo, domnule Preşedinte, Crăiniceanu intră în cercetarea supe- 
riorilor săi ierarhici şi, pentru ca să-şi acopere fapta odioasă, îşi pune în serviciu 
răspunsurile meşteşugite pe care din nenorocire i le pune la dispoziție cultura şi 
inteligenţa lui. Ele însă nu sunt îndestule ca să acopere adevărul care reiese din 
faptele ce a comis. Eu vi le-am lămurit așa după cum le-am înțeles și simțit cu 
slabele mele mijloace. Cele ce v-am spus decurg din convingerea mea adâncă, 
oglindesc convingerea şi simţirea mea întreagă, îmi iau toată responsabilitatea 
lor, nu-mi rămâne nimic turbure în această judecată şi conștiință. Țara întreagă 
priveşte la dumneavoastră, faptele pe care ei le-au comis trebuie să atragă toată 
răspunderea, greutatea lor trebuie să cadă asupra lor întocmai ca şi fatalitatea. 
Țara întreagă priveşte la dumneavoastră, sufletele eroilor care au căzut în această 
sfântă luptă plutesc deasupra capetelor noastre, arată drumul de răzbunare, de 
glorie şi de mărire a neamului nostru. Să meargă pe acest drum cei care au rămas 
vrednici de el, acei care au necinstit pământul acestei țări să intre sub el. 

De aceea sfârșesc, domnule Preşedinte, cerând și pentru acuzatul Crăini- 
ceanu, vinovat de înaltă trădare, aplicarea art. 201 din Codul justiției militare şi 
pentru tentativa de ambosaj, aplicarea art. 68, alin. 6 din Codul penal ordinar, 
combinat cu aceleași articole din titlul adițional, ca pentru ceilalți acuzaţi, şi care 
prevede ca pentru faptele calificate de crimă şi cărora se aplică pedeapsa muncii 
silnice, să se aplice în timp de război pedeapsa cu moartea, şi care lămureşte în 
mod precis că tentativa de executare pe timp de război trebuie să atragă după 
sine tot pedeapsa faptului îndeplinit, adică moartea; şi aplicarea art. 38 din Codul 
penal comun. Citind acest articol, veţi vedea că e tocmai cazul, ca şi la Sturdza, pe 
care-l vizează legea, faptele pe care acuzatul le-a comis par a fi tocmai cele care au 
inspirat un legiuitor ca să prescrie acele pedepse. Mai cer pentru acuzatul Crăini- 
ceanu, în conformitate cu art. 133, alin. 2, Codul justiției militare, să se confişte în 
folosul statului obiectele şi banii, corpul delictului, luate de la acuzat. 


Ziua a III-a. Duminică, 26 februarie 1917 

Ședinţa se deschide la ora 9.20 dimineaţa 

Domnul Preşedinte: Dezbaterile sunt deschise. Apărarea are cuvântul. 

Domnul sublocotenent Gheorghe Săulescu: Domnule Preşedinte şi onorată 
Curte Marţială, în mijlocul atmosferei îngreuiate îndeajuns prin tristețea şi amă- 
răciunea dezbaterilor şi tot ce se degajează din senzaționala afacere ce se perindă 

de două zile înaintea dumneavoastră şi mai ales din modul cum rechizitoriul foar- 
te metodic al domnului comisar regal special s-a făcut înaintea domniilor voas- 
tre, presărat din când în când cu oarecari exagerări și accentuări inerente înaltei 
sale misiuni de reprezentant al societăţii lezate prin fapte extraordinare, de care 
exagerări, onorată Curte, ating oarecum însăși societatea din care face parte și 
acuzatul până în momentul unei sentințe. Destul de obosit şi eu psihologiceşte de 
aceste dezbateri, luând parte alături de toată opinia publică la durerile pe care le 
încearcă poporul nostru prin mârșava faptă a colonelului Sturdza şi a vrednicu- 
lui său discipol Wachmann, dar, domnule Preşedinte şi onorată Curte, animat în 
același timp de o dorinţă de a putea arăta, pentru un colonel care face parte din 
țara în care noi trăim astăzi, că fapta sa, pedepsită de legile noastre, prin articole 
de legi şi texte pozitive, nu întruneşte totuși crima de înaltă trădare și ambosaj 
orişicâte considerațiuni logice şi raționale s-ar aduce, dacă nu se demonstrează 
astăzi în fața dumneavoastră, punct cu punct, fapte concrete şi precise. Pentru ce? 
Pentru acuzatul care poartă pe umerii săi până în momentul sentinţei şi executării 
sale galoane la fel cu mulţi alții care au făcut şi fac încă parte din corpul ofițeresc, 
are dreptul astăzi să vie prin apărătorul său să spuie: dacă recunosc că faptele pe 
care eu le-am făcut sunt fapte care nu trebuiau făcute, nu sunt însă capabil şi nu 
mi-a trecut prin cap să-mi fi trădat țara pentru care de bună voie am venit să lupt 
alături de ai mei şi posed certificate scrise de şeful meu superior în ceea ce priveş- 
te mișcările mele de arme. Dacă, pornit dintr-un sentiment pe care-l voi explica 
față de un om pe care l-am crezut aşa cum nu trebuia, am alunecat pe un povârniş 
greşit, tot societatea din care fac parte şi pe care domnul comisar regal o repre- 
zintă astăzi ar putea să-mi aducă şi un cuvânt de îndulcire pentru că oricât s-ar 
termina o pledoarie a acuzării prin cuvintele că trebuie să fiu trimis sub pământul 
țării mele, am dreptul să arăt astăzi că nu merit să stau acolo. Merit să mi se dea 
o pedeapsă pentru un fapt pe care-l voi arăta că este prevăzut de codul nostru 
penal în mod cert, care se aplică tocmai acestui caz, dar fără a lăsa amărăciunea 
câ m-am gândit un moment la faptele teribile de care sunt acuzat, punându-mă 
alături de un om pe care eu astăzi îl socotesc mârşav, pe care l-am arătat înaintea 
dumneavoastră că este mârșav, pentru care am avut o considerațiune pe care n-o 
merita. Şi dacă astăzi îşi arată toată indignarea pentru acea faptă şi cere ca cel cul- 
pabil să-şi primească pedeapsa, cere în același timp din partea domniilor voastre 
şi a opiniunii publice reprezentată aici prin toate țările cu atenția încordată asupra 
faptului acesta, cere să i se dea atenţiunea cuvenită și să nu fie încărcat în momen- 
te ca acestea de cuvinte care puteau să lipsească în timpul cât domnia sa este încă 
colonelul Crăiniceanu. 


RADIOGRAFIA UNEI TRĂDĂRI 313 


Animat de această dorinţă, vin la expunerea faptelor. 

Astăzi e o lună de zile de când din munții în care se străduiesc atâția mii de 
oameni adunaţi sub cutele drapelului M.S. Regelui, cu dorința adâncă în inimă de 
a recâștiga pământul pe care l-am pierdut, ne-a venit o veste care s-a răspândit 
imediat, spunând că colonelul Sturdza a dispărut în împrejurări misterioase. O 
indignare extraordinară a fost atunci în toată lumea și unanim se regretă această 
pierdere. Anchetele ordonate de autorităţile superioare vin şi confirmă părerea că 
Sturdza este prizonier. Mai târziu, domnilor, peste câteva zile, din aceiaşi munţi 
ne vine o veste care în acel moment cade ca un trăsnet asupra întregii populațiuni. 
Toată lumea militară e uluită de această veste şi anume că Sturdza, pe care acum 
câteva zile cu toţii îl compătimeam deplorând pierderea sa, se află dezertor. Ală- 
turi de dânsul se numea un alt personaj, domnul locotenent-colonel Crăiniceanu 
care a trecut dincolo de linia santinelelor, a vorbit cu Sturdza, a luat de la dânsul 
manuscrise revoluționare şi le-a adus în ţară, pe front. Ancheta continuă și Cur- 
tea Marţială e sesizată să judece afacerea domniei sale și anume că a încercat să 
provoace militari a trece la inamic, a încercat să înlesnească cu bună cunoștință 
mijlocul ca militară să treacă la inamic și a încercat să ațâţe la revoltă trupele de 
sub comanda sa. Acestea sunt punctele de la care dumneavoastră trebuie să răs- 
pundeți. 

În acalmia care domneşte astăzi pe front, întreaga lume militară își are atenția 
ațintită alături de ceilalți asupra acestui senzațional proces. Chemat să se judece 
astăzi înaintea domniilor voastre, judecători care reprezentaţi întreaga lume civilă 
şi militară, judecători formaţi din ofițeri superiori şi generali, judecători destul de 
hârșâiți în cariera dumneavoastră frumoasă, cu matură experienţă, singurii care 
reprezentați astăzi întreaga lume şi care trebuie să daţi o sentință care să scoată 
tot ceea ce este murdar în afacerea aceasta, să o descoperiţi întregii opinii publice 
fără nicio cruțare, bineînțeles, dar în același timp analizând amănunțit cu multă 
răbdare, bazată pe logica lucrurilor şi desfăşurarea evenimentelor, dacă se găseşte 
ceva curat în înţelesul legii pure, sfinte, care are la bază constituțiunea sfântă şi să 
nu pregetaţi un singur moment ca să spuneți cutare e curat, atunci când vă veţi 
convinge dumneavoastră că e așa, şi aceasta spre bucuria opiniunii publice din 
ţara dumneavoastră trebuie să arătaţi ce anume. 

Există în această țară un trădător între ofițerii superiori care luptau în ul- 
timul moment cu avântul recunoscut de șefii săi, există un trădător în înțelesul 
legii sfinte a noastră? Există un trădător ordinar între ofițerii care au putut să se 
strecoare fără a fi bănuit măcar până acum? Sau există numai unul singur între 
sutele de mii de oameni și între atâta ofițerime, care închis în eul său, condus 

de un egoism, de o ambiţiune extraordinară se revoltă şi se erijează în judecăto- 
rul suprem al propriilor sale fapte făurite de mintea bolnavă a unui om ambițios 
care, uitând tot ceea ce avea mai scump, părăseşte într-un moment dat pământul 
acestei țări, unde trebuia să lupte înainte privind tocmai înspre locurile unde s-a 
dus, spre pământul care l-a răpit. Există numai unul care, plecând de la asemenea 
concepțiuni, să meargă în mijlocul hoardelor barbare care s-au năpustit asupra 
țării noastre și concepe cea mai mare crimă: aceea de a-și trăda ţara unde s-a 
născut, unde şi-a câștigat un nume, unde a avut legături de familie extraordinare, 
aruncând ruşinea în toată lumea care este în această țară, fără să se gândească cel 
puţin al cui fiu este, ce legături are asupra tuturor asupra celor care n-au nicio 
vină, aruncând asupra lor o ruşine extraordinară care nu se poate şterge. Există 
numai unul care concepe această crimă, care bazat pe ascendentul pe care a ştiut 
să şi-l câştige prin caracterul său și cu oarecare premeditare, îmi vine să cred, care 
profitând de acest ascendent pe care și l-a câştigat în ţară. A căutat prin mijloace 
proprii caracterului său să bage într-o afacere murdară pe alt ofițer cu nume des- 
tul de cunoscut, cu un trecut pe care eu îl voi arăta domniilor voastre sub formă 
de portret, bineînţeles contrar aceluia prezentat de acuzare, să atragă pe acest 
om, având şi el o mentalitate a sa separată, o judecată formată din împrejurări 
pe care poate nu și le-a fabricat singur, alunecând pe acest povârniş sub un fel 
de constrângere morală aparte, dar care om a ştiut să se oprească la un moment 
dat în conștiința sa și să recunoască că ceea ce face era o faptă urâtă și care a fost 
adus înaintea domniilor voastre mai mult din pornirea de mânie pe care întreaga 
omenire a avut-o pentru fapta murdară a lui Sturdza și care foarte umil aştepta, 
domnilor, să judecaţi şi să arătați întregii opiniuni publice dacă este vinovat de 
faptul de înaltă trădare şi ambosaj. 

Eu am fost, onorată Curte Marţială, numit din oficiu apărător al locotenent- 
colonelului Crăiniceanu în ziua de 11 februarie. În ziua de 12, am luat contact 
cu dânsul şi n-am putut decât să-l întreb asupra faptelor; nu văzusem dosarul. 
În ziua de 12, după ce văd dosarul, mă duc să vorbesc cu locotenent-colonelul 
Crăiniceanu și-l găsesc într-o febră de 40 grade, comunicată de garnizoană și pre- 
venit de dânsa să nu-i vorbesc în acea zi, căci este foarte agitat și cu febră. Totuşi 
m-am dus și când l-am văzut, de cum am intrat m-a întâmpinat cu un strigăt, cu 
o izbucnire: „Să vie Sturdza şi să declare pe onoarea lui, dacă mai are onoare, ce a 
vorbit cu mine, domnule Săulescu, să vie Sturdza să declare ce a vorbit cu mine în 
ziua de 28, el care este singurul martor al nevinovăţiei mele, să nu mă lase să mă 
judec singur pentru că dacă mâine ar apărea, după cum are dreptul, şi poate că 
va apărea, va zice: este adevărat că Crăiniceanu a spus atunci: eşti nebun, apoi că 

planul lui e inexplicabil şi altele pe care numai două persoane le pot şti — Sturdza 
şi Crăiniceanu; pe mine mă lasă să mă judec într-o atmosferă cu o opinie publică 
formată contra mea din cauza mâniei ce se naște foarte natural contra lui Sturdza, 
să vie să declare acest lucru pentru că mâine, când are să vie să se judece într-o 
epocă frumoasă pe care o speram cu toţii, în mijlocul unei veselii generale, în mij- 
locul unor serbări aduse poate de cine ştie ce împrejurări, atunci dacă ar declara 
aceste lucruri cine s-ar gândi și cine ar face o paralelă cu cele de acum, căci nu 
dumneavoastră aveți să fiți judecătorii atunci, atunci vor fi formaţiuni de timp de 
pace care au să judece cu alți oameni, înaintea cărora nu s-a perindat acest proces, 
oameni care vor judeca după acelaşi dosar şi atunci are să se vadă că ceea ce decla- 
ră Sturdza e la fel cu ceea ce a declarat Crăiniceanu, și cheia este acolo” 

Atunci, domnilor, cu această ocaziune, în această izbucnire, mi-a dat locote- 
nent-colonelul Crăiniceanu lucrările sale de la Atena, spunându-mi: „Aici sunt, 
domnule Săulescu, lucrările mele de la Atena, din ele vei vedea că opinia publică 
care s-a format contra mea cu rechemarea mea din Atena e falsă. Şi le-am citit pe 
toate. Sunt lucrările sale ca atașat militar la Atena şi rapoartele sale speciale. Nu 
mă pricep prea mult în strategie, dar din opinia publică formată în chestiunile 
care s-au dezbătut şi asupra cărora trebuia să raporteze în calitate de ataşat mi- 
litar colonelul Crăiniceanu, toate acele chestiuni se găsesc aici de către orice om 
cu bunăvoință, părerile sale transmise domnului prim-ministru şi evenimentele 
au dovedit că prevederile sale s-au realizat. În aceeași zi, sub emoţiunea aceleiași 
izbucniri, mi-a dat, fără să ştie ce are să-l întrebe domnul comisar regal, mi-a dat 
memoriile sale, pe lângă cele pe care l-am rugat să mi le scrie punând iscălitura şi 
data, memorii în care povesteşte fapte la care astăzi s-a cerut un răspuns de dom- 
nul comisar regal. Şi acestea le am şi le voi citi domniilor voastre. 

Atunci, domnilor, nu eram decis încă, cu toate că fusesem numit apărător 
din oficiu, de a-l apăra şi aveam intențiunea să mă sustrag de la această îndatorire 
pentru că nu venea în felul meu de a veni să apăr, mai cu seamă că tranzițiunea 
era prea bruscă: patru ani de zile eu numai am acuzat, am acuzat în trei judeţe şi 
am acuzat totdeauna cu multă severitate şi aceasta este primul proces în care sunt 
apărător. În obiceiul meu de a judeca, cu mentalitatea mea de procuror, gândind 
asupra faptelor fără să le fi studiat, ziceam, nu-mi vine să intru în afacere. După ce 
însă am luat contact cu acuzatul şi am citit dosarul, după ce colonelul Crăiniceanu 
mi-a spus totul, absolut totul, şi bazat pe actele pe care mi le-a dat şi care se găsesc 
la dosar, m-am hotărât ca să nu mai caut să mă sustrag de la această îndatorire 
a mea și să viu să-l apăr, convins, și accentuez, convins că este vinovat colonelul 
Crăiniceanu de faptele sale, că faptele sale întâlnesc o reprimare în legea noastră, 

pe care o voi citi, fără însă să pot spune un moment că e trădător. lubesc foarte 
mult teoriile de drept puse în cărțile noastre, căci această meserie o avem și facem 
parte dintr-o clasă socială destul de solidă în societate. Fapta sa neîntrunind aces- 
te elemente, să viu tocmai pe această bază şi să arăt care este adevărul nu în fapt, 
care este adevărul în aplicarea legii după comiterea faptului. Societatea n-ar folosi 
nimic dacă astăzi ar veni să spuie este cu orice preţ ambosaj şi trădare. 

După părerea mea — și cred că mă unesc cu toată lumea — a arăta că este 
mai puțin un trădător între ofițerii noştri este un fapt destul de rațional. Atunci 
când, arătând că este mai puțin trădător, arăţi din ce motiv acela este un trădător. 
Şi când poți scoate un ofițer superior de sub vina că e un trădător, este un merit 
iarăși a arăta însuşi acel care cu adevărat este trădător în înțelesul legii, nu e totuşi 
un trădător d la X sau Y, care a vândut planuri pe bani etc.; este un trădător care, 
chiar dacă merită pedeapsa capitală, însă a trădat nu din venalitate ci pentru că 
a pornit dintr-o mentalitate specială şi e mai bine să se spuie de opinia publică: a 
fost un nebun, căci noi n-avem trădători. 

Şi acum să intru direct în analiza faptelor. 

Înaintea dumneavoastră s-a perindat o mulțime de martori, martori egali în 
grad cu locotenent-colonelul Crăiniceanu şi alții subalterni. Mie, personal, ca pă- 
rere izolată, mi-au făcut toți aceşti martori o impresiune cât se poate de bună, dar 
în același timp, onorată Curte, m-am oprit la o idee: cum se poate ca un om zu- 
grăvit astăzi în aşa condițiuni, un om care acum o lună, acum 15-20 zile, n'importe 
cât, făcea mișcări de așa natură încât dădea de bănuit, cum se face că oameni cu 
rațiune, ofițeri distinși, destul de cunoscători de oameni, cărora nimeni nu are de 
adus decât cuvinte de laudă, nu au atras atențiunea şefilor. Căci iată în logica lu- 
crurilor ce se putea întâmpla: colonelul Crăiniceanu, cu idei de trădare în ascuns 
păstrate putea să continue cu punerea la cale a mișcării pe care deşi le observase 
militari, dar nu le comunicau și putea să fie un dezastru mai mare decât cel ce 
se întâmplă astăzi de a constata că sunt trădători printre ofițerii noştri. Atunci 
mi-am adus aminte de cazul unui criminal care omorâse la Dobroisar [probabil 
Topraisar), în îndepărtata Dobroge, pe un consătean. Când noi, autoritățile, am 
fost la anchetă, poate 30 martori, între care consilieri, primarul, învățătorul ne-au 
spus că cel ucis era un bețiv, un om rău și că e un bine că a dispărut; noi, pricepuţi 
cu tertipurile avocățeşti ce se ridică la juraţi, am căutat să ne înconjurăm de pro- 
be şi am cerut medicului ca prin autopsie să se pronunţe categoric dacă cel ucis 
este sau nu alcoolic. Răspunsul a fost că acest om probabil nici n-a băut alcool 
în viața lui şi demonstra ştiințificeşte acest lucru. Înaintea juraţilor, avocații au 
pus întrebarea la 30 martori: era bețiv, domnule? Da era bețiv extraordinar, un 

scandalagiu, un bătăuș dacă nu l-ar fi omorât, omora el tot satul. Eu, care ocupam 
atunci fotoliul ministerului public, am tăcut şi când mi-a venit rândul am spus: 
uite, domnilor Judecători, acest om n-a băut în viața lui alcool şi 30 martori spun 
că era un beţiv extraordinar şi că e foarte util pentru societate că a dispărut. Căci 
avocaţii puseseră chestiunea: care e mai util societății acel care a fost omorât şi 
care era un beţiv şi un scandalagiu sau acel care a scăpat societatea de el. Menta- 
litatea juraţilor o cunoaşteţi îndeajuns în această țară: au achitat. 

Astăzi când am văzut defilând înaintea dumneavoastră toată lunga serie de 
martori, m-am întrebat iar ce folos era toate aceste depuneri când faptul în sine 
nu se pedepseşte după antecedentele celui acuzat? Ce mai era de folos astăzi să 
vie să defileze toată acea lume şi să spuie, spre pildă, unul: nu mi-a trimis rezerve 
colonelul Crăiniceanu în ziua cutare, fără să se demonstreze dacă a avut atunci 
rezerve; ori la dreapta mea n-a făcut mişcarea cutare, m-a lăsat descoperit, fără 
să se vadă dacă era aşa. Și atunci, la toată fotografia care i s-a făcut, dau de un act 
extraordinar, act care este cu vreo şase zile înaintea faptului: o cerere a colonelului 
Crăiniceanu — și care s-a întors contra domniei sale, cum voi arăta — de a rămâne 
în infanterie, se pune o rezoluțiune de domnul general comandant al armatei, care 
spune: „Cu onoare se înaintează raportul de față privitor la cererea colonelului 
Crăiniceanu ... [lipsă în text]. E semnat de un bun prea bun și stimat general, ge- 
neral [Eremia] Grigorescu. 

Acest raport merge mai departe cu această rezoluțiune. Şefii superiori ai 
Armatei a 2-a îl înaintează cu o rezoluţiune care este la dosar la Marele Carti- 
er General spre a se aproba dacă se va găsi îndreptăţită cererea. Această părere, 
care este a şefului aceluia de sub ordinele căruia Crăiniceanu lupta în ianuarie, e 
întoarsă din ordin superior pentru că în timpul acesta evenimentele arătau fapte 
pe care le-a comis colonelul Crăiniceanu și se adăuga să se vadă dacă nu cumva 
această cerere a fost motivată de dorinţa locotenent-colonelului Crăiniceanu de 
a rămâne pe front. Pentru că probabil, în replică, domnul comisar regal va ridica 
această chestiune, vă rog, onorată Curte, ţineţi în considerațiune că eu consider 
că această părere nu este zdrobită de nimeni, că această părere este a şefului supe- 
rior al Corpului 4 armată şi oricare altă părere a subalternilor acestui şef nu poată 
să aibă temeinicie oricare ar fi demonstraţiunile de logică şi de chestiuni de tactică 
superioară invocate de unii şi de alţii, acestea sunt lucruri pe care nu trebuie să le 
judecăm astăzi, sunt fapte de arme prea greu de judecat, căci trebuie reconstituite 
toate faptele pentru ca să te poți pronunța dacă bine sau rău a procedat, mai ales 
când atitudinea lui Crăiniceanu a putut face ca şeful lui să pună o rezoluțiune aşa 
de frumoasă la cererea făcută. 

Mai am aici o scrisoare a unui subaltern al colonelului Crăiniceanu, o scrisoa- 
re a maiorului Codno [corect, Hotnog]%, care scrie: „Domnule colonel, scrisoarea 
dumneavoastră din 13 (ianuar) ne-a umplut sufletele de mulțumire, în numele 
meu și ofițerilor detaşamentului, exprim toată recunoştinţa noastră... (citește)! 

Domnilor, n-avem şi scrisoarea pe care a scris-o domnul colonel, dar din acest 
răspuns se vede prea bine că nu putea să spuie nimic de rău şi e din 17 ianuarie 
această scrisoare și la 28 faptul s-a îndeplinit. 

Aceasta, domnilor, le zic pentru că, deşi voi analiza tot ceea ce s-a spus pen- 
tru scoaterea fotografiei sale înainte de expunerea faptelor, să vă arăt și fotografia 
pe care o fac despre fapte anterioare, despre orice prejudecată s-ar crede că ar fi 
avut-o colonelul Crăiniceanu în făurirea şi executarea unei crime așa de teribile. 

În analiza faptelor, voi căuta să iau pe rând ceea ce acuzarea i-a spus. A în- 
ceput prin a arăta că sentimentele lui Crăiniceanu sunt străine neamului nostru. 
Este o problemă care, dacă vrei să o pui, o pui, dar o problemă pe care dacă vrei să 
o demonstrezi, trebuie să o demonstrezi și este o datorie să o demonstrezi. 

Dar, pe ce s-a bazat domnul comisar regal? A început cu fapte de la Atena. 
Eram foarte curios să cunosc ce a fost cu faptele de la Atena și am căutat să-mi ex- 
plic faptul, dar înainte de toate am întrebat pe locotenent-colonelul Crăiniceanu 
care mi-a spus: „De când am fost atașat militar la Atena am avut directe relațiuni 
şi comunicări cu domnul [Ion I. C.] Brătianu, i-am comunicat tot ceea ce era con- 
statat de mine, căci aşa era datoria mea, fapte reale care am văzut că s-au îndepli- 
nit pe urmă, dar care erau în defavoarea unei partide. Când a venit războiul, eu 
n-am mai putut fi ataşat militar la Atena pentru că părerile mele, comunicate în 
scris guvernului, despre mişcările de trupe de la Salonic şi din altă parte erau reale 
şi se spunea că nu se poate ca armata din Salonic să fie vreo piedică ca să atragă 
trupe înainte de începerea războiului în acea parte, pentru ca noi să nu fim atacați 
de la sud; și atunci eu spuneam: sunt slabe forțele la Salonic, noi vom fi atacați, 
căci Germania și toate puterile celelalte va [sic] avea armata la sud, vom fi atacați 
în acea parte ... 

Domnul Președinte: Aş dori ca chestiunile de operațiuni militare să le lăsaţi la 
o parte, chestiuni care interesează atât țara noastră, cât și relațiunile momentane 
cu țările vecine. 

Domnul sublocotenent Săulescu: Atunci, domnule general, mă voi mulțumi 
a depune aceste acte, dacă voiți să luaţi cunoștință de ele. În teza generală însă, 

235 Maiorul Codno nu apare în „Anuarul Armatei Române”; este o greșeală de transcriere. Se 
referă la Dumitru Hotnog, căpitan din Regimentul VII „Racova” nr. 25 infanterie, înălțat în toamna 


anului 1916 maior. S-a născut la 18 mai 1877, a urmat școala de ofițeri (1896-1898), devenind sub- 
locotenent la 1 iulie 1896, locotenent la 10 mai 1904, căpitan la 1 aprilie 1912. 

fără a accentua acest fapt, pot spune că domnul colonel Crăiniceanu afirmă fapte 
care făceau ca, venind războiul, domnia sa să nu mai poată rămâne atașat militar 
într-o țară unde îşi exprimase părerile sale în scris, păreri care s-au aflat. Atunci a 
fost rechemat și a făcut un raport pentru această rechemare. A plecat în relațiuni 
destul de bune, i s-a dat paşaport de trecere prin ţările aliate nouă şi pentru valiza 
diplomatică. 

Odată venit în ţară, colonelul Crăiniceanu a arătat ce a făcut în memoriul său, 
unde citim: „Sosind în țară pe la mijlocul lui octombrie, în momentul primei crize 
a atacului german, am fost repartizat la o brigadă de cavalerie... (citește)! 

După venirea sa din Atena, prin urmare, colonelul Crăiniceanu a căutat singur 
să ia comanda unui regiment de infanterie, dat fiind criza prin care țara trecea. 

I s-a adus învinuirea că în drumul spre ţară şi-a comunicat ideile sale per- 
sonale în niște memorii. În această privință, deşi eu sunt de părere că ceea ce 
gândeşti în împrejurări ca cele de astăzi să nu scrii şi să nu gândeşti decât ceea 
ce trebuie, demonstrez însă în mod cu totul logic că, exprimându-și cineva ide- 
ile, dacă acele idei nu aduc niciun rău, rămân ideile sale, dacă însă acele idei se 
transformă în realitate prin fapte ulterioare merită atunci să le relevez, dar cu o 
legătură oarecare. 

Şi în Constituţiunea noastră există un principiu fundamental în această pri- 
vinţă: este liber să-și comunice cineva ideile în scris sau verbal, dacă aceasta nu 
lezează vreun interes general al cuiva. Crăiniceanu spune: „Am avut părerile mele 
personale pe care le-am scris şi am avut constatări de moment; am venit în țară 
şi am continuat să scriu memoriile mele. Într-o zi, când am auzit primul tun de 
la inamic, printr-o combinaţiune de idei a mea personală — căci aveam amici ger- 
mani cu care nu rupsesem relațiunile — mi-a venit ideea: nu mai putem să avem 
relațiuni, suntem în război, vom fi amici de departe, dar vom fi şi inamici, pentru 
că aşa este situațiunea. Şi atunci gândul acesta l-am exprimat prin fraza: primul 
salut al inamicului amic, un joc de cuvinte” 

Ei bine, domnilor, este sau nu natural aceasta? Nu e natural, zice acuzarea, 
pentru că aceasta se leagă de fapte ulterioare. Domnilor, dacă şi aceasta o putem 
pune ca precugetare în acțiunea lui Crăiniceanu, este extraordinar. Cine nu ştie că 
fiecare om are ideile sale personale, cine nu știe că partidele erau împărțite înainte 
de război, ba chiar cu scandal, căci nu admiteam ca ideile mele să nu fie împărtăși- 
te de toată lumea. Ştie toată lumea scandalul provocat de presă într-o vreme când 
eram totuși în neutralitate și chestiunea nu era lămurită. Presa, din cine ştie ce 
consideraţiuni, alterna spre diferite partide, lucru neadmisibil după mine şi sunt 
din aceia care sunt pentru cenzura presei şi cred că în urma experienței din acest 

război se va introduce pentru binele comun, căci ne-a adus mare ştirbire. Nu e 
însă tot astfel când e vorba numai de a-ți scrie părerile într-un carnet. Nu ştiu care 
nu-şi scrie jurnalul, deşi eu personal nu scriu pentru că sunt contra comunicării 
ideilor. Să se aducă însă o învinuire criminală din faptul că mi-am scris memoriile, 
aceasta nu o admit. 

S-a adus mai departe, în continuarea acuzării și pentru a se face fotografia lui 
Crăiniceanu, chestiunea cu Stravolca. Înainte de a fi interogat de domnul comisar 
regal. Când nici nu putea bănui că se va vorbi de cazul Stravolca, Crăiniceanu mi-a 
vorbit de acest ofițer. Stravolca este unul din acei care a apărut pe scenă fără să se 
ştie de ce, dacă nu din simplul motiv că, uitând că a avut de șef pe Crăiniceanu, a 
venit să depună contra lui, crezând că este în interesul cauzei. Cu privire la Stra- 
volca, colonelul Crăiniceanu scrie: „Câteva zile după căderea Bucureștilor... [lipsă 
în text)” 

Şi, onorată Curte, mai degrabă n-aş citi acest pasagiu, mulțumindu-mă să-l 
depun pe masa dumneavoastră. 

Şi mai încolo, Crăiniceanu spune: „după plecarea ofițerilor, ca să încerc men- 
talitatea adjutantului meu, i-am spus ... (Citește)” 

Aceasta, domnilor, în ziua de 12, înainte de dezbaterea procesului, când dom- 
nia sa, după cererea mea, a scris tot ceea ce gândește, iscălind. 

Domnul Președinte: Ce memoriu este acesta? 

Domnul Gh. Săulescu: Este memoriul scris pentru mine personal, scris pen- 
tru apărare, după ce acuzatul fusese interogat. 

Tot pentru a se face fotografia lui Crăiniceanu, s-a vorbit de chestiunea loco- 
tenentului Eustaţie?6 care, dintr-o odaie învecinată cu aceea în care se afla Sturdza 
şi colonelul Crăiniceanu, ar fi auzit pe colonelul Crăiniceanu că zicea: „Acum ar 
trebui să se facă o revoluțiune în țară” 

Şi aceasta este o intrare pe scenă extraordinară. Eu nu voi discuta-o pentru 
că așa îmi dictează mentalitatea mea, că n-are nicio importanţă. Înainte de toate, 
cineva aude ce se vorbeşte într-o cameră, un lucru îngrozitor, dar nu-l comunică 
la nimeni, îl trece cu vederea şi astăzi, după atâta timp, apare pe scenă și spune: 
mi-aduc aminte că am auzit lucrul acela. Să zicem că e incompatibil că a auzit 
aceste cuvinte, dar cum poate afirma că ştie cine a spus acest lucru, când atunci 
vedea pe colonelul Crăiniceanu pentru întâia oară! 

O incriminare extraordinară s-a adus colonelului Crăiniceanu din scrisoarea 
colonelului Sturdza. Daţi-mi voie să mai citim o dată această scrisoare (fila 22): 


2% Locotenentul Eustaţie nu apare în „Anuarul Armatei Române”; probabil este o greșeală de 
transcriere; sunt doi cu acest nume, dar căpitani! 

„lubite Crăinicene, un altul fiind numit comandant al acestei diviziuni, trebuie să 
părăsesc ... (citește)”. 

E drept, domnilor, că această scrisoare merită multă atenţie. În analiza fap- 
telor sunt fraze care, legate prin logica lucrurilor de ce se întâmplă ulterior, dau 
mult de bănuit. Dar dacă această frază intră în actele premergătoare ale crimei de 
înaltă trădare, nu pot să înțeleg cum un criminal, care nutreşte ideea făuririi unei 
crime extraordinare, [o] păstrează în buzunar şi mai târziu o oferă singur — căci 
nu s-a constatat să i să fi făcut percheziție. 

Mergând mai departe, la dosar mai există o scrisoare către [colonelul Alexan- 
dru] Gorski, care nu s-a citit. „Un altul fiind numit comandant la această divizie, 
trebuie să părăsesc... (citit). 

Domnilor, totdeauna eu pun înainte o premisă: să ferească Dumnezeu de 
coincidenţe fatale şi de logică şi raționamente scoase din premise false. Dar dacă 
din nenorocire ar fi căzut pe capul aceluia care avea scrisoarea în buzunar acest 
fapt extraordinar şi ar fi fost adus aici, ferească Dumnezeu! pentru acest fapt, sunt 
convins că din cuvintele acestea iarăși abila acuzare ar fi scos o dovadă de crimă 
de înaltă trădare. Pentru că s-a întâmplat faptul acesta, prin coincidenţe fatale, 
pornite din mânia justiției contra mârşavului de Sturdza, toate se întorc, prin na- 
tura lucrurilor şi mentalitatea omenească, toate ce s-au făcut de colonelul Crăini- 
ceanu, bine sau rău, căci logica lucrurilor arată că este elastică orice gândire, toate 
se întorc în contra lui. Această scrisoare, onorată Curte, o vom discuta de rând cu 
altă chestiune, pentru că este în strânsă legătură cu dânsa. 

Acuzarea a relevat apoi nişte articole de gazetă. domnilor, acestea sunt ideile 
mele, sunt idei pe care fiecare le păstrează într-însul, fiecare le exprimă, nu e nicio 
crimă; şi numai dacă comite o faptă în legătură cu ele, este crimă. Dar ce spune în 
această gazetă? Nu ni s-a citit nimic. 

Domnul comisar regal I. Gârlişteanu: Doreşti să explic? 

Domnul Gh. Săulescu: Dacă îmi permit să fac această apărare — pentru că 
puteam să n-o fac — este pentru că m-am convins de un lucru: că e vinovat Crăi- 
niceanu, [dar] nu de faptul acesta, şi aceasta vreau să demonstrez, de ce faptă e 
vinovat, căci este în joc viața, onoarea unui om și a unei familii, ceea ce în orice 
caz nu este o jucărie. Oricare ar fi faptul, dacă nu e concretizat îndeajuns, este 
supus discuțiunii cât mai largi pentru onoarea şi mângâierea acuzatului şi pentru 
„opinia publică care se formează din aceste fapte. Şi atunci, asupra faptelor pe care 
acuzarea numai le enunţă, având convingerea că opinia publică este cu sine fără 
discuţiune, apărarea trebuie să vorbească mai mult ca să demonstreze contrariul. 
Așa fiind, eu spui: articolele de gazetă nu au nicio legătură cu crima pe care a 

făcut-o Crăiniceanu. Nimeni nu poate fi pedepsit fără lege, este un articol fun- 
damental din constituțiune în această privinţă. Or, arătați-mi că de aceea a făcut 
crima, pentru că a scris în gazetă. Altfel se pune chestiunea, domnilor, și aşa o să 
discuţ eu. 

Apare pe scenă încă un personaj: domnul căpitan Şerbănescu. El vine şi de- 
clară înaintea dumneavoastră un fapt de arme personal. Într-un moment critic, 
din propria mea inițiativă, a zis căpitanul, am intervenit cu unitatea mea pentru 
ca să fac față unei mișcări inamice şi am reușit, precum s-a recunoscut de toată 
lumea, aducându-mi-se laudele cuvenite. Dar, comunicând ulterior faptul coman- 
dantului meu, colonelul Crăiniceanu, [acesta] mi-a spus: foarte rău faci dumneata 
că ai acţionat fără ordin și nu vei mai acționa decât spunându-mi mie. Şi aceasta 
se interpreta de acuzare că lui Crăiniceanu nu-i părea bine de succesul pe care 
l-a obţinut Șerbănescu în sectorul său..Dar eu spui, foarte bine a făcut colonelul 
Crăiniceanu, pentru că atunci când ai telefonul, nu e permis să nu-mi spui ceea 
ce faci. Pentru ce? Pentru că dacă acționai prost, în loc să acţionezi bine, obser- 
vațiunea de astăzi nu mai era să fie făcută, dar pentru că ai acționat bine și ți s-a 
spus altădată să [se] facă aşa, pentru că așa trebuie, astăzi se întoarce argumentul 
în contra mea, întru făurirea crimei. Eu nu mă pricep în strategie, dar bunul simţ 
mă face să spun că de vreme ce era telefon, cu dreptate i s-a făcut observaţiunea 
că nu l-a vestit de mişcarea pe care o încerca. 

În ceea ce priveşte depozițiunea domnului maior Cornea, în care vorbea de 
oarecari mişcări de arme ale sale personale, ne-a spus, după foițele pe care făcuse 
însemnările sale, că la un atac îi trebuia rezerve, [pe] care le-a cerut colonelului 
Crăiniceanu și nu i s-au dat. Nimeni n-a venit însă să spuie că acțiunea din acea 
zi a fost o acţiune proastă și faptele ulterioare au arătat că a fost o acțiune bună; 
toate câte le-a[u] făcut Crăiniceanu și şefii lui superiori cereau să rămâie la postul 
său în interesul apărării naționale, fiind o podoabă a armatei şi faptele relevate de 
subalterni astăzi în contra unui șef al lor, fapte care nu sunt în nicio legătură cu 
crima, cad de la sine faţă de aprobările şefilor superiori. 

Domnule Preşedinte, dacă sunteţi bun, vă rog să suspendați şedinţa. 

Domnul Președinte: Şedinţa e suspendată 15 minute. 


La redeschidere, ora 10.35 

Domnul Preşedinte: Dezbaterile sunt deschise, apărarea are cuvântul. 

Domnul sublocotenent Gh. Săulescu: Onorată Curte, în analiza faptelor care 
au condus acuzarea a descrie portretul domnului colonel Crăiniceanu, am trecut 
cu vederea, în cazul Stravolca, a analiza chestiunea cu privire la ordinul de redu- 

cere a efectivului companiilor. A venit într-o zi un ordin prin care se spunea de la 
divizie că, deoarece pierderile suferite de armata noastră sunt mari, trebuie să se 
micşoreze efectivul companiilor. Cu privire la acest ordin, zice Stravolca, domnul 
colonel Crăiniceanu mi-a spus: „Domnule, dacă ordinul acesta ar intra în mâna 
unui neamț și l-ar fi dat Germaniei, s-ar lua un milion”, 

Înainte de a fi întrebat în această privinţă, în memoriul către mine personal, 
domnul colonel Crăiniceanu îmi explică această chestiune. Venind acel ordin cu 
reducerea efectivelor, a criticat faptul că se spunea motivul pentru care se mic- 
şorau efectivele companiei, critica redacțiunea ordinului, s-ar fi putut zice: „de 
astăzi încolo veţi binevoi a lua cunoștință că efectivul companiilor e redus la 40 
sau 50 oameni, fără să se mai adauge, din cauza pierderilor pe care armata noastră 
le are; pentru că dacă ordinul acesta ar ajunge în mâna inamicilor noştri, s-ar lua 
un milion pe el” 

Cred, domnilor, că între o discuţiune logică şi naturală şi între ceea ce acuza- 
rea numeşte „faptele premergătoare crimei de înaltă trădare” nu este nicio legătu- 
ră. Care om, care ofițer n-ar fi spus la fel cu colonelul Crăiniceanu: cuvintele „din 
cauza pierderilor pe care le-am avut” puteau să nu existe. Când se cunosc încercă- 
rile neruşinate, meşteşugul lor infam spre a provoca la noi în țară acte de trădare, 
nu era natural să se spuie de un colonel luminat că rău s-a făcut să se spuie în or- 
din și motivul reducerii efectivului, căci nemţii ar fi în stare să dea oricât pentru a 
avea acest ordin? Acuzarea zice nu! Cum ai putut spune acest lucru aghiotantului 
tău, lui Stravolca? Am spus-o pentru că așa am judecat eu în momentul acela şi să 
afirmi că zicând aceasta aghiotantului meu m-am gândit să fac o crimă de înaltă 
trădare este să dai dovadă de o lipsă de logică elementară, să scoţi o asemenea 
concluzie din o premisă atât de falsă. 

Acum, domnilor, pentru că mi s-a părut mie foarte curioasă această intrare 
în scenă a lui Stravolca şi, obișnuit cum sunt cu aceste afaceri, am întrebat: dar 
bine, de ce a venit acesta să spuie de dumneata lucrurile acestea, pentru că și eu 
găsesc logic ceea ce răspunzi dumneata? Iată de ce: Stravolca are în sarcina sa acte 
infamante pe care le recunosc chiar camarazii săi. Atunci, așa fiind, foarte rău că 
Stravolca se ridică deasupra acestui sentiment ca să vie să creeze, fără legătură în 
proces, o situațiune fostului său comandant. 

Eu, bazat pe principiul de drept, spui: să eliminăm toate aceste fapte care nu 
pot să aibă legătură cu chestiunea şi să păstrăm numai scrisoarea, pe care o voi 
discuta îndată, dar să scoateţi din ideea dumneavoastră că este un fapt rău pe care 
l-a făcut Crăiniceanu, dându-și părerea asupra redactării acestui ordin. Când vii 
să demonstrezi că este un fapt premergător unei crime, trebuie să vii să dovedeşti 

că acel fapt a fost în legătură directă cu crima, că a fost un act premergător crimei. 
Pentru mine, deci, depozițiunea lui Stravolca n-are niciun rost, venită în împreju- 
rările acestea şi nu are, accentuez, putere morală omul acesta ca să creeze astăzi 
o îngreuiere domnului colonel Crăiniceanu, omul acesta care, trebuie să o spun, a 
pus să se fure un cal, o spun pentru că e în interesul apărării în gura mare. 

Am pus de la început premisa: să se scoată tot ceea ce e rău, să se raționeze 
drept, pentru că este un mijloc de interes destul de mare și pentru opinia publică 
şi pentru interesul armatei și individului. 

Acestea sunt toate chestiunile pe care le-a expus acuzarea pentru a putea face 
portretul colonelului Crăiniceanu şi a spune: iată, acesta e Crăiniceanu şi acestea 
sunt toate chestiunile pe care le-am expus şi eu prin argumente contra, ca să zic 
aşa şi eu: iată fotografia reală a lui Crăiniceanu, iată acte scrise, părerile şefilor săi, 
iar tot ceea ce s-a perindat înaintea dumneavoastră să rămână pentru noi apărare 
pentru sufletul acuzatului şi inima sa, cu adâncă părere de rău că subalternii n-au 
cunoscut ideile fostului lor comandant. 

Odată acestea spuse și făcută fotografia de mine, să trecem la fapte. 

Domnilor Judecători, faptul de care e incriminat domnul locotenent-colo- 
nel Crăiniceanu e următorul, foarte clar precizat și acesta este singurul de care 
trebuie să discutăm: dacă domnul locotenent-colonel Crăiniceanu a încercat să 
provoace pe militarii țării sale a trece la inamic, a încercat să înlesnească acestor 
militari, cu bună știință, mijloacele pentru a trece la inamic, a încercat să ațâţe 
revoltă în trupele de apărare a țării. 

Fapte îngrozitoare, domnilor, care revoltă orice judecată omenească și ni- 
meni n-ar avea cuvinte destul de aspre de reprobare/reprimare a acestor fapte, 
dacă s-ar dovedi. M-aş fi dezis din primul moment, dacă ar fi trebuit să viu să apăr 
un om care a comis aceste fapte. 

Ca fapt concret, ca să rezum cele spuse de domnul comisar regal, Crăiniceanu, 
după ce s-a întâlnit în ziua de 23 cu colonelul Sturdza, în împrejurări misterioase 
și cu totul nenaturale, a plecat în ziua de 28, după ce în ziua de 25 a luat cunoștință 
că Sturdza a dispărut în mod. misterios, şi s-a dus la o întâlnire cu dânsul, după 
ce a preparat terenul pentru acea întâlnire. Conceperea crimei care a avut loc în 
ziua de 23 s-a transformat atunci în realitate, adică a luat o formă concretă prin 
luarea contactului cu Sturdza, cu germanii. Iar când a venit înapoi cu instrumen- 
tul criminal în mână, cu manifestele, Crăiniceanu a fost arestat deoarece domnul 
locotenent-colonel Pirici luase cunoștință de la Niculescu despre aceste lucruri. 
Crăiniceanu n-a vrut să vie el personal, n-a vrut să dea pe față planul acela, nu 
s-a dus la primul copac întâlnit în cale să tipe fapta extraordinară ce se petrece, 


RADIOGRAFIA UNEI TRĂDĂRI 325 


ci a ținut ascuns acest plan criminal, umblând cu instrumentul criminal în mână, 
până ce au venit autoritățile de i-au spus: dă-mi-l! 

Cred că am reprodus exact cele spuse de acuzare. 

După ce vi le-am spus dumneavoastră, faptele acestea două sunt fapte crimi- 
nale şi deşi în împrejurările actuale, după o experienţă tristă a primei perioade de 
campanie, se cere în chestiunile ce urmează a se aduce înaintea Curţii Marţiale, 
formaţiune nouă reieșită tocmai din experienţă, alături de modificarea Codului 
de justiție militară, o severitate mai mare şi pedepse pentru toţi infractorii, deşi 
astăzi așa este mentalitatea și trebuie să fie astfel ca să se reprimeze răul de la 
rădăcină, căci numai aşa ne putem pregăti pentru o nouă perioadă de campanie, 
deși toate aceste consideraţiuni există astăzi la Curtea Marţială, totuşi nu trebuie 
să se uite un lucru: principiile de drept şi concepţiunile de lege sunt imutabile, 
oricare ar fi mentalitatea și oricare ar fi împrejurările în care s-a comis un fapt 
adus înaintea Curţii Marţiale, acestea sunt imutabile. E articol scris în fruntea 
legii legilor, Constituţiunea, pe care aţi jurat când aţi luat loc pe aceste scaune şi 
pe care au jurat toți acei care ocupă funcțiuni publice, şi acest articol din Consti- 
tuţiune spune categoric: „Nicio pedeapsă nu poate fi înființată, nici aplicată, decât 
în puterea unei legi” şi atunci orice fapt ce s-ar comite în societate, dacă acel fapt 
lezează societatea prin faptul că este contravenţiune la textul unei legi pozitive, 
trebuie reprimat în conformitate cu textul legii. 

Punându-se de la început că faptul comis de colonelul Crăiniceanu este o 
crimă, trebuie să vedem înainte de toate ce este o crimă. O crimă este să iei cu- 
ţitul să dai în cineva să-l omori? Într-o crimă există numai o acțiune izolată sau 
într-o crimă există oarecari elemente şi numai atunci când toate acele elemente le 
întruneşte faptul comis de infractor, numai atunci acei chemaţi să judece, să vadă 
dacă merită sau nu să se pedepsească şi cu ce pedeapsă să se pedepsească. Sunt 
autori cunoscuţi, doctrinari mari, care pun aceste principii după lege şi nu din 
capul locului. 

Punând aceste principii, iată ce se spune că se distinge într-o acțiune crimi- 
nală: „Se poate [pot] distinge într-o acţiune criminală acte interne, acte externe de 
simplă preparaţiune şi execuțiune” 

Actele interne sunt acelea care intră în domeniul concepțiunii: voiesc să fac o 
crimă, mă gândesc la crimă să o fac sau nu? Şi gândindu-mă la crimă, mă gândesc 
cum am să o fac şi îmi combin în capul meu sau cu complicii mei crima; dar, după 
ce o combin şi o hotărăsc să o comit, n-o mai fac. Domnilor, nici în discuţiune n-a 
încăput în capul cuiva că se pedepseşte aceasta. 

Toţi autorii vin mai departe şi ne spun: „Actele interne sunt gândirea, pro- 
iectele, rezoluţiunile pe care le iei de a comite o crimă. Aceste acte nu sunt de 

resortul justiției omeneşte, care nu poate să le constate și nici prin consecinţă să le 
pedepsească. Acuzarea însă zice: dar eu le-am constatat şi am arătat că dumneata 
te-ai gândit la crimă. Cu ce probezi că m-am gândit la crimă? Constaţi dumneata 
că ai aranjat totul în ziua de 28, că în ziua de 28 ceea ce am vorbit cu Sturdza este 
preparaţiunea unei crime? Nu aduce dovezi bine, dar a constatat aceasta, m-a[u] 
auzit vorbind sute de oameni despre acest lucru cu Sturdza şi Wachmann. Aceste 
acte, bazate pe principiul cunoscut: ... [lipsă în text], principiu consacrat şi care 
rămâne sfânt în toate codificările, în toate textele pozitive de legi, ne arată că nu 
se pedepseşte [sic] nici când le constați. 

Mai departe se zice: „Actele de pură preparaţiune au de obiect de a facilita 
îndeplinirea gândirii criminale”. După ce mă gândesc la crimă, iau măsuri s-o co- 
mit, după ce m-am gândit să omor pe X, iau măsuri ca să şi omor. Aceste acte de 
preparațiune se pedepsesc? Nu. Niciodată n-a spus cineva că da. Avem şi noi ex- 
perienţă în ale dreptului, fără să ne gândim ca să facem o pledoarie abilă de avocat 
și să-l scot pur înaintea domniilor voastre. Mi-am propus că-l voi scoate vinovat, 
dar mă înspăimânt la ideea că faptul de care e vinovat să poată fi declarat, pur şi 
simplu, crimă de înaltă trădare. Nu! 

Mai departe: am luat un cuțit şi l-am ascuţit, am luat otravă, după ce am 
conceput crima, şi mă opresc singur. M-ai prins însă făcând otrava. Da, dar de 
unde ştii că n-am să mă opresc singur să comit crima? Judecata mea, concepţiu- 
nea mea, conștiința mea îmi va dicta la un moment dat ca să mă dezmeticesc din 
rătăcirea mea și să spui: Doamne, ce fac: am să trădez țara mea! Am să mă duc în 
armata dușmană? Ce arată că în toată viaţa lui Crăiniceanu n-a avut pic de con- 
ştiinţă în actele sale, încât trebuie să spui că trebuia negreşit să-și trădeze țara? De 
unde știi dumneata că nu se oprea la un moment dat și spunea: Ce fac?! Şi nu mă 
duceam să denunţ imediat totul? De ce n-ai avut răbdare să aştepţi ca omul să se 
dea pe față, de ce n-ai spus, domnule colonel Rujinski: mi se pare că se pregăteşte 
un atac cu totul necurat, vă rog veniți încoace, sau singur să-ți fi dat în gând, ia 
că vedem ce face acum Crăiniceanu? S-a dus de s-a întâlnit cu Sturdza. Sturdza a 
dispărut, e dezertor, este un criminal ordinar, să vedem: ce se întâmplă? Şi l-ar fi 
lăsat pe colonelul Crăiniceanu să-și desăvârșească gândul, supraveghindu-l. I s-a 
adus o învinuire colonelului Crăiniceanu, punându-se premisa că dânsul vrea cu 
orice preţ să aibă o întâlnire cu Sturdza, i s-a adus acuzarea că a vrut să stabileas- 
că un alibi prin faptul că a dat în ajun întâlnire unui căpitan francez, în ziua când 
trebuia să comită crima. O explicaţiune. Ce este alibiul? Este un fel de tertip, ca să 
întrebuințăm un cuvânt popular, pe care un criminal îl întrebuinţează în aranjarea 
planului său criminal. la oarecari mijloace ca, dacă-l prinde, să spuie: dar cum se 


RADIOGRAFIA UNEI TRĂDĂRI 327 


poate să fi comis eu crima din Mărculești, dacă eu în ziua aceea am fost la Popeşti? 
De fapt fusese repede în Popeşti, înainte de a fi comis crima la Mărculești. De ce 
să se treacă ca câștigat cauzei că Crăiniceanu a vrut să facă un alibi, dând întâlnire 
căpitanului francez Masaud? De ce, când se dovedeşte că era fixată întâlnirea, 
pentru că acel ofițer era destinat sectorului comandat de colonelul Crăiniceanu, 
să spuie că a vrut să stabilească un alibi? Dar [de] ce, Crăiniceanu, care după dum- 
neavoastră face crimă de înaltă trădare şi trimite toată armata pachet dincolo la 
inamic, să aibă nevoie de acest alibi? Un criminal care pune la cale cea mai înaltă 
chestiune care poate să existe atât de copilăreşte merge? Să întrebe pe drum pe 
toți ofițerii și soldaţii întâlniți în cale, să se uite cu binoclul soldaţilor, să spuie: 
dacă vine un ofițer român dinspre inamic să-i spui să vie la mine? Atât de copilă- 
reşte se face o crimă? Cea mai înaltă crimă? Nu se poate, rațiunea logică ne arată 
că nu se poate. Ei bine, dar atunci ce ipoteză arată Crăiniceanu? De ce te-ai dus 
să vorbeşti cu Sturdza, domnule colonel, l-am întrebat prima oară şi eram foarte 
revoltat, interogatoriul le care i l-am luat la 11 februarie a fost ca de procuror. 
De ce te-ai dus să vorbeşti cu Sturdza, domnule colonel? Spune-mi motivul, căci 
la 25 se aflase de dispariția lui Sturdza. Domnule Săulescu, îți declar pe onoarea 
mea — şi-l consider că are onoare până la sentință —, pe onoarea mea de ofițer, că 
am fost nebun, am fost fascinat, iată de ce. Îl stimam pe Sturdza mult, îl iubeam. 
Şi aici fac o paranteză. Cum se poate, s-a pus întrebarea, să-ți confere tocmai du- 
mitale secretul său Sturdza? Să-ţi spuie dumitale: vor să ne trimeată în Basarabia, 
că nu ne dau niciun ajutor efectiv X și Z și că trebuie la un moment dat să facem 
o acţiune. Cum se poate să-ți spuie dumitale acestea? Tocmai din această stimă. 
Eu ador atât de mult pe un om, cu toate că nu l-am văzut niciodată pentru fapte 
auzite și vorbite de alţii, încât, când viu în contact direct cu acel om, sunt fascinat 
de adoraţiunea pe care o am pentru actele sale și pentru tot ceea ce am auzit de la 
dânsul. Când vine deci şi-mi vorbeşte asemenea chestiuni, îl cred mai mult decât 
pe X. Dacă ar fi venit Pirici, nici nu-l băgam în seamă, n-am nicio legătură sufle- 
tească cu el, nu pot să-l sufăr. Exact aşa mi-a spus. 

Domnul colonel I. Gârlişteanu. Sentimentele sunt reciproce din partea lui 
Pirici. 

Domnul sublocotenent Gh. Săulescu. L-am crezut pe Sturdza, pentru ce? Pen- 
tru că vream să comit crima de înaltă trădare? Nu. Pentru că el vrea să comită 
crima şi să mă tragă în crimă, când? Dându-mi întâlnire. Ei bine, dar de ce te-ai 
dus, după ce ai aflat? Atunci, domnule Săulescu, am făcut o legătură și am zis: 
de ce mi-a spus Sturdza cele fapte îngrozitoare? Fusese schimbat de la divizie şi, 
în mentalitatea sa, Sturdza nu putea admite aceasta, mentalitate foarte bolnavă. 

La mulți nu le-or fi convenind diferite situațiuni în care trebuie astăzi să se afle, 
dar pe care, în haina aceasta, le uităm cu totul, cu gândul la iubirea de patrie. 
Sturdza însă, care suferea de grandomanie, e știut lucrul acesta, nu se putea îm- 
păca. Atunci, fascinat cum eram şi făcând o legătură cu ceea ce mi-a spus la 23 
ianuarie, cu faptul că Sturdza dispăruse în mod misterios şi ipoteza pe care mai 
mult mi-o puneam în gând era că este dezertor, dar și celelalte fluctuau în mintea 
mea, m-am dus dintr-o impulsiune pe care nu mi-o pot explica astăzi, dar pe care 
în momentul acela mi-o explicam. M-am dus cu gândul şi speranța de a mă întâlni 
cu Sturdza și m-am dus dintr-un fel de curiozitate care, deși nu se admite în tim- 
pul acesta de la un ofițer superior, cu mentalitatea și experiența sa, totuși trebuie, 
domnilor Judecători, să o analizaţi. Așa am judecat în acel moment. Şi am trecut 
dincolo de linia santinelelor noastre. 

Cum a trecut? Și-a luat mijloace de asigurare? Cum, domnilor, un criminal 
care vrea să ducă țara la pieire, care ştia gândul lui Sturdza, trece astfel la inamic? 
Lucrează așa pe față, în vederea tuturor. Se duce pe linia santinelelor, recunoaşte 
terenul, întreabă pe X şi Y, se înapoiază de ia masa, vin ofițeri de vorbesc cu el, 
aşa se pregăteşte o crimă? Atâta mentalitate are un om cu experiența domniei 
sale, care o întrebuințează în rău? Așa procedează? Ce ar fi fost natural în cazul 
acesta? Alegeam o pozițiune înaintea sectorului meu, unde controlul eu îl aveam 
şi unde, dacă mă duceam înaintea liniei santinelelor, nu putea să mă suspecteze 
nimeni, dar m-am dus pe sectorul lui Pirici. Puteam să mă duc pe sectorul meu? 
Puteam. Cine mă descoperea? Dar s-a spus: de ce ai trimis ofițerii la locul lor? Am 
trimis ofițerii mei la locul lor. Am fost în alt sector, m-am dus pornit din această 
curiozitate. 

Dacă planul ar fi fost conceput bine determinat dinainte, ce mai căuta să se 
ducă? Dar planul n-a fost conceput dinainte, trebuia să se împlinească dincolo și 
s-a dus Crăiniceanu de s-a întâlnit cu Sturdza. Nu s-a întâlnit pe sub ascuns, ci 
pe faţă. 

Veţi zice: dar tot îl prindem, după ce a luat manuscrisele [manifestele)], nu mai 
putea să scape, pentru că venise sergentul Niculescu şi domnul locotenent-colo- 
nel Pirici fusese sesizat de totul, auzind că Niculescu îl căuta pe Crăiniceanu şi 
făcând legătura cu ceea ce se întâmplase dimineaţa, luase măsuri preventive. Dar, 
bine, am trecut în vederea santinelelor şi când a venit Sturdza, santinelele l-au 
văzut venind, l-au auzit cum a spus „Crăinicene, Crăinicene” şi cum i-am răspuns, 
şi toată lumea tăcea din gură, şi m-am dus şi m-am întâlnit cu Sturdza şi atunci 
Sturdza mi-a reînnoit tot ceea ce îmi spusese în ziua de 23, şi mi-a complectat și 
concretizat faptul său criminal. Cu ce dovezi se aduce astăzi acuzarea despre care 

a vorbit cu dânsul și despre ceea ce a gândit Crăiniceanu vorbind cu Sturdza? Cine 
poate să afirme că atunci Crăiniceanu a spus: „Da, mâine, Sturdza, mâine trec cu 
regimentul meu”, ca și cum l-ar lua în spinare să-l ducă la inamic într-un moment 
când pe front era în cea mai mare parte acalmie, când nimic nu arăta că se va face 
atacul şi când erau ofițeri, ca maiorul Cornea, care observau toate mișcările, cum 
era să dau un ordin special eu, legat de diviziile celelalte, că în ziua de 28 tot regi- 
mentul să facă mișcarea în sensul de a trece în întregime la inamic. 

Bine, dacă nu e adevărat, de ce ai luat manifestele? Dar dacă nu le luam și 
veneam fără ele? Și mă întrebai ce am căutat acolo? De ce te-ai dus de ai vorbit 
cu Sturdza, ce ai vorbit cu Sturdza? Ce se putea demonstra astăzi? Un fapt de 
indisciplină extraordinară, nepermisă unui ofițer, pentru care ai reprimări: să-l 
pui sub observaţiune, să-i iei comanda, să-l muţi într-alt regiment şi să-l bănu- 
ieşti întotdeauna. Sunt fel de fel de mijloace pe care le ai la îndemână. Dar ai luat 
manuscrisele şi de aici încolo, ne spune domnul comisar regal, începe tentativa: 
tentativa, cum se numește fapta lui Crăiniceanu, căci, zice domnul comisar, a în- 
cercat să comită crima de ambosaj. 

Domnul colonel Gârlișteanu: De la 23 începe pentru mine tentativa. 

Domnul sublocotenent Gh. Săulescu: Pentru mine nu începe nici atunci şi de 
aceea analizez. 

De atunci deci ziceţi că începe tentativa, încercarea de a comite crima, foarte 
bine. Tot legea, pe care trebuie să o păzim, ne spune mai departe ce este tentativa. 
Şi interpretările acestor autori mari spun: „Actele de execuțiune arată singure in- 
tenţiunea de a comite o crimă... (citește). 

De ce? Pentru că începe să se concretizeze intențiunea şi actele de preparaţi- 
une: nu te-ai oprit acolo și ai mers mai departe. În actele de gândire, încă o dată, 
nu poate interveni nimeni să ți se spună: să nu te gândeşti la comiterea unei crime, 
nu se poate, nu este text de lege și sunt exemple celebre despre acest lucru, sunt 
fapte care s-au judecat. Tentativa nu e pedepsibilă, se pedepseşte numai dacă este 
începerea unui fapt care poate să constituie o crimă sau un delict. Adică, după ce 
te-ai gândit să comiţi crima, după ce ai luat toate măsurile de preparaţiune pentru 
crimă, începi s-o execuți. Dar, începând seria actelor de executare, la un moment 
dat mă mustra conștiința și mă opresc în comiterea ei. 

Să vedem ce spun aceşti celebri autori, ca să luăm părerile lor şi să nu se 
zică că vorbim pe dinafară. „Pentru singura concepţiune a unei crime nu se poate 
învinovăţi nimeni şi nici pedepsi criminaliceşte; omul este absolut stăpân pe cu- 
getarea sa şi ea nu poate fi atinsă decât prin mijloacele cele mai spăimântătoare 
tiranii”. 

Cugetarea rea, concepțiunea criminală şi chiar hotărârea criminală poate 
[pot] să vină la multe persoane, chiar corecte, în primul moment de furie sau de 
ispită. Te constrânge cineva moralmente de așa natură încât ai o revoltă și un gest 
că parcă ai vrea să-l desființezi, să scoţi revolverul să-l împuşti în primul moment 
de furie sau de ispită, însă, în cele din urmă, triumfă cugetul cel bun. Pentru a da 
un exemplu, domnul Firey [?] citează cazul celebru al alienistului Maurel?7, cunos- 
cut în istorie. Trecând pe Sena pe un pod şi văzând un om care privea cum curge 
apa, i-a venit o pornire de moment să arunce pe acel om în apă, şi Maurel, ca să 
scape de ispită, a fugit repede de pe pod. Aici vin interpretările. După cum un 
nebun poate avea intervale lucide, care-l fac asemenea omului normal, şi atunci 
când nebunul comite un act în momentele sale lucide se pedepseşte cu toate că 
e nebun; omul normal poate și el avea clipe de nebunie în care, iresponsabil de 
actele sale, nu poate fi pedepsit în logica lucrurilor. 

„Omul normal care face numai judecăți nebuneşti nu se pedepseşte. Astfel 
fiind ... (citește) ”. 

„În fine, pedeapsa este inutilă ... (citeşte). 

N-a vătămat pe nimeni, n-a făcut nimănui rău, de ce să intervină societatea, 
datfiind că nu i-a produs nicio leziune. Pe această temă se discută intențiunea. Cu 
aceasta voiesc să arăt că nu s-a dovedit la Crăiniceanu intențiunea criminală de a 
trăda patria sa şi de a face ambosaj. Intenţiunea sa nu s-a concretizat. S-a zis însă: 
a fost o tentativă, a încercat să execute chiar o crimă în sine. Așa fiind, trebuie să 
vedem tentativa ce este; să vedem dacă fapta lui Crăiniceanu putea să nu fie pe- 
depsită şi să mergem mai departe. 

„Tentativă, dacă acel care a conceput ...(citește) ”. 

Dacă deşi am început să execut, dar mijloacele pe care le-am întrebuințat 
nu sunt bune să ducă la un rezultat, atunci nu se pedepseşte. Legiuitorul penal, 
urmărit de ideea de a reprima cu severe pedepse, a venit de a tranșat chestiunea 
aceasta, aşa încât astăzi nu mai încape discuțiune. De ce? Legiuitorul a introdus 
prin art. 58, titlul II adițional, la Codul de justiţie militară, un articol care strică 
cu desăvârşire acest raționament și bine a făcut. Pentru ce? Pentru că este cea mai 
delicată chestiune, o chestiune discutată mult şi care n-a putut să se codifice până 
în prezent, căci n-a rezistat la rațiunea juridică. Atunci a venit art. 58 care spune: 
„Agenţii provocatori, ca şi crima izbutită ...(citește) ”. 

Astfel că discuțiunea nu se mai poate pune din punctul de vedere pe care eu 
puteam să-l pui, dacă nu exista acest articol sever și bine introdus în momentul 


27 Benedict Augustin Morel (1808-1873), psihiatru franco-austriac, printre primii teoreticieni 
ai noțiunilor de degenerescenţă şi demenţă precoce. 


RADIOGRAFIA UNEI TRĂDĂRI 331 


acesta în cod. Atunci s-ar fi discutat chestiunea imposibilității de a se aplica în 
atare împrejurări un fapt criminal dovedit în sensul celui ce se impută domnului 
locotenent-colonel Crăiniceanu. Atunci nu mai rămâne să discutăm punctul aces- 
ta, ci numai pur şi simplu tentativa. 

A încercat Crăiniceanu faptele care i se impută? N-a încercat. De ce n-a încer- 
cat? Pentru că demonstrațiunea pe care voi face-o va arăta că nu s-a executat. 

„Tentativă, încercarea de a face o crimă. Materia tentativei prezintă multe 
greutăți în drept ...(citește) ”. 

La început, nu se pedepsea tentativa. Nu s-a gândit nimeni să pedepsească 
încercarea de a comite o crimă. Aceasta era mentalitatea specială, inerentă îm- 
prejurărilor de atunci. Apoi s-a zis: dar cel care a încercat să facă o crimă nu este 
periculos? Ia să-i dăm o pedeapsă mai mică. Codul de justiție militară însă, prin 
articolul adițional, spune nu. Să dăm aceeaşi pedeapsă pentru că e şi mai pericu- 
los, pentru că sunt momente critice cele prin care trece țara acum, să tăiem de la 
rădăcină, scăpând de tot ce e rău. 

Să vedem deci ce trebuie ca să fie o tentativă? O încercare de a comite o cri- 
mă? „Trebuie să existe un început de executare...(citește) ”. 

Dacă se opreşte singur, nu mai suntem în prevederile art. 38 şi nu se pedep- 
seşte. Dacă prin urmare a conceput crima, a făcut acte de preparațiune pentru 
comiterea crimei şi a început chiar a intra în seria actelor de executare, dar con- 
ştiinţa i-a spus că face rău și s-a oprit, atunci nu se pedepsește. „Însă odată ce este 
siguranţa că tindea la comiterea unei infracțiuni ...(citește) ” 

Acestea sunt cazurile tipice: invaziunea nocturnă a unui străin în domiciliul 
tău, intrarea prin fereastră în odaia unde eşti tu în pat. Ce vrea să facă? Să fure sau 
să omoare? E destul că a manifestat un scop rău, că actul său jigneşte simțământul 
siguranţei publice, pentru ca el să fie pedepsit şi atunci se vine cu textul pozitiv 
de lege şi se spune: escaladarea în timpul nopții dă dreptul să iei revolverul şi să 
omori pe încălcător. Foarte firesc deoarece nu ştiai ce poate să facă: să omoare sau 
să fure escaladatorul şi tragi. Există text pozitiv de lege. 

A patra condițiune pentru tentativă este ca actele de executare pe care începi 
să le facă, comise cu voinţă, să fi fost curmate prin împrejurări independente de 
voința infractorului. „Dacă făptuitorul se opreşte singur...(citește) ”. 

„[Lipsă în text] ...altminteri nimic n-ar mai fi putut fi pedepsit” 

Părerea domnului Tanoviceanu%, cunoscutul nostru specialist în materie, 
spune: „Părerea noastră este că o bună politică penală... (citește) ” 

% 1. Tanoviceanu (18 ianuarie 1858-8 aprilie 1917), magistrat și profesor de drept penal la Uni- 


versitatea din lași și la cea din București (din 1901); membru corespondent al Academiei Române 
(1897). 

Dar veţi zice: nu cumva îmi cereți să dau un premiu lui Crăiniceanu? Nu, 
domnilor. Dar Crăiniceanu spune: cine v-a dovedit dumneavoastră că deşi am co- 
mis enorma greșeală de a mă duce la Sturdza, greșeală care astăzi mă înspăimân- 
tă, căci văd că am fost atras în cursă și astăzi n-am cuvinte în contra lui Sturdza 
pentru că m-a aruncat pe banca acuzaților, în faţa opiniunii publice care aşteaptă 
alături de patru state aliate să se vadă ce se face cu această chestiune. Dacă Sturdza 
nu exista, Crăiniceanu s-ar afla astăzi aici? Dacă Sturdza, cu ambiția și răutatea sa, 
nu exista, dacă concepțiunea criminală a lui Sturdza nu exista, nici Crăiniceanu 
nu ar fi comis această mare greșeală, pe care astăzi o regretă din adâncul inimii. 
Ce trebuie să facă societatea atunci? Să pedepsească cu pedeapsa capitală? Cere 
răzbunare sângele eroilor care se varsă pe pământul acesta şi cere să intre sub pă- 
mântul acesta Crăiniceanu, spunea domnul comisar regal. E mult discutata ches- 
tiune din punctul de vedere al utilității [pe] care [o] poate produce o pedeapsă. Ca 
pedeapsa pe care o dă o autoritate să fie utilă, ce condițiuni trebuie să îndeplineas- 
că? Orice fapt rău, dacă e contestat că este rău — dar eu zic că în cazul nostru nu 
e contestat —, trebuie să-l pedepseşti, căutând însă ca totdeauna să ştii utilitatea 
ce o produce pedeapsa asupra infractorului şi ce bine produce asupra societăţii. 
Pedeapsa capitală la ce ar folosi în cazul de față? Domnul comisar regal a spus-o: 
societatea ar fi satisfăcută, opinia publică ar fi mulțumită complectamente. Eu zic, 
dintr-o rațiune logică, că opiniunea publică ar fi mai mulțumită ca să se recunoas- 
că mârşăvia pentru care n-avem cuvinte destule spre a o veşteji, a lui Sturdza şi 
discipolului său Wachmann, să i se aplice pedeapsa cea mai severă, să se confişte 
toată averea lor şi, când o da Dumnezeu să-l putem judeca, să-i vedem pe rând în 
faţa noastră, dar în același timp să se arate că Crăiniceanu a știut să se oprească, el 
personal; dacă stăruiți a crede că a avut ideea crimei — şi eu spun că n-a avut-o —, 
dar coincidenţe fatale, unite cu mânia ce se ridica împotriva criminalului Sturdza, 
a[u] făcut ca să-l vadă toată lumea în negru şi ca opinia publică să-şi fi făcut o idee 
că este un element pernicios în societate şi nu merită să trăiască. 

Şi unde ar fi utilitatea acestei pedepse? În distrugerea lui Crăiniceanu? Crăi- 
niceanu este atât de vătămător societăţii încât trebuie exterminat? Şi societatea 
n-ar fi mulțumită cu alte pedepse înscrise în cod? Nu se poate. O rațiune condusă 
din aplicarea principiilor de drept, pe care trebuie să le recunoașteți că trebuie 
să se aplice, ne arată că nu se poate. De ce? Întors de la întâlnirea cu Sturzda, 
Crăiniceanu ne spune: am fost înnebunit de ceea ce mi-a spus Sturdza şi am luat 
manifestele revoluționare, le-am luat, neștiind ce e în ele, ca să le remit. Nu se 
poate premisa vinovăţiei pusă în această afacere din prima zi, substituită în fața 
tuturor anchetatorilor, fără să mă gândesc a face ancheta cu întrebări din toate 

faptele. Premisa vinovăţiei a fost pusă de la început din mânie împotriva faptei lui 
Sturdza şi de aceea aţi văzut în Crăiniceanu un agent executor al lui şi, sub impre- 
sia acestei idei, opinia publică a variat în aşa manieră, încât a devenit aproape co- 
mică această chestiune şi s-a vorbit de lucruri enorme, că țara era să fie prăpădită 
de nemți. Atunci, fără a mă pricepe la strategie, am spus: era o imposibilitate ca 
toată această armată să fi putut lua drumul Germaniei. Dar s-a zis: nu se poate, ai 
încercat să execuțţi. Nu s-a încercat. 

Cine poate spune că acesta a fost gândul lui Crăiniceanu? Cine poate spune 
că Crăiniceanu, chiar pornit de la o idee criminală — dacă am admite-o —, nu s-ar 
fi oprit din propria sa conştiinţă şi n-ar fi spus: fug de acest lucru, mă duc la Cor- 
pul 4 de armată să denunț tot. Și de fapt care a fost prima sa declarațiune? Am o 
misiune secretă pentru Corpul 4 de armată. Şi dacă o dată declarase că se duce 
la Corpul 4, putea să se ducă când santinelele veneau să raporteze că a trecut la 
inamic, că a vorbit cu Sturdza, că l-au văzut vorbind cu el — unul spunea chiar că 
l-a văzut cu doi ofițeri cu căşti germane. Sunt închipuiri? Nu ştim precis şi n-au 
putut preciza nimic. 

Cum, domnilor, Crăiniceanu, văzându-se încolțit, venind spre dânsul Ga- 
vrilețeanu, cu un aer extraordinar de sever să-l salute și, poftindu-l la colonel, 
spunând: nu se poate trece de linia santinelelor, Crăiniceanu ar fi avut tăria de 
conştiinţă să spună: am o misiune secretă. Nu admiteţi că Crăiniceanu să fi avut 
egoismul să se ducă numai la corpul de armată ca să declare cele ce ştia, numai 
şefului său să-i spuie totul? Nu, ziceţi că nu se poate, de ce n-ai dat manifestele? 
N-am vrut să le dau, n-am vrut să-ți spun dumitale, colonel Pirici, care nu erai 
o autoritate, cu care n-am nicio legătură sufletească, n-am vrut dumitale să mă 
destăinuiesc. Dar atunci de ce ai vorbit de Tudor Vladimirescu? Cum se poate 
să te mai fi gândit să lauzi faptele lui Sturdza? Da, într-o discuţiune în cameră, 
am spus că Sturdza trebuie considerat mai mult ca revoluționar şi am pomenit 
numele lui Tudor Vladimirescu și maiorul G. În aceeași ordine de idei, a pomenit 
de „februariști”?, iar colonelul Pirici, replicând, a zis așa este, şi tatăl meu a fost 
„februarist!. Să afirmi de aci că din momentul acela avea ideea de a merge cu crima 
înainte, este o copilărie. Crăiniceanu era prins. Om deştept, pricepea aceasta. Dar 
ziceţi, avea manifestele în mână. Da, și dacă aș fi avut intenţia ce mi-o atribuiți, 
credeți că mă împiedeca ceva să le arunc înainte de a ajunge aici? Escorta de care 
vorbea acuzarea, la dreapta, la stânga, înaintea şi înapoia mea, mă împiedeca pe 
mine să arunc manifestele? Dar sublocotenentul se afla la 60 metri de mine, mer- 
gând înspre colonelul Pirici, nu cumva că i-ar fi fost frica aşa de mare de sergentul 


2 Termenul de „februarişti” desemnează pe cei care au acționat pentru detronarea domnitoru- 
lui Alexandru Ioan Cuza, la 11/23 februarie 1866. 

care venea în urmă, ca să nu fac orice mişcare ca să scap de obiectul criminal? 
Doar nu eram în câmp liber, ci la munte, pe drum cu fel de fel de cotituri, stânci şi 
arbori. Ziceţi însă, nu! A continuat să meargă cu obiectul criminal în mână. Dar, 
domnilor, criminalul care voieşte să făptuiască o crimă trece prin curtea poliției 
şi spune: uite am un cuţit! Mă duc să omor?! Dacă ați fi arătat că Crăiniceanu era 
un element rău din toate punctele de vedere, se admitea concepţiunea criminală, 
ar fi persistat şi a doua zi era să ia două batalioane să le ducă la nemți, cu Cornea 
cu tot, care se vede că pricepea această situațiune, căci le [sic] critică aici în mod 
tactic şi strategic. 

Tot ceea ce s-a petrecut mă îndreptățește a crede că a spune că este o crimă 
de înaltă trădare şi ambosaj este fără demonstraţiune logică şi, în același timp, 
juridică. Este o copilărie tot ceea ce a făcut, dintr-o curiozitate proastă şi nu pot 
să contenesc să o declar. Am memoriile sale personale, pe care m-a rugat să le 
ţin pentru mine, căci l-am cunoscut şi pe domnia sa personal la Constanţa, când 
eram procuror, şi stau la Bucureşti într-o casă cu familia domniei sale; apoi mă 
leagă un fel de condescendenţă față de domnul general Crăiniceanu, pe care foar- 
te mult îl stimez şi să-mi făuresc eu ideile mele despre această afacere. M-a oprit 
să comunic totul, dar dacă împrejurări grave ar face să nu pot eu să demonstrez 
onoratei Curți că e nevinovat de acest fapt, deși se consideră vinovat și așteaptă 
orice pedeapsă pentru faptul că s-a dus la Sturdza, dar se îngrozeşte să fie acuzat 
de crimă de înaltă trădare şi ambosaj, căci nu i-a trecut niciodată prin minte să 
facă această faptă. Ei bine, în aceste memorii ce mi le-a încredinţat, nu conteneşte 
în câteva rânduri, în diferite părți, să-şi arate indignarea pentru fapta mârşavă a 
lui Sturdza și să strige: „Să vină Sturdza, singurul meu martor, să declare dacă 
n-am veştejit fapta lui când mi-a comunicat-o”. Dar s-a spus: n-ai veştejit-o, pen- 
tru că de-ar fi fost așa, trebuia să-l omori sau să-l aduci înapoi. „Nu l-am omorât 
şi nu l-am adus înapoi. Nu l-am adus înapoi căci era imposibil. Nu l-am omorât 
pentru că nici nu m-am gândit să comit o crimă. O curiozitate pedepsibilă m-a 
făcut să mă întâlnesc cu Sturdza, să descopăr misterul, să viu să-l anunţ, după ce 
l-oi afla, dar să-l omor pe Sturdza, nu, n-am avut forța fizică”. Dar s-a spus: ce e 
acea forță fizică, domnule colonel? Aveai revolver, trebuia să-l împuști! 

Trebuie să ne punem în împrejurările în care se comite fapta spre a judeca 
drept. Astăzi e uşor să judecăm de la birou ce ar fi trebuit să se facă în cutare îm- 
prejurare, dar trebuie să ne transpunem cu mintea exact în acea împrejurare spre 
a fi drepți. Nu mă duceam să comit crimă, nu ştiam ce-mi va propune Sturdza, 
pentru aceasta însă nu mi s-a putut concretiza în cap decât când l-am văzut.... 

V-aş ruga să-mi permiteți să mă odihnesc puţin. 

Domnul Președinte: Se suspendă ședința pentru 10 minute. 

La redeschidere, ora 11.50 

Domnul Președinte: Apărarea are cuvântul în continuare. 

Domnul sublocotenent G. Săulescu: Onorată Curte, priceperea execuțiunii 
crimei concepută, dacă o admitem concepută, ar fi deci în momentul când Crăi- 
niceanu a venit cu manifestele înapoia liniilor santinelelor. Până atunci totul intra 
în domeniul gândirii sale false şi de atunci încoace faptele lui trebuie judecate. 

Şi-a exprimat domnul colonel Crăiniceanu, din primul moment ce a dat ochi 
cu primul ofițer întâlnit, gândul şi dorința de a comunica cu şefii săi? Da. Când 
sublocotenentul Gavrileţeanu a spus: „Domnule colonel, am arestat pe Hordilă, 
pentru că n-are voie nimeni să treacă de linia santinelelor”, dânsul s-a supărat şi a 
spus: „Foarte rău ai făcut, domnule, condu-mă la șeful dumitale, am să vorbesc cu 
domnia sa” Nu s-a gândit un moment să spună lui Pirici că a adus manifestele lui 
Sturdza, dar i-a spus: „Mă împiedici într-o misiune secretă pe care o am” Şi fiindcă 
s-a făcut caz de acest lucru, aceasta este tocmai care vine mai mult în favoarea sa, 
căci dacă chiar s-ar suspecta, cu toate raționamentele, că din momentul ce Crăini- 
ceanu declara că are o misiune secretă de îndeplinit, a înțeles altceva decât că vrea 
să se destăinuiască şefului său superior, s-ar comite o copilărie căci era demascat. 
Dar veţi zice: ceea ce a spus Crăiniceanu era tocmai pentru că era demascat? Nu, 
pentru că le legăm aceasta cu faptele anterioare şi, în orice caz, le legăm cu faptele 
de gândire care nu s-au transformat în exercițiune. Ce era să facă Crăiniceanu cu 
manifestele, fiindcă s-a tot zis că manifestele constituie instrumentul criminal, ce 
era să facă cu manifestele? Aceasta nu s-a spus şi trebuie să se spuie: dacă nu te 
prindeam, iată ce făceai dumneata. S-a trecut cu foarte multă ușurință, spunân- 
du-se numai: cu toate că l-am prins, n-a lăsat instrumentul criminal din mână. 
Dar eram prins? Până atunci mă gândisem la fapte criminale extraordinare, eram 
prins şi nu ţi le-am dat, pentru că domnului colonel Scărişoreanu i-am spus: am 
acestea de la Sturdza. De ce? Aşa mi-a venit să-i spui. Puteam să nu-i spui? Se pu- 
tea. Deja eram înștiințat că colonelul Rujinski va veni pentru această afacere, deja 
luasem cunoștință despre acest lucru și vream să comunic cu domnia sa. Prin ur- 
mare, n-am pus în executare nimic şi, dacă nu mă prindea, trebuia să demonstrez 
acuzarea clar şi lămurit ce era să facă Crăiniceanu cu manifestele. Era să încerce 
să amboseze? Și ambosajul se defineşte așa: „Se consideră ca ambosor și se pedep- 
seşte cu moarte[a] orice individ dovedit că a provocat pe militari a trece la inamic 
sau în partea rebelilor armaţi, că le-a înlesnit cu bună cunoștință mijloacele sau că 
a făcut înrolări pentru o putere care este în război cu România?” 

Cu acele manifeste era să provoc fapta criminală? Şi cum? Nici aceasta nu ni 
s-a spus, colonelul Crăiniceanu, comandantul Regimentului 25, care concepuse 

acest plan infernal, îi trebuia lui, pentru realizarea lui, aceste 100 imprimate? Pe 
cine să amboseze cu cele 100 de manifeste? Credeţi că-și închipuia Crăiniceanu 
că cu acele manifeste împărțite ca afişe de cinematograf va izbuti să amboseze pe 
cineva, să comită prin acest act crima de înaltă trădare și ambosaj? Îmi puteam în- 
chipui că prin simplul acest fapt al împărțirii manifestelor, domnul maior Cornea 
era să fie ambosat sau domnul locotenent cutare să fie ambosat? Dar nu m-ar fi 
plesnit cu revolverul în cap, condus de demnitatea care se cere și de ideea de a ser- 
vi patria? Nu se poate. E un raționament care nu rezistă. Trebuie să arăţi că cu acel 
obiect criminal, cu cuțitul, aveam de gând negreșit să omor pe cel pe care trebuia 
să-l omor prin concepțiunea pe care o făcusem. Aici e nodul gordian al afacerii, 
căci până acum am arătat faptele pe care le făcuse Crăiniceanu, recunoscute de 
dânsul şi care nu constituiau o crimă. Nu se putea prin manifeste să amboseze 
pe nimeni, sau dacă se putea, să-mi arate că am încercat, să-mi arătaţi că în min- 
tea mea era negreşit să ambosez, şi dacă era aceasta în mintea mea, pe cine am 
ambosat. Căci încă o dată împărțirea unui manifest ca acela este discutabil, dacă 
ar fi o încercare de ambosaj. Pentru ce? Pentru că trebuia o continuitate de fapte 
pentru a ajunge la crimă, dar neizbutită. Atunci ar fi iar domeniul gândirii că prin 
acele manifeste voiam să ambosez, voiam să produc revoltă în trupele pe care le 
conduceam eu, pentru ca a doua zi chiar să predau trupele inamicului. Sunt fapte 
gogonate extraordinare, spuse de soldați. 

Ar fi întrebat unul din cei veniți de la dușman: santinelelor, unde e colonelul 
Crăiniceanu, căci am ceva de vorbit cu el, am o scrisoare? Şi de fapt n-avea nicio 
scrisoare, pentru că mâine veți cunoaște că toată armata română o predă domnul 
colonel Crăiniceanu la nemți! 

Domnilor, dar este cu putinţă a încredința unul din cele mai mari secrete 
relativ la cea mai mârșavă crimă dintre crime unui soldat? Este ceva extraordinar! 
Cum se poate ca un soldat să spuie: ştiu că mâine toată trupa are să vie să se pre- 
dea? Ei, da, se răspunde, dar şi acuzarea aceasta coincide cu faptul că ai venit cu 
manifestele în mână. Dar am declarat de la început că am o misiune secretă. Şi 
apoi chiar dacă aş fi pornit spre sectorul meu cu manuscrisele în mână, de unde 
ştiai dumneata că conștiința mea, față de această grozăvie, nu era să se revolte 
să-mi spuie: fac o faptă criminală extraordinară şi mustrarea de cuget să mă facă 
să arunc în foc manifestele și să continui acțiunea mea folositoare de până atunci, 
recunoscută de şefii lui. Nimeni. 

Vine domnul colonel Rujinski. M-a luat, îmi spune domnul colonel Crăini- 
ceanu, de maniera următoare: a intrat înăuntru, n-a mai dat mâna cu mine și a 
spus: asupra dumitale, domnule, planează fapte extraordinare. În conștiința mea 

atunci s-a produs o revoltă și cum îmi spunea: ce ai în mână? — căci locotenent- 
colonelul Crăiniceanu continua să meargă cu obiectul crimei în mână —, am răs- 
puns: am acte pe care vreau să le dau corpului de armată. Dă-mi-le mie. Vă rog, 
cu demnitate pentru mine, să nu mă luaţi așa. 

Vedeţi, domnilor, să mă revolt, eu, Crăiniceanu, după ce eram cu obiectul 
criminal în mână, cu gândul că s-a descoperit crima mea de înaltă trădare să mă 
revolt? Se admite aceasta de la un vinovat? 

Am predat apoi colonelului Rujinski manifestele de atunci, am fost declarat 
arestat, percheziționat, anchetat şi adus înaintea domniilor voastre. 

Este, onorată Curte, o discuţiune largă pe care am făcut-o înaintea dumnea- 
voastră şi am insistat asupra chestiunii, despicând-o pe cât am putut şi legând 
toate împrejurările cu faptele comise, cât și cu tot ce s-a petrecut în şedinţă, cu 
credinţa nestrămutată că nu se poate să văd eu şi oamenii cunoscători în ale drep- 
tului că orice justiţie, oricum ar fi, poate să elimine un principiu cunoscut în lege, 
judecând în timp toate aceste idei, lărgind câteodată principii de drept. Dar în 
Codul de justiţie militară există art. 258 care zice: „Tribunalele militare aplică pe- 
depsele prescrise de legile penale ordinare la toate crimele sau delictele neprevă- 
zute prin acest codice şi, în acest caz, dacă sunt circumstanţe atenuante, se aplică 
militarilor art. 60 al Codicelui penal ordinar”. 

Căci n-a putut să prevadă totul Codul militar. 

Dar ai lăudat, după ce ai conceput crima, faptele ordinare ale lui Sturdza, l-ai 
comparat cu Tudor Vladimirescu, cu toate că ştiai despre această oribilă crimă. 
Pentru aceasta ai articol de lege: „Acei care prin cuvinte vor lăuda faptele calificate 
de crime se vor pedepsi cu închisoarea până la un an” 

Nu-ţi era permis să lauzi fapte criminale şi mai ales care erau contra siguran- 
ţei statului. Eu nu spun că ai lăudat fapte criminale, dar pentru că s-a spus acest 
lucru este text de lege care trebuie să se aplice. Acest articol te trimite la art. 294, 
căci ai făcut aceasta „prin cuvinte”. „Acel care prin cuvinte va lăuda fapte crimina- 
le se pedepseşte”. Este un articol tipic în acest proces senzaţional, care, pus alături 
de articolul extraordinar care pedepseşte cu moartea orice individ dovedit că a 
provocat pe militari a trece la inamic (Citește ). 

Deosebire mare din punctul de vedere al apărării cauzei şi al dreptei aplicări 
a principiilor de lege pe care suntem datori cu toţii, pe baza art. 16 din Constitu- 
ţiune, să le respectăm. 

Hotărârea depinde, onorată Curte, de judecata dumneavoastră suverană, 
pentru că sunteţi suverani judecători. Am credinţa nestrămutată că veți ține con- 
siderațiune de faptele anterioare ale colonelului Crăiniceanu, de părerea şefilor 

săi. Sunt sigur că veți ridica deasupra sentimentelor omeneşti, deasupra opiniu- 
nii publice general făcută în această afacere senzaţională şi, pentru ca să sfârșesc 
astfel cum am început, în această credință, vă rog ca atunci când veţi delibera, 
pătrunși de simțământul datoriei dumneavoastră și cu conștiința împăcată, vă 
rog, onorată Curte, să aveţi în vedere tot trecutul şi tot produsul de bine al unui 
colonel care a făcut parte dintre dumneavoastră, să considerați dacă este o fire 
criminală de așa natură încât să făurească, să persiste și să înceapă să execute 
cea mai teribilă crimă de care se îngrozeșşte astăzi toată lumea și să cumpăniți şi 
utilitatea unei pedepse ca atare, din punctul de vedere al impresiunii şi utilității 
în cauză. Să vedeţi, domniile voastre, că a spune că mai există încă un trădător pe 
lângă Sturdza, nerușinatul care a fugit, ar fi un pericol și pentru noi. 

Vă rog, deci, ca în verdictul pe care îl veţi da atunci când veţi răspunde între- 
bărilor ce vi s-au pus, să vă gândiţi foarte mult, să cumpăniţi totul, dumneavoastră 
care sunteți suverani apreciatori, nesupuși niciunui control și să ne aduceți un 
verdict dictat de conştiinţa dumneavoastră pentru mulțumirea opiniunii publice. 

Domnul Preşedinte: Şedinţa e ridicată. Viitoarea şedinţă la ora 2.30. 


Ora 2.45 p.m. 

Domnul colonel I. Gârlişteanu, comisar regal special: Onorată Curte, preve- 
derile mele au fost întrecute, stimaţii apărători, în apărarea dificilă a cauzelor ce 
apar, au dezvoltat un talent prin care s-a lăsat poate o umbră de nedumerire cu 
privire la unele puncte ce eu am desfășurat şi de aceea am să mă folosesc de cu- 
vântul ce binevoiți a mi-l da în replică. 

Onorata apărare a caracterizat ca exagerări unele din dezvoltările mele, dar 
imediat a adăugat că şi domnia sa, în exercițiul profesiunii sale civile de procuror, 
de multe ori se acuza singur de prea multă severitate. În ceea ce mă priveşte, repet 
din nou că tot ceea ce am spus este oglinda convingerilor și sentimentelor mele 
adânci. 

Mulţumesc apărării că m-a urmat în planul ce eu am desfăşurat în rechizi- 
toriul meu. Voi urma şi acum acelaşi plan, legându-mă însă bineînțeles numai de 
punctele care socotesc că mai au nevoie de lămurire. 

Am făcut portretul acuzatului Crăiniceanu, culegând câteva din faptele care 
caracterizează viața sa de militar şi de om. Onorata apărare a-început, ca și mine, 
cu faptul că Crăiniceanu, în calitate de ataşat militar la Atena, a fost rechemat. Da, 
a fost rechemat, dar nu în timpul pe care îl pomeneşte acuzarea, în timpul mo- 
bilizării, ci înainte de aceasta. Afirm din nou că acuzatul, prin răspunsul pe care 
l-a dat, lasă să se înțeleagă destul de clar că prin atitudinea sa provocase ruperea 

oricăror relațiuni personale cu atașaţii și reprezentanţii diplomatici ai puterilor 
cu care astăzi tocmai suntem alături. Un reprezentant al unei puteri neutre nu 
trebuia să cadă în această greşeală, dacă nu era dominat de sentimente şi credințe 
atât de puternice, care constituie unul din punctele pe care am voit să le relevez 
pentru ca să se stabilească corelațiunea între ceea ce a crezut și simţit și între 
ceea ce a făcut. Apărarea n-a relevat nimic din cele ce am spus despre voiajul pe 
mare al lui Crăiniceanu, de submarinele amice pe care le chema cu atâta duioșie, 
pentru ca să învedereze atotputernicia puterii pe care o păstra cu atâta dragoste 
în mintea şi sufletul lui, încât bucuros ar fi primit să piară şi el în valuri împreună 
cu vasul care aducea cele necesare apărării și nevoilor țării noastre. În legătură 
cu acest punct, onorata apărare a pomenit de legăturile strânse de amiciţie care-l 
legase până atunci şi de care nu se putuse despărți cu uşurinţă și, adaugă apăra- 
rea, că asemenea legături au existat în mintea şi credința multor oameni, multor 
cetățeni de la noi din țară și că deci pentru aceasta nu era cazul să facem un capăt 
de acuzare. Da, au existat, dar atunci când momentul suprem a sosit, când am 
pornit alături de puterile cu care astăzi ne găsim atât de strâns şi de prețios legați, 
n-a[u] mai rămas în sufletul și mintea tuturor românilor decât o singură credință 
şi un singur sentiment. Dovezi de acestea am pomenit în cursul cuvântării mele 
şi Crăiniceanu, ca şi Sturdza, putea lua pilde în această privință din anturajul cel 
mai apropiat al familiilor lor. 

Mai târziu, apărarea a vorbit de declarațiunile sublocotenentului Stravolca. 
A voit ca să aducă o ușurare acuzatului, nu căutând să sfarme în mod obiectiv, ca 
neexact, ceea ce a afirmat Stravolca. Și aceasta n-o putea face, căci punctele atinse 
de Stravolca sunt cele pe care le-am expus privitoare la ordinul confidenţial al 
reducerii efectivului şi acela privitor la depunerea jurământului, nu le mai dezvolt 
— acuzatul Crăiniceanu a recunoscut că a spus acestea — , dar apărarea s-a legat de 
faptul că i se impută sublocotenentului Stravolca anume greşeli. Aceasta nu poate 
însă înlătura în nimic ceea ce însuşi acuzatul a recunoscut a fi spus. 

Ah, interpretarea pe care o dă! Aceasta e altceva, dar nu mă aştept şi cred că 
nimeni nu mai poate aștepta ca Crăiniceanu să mai poată da interpretări la cele 
ce a făcut şi vorbit, chiar în timpul din urmă, care putea să vie în dezavantajul 
său. Aceasta nu e un drept al meu, este însă o datorie a mea. Când a vorbit de ele, 
le-am relevat ca să fac legături și le-am făcut cu purtarea sa din urmă. Nimic nu 
rămâne deci zdrobit din ceea ce ofițerul Stravolca, cu mâna pe cruce, a mărturisit 
aici înaintea onoratei Curți, cuvintele prin care Crăiniceanu exprima dorința că 
la 23 noiembrie ar fi fost momentul să răstoarne guvernul, au fost cu adevărat 
pronunțate de âcuzatul Crăiniceanu. 

Despre scrisoarea lui Sturdza apărarea a spus de ea numai că are două înțelesuri. 
Da, citită în alte timpuri, putea să aibă pentru noi două înțelesuri, dar pentru ei doi 
nu putea să aibă decât unul singur, ca şi pentru noi acum şi anume acela că va veni 
momentul mântuitor când, alături unul de altul, o să lucreze pentru cauza comună. 
De această cauză comună, pe care au îmbrățişat-o amândoi, vorbim noi acum. 

Apărarea a citit apoi un raport cu corespondența privitoare la persistența 
pe care Sturdza şi Crăiniceanu, reciproc, o puneau pentru ca să rămână alături 
unul de altul şi a citit raportul prin care se susținea acea remaniere la regimen- 
tul de infanterie, a comandamentului corpului de armată. Aceasta s-a petrecut 
însă într-un timp când, atât comandantul corpului de armată, cât şi cea mai mare 
parte dintr-înşii, nu puteau bănui măcar că în rândurile oștirii noastre se pot găsi 
oameni capabili ca, sub masca aceasta, de a se găsi unul pe lângă altul, să ascundă 
alt interes decât cel milităresc şi tactic și mai târziu s-a dovedit că interesul de a 
fi împreună era străin de acela al pertractării faptelor ce împreună puneau la cale. 
În această ordine de idei, rog onorata Curte să-mi permită a citi părerea emisă tot 
de acest șef care, după ce a luat la cunoștință de faptele de care s-au făcut vinovaţi 
Sturdza și Crăiniceanu, și-a impus datoria de a răscoli şi scoate la lumină cauza in- 
sistenţei celor doi acuzaţi ca să se găsească alături, şi atunci ceea ce părea normal 
şi natural întâi apare acum la adevărata lui valoare. 

Faptul de care se face menţiune în raportul cu care se susține rămânerea pe 
loc a colonelului Crăiniceanu privea o luptă în care cercetările ulterioare dove- 
desc că Crăiniceanu dispunea de o forță mult superioară ca aceea a adversarului: 
şapte batalioane contra unei pozițiuni ocupată de un regiment de husari descă- 
lecaţi şi un batalion dintr-un regiment de rezervă austriac. La întrebările precise 
făcute de vrednicul nostru comandant al armatei [generalul Alexandu Averescu], 
se constată că numărul pierderilor noastre sunt reduse, că numărul morţilor sau 
răniților care ar fi putut fi găsit ori trofeele ce trebuiau găsite sunt nule, ceea ce 
dovedește în mod evident că pozițiunea a fost părăsită și a fost luată cu ușurință 
de forțe zbrobitoare. 

Dar de ce se citeşte raportul prin care se vorbeşte de Crăiniceanu, necunos- 
cut înaintea faptelor, şi nu se vorbeşte de raportul comandantului corpului de 
armată, după ce acest ofițer s-a arătat în adevărata lui fire, şi care zice: 

„Am onoare a înainta raportul de față la cazul de dezertare și trădare ... (ci- 
teşte)”. 

Raportul pe care l-a citit onorata apărare a sfârşit prin a spune că rămâne la 
părerea comandantului armatei. La rândul meu spun că acestea sunt care rămân 
şi care sunt posterioare faptului comis de acuzatul Crăiniceanu. 

La un moment dat, apărarea mi-a imputat că în rechizitoriul meu am vorbit 
de oarecari articole pe care Crăiniceanu le scrisese în „Adevărul” şi-mi cerea să 
fac dovezi. În această privință să-mi îngăduie să-mi recunosc singur niţică iscu- 
sință, deşi nu profesez un meşteşug care să-mi dea experiența de cercetare pe 
care poate să o aibă domnul apărător, și să-i spui că într-adevăr n-am niciun do- 
cument și, mai mult, că n-aveam nicio știre în această privință. Un bun român a 
ţinut, ca printr-un singur cuvânt, să-mi descopere şi această parte a eului intim 
a lui Crăiniceanu. Apoi l-am întrebat dacă dânsul a scris acele articole și mi-a 
răspuns afirmativ. Acesta mi-e documentul. Cât de mult aş dori să-ți pot aduce 
şi documentele — și speram să o pot face cât de curând —, documentele nu sunt 
aici, sunt acolo unde cu toții ne gândim și dorim să ajungem cât de curând, sunt 
la București. 

Dar ce a scris în „Adevărul Ne-a spus-o însuşi acuzatul. Atunci scria în favoa- 
rea Puterilor Înţelegerii și credinţele care aproape în mod unanim se manifestau 
în opiniunea publică și atunci se găsea alături de mulți camarazi care conlucrau pe 
aceeași cale a publicisticii la susținerea ideilor lor, fără ca nimeni să le facă capăt 
de acuzare, dar care, după ce au recunoscut mai târziu faptul că Crăiniceanu, din 
adeptul şi propagatorul unor idei, trecuse deodată în câmpul advers, au socotit 
că este cazul să nu-l mai cinstească cu legăturile lor de prietenie. Legând acest 
fapt cu acela despre care era vorba în declaraţiunile lui Stravolca, că la arătarea 
ordinului prin care se vorbea de reducerea efectivului Crăiniceanu l-a privit şi a 
spus: „dacă acesta ar cădea în mâinile vrăjmaşului, ai câştiga un milion”, mi-am 
zis, tot în partea întâi a cugetării mele, dacă e vorba să-l compar cu portretul ce 
m-am silit să-l fac despre celălalt acuzat, Sturdza, nu e cazul de a face o apreciere 
inferioară asupra ultimului acuzat şi să-mi spun că dacă Sturdza avea cel puţin, 
în rătăcirea lui, circumstanţa ușurătoare a persistenţei în una şi aceeași credință, 
Crăiniceanu sărea de la un drum la altul și atunci m-am lăsat, și v-am lăsat și pe 
dumneavoastră, să înțelegeţi că o altă explicare se impune aici, căci Natura non 
facit saltus [Natura nu face salturi], zice dictonul latin, că un alt mobil este acela 
care a putut lucra asupra acuzatului Crăiniceanu, ca să-l împingă să facă deodată 
un salt atât de formidabil de la o credinţă la alta. 

Dar onorata apărare, în critica acestei dintâi părți a cuvântării mele, s-a le- 
gat de fiecare fapt în parte şi punea întrebarea dacă pentru unul sau altul din ele 
poate fi un motiv ca să fie trimis înaintea Curţii Marţiale; dar pentru faptul că a 
fost rechemat din Atena şi şi-a scris memoriile într-un mod foarte simpatic pen- 
tru puterea care-i era prietenă, este cazul să fie trimis înaintea Curţii Marţiale? 
Evident că nu și n-am făcut acest portret pentru ca să mă bizui pe punctele din 

el, pentru a cere pedepsirea pe care am cerut-o. Am stabilit prin ele o corelaţiune 
între eul intim, sufletesc al credințelor reale ale lui Crăiniceanu și ceea ce a făptuit 
acum în urmă. Aceasta trebuie să reiasă, nu importanța pe care am dat-o eu din 
nevoia în care am crezut că trebuie să mă găsesc ca să dezvolt și caracteristicile 
care formează eul intim personal al acuzatului Crăiniceanu. 

Am spus că ziua de 23 ianuarie, data întrunirii fatale la postul de comandă 
al lui Crăiniceanu, între el, Wachmann şi Sturdza, constituie, pe de o parte, capul 
itinerarului ce a urmat Sturdza și Wachmann în dezerțiunea lui [sic] pentru a se 
despărți pentru totdeauna de trupul și sufletul acestei țări, iar, pe de altă parte, că 
acolo, în acea cameră fatală, în intimitatea lor strânsă şi vinovată, s-a plănuit tot 
ceea ce aveau mai târziu să execute împreună. Şi partea mea n-a fost o simplă afir- 
mare. Mi-am dat toate silințele, cu toate ce-mi stau la dispoziţie, cu concluziunea 
logică a faptelor şi argumente puternice, să dovedesc că așa a fost şi nu putea fi 
altfel. Crăiniceanu ştia de atunci că Sturdza dezertează. Apărarea mi-a venit din 
nou în ajutor astăzi ne mai discutând una din celelalte ipoteze că Sturdza era dis- 
părut. Crăiniceanu se ducea sigur că avea să aibă întâlnire cu un dezertor şi pen- 
tru că ştia că o să aibă întâlnire cu un dezertor, pe care nu vrea să-l descopere însă 
şefilor săi — şi voi fi silit astăzi să arăt cum au procedat alții când ştiau că în fața 
lor au pe un dezertor — s-a înconjurat în mergerea spre această întâlnire, cu tot 
misterul și cu toate precauţiunile pe care am avut onoarea să le desfășor înaintea 
dumneavoastră. Niciuna din faptele pe care le-am pus înainte n-a fost rectificată 
de domnia sa și deci nu pot repeta cele spuse, spre a nu osteni ascultarea dum- 
neavoastră. Mă leg acum de un singur punct: rendez-vous-ul cu căpitanul Masaud 
şi mulțumesc cu acest prilej pe domnul apărător care a binevoit să mă ajute cu 
cunoştinţele sale profesionale, dându-mi o definițiune mai amănunțită a ceea ce 
se numeşte alibi. Da, am spus că întâlnirea cu căpitanul Masaud constituie un 
simplu alibi, precum criminalul care vrea să comită o crimă, să zicem, la Popeşti, 
se duce şi la Mărculeşti pentru ca. să zică: cum puteți spune că eu sunt autorul 
crimei din Popești, când eu la aceeași dată mă aflam la Mărculești? Același lucru 
a făcut Crăiniceanu când da un rendez-vous căpitanului din armata aliată, pen- 
tru care trebuie să avem tot respectul și toată considerațiunea. Întâlnirea a dat-o 
ştiind bine că nu va merge la dânsa, a dat-o ca să creeze un simplu alibi. Nu repet 
faptele, sunt sigur că onorata Curte are amintirea lor şi-şi aminteşte cum Crăini- 
ceanu, în mod atât de sistematic, a căutat să nu aibă alături de el acest tovarăș cu 
siguranţă jenant. Poată să zică apărarea: cum vă gândiţi la ceva rău, când tocmai 
în ziua aceea eu dădusem rendez-vous lui Masaud. Da, l-ai dat ca să stabileşti 
acest argument, dar făcând tot posibilul ca să nu-l ai lângă dumneata și să înlături 

pe toţi ofițerii cu care te întâlneai, pe toți şefii, pe toţi subalternii, nespunând ni- 
mănui nimic din ceea ce gândeşti şi urmăreşti. Nu insist asupra acestor puncte şi 
ajung la momentul când Crăiniceanu trece a doua oară de linia santinelelor spre a 
se întâlni realmente cu Sturdza. 

Susţin, onorată Curte, că prin faptul că în ziua de 23 el ştia că Sturdza e de- 
zertor, căci atunci îi spusese toate planurile odioase ce le urzise, că prin faptul că 
la 28 se ducea totuși să se întâlnească cu Sturdza, înconjurându-se de mister, fără 
a spune nimic superiorilor, comitea tocmai un început de a lua parte la planul de 
înaltă trădare și ambosaj de care se făceau vinovați Sturdza şi Wachmann. 

Întâlnirea cu Sturdza nu se tăgăduieşte de nimeni și nici de el. Găsesc însă 
nimerit în replica sa să relevez încă un punct. Au stat împreună 30 minute. În 
această întâlnire, Sturdza i-a spus tot ce plănuia şi i-a vorbit de tot ce se hotăra şi 
la vrăjmaș în vederea faptului odios pe care-l plănuia pentru ziua de 28. În această 
privință, să-mi daţi voie a vă ruga să ascultați afirmațiunea unui vrăjmaş prins din 
rândurile inamice posterior faptului, numitul Johan Lage, care spune: „Subsem- 
natul, soldat dezertor din Regimentul 2 ... (citește) Deci, nu-l credeau pe Sturdza! 
„+.+Ni s-a spus că divizia română vrea să se predea ...(citește)”. 

Puteau să aştepte mult şi bine, această ruşine nu putea să se facă. 

Încă o declaraţiune și mai gingașă. Şi, onorată Curte, acestea sunt traduceri 
sub prestare de jurământ, sunt declaraţiunile făcute în limba lor şi traduse de 
translatorul pe care îl întrebuințăm la instrucțiune. 

De data aceasta vorbește un anume Brilaca Johan, sergent major: „La 28 ia- 
nuarie stil vechi ...(citește)” 

În Codul de justiție militară se prevede că acuzaţii în lipsă nu pot fi apăraţi. 
Nu ştiu dacă chestiunea nu prezintă interes sau dacă a fost o simplă pierdere din 
vedere, că nu s-a șpus că acuzaţii în lipsă nu pot să aibă noi acuzatori în afară 
de comisarul regal, căci s-a întâmplat ca onorata apărare, prin cei doi reprezen- 
tanţi ai ei, și unul, și altul, s-au pus alături de mine pentru ca să-şi apere acuzaţii 
respectivi, luând ca punct de plecare dezvoltarea de noi capete de acuzaţiune con- 
tra contumaciilor Sturdza și Wachmann și astfel onorații apărători au venit, prin 
talentul și iscusința lor, să-mi ajute la penibila mea sarcină în această direcțiune. 
Întreb acum pe onoratul apărător dacă socotește că în vorbirea de 30 minute, cât 
Sturdza a stat împreună cu Crăiniceanu, s-a putut ca Sturdza să nu-i fi vorbit de 
ceea ce plănuise dincolo împreună cu comandantul german, adică dacă nu i-a 
spus că trupele noastre o să treacă dincolo? Nădăjduiesc că n-are să se despartă 
de principiul pe care l-a adoptat, să rămână lângă mine şi o să recunoască că, în 
convorbirea atât de lungă ce au avut, Sturdza a trebuit să-i spuie şi despre aceasta. 

I-a mărturisit dar întregul plan, cu forma lui cea mai groaznică, aceea că mâine îl 
aştepta cutare şi cutare parte din trupa noastră să treacă dincolo. Şi Crăiniceanu 
s-a aflat, ne spune apărarea, într-un moment de surescitare atât de mare, încât nu 
s-a gândit la sentimentul datoriei pe care-l avea, de a face să dispară ofițerul care 
ameninţa cu atât de groaznică perspectivă ţara sa şi pe aliaţii noştri. A binevoit 
onorata apărare să-mi dea şi mie, neştiutor în ale dreptului, un exemplu, reamin- 
tindu-mi de un oarecare Morel care, stând cu un tovarăș alături de el pe un pod, 
a avut tentațiunea de a-și zvârli tovarășul în apa Senei, dar s-a folosit de ultimele 
clipe lucide ca să fugă, să nu comită crima. Daţi-mi voie să mă folosesc şi eu de 
această filosofie a dreptului pe care binevoieşti să mi-o comunici și să mă întreb: 
n-a găsit Crăiniceanu și el puterea de sine să-şi impună acel moment de luciditate 
când a auzit vorbindu-se de lucruri atât de grozave şi să fugă, nu de pe pod, ci spre 
pământul țării, să-l sărute când a ajuns pe el, cum au făcut alți prizonieri, şi să 
strige până și copacilor: Uite ce ameninţă țara mea! Dar, nu! A tăcut. Acesta este 
al doilea punct însemnat la planul de înaltă trădare. 

Şi a trecut apoi pe lângă camarazi mai mici în grad, pe lângă ofițeri, pe lângă 
colegi. Cu colonelul Pirici nu putea să vorbească, a zis apărarea, pentru că n-avea 
nimic comun sufleteşte cu el — este o diferenţiere de care Pirici are dreptul să se 
mândrească. Cu Scărişoreanu, acelaşi lucru. Şi ai afirmat că, târziu, ai avut gândul 
să mergi să dezvăluieşti ceea ce aflaseşi comandantului dumitale de corp de ar- 
mată. Şi dumneata, care făceai imputare căpitanului Şerbănescu că nu trebuia,la 
zgomotul tunului, să meargă să ajute pe fraţi săi de arme și că trebuia întâi să ceară 
ordinul dumitale, dumneata ai găsit de cuviință să stai atâtea ceasuri ascunzând 
taina cea mare pe care o știai, deşi vedeai că momentul fatal se apropie, tăceai, iar 
dacă vorbeai, era ca să faci apologia crimelor lui Sturdza, asemuind pe cei ce plă- 
nuiau contra siguranței şi existenţei țării tale cu oamenii cei mai tari ai țării, care 
se nasc rar, o repet, cu Tudor Vladimirescu. Răscoleai toți oamenii care cinstesc 
paginile trecutului nostru ca să-i asemene cu ei! 

` Onorata apărare zice: acest fapt constituie un delict simplu, pentru care nu 
poate să-și atragă decât câteva zile de închisoare. 

Daţi-mi voie să intru aici.într-o mică chestiune de drept. Eu n-am citit decât 
articolele care se referă la faptul însuși și, după ce l-am desfășurat, am zis onoratei 
Curți: după cele spuse, îmi pare că dacă această lege nu există, trebuia legiuitorul 
să se inspire de la aceste fapte ca să o facă. Articolul 181, de care ne spui dumnea- 
ta, e făcut pentru un Don Juan de cafenea care, cu ţigara lui în gură, ar începe a 
vorbi de o crimă comisă de altcineva, aprobând-o. În cazul de faţă apologia crimei 
pe care o face Crăiniceanu şi pe care, o repet, înseamnă încă una din zalele care 

leagă punctele principale care constituiesc crima, de a lua parte la actul de înaltă 
trădare şi ambosaj a lui Sturdza, atunci când dumneata trebuia să ţipi, să te zdrun- 
cini, să găseşti odată momentul de luciditate care vine şi unui nebun, dumneata 
găseai în nebunia dumitale destule cuvinte, îmbrăcate în formă cât de frumoasă, 
literară, ca să lauzi pe acei care plănuiau distrugerea, zdrobirea neamului tău. 

Onorată Curte, prin faptul că Crăiniceanu nu făcea tot ce îi impunea datoria 
lui de român și de ostaș să facă să dispară din viață pe Sturdza și pe Wachmann, 
el se făcea părtaş, în felul cel mai nevrednic, la crima lui de înaltă trădare și am- 
bosaj. 

Repet aceasta, pentru că o să vă rog să-mi îngăduiți să aduc la cunoștința 
dumneavoastră ceea ce un înalt ofițer, din propria inițiativă, revoltat de rușinea 
ce s-a făcut țării noastre ca un colonel să poarte insignele de cinste pe pieptul lui, 
să murdărească drapelul nostru, a făcut. Câteva zile după aducerea la cunoştin- 
ţa tuturor a acestor fapte odioase, căpitanul [Panait] Bălăuță, din Regimentul 60 
infanterie, a cerut voie şi a pus în executare un plan care tindea să facă să dispară 
pe acel care acum s-a ascuns și stă în rândurile acelora care urmăresc distruge- 
rea noastră și fuge de judecată, care suntem siguri îl va înfiera pentru totdeauna. 
Onorată Curte, căpitanul Bălăuţă cere voie comandantului regimentului său ca să 
facă ca acest om să dispară. 

— „Am un plan al meu, domnule colonel. 

— Ce ai să faci? 

— Am să-i scriu, mă cunoaşte, am să-l fac să creadă că mă dau de partea lui și 
am să-l hotărăsc să iasă din tranșee, în timp ce mă apropii de liniile vrăjmașe. O 
să am cu mine trăgători buni, bine ascunși şi, în momentul când o ieşi afară, [o] 
să-l împuște.” 

Onorată Curte, veţi găsi în dosar toate actele care ar cere prea mult timp să 
fie citite acum, eu le rezum. 

Când s-a dus la prima întâlnire, Sturdza lipsea. Primeşte un răspuns însă prin 
care-i face cunoscut că Sturdza nu e pe front, dar că i s-a telegrafiat să vie. Trece 
puţin şi revine, insistând a vorbi cu Sturdza. 1 se dă atunci răspunsul că Sturdza 
s-a găsit şi vine, şi atunci misivele încep să se schimbe între Bălăuţă şi Sturdza, 
unul în tranșeele vrăjmașe, celălalt dincolo de linia santinelelor noastre. Evident, 
planul ofițerului era să meargă chiar în tranșee. Sturdza însă a simţit şi atunci, 
după un schimb de două-trei scrisori, în care unul altuia își exprimau neîncre- 
derea, în care unul spunea: „Vino, trebuie să ai încredere în mine”; celălalt: „Vino 
dumneata, sunt tot un elev de-al dumitale, te aştept”. Şi în tot timpul acesta Sturd- 
za nu scotea decât capul din tranșee, ceea ce dovedește că avea cu adevărat teamă 

că o să se întâmple ceva. Sturdza dă o ultimă scrisoare în care spune: dacă nici 
după aceasta nu vii, consider corespondența între noi terminată. Când vine acest 
ultim răspuns şi e imediat transmis în urmă şefilor, începe un bombardament 
general de pe întreg frontul contra pozițiilor dușmane şi dacă lovitura căpitanului 
n-a reușit, cel puţin prin această manifestațiune s-a reușit a se arăta dușmanului 
disprețul trupelor române pentru un Sturdza. 

Daţi-mi voie să vă citesc însăși cuvintele comandantului diviziei în această 
chestiune, căci sunt prea frumoase: „Dar, la ora 12.5 p.m. când parlamentari... 
(citeşte). | 

Iată inspirațiunea de un admirabil patriotism pe care un copil a avut-o. Aceas- 
tă luciditate nu ţi-a venit dumitale în nicio clipă și ceea ce spui că aveai de gând să 
faci, ceea ce a fost atât de meşteşugit și chiar magistral expus prin apărătorii du- 
mitale cade față de dovezile concrete, palpabile, că erai părtaş în totul, cu gândul 
şi fapta, la ceea ce Sturdza plănuia în contra siguranţei şi binelui țării noastre. 


Colonel Gârlișteanu. Sfârșitul rechizitoriului. Replica: Şi acum câteva cuvinte 
la cele spuse de apărare pentru soldații Niculescu şi Sasu. 

În esenţă, domnul apărător se pune mai întâi pe același principiu ca și colegul 
său pentru ca să se alăture de mine, acuzând pe Sturdza spre a-şi constitui astfel 
un teren mai uşor pentru a apăra pe acuzaţi, arătând că n-au putut rezista ispitei 
şefului lor. Acest lucru l-am spus şi eu, dar apărarea a apăsat mult asupra faptului 
că de aici decurge ca cei doi soldați n-au lucrat cu discernământ. 

Eu zic că aceşti soldaţi au lucrat cu discernământ. Ca să dovedesc aceasta 
n-am să citesc niciun autor, dar am să arăt ce au făcut ceilalți 34 prizonieri care, 
alături de Niculescu și Sasu, au fost constituiți în emisari și trimiși să răspândeas- 
că chemări la fel cu cele distribuite de Sasu. Toţi — și aici nu mai era coincidenţă, 
ci de la fiecare individ în parte, în mod tăcut, era pornit acelaşi gând curat şi 
admirabil, căci nu s-au putut învoi împreună, căci n-ai fost lăsaţi să vorbească 
împreună — toți, din primul moment, şi-au făcut socoteala: primim orice numai 
să putem să mai vedem pământul țării noastre. Unul dintre ei, Catargiu, v-a spus 
în limbajul lui simplu, dar atât de înduioșător: „am sărutat pământul, când m-am 
văzut iar la noi, domnule general” şi l-a sărutat cu discernământ. Discernământul 
celor 34 sau 36, diferiți de ceilalți doi, era să facă ceea ce au făcut: să ascundă ma- 
nifestele în foile lor de cort, să tacă, cum a tăcut Dincă Marin și să întrebe: unde 
e căpitanul? unde e locotenentul? să dea manifestele otrăvite celui dintâi şef întâl- 
nit, să-i descopere totul. Şi astfel duşmanul care aştepta, cum spuneau prizonierii, 
să le vină trupe din frontul român, mulțumită acestor 36 români care au lucrat cu 
discernământ admirabil, a primit gloanţe şi obuze, cum a primit acum câteva zile 

Sturdza în tranșee. Așa a făcut căpitanul Bălăuţă, aşa, cei 36 inși. N-au făcut așa 
şi n-au avut acest discernământ admirabil de frumos, acest discernământ sublim 
nici Crăiniceanu, nici cei doi soldaţi, discernământul lor a fost să facă rău. 

Dar onorata apărare a pus întrebarea: putea să-l facă? Ar fi reuşit? 

Îmi era îngăduit să vă întrerup de atunci, să vă dau de atunci răspunsul pe 
care voiați să-l căpătați: evident că nu. Nu reușea, dar nu reușeau nu că nu vo- 
iau ei, nu pentru că nu luaseră, în tot felul, în mod efectiv, parte la execuțiunea 
planului lui Sturdza, dar pentru că ar fi găsit în curăţenia, în devotamentul, în 
sentimentul de iubire de ţară al tuturor camarazilor care se găseau alături de el 
destulă revoltă pentru ca să fi respins cu indignațiune să fie părtaşi la trădare. De 
aceea nu reuşea. 

V-aţi legat la începutul cuvântării dumneavoastră de un cuvânt de la sfârşitul 
rechizitoriului meu: „răzbunare” Era firesc. După cum am spus, ceea ce am gân- 
dit este expresiunea curată a convingerilor şi sentimentelor mele, care stăpânesc 
firea mea întreagă. Am spus, onorată Curte, că neamul întreg vă privește. Strâns 
şi indisolubil legat de acest neam sunt şi scumpii şi prețioşii noştri aliaţi care luptă 
pentru triumful dreptății şi ne ajută ca să realizăm scumpele noastre aspirațiuni. 
Toţi vă privim şi aşteptăm ca prin sentința pe care o veţi da-o să spălaţi prestigiul 
și fala armelor noastre de aceea care l-au necinstit. Am spus, domnule Preșe- 
dinte, că sufletele eroilor noștri căzuţi în sfânta luptă plutesc deasupra capetelor 
noastre şi cer răzbunare, ne arată calea gloriei şi a măririi. Da, am spus-o. Aceste 
sentimente au încălzit inimile acestor viteji în clipele lor din urmă, sub puterea 
lor s-au văzut înaintea împlinirii visului pentru care luptau şi mureau cu zâmbetul 
pe buze. Aceste sentimente trebuie să le păstrăm întregi în noi, aceste sentimente 
le vei păstra şi dumneata care porţi pe braţul stâng semnul sublim și frumos al 
devotamentului şi al bravurii. Cu ele vom lumina lupta sfântă ce am întreprins 
pentru liberarea neamului nostru. Aceia ce s-au depărtat de acest sentiment și și- 
au trădat patria nu trebuie să mai rămâie pe pământul sfânt al ei. 

Am sfârșit, domnule Președinte. 

[Lipsă în text] 


Domnul sublocotenent Gh. Săulescu: Domnule Președinte, onorată Curte, 
asupra chestiunilor de drept ridicate şi combătute de domnii acuzatori nu voi 
insista pentru că au alunecat pe chestiuni care sunt mai mult de bun simţ juridic 
decât de pură teorie de drept. Dacă onorata Curte ar mai avea nevoie de explica- 
ţiuni în această chestiune, suntem la dispozițiunea ei cu textele de legi. În ceea ce 
priveşte însă o interpretare care se dă de acuzare unui text de lege pozitiv, că art. 
181 se aplică numai filfizonilor de cafenea, se poate să încapă o discuţiune. Acel 

care reprezintă societatea și care are un ordin al legii, art. 258 din Codul de justi- 
ție militară, este imposibil să susțină în faţa solemnității unei ședințe că articolul 
acela e făcut pentru filfizonii de cafenea și nu se aplică față de toți. Dar dacă n-ar fi 
fost Crăiniceanu acuzat de nimic altceva decât de acest fapt, îl aduceaţi la Curtea 
Marţială? Fără discuţiune că da și atunci se introduceau rolurile şi puteam spune 
eu după teoria dumneavoastră: domnule comisar regal, cum se poate să aplici 
acest articol și să nu-l aduci la Curtea Marţială decât pentru înaltă trădare? 

Teoria dumneavoastră rămâne pur domeniu al dumneavoastră şi să rămâie 
câştigat cauzei că sunt obligat de art. 258 şi că tribunalele militare şi curțile mar- 
tiale aplică pedepsele din Codul penal. 

Acestea numai pur şi simplu din iubirea mea pentru dreptate. 

În ceea ce priveşte partea finală a rechizitoriului celui de-al doilea domn co- 
misar regal, când ne-a vorbit de răzbunare şi prestigiul iubiților noştri aliați ... 

Domnul locotenent-colonel Pangrati. N-am zis răzbunare, nici prestigiu n-am 
zis. 

Domnul locotenent Gh. Săulescu: Am o memorie extraordinară, dar nu mai 
insist. Trebuie să spun însă că şi eu aveam de gând să spun câteva cuvinte pentru 
iubiții noștri aliaţi şi-mi pare rău că n-am putut să le spun. 

În seria celor pe care le-am expus domniilor voastre astăzi au existat și cu- 
vinte pe care le simt în inimă şi le simte toată lumea, şi am spus: ştiţi, domniile 
voastre, ce se aşteaptă atât de noi, cât şi de iubiții noştri aliați cu care suntem uniţi 
astăzi cu toţii, dar în același timp am spus aceasta nu poate să ia locul de căpetenie 
în discuţiune și, mai presus de toate — și aici cred că suntem cu toţii de acord şi cu 
iubiții noștri aliați —, ceea ce vrem este ca, oricum ar fi, tot dreptatea să triumfe. 
Şi fiindcă numai de dreptate poate fi vorba, nu-mi rămâne decât să fac apel la tot 
ceea ce am spus şi să vă rog ca în deliberările dumneavoastră să vă întrebaţi unde 
este ambosaj, pe cine a încercat să amboseze domnul locotenent-colonel Crăi- 
niceanu, pe cine a încercat el să revolte contra patriei sale? Nici nu m-am gândit 
să pui şi a doua întrebare cu privire la art. 181, nu, pentru că ştiu foarte bine că, 
astăzi, a spune Curţii puneţi altă întrebare este imposibil, dar am remarcat ca o 
datorie a mea că acesta este un articol de lege care se potriveşte faptelor. 

V-am rugat însă ca în întrebarea pe care o puneţi astăzi, să vă gândiţi, când 
veţi răspunde afirmativ sau negativ, mult şi cu multă prudenţă tocmai pentru tri- 
umful cauzei și interesul comun, să vă întrebaţi în cugetul dumneavoastră, făcân- 
du-vă încă o dată filiera procesului, ce este adevărat în această afacere și să arătați 
şi [să] pedepsiţi tot ce e murdar. Dar dacă este ceva curat, să nu vă gândiţi că s-ar 
putea vreodată ca oricare din popoarele aliate nouă, pe care le iubim mult, n-are 


3 Locotenent-colonelul Pangrati. Rechizitoriul acestuia lipsește din documentul stenografiat 
de căpitanul Henri Stahl. 

să spuie că dacă Curtea Marţială a Țării Româneşti, formată din ofițeri superiori 
şi generali, a găsit de cuviință să spună acesta este adevărul, aşa trebuie să fie. Cât 
despre opinia publică, ea nu va zice decât bine a făcut onorata Curte Marţială 
dacă a găsit — şi inima tuturor se va bucura de acesta — că este mai puțin un tră- 
dător în Țara Românească. 

Şi acum, terminând, același apel vi-l adresez ca, înainte de a vă da sentința, 
mult să cumpăniţi, aducându-vă aminte de tot ceea ce v-am spus. 

Am isprăvit. 


Note stenografice luate de căpitanul Henri Stahl?! 


Biblioteca Academiei Române, Colecţia de manuscrise, A. 1526. 


31 Henri Stahl (1877-1942) — personalitate care şi-a lăsat amprenta în viaţa științifică și cultura- 
lă a ţării, fie ca primul stenograf al parlamentului României și inventatorul sistemului românesc de 
stenografie (în 1908, adoptat oficial în 1941), fie ca scriitor pasionat de istoria Bucureștilor. Având 
studii de istorie şi drept, Henri Stahl a fost un colaborator apropiat al istoricului Nicolae Iorga și un 
discipol al sociologului Dimitrie Gusti. Deşi nu se poate vorbi de o carieră militară, evenimentele 
trăite i-au dat posibilitatea de a-și demonstra pe front calităţi remarcabile ca ofițer de rezervă. După 
bacalaureat, şi-a făcut stagiul militar ca soldat, fiind înălțat sublocotenent în rezervă (1899) în Regi- 
mentul 29 infanterie „Dragoş” și chemat ulterior la diverse concentrări extraordinare în cadrul Regi- 
mentului 6 infanterie „Mihai Viteazul”, Avansat locotenent în rezervă (10 mai 1913), a fost mobilizat 
la „partea sedentară” în perioada 23 iunie-31 august 1913, fiind apreciat ca un „ofițer cult, inteligent 
şi cu educaţie”, foarte bun vorbitor al limbilor franceză, germană şi engleză, sănătos și rezistent, 
bun trăgător, iubitor al sporturilor („merge foarte bine pe bicicletă”), bun comandant sub raportul 
administraţiei şi instrucției, „putând fi întrebuințat la orice serviciu într-o campanie” Concentrat 
în 1914-1915 la Regimentul 46 infanterie, mobilizat la 15 august 1916 şi repartizat comandant de 
pluton în Batalionul 1 din Regimentului 6 infanterie „Mihai Viteazul” locotenentul în rezervă Henri 
Stahl s-a remarcat în luptele de la Porumbacul de Sus (17 septembrie 1916), unde „a condus vitejeş- 
te plutonul 1”, fiind printre „cei dintâi care s-au aruncat asupra tunurilor ce s-au capturat”, arătând 
„dispreţ și curaj faţă de moarte”; a fost rănit și evacuat. Pentru faptele sale a fost înălțat la gradul 
de căpitan în rezervă (noiembrie 1916) și decorat cu ordinul „Coroana României’, clasa a 5-a, cu 
spade, în grad de cavaler (decembrie 1916). Mutat la Centrul de instrucție al Armatei 2 (noiembrie 
1916-mai 1917), căpitanul în rezervă Henri Stahl și-a demonstrat din nou „priceperea, conștiința 
şi sârguința” în activitatea unuia dintre cele mai importante servicii, cel al mobilizării, „cuprinzând 
efective imense în trupă și ofițeri care s-au perindat în curs de șapte luni pe la acest centru” În aceas- 
tă perioadă, a primit misiunea de a stenografia luările de cuvânt în timpul „procesului de trădare 
Sturdza-Crăiniceanu-W achmann”. Din 1920 nu a mai fost concentrat, iar în 1921 a fost mutat în 
Regimentul 86 infanterie (Arhivele Militare Române, Memorii bătrâni, litera Ș, căpitani, dosar nr. 
9). Pentru activitatea de la Centrul de Instrucție al Armatei 2 a se vedea și lucrarea: Henri Stahl, Cu 
Parlamentul în U.R.S.S. 1916-1918, Marvan S.A, Bucureşti, 1940, p. 5-12. 


DECLARAȚIA LUI ALEXANDRU D. STURDZA - 1920 


„O SPOVEDANIE FĂRĂ NICI O RECRIMINAȚIUNE” 
DECLARAȚIA LUI ALEXANDRU D. STURDZA - 1920 


Războiul mondial a produs şi pe domeniul moral fenomene extraordinare şi a 
dat naștere la fapte excepționale. Mai mult ca oricând, ele par a fi ieșit din cadrul 
legilor scrise şi preceptelor afişate; mai mult ca oricând, scopul urmărit de fiecare 
beligerant pare a fi justificat mijloacele; căci nici unul nu s-a sfiit să pună în mişca- 
re totul, adică şi mijloace pân-acum excluse, spre a atinge scopul propus. 

În timpul acestei conflagrațiuni s-au destinat morţii, prin foc şi foamete sau 
boală, milioane de ființe inconștiente și, după consideraţiuni reci şi sumare, s-a 
distrus rezultatul muncii mai multor generațiuni. Minorităţi şi persoane izolate 
au crezut că este datoria lor de a se opune continuării măcelului sau, văzând toate 
legile moralei şi dreptăţii răsturnate, au crezut că şi ei ar putea să se pună, spre a 
atinge un scop înalt, deasupra legilor şi să treacă peste opiniunea publică curen- 
tă. Ei riscau persoana lor, împinși de puterea convingerii că acțiunea lor va servi 
obștii. 

Între acei care din lupte sângeroase s-au aruncat în vârtejul irezistibil al eve- 
nimentelor şi care au crezut că sunt în stare a se împotrivi curentului, mă socotesc 
pe mine. Controlând conştiincios motivele ce m-au împins, mă simt fără prihană, 
căci nu m-a însufleţit altceva decât grija soartei patriei, fără alt gând sau simţă- 
mânt lăturalnic. Dar eu sunt din numărul acelora care, înşelându-se în aprecia- 
țiuni şi calcule, au fost învinși de forța împrejurărilor; aparențele exterioare mă 
condamnă, cu atât mai mult cu cât evenimentele n-au favorizat acțiunea bazată 
pe voința, convingerea şi dorul patriotic al unui om aproape izolat. Astfel, eroarea 
şi neizbânda unei întreprinderi pornite din dragoste de țară au adus pentru mine 
pierderea a tot ce are un bărbat mai scump, rămânându-mi numai o singură mân- 
gâiere: că patria şi națiunea au ajuns la prima etapă a unui mare ideal şi că începe 
pentru România speranţa unei noi şi frumoase ere. 

Ceea ce urmează nu va fi o justificare, nici o apărare, ci o simplă expunere 
sumară a faptelor petrecute în iarna blestemată 1916/17 şi mai cu seamă a mo- 
tivelor lor. O spovedanie fără nici o recriminaţiune. Ce s-a întâmplat a trecut în 
domeniul public. Lumea să judece, dar drept. Dorinţa mea ar fi ca acei care mă 

judecă să se desfacă de legende create în urmă și de calomnii ce s-au răspândit în 
momente când resentimentul şi mânia stăpâneau spiritele. 

Înainte ca să expun faptele și să arăt motivele hotărârilor mele, trebuie să 
desfăşor convingerile şi simțimintele morale şi politice, fiindcă pe cele dintâi se 
întemeiază și acele din urmă. 

Mi-am propus să mă judec pe mine însumi cât voi putea de imparțial, fără 
amor propriu și fără încăpățânare. 

Voința mea are ca scop afirmarea onoarei mele, a onoarei unor prieteni 
scumpi, din care unii au suferit sau suferă, iar alții au murit. Dorința mea este de 
a netezi calea urmașilor mei destinați a munci ca buni români la opera reclădirii, 
întăririi şi organizării României Noi. Întreprinderea mea este grea, fiindcă ea se 
face înainte de a se linişti valurile supărării legitime. Dar anii curg și trebuie să 
mă grăbesc, deoarece sunt dator a lăsa în urma mea mai mult decât un simplu 
testament. 

Din copilărie mi-am format unele idei și convingeri care mi s-au sădit adânc 
în suflet şi au rămas nestrămutate. Dacă au fost poate prea rigide, în orice caz ele 
au fost motivele primordiale al hotărârilor mele. 

În primul rând, m-a stăpânit convingerea că în viață succesul definitiv nu-l 
poate avea decât omul cu sufletul curat, că hotărâri luate cu sinceritate au darul 
de a birui orice obstacol şi a fi scut față de primejdie şi că, prin urmare, asemenea 
hotărâri trebuie luate cu îndrăzneală și fără frica riscurilor. Priveam minciuna nu 
atât ca un păcat, ci mai mult ca ruperea vremelnică a evoluțiunii naturale a lucru- 
rilor şi de aceea eram convins că întreprinderile întemeiate pe minciuni la urma 
urmei rămân sterpe. Izvora de aici credința mea că în viața publică și politică nu 
poate reuși decât în mod trecător acela care nu este cinstit în toate privinţele. Ast- 
fel îmi explic pornirea mea firească de a fi prea radical în actele mele și prea sever 
în aprecieri, disprețuind uşor pe unii, oricare ar fi pozițiunea lor. Această intransi- 
genţă a fost şi cauza pentru care m-am chinuit întotdeauna a pune în concordanţă 
faptele cu vorbele mele. Acest mod de a simţi şi de a aprecia este religia mea, pe 
care am îmbrățișat-o până la exaltare. 

Pe asemenea convingeri morale erau întemeiate convingerile mele politice: 
că oricât de modest şi special ar fi cercul nostru de activitate, tot ceea ce noi 
întreprindem trebuie să fie pentru comunitate; că nimic din ceea ce facem nu 
trebuie să vatăme comunitatea. Mi se arătase de altfel că tradiția strămoșească 
cere jertfe continue pentru patrie şi neam, fără privire la interesele personale sau 
la avere proprie. Cu privire la relațiunile noastre din afară nu eram însuflețit de 
alte sentimente decât de acele de iubire şi devotament către neamul nostru româ- 

nesc fără predilecțiune către vreun alt neam; dar nici nu eram capabil de a uri alte 
popoare chiar când le priveam ca dușmani ai noştri sau ca o primejdie către țară. 
Totuşi, o convingere adâncă se înrădăcinase în mine: că duşmanul nostru cel mai 
primejdios se găseşte la Răsărit; că oricare ar fi neajunsurile stăpânirii maghiare 
pentru neamul românesc, slavismul şi îndeosebi politica seculară de cucerire a 
autocrației ruseşti este [sic!] pericolul care ameninţă să ne înece, ca avem deci și 
faţă de civilizațiunea apuseană datoria de a sta strajă neclintit cu fața spre Răsărit, 
păzindu-ne ţara ca fiind pe calea Țarigradului. Această convingere care călăuzise 
o generaţie întreagă de patrioți români nu m-a părăsit până la sfârşit. 

O altă convingere a mea era că unirea noastră cu Bucovina, cu Transilvania 
şi cu Banatul se va obține în mod natural prin desfacerea Austro-Ungariei, care 
se accentuase chiar înainte de războiul mondial; în ipoteza dar că România şi-ar 
fi păstrat o poziţiune hotărâtoare în Orient, în loc de a trece prin faza unei catas- 
trofe, nu era o utopie, ci o perspectivă întemeiată pe semne evidente, că regimul 
unguresc de opresiune nu s-ar fi putut menține mai departe; prin forța lucrurilor, 
s-ar fi impus prefaceri adânci, deschizând calea pentru o Românie Mare care, deși 
membru al unei asociațiuni a statelor europene, şi-ar fi păstrat caracterul său na- 
ţional, libertatea sa economică şi putinţa de a se dezvolta individual. În mijlocul 
unei asemenea asociațiuni vedeam nu numai posibilitatea de a ne uni, dar și aceea 
de a ne însănătoși. În această idee directoare încadram toate actele mele. În cursul 
vieții mele am fost întărit în asemenea credințe de oameni de vază, care aveau 
un ascendent asupra mea. Ideea devenise pentru mine o dogmă. Desigur că ar fi 
fost mai practic a nu avea idei şi a mă mărgini la executarea ordinelor şi la cercul 
competenţelor mele și a fost o eroare a avea năzuinţe prea vaste. Dar nu a fost o 
ruşine, nici lipsă de patriotism. 

Mai târziu, când, după terminarea perioadei subalterne, s-a întins cercul meu 
de acțiune, am simţit în mine chemarea de a educa, de a îndrepta și de a reforma, 
tot cu gândul la realizarea ideilor expuse mai sus. Aceasta cu atât mai mult cu cât 
constatările ce le făceam zilnic în domeniul vieţii civile şi militare mă mâhneau 
adânc şi mă făceau să mă îndoiesc dacă vom putea atinge idealul național fără a fi 
trecut mai întâi printr-o prefacere socială radicală şi sinceră. Ideea unei astfel de 
regenerări mă exalta până la fanatism; obstacolele care îmi stăteau în față, departe 
de a mă opri în cursul meu nerăbdător, erau bice şi pinteni pentru mine. Conside- 
ram că este datoria mea cetățenească de a nesocoti atât pericole personale, cât și 
alte piedici. Ambițiunea mea nu fu decât excitată prin atitudinea rece şi potrivni- 
că a unor personalități de la care aşteptam din contra un sfat și îndreptare; pe de 
altă parte m-au înflăcărat alții, prieteni şi coreligionari, adeseori tot așa de exaltați 
ca mine. 

Se vede că năzuința mea de a înfrunta orice era prea mare şi că mintea mea, 
cu timpul, s-a deprins mai mult decât era bine cu tendința de a „fronda” În mij- 
locul atmosferei deprimante răspândită de o oligarhie tiranică, accentele doinei 
haiducești deveniseră cântecul meu interior şi chipurile Domnului Tudor, al lui 
Jianu şi al lui Horea, Cloşca şi Crişan îmi apăreau într-o glorie deosebită. Deveni- 
sem un revoltat, nu însă un revoluţionar. 

Soarta mea personală mi-a fost indiferentă. Eram fatalist. Astfel îmi explic 
ușurința cu care am înfruntat orice și pe orișicine și cu care am luat întotdeauna, 
fără frică, asupra mea răspunderea când era necesară o acțiune sau o hotărâre. 

În lupta mea în contra stării rele de lucruri în organizațiunea noastră interi- 
oară, a cărei îndreptare era urgent necesară, am dobândit duşmani şi adeseori nu 
am fost înțeles. Pornirile şi procedeurile mele au fost atunci criticate ca apucături 
luate din străinătate, dar am fost încurajat şi îmboldit în grupul de prieteni care 
înțelegeau ardoarea mea. De la dânşii auzeam ce mă entuziasma și anume: că 
războiul este un rău, că trebuie să dispară povara unui militarism sterp, transfor- 
mându-se oștirea într-o şcoală productivă cetățenească, că nu trebuie să existe 
ură între națiuni sau intoleranţă, că trebuie să contribuim la desființarea politicii 
personale şi interesate şi în fine că trebuie să lucrăm la emanciparea maselor in- 
conștiente şi înșelate. 

Era necesar a se menţiona toate aceste lucruri, căci ele sunt în strânsă legătu- 
ră cu evenimentele de pe front, care se vor expune mai la vale. Trebuiam să arăt 
cum era omul, spre a se înțelege motivele faptelor ostașului. 

M-am ţinut totdeauna sistematic de principiile expuse şi de dogmele ce i le 
făcusem. La începutul războiului mondial eram convins că România va merge 
spre bine, cu condiţiunea să fie organizată sănătos în interior; că nu trebuia să 
se miște din cauza stării administraţiei şi mai cu seamă a armatei și prin urmare 
pericolul cel mare pentru Țară ar fi de a se lăsa ademenită de unul din beligeranți. 
Credeam că neparticiparea va aduce rezultate mari, atât cu privire la revendicarea 
provinciilor de sub stăpânire străină, cât şi cu privire la păstrarea neatinsă şi chiar 
mărirea resurselor noastre materiale, apoi era un mijloc înțelept de a ne mări cre- 
ditul şi câştiga simpatii sincere. Fireşte că un militar care este în contra vărsării de 
sânge (inutile) nu este privit de toți ca un ostaş adevărat. Așa era[u] însă firea și 
sufletul meu. Mă simţeam cetățean înainte de a fi ostaş. 

La declarațiunea noastră de război eram nepregătiţi, precum s-a recunoscut 
în urmă şi de persoane din cele mai autorizate. Numai excitarea spiritelor fusese 
făcută cu metodă şi aceasta nu fără amestecul străin interesat. Prorocirile pesi- 
miste se împlineau zi cu zi. Şi pentru mine, în special, se adevereau toate temerile 

în legătură cu soarta participării noastre la război. Operațiunile mele ca coman- 
dant al Regimentului Olt [Regimentul nr. 1 „Dolj”] şi apoi al unei brigăzi mixte, 
denumită a 7-a, aruncată în pripă în Vrancea, sunt consemnate oficial în jurnalele 
de campanie; iar impresiunile zilnice corespunzătoare, în jurnalul meu personal, 
care nu este destinat publicității, dar care se găseşte în mâna autorităților. Îmi 
pare rău că apreciaţiunile din acest jurnal au ajuns sub ochii altora, pe care nu 
am avut intențiunea de a-i lovi sau ofensa. Ceea ce a stă consemnat era destinat 
numai pentru mine, ca memorandum. 

Cu toate sacrificiile eroice, situațiunea se strica din ce în ce, până ce inami- 
cul ocupă două treimi ale teritoriului nostru, iar un aliat semeţ, care se purta cu 
gânduri ascunse şi vrăjmaşe nouă, ultima treime. Unităţile de trupă se dizolvau în 
retrageri penibile. Comandamentele nu-şi mai puteau afirma voința şi începuse 
perioada procedeurilor draconice, neîncrederii şi învinuirilor mutuale. 

Situaţia specială în jurul meu, în ianuarie 1917, era următoarea: numai o mică 
parte a vechilor noastre hotare mai era ocupată de români, restul era dat pe mâna 
ruşilor. Trupele noastre, în Vrancea, erau istovite prin lupte continue şi din cauza 
aprovizionării rele; golurile ei se astupau cu elemente scurse din Muntenia, care 
dacă numeric se denumeau întăriri, în realitate contribuiau numai la demora- 
lizarea și dezorganizarea restului. Încrederea în ruși, dispărută de mult, făcuse 
loc unei uri deschise. Comandanții noștri, luaţi fiecare deosebit, aveau calităţi, 
dar ele nu se puteau afirma din cauza situației generale create prin nepregătire și 
neglijenţă. 

Faţă de trupă, încurajările nu mai foloseau, şi nici pedepsele drastice. Eram 
silit să fac inspecțiuni dese de-a lungul liniilor de luptă pentru a admonesta trupa 
şi ofițerii. Eram deprimat față de mulțimea semnelor de descompunere. Un singur 
exemplu caracteristic dintre alte multe nu mai puțin caracteristice: ne găseam 
într-o zi în mijlocul unei trupe noi sosite — însă cu numai o treime a efectivului ce 
trebuia să-l aibă — și care mi se semnalase ca nesigură. Găsii aceste unități aproa- 
pe părăsite de şefi care, departe de oameni, se îngrijeau de propriile lor persoane. 
Aveam impresiunea că apărarea noastră în acest loc era periclitată. Într-adevăr, 
seara, pe când mă întorceam la postul meu de comandament, se născu pe front 
o panică, oamenii părăsiră poziţiile şi mă găsii deodată înconjurat de un val de 
fugari ce se scurgeau de pe înălțimi. Cu ajutorul unui ofițer care mă însoțea şi cu 
concursul unor oameni inimoșşi, reușirăm cu sacrificii să restabilim liniile. Că- 
tre seară recâştigai postul meu. De-abia sosit, veni vestea că din nou frontul se 
rupsese. Întorcându-mă înapoi, găsii trupa fugită adunată în parte pe o câmpie. 
Conform ordinelor draconice primite de sus, fui nevoit să procedez la judecată 

supremă. Afară de comandantul răspunzător, era mai vinovat un ofițer care, chiar 
mai-nainte, fusese semnalat ca nevrednic și uitător al datoriilor sale de către co- 
mandantul rus sub al cărui ordin fusese. Ofițerii judecați scăpară însă şi fugiră 
în întunericul nopții. Unul din ei fu descoperit şi condamnat mai târziu înaintea 
unei curți marţiale. Acesta fu jalnicul sfârșit al locotenentului Ciulei!. Mai târziu, 
judecata a fost casată, ofițerul dezvinovăţit și eu însumi învinovăţit de a-l fi po- 
negrit şi adus în faţa justiției din motive egoiste, spre a scăpa de dânsul. Aceasta 
este o minciună în contra căreia, când ea s-a răspândit, nu m-am putut apăra şi în 
contra căreia protestez, nu ca să împovărez memoria nefericitului ofițer, ci pentru 
a restabili o calomnie. 

Spiritul trupei era excitat în contra aliatului rus. Soldaţii declarau că nu mai 
vroiesc să lupte alături de ei; şi dacă cu disciplină severă puteam închide gurile în- 
drăznețe sau sincere, nu puteam să oprim reflexiunea şi creșterea animozităţilor. 

Cu prea puţine excepţiuni, frontul de apărare era zdruncinat. Nu era nădejde 
de a se putea întări apărarea, dat fiind dezastrul din Muntenia și situațiunea la 
ruşi. 

Comandamentele noastre erau împănate pe atunci cu ofițeri străini, mai cu 
seamă cu ruși. Amorul meu propriu suferea amar prin purtarea lor față de ofițerii 
noştri. Aveam impresiunea dureroasă, cu cât ea confirma temerile mele dinainte, 
de a fi mercenarii străinilor pentru o cauză care nu era a noastră; căci în situa- 
ţiunea de atunci, nu mai era vorba de realizarea idealului național, când însăși 
siguranța Moldovei era periclitată în gradul cel mai înalt. 

Starea de lucruri pe linia frontului nu ar fi fost un motiv suficient în sine 
pentru a pierde orice speranță, dacă nu se adăoga criza situațiunei generale. Prin 
ofițerii sosiți de la Moghilev, unde era Marele Cartier al țarului, aflarăm că mi- 
niştrii Stürmer? şi Polivanov? erau gata a încheia o pace separată cu Germania; că 
în acest caz Rusia era să ne răpească Moldova până la Siret, iar Oltenia era să se 
cedeze Austriei. 

` Această știre fu hotărâtoare pentru deciziunile mele posterioare. 

În același timp, aflarăm că guvernul nostru pregătea evacuarea ultimului colț 
al Țării: armata era să se retragă peste Prut în Rusia. Organele stăpânirii și cetă- 

1 Se referă la cazul sublocotenentului Constantin Ciulei, executat la 10 februarie 1917, victimă 
a acţiunii de trecere la inamic întreprinse de colonelul Alexandru D. Sturdza. 

? Boris Vladimirovici Stürmer (1848-1917), om politic rus, prim-ministru (2 februarie-23 no- 
iembrie 1916), ministru de interne (martie-noiembrie 1916) și ministru de externe (iulie-noiembrie 
1916) al Imperiului Rus. 


3Alexei Alexeevici Polivanov (1855-1920), general rus, ministru de război (iunie 1915-martie 
1916) al Imperiului Rus. 


RADIOGRAFIA UNEI TRĂDĂRI 359 


ţenii emigraţi erau să se instaleze în anumite orașe din sudul Rusiei. Se organiza 
evacuarea Moldovei. În cercurile guvernului și în presă se vorbea chiar pe față de 
trădarea României de către aliatul ei moscovit. 

Aceasta era situațiunea României când sorții izbândei finale păreau a fi cu 
Puterile Centrale, precum dovedea şi îngrijorarea presei. America era neutră încă. 
Şi ştirea răspândită de la Iași, că Japonia ne va salva, mărea neîncrederea că va 
veni o scăpare la timp. 

Acesta fu momentul în care pierdui încrederea izbândei pe calea apucată şi 
speranța că vom putea atinge țelul nostru pe această cale. M-am întrebat atunci 
dacă nu există un chip de a scăpa situațiunea. Nu eram singurul al cărui suflet era 
frământat de asemenea gânduri. În acele zile fatale mi-am pus întrebarea dacă nu 
este datoria mea de a risca persoana mea și de a întreprinde ceva spre salvarea 
Ţării. Credincios convingerilor și credințelor mele din trecut, mă hotărâi să risc 
totul spre acest scop. 

Astfel m-am hotărât să apelez la ajutorul germanilor în contra ruşilor duş- 
mani şi de a interveni în Moldova înainte de a se hotărî definitiv ciopârțirea Țării. 
Îmi dădeam socoteală de gravitatea unei asemenea deciziuni, dar consideram că 
nu trebuia să mă dau la o parte de frică, când poate de reuşita întreprinderii mele 
atârna soarta noastră. Singur, alcătuii un plan. Îmi propusei a proceda așa, ca și 
în cazul nereușitei nimic să nu fie compromis în partea noastră, nimic dezvăluit 
inamicului. Ideea concepută nu mă mai părăsi. Jurnalul meu personal zugrăveşte 
cum treptat şi fatal am ajuns la concluziunile mele. Mai aveam o grijă: să nu cadă 
răspunderea decât asupra mea; nu vroiam să risc soarta decât a unui număr cât se 
poate de mic de fraţi. 

Iată în scurt motivele ce m-au împins, într-un moment de mâhnire, de re- 
voltă sufletească și de aprindere patriotică, să trec peste scrupule de morală tra- 
dițională şi curentă, cu scopul mai presus de toate de a scăpa Țara de pieire. Nu 
simpatie pentru un alt popor ca al meu m-a împins, precum au zis unii, ci din 
contra, numai grija soartei noastre; nu renunțarea la idealul nostru național m-a 
îndemnat la acțiunile mele, ci din contra, ideea că nu-l putem înfăptui, astfel cum 
era situațiunea decât pe altă cale. Se poate zice că am făcut o greşeală, dar nu că 
am fost trădător. 

Următoarele au fost speranţele mele: de-a preveni realizarea intenţiunilor lui 
Stürmer cu privire la România; de a obține, dată fiind descompunerea începândă 
a Rusiei, încheierea unei convenţiuni speciale cu mine spre a scoate, cu o mână de 
români, rușii din Moldova, folosindu-mă de mânia populaţiunei în contra lor și a 
obține și ocuparea Basarabiei; speram, printr-o acțiune repede, să câştig pentru 

această idee şi stăpânirea de la noi. Şi mai departe speram, după ce voi reuşi, de 
a câştiga platforma necesară pentru a obține autonomia provinciilor româneşti 
aflate sub jugul Austro-Ungariei. 

Astăzi, acest plan pare fantastic, fiindcă altfel s-au desfăşurat evenimentele. 
Acesta a fost însă gândul meu. Pentru realizarea sa am pornit înainte nu ca necre- 
dincios, nici ca fugar, nici ca rebel, dar cu sufletul amărât şi revoltat, dorind numai 
binele și scăparea patriei şi fiind convins că faţă de acest ţel mare nu poate conta 
înfrângerea legilor de care ne facem vinovaţi. Nu am dezertat contra noastră, ci 
m-am hotărât a mă jertfi pentru ea; pentru aceasta era nevoie să-mi părăsesc 
postul meu. 

Executarea planului nostru dădu greş. Condiţiunile mele şi propunerile nu 
fură acceptate. A fost un bine că s-a întâmplat așa și că victime au fost puţine şi 
nevroite de mine: nobilul colonel [locotenent-colonel] Crăiniceanu, osândit; ofi- 
ţerul meu de ordonanță care mă însoțea, silit să împărtășească soarta mea fatală; 
soldatul meu mult iubit căzu în ploaia de gloanţe în care ne găseam. Afirmarea că 
l-aş fi împuşcat eu este o calomnie în contra căreia eram fără apărare. 

Imposibilitatea întreprinderii mele fiind evidentă, retragerea mea era în ace- 
laşi timp tăiată. Tratative repetate dădură loc numai la neînţelegeri şi contraziceri. 
Soarta mea era pecetluită. 

America declarând război și izbucnind revoluțiunea rusească, situația Ţării 
era aproape salvată. Înainte de aceste evenimente aș fi fost în stare de a forţa lu- 
crurile intervenind contra ruşilor, precum am expus, în fruntea unui număr de 
bravi şi răpind cu mine resturile oastei române. Dar acum această idee căzu. Ce 
s-a zis spre a mă încărca cu vină, că aș fi vrut să formez o legiune română la dis- 
pozițiunea Puterilor Centrale, nu este adevărat. 

Pierzându-mă astfel, îmi rămânea alternativa de a-mi curma viaţa sau de a mă 
îngriji de zilele nenorociţilor noștri prizonieri. M-am ocupat cu soarta lor şi nu mă 
căiesc că am întreprins această operă urgentă de salvare, fără a „spurca sufletele 
ivi“, precum s-a pretins. A fost desigur folositor naţiei să înceteze în parte măcar 
suferințele lor inutile şi o mare parte dintr-înșii să fie repatriați, spre a reînvia la 
vetrele lor sau cel puțin sub bolta cerului natal, fiind scoși din trândăvia lagărelor 
şi scăpați de o muncă de robot. Şi în această direcțiune nu a fost înțelegere cu în- 
vingătorul nostru vremelnic; ci cu greu el ceda stăruințelor noastre comune. 

În fine, am mai consacrat timpul meu, fiind repatriat, cu alinarea a o parte a 
greutăților rezultând din ocupaţiunea teritoriului nostru. Comisiunea pentru re- 
glarea prețurilor căreia aparțineam era curat românească şi ea făcu bine, atât cât 
se putea sub regimul ocupaţiunii. 

Iată care au fost faptele mele şi motivele lor. 

Fiind proscris, gândul meu zboară către Țara mea şi sunt mai departe hotărât 
ca toate actele mele să nu fie îndreptate decât în folosul ei sau cel puțin cu gândul 
la ea. 

Nu am reuşit a mă alipi fraților care s-au luptat pe Tisa. 

Dar poate că soarta, după erori şi nenorocuri, îmi va hărăzi o zi când voi 
putea repara ce sunt dator a drege faţă de acei care au suferit după urma acțiunii 
mele sau pe care i-aș fi atins. Mai cu seamă față de urmaşii mei am o grea datorie 
de îndeplinit, căci vreau ca ei să aibă putinţa necompromisă de a se afirma în viață 
ca cetățeni buni şi productivi ai României Noi. 


[Biblioteca Academiei Române, Cabinetul de Manuscrise, 
Arhiva loan Bianu, VIII varia 23 (original); 
Arhiva Radu R. Rosetti, XIV, varia 31 (copie)]. 

82, 84, 94, 100, 103,107, 112,116, 121, 162, 
205-206, 214, 236, 363, 366-367 

Carol, împărat, 145, 153 

Carol, principe al României, 107, 153, 162, 205- 
206, 272-273 

Carp, Elisabeta P., vezi Sturdza, Elisabeta, 

Carp, familie, 221 

Carp, familia generalului,116 

Carp, Grigore P., 24,157 

Carp, loan, general, 115, 118, 366 

Carp, Ion (Hans) P., 24, 32, 157 

Carp, Maria, 115,118 

Carp, Maria-loana (Marie-Jeanne), 201, 221- 
222 

Carp, Nicu P., 24 

Carp, Petre P., 15,17, 24, 32-33, 92-93, 111, 143, 
156-157, 169, 175, 180,183-186, 201, 203, 
221, 236, 253, 301 

Carp, Olga, 222 

Carp, Petre P., căpitan, 24, 201, 221-222, 301 

Carp, Sevastia, 24,183, 201 

Catană, Octav V., 286 

Catană, căpitan, 278 

Cawell (Cavel), Edith Louisa, 277 

Cătuneanu, lon, 89-92, 95-104 

Cerchez, Emil I., 97, 366 

Cezărescu, 272-273 

Chew, 166 

Christescu, Constantin, 129, 149-150, 160, 201, 
209-211, 243, 258-262, 269, 275 

Cicoş, George, 81,366 

Ciulei, Constantin,136-138, 358, 367 

Ciulei, Ecaterina, 138 

Claudian, 129, 239 

Clemenceau, Georges, 232 

Coandă, Constantin, 36, 41, 47, 50 

Coandă, George G., 93 

Cocărescu, Dumitru, 52 

Cohn, dr., 187 

Conachi-Vogoride, Cocuţa, 225 

Condemin, dr., 98 

Condiescu, Constantin, 52 

Constantinescu, colonel, 30 

Constantinescu, N., 225 

Constantinescu, Radu, 140 

Constantinof, 303 

Conta, Chiriac, 37 

Conta, Vasile, 37 

Corbu, Constantin, 37, 365 

Cornea, Nicolae, 285, 300-304, 322, 329, 334, 
336-349, 360 

Costescu, Constantin, colonel 52, 202-203 

Costin, Nicolae, 49 

Cotta, Caius Aurelius, 257 

Cotta, Maximus, 257 

Cracă, Ioana, 147, 364 


371 


Crăiniceanu, Constantin, 78,138-139, 144- 
145,147,149, 244, 279, 281-282, 284-301, 
303-324 

Crăiniceanu, Grigore, 80,107,139, 202-203, 207, 
210, 212-213, 216-217, 282 

Cristescu, Sorin, 94,100, 363 

Croicu, Marieta,16, 18, 20, 83 

Croicu, Petre, 16, 18, 20, 83 

Culcer, loan, 192, 212-213 

Culoglu, Em., 160 

Cuţarida, Ion, 37 

Cuza, Alexandru loan, 11-12 

Czernin, Ottokar von, 140-141,145,186 

Dabija, G.A., 127, 129, 133-134, 193, 213, 365 

Dalm, ofițer german, 20 

Darvari, Alexandru, 30, 159 

Darvari, Mihail, 27, 30 

Dascălu, Pavel, 184 

Dekker, Eduard Douves (Multatuli), 253 

Demetrescu, 245 

Demetriade (Dimitriade, Demetriad), Scarlat, 
187,192 

Dervescu, Petre, 53 

Descartes, René, 257 

Desprės, Maurice Ambroise, 210 

Dimitropol, Basil, 159-161 : 

Dincă, Marin, 346 l 

Dragalina, Alexandru, 188, 364 

Dragalina, Ioan, 187-188, 192, 231, 242 

Dragomirov, Mihail Ivanovici, 248-249 

Dragu, Constantin, 65, 273 

Dragu, Liviu, 153, 364 

Drăghici, Lucian, 46 

Drăgotescu, Dumitru, 52-53 

Drăguțan, Tatiana, 132, 364 

Drăguțescu, Ion, 96 

Dreyfus, „afacere”, 66 

Duca, lon Gheorghe, 5, 82,112, 136, 138-139, 
141, 215, 364 

Duduia, vezi Sturdza, Elisabeta, 

Dumitrescu, A.I., 53 

Dumitrescu, sublocotenent, 53 

Dumitrescu, Teodor, 295 
Dumitrescu, Toma, 157-158 
Dupont, Marcel, 200 

Duţu, Alesandru, 179, 365, 367 


E 

Eben, maior german, 19 

Economo (Economu, Economos), 243, 248, 
258-259, 268-269 

Economu, Gheorghe, 243, 267, 270 

Economu, Virgil, 111, 201, 212, 243 

Elisabeta, regina României, 44, 47-50, 52, 249, 
367 i 

Eliseu, Gheorghe, 304 

Eliseu, Niculae, 304 

Emil, Ion, 118, 367 

Eremia, Gheorghe (George), 20-22, 26, 30, 58- 
60 l 

Esche, ofițer german, 235 

Eugeniu de Savoia, 171 

Eustație, 320 

Falkenhayn, Erich von, 131, 142, 207, 233, 236, 
265-266 

Fălcoianu, Ştefan, 96 

Ferdinand de Saxa Coburg, 48 

Ferdinand I, rege al României, 14, 110, 112, 116, 
125-126, 131, 137-139, 147, 150, 153, 158, 
162, 184, 186, 198, 205, 213, 278, 363 

Ferdinand, principe moştenitor, 37, 48, 58, 61, 
70, 90, 95, 107-108, 205, 267 

Ferekide, Pick (Mihail Scarlat), 203 

Fichte, Johann Gottlieb, 32 

Filipescu, Nicolae, 84, 106, 184 

Filitti, Georgeta, 113, 364 

Filitti, I.C., 113,154-156, 178, 364 

Firey [?], 330 

Florescu, Anicuța, 157 

Florescu, Nicolae, 194 

Foch, Ferdinand, 74 

Forest Divonne, Claire Mavrocordat de la, 225 

Forest Divonne, Joseph-Albert de, 225 

Franchet d'Esperay, Louis Felix Marie, 232 

Franz, Josef, 189 

Frederic cel Mare, 20 

Friedrich Wilhelm de Hohenzollern, 153 
Friedrich-Eitel de Hohenzollern, 153, 256 
Fucks, ofițer german, 235 


G 

Gagiu, Vasile, 37, 

Gane, C.,169 

Gârboviceanu, P., 83 

Gârlișteanu, I., 281, 283, 295, 307, 321, 327, 329, 
338, 346 

Garoescu, George G., 107 

Gavrileţeanu, 308-310, 333, 335 

Gărdescu, loan, 50, 63-64, 191, 193 

Gentner, von, 141 

Georgescu, 129 

Georgescu, caporal, 197 

Georgescu, Cristodulo, 247 

Georgescu, George P, 98 

Georgescu, Gheorghe, 270 

Georgescu, Maria, 27, 63-64, 126, 147, 174, 184, 
210, 216, 267, 364, 367 

Georgescu, R., 178 

Georgescu, Ștefan, dr., 187,189 

Gerding, maior german, 19 

Gerok, Friedrich von, general german, 131- 
132,141-145 

Gheorghe, Radu, 183 

Gheorghian, Iosif, 263 

Gheorghiu, Constantin, 81 

Gheorghiu, Teodor, 62, 107 

Gherman, Ulise,187, 192-193 

Ghica, Emil, 29 

Ghica, Ion, 11 

Ghica, locotenent, 242 

Ghica, Maria, 253 

Gigurtu, Petre, 98, 267 

Giurescu, Constantin C., 6, 12, 

Goebbels, Josef, 168, 171 

Goethe, Johann Wolfgang von, 32, 171, 284 

Goga, Octavian, 177 

Goldiș, Vasile, 82 

Göring, Hermann, 172 

Gorski, Alexandru, 27, 30, 34, 130, 132, 120, 
250, 260-261, 321, 

Gramont, Alexandru D., 145 

Grandhomme, Jean-Noël, 151 

Grigorescu, Dan, 267, 365 

Grigorescu, Eremia, 128-131, 133-134, 140, 
148-149, 176, 209, 227, 239, 248, 250, 258- 
259, 262, 268-269, 317, 

Gurko, Vasili losifovici, 211 

Gușă, Ana Maria, 81, 366 

Guţu, George, 15, 364 

Gynt, Peer, 254 

Haendel, Georg Friedrich, 84 

Hahn, Kurt, 163-164, 166-167, 169, 170 

Hahnke, von, maior german, 256 

Hammerstein-Gesmold, Hans Freiherr von, 
216 

Harhas, Dumitru, 49 

Hârjeu, Constantin, 51,107 

Hasse, von, 146 

Heintze, von, colonel german, 24 

Herescu, loan, 208-210, 212 

Heyck, Ed., 171 

Hindenburg, Paul von, 141, 145, 266 

Hitler, Adolf, 171-173 

Hofman, Adam, 266 

Hohenzollern, Wilhelm de, 153 

Honenzollern, dinastie (familie), 16, 273 

Hordilă, 303, 305-306, 308-309, 335 

Horoc, Gustave, 232 

Hotnog, Dumitru, 318 

Huet, Pierre-Daniel, 266 

Iancovescu, Constantin, 258, 265 

Iannescu, G., 118, 367 

Ibsen, Henrik, 254 

Iliescu, Andrei, 98 

Jliescu, Aurel, 110 

Iliescu, Constantin, 56 

Iliescu, Dumitru, 97,109-110,124-125, 131, 198, 
209, 211,216-217, 224, 232-233, 243-244, 
259-260, 277, 363 

Ioan Vodă cel Cumplit, 6 

Ioaniţiu, Alexandru, 131, 133, 367 

Ionescu, administrator, 225 

Ionescu, Mihail E., 16, 367 

Ionescu, Take, 82,160,184, 232-243 

Iorga, Nicolae, 6, 15, 46, 82-83, 99-100, 107, 
160, 349 

Iosa, Mircea, 105, 367 

Istrate, Ion, locotenent, 298 

Istrati, lon, 227, 239 

Ito, 83 

Ivanovici, Anton, 53 

Jinga, Petre, 239, 259, 272-273 
Jitianu, Gheorghe, 27 

Joffre, Joseph, 232 

Josef, arhiduce, 131, 141, 145 

Kalinderu, Ioan, 62, 83 

Kapri, Vasile, 5, 140-141, 143-145, 367 

Kerenski, Alexandr Fiodorovici, 211 

Kirițescu, Constantin, 5,136,145, 365 

Knichtel, 233 

Kohlici, 270 

Kolsakoff, 270 

König, Carol,179, 365 

Kosch, Robert, general german, 131, 258-259, 
265 

Kostake, Lupu, 159 

Krafft, Konrad von Dellmensingen , 131, 259 

Kraft, funcționar public german, 168 

Krenski, Meintze von, 31 

Kruger, Stephanus Johannes Paulus, 31 

Kühne, Victor, general german, 131, 259 

Lahovari, Iacob, 32-33 

Lahovari ( Soutzo-Șuţu), Zoe, 221 
Lambru, Dimitrie, 210, 265 

Lăzărescu, Constantin, 30 

Leopold I, regele Belgiei, 77 

Letellier, locotenent-colonel francez, 268 
Liu, Nicolae, 46 

Livezeanu, Andrei, 154 
Livezeanu, V.,179 

Loyola, Ignacio, 61 

Luchian, locotenent, 262,266 
Ludendorff, Erich, 141, 145, 152 
Ludovic al XIV-lea, 266 

Lungu, Traian, 105, 367 

Lupaș, Ioan, 82 

Lupescu, Alexandru, 96 

Macedoneanu, Nicolae, 187 

Machiavel (Machiavelli, Niccolo), 5, 61, 107, 
192, 364, 367 

Mackensen, August von, 158, 258, 265, 301, 
305 

Macuc, Mihai, 107, 367 

Maican, Dumitru, 120 

Maiorescu, Titu, 13,105, 107, 152, 184-185, 367 

Mamina, lon, 13, 184, 367 

Maniu, Iuliu, 82,159 

Mannerheim, Carl Gustaf Emil, 132-134, 151, 
364 

Manoilescu, Mihail, 162, 362 

Manu, Gheorghe (George), 61, 63, 105, 163 

Manu (Balș), Zoe, 277 

Marcu, 163 

Maria de Flandra, 94, 100 

Maria, principesă a României, 22, 77 

Maria, regină a României, 139, 147, 186, 192, 
205, 243, 364 

Marinescu, Alexandru, 52 

Marinescu, Beatrice, 156, 367 

Marinescu, D., 178 

Masaud (Mazaud), 302, 327, 342 

Matei Basarab, 306 

Matei, Dorin, 11, 367 

Maurel, Benedict Augustin, 330 

Mavrocordat, Leon,189, 206-207 

Mavrocordat, Vladimir Edgar, 225 

Mavros, Alexandra, 11 

Mavros, Maria, 15 

Maximilian von Baden, 163 

Mayer, Titus, 110, 368 

Mărculescu, Constantin, 136-137 
Mârzescu, Gheorghe, 150, 364 
Midan, Christophe, 63-64, 174, 210, 366 
Mihai Viteazul (Mihai Bravu), 48, 176, 185, 211, 
214-215, 244, 310, 349, 366 
Mihai, voievod de Alba Iulia, 162 
Mihăileanu, Ștefan, 48 
Mille, Constantin, 57 
Miller-Verghi, Mărgărita,147, 364 
Minescu, 271 
Mirabeau, Honoré Gabriel, conte de, 254-255 
Mircea cel Bătrân (cel Mare), 6, 52 
Mircea, principe, 256 
Mitilineu, lon M., 157 
Mitru, Constantin, 52-53 
Mittelstrass, dr., 166, 168 
Moceanu, Gheorghe, 53 
Moltke, Helmuth Johannes Ludwig von, 34 
Moltke, Helmuth Karl Bernhard von, 34, 49, 
251 
Monet, Claude, 249 
„Monroe', doctrină, 26 
Morel, medic, 330, 344 
Morgen, Kurt von, general german, 131 
Moroianu, George,82, 363 
Moruzzi, Gheorghe, 95 
Moscuna, Eugeniu, 58-59 
Mossolov, A.A., 138, 364 
Moşoiu, Traian, 234 
Mozart, Wolfgang Amadeus, 84 
Mugur, 220 
Mum, vezi Carp, Sevastia, 
Mustaţă, Dumitru, 267-268 

Nando, vezi Ferdinand I, principe moștenitor și 
rege al României, 

Napoleon, 251, 288 

Naum, Teodor, 257 

Năstase, Marin, 140-141, 147, 184, 284, 286- 
287 

Neagoe Basarab, 124 

Neagu, C., 178 

Negre, A., 62 

Negroponte, doamna, 248, 250, 258-259, 269 

Negroponte, Elena, 248, 289 

Negroponte, familia, 243 

Negroponte, N.I., 220, 248 

Negroponte, Ulise, 220, 248 

Negulescu, 276 

Neicu, Petre, 37 

Nemţeanu, Grigore,187 

Netzhammner, Nikolaus, 15, 104, 364 

Netzhammer, Raymund, 15, 104, 157, 161 

Nicolae al II-lea, 211, 243 

Nicolae, principe al României, 153 

Nicolau, Eugen D.,136, 138 

Niculescu, Aurel, 287-288, 290, 293-295, 302, 
305, 308, 324, 328, 346 

Niculescu, George, 65 

Nigmann, ofițer german, 235 

Olănescu, Constantin, 184 

Olănescu, Grigore, 233 

Olteanu, Camil, 196 

Olteanu, Marcel, 196 

Onciul, Dimitrie, 6 

Oprescu, Constantin, 30, 36 

Opriţă, Constantin, 52, 367 

Oroian, Teofil, 118, 367 

Oșca, Alexandru, 81, 363 

Otu, Petre, 14, 21, 27, 76, 85, 109, 118, 131, 138, 
150, 201, 209, 239, 365, 367 

Ovidiu (Publius Ovidius Naso), 257 

Paciurea, Hortense, născută Suditu, 217 

Paianu, C., 95-96 

Panaitescu, Scarlat, 53 

Pandea, Adrian, 4-5, 9, 151, 364 

Pangrati, 348 

Parfeni, V., 107 

Pascal, Traian, 27 

Pauker, Ana, 179 

Pavlov, Ioan, A., 303-304 

Pătraşcu, Ion, 92, 135-136, 224, 239, 247-248, 
252-253 

Păunescu, Petre, 56-57, 110 

Pedrocini, Guy, 66, 365 

Pétain, Philippe, 235 

Petala, Constantin, 213 

Petala, Nicolae, 52, 96-97, 203, 210 

Petrescu, Costin M.,107, 367 

Petrescu, Emil, 38, 47-48 

Petrescu, Richard, 38 

Petrescu, Teodor, 53 

Petrescu-Comnen, N.,172 

Philip, duce de Edinburgh, principe consort, 
166 

Picquart, Georges, 66 

Piedemonte, 308-310 

Pipard, H., 62 

Piperescu, 129 

Pippidi, Andrei, 97, 366 

Pirici, Teodor, 294, 303-306, 308-310, 324, 327- 
328, 333, 335, 344 

Pisoski, Alecu, 156 

Platon, filosof grec, 163, 

Platon, Gheorghe, 365 

Ploştinaru, Toma, 183 

Plutarh, 177, 273 

Poenaru, C., 18 

Polihroniade, Gheorghe, 136, 141, 286 

Polverejan, Șerban, 82, 363 

Popescu, colonel, 207 

Popescu, Ilie, 263 

Popescu, Nicolae, 97 

Popian, Constantin C.,153-154, 364 

Popian, Liviu Dragu, 153-154, 364 

Popişteanu, Cristian, 11, 367 

Popovici, Aurel, 152 

Popovici, I., 34, 207 

Potârcă, Iacob, dr., 98, 187, 190 

Preda, Dumitru, 81, 151, 243, 363-365 

Pretorian, Eracle, 53 

Prezan, Constantin, 127, 130-131, 134, 137-138, 
149-150, 209, 212-213, 216, 218-219, 226- 
227, 239-240, 246-247, 249, 253, 258, 265, 
277, 282, 367 

Procopiescu, Dumitru, 37 

Procopovici, Alexandru, 50, 52-53 

Praporgescu, David, 221-222 

Rablais, François, 32, 198, 200, 215, 262, 274 

Radian (Radianu), Radu, 213 

Ragoza, Alexandr Iosipovici, 150, 209 

Rainer, doamna, 217 

Rainer, Francisc Iosif, dr., 217 

Rakovski, Cristian, 65 

Râmniceanu, Teodor, 206 

Randa, 142-143 

Rașcu, loan, 225, 

Rădulescu-Zoner, Șerban, 156, 367 

Rășcanu, loan, 125, 159-160 

Reinhart, Werner, dr., 97, 365 

Rezachievici, Constantin, 97, 365 

Richter, ofițer german, 20 

Rizescu, Ștefan, 38 

Roman, Dumitru, 153-154, 364 

Romanescu, Emil, 37-38, 47-48, 50 

Rosenberg, Alfred, 171 

Rosetti, Alexandru, 222 

Rossetti, Horia, 62 

Rosetti, Radu R., general, 6, 16-17, 40, 46, 85, 
126, 141, 144, 176, 184, 215-216, 270, 361, 
363-364 

Rosetti, Radu, scriitor, 174, 215, 225 

Rosetti, Teodor,184 

Rotaru, Jipa, 179, 365 

Rovinaru, Nicolae, 300 

Rudeanu, Vasile, 243, 365 

Ruiz de Rohas, general, 131, 141, 177 

Rujinski, Nicolae, 213, 311, 326, 335-337 

Ruspoli, Ecaterina, 225 

Russu-Şirianu, Ioan, 82 

Rusu, Dorina N, 83, 115, 118-119, 368 

Saegiu, Aurel, 53 

Sandachi, Paul, 81, 366 

Sarrail, Maurice Paul Emmanuel, 232 

Sasu, Ion, 290, 294-295, 346 

Săulescu, Gheorghe, 311, 315, 318, 320-322, 
327, 329, 335, 347-348 

Săveanu, Nicuşor, 233 

Scafeş, Cornel 1., 19, 51, 204, 368 

Scafeş, Ioan 1., 19, 51, 204, 368 

Schuman, Maximilian. 204 

Scărişoreanu, Constantin, 133, 213, 265 

Scărişoreanu, Romulus, 310, 335, 344 

Schmettow, Eberhard von, general german, 131 

Schopenhauer, Arthur, 235 

Schroder, ofițer german, 20 

Scotus Viator, vezi Seton-Watson, 

Scurtu, loan, 162, 368 

Seeckt, Hans von, 145, 152 

Seton-Watson, Robert William, 82, 363 

Severeanu, C.D., 97, 363 

Sichitiu, loan, 30 

Simion, Elisabeta, 58, 364 

Sinescu, Nicolae, 52 

Slavici, loan, 82 

Slăniceanu, Ștefan, 233 

Socec, Alexandru, 16, 135, 177, 265 

Sommer, general german, 19 

Soreanu, Mircea, 367 

Soutzo (Suţu), Dimitrie, 221 

53 

Stanca, Sebastian, dr., 119 

Stănescu, Marin C.,138, 364 

Robert 


RADIOGRAFIA UNEI TRĂDĂRI 


Steed, Henry Wickam, 82 

Stoe, Ștefan, 230 

Stoenescu, Anibal, 154, 365 

Stoian, Grigore, 285, 298, 303 

Stoika, Ștefan, 99 

Stratilescu, Dumitru, 202-203, 265 

Tănăsescu, Constantin, 222 

Tătărescu, Gheorghe, 14, 365 

Tătărescu-Negroponte, Sanda, 14, 365 

Tătărescu, Ștefan, 14 

'Teișanu, colonel, 101 

Teodorescu, maior, 90 

Teodorescu, Barbu, dr., 224, 249 

Tinca, Marin, 294-295 

Titulescu, Nicolae, 169 

Todicescu Mihail,30, 36-37, 39, 50, 53 

Tolstoi, Lev, 248 

Turner, William, 249 

Tzigara-Samurcaş, Alexandru, 155, 267, 365 

TȚenescu, Constantin, locotenent,22 

Țiţirigă, locotenent, 30 

Vaida-Voievod, Alexandru, 82 

Vântu, Nina, vezi Sturdza, Nina. 

Vârtejeanu, Eugeniu, 205-207 

Vasilescu, Anton Gh. 30, 230, 235, 249-251, 

Vasilescu, Grigore, 140, 150, 223, 251, 260, 286 

Vasilescu, loan, 124 

Vasiliu Năsturel, 37 

Vasiliu-Năsturel, loan, general, 37, 47, 91, 101, 
105 

Văitoianu, Arthur, 275 

Vălleanu (Văleanu), Gheorghe, 208, 210, 212- 
213, 245 

Vercescu, 98 

Veresciaghin, Vasile Vasilievici, 251 

Verzea, Victor, 178 

Victor Emanuel al II-lea, 248 

Vinogradsky, 270 

Vladimirescu, Tudor, 179, 271, 286, 310, 333, 
337, 344 

Vlaicu, Aurel, 81-82, 366 

Vlădoianu, 245 

Voican Voiculescu, Gelu, 144, 365 

Voltaire (François Marie Arouet), 15, 

Vrânceanu, 293,-294, 305, 309 

Vremerea, 293 

Vuia, Traian, 81-82 


PETRE OTU, MARIA GEORGESCU 


W 

Wachmann, Constantin, 7, 140-141, 146, 149, 
151, 153, 155, 281-282, 284, 286-290, 293- 
295, 300, 302, 304-308, 310, 312, 326, 332, 
342-343, 345, 349 

Wachmann, Eduard, 140 

Wachmann, loan Andrei, 140 

Weygand, Maxime, 232 

Wilhelm al II-lea, 18, 20, 28, 35, 153, 228, 231, 
256 


Z 

Zach, Krista, 15, 364 

Zadik, Eufrosina, 226 

Zadik, Grigore, 226 

Zadik, Iacob, 226-227, 239, 241 

Zaharia, loan, 189, 193 

Zaharov, Vladimir Vladimirovici, 131, 202 

Zaioncikovski, A.M., 202 

Zăhăreanu, Alexandru, 58-61 

Zbuchea, Gheorghe, 107, 368 

Zelea Codreanu, Corneliu, 172 

Zimmerman, von, locotenent-colonel german, 
19, 22 

Zottu, Vasile, 52-53, 84, 198 





Regele Ferdinand Ion I. C. Brătianu 





Generalul Dumitru Iliescu 























































































































































































































A A 
FE ig E % 


Petre P. Carp Alexandru Marghiloman 





























Generalul Constantin Christescu Generalul Grigore Crăiniceanu 






































































































































































































































































































































































































































































































































Generalui Constantin Prezan Generalul Alexandru Averescu 









































































































































































































































































































































































































































































































































































































































































































































































































































































































































































































































































































































































































































Generalul Eremia Grigorescu Generalul Constantin Coandă 

















i$ 


Părinții: Dimitrie A. Sturdza și Zoe (născută Cantăcuzino) 








Alexandru D. Sturdza, elev (stânga) și la vârsta de 30 de ani (dreapta) 


ntâlnirea dintre Sturdza 
şi Crăiniceanu 






































































































































































































































































































































































































































































































































































































































































































































Generalul 
Generalul Friedrich von Gerok Carl Gustaf Emil Mannerheim 





Alexandru D. Sturdza, generalul Gentner, comandantul Diviziei 218 infanterie germane, 
şi Constantin Wachmann 





Desene reprezentându-i pe Alexandru D. Sturdza și Constantin Wachmann 





TIT 

































































Alexandru D. Sturdza 


= 
E 
E] 








lupă război 





Castelul din Salem 




















Kurt Hahn, fondatorul 
Şcolii de la Salem 


































































































































































































































































































































































































































































































Ma 


Alexandru D. Sturdza la Salem, în două ipostaze 


CUPRINS 


Argument..............smuuanoeoaseeeeosseeeneasasoasenoasee Abuse coalitie catina na dadu dice EEO, 5 


Alexandru D. Sturdza. Cariera militară, activitatea publică .…….............ssesssoosssssssccossssssscosssssssscessssse 11 
Familia: ss ceeueicigeăitesaeaaiai casetei added acel cada ăcedanioaedaaa taika niaes retose toasa 11 


Comandant de companie în Batalionul 2 vânători și „ministru de război” ...ssssssssssssssssssssesesecoceeee 35` 
Comandant și instructor la Şcoala Militară de Infanterie și Cavalerie... ; 
Ataşat militar la Paris şi Bruxelles................mceunoeuaooaeeoeenoeaeaeeceneeeseaeaeeeaeeeeseenocaseoeaeseaaaeeneeeneeeeaeaeneaneease 
„Cazul Sturdza” şi conotaţiile sale.................mcuuuoueeoeeeeoeeeeeeaoeeeseeeeeeanoeneeeeeeeeeateneeoaneenetaneeoeneeeseeneesaneeaeee 
Comandant al Batalionului 6 vânători. Campania de la sudul Dunării (1913).. 
Comandant al Școlii Militare de Ofiţeri de Infanterie ........ssssssecoossssocsocosessssececoossssssesocosssecossesossssee 
Teoretician militar icoana adanca dupaia ăi oală dna ieS 
Comandant al Brigăzii 7 mixte...... i 
De la „salvator al patriei”, la dezertor ........ssssssscssssssssscsssssseocoossossessssscoosssseceseossssssoresresssocoorssssssecerssssssee 
Reacţii și măsuri ale părţii române ..............cnuueuooeeeoanoceooanoeeaaoaneoaaeeeeneeanoeneeeanoanoenaeenaeneeaseaneanoeaneeeneease 
Planuri, speranţe. sis săsesc rage aaa ia st daia oda ui caca tă căutau eee 











Un „mort” printre vii. Suferințele și speranţele exilului ................cuucceaoecezeeeanocteeeeeeeceseeseeceseecaseaaseee 


Jurnalul de război al colonelului Alexandru D. Sturdza. 
14/27august - 4/17 decembrie 1916 .........sesessesesesessseeseccccccceeeeesessesessseseeeececcccceeeeeeeesesessssssseeeeceeeeeeeeeeeeeee 183 


Stenograma procesului de trădare intentat colonelului Alexandru D. Sturdza, 
locotenent-colonelului Constantin Crăiniceanu şi locotenentului Constantin Wachmann 


(24 februarie/9 martie — 26 februarie/11 martie 1917)..................mcnuceeoeeoeeoeeoaeoaeoeeoeeeeoeoenoeaseaoeenece 279 
Declaraţia lui Alexandru D. Sturdza — 1920.........eesesesessssssesesseeccccceceeeeeesessssssseeeesecccceeereeoseeesssssseeeeeeeee 351 
Bibliografie... ceeace ata ao via ian den lia a taia ip 363 


Indicé de pérsóoane:inin sia ioana E anda alei oaie a aaa laude 

